 JUDITH MCNAUGHT O DATĂ PENTRU TOTDEAUNA Once and always by Judith McNaught Toate drepturile rezervate acestui titlu aparţin Editurii MIRON CAPITOLUL 1 ANGLIA 1815 — Ah, aici erai, Jason, spuse frumuseţea cu părul ca pana corbului, adresându-se imaginii soţului ei, reflectată în oglinda de pe masa de toaletă Privirea i se plimbă îngrijorată de-a lungul siluetei lui înalte, robuste, în timp ce acesta se apropia de ea; apoi, frumuseţea îşi întoarse atenţia înapoi la casetele cu bijuterii, deschise şi etalate în faţa ei Un tremur nervos îi străbătu mâna şi zâmbetul ei deveni mult prea larg când scoase un colier spectaculos cu diamante şi i-l întinse — Vrei să mi-l prinzi, te rog? Chipul soţului ei se încordă dezgustat când se uită la colierele cu rubine strălucitoare şi smaralde magnifice, etalate deja peste sânii care se înălţau deasupra decolteului îndrăzneţ al rochiei de seară — Etalarea asta de carne şi bijuterii nu este oare puţin cam vulgară pentru o femeie care speră să treacă drept o mare doamnă? — Ce ştii tu despre vulgaritate? îi răspunse Melissa Fielding, cu aroganţă Rochia asta este culmea modei Baronului Lacroix, adăugă ea trufaşă, îi place foarte mult Chiar m-a rugat în mod special să mă îmbrac cu ea, la balul din seara aceasta — Bineînţeles că nu vrea să se împiedice în prea multe închizători când o să ţi-o scoată, îi răspunse soţul ei, sarcastic — Întocmai Este francez şi teribil de impetuos — Din păcate este şi sărac lipit — El îmi spune că sunt frumoasă, ripostă ea cu reproş dispreţuitor, cu vocea începând să-i tremure din cauza emoţiei — Are dreptate Privirea ironică a lui Jason Fielding se plimbă peste chipul frumos, cu pielea de alabastru, cu ochi verzi uşor alungiţi şi buze roşii, pline, apoi se lăsă în jos spre sânii voluptuoşi, tremurând îmbietori deasupra decolteului adânc al rochiei din catifea purpurie — Eşti o frumoasă, amorală, lacomă… târfă Întorcându-se pe călcâie, dădu să iasă din cameră, dar apoi se opri Vocea lui ca gheaţa era plină de implacabilă autoritate — Înainte de plecare, du-te şi spune-i noapte bună fiului nostru Jamie este prea mic ca să înţeleagă ce târfă eşti şi îi lipseşti când nu eşti aici Într-o oră eu plec spre Scoţia — Jamie! şuieră aceasta furioasă, numai de el îţi pasă… Fără să se obosească să nege, soţul ei porni spre uşă, făcând să răbufnească furia Melissei — Când o să te întorci din Scoţia, eu nu o să mai fiu aici! îl ameninţă ea — Bine, spuse el fără să se oprească din drum — Bastardule! scuipă ea cu vocea tremurându-i de furie O să spun lumii întregi cine eşti tu cu adevărat Niciodată nu o să mă mai întorc Niciodată! Cu mâna pe clanţă, Jason se întoarse, pe chip cu o mască de cumplit dispreţ — O să te întorci, surâse el batjocoritor O să te întorci de îndată ce-o să rămâi fără bani Uşa se închise în spatele lui şi chipul superb al Melissei se lumină, triumfător şi aceasta rosti tare, în încăperea goală: — Niciodată nu o să mă mai întorc, Jason, pentru ca niciodată nu o să rămân fără bani O să-mi trimiţi câţi o să vreau eu… * — Bună seara, domnule, spuse valetul într-o şoaptă ciudată, tensionată — Crăciun Fericit, Northrup, îi răspunse mecanic Jason, scuturându-şi cizmele de zăpadă şi întinzându-i acestuia pelerina udă Prin minte îi trecu ultima scenă cu Melissa, de acum două săptămâni, dar se scutură repede de această amintire — Vremea m-a costat o zi în plus pe drum Fiul meu s-a culcat deja? Valetul îngheţă — Jason… Un bărbat îndesat, între două vârste, cu o faţă bronzată şi brăzdată, de marinar, stătea în uşa salonului adiacent foaierului din marmură, făcându-i semn lui Jason să vină într-acolo — Ce cauţi aici, Mike? întrebă Jason privindu-l intrigat pe bărbatul mai în vârstă, care închidea atent uşa salonului — Jason, spuse încordat Mike Farrell, Melissa a plecat Ea şi Lacroix s-au îmbarcat spre Barbados, imediat după plecarea ta în Scoţia Mike făcu o pauză, aşteptând o reacţie, dar nu urmă nimic Inspiră atunci prelung, sonor — L-au luat pe Jamie cu ei În ochii lui Jason se aprinse o furie clocotitoare, sălbatică — O omor pentru asta! spuse el pornind deja spre uşă O găsesc şi o omor… — Este prea târziu pentru asta Vocea sugrumată a lui Mike îl opri pe Jason în loc Melissa a murit deja Vaporul lor s-a scufundat în timpul unei furtuni, la trei zile după ce a părăsit Anglia Mike îşi smulse privirea de la cumplita agonie de pe chipul lui Jason şi adăugă: — Nu s-au găsit supravieţuitori Fără un cuvânt, Jason se duse spre masa de serviciu şi luă decantorul cu whisky Îşi turnă într-un pahar, bău, îşi umplu paharul la loc, uitându-se în gol în faţa lui — A lăsat astea Mike Farrell îi întinse două scrisori cu sigiliile rupte Cum Jason nu făcu nicio mişcare să le ia, Mike îi explică cu blândeţe: — Eu le-am citit deja Una este o scrisoare de răscumpărare adresată ţie, pe care a lăsat-o Melissa în camera ta Intenţiona să ţi-l dea înapoi pe Jamie, contra unei recompense Cea de a doua scrisoare avea ca scop expunerea ta şi Melissa i-a dat-o unui servitor, cu indicaţia de a o duce la Times, după plecarea ei Dar când Flossie Wilson a descoperit lipsa lui Jamie, a chestionat imediat servitorii despre acţiunile acesteia din seara precedentă iar valetul i-a dat ei scrisoarea, în loc să o mai ducă la Times, cum tocmai se pregătea să facă Flossie nu te-a putut contacta ca să-ţi spună că Melissa l-a luat pe Jamie, aşa ca a trimis după mine şi mi-a dat scrisorile Jason, spuse Mike răguşit, ştiu cât de mult ţi-ai iubit băiatul Îmi pare rău Îmi pare atât de al naibii de rău… Privirea torturată a lui Jason se ridică încet spre portretul în ramă aurită, care atârna deasupra poliţei şemineului Într-o tăcere agonizantă, se uită la pictura reprezentându-l pe fiul lui, un băieţel bine făcut, cu un zâmbet angelic pe faţă şi cu un soldăţel din lemn pe care-l strângea cu dragoste, în pumn Paharul din mâna încleştată a lui Jason se sparse Dar Jason nu a plâns Copilăria lui Jason Fielding îl lăsase de mult fără lacrimi PORTAGE, NEW YORK 1815 Zăpada scârţâia sub picioruşele ei mici, încălţate în cizme, în timp ce Victoria Seaton ieşea din alee şi împingea poarta albă, din lemn, intrând în curtea din faţă a căsuţei modeste în care se născuse Victoria avea obrajii roşii iar ochii îi străluceau când se opri să se uite în sus, la cerul acoperit de stele, studiindu-l cu încântarea nedisimulată a celor cincisprezece ani, în acea noapte de Crăciun Fredona, zâmbind, ultimele acorduri ale uneia dintre colindele pe care le cântase toată seara alături de ceilalţi colindători, apoi se întoarse şi urcă poteca spre casa aflată în întuneric Deschise încet uşa, sperând să nu-şi trezească părinţii şi sora mai mică şi se strecură înăuntru Îşi scoase pelerina, atârnând-o într-un cui de lângă uşă, apoi se întoarse în loc dar se opri, luată prin surprindere Lumina lunii se revărsa prin fereastra din capătul de sus al scării, iluminându-i părinţii care se aflau exact în faţa dormitorului mamei ei — Nu, Patrick! Nu pot! Pur şi simplu nu pot! Mama se lupta să scape din îmbrăţişarea strânsă a tatălui ei — Nu mă respinge, Katherine, spuse Patrick Seaton, cu o voce răguşită, rugătoare Pentru numele lui Dumnezeu, nu… — Mi-ai promis! izbucni Katherine, încercând frenetic să se elibereze Acesta se aplecă să o sărute, dar ea îşi întoarse faţa, cuvintele răsunând ca un suspin Mi-ai promis în ziua în care s-a născut Dorothy că nu o să-mi mai ceri niciodată asta Ţi-ai dat cuvântul Victoria, încremenită în groaza teribilă, îşi dădu vag seama că de fapt nu-şi văzuse niciodată părinţii atingându-se, nici ca să se tachineze, nici ca un semn de tandreţe, dar habar nu avea ce voia tatăl ei să spună, când o ruga pe mama ei să nu-l respingă Patrick îi dădu drumul soţiei, lăsându-şi mâinile să-i cadă inerte, de-a lungul trupului — Îmi pare rău, spuse el rece Mama ei intră repede în cameră, închizând uşa în urma ei, dar în loc să se ducă şi el în camera lui, Patrick Seaton se întoarse şi coborî scara îngustă, trecând la câţiva centimetri de Victoria, în clipa în care ajunse la parter Victoria se lipi de perete, având senzaţia că securitatea şi pacea lumii ei fuseseră într-un fel ameninţate de ceea ce văzuse De teamă ca tatăl ei să nu o observe când ar fi încercat să o ia spre scară şi să-şi dea seama că fusese martoră la umilitoarea scenă intimă, rămase acolo, uitându-se la el cum se aşază pe canapea, cu ochii în ambra cărbunilor aproape stinşi, din cămin O sticlă de băutură care stătuse ani de zile pe etajera din bucătărie, se afla acum pe măsuţa din faţa acestuia, lângă un pahar pe jumătate gol Când tatăl ei se aplecă după pahar, Victoria se întoarse, punând cu grijă un picior pe prima treaptă a scării — Ştiu că eşti acolo, Victoria, spuse tatăl ei fără să se uite în spate Nu are rost să ne prefacem că nu ai asistat la ceea ce tocmai s-a petrecut între mama ta şi mine Ce-ar fi să vii aici, să te aşezi puţin la foc? Nu sunt bruta care-ţi închipui că sunt Compasiunea aduse un nod în gâtul Victoriei şi veni repede lângă tatăl ei — Eu nu cred că eşti o brută, tată Niciodată nu aş putea gândi aşa ceva Acesta luă o lungă înghiţitură din pahar — Dar să nu o acuzi nici pe mama ta, o avertiză el în cuvinte pronunţate uşor confuz, ca şi cum s-ar fi apucat de băut cu mult înaintea întoarcerii ei Cu băutura afectându-i discernământul, Patrick se uită la chipul tulburat al Victoriei şi presupuse că aceasta bănuia mai multe din scena la care fusese tocmai martoră, decât o făcea în realitate Punându-şi o mână ocrotitoare pe după umerii ei încercă să o liniştească, dar ceea ce îi spuse avu, dimpotrivă, efectul invers — Nu este vina mamei tale şi nici a mea Ea nu mă poate iubi, în timp ce eu nu mă pot opri să nu o iubesc Asta este totul Victoria se prăbuşi dintr-odată din paradisul sigur al copilăriei în realitatea rece, terifiantă, a lumii adulte Rămase cu gura căscată la tatăl ei, în timp ce lumea din jur părea să se sfârşească Scutură din cap, încercând să nege lucrul cumplit pe care-l spusese tatăl ei Bineînţeles că mama îl iubea pe minunatul ei tată — Iubirea nu poate veni la poruncă, spuse Patrick Seaton, confirmând îngrozitorul adevăr, în timp ce se uita cu amărăciune în pahar Ea nu vine doar pentru că vrei tu asta Dacă ar fi aşa, atunci mama ta m-ar iubi Ea a crezut că va începe să mă iubească după ce ne vom căsători Şi eu am crezut Amândoi am vrut să credem asta Mai târziu, am încercat să mă conving că nu avea importanţă dacă ea mă iubea, sau nu Îmi spuneam că o căsnicie poate merge bine şi fără iubire Următoarele cuvinte se smulseră din gâtlejul lui cu o durere care-i sfâşie inima Victoriei: — Am fost un nebun! Să iubeşti pe cineva care nu te iubeşte, este iadul pe pământ Să nu te laşi niciodată convinsă că poţi fi fericită cu cineva care nu te iubeşte — Eu… Eu nu… şopti Victoria, luptându-se cu lacrimile — Şi niciodată să nu iubeşti pe cineva mai mult decât te iubeşte, Tory Nu face niciodată asta — Eu… eu nu… şopti Victoria din nou Promit Nemaiputându-se stăpâni, mila şi dragostea explodară în ea şi Victoria îşi privi tatăl printre lacrimile care i se revărsau din ochi şi întinse mâna spre obrazul frumos al acestuia — Când o să mă mărit eu, tată, spuse ea cu glas sugrumat, voi alege pe cineva exact ca tine Acesta zâmbi dar nu răspunse, spunând, în schimb: — Să ştii că nu a fost numai rău Mama ta şi cu mine vă avem pe tine şi pe Dorothy ca să vă iubim şi dragostea asta pentru voi ne uneşte * Răsăritul abia mijea pe cer când Victoria se strecură afară din casă, după o noapte în care privise tavanul de deasupra patului ei Înfăşurată într-o pelerină roşie şi o fustă de călărie bleumarin, din lână, îşi scoase poneiul indian din grajd şi îl încălecă fără efort După o milă, ajunse la golfuleţul care se întindea de-a lungul drumului principal ce ducea spre sat şi descălecă Coborî cu atenţie malul alunecos, înzăpezit şi se aşeză pe un bolovan plat Cu coatele proptite pe genunchi şi cu bărbia în palme, începu să privească apa cenuşie care curgea încet printre sloiurile de gheaţă de la mal Cerul deveni galben şi apoi rozaliu, în timp ce ea continua să stea acolo, încercând să regăsească bucuria pe care o resimţea întotdeauna în acest loc, ori de câte ori privea răsăritul unei noi zile Un iepure ţâşni dintre pomii de lângă ea; în spatele ei, un cal sforăi încetişor şi paşi începură să coboare pe furiş, panta abruptă Un zâmbet vag destinse buzele Victoriei, cu o fracţiune de secundă înainte ca un bulgăre să treacă razant pe lângă umărul ei drept, în timp ce ea se apleca iute spre stânga — Ai ratat, Andrew, strigă ea fără să se întoarcă În dreptul ei apăru o pereche de cizme înalte de vânătoare, de un maron strălucitor — Te-ai sculat devreme azi, spuse Andrew zâmbindu-i frumuseţii minione, plină de tinereţe, care stătea pe bolovan Părul roşu, cu irizaţii aurii, era dat spre spate şi fixat în creştet cu un pieptene din baga, apoi lăsat să se reverse pe umeri, ca o cascadă Ochii ei, uşor alungiţi spre colţuri, aveau albastrul adânc, viu, al panselelor şi erau înconjuraţi de gene grele Nasul era mic şi perfect, obrajii aveau pomeţi delicaţi şi îmbujoraţi de sănătate, iar în mijlocul bărbiei mici se afla o vagă dar intrigantă gropiţă Promisiunea frumuseţii fusese deja topită în fiecare linie şi trăsătură a chipului Victoriei, dar pentru oricine, era clar că frumuseţea ei avea să fie mai curând exotică decât fragilă, mai curând plină de viaţă decât clasică, la fel cum era evidentă încăpăţânarea, în mica ei bărbie şi râsul, în ochii ei scânteietori Totuşi, în dimineaţa aceasta, din ochii ei lipsea veselia obişnuită Victoria se aplecă şi scormoni o grămadă de zăpadă, cu mâinile învelite în mitene Andrew se aplecă din reflex, dar în loc să lanseze bulgărele de zăpadă spre el, aşa cum ar fi făcut în mod normal, ea îl aruncă spre golfuleţ — Ce se întâmplă, ochi strălucitori? Ţi-a fost teamă că o să mă ratezi? — Fireşte că nu, spuse Victoria cu un oftat fără chef — Dă-te mai încolo să mă aşez şi eu Victoria făcu întocmai şi Andrew îi studie cu oarecare îngrijorare expresia tristă Victoria era sincer tentată să i se destăinuie La douăzeci de ani, Andrew era cu cinci ani mai mare ca ea dar mult mai înţelept pentru vârsta lui Era singurul copil al celei mai bogate locuitoare a satului, o văduvă cu o sănătate delicată, se pare, care se agăţa posesiv de singurul ei fiu, transferându-i toată responsabilitatea pentru administrarea imensului conac şi al celor 1 000 de acri de pământ care îl înconjurau Punându-şi un deget înmănuşat sub bărbia ei, Andrew îi întoarse faţa spre el — Spune-mi, insistă el cu blândeţe Această insistenţă era mai mult decât puteau îndura emoţiile ei, în profundă suferinţă Andrew era prietenul ei În anii de când s-au cunoscut, el a învăţat-o să pescuiască, să înoate, să tragă cu pistolul şi să trişeze la cărţi – acest ultim lucru, pretindea el, era necesar tocmai ca ea să ştie când cineva avea să o trişeze la cărţi Victoria îi răsplătise eforturile învăţând să înoate, să ţintească şi să trişeze chiar mai bine ca el Erau prieteni şi ea ştia că îi putea spune aproape orice Totuşi, nu putea vorbi cu el despre căsnicia părinţilor ei Aduse însă în discuţie celălalt lucru care o îngrijora – atenţionarea tatălui ei — Andrew, spuse ea ezitant, cum poţi şti dacă cineva te iubeşte? Dacă te iubeşte cu adevărat, vreau să spun? — Cine anume vrei să ştii dacă te iubeşte sau nu? — Bărbatul cu care mă voi mărita Dacă ar fi fost puţin mai mare, puţin mai ştiutoare, ar fi putut interpreta tandreţea care îi inundă lui Andrew ochii aceia cafenii-auriu, înainte ca acesta să-i întoarcă repede privirea — O să fii iubită de bărbatul cu care te vei mărita Mă poţi crede pe cuvânt, o asigură el — Dar trebuie să mă iubească cel puţin atât cât o să-l iubesc şi eu — O să te iubească — Posibil, dar cum pot şti eu, asta? Andrew îi studie intens, cercetător, trăsăturile minunate — Nu cumva vreun băiat de pe aici i-a cerut tatălui tău mâna ta? întrebă el aproape furios — Fireşte că nu! izbucni ea Nu am decât cincisprezece ani şi tata este de neclintit în ideea că trebuie să aştept până la optsprezece, când voi putea avea discernământ Andrew se uită la mica şi încăpăţânata bărbie şi râse — Dacă discernământul este singurul motiv al doctorului Seaton, atunci te-ar putea lăsa să te măriţi şi mâine Tu ai discernământ de la zece ani — Ai dreptate, recunoscu ea, cu o candoare veselă După un minut de plăcută tăcere, Victoria întrebă rar: — Andrew, tu te întrebi uneori cu cine o să te însori? — Nu, spuse acesta cu un mic zâmbet ciudat, privind departe, spre apă — De ce nu? — Pentru că ştiu deja cu cine Deconcertată de această uluitoare revelaţie, Victoria îşi întoarse brusc capul — Serios? Adevărat? Spune-mi! E cineva pe care-o cunosc? Cum el rămase tăcut, Victoria îi aruncă o privire piezişă, preocupată şi începu în mod deliberat să formeze un bulgăre de zăpadă — Intenţionezi cumva să-mi vâri chestia aia pe ceafă? întrebă el, urmărind-o cu un amuzament îngrijorat — Fireşte că nu, răspunse ea cu ochii scânteind Mă gândeam mai curând la un pariu Dacă eu o să nimeresc mai aproape de piatra aceea din vârful celei mai îndepărtate stânci de acolo, atunci o să trebuiască să-mi spui cine este — Dar dacă nimeresc eu mai aproape? o provocă Andrew — Atunci poţi hotărî o pedeapsă, spuse ea mărinimoasă — Am făcut o greşeală teribilă când te-am învăţat să joci, chicoti Andrew, neînarmat în faţa zâmbetului ei îndrăzneţ Andrew rată ţinta cu câţiva centimetri Victoria o fixă îndelung, profund concentrată; apoi lansă bulgărul care o lovi din plin, trimiţând piatra rostogol în jos pe stâncă împreună cu bulgărele de zăpadă cu tot — Am făcut o greşeală teribilă şi când te-am învăţat să arunci cu bulgări de zăpadă — Întotdeauna am ştiut să fac asta, îi reaminti ea cu îndrăzneală, punându-şi mâinile în şolduri Acum, spune cu cine vrei să te însori? Vârându-şi mâinile în buzunare, Andrew zâmbi în jos, spre faţa ei încântătoare — Tu cu cine crezi că aş vrea să mă însor, ochi albaştri? — Nu ştiu, spuse ea cu seriozitate, dar sper că este foarte specială, pentru că şi tu eşti — Este specială, o asigură el, cu blândă gravitate Atât de specială încât mă gândeam la ea chiar şi când eram plecat la şcoală, iernile De fapt, îmi pare bine că sunt acum acasă, că o pot vedea mai des — Pare să fie foarte drăguţă, îşi permise Victoria să spună, cu afectare, simţind dintr-odată o furie inimaginabilă faţă de persoana aceea nevinovată — Eu aş zice că este mai aproape de „minunată” decât de „drăguţă” Este dulce şi spirituală, frumoasă şi firească, blândă şi încăpăţânată Oricine o cunoaşte, o îndrăgeşte — Şi atunci, pentru numele lui Dumnezeu, de ce nu te însori cu ea, ca să termini o dată? izbucni Victoria, mânioasă Buzele lui Andrew se curbară şi într-un rar gest de intimitate, acesta întinse mâna şi şi-o puse pe părul greu, mătăsos — Pentru că, şopti el tandru, este încă prea mică Vezi tu, tatăl ei vrea ca ea să aştepte până când o să împlinească optsprezece ani, ca să aibă discernământ Ochii enormi, albaştri ai Victoriei se făcură şi mai mari, în timp ce-i căuta faţa atrăgătoare — Adică eu? şopti ea — Tu Numai tu, îi confirmă el cu un zâmbet solemn Universul Victoriei, ameninţat de ce văzuse şi auzise noaptea trecută, i se păru dintr-odată din nou sigur, liniştitor şi cald — Îţi mulţumesc, Andrew, spuse ea, brusc ruşinată Apoi, într-una din fulgerătoarele ei transformări din fetiţă în tânără femeie bine crescută, fermecătoare şi delicată, adăugă încet: — Ce plăcut o să fie să mă mărit cu cel mai bun prieten al meu — Nu ar fi trebuit să-ţi spun asta înainte de a fi vorbit cu tatăl tău, ceea ce nu voi putea face decât peste trei ani — Tata te place enorm, îl asigură Victoria Nu o să aibă nici cea mai mică obiecţie, când o să vină vremea Cum ar putea, când vă asemănaţi atât de mult? Puţin mai târziu, Victoria se sui pe cal într-o stare de fericire şi veselie, dar se întristă din nou în clipa în care deschise uşa din spate şi intră în încăperea intimă, care servea dublului rol de bucătărie şi de loc de întrunire al familiei Mama ei era aplecată deasupra plitei, ocupată cu forma pentru vafe, cu părul strâns la spate, în coc, cu rochia ei simplă, curată şi călcată Atârnând de cuie alături şi deasupra căminului, se afla o ordonată colecţie de site, polonice, răzătoare, cuţite de tranşat şi pâlnii Toate erau curate şi bine întreţinute şi plăcute la vedere, exact ca mama ei Tatăl ei stătea deja la masă, bând o ceaşcă de cafea Privindu-i, Victoriei i se strânse inima şi simţi mânie faţă de mama ei, care respingea dragostea atât de dorită şi de care avea atâta nevoie minunatul ei tată Cum ieşirile Victoriei, din zori, erau cât se poate de obişnuite, niciunul dintre părinţi nu îşi manifestă surpriza la intrarea ei Amândoi se uitară la ea, îi zâmbiră şi îi spuseră bună-dimineaţa Victoria îi întoarse tatălui ei salutul şi îi zâmbi surioarei mai mici, Dorothy, dar abia putu să se uite la mama ei Se duse însă la rafturi şi începu să aşeze masa cu o etalare completă de veselă şi tacâmuri, o formalitate despre care mama ei, englezoaică, insista cu fermitate că era „necesară pentru a lua masa în condiţii civilizate” Victoria se mişca înainte şi înapoi între etajere şi masă, simţindu-se stânjenită şi cu o stare de gol în stomac, dar când se aşeză la masă, ostilitatea pe care o resimţea faţă de mama ei începea treptat să cedeze locul milei Urmărea cum Katherine Seaton încerca, în diferite feluri, să atenueze relaţiile cu soţul ei, discutând bine dispusă cu acesta în timp ce se apleca plină de solicitudine peste cotul lui, turnându-i cafea aburindă, în ceaşcă, întinzându-i smântâna, oferindu-i alte rulouri proaspete, între drumuri la plită, unde îi pregătea micul lui dejun favorit, cu vafe Victoria mâncă într-o tăcere neajutorată, stânjenită, gândindu-se în fel şi chip cum l-ar putea consola pe tatăl ei pentru această căsnicie lipsită de dragoste Soluţia îi veni în minte în clipa în care acesta se ridică, anunţând că intenţiona să plece călare până la ferma Jackson, ca să vadă ce mai făcea braţul rupt al micuţei Annie Victoria sări în picioare — Vin cu tine, tată Chiar intenţionam să te întreb dacă ai putea să mă înveţi cum să te ajut în munca ta, vreau să spun Ambii părinţi se uitară surprinşi la ea, pentru că Victoria nu-şi manifestase niciodată până atunci nici cel mai vag interes pentru artele tămăduirii De fapt, până în clipa aceea fusese un copil drăgălaş, lipsit de griji, ale cărui majore interese se rezumau la distracţie şi la ocazionale ştrengării În ciuda surprizei lor, niciunul dintre ei nu făcu vreo obiecţie Victoria şi tatăl ei au fost dintotdeauna apropiaţi Din ziua aceea, au devenit nedespărţiţi Ea îl însoţea aproape peste tot şi cu toate că acesta refuza categoric să-i permită să îl asiste când trata pacienţi bărbaţi, era mai mult decât fericit să îl ajute în orice alte situaţii Niciunul dintre ei nu a mai pomenit vreodată ceva despre lucrurile triste pe care le discutaseră în acea fatală noapte de Crăciun Îşi umpleau în schimb timpul petrecut împreună cu discuţii plăcute şi diverse glume nevinovate pentru că, în ciuda tristeţii din inima lui, Patrick Seaton era un bărbat care aprecia valoarea râsului Victoria moştenise deja frumuseţea uluitoare a mamei şi umorul şi curajul tatălui Acum, învăţa de la acesta compasiunea şi idealismul Ca fetiţă, câştigase uşor sătenii, cu frumuseţea şi cu zâmbetul ei larg, irezistibil Aceştia o îndrăgiseră pe fata fermecătoare, veselă; dar au adorat-o când a devenit o tânără domnişoară plină de spirit, preocupată de suferinţele lor şi care le alunga, prin glume, tristeţile CAPITOLUL 2 — Victoria, eşti absolut sigură că mama ta nu a pomenit niciodată ceva despre Ducele de Atherton sau Ducesa de Claremont? Victoria îşi smulse gândurile de la dureroasa amintire a funeraliilor părinţilor săi şi se uită la doctorul în vârstă, cu părul alb, care stătea în faţa ei, la masa din bucătărie Fiind cel mai în vârstă prieten al tatălui ei, doctorul Morrison preluase asupra lui responsabilitatea de a se ocupa de asigurarea viitorului fetelor, cât şi pe aceea a pacienţilor doctorului Seaton, până la venirea noului medic — Tot ce ştim, Dorothy şi cu mine, este că mama se înstrăinase de familia ei din Anglia Nu vorbea niciodată despre aceasta — Este posibil ca tatăl vostru să aibă rude în Irlanda? — Tata a crescut acolo într-un orfelinat Nu a avut rude Pot să vă fac o cafea, domnule doctor Morrison? întrebă Victoria ridicându-se, neavând stare — Nu te mai ocupa de mine şi ieşi afară la soare, cu Dorothy, o muştrului el cu blândeţe Eşti palidă ca o stafie — Aveţi totuşi nevoie de ceva, înainte să ies? insistă Victoria — Aş avea nevoie de câţiva ani în minus, îi replică acesta cu un zâmbet amar, ascuţind o pană Sunt prea bătrân ca să port povara pacienţilor tatălui vostru Locul meu este înapoi în Philadelphia, cu o cărămidă încinsă la picioare şi o carte bună, în poală Nu-mi pot imagina cum o să rezist eu aici încă patru luni, până la sosirea noului medic — Îmi pare rău, spuse Victoria, sinceră Ştiu că este cumplit de greu pentru dumneavoastră — Este infinit mai greu pentru tine şi pentru Dorothy, spuse bunul medic Şi acum fugi afară să mai apuci puţin din soarele ăsta de iarnă Este rar să vezi în ianuarie o zi atât de caldă Iar în timp ce tu o să stai la soare, eu o să scriu scrisorile alea, către rudele voastre Trecuse o săptămână de când doctorul Morrison venise în vizită la familia Seaton, doar ca să fie chemat la locul accidentului, unde trăsura care-i ducea pe Patrick Seaton şi soţia lui se prăbuşise în râu, răsturnându-se Patrick Seaton a murit pe loc Katherine şi-a recăpătat conştiinţa doar atât cât să-i răspundă doctorului Morrison la disperata investigaţie a acestuia despre rudele din Anglia Într-o şoaptă slabă, aceasta spusese „… bunica… Ducesa de Claremont” Şi apoi, exact în clipa în care a murit, a mai şoptit un alt nume – Charles Doctorul Morrison îi ceruse înnebunit numele complet şi ochii înceţoşaţi ai lui Katherine se deschiseră o clipă „Fielding… Ducele… de… Atherton”, spuse ea — Este o rudă? o întrebă disperat doctorul După o lungă pauză, aceasta dădu vag din cap — Văr… Doctorului Morrison îi revenea acum dificila sarcină de a localiza şi de a contacta aceste rude necunoscute până atunci, pentru a le întreba dacă vreuna dintre ele nu ar dori să le ofere Victoriei şi lui Dorothy un cămin, o sarcină care era cu atât mai dificilă cu cât, după ştiinţa doctorului Morrison, nici Ducele de Atherton şi nici Ducesa de Claremont nu aveau idee de existenţa fetelor Decis, doctorul Morrison înmuie pana în călimară, scrise data în partea de sus a primei scrisori şi ezită, gândindu-se, cu sprâncenele încruntate — Oare cum trebuie să te adresezi unei ducese? întrebă el încăperea goală După o considerabilă meditaţie, ajunse la o decizie şi începu să scrie Dragă Doamnă Ducesă, Îmi revine neplăcuta sarcină să vă aduc la cunoştinţă tragica moarte a nepoatei dumneavoastră, Katherine Seaton şi să vă informez în continuare, că cele două fiice ale doamnei Seaton, Victoria şi Dorothy, se află în prezent în grija mea Totuşi, eu sunt un om bătrân şi burlac, pe deasupra De aceea, Doamnă Ducesă, nu pot continua să am grijă cum trebuie de două tinere domnişoare orfane Înainte de a muri, doamna Seaton a menţionat doar două nume – al dumneavoastră şi acela al lui Charles Fielding De aceea vă scriu dumneavoastră şi lui Sir Fielding, în speranţa că unul dintre dumneavoastră, sau amândoi, le veţi primi cu bine, în casa dumneavoastră, pe fiicele doamnei Seaton Trebuie să vă spun că fetele nu au nicăieri altundeva unde să se ducă Se află într-o tristă şi precară stare financiară şi au disperată nevoie de un cămin adecvat Doctorul Morrison se lăsă pe spate în scaunul lui şi citi cu atenţie scrisoarea, în timp ce o cută de preocupare i se adâncea pe frunte Dacă ducesa nu avea ştiinţă de existenţa fetelor, el putea prezice deja posibila lipsă de dorinţă a bătrânei doamne de a le găzdui, câtă vreme nu ştia nimic despre acelea Încercând să se gândească la cea mai bună descriere a lor, îşi întoarse capul şi se uită la fete, afară pe fereastră Doctorul Morrison decise să înceapă cu Dorothy, pentru că ea era cel mai uşor de prezentat Dorothy este o fată drăguţă, cu păr blond deschis şi ochi albaştri Este blândă, manierată şi fermecătoare La şaptesprezece ani, este aproape de vârsta măritişului, dar nu a manifestat până acum nicio preferinţă pentru vreunul dintre tinerii domni din district Doctorul Morrison se opri şi îşi frecă bărbia, gânditor De fapt, mulţi dintre tinerii din district era nebuni după Dorothy Şi cine i-ar fi putut condamna pentru asta? Era drăguţă, veselă şi dulce Era angelică, decise el, încântat că nimerise exact cuvântul care să o descrie Dar când îşi întoarse atenţia asupra Victoriei, sprâncenele lui albe, stufoase, se împreunară în derută, pentru că deşi Victoria era favorita lui, era mult mai greu de descris Părul ei nu era blond ca al lui Dorothy şi nici roşcat, cu adevărat; era mai curând o combinaţie vie între aceste două variante Dorothy era un lucru drăgălaş, o tânără fermecătoare, rezervată, care răsucea capetele tuturor tinerilor din localitate Era aluatul perfect pentru o soţie: dulce, blândă, cu vorba plăcută şi docilă Pe scurt, era femeia care nu-şi va contrazice soţul şi nici nu va ieşi vreodată din cuvântul acestuia Pe de altă parte, Victoria petrecuse mult timp alături de tatăl ei şi la optsprezece ani avea un spirit viu, o minte activă şi o deconcertantă tendinţă de a gândi pentru ea însăşi Dorothy va gândi aşa cum îi va spune soţul ei să gândească, dar Victoria va gândi pentru ea şi foarte posibil, va face aşa cum va crede ea că este mai bine Dorothy era angelică, dar, decise doctorul Morrison, Victoria… nu era Uitându-se prin ochelari la Victoria, care lucra concentrată la un alt crochiu al zidului grădinii, acoperit de iederă, îi studie profilul patrician, încercând să caute cuvintele care să o descrie Curajoasă, decise el, ştiind că aceasta desena pentru că încerca să facă ceva ca să nu cadă pradă durerii Şi plină de compasiune, îşi spuse, amintindu-şi eforturile ei de a-i consola şi înveseli pe pacienţii tatălui său Doctorul Morrison scutură din cap, frustrat Ca bărbat în vârstă, îi plăceau inteligenţa ei şi simţul umorului; îi admira curajul, spiritul şi compasiunea Dar dacă ar fi scos în evidenţă, în faţa rudelor ei din Anglia, aceste calităţi, ei şi-ar fi imaginat-o, cu siguranţă, ca pe o femeie independentă, studioasă, o fată bătrână de care ar fi trebuit să aibă grijă pe vecie Mai exista încă posibilitatea ca atunci când Andrew Bainbridge se va întoarce din Europa, peste câteva luni, să o ceară în mod oficial de soţie pe Victoria, dar doctorul Morrison nu era sigur de asta Tatăl Victoriei şi mama lui Andrew fuseseră de acord ca înainte de unirea tânărului cuplu, sentimentele celor doi să fie testate o perioadă de şase luni, în care timp Andrew va face o variantă abreviată a Marelui Tur prin Europa Afecţiunea Victoriei fată de Andrew rămăsese puternică şi constantă, ştia doctorul Morrison, dar sentimentele lui Andrew pentru aceasta se pare că începeau să se estompeze Potrivit celor încredinţate doctorului Morrison ieri, de către doamna Bainbridge, se pare că Andrew începea să simtă o atracţie puternică pentru o verişoară a lui de gradul doi, a cărei familie o vizita, în prezent, în Elveţia Doctorul Morrison oftă nefericit în timp ce continua să le privească pe cele două fete care erau îmbrăcate în rochii simple, negre, una cu părul auriu, strălucitor, cealaltă, cu părul de culoarea cuprului lucind palid În ciuda sobrietăţii ţinutei lor, formau împreună un tablou foarte armonios, îşi spuse el plin de afecţiune Un tablou inspirat dintr-odată, doctorul Morrison decise să rezolve problema descrierii fetelor, pentru rudele lor din Anglia, prin simpla ataşare a unor miniaturi, la fiecare scrisoare Această decizie luată, termină prima scrisoare rugând-o pe ducesă să discute cu Ducele de Atherton, care avea să primească o scrisoare identică şi să se sfătuiască ce ar dori acesta să facă, referitor la cele două fete Doctorul Morrison scrise aceeaşi scrisoare Ducelui de Atherton Apoi compuse o scurtă notă către avocatul său din New York, cerându-i acest domn de nădejde să roage pe cineva de încredere de la Londra să-i localizeze pe duce şi pe ducesă şi să le înmâneze scrisorile Cu o scurtă rugăciune ca atât ducele cât şi ducesa să-i ramburseze cheltuielile, doctorul Morrison se ridică şi se întinse * Afară în grădină, Dorothy scobea pământul cu vârful pantofului, imprimând nepăsătoare, balansoarului, o mişcare dintr-o parte într-alta — Încă nu pot să cred, mama a fost nepoata unei ducese! Ce ne face asta pe noi, Tory? O să avem titluri? spuse ea cu vocea ei dulce, plină de disperare dar şi de surescitare Victoria îi aruncă o privire piezişă — Da, spuse ea Vom avea titlul de Rudele Sărace Acesta era adevărul, pentru că deşi Patrick Seaton fusese iubit şi apreciat de localnicii recunoscători, ale căror boli le tratase de-a lungul multor ani, pacienţii lui fuseseră rar în stare să-l plătească în bani iar el nu-i presase niciodată să facă asta Aceştia îl recompensau în schimb cu bunurile şi serviciile pe care erau în stare să le asigure cu alimente, peşte şi păsări pentru masa lor, cu reparaţii la trăsură şi la casă, cu pâine proaspăt scoasă din cuptor şi coşuri cu zemoase fructe de pădure, culese cu mâna lor În consecinţă, familia Seaton nu ducea niciodată lipsă de mâncare dar era întotdeauna în mare lipsă de bani, dovadă fiind rochiile Victoriei şi ale lui Dorothy, atât de des cârpite şi vopsite în casă Chiar şi casa în care locuiau le fusese pusă la dispoziţie de comunitate, la fel cum i se asigurase una şi Reverendului Milby Aceste locuinţe erau oferite ocupanţilor în schimbul serviciilor lor medicale sau pastorale Dorothy ignoră rezumatul inteligent asupra statutului lor, făcut de Victoria şi continuă visătoare: — Vărul nostru este duce şi străbunica noastră este ducesă! Tot nu-mi vine să cred Dar ţie? — Eu mi-am spus întotdeauna că mama avea ceva misterios în ea, îi răspunse Victoria, reprimându-şi lacrimile de singurătate şi disperare care-i înceţoşau ochii albaştri Acum misterul a fost rezolvat, adăugă ea — Ce mister? Victoria ezită, agitându-şi creionul deasupra desenului — Am simţit întotdeauna că mama era altfel decât toate femeile pe care le-am cunoscut vreodată — Aşa cred, conveni Dorothy, pierzându-se apoi în tăcere Victoria se uită la schiţa din poala ei, cu liniile delicate şi curbele trandafirilor contorsionaţi, din vara trecută, pe care-i desenase din amintire, apărându-i ca prin ceaţă, în faţa ochilor ei umezi Misterul fusese elucidat Acum înţelegea numeroase lucruri care o intrigaseră şi o deconcertaseră Acum înţelegea de ce mama ei nu se simţise niciodată bine alături de celelalte femei din sat, de ce vorbea întotdeauna în stilul cultivat al unei doamne din înalta societate englezească şi de ce insistase, cu încăpăţânare, ca, în prezenţa ei, Dorothy şi Victoria să se comporte la fel Ascendenţa ei explica insistenţa ca ele să înveţe să citească şi să vorbească şi limba franceză, alături de engleză Explica aerul ei de superioritate Explica parţial expresia aceea ciudată, bântuită, de pe chipul ei, în rarele ocazii când vorbea despre Anglia Poate că explica şi rezerva ciudată faţă de soţul ei, pe care-l trata cu o curtoazie amabilă, dar niciodată mai mult Deşi, în aparenţă, fusese o soţie exemplară Nu-l cicălise niciodată, nu se plânsese niciodată de existenţa lor modestă şi niciodată nu se certase cu el Victoria o iertase de mult pentru faptul că nu îl iubise pe tatăl ei Acum, că aflase că mama ei trebuie să fi crescut într-un lux incredibil, era gata să-i admire dârzenia resemnată Doctorul Morrison ieşi în grădină şi lansă către fete un zâmbet încurajator — Am terminat scrisorile şi mâine le voi trimite Cu puţin noroc, vom primi răspunsul rudelor voastre în trei luni, poate chiar mai devreme Le zâmbi din nou, încântat de rolul pe care încerca să-l joace în reunirea acestora cu nobilele lor rude din Anglia — Ce credeţi că vor face acestea când vor primi scrisorile, domnule doctor Morrison? întrebă Dorothy El o bătu uşurel pe cap şi strânse ochii tare, în lumina soarelui, dând frâu liber imaginaţiei — Vor fi surprinse, presupun, dar nu vor arăta asta, cei din înalta societate englezească nu-şi etalează emoţiile, cel puţin aşa mi s-a spus şi sunt obsedaţi de formalism De îndată ce vor fi citit scrisorile, vor face probabil schimb de bileţele politicoase, după care unii dintre ei îl va chema pe celălalt ca să discute despre viitorul vostru Un valet va aduce ceaiul… Doctorul Morrison zâmbi, vizualizând scenariul încântător, în toate detaliile Îşi imagina doi aristocraţi gentili, oameni bogaţi, cumsecade, care se vor întâlni într-un salon elegant, la o ceaşcă de ceai servit pe o tavă de argint, înainte de a discuta viitorul rudelor lor tinere, până atunci necunoscute, dar preţuite Cum Ducele de Atherton şi Ducesa de Claremont se înrudeau pe departe, prin Katherine, înseamnă că erau, desigur, prieteni, aliaţi… CAPITOLUL 3 — Înălţimea Sa, Ducesa Văduvă de Claremont, intonă maiestuos majordomul, din uşa salonului în care se afla Charles Fielding, Duce de Atherton Valetul se dădu într-o parte şi înăuntru intră o impunătoare femeie în vârstă, urmată de avocatul ei, care arbora un aer tracasat Charles Fielding se uită la aceasta, cu ochii lui iscoditori, de culoarea alunei, aprinşi de ură — Nu te obosi să te ridici în picioare, Atherton, spuse ducesa sarcastic, uitându-se la ducele care rămăsese, deliberat şi insolent, aşezat Complet nemişcat, acesta continuă să o privească într-o tăcere de gheaţă La cei cincizeci şi ceva de ani, Charles Fielding era încă un bărbat atrăgător, cu păr des, cu şuviţe argintii şi ochi căprui, dar boala îşi luase obolul ei Era prea slab pentru înălţimea lui şi faţa îi era prea adânc brăzdată de ridurile oboselii şi ale tensiunii Incapabilă să-i smulgă o reacţie, ducesa se întoarse spre majordom — E prea cald în camera aceasta! izbucni ea lovind des în duşumea cu bastonul cu mâner bătut cu pietre preţioase Trage draperiile şi lasă să intre puţin aer — Lasă-le aşa! lătră Charles, cu vocea plină de sila pe care i-o provoca simpla ei vedere Ducesa îşi întoarse spre el o privire ucigătoare Nu am venit aici ca să mă sufoc, decise ea ameninţător — Atunci pleacă Trupul ei subţire se încorda de repulsie — Nu am venit aici ca să mă sufoc, repetă ea printre dinţii strânşi Am venit aici ca să te informez asupra deciziilor mele referitoare la fetele lui Katherine — Fă-o şi cară-te! o repezi Charles Ochii ducesei se îngustară în două fante furioase şi aerul părea să crape de ostilitatea ei, dar în loc să plece, se lăsă încet într-un scaun În ciuda vârstei înaintate, ducesa stătea la fel de dreapta ca o regină, cu un turban purpuriu pe părul ei alb, în loc de coroană şi cu un baston în mână, în loc de sceptru Charles o privi cu prudentă surpriză El fusese convins că ducesa insistase să aibă această întrevedere doar pentru satisfacţia de a-i spune în faţă că în niciun caz nu era treaba lui să se ocupe de copiii lui Katherine Nu se aşteptase ca aceasta să se aşeze ca şi cum ar mai fi avut şi altele de spus — Ai văzut miniatura fetelor, stabili ea Privirea ducelui îi căzu pe miniatura din mână, în timp ce degetele lungi se strângeau convulsiv, protector, în jurul acesteia Durerea nedisimulată îi întunecă ochii, în timp ce se uita la Victoria Era imaginea mamei ei, imaginea iubitei, frumoasei lui Katherine — Victoria este imaginea mamei ei, izbucni brusc ducesa Charles îşi ridică privirea spre ea şi chipul îi deveni dintr-odată, dur — Îmi dau seama de asta — Bine Atunci o să înţelegi de ce nu o voi primi pe fata asta în casa mea O s-o iau pe cealaltă Ridicându-se în picioare, ca şi cum misiunea ei ar fi fost îndeplinită, ducesa se uită la avocatul ei Ai grijă ca doctorul Morrison să primească un cec care să-i acopere cheltuielile şi un altul pentru traversarea fetei mai mici — Da, înălţimea Voastră, spuse avocatul, înclinându-se Mai este şi altceva? — O să mai urmeze multe, izbucni ea, cu vocea încordată O voi lansa pe fată în societate, îi voi asigura o dotă Îi voi găsi un soţ, îi voi… — Şi Victoria? o întrerupse Charles, aspru Ce intenţii ai cu fata mai mare? Ducesa se uită la el — Ți-am spus deja – aceea îmi aminteşte de mama ei şi nu o voi primi în casa mea Dacă o vrei, o poţi lua tu După câte îmi amintesc, ai vrut-o mult de tot pe mama ei Şi se pare că şi Katherine te-a vrut pe tine – chiar şi în clipa morţii, ţi-a pronunţat numele O poţi adăposti pe fata ei, în schimb O să fie ca un fel de recompensă, posibilitatea de a-i admira progenitura Mintea lui Charles încă se mai învârtea într-o fericită neîncredere, când bătrâna ducesă adăugă, arogant: — Poţi s-o măriţi cu cine vrei – cu oricine, exceptându-l pe nepotul acela al tău Acum douăzeci şi doi de ani, nu aş fi conceput o alianţă între familia ta şi a mea şi încă o interzic O să… Ca şi cum i-ar fi trecut tocmai atunci ceva prin cap, ducesa se întrerupse brusc, cu ochii începând să-i strălucească într-un triumf răutăcios — O voi mărita pe Dorothy cu fiul lui Winston! anunţă ea, veselă Am vrut să o mărit pe Katherine cu tatăl lui, dar ea a refuzat, din cauza ta O voi căsători Dorothy cu fiul lui – până la urmă tot voi reuşi această alianţă cu familia Winston! Un zâmbet dispreţuitor se întinse încet pe chipul ei ridat şi ducesa râse văzând expresia încurcată a lui Charles După toţi aceşti ani, tot voi reuşi să realizez cea mai splendidă alianţă a deceniului! Spunând acestea, se repezi afară din încăpere, urmată de avocatul ei Charles se zgâi în urma ei, emoţiile lui trecând de la amărăciune şi ură, la bucurie Această baborniţă afurisită îi oferise tocmai, fără să vrea, lucrul pe care şi-l dorea mai mult decât viaţa însăşi – i-o dăduse pe Victoria, copilul lui Katherine Imaginea lui Katherine O fericire aproape de nesuportat îl cuprinse pe Charles, urmată curând de o furie clocotitoare Vicioasa, cruda, intriganta baborniţă intenţiona o alianţă cu familia Winston, exact aşa cum dorise dintotdeauna Fusese dispusă să sacrifice fericirea lui Katherine de dragul acestei alianţe de neînţeles, iar acum era pe cale să reuşească Furia pe care o simţea Charles pentru faptul că şi ea avea să câştige ceea ce îşi dorise dintotdeauna, aproape că îi eclipsa propria bucurie de a o avea pe Victoria Dar apoi o idee îi străfulgeră gândurile Se gândi la aceasta, cu ochii micşoraţi, îndrăgind-o, studiind-o Şi începu încet să zâmbească — Dobson, îi strigă el nerăbdător pe majordom Adu-mi o pană şi hârtie Intenţionez să fac un anunţ de logodnă Ai grijă să fie dat imediat publicităţii, în Times — Da, Înălţimea Voastră Charles îşi ridică privirile spre bătrânul servitor, cu ochii arzând de febra victoriei — S-a înşelat, Dobson, spuse el Vrăjitoarea asta bătrână s-a înşelat! — S-a înşelat, Înălţimea Voastră? — Da, s-a înşelat! Nu ea va trage sforile celei mai splendide alianţe a deceniului Ci eu * Era un adevărat ritual În fiecare dimineaţă, la ora 9, valetul Northrup deschidea masiva uşă de la intrarea maiestuosului conac de ţară al Marchizului de Wakefield, pentru a i se înmâna ultimul număr din Times, de către un valet care-l aducea de la Londra După ce închidea uşa, Northrup traversa foaierul din marmură şi preda ziarul unui alt valet, care aştepta la picioarele marii scări — Ziarul Times, pentru Domnia Sa, intona el Valetul respectiv lua ziarul şi traversa toată lungimea holului, până la sufrageria unde Jason Fielding, Marchizul de Wakefield, îşi termina de obicei micul dejun şi-şi citea corespondenţa — Ziarul dumneavoastră, Times, my lord, incantă sfios valetul, punându-l alături de ceaşca cu cafea a marchizului, după care îi luă acestuia farfuria din faţă Fără niciun cuvânt, marchizul lua ziarul şi îl deschidea Toate acestea erau îndeplinite cu orchestrarea perfectă şi fără fisură a unui menuet, pentru că Lordul Fielding era un stăpân perfecţionist, care pretindea ca proprietăţile şi palatele lui să funcţioneze la fel de impecabil ca o maşinărie perfect unsă Servitorii aveau faţă de el o teamă plină de respect, considerându-l ca pe un fel zeitate rece, înspăimântător de intangibilă, căreia se luptau cu disperare să-i intre în graţii Plinele de ardoare frumuseţi londoneze pe care Jason le însoţea la baluri, la operă, la teatru şi în pat simţeau faţă de el aproape acelaşi lucru, pentru că acesta le trata aproape cu aceeaşi căldură cu care îşi trata servitorii Totuşi, femeile se uitau la el cu ochi plini de dorinţă nemascată, pentru că în ciuda atitudinii lui cinice, plutea în jurul lui Jason o inconfundabilă aură de virilitate, care făcea să vibreze inimile feminine Părul lui des era negru ca antracitul, ochii lui pătrunzători erau verzi ca jadul de India, buzele lui, ferme şi senzuale Forţa dură, aspră, era săpată în fiecare trăsătură a feţei bronzate, de la sprâncenele drepte, întunecate, la aroganta proeminenţă a maxilarului şi bărbiei Chiar şi construcţia lui fizică era extrem de puternic masculină, pentru că avea un metru optzeci şi şapte înălţime, avea umeri largi, coapse strâmte şi picioare şi pulpe muşchiuloase Fie că dansa la un bal sau călărea, Jason Fielding ieşea în evidenţă printre ceilalţi bărbaţi, ca un magnific linx înconjurat de pisici domestice, inofensive Aşa cum remarcase odată, în glumă, Lady Wilson-Smith, Jason Fielding era la fel de periculos ca păcatul şi fără îndoială, la fel de vicios Părerea era împărtăşită de mulţi, pentru că oricine privea în ochii aceia verzi, cinici, putea vedea că nu mai rămăsese nicio fibră inocentă sau naivă în trupul acela muşchiulos, mlădios Dar cu toate astea – sau, mai exact, tocmai pentru asta – doamnele erau atrase spre el ca insectele de o flacără distrugătoare, dornice să experimenteze fierbinţeala ardoarei sale sau să se piardă în uluitoarea căldură a unuia dintre rarele, leneşele lui zâmbete Femei sofisticate, măritate, cochetau cu gândul de a-i ocupa patul; fetele mai tinere, de vârsta măritişului, visau să fie ele cele care să-i topească inima de piatră şi să-l îngenuncheze O parte din membrii mai sensibili ai acestei mulţimi considera că Lordul Fielding avea motive serioase să fie cinic când era vorba despre femei Toată lumea îşi amintea de comportamentul scandalos al soţiei acestuia, în urmă cu patru ani, când îşi făcuse apariţia la Londra Din clipa sosirii, frumoasa marchiză de Wakefield s-a lansat dintr-o aventură într-alta, larg difuzate, încornorându-şi bărbatul în mod repetat; toată lumea ştia asta inclusiv Jason Fielding, căruia, aparent, nu-i păsa… Valetul se opri în dreptul scaunului Lordului Fielding, cu o cafetieră ornamentată, din argint, în mână — Mai doriţi cafea, my lord? Domnia Sa lordul scutură din cap şi întoarse pagina ziarului Times Valetul se înclină şi se retrase Nici nu se aşteptase ca Lord Fielding să-i răspundă, pentru că stăpânul rareori se obosea să se adreseze vreunuia dintre servitori Aproape că nu-i ştia pe nume şi nu ştia nimic despre ei şi nici nu-i păsa Dar cel puţin nu avea accese de violenţă sau furie, ca cei mai mulţi dintre nobili Când nu-i plăcea ceva, marchizul îşi întorcea doar privirea rece a ochilor săi verzi către împricinat şi acesta îngheţa pe loc Niciodată, nici măcar în situaţia unei extreme provocări Lordul Fielding nu ridica vocea Tocmai de aceea, valetul aproape că scăpă din mână cafetieră de argint, când Jason Fielding izbi cu pumnul în masă cu o forţă care făcu să danseze şi să zăngăne toată vesela, tunând: — Ticălosul! Ridicându-se în picioare, se uită la ziarul deschis, pe faţă cu o mască de furie şi de uluire — Intrigantul, uneltitorul… numai el ar fi îndrăznit! Cu o privire ucigaşă către valetul încremenit, se repezi afară din încăpere, înşfacă pelerina din mâna majordomului şi ieşi ca o furtună din casă, îndreptându-se direct spre grajduri Northrup închise uşa de la intrare în spatele acestuia şi o luă repede de-a lungul holului, cu poalele jachetei negre, fâlfâind — Ce a păţit Domnia Sa? întrebă el, năpustindu-se în sufragerie Valetul stătea lângă scaunul Lordului Fielding, rămas tocmai vacant, uitându-se pierdut la ziarul deschis, ţinând încă în mână, uitată, cafetieră — Cred că este ceva ce a citit în Times, spuse acesta pe nerăsuflate, arătând spre anunţul logodnei lui Jason Fielding, Marchizul de Wakefield, cu Domnişoara Victoria Seaton Nu am ştiut că lordul intenţiona să se căsătorească, adăugă valetul — Mă întreb dacă lordul ştia asta, comentă Northrup holbându-se la ziar Dându-şi brusc seama că uitase într-atât de el încât se coborâse la bârfă cu un subordonat, Northrup smulse ziarul de pe masă şi îl închise, cu înţelepciune — Problemele Lordului Fielding nu sunt problemele tale, O’Malley Ţine minte asta, dacă vrei să rămâi aici Două ore mai târziu, trăsura lui Jason se opri cu zgomot în faţa reşedinţei din Londra a Ducelui de Atherton Un rândaş alergă imediat în faţa acestuia şi Jason îi întinse hăţurile, se năpusti jos din trăsură şi se repezi decis, în sus pe scară — Bună ziua, my lord, intonă Dobson deschizând uşa şi dându-se deoparte Înălţimea Sa vă aşteaptă — La naiba! Pariez că mă aşteaptă! Unde este? — În salon, my lord Jason trecu pe lângă el cu pasul lung, rapid, care-i trăda starea de nervi, traversă holul şi deschise cu furie uşa spre salon, îndreptându-se spre bărbatul cărunt, care stătea aşezat cu demnitate, în faţa căminului — Presupun că tu eşti responsabil pentru revoltătorul anunţ din Times? Charles îi întoarse privirea, cu tupeu — Eu — Atunci o să trebuiască să dai un altul, care să-l dezmintă pe acesta — Nu, decise Charles, implacabil Tânăra este în drum spre Anglia iar tu te vei însura cu ea Printre altele, o să vreau un nepot de la tine şi vreau să-l ţin în braţe înainte de a părăsi această lume — Dacă vrei un nepot, nu trebuie decât să-ţi mai localizezi câţiva bastarzi Sunt convins că te-au asigurat cu duzini de nepoţi, până acum Charles se înfiora la aceste cuvinte, dar numai glasul îi scăzu în intensitate, ameninţător — Vreau un nepot legitim, pe care să-l prezint lumii drept moştenitorul meu — Un nepot legitim, repetă Jason cu un cutremurător sarcasm Vrei ca eu, fiul tău nelegitim, să procreez pentru tine un nepot legitim Spune-mi ceva: cu toată lumea care ştie că sunt nepotul tău, cum ai de gând să pretinzi că fiul meu este nepotul tău direct? — Îl voi prezenta drept nepotul meu de frate, dar eu voi şti că este nepotul meu şi doar asta contează Netulburat de furia crescândă a fiului său, Charles termină implacabil: — Vreau un moştenitor de la tine, Jason Jason îşi simţi pulsul în tâmplă, în timp ce se lupta să-şi controleze furia Aplecându-se mult, cuprinse cu mâinile braţele fotoliului lui Charles, cu faţa doar la câţiva centimetri de cea a bărbatului mai în vârstă Enunţă, răspicat şi foarte clar: — Ţi-am mai spus asta şi ţi-o spun acum pentru ultima oară, că eu nu mă mai însor Înţelegi? Nu mă mai însor niciodată! — De ce? izbucni Charles Doar nu urăşti femeile cu toată fiinţa ta Se ştie foarte bine că ai amante şi că te porţi frumos cu ele De fapt, toate par să te iubească la nebunie Este evident că femeilor le place să se afle în patul tău şi este evident că şi ţie îţi place să le ştii acolo… — Încetează! explodă Jason Un spasm de durere îi contorsiona lui Charles faţa şi acesta îşi ridică mâna la piept, apucându-şi cămaşa cu degetele lungi Apoi îşi întoarse încet mâna în poală Ochii lui Jason se micşorară, dar în ciuda bănuielii că Charles avea dureri, se forţă să rămână tăcut în timp ce tatăl lui continua — Tânără pe care am ales-o să-ţi fie soţie va sosi aici cam peste vreo trei luni Voi trimite o trăsură la chei, pentru ca ea să poată veni direct la Wakefield Park Pentru ca totul să meargă bine, voi veni şi eu acolo şi voi rămâne până când se vor îndeplini formalităţile de căsătorie Am cunoscut-o pe mama ei cu mult în urmă şi am văzut asemănarea dintre ele – nu o să fii dezamăgit Charles îi întinse miniatura şi spuse cu o voce persuasivă acum, caldă: — Haide, Jason, nu eşti şi tu cât de cât curios să vezi cum arată? Intenţia de ademenire îi aspri şi mai mult trăsăturile lui Jason — Îţi pierzi timpul N-o să fac asta — O s-o faci, spuse Charles, revenind, în disperarea lui, la ameninţări Pentru că altfel, te voi dezmoşteni Ţi-ai cheltuit deja o jumătate de milion de lire restaurându-mi proprietăţile, proprietăţi care nu-ţi vor aparţine niciodată dacă nu te însori cu Victoria Seaton Jason reacţiona la ameninţare cu o satisfacţie ucigătoare — Din partea mea, preţioasele tale proprietăţi pot arde până la temelii Fiul meu a murit – aşa că nu mai am ce face cu moştenirile Charles văzu durerea din ochii lui Jason la menţionarea fiului său şi tonul i se înmuie, împărtăşindu-i durerea — Recunosc că am acţionat precipitat anunţând logodna, Jason, dar am avut motivele mele Poate că nu te pot obliga să te însori cu Victoria, dar cel puţin nu stabili că trebuie să o urăşti Îţi jur că nu-i vei găsi niciun defect Uite, am aici o miniatură a ei şi poţi vedea singur cât de frumoasă… Ducele se întrerupse când Jason se întoarse pe călcâie şi ieşi din încăpere, trântind uşa în urma lui, cu un zgomot asurzitor Charles rămase cu ochii la uşă — O să te însori cu ea, Jason, îşi ameninţă el fiul absent O s-o faci chiar dacă va trebui să te ameninţ cu pistolul la tâmplă Îşi ridică din nou privirile, câteva minute mai târziu, când intră Dobson cu o tavă din argint, încărcată cu o sticlă de şampanie şi două pahare — Mi-am permis să aleg ceva potrivit cu situaţia, mărturisi fericit bătrânul servitor, punând tava pe măsuţa de lângă Charles — În cazul acesta ar fi trebuit să alegi cucută, spuse Charles crispat Jason a şi plecat Majordomului îi pică faţa — A plecat deja? Dar nici nu am avut ocazia să îl felicit pe Domnia Sa Lordul pentru apropiata căsătorie — Spre marele tău noroc, spuse Charles chicotind Mă tem că te-ar fi lăsat fără dinţi După plecarea majordomului, Charles luă sticla de şampanie, o deschise şi îşi turnă puţin în pahar Ridică paharul cu un zâmbet hotărât, într-un toast solitar: — Pentru apropiata ta căsătorie, Jason * — Doar câteva minute, domnule Borowski, spuse Victoria sărind din căruţa fermierului, încărcată cu lucrurile ei şi ale lui Dorothy — Staţi liniştită, n-om pleca noi fără dumneavoastră, spuse acesta pufăind din pipă şi zâmbindu-i — Dar grăbeşte-te totuşi, Tory, o rugă Dorothy Vaporul nu aşteaptă după noi — Avem timp berechet, spuse domnul Borowski Vă duc la oraş şi la vaporul vostru până se-ntunecă, promit Victoria urcă repede treptele impunătoarei case a lui Andrew, care privea satul de pe o colină înaltă şi bătu la uşa grea de stejar — Bună dimineaţa, doamnă Tilden, îi spuse ea menajerei îndesate O pot vedea o clipă pe doamna Bainbridge? Vreau să-mi iau la revedere de la ea şi să-i dau o scrisoare pentru Andrew, să ştie unde să-mi scrie în Anglia — Îi spun că eşti aici, Victoria, îi răspunse amabila menajeră, cu o expresie prea puţin încurajatoare, dar mă îndoiesc că o să te primească Ştii cum este, când are una din stările ei proaste Victoria confirmă din cap, înţeleaptă Ştia totul despre „stările proaste” ale doamnei Bainbridge Potrivit tatălui ei, mama lui Andrew era un bolnav închipuit cronic, care inventa suferinţe ca să nu facă nimic din ceea ce nu voia şi ca să-l manipuleze şi controleze pe Andrew Patrick Seaton îi spusese doamnei Bainbridge asta, acum câţiva ani, în faţa Victoriei şi femeia nu i-a iertat pe niciunul dintre ei, pentru asta Victoria ştia că doamna Bainbridge era o prefăcută şi Andrew ştia şi el asta Din acest motiv, palpitaţiile ei, stările de ameţeală şi membrele care o furnicau nu aveau cine ştie ce efect asupra niciunuia dintre ei, ceea ce, Victoria ştia asta, o punea pe aceasta într-o stare antagonică faţă de alegerea fiului ei Menajera se întoarse cu o expresie furioasă pe chip — Îmi pare rău, Victoria, doamna Bainbridge zice că nu se simte suficient de bine ca să te primească O să îi dau eu scrisoarea pentru domnul Andrew, ca să i-o trimită Vrea să îl anunţ pe doctorul Morrison, adăugă ea, cu un ton de dezgust Zice că are un ţârâit în urechi — Doctorul Morrison arată înţelegere fată de suferinţele doamnei Bainbridge, în loc să îi spună să se dea jos din pat şi să facă ceva util cu viaţa ei, conchise Victoria cu un zâmbet resemnat, dându-i acesteia scrisoarea Îşi dorea să nu fi fost atât de costisitoare corespondenţa cu Europa, ca să-şi fi putut trimite singură scrisorile, în loc să i le dea doamnei Bainbridge să le includă în propria ei poştă pentru Andrew — Cred că doamnei Bainbridge îi place mai mult de doctorul Morrison decât îi plăcea de tata — Dacă m-ai întreba pe mine, spuse doamna Tilden cu arţag, îl plăcea pe tatăl tău poate chiar prea mult Era de-a dreptul neplăcut să o vezi cum se îmbrăca înainte de a trimite după tatăl tău, în mijlocul nopţii şi nu că tatăl tău, dragul de el, ar fi încurajat vreodată aşa ceva Când Victoria plecă, doamna Tilden duse scrisoarea sus Apropiindu-se de patul văduvei, spuse: — Doamnă Bainbridge, v-am adus scrisoarea Victoriei pentru Andrew — Dă-mi-o, spuse doamna Bainbridge, cu o voce surprinzător de puternică pentru un om bolnav şi trimite odată după doctorul Morrison Mă simt foarte ameţită Când este aşteptat noul doctor? — Peste o săptămână, răspunse doamna Tilden, dându-i scrisoarea Când aceasta plecă, doamna Bainbridge îşi aşeză la loc părul cărunt sub plasa de cap şi se uită cu o grimasă de dezgust la scrisoarea care zăcea pe cuvertura de satin, spunându-i, dispreţuitor, servitoarei: — Andrew n-o să se însoare cu şoarecele ăsta de ţară Cine e ea? Iar el mi-a scris de două ori că verişoara lui din Elveţia, Madeline, este o fată adorabilă I-am spus asta Victoriei, dar proasta de ea nici n-a vrut s-audă — Credeţi că o s-o aducă pe domnişoara Madeline aici, ca soţia lui? întrebă fata, bătând pernele din spatele doamnei Bainbridge Faţa îngustă a doamnei Bainbridge se aprinse de mânie — Nu fi proastă! Andrew nu are timp de nevastă, i-am spus deja asta Locul ăsta este mai mult decât suficient ca să-l ţină ocupat, iar datoria lui este faţă de el şi faţă de mine Luă apoi cu două degete scrisoarea Victoriei, ca şi cum ar fi fost contaminată şi i-o dădu fetei — Ştii ce trebuie să faci cu asta, spuse ea rece * — Nu am ştiut că pe lumea asta poate fi atâta omenire şi atâta zgomot, izbucni Dorothy stând pe chei, în aglomeratul port din New York Hamali cu cufere urcate pe umeri viermuiau în sus şi în jos pe pasarelele zecilor de vase; deasupra, scârţâiau macaralele, în timp ce plase încărcate erau ridicate deasupra danelor din lemn şi transportate peste marginile vaselor Comenzile strigate ale ofiţerilor de navă se amestecau cu hohotele groase ale marinarilor şi cu invitaţiile lascive lansate de doamnele strident îmbrăcate, care aşteptau pe chei debarcarea marinarilor — Este înnebunitor, spuse Victoria urmărind cum erau cărate la bordul pachebotului Gull, de doi hamali mătăhăloşi, cele două cufere în care se aflau toate bunurile lor lumeşti Dorothy dădu din cap, de acord cu ea, dar chipul i se înnoură — Este, dar eu nu pot uita că la sfârşitul acestei călătorii vom fi despărţite şi totul din cauza străbunicii noastre Ce-o fi având oare în minte, dacă refuză să te primească în casa ei? — Nu ştiu, dar nu trebuie să te preocupe ideea asta, spuse Victoria cu un zâmbet încurajator Gândeşte-te doar la lucruri frumoase Uită-te la East River Închide ochii şi miroase aerul sărat Dorothy închise ochii şi inhalată profund, dar îşi încreţi năsucul — Tot ce simt este doar mirosul de peşte stricat Tory, când străbunica noastră va şti mai multe despre tine, sunt sigură că o să vrea să vii şi tu la ea Nu poate fi atât de crudă şi lipsită de sentimente, ca să ne ţină departe una de alta O să-i spun eu totul despre tine şi o s-o conving să-şi schimbe părerea — Nu trebuie să spui şi să faci nimic, ca nu cumva să o îndepărtezi, o avertiză Victoria, cu blândeţe Pentru moment, tu şi cu mine depindem în întregime de rudele noastre — Nu o s-o îndepărtez, dacă o să reuşesc, promise Dorothy, dar o s-o fac să priceapă, cu delicateţe, că ar trebui să te cheme imediat la ea Victoria zâmbi dar rămase tăcută şi după o vreme, Dorothy oftă — Există totuşi o consolare, cât de mică, pentru faptul că suntem târâte în Anglia – domnul Wilhelm mi-a spus că dacă o să exersez şi o muncesc din greu, aş putea deveni pianist concertant Zicea că la Londra există profesori extraordinari care să mă înveţe şi să mă îndrume O s-o rog, nu, o să insist, ca străbunica să îmi permită să urmez cariera muzicală, termină Dorothy etalându-şi partea hotărâtă din firea ei, a cărei existenţă puţini o bănuiau, în spatele faţadei ei dulci, îndatoritoare Victoria se abţinu să scoată în evidenţă obstacolele care-i veniră în minte, gândindu-se la decizia lui Dorothy Cu înţelepciunea anului şi jumătate în plus pe care-l avea faţă de aceasta, spuse doar: — Nu „insista” prea mult, scumpa mea — O să fiu discretă, conveni Dorothy CAPITOLUL 4 — Domnişoara Dorothy Seaton? întrebă politicos domnul, dându-se deoparte în timp ce trei marinari englezi, solizi, cu saci grei aruncaţi peste umăr, îşi făceau loc cu coatele pe lângă el, luând-o în jos pe chei — Eu sunt, spuse Dorothy cu vocea tremurând de teamă şi de surescitare, în timp ce se uita la bărbatul cu păr alb, impecabil îmbrăcat — Am fost instruit de Înălţimea Sa Ducesa de Claremont să vă însoţesc până la dumneaei acasă Unde sunt cuferele dumneavoastră? — Chiar aici Şi este doar unul, spuse Dorothy Acesta aruncă o privire peste umăr şi doi bărbaţi în livrea se dădură jos din trăsura neagră, strălucitoare, cu un blazon aurit pe uşă şi se apropiară repede — În acest caz putem pleca, spuse bărbatul în timp ce cufărul era ridicat şi încărcat pe acoperişul trăsurii — Şi sora mea? întrebă Dorothy strângând puternic, îngrozită, mâna Victoriei — Sunt convins că partea care trebuie să o întâmpine pe sora dumneavoastră va veni curând Vasul a venit cu patru zile mai devreme decât a fost programat — Nu-ţi face griji pentru mine, spuse Victoria, cu o siguranţă pe care nu o simţea Sunt sigură că într-un minut va sosi aici şi trăsura ducelui Între timp, Căpitanul Gardiner îmi va permite să rămân la bord Dorothy o cuprinse pe sora ei într-o îmbrăţişare strânsă — Tory, o să găsesc eu o cale să o conving pe bunica să te invite să stai cu noi, o să vezi Mi-e frică Nu uita să-mi scrii Scrie-mi zilnic! Victoria rămase pe loc, privind-o pe Dorothy urcându-se în vehiculul luxos, cu blazonul aurit, pe uşă Scările au fost ridicate, vizitiul a pocnit din bici şi cei patru cai porniră în goană, în timp ce Dorothy îi făcea cu mâna, de la fereastră Înghiontită de marinarii care coborau de pe vas în căutare grabnică de bere bună şi plăcinte, Victoria rămase pe chei, cu privirea agăţată de trăsura care se îndepărta Niciodată în viaţa ei nu se simţise atât de cumplit de singură Petrecu următoarele două zile într-o plicticoasă singurătate în cabina ei, întreruptă doar de scurtele plimbări pe punte şi de mesele alături de Căpitanul Gardiner, un bărbat fermecător, ca un tată, căruia părea să-i placă enorm compania ei Victoria petrecuse mult timp cu acesta în ultimele săptămâni şi împărtăşiseră multe mese împreună, de-a lungul nesfârşitului voiaj Căpitanul cunoştea motivele venirii ei în Anglia şi ea îl privea ca pe un nou prieten Când, în dimineaţa celei de a treia zi, tot nu sosi nicio trăsură care să o ducă pe Victoria la Wakefield Park, Căpitanul Gardiner luă problema în mâna lui şi închirie el una — Am ajuns mai repede în port, ceea ce se întâmplă foarte rar, explică el Probabil că vărul tău nu se gândeşte încă să trimită o trăsură după tine Eu am treburi la Londra şi nu te pot lăsa la bord fără protecţie Până când va fi el anunţat de sosirea ta, tu vei fi deja acolo Victoria îşi petrecu lungile ore de drum admirând peisajul englezesc de ţară, în toată splendoarea magică a primăverii Flori roz şi galbene se întindeau într-o beţie de-a lungul gardurilor verzi care urcau şi coborau colinele şi văile În ciuda hurducăielilor la care era supusă de câte ori roţile trăsurii treceau peste vreo ridicătură sau şanţ, Victoria se simţea tot mai bine, cu fiecare milă parcursă Vizitiul bătu în uşă şi deasupra ei apăru faţa rumenă a acestuia — Mai avem vreo două mile, coniţă, aşa că dacă vreţi să… Totul păru să se întâmple într-o clipă Roata intră într-un şanţ adânc, trăsura sări nebuneşte într-o parte, capul vizitiului dispăru şi Victoria fu aruncată la podea O clipă mai târziu, uşa se deschise larg şi vizitiul o ajută să iasă — Aţi păţit ceva? întrebă el Victoria scutură din cap, dar înainte să apuce să spună ceva, vizitiul se întoarse spre doi bărbaţi îmbrăcaţi de lucru, în haine de fermieri, care-şi strângeau prosteşte căciulile în mâini — Proşti nebuni! Ce vă veni să ieşiţi aşa în drum? Uite ce mi-aţi făcut, mi-aţi rupt osia… Restul spuselor lui fu împănat cu înjurături grosolane Întorcând cu delicateţe spatele altercaţiei, Victoria îşi scutură fustele, încercând fără succes să le cureţe de praful şi murdăria culese de pe duşumeaua trăsurii Vizitiul se vârî dedesubt ca să-şi inspecteze osia ruptă iar unul dintre fermieri se repezi spre Victoria, învârtind în mâini cascheta uzată şi spuse: — Io mi-s Jack, ne pare al naibii de rău, coniţă Vă ducem noi la Wakefield Park – adică dacă vreţi să vă punem cufărul în spate, lângă purceluşi? Recunoscătoare că nu trebuia să parcurgă pe jos cele două mile, Victoria acceptă pe loc Îl plăti pe vizitiu cu banii de drum pe care i-i trimisese Charles Fielding şi se caţără pe banchetă, între cei doi fermieri voinici Drumul într-o căruţă de fermier, deşi mai puţin prestigios decât într-o trăsură, abia dacă o hurducănea puţin şi era pe departe mult mai confortabil Adierile proaspete îi răcoreau faţa iar panorama luxuriantului peisaj de ţară nu era restricţionată de nimic Cu obişnuita ei fire prietenoasă, Victoria reuşi repede să intre în conversaţie cu cei doi bărbaţi, discutând agricultură, despre care ştia câte ceva şi era cât se poate de fericită să înveţe mai multe Evident, fermierii englezi se împotriveau violent introducerii maşinilor în agricultură — Ca să ne lase pe noi fără muncă, asta e, îi spuse unul dintre fermieri, la sfârşitul tiradei de condamnare a „maşinăriilor ălora infernale” Dar Victoria abia dacă auzi aceste cuvinte, în timp ce căruţa cotea pe un drum privat şi trecea printre două impunătoare porţi de fier, care se deschideau spre o întindere de pământ aparent fără sfârşit, perfect îngrijită, presărată ici, colo, cu arbori înalţi Parcul se întindea în ambele direcţii, cât vedeai cu ochii, întretăiat din loc în loc de un râu ondulat, cu malurile acoperite de flori roz şi albastre şi albe — Este un pământ de basm, spuse Victoria cu glas tare, în timp ce privirea ei uluită se plimba de-a lungul malurilor atent îngrijite ale râului şi peste peisajul nesfârşit Cred că e nevoie de zeci de grădinari care să îngrijească o asemenea întindere — Aşa şi este, spuse Jack Domnia Sa lordul are patruzeci de grădinari, cu cei care se îngrijesc de adevăratele grădini, grădinile de lângă casă, vreau să zic Mergeau deja de cincisprezece minute, când căruţa coti şi Jack arătă cu mândrie — Acolo este Wakefield Park Cic’ar avea vreo sută şaizeci de camere Victoria rămase cu gura căscată, în timp ce mintea-i mergea iar stomacul gol i se strângea într-un nod dureros În faţa ei se întindea, în toată magnifica ei splendoare, o clădire cu trei nivele, care-i depăşea cea mai nesăbuită imaginaţie Construită din cărămidă prietenoasă, cu patru aripi uriaşe şi acoperişuri în pantă abruptă, presărate cu coşuri, se întindea în faţa ei un palat cu trepte terasate, graţioase, care duceau în sus, spre intrarea principală, cu soarele strălucind în sutele de geamuri cu prosuri Se opriră în dreptul intrării şi Victoria îşi întoarse privirea de la casă, pentru ca unul dintre fermieri să o ajute să coboare de pe banchetă — Vă mulţumesc, aţi fost foarte amabili, spuse ea luând-o încet în sus pe scări Teama îi făcea picioarele de plumb şi genunchii, de apă În spatele ei, fermierii se duseră în spate să scoată cufărul, dar în timp ce coborau oblonul, doi purceluşi se rostogoliră guiţând afară din căruţă, căzură cu o lovitură surdă la pământ şi o luară la goană de-a lungul peluzelor Victoria se întoarse la strigătele fermierilor şi începu să râdă nervos, în timp ce bărbaţii cu feţele roşii alergau după purceluşi În faţa ei se deschise uşa conacului şi un bărbat cu faţa rigidă, îmbrăcat într-o livrea verde cu auriu, aruncă o privire furioasă spre fermieri, purceluşi şi femeia prăfuită, ciufulită, care se apropia de el — Livrările, îi spuse el Victoriei cu o voce puternică, ameninţătoare, se fac în spate Ridicând braţul, arătă imperios spre aleea care mergea de-a lungul casei Victoria deschise gura să explice că ea nu făcea nicio livrare, dar atenţia îi fu distrasă de un purceluş care-şi schimbase direcţia şi se îndrepta ţintă spre ea, urmărit de un fermier gâfâind — I-aţi căruţa, porcul şi pe tine şi cară-te de-aici! tună bărbatul în livrea Lacrimi de neajutorată veselie ţâşniră din ochii Victoriei în timp ce se aplecă şi luă în braţe purceluşul evadat Râzând, încercă din nou să explice — Domnule, dumneavoastră nu înţele… Northrup o ignoră şi se uită peste umărul lui, la valetul din spate — Scapă de toţi ăştia! Zboară-i de-aici… — Ce naiba se petrece aici? întrebă un bărbat de vreo treizeci de ani, cu părul ca antracitul, care ieşi pe treptele de la intrare Majordomul arătă cu un deget spre Victoria, cu sprâncenele ridicate de mânie — Femeia asta este… — Victoria Seaton, spuse repede Victoria, încercând să-şi controleze amuzamentul, în timp ce tensiunea, epuizarea şi foamea începeau să o împingă periculos spre o criză de isterie Văzu şocul nedisimulat de pe faţa bărbatului cu părul negru când îi auzi numele şi teama îi provocă o criză de râs Cu râsul de necontrolat gâlgâind în ea, se întoarse şi depuse purceluşul care guiţa disperat în braţele fermierului, apoi îşi ridică fustele prăfuite şi încercă să fie politicoasă — Mă tem că e vorba de o greşeală, spuse ea reţinându-şi râsul Am venit la… Vocea de gheaţă a bărbatului înalt o întrerupse în mijlocul politeţurilor — Greşeala dumneavoastră a fost, în primul rând, aceea de a fi venit aici, domnişoară Seaton Totuşi, se va întuneca prea curând ca să vă trimit înapoi, de unde aţi venit O apucă de braţ şi o trase brutal înăuntru Victoria îşi reveni brusc; situaţia nu mai părea nestăpânit de comică ci de un macabru terifiant Păşi timid într-un foaier înalt cât trei etaje, din marmură, care era mai mare decât toată casa ei din New York De o parte şi de alta a acestuia, două braţe gemene de scări curbate duceau sus, către următoarele două nivele iar lumina blândă a soarelui scălda zona prin cupola înaltă Îşi dădu capul pe spate, uitându-se la plafonul de sticlă, aflat trei nivele mai sus Ochii i se umplură de lacrimi şi lumina cerului se transformă într-un vârtej de ameţeală, pe măsură ce o copleşea teama Călătorise mii de mile, de-a lungul unei mări furtunoase şi a unor drumuri desfundate, sperând să fie primită de un domn cumsecade Dar în loc de asta, avea să fie trimisă înapoi, departe de Dorothy – cerul se învârti în faţa ei, într-un caleidoscop de culori strălucitoare, tot mai înceţoşate — O să leşine, prezise majordomul — Ah, Dumnezeule Mare! explodă bărbatul brunet, prinzând-o în braţele lui Victoria începea deja să-şi revină, în timp ce acesta o pornea în sus, pe ramura dreaptă a scării largi, din marmură — Dă-mi drumul, ceru ea răguşit, foindu-se jenată Mă simt perfect — Stai liniştită! îi porunci el Ajuns sus, acesta o luă la dreapta, intrând într-o cameră şi îndreptându-se direct spre un pat uriaş, înconjurat de draperii din mătase albastră şi argintie, atârnate de o galerie înaltă, din lemn sculptat şi prinse la colţuri cu sfori din catifea argintie Fără un cuvânt, o trânti pe cuvertura albastră din mătase şi îi împinse umerii înapoi, când aceasta dădu să se ridice Majordomul intră repede în cameră, cu pulpanele redingotei fâlfâind în urma lui — Uitaţi aici, my lord, sărurile, gâfâi el My lordul smulse sticla din mâna acestuia şi o duse spre nările Victoriei — Nu! strigă Victoria, încercând să-şi întoarcă faţa de la cumplitul miros de amoniac, dar mâna lui îi urmă insistent faţa Disperată, îl apucă de încheietura mâinii, încercând să i-o ţină departe, în timp ce acesta continua să o împingă spre ea — Ce ai de gând să faci? Să mi-o vâri pe gât? izbucni ea — Ce idee minunată, îi replică acesta crunt, dar mâna i se relaxă şi îndepărtă sticluţa, cu câţiva centimetri de nasul ei Epuizată şi umilită, Victoria îşi întoarse capul într-o parte, închise ochii şi înghiţi sonor, luptându-se cu lacrimile care i se adunau în gât Înghiţi din nou — Sper sincer, spuse el rar şi urâcios, că nu ai de gând să vomiţi în patul ăsta pentru că, te previn, tu vei fi cea care vei face curat Victoria Elizabeth Seaton, produsul a optsprezece ani de educaţie îngrijită, materializaţi într-o tânără domnişoară manierată, fermecătoare Îşi întoarse încet capul pe pernă şi se uită la bărbatul acela cu biciuitoare animozitate — Tu eşti Charles Fielding? — Nu — În acest caz, te rog frumos să te dai jos din patul acesta sau să-mi permiţi mie să fac asta! Sprâncenele bărbatului se împreunară în timp ce se uita în jos la hoinara rebelă, care îl privea cu o uitătură ucigaşă în ochii strălucitori, albaştri Părul i se revărsase pe perne ca o flacără aurie, lichefiată, ondulându-se protestatar la tâmple şi înrămându-i chipul care parcă fusese sculptat în marmură, de un maestru Genele ei erau incredibil de lungi, buzele la fel de roz şi de moi ca… Brusc, bărbatul se ridică în picioare şi ieşi din încăpere, urmat de majordom Uşa se închise în spatele lor, lăsând-o pe Victoria într-o tăcere copleşitoare Se ridică încet şi-şi dădu picioarele jos, la marginea patului, apoi se ridică, la fel de încet, în picioare, cu teamă să nu îi revină ameţeala Disperarea surdă o făcea să-i fie frig, dar picioarele rămaseră stabile când se uită în jurul ei În partea stângă, draperiile albastru-deschis, împodobite greu cu fir argintiu, erau date de-o parte, încadrând un perete întreg de ferestre cu şprosuri; în cealaltă parte a încăperii, două mici canapele în dungi albastre şi argintii erau aşezate în unghiuri drepte, în faţa unui şemineu ornamentat Îi trecu prin minte expresia „splendoare decadentă”, în timp ce-şi scutura de praf fustele, aruncând încă o privire în cameră şi aşezându-se la loc pe cuvertura din mătase albastră Simţi în gâtlej un cumplit nod de disperare Îşi împreună mâinile în poală şi încercă să se gândească la ce va urma Evident, avea să fie trimisă înapoi la New York, ca un bagaj nedorit Dar atunci de ce a mai adus-o aici vărul ei, ducele? Şi unde era acesta? Cine era el? La Dorothy şi la străbunica ei nu se putea refugia, pentru că ducesa îi scrisese un bilet doctorului Morrison, în care spunea clar că Dorothy şi numai Dorothy era binevenită în casa ei Cum bărbatul brunet fusese cel care o cărase pe scări, înseamnă că el era servitorul iar bărbatul îndesat, cu părul alb, care-i deschisese uşa, era ducele La prima vedere, crezuse că era un servitor de rang superior, ca doamna Tilden, menajera care primea întotdeauna musafirii, acasă la Andrew Cineva bătu în uşă şi Victoria sări vinovată în picioare şi netezi cu grijă cuvertura, înainte de a striga: — Intră Intră o fată în casă, cu o rochie neagră apretată şi un şorţ alb, cu o tavă de argint în mâini În spatele ei mărşăluiră ca nişte marionete alte şase fete, în uniforme identice, cărând căldări cu apă clocotită Ele erau urmate de doi valeţi în uniforme verzi tivite cu fir de aur, care-i aduceau cufărul Prima fată puse tava pe măsuţa dintre canapele, celelalte dispărură în încăperea alăturată iar valeţii depuseră cufărul la capătul patului După un minut, tropăiră cu toţii înapoi, în şir indian, amintindu-i Victoriei de nişte soldăţei de lemn, animaţi Fata rămasă se întoarse spre Victoria, care încremenise sfioasă, lângă pat — V-am adus o gustare, domnişoară, spuse ea; faţa ei simplă era intenţionat inexpresivă, dar vocea era plăcută, uşor sfioasă Victoria se duse la canapea şi se aşeză, vederea pâinii unse cu unt şi a ciocolatei aburinde făcând-o să-i lase gura apă — Domnia Sa a zis că trebuie să faceţi o baie, spuse fata privind spre camera alăturată Victoria se opri, cu ceaşca de ciocolată în drum spre gură — Domnia Sa? repetă ea Este oare… domnul… pe care l-am văzut la uşă? Bărbatul acela solid, cu părul alb? — Dumnezeule Mare, nu! răspunse fata privind-o ciudat pe Victoria Acela este domnul Northrup, majordomul, domnişoară Victoria răsuflă o clipă uşurată, în timp ce fata adăugă: — Domnia Sa lordul este bărbatul înalt, cu părul negru, ondulat — Şi el a spus că ar trebui să fac o baie? întrebă Victoria, burzuluindu-se Fata dădu din cap, înroşindu-se — Ei bine, chiar am nevoie de aşa ceva, recunoscu Victoria, fără tragere de inimă Mâncă pâinea prăjită şi termină ciocolata caldă, apoi se duse în încăperea alăturată, unde fata turna săruri parfumate în apa aburindă Scoţându-şi încet rochia murdară, de călătorie, Victoria se gândi la biletul scurt pe care i-l trimisese Charles Fielding, invitând-o să vină în Anglia Păruse atât de nerăbdător să o aibă aici „Vino de îndată, draga mea”, scrisese acesta „Eşti mai mult decât binevenită aici, eşti aşteptată cu nerăbdare” Probabil că, până la urmă, nu o să fie trimisă înapoi Probabil că „Domnia Sa” încurcase lucrurile Fata a ajutat-o să se spele pe cap, apoi i-a ţinut un prosop flauşat şi a ajutat-o să iasă din cadă — V-am pus lucrurile la loc, doamnă şi v-am făcut patul, în cazul în care vreţi să dormiţi puţin Victoria îi zâmbi şi o întrebă cum o cheamă — Cum mă cheamă? repetă fata, încremenită de mirare că Victoria se obosise să o întrebe aşa ceva — Păi… Ruth — Îţi mulţumesc foarte mult, Ruth… — că mi-ai pus lucrurile la loc, vreau să zic Un puternic val de plăcere îmbujora faţa pistruiată a fetei, care bâlbâi o rapidă mulţumire şi o porni spre uşă — Cina se serveşte la ora opt, o informă Ruth — Ruth, spuse Victoria cu stângăcie, în timp ce aceasta dădea să plece, există cumva aici două… ah… două… „domnii”? Vreau să spun că mă întrebam dacă Charles Fielding… — Ah, vă referiţi la Înălţimea Sa Ruth se uită peste umăr, ca şi cum s-ar fi temut să nu fie auzită, apoi spuse: — Dumnealui nu a sosit încă, dar îl aşteptăm în noaptea asta Am auzit că Domnia Sa i-a spus lui Northrup să-i trimită vorbă Înălţimii Sale că aţi venit — Cum… a… cum arată Înălţimea Sa? întrebă Victoria, simţindu-se caraghioasă că folosea aceste titluri ciudate Ruth păru gata să-l descrie; apoi însă, se răzgândi — Îmi pare rău, domnişoară, dar Domnia Sa nu permite servitorilor să bârfească Şi nici nu avem voie să ne purtăm familiar cu oaspeţii Făcu o reverenţă şi ieşi în grabă, în foşnetul fustelor negre, scrobite Victoria rămase uluită aflând că două fiinţe umane nu au voie să discute între ele în casa asta, doar pe motiv că una avea rangul de servitor, iar cealaltă, de oaspete, dar gândindu-se la scurta ei întrevedere cu „Domnia Sa”, nu îi fu greu să şi-l imagineze emiţând un astfel de edict Victoria îşi scoase din dulap cămaşa de noapte, şi-o trase peste cap şi se urcă în pat, strecurându-se sub aşternuturi Mătasea luxuriantă îi mângâie braţele goale şi faţa şi se rugă fierbinte ca Charles Fielding să se dovedească a fi un bărbat mai bun, mai cald decât cealaltă „Înălţime” Genele lungi, negre, fâlfâiră în jos, aşezându-i-se ca nişte evantaie ondulate peste obraji şi adormi CAPITOLUL 5 Soarele îşi trimitea razele prin ferestrele deschise şi o briză zburdă prin cameră, mângâind blând faţa Victoriei Undeva jos, copitele unui cal tropăiau pe aleea pietruită şi două păsări aterizară simultan pe pervazul ferestrei, începând o ceartă gălăgioasă privind drepturile teritoriale Ciripitul lor mânios penetra somnul Victoriei, scoţând-o din fericitele ei vise despre acasă Încă pe jumătate adormită, Victoria se răsuci pe burtă, afundându-şi capul în pernă În locul materialului uşor aspru, mirosind a soare şi a săpun, care îi înfăţa perna de acasă, obrazul ei întâlni moliciunea mătăsii Vag conştientă că nu se afla în patul ei, cu mama lor jos, pregătind micul dejun, Victoria îşi strânse tare ochii, încercând să-şi reia visele liniştitoare, dar era deja prea târziu Nefericită, îşi întoarse capul şi deschise ochii În lumina puternică a dimineţii târzii, se uită la draperiile albastre şi argintii care îi înconjurau patul ca un cocon mătăsos şi mintea i se limpezi brusc Se afla la Wakefield Park Dormise neîntoarsă, toată noaptea Dându-şi din ochi părul ciufulit, se ridică în şezut şi se lăsă pe spate, pe perne — Bună dimineaţa, domnişoară, spuse Ruth, care stătea în picioare, de partea cealaltă a patului Victoria îşi reţinu un strigăt de spaimă — Nu am vrut să vă sperii, se scuză repede micuţa fată, dar Înălţimea Sa este jos şi mi-a spus să vă întreb dacă vreţi să-i ţineţi companie la micul dejun Nespus de încurajată de vestea că vărul ei ducele dorea efectiv să o vadă Victoria dădu deoparte cuverturile — V-am călcat rochiile, spuse Ruth deschizând dulapul Pe care doriţi să o îmbrăcaţi? Victoria o alese pe cea mai bună din cele cinci, o rochie neagră din muselină moale, cu un decolteu pătrat, înfrumuseţată cu mici trandafiraşi albi pe care îi brodase ea, cu mare grijă, pe mânecile lungi şi pe tiv, de-a lungul interminabilei călătorii Refuzând oferta lui Ruth de a o ajuta să se îmbrace, Victoria îşi trase rochia peste combinezoane şi-şi prinse cordonul, în talia mică În timp ce Ruth făcea patul şi deretica în camera impecabilă, Victoria se strecură în scaunul mesei de toaletă şi îşi perie părul — Sunt gata, îi spuse ea lui Ruth şi se ridică în picioare, cu ochii aprinşi de speranţă şi cu obrajii îmbujoraţi Îmi poţi spune unde o găsesc… ah… pe Înălţimea Sa? Picioarele Victoriei se afundară în covorul roşu gros, în timp ce Ruth o conducea jos, pe scara din marmură, în curbă, şi de-a lungul foaierului, unde doi valeţi făceau de gardă în dreptul unei perechi de uşi din mahon, bogat sculptate Până să apuce să îşi potolească respiraţia, cei doi valeţi deschiseră uşile cu o înfloritură mută şi Victoria se pomeni păşind într-o încăpere de peste o sută de metri lungime, dominată de o masă lungă, de mahon, centrată sub trei candelabre gigantice, din lacrimi de cristal Plimbându-şi privirea de-a lungul scaunelor cu spetează înaltă, îmbrăcate în catifea aurie, care se întindeau de o parte şi de alta a mesei nesfârşite, Victoria crezu mai întâi că încăperea era pustie Dar apoi auzi foşnetul unui ziar, venind dinspre scaunul din celălalt capăt al mesei Fiindu-i imposibil să vadă ocupantul, ocoli încet masa şi se opri — Bună dimineaţa, spuse ea încet Capul lui Charles se întoarse brusc şi acesta o privi, în timp ce culoarea i se scurgea din obraji — Dumnezeule Mare! spuse el cu răsuflarea tăiată şi se ridică încet în picioare, nedezlipindu-şi privirea de la tânăra şi exotica frumuseţe care stătea în faţa lui O vedea pe Katherine, aşa cum arătase ea în urmă cu atâţia ani Cât de bine şi cu câtă dragoste îşi amintea el chipul acela incredibil de frumos, cu oase delicate, cu sprâncenele graţios curbate şi cu genele lungi, dese, înrămând nişte ochi de culoarea unor safire uriaşe, cu irizaţii Recunoscu gura aceea moale, zâmbitoare, nasul mic, elegant, gropiţa aceea minusculă, încântătoare, din bărbia încăpăţânată şi glorioasa masă de păr roşu-auriu care se revărsa peste umeri, într-un abandon tumultuos Punându-şi mâna stângă pe speteaza scaunului ca să se sprijine, întinse spre ea dreapta care tremura — Katherine… şopti el Nesigură, Victoria îşi puse mâna în palma întinsă a acestuia şi degetele lui lungi se închiseră strâns peste ea — Katherine, şopti el din nou, gutural şi Victoria văzu lacrimi sclipindu-i în ochi — Pe mama mea o chema Katherine, spuse ea cu blândeţe Strânsoarea mâini lui deveni aproape dureroasă — Da, şopti el Îşi drese glasul şi vocea îi deveni mai firească — Da, desigur, spuse el scuturând din cap, ca pentru a şi-l limpezi Era surprinzător de înalt, observă Victoria şi foarte slab, cu ochi castanii care o studiau în cel mai mic detaliu — Deci, spuse el repede, eşti fiica lui Katherine Victoria dădu din cap, nu foarte sigură cum să-l ia — Numele meu este Victoria În ochii lui străluci o ciudată tandreţe — Al meu este Charles Victor Fielding — În… înţeleg, se bâlbâi ea — Nu, spuse el, nu înţelegi Nu înţelegi câtuşi de puţin, adăugă acesta zâmbind, un zâmbet blând, care-i luă de pe ochi decenii întregi Şi apoi, fără să o prevină, o cuprinse într-o strânsă îmbrăţişare — Bine ai venit acasă, copilă, spuse el cu o voce sugrumată de emoţie, în timp ce o bătea uşor pe spate şi o strângea mai aproape Bine ai venit Şi Victoria avu ciudata senzaţie că într-adevăr se afla acasă Îi dădu drumul cu un zâmbet sfios şi trase un scaun pentru ea — Trebuie să fii moartă de foame O’Malley! i se adresă el valetului care stătea lângă bufetul plin cu platouri din argint Suntem amândoi lihniţi de foame — Da, Înălţimea Voastră, spuse valetul întorcându-se într-o parte şi începând să umple două farfurii — Îmi cer scuze în modul cel mai sincer că nu am trimis o trăsură să te aştepte la sosire, spuse Charles Nu m-am gândit nicio clipă că ai fi putut sosi mai devreme – pacheboturile din America vin de obicei cu întârziere, aşa mi s-a spus Dar spune-mi, ai avut un voiaj plăcut? o întrebă el în timp ce valetul îi punea în faţă o farfurie cu ouă, cartofi, rinichi, şuncă şi chifle crocante, franţuzeşti Victoria se uită la etalarea de tacâmuri aurite, ornate, aflate de o parte şi de alta a farfuriei şi şopti în gând o rugăminte de mulţumire către mama ei, pentru că le-a învăţat cum să folosească corect fiecare piesă — Da, a fost o călătorie foarte plăcută… răspunse ea zâmbind, adăugând apoi cu stângăcie: — … Înălţimea Voastră — Dumnezeule Mare, spuse Charles chicotind, nu cred că avem nevoie de acest ceremonial Dacă aşa este, atunci eu va trebui să-ţi spun Contesă Langston sau Lady Victoria Dar să ştii că nu mi-ar plăcea câtuşi de puţin chestia asta, prefer „Unchiule Charles” şi „Victoria” Ce părere ai? Victoria se pomeni răspunzând căldurii lui cu o afecţiune care prindea deja rădăcini în inima ei — Mi-ar plăcea foarte mult Sunt sigură că nu mi-aş aminti niciodată să răspund la Contesă Langston – oricine ar fi aceea – şi nici Lady Victoria nu seamănă câtuşi de puţin cu mine Charles îi aruncă o privire ciudată în timp ce-şi aşeza şervetul în poală — Dar tu eşti amândouă Mama ta a fost singurul copil al contelui şi contesei de Langston Au murit pe vremea când ea era încă mică, dar titlul lor era de origine scoţiană şi a trecut asupra ei Tu eşti fata cea mai mare; de aceea titlul îţi revine ţie Ochii albaştri ai Victoriei străluciră, amuzaţi — Iar eu ce ar trebui să fac cu el? — Să faci tot ce facem cu toţii, spuse acesta şi râse, să te fuduleşti cu el Se opri, în timp ce O’Malley aşeză tăcut o farfurie în faţa lui — De fapt, cred că există o mică proprietate în Scoţia care ar putea aparţine titlului Ce ţi-a spus mama ta? — Nimic Mama nu ne-a vorbit niciodată despre Anglia sau despre viaţa ei, aici Dorothy şi cu mine am crezut întotdeauna că era… mă rog, o persoană obişnuită — Nu a existat nimic „obişnuit” în legătură cu mama ta, spuse el cu blândeţe Victoria simţi emoţia din vocea lui şi se întrebă care era cauza acesteia, dar când începu să îl întrebe despre viaţa mamei ei în Anglia, Charles scutură din cap şi spuse degajat: — Într-o zi o să-ţi povestesc totul despre asta Dar nu încă Pentru început, haide să ne cunoaştem unul pe celălalt Trecu o oră, incredibil de repede, în timp ce Victoria răspundea întrebărilor plăcut formulate, ale lui Charles Când micul-dejun luă sfârşit, îşi dădu seama că acesta obţinuse de la ea, fără efort, un tablou exact al vieţii ei până în clipa în care apăruse la uşa lui cu un purceluş guiţând, în braţe Îi povestise despre sătenii de acasă, despre tatăl ei şi despre Andrew Din nu ştiu ce motiv, îl deprima profund când auzea vorbindu-i despre ultimii doi, deşi tocmai aceştia erau cei de care părea cel mai interesat În timp ce evitase cu grijă să o întrebe despre mama ei — Mărturisesc că mă intrigă angajamentul tău faţă de acest tânăr Andrew Bainbridge, spuse el cu o cută adâncă pe frunte, când ea termină Scrisoarea pe care am primit-o de la prietenul tău, doctorul Morrison, nu a menţionat nimic despre aşa ceva Dimpotrivă a spus că tu şi sora ta eraţi singure pe lume Tatăl tău şi-a dat binecuvântarea pentru această logodnă? — Da şi nu, spuse Victoria, întrebându-se de ce părea atât de preocupat de asta Ştii, Andrew şi cu mine ne-am cunoscut dintotdeauna, dar papa a insistat de la început că eu trebuie să împlinesc optsprezece ani ca să mă logodesc oficial A simţit că era un angajament prea serios pentru o fată de vârstă mea — Foarte înţelept din partea lui, consimţi Charles Totuşi, ai împlinit optsprezece ani înainte de moartea tatălui tău şi nu te-ai logodit oficial cu Bainbridge, corect? — Mă rog, da — Pentru că tatăl tău era în continuare reţinut în a-şi da consimţământul? — Nu chiar Curând după aniversarea mea, doamna Bainbridge, mama văduvă a lui Andrew, i-a propus tatălui meu ca Andrew să facă o versiune scurtă a Marelui Tur în Europa, pentru a testa angajamentul nostru reciproc şi pentru a-i acorda lui ceea ce numea ea „un ultim respiro” Andrew zicea că ideea era absurdă, dar papa a fost total în asentimentul doamnei Bainbridge — Părerea mea este că tatăl tău a fost extrem de recalcitrant la căsătoria ta cu acest tânăr În fond, voi doi v-aţi cunoscut de o viaţă, aşa că nu ar fi fost nevoie de testarea angajamentului vostru Asta îmi sună mie mai mult ca o scuză, decât ca un motiv De aceea, părerea mea este că şi mama lui Andrew se opune la fel de mult Ducele părea că se mobilizase ferm împotriva lui Andrew, aşa că Victoria nu mai avea altă variantă decât să-i explice tot adevărul stânjenitor — Papa nu se gândea câtuşi de puţin că Andrew nu ar fi un soţ bun pentru mine Dar avea reţineri serioase privind viaţa mea alături de viitoarea mea soacră Este văduvă, înţelegi şi este foarte ataşată de Andrew În afară de asta, este înclinată spre tot felul de boli care o fac oarecum dificilă — Ah, făcu ducele, înţelegător Şi cât de serioase sunt aceste boli ale ei? Obrajii Victoriei se încinseră — Potrivit celor ce i-a spus tatăl meu odată, când eram şi eu de faţă, bolile ei erau simulate În prima ei tinereţe a avut, într-adevăr o inimă mai slabă, dar papa zicea că datul jos din pat ar ajuta-o mai mult decât rămasul în el şi autocompătimirea Ei însă… nu s-au agreat cine ştie ce, înţelegi — Da şi pot înţelege de ce! chicoti ducele Tatăl tău a avut toată dreptatea să ridice obstrucţii la căsătoria voastră, draga mea Viaţa ta ar fi fost foarte nefericită — Nu va fi câtuşi de puţin nefericită, spuse Victoria ferm, decisă să se mărite cu Andrew, cu sau fără aprobarea ducelui Andrew îşi dă seama că mama lui îşi foloseşte bolile ca să încerce să îl manipuleze, dar asta nu îl împiedică să facă ce vrea el A acceptat să plece în acest tur doar pentru că tata a insistat să facă asta — Ai primit multe scrisori de la el? — Numai una, dar Andrew a plecat în Europa doar cu două săptămâni înainte de accidentul părinţilor mei, acum trei luni, ori aproape tot atât durează ca să ajungă o scrisoare din Europa Eu i-am scris, spunându-i ce s-a întâmplat şi i-am scris din nou, chiar înainte de a mă îmbarca pentru Anglia, ca să-i dau adresa mea de aici Presupun că acum este în drum spre casă, cu gândul de a veni în ajutorul meu Eu am vrut să rămân în New York şi să aştept întoarcerea lui, dar doctorul Morrison nici nu a vrut să audă de asta El era convins, nu ştiu de ce, că sentimentele lui Andrew nu vor rezista timpului Fără îndoială că doamna Bainbridge i-a spus ceva în sensul acesta, pentru că este genul de lucruri pe care aceasta este în stare să le facă, presupun Victoria oftă şi se uită afară pe fereastră — Ea ar prefera ca Andrew să se însoare cu cineva mai important decât fiica lefteră a unui doctor — Sau şi mai bine, să nu se însoare deloc şi să rămână legat de patul ei? se aventură ducele, cu sprâncenele ridicate O văduvă care simulează fel de fel de boli pare a fi, după mine, o persoană foarte posesivă şi dominatoare Victoria nu putea nega asta, dar decât să o condamne pe viitoarea ei soacră, preferă să păstreze o tăcere generoasă asupra acestui subiect — Câteva familii din sat mi-au oferit să rămân la ele până la întoarcerea lui Andrew, dar mie nu mi s-a părut o soluţie bună Printre alte considerente, Andrew ar fi fost foarte furios la întoarcerea lui, să mă găsească locuind acolo — Pe tine? întrebă înălţimea Sa încruntându-se, supărat pe Andrew — Nu, pe mama lui, pentru că nu a insistat să stau cu ea — Ah, spuse el, dar cu toate că explicaţia Victoriei îl absolvea complet pe Andrew de orice vină, Charles o arătă oarecum decepţionat Omul ăsta pare a fi un model rustic de virtute, mormăi el — O să-ţi placă foarte mult, prezise Victoria, zâmbind O să vină aici să mă ia înapoi acasă, o să vezi Charles o bătu pe mână — Haide acum să uităm de Andrew şi să fii fericită că eşti în Anglia Ia spune-mi, cum îţi place aici, până acum… Victoria îi spuse că i-a plăcut foarte mult ce a văzut şi Charles îi răspunse descriindu-i viaţa pe care o plănuise pentru ea Pentru început, dorea ca ea să aibă o garderobă nouă şi o subretă specializată, care să o asiste Victoria era pe cale să refuze, când surprinse silueta întunecată, ameninţătoare, care se îndrepta spre masă cu siguranţa tăcută a unui sălbatic periculos, cu pantalonii bufanţi din piele de căprioară mulându-se pe picioarele şi pulpele lui muşchiuloase, cu cămaşa albă deschisă, lăsând să i se vadă gâtul bronzat În dimineaţa aceasta părea chiar mai înalt decât crezuse ea ieri, zvelt şi superb Părul lui negru, des, era uşor ondulat, avea nasul drept, gura sobră, fin modelată De fapt, fără acea arogantă autoritate imprimată în linia aspră a maxilarului şi fără cinismul din ochii lui reci, verzi, Victoria ar fi zis despre el că era frumos de îţi tăia respiraţia — Jason! i se adresă Charles, cu căldură Permite-mi să ţi-o prezint cum trebuie pe Victoria Jason este nepotul meu, adăugă el către Victoria Nepotul lui! Sperase că era doar un vizitator, dar era o rudă care probabil locuia cu Charles, îşi dădu ea seama, acum Ideea aceasta îi produse o stare de rău Victoriei, dar în acelaşi timp mândria ei o obligă să-şi înalţe bărbia şi să înfrunte calmă privirea cruntă a lui Jason Răspunzând cu o scurtă înclinare a capului la această sumară prezentare, Jason se aşeză vizavi de ea şi se uită la O’Malley — Este prea mult dacă sper că a mai rămas ceva mâncare? Valetul tremură vizibil — Eu… nu, my lord Nu mai este Adică este destulă mâncare, dar s-ar putea să nu mai fie destul de caldă Mă duc chiar acum la bucătărie să-i spun bucătarului să pregătească ceva proaspăt şi fierbinte Spunând acestea, se repezi afară pe uşă — Jason, spuse Charles, îi sugeram tocmai Victoriei că ar trebui să aibă o cameristă potrivită şi o garderobă mai potrivită cu… — Nu, spuse Jason categoric Nevoia Victoriei de a dispărea pe loc se dovedi mai puternică decât orice alt instinct — Unchiule Charles, te rog să mă scuzi, spuse ea, am… am ceva de făcut Charles îi aruncă o privire recunoscătoare, de scuze şi se ridică politicos în timp ce ea se scula de la masă, dar nepotul lui nesuferit se întinse efectiv în scaun, privindu-i retragerea cu neplăcere plictisită — Nimic nu este din vina Victoriei, începu Charles în timp ce valetul închidea uşile în urma acesteia Trebuie să înţelegi asta — Adevărat? tărăgănă Jason cuvântul, cu sarcasm Şi această mică cerşetoare plângăcioasă înţelege că asta este casa mea şi că eu nu o vreau aici? Uşile se închiseră în spatele ei, dar Victoria auzise deja destul O cerşetoare! O cerşetoare plângăcioasă! Umilinţa o scălda în valuri de rău în timp ce alerga, cu privirea înceţoşată, de-a lungul holului Se pare că Charles o invitase aici fără consimţământul nepotului său Faţa Victoriei era palidă dar hotărâtă, când intră în camera ei şi-şi deschise cufărul Jos în sufragerie, Charles îi pleda cauza, în faţa cinicului neînduplecat din faţa lui — Jason, tu nu înţelegi… — Tu ai adus-o în Anglia, izbucni Jason Dacă o vrei atât de mult aici, ia-o cu tine la Londra — Nu pot face asta! argumentă Charles vehement, încă nu este pregătită să dea piept cu înalta societate Sunt multe de aranjat, înainte de a-şi putea face debutul la Londra Printre altele, ne trebuie o femeie în vârstă care să stea cu ea, de dragul aparenţelor, pe post de însoţitoare Jason dădu nerăbdător din cap spre valetul care se apleca deasupra umărului său cu cafetieră, aşteptând permisiunea de a-i turna în ceaşcă şi când acesta termină, îl expedie afară din cameră Se întoarse apoi spre Charles şi spuse cu duritate: — Vreau ca mâine să nu o mai găsesc aici, este clar? Ia-o la Londra sau trimite-o înapoi acasă, dar ia-o de aici! Nu am de gând să cheltuiesc nici măcar un cent cu ea Dacă vrei să-i oferi un sezon londonez, atunci va trebui să găseşti o altă modalitate de plată Charles îşi frecă obosit tâmplele — Jason, ştiu că nu eşti atât de fără inimă şi de nesimţitor cum pari în clipa asta Permite-mi cel puţin să-ţi povestesc despre ea Lăsându-se pe spate, în scaun, Jason îl privi cu îngheţată plictiseală, în timp ce acesta se lansă cu încăpăţânare — Părinţii ei au fost ucişi în urmă cu câteva luni, într-un accident Într-o singură, tragică zi, Victoria şi-a pierdut mama, tatăl, căminul, siguranţa, totul Cum Jason rămase tăcut şi nemişcat, Charles îşi pierdu calmul — La naiba! Ai uitat ce ai simţit când l-ai pierdut pe Jamie? Victoria i-a pierdut pe toţi cei trei oameni pe care i-a iubit, inclusiv pe tânărul cu care era aproape logodită Şi este destul de nebună ca să-şi închipuie că acesta va alerga să o salveze, în câteva săptămâni, doar că mama lui este împotriva acestei uniri Ascultă-mă bine, omul acesta se va supune dorinţelor mamei lui, acum că îi desparte un ocean Sora ei este în prezent pupila Ducesei de Claremont, aşa că până şi compania surorii ei îi este negată Victoriei Gândeşte-te cum se simte, Jason! Tu nu eşti neobişnuit cu moartea şi cu pierderile sau ai uitat suferinţa? Cuvintele lui Charles nimeriră ţinta cu suficientă forţă ca să-l facă pe Jason să tresară Charles văzu asta şi insistă, în avantajul lui — Este inocentă şi pierdută ca un copil, Jason Nu mai are pe nimeni pe lumea asta în afară de mine şi de tine, fie că-ţi place sau nu Gândeşte-te la ea cum te-ai fi gândit la Jamie, în circumstanţe asemănătoare Dar Victoria are curaj şi mândrie De exemplu, chiar dacă a făcut haz de asta, crede-mă că primirea ei de ieri a umilit-o nespus Dacă îşi închipuie că nu este dorită aici, va găsi o cale să plece Şi dacă se întâmplă asta, termină Charles cu duritate, nu o să te iert niciodată Jur! Jason îşi împinse brusc scaunul şi se ridică, pe faţă cu o expresie dură, încordată — Întâmplător, este cumva şi ea un alt copil din flori de-al tău? Charles se albi la faţă — Dumnezeule Mare, nu! Cum Jason îl privea în continuare sceptic, Charles adăugă disperat: Gândeşte-te ce spui! Aş fi anunţat eu cumva logodna voastră, dacă ar fi fost fata mea? În loc să-l împace pe Jason, această asigurare nu reuşi decât să-i amintească de logodna care-l înfuriase atât de rău — Dacă micuţul tău îngeraş este atât de al naibii de inocent şi de curajos, de ce a fost de acord să-şi vândă trupul ca să se mărite cu mine? — Ah, asta era! Charles făcu un semn cu mâna, de respingere Am făcut acest anunţ fără ştiinţa ei; ea nu ştie nimic despre asta Spune-i entuziasm exagerat din partea mea Dar te asigur, nu are nici cea mai mică dorinţă să se mărite cu tine Expresia glacială a lui Jason începu să se topească şi Charles se grăbi să insiste cu asigurările — Mă îndoiesc că Victoria te-ar vrea, chiar dacă ai dori tu asta Tu eşti mult prea cinic şi dur şi obosit pentru o fată sensibilă, idealistă, ca ea L-a admirat pe tatăl ei şi mi-a spus deschis că vrea să se mărite cu un bărbat ca el, sensibil, blând, idealist Pe când tu nu eşti nimic din toate astea, continuă el, atât de transportat de apropiata lui victorie încât nu îşi dădu seama că discursul lui se apropia de insulte Îmi permit să spun că dacă Victoria ar şti că a fost ipotetic logodită cu tine, ar muri pe loc! Şi-ar lua viaţa înainte ca… — Cred că am imaginea, îl întrerupse Jason, încet — Bine, spuse Charles, cu un zâmbet scurt Atunci pot să-ţi sugerez să ţii secret faţă de ea acest anunţ de logodnă? O să mă gândesc la o modalitate de a-l retracta, fără să vă cauzez prejudicii nici unuia dintre voi, dar nu putem face asta imediat Când ochii lui Jason se micşorară la zâmbetul lui, Charles redeveni repede sobru — Este un copil, Jason, o fată curajoasă, mândră, care încearcă să facă ce este mai bine, într-o lume crudă, pentru care nu este echipată să-i facă faţă Dacă revocăm logodna prea curând de la venirea ei, va ajunge motiv de râs la Londra Vor spune cu toţii că ţi-a fost suficient să te uiţi o singură dată la ea ca să te răzgândeşti Prin mintea lui Jason trecu repede imaginea ochilor strălucitori, albaştri, cu gene negre şi cu o faţă prea frumoasă ca să fie adevărată Îşi aminti zâmbetul acela fermecător de pe buzele ei moi, în urmă cu câteva minute, înainte de a-şi fi dat seama de prezenţa lui în sufragerie Retrospectiv, chiar părea un copil vulnerabil — Du-te, vorbeşte cu ea, îl imploră Charles — O să vorbesc cu ea, conveni Jason — Dar o s-o faci să se simtă bine venită? — Asta depinde de cum se va purta când o voi găsi În camera ei, Victoria smulgea un alt braţ de haine din dulap, în timp ce cuvintele lui Jason loveau dureros în creierul ei Mică, plângăreaţă CERŞETOARE… Nu o vreau aici… Mică, plângăreaţă CERŞETOARE Nu găsise câtuşi de puţin un nou cămin, îşi spunea ea, isteric Soarta îi jucase o festă perfidă Înghesui hainele în cufăr Ridicându-se din nou şi întorcându-se către dulap, scoase un mic strigăt de spaimă — Tu! spuse ea înecându-se, uitându-se la silueta înaltă, necruţătoare, care stătea în uşă, cu braţele încrucişate pe piept Furioasă pe ea însăşi că l-a lăsat să-i vadă spaima, îşi ridică bărbia, absolut decisă să nu-i mai permită să o intimideze — Cineva ar fi trebuit să te înveţe că trebuie să baţi la uşă, înainte de a intra — Să bat? repetă acesta, batjocoritor Când uşa era deja deschisă? Îşi întoarse apoi privirea spre cufărul deschis şi ridică din sprâncene — Pleci? — După cum se vede, răspunse Victoria — De ce? — De ce? izbucni ea, nevenindu-i să creadă Pentru că eu nu sunt o mică, plângăcioasă cerşetoare şi pentru informarea ta, urăsc să fiu o povară, pentru oricine În loc să se arate vinovat pentru că îi auzise remarcile usturătoare, Jason o privi uşor amuzat — Pe tine nu te-a învăţat nimeni să nu tragi cu urechea? — Nu trăgeam cu urechea, ripostă Victoria Îmi asasinai bunul simţ, pe un ton care putea fi auzit până la Londra — Unde intenţionezi să te duci? o întrebă el, ignorând critica — Asta nu este treaba ta — Scuteşte-mă! izbucni el, redevenind brusc rece şi poruncitor Victoria îi aruncă o privire răzvrătită, măsurătoare Sprijinit de uşă, arăta periculos şi invincibil Umerii lui erau largi, pieptul puternic şi mânecile cămăşii albe erau suflecate, scoţând la iveală antebraţele puternic bronzate, foarte muşchiuloase, a căror forţă o experimentase deja, când o purtase ieri în braţe, pe scări Ştia de asemenea că avea un temperament urât şi judecând după privirea ameninţătoare din ochii lui de jad, probabil că se gândea chiar în clipa asta să scuture cu forţa răspunsul, din ea Dar în loc să-i dea această satisfacţie, Victoria spuse glacial: — Am ceva bani O să găsesc un loc în sat, unde să stau — Serios? spuse el apăsat, sarcastic Doar aşa, din simplă curiozitate, din ce o să trăieşti când o să ţi se termine acei „ceva bani?” — O să muncesc! îl informă Victoria, încercând să-i zdruncine calmul acela enervant Sprâncenele lui negre se ridicară de amuzament sardonic — Ce idee inedită, o femeie care efectiv vrea să muncească Spune-mi, ce fel de muncă ştii să faci? Întrebarea lui o şfichiui ca un bici Ştii să împingi un plug? — Nu… — Ştii să baţi un cui? — Nu — Ştii să mulgi o vacă? — Nu — Atunci eşti inutilă, ţie însăţi şi oricui altcuiva, nu-i aşa? sublinie el, neiertător — În mod categoric, nu sunt! negă ea cu mândrie furioasă Ştiu să fac fel de fel de lucruri, ştiu să cos şi să gătesc şi… — Şi să-i montezi pe toţi sătenii să bârfească despre monştrii de Fieldingi, care te-au aruncat în stradă? Las-o baltă, nu voi permite asta, spuse el cu aroganţă — Nu-mi amintesc să-ţi fi cerut permisiunea, ripostă Victoria, sfidându-l Prins cu garda jos, Jason o privi intens Adulţii îndrăzneau rar să-l înfrunte, dar iată că năpârstocul ăsta de fată exact asta făcea Dacă enervarea lui nu ar fi fost la fel de mare ca surpriza, poate că ar fi apucat-o de sub bărbie şi ar fi zâmbit în faţa curajului ei Suprimându-şi nevoia fără precedent de a-şi înmuia vorbele, spuse scurt: — Dacă eşti atât de nerăbdătoare să-ţi câştigi existenţa, ceea ce mă îndoiesc, o poţi face aici — Îmi pare foarte rău, anunţă frumuseţea aceea sfidătoare, dar asta este imposibil — De ce? — Pentru că pur şi simplu nu mă pot imagina făcând plecăciuni şi temenele şi tremurând de spaimă de câte ori treci, aşa cum te aştepţi de la toţi ceilalţi servitori Amărâtul ăla cu măseaua umflată a fost gata să leşine azi-dimineaţă când… — Cine? întrebă Jason, iritarea lui fiind suprimată de o clipă de stupefacţie — Domnul O’Malley — Cine naiba este domnul O’Malley? izbucni el, controlându-şi cu greu mânia Victoria îşi dădu ochii peste cap, dezgustată — Nici măcar nu-i ştii numele, da? Domnul O’Malley este valetul care ţi-a servit micul-dejun şi falca lui este aşa de umflată, încât… Jason se întoarse pe călcâie — Charles vrea să stai aici şi cu asta am pus punct Se opri în uşă şi se întoarse, privirea lui ameninţătoare încremenind-o pe loc — Dacă îţi trece prin cap să pleci, în ciuda ordinelor mele, te sfătuiesc să nu o faci O să mă pui în situaţia de a veni după tine şi nu o să-ţi placă ce o să se întâmple când o să te găsesc, crede-mă — Nu mă tem de tine şi nici de ameninţările tale, minţi Victoria mândră, încercând să-şi treacă repede în revistă alternativele Nu voia să-l rănească pe Charles plecând, dar nici mândria ei nu-i permitea să fie „o cerşetoare” în casa lui Jason Ignorând privirea ameninţătoare a ochilor lui verzi, spuse: — O să rămân, dar am de gând să muncesc pentru hrana mea şi pentru adăpost — Perfect, izbucni Jason, simţind că într-un fel, ea era cea care ieşea victorioasă din acest conflict Se întoarse să plece, dar vocea ei de om de afaceri îl opri — Îmi pot permite să întreb ce salariu voi primi? Jason îşi înghiţi furia — Încerci cumva să mă enervezi? — Câtuşi de puţin Nu vreau decât să ştiu ce salariu voi avea, ca să-mi fac planuri pentru când… Se opri în mijlocul frazei, când Jason ieşi brusc din cameră Unchiul Charles trimise după ea, să o întrebe dacă îi va ţine companie la masa de prânz, care se dovedi a fi o masă foarte plăcută, în absenţa lui Jason Totuşi, restul după-amiezii se târa plictisitoare şi Victoria decise să se plimbe pe afară Majordomul o văzu coborând şi-i deschise repede uşa Încercând să-i arate că nu-i purta pică pentru ziua de ieri, Victoria îi zâmbi — Îţi mulţumesc foarte mult, ah…? — Northrup, se oferi el, politicos, dar atent să rămână neutru — Northrup? repetă Victoria, sperând să-l atragă într-o conversaţie Este numele de botez sau de familie? Privirea acestuia alunecă spre a ei, apoi o ocoli — Ăă… de familie, domnişoară — Da, continuă ea politicoasă Şi de când lucrezi aici? Northrop îşi uni mâinile la spate şi se lăsă în faţă pe vârful picioarelor, solemn — Vreme de nouă generaţii, familia mea s-a născut şi a murit în serviciul familiei Fielding, domnişoară Şi sper să duc mai departe această mândră tradiţie — Ah, spuse Victoria, suprimându-şi cu grijă râsul faţă de profunda lui mândrie de a ţine la o slujbă care nu presupunea nimic mai important decât să deschidă şi să închidă uşile, pentru oameni Ca şi cum i-ar fi citit gândurile, acesta adăugă băţos: — Dacă aveţi vreo problemă cu personalul, domnişoară, spuneţi-mi mie Ca şef al personalului, voi avea grijă ca toată lumea să se poarte corespunzător — Sunt sigură că nu voi avea nevoie să fac asta Toată lumea este foarte eficientă, spuse Victoria, cu amabilitate Prea eficientă, se gândi ea, ieşind în soare Traversă peluzele din faţă, apoi îşi schimbă direcţia şi ocoli casa, intenţionând să viziteze grajdurile, ca să vadă caii Gândindu-se să recurgă la mere ca să se împrietenească cu aceştia, Victoria ocoli până în spate şi întrebă unde se află bucătăria Bucătăria gigantică era plină cu oameni ocupaţi, agitaţi, care întindeau aluat pe mese de lemn, învârteau în oale şi tăiau legume În mijlocul acestui balamuc, un bărbat gras, enorm, într-un şorţ alb, impecabil, de mărimea unei feţe de masă, stătea ca un monarh frenetic, strigând instrucţiuni în franceză şi engleză — Scuzaţi-mă, i se adresă Victoria femeii de la cea mai apropiată masă, pot căpăta două mere şi doi morcovi, dacă vă puteţi lipsi de ele? Femeia se uită nesigură în direcţia bărbatului în şorţ alb, care se holba la Victoria; apoi dispăru în altă încăpere, alăturată, întorcându-se peste un minut cu merele şi morcovii — Vă mulţumesc, ah…? spuse Victoria — Doamna Northrup, domnişoară, răspunse femeia, încurcată — Ce frumos, spuse Victoria, cu un zâmbet dulce L-am cunoscut deja pe soţul dumneavoastră, majordomul, dar nu mi-a spus că şi dumneavoastră lucraţi aici — Domnul Northrup este cumnatul meu, o corectă aceasta — Ah, înţeleg, spuse Victoria, simţind reţinerea femeii de a discuta în faţa grăsanului aceluia prost dispus, care părea să fie şeful — Atunci, la revedere, doamnă Northrup O potecă pietruită, străjuită în partea dreaptă de pădure, ducea la grajduri Victoria merse de-a lungul ei, admirând panorama superbă a peluzelor tunse şi a grădinilor din stânga ei, când o mişcare bruscă în dreapta, câţiva metri mai departe, o făcu să se oprească brusc şi să se uite într-acolo În perimetrul pădurii, un animal uriaş, cenuşiu, scormonea în ceea ce părea a fi o grămadă mică de compost Animalul îi simţi mirosul, o privi fioros şi Victoriei îi îngheţă sângele în vine Un lup! urlă mintea ei Paralizată de teroare, rămase încremenită locului, temându-se să se mişte sau să scoată vreun sunet, în timp ce mintea ei amorţită înregistra la întâmplare date despre terifianta bestie Blana grea, cenuşie, a lupului era deplorabilă şi stufoasă, dar nu suficient de stufoasă ca să-i ascundă coastele proeminente; avea fălci uriaşe; ochii lui erau cumpliţi… Judecând după grotesca slăbiciune a animalului, acesta părea să fie aproape mort de foame Ceea ce însemna că ar fi fost în stare să atace şi să mănânce orice ar putea apuca inclusiv pe ea Victoria făcu un pas mic, precaut, în spate, spre siguranţa clădirii Animalul mârâi, retrăgându-şi buza de sus şi dezgolind un set de colţi albi, uriaşi Victoria reacţionă automat, aruncându-i merele şi morcovii, în efortul disperat de a-l distrage de la evidenta intenţie de a o mânca pe ea Dar în loc să se repeadă la proiectilele pe care i le aruncase, aşa cum se aşteptase ea, animalul sări de lângă festinul lui vegetarian şi se repezi înapoi în pădure, cu coada între picioare Victoria se răsuci pe călcâie şi alergă spre casă, intrând prin cea mai apropiată uşă, apoi alergă la o fereastră şi se uită afară, spre pădure Lupul stătea chiar în perimetrul pădurii, uitându-se flămând la grămada de compost — S-a întâmplat ceva, domnişoară? o întrebă un valet apropiindu-se de ea, în drumul lui spre bucătărie — Am văzut un animal, spuse Victoria fără răsuflare Cred că era un… Privi cum bestia cenuşie se târî pe furiş înapoi spre grădină şi înfulecă merele şi morcovii; apoi alergă înapoi în pădure, cu coada stufoasă tot între picioare Animalul era îngrozit! îşi dădu ea seama Şi mort de foame — Aveţi cumva câini pe aici? întrebă ea, gândindu-se că fusese gata să se facă de râs — Da, domnişoară, avem câţiva — Unul dintre ei nu este cumva mare, slab şi cu blană neagră şi cenuşie? — Ăsta trebuie să fie bătrânul câine al domniei sale, Willie Dă mereu târcoale pe aici, cerşind de mâncare Nu este rău, dacă asta vă îngrijorează, cumva L-aţi văzut? — Da, spuse Victoria, tot mai furioasă, gândindu-se la creatura aceea moartă de foame, care scurma în legumele stricate din grămada de compost ca şi cum ar fi fost nişte fripturi Şi este aproape mort de foame Cineva ar trebui să hrănească biata creatură — Willie se poartă întotdeauna ca şi cum ar fi mort de foame, îi replică valetul, complet indiferent Domnia Sa spune că dacă mai mănâncă mult, n-o să se mai poată mişca din cauza grăsimii — Dacă mănâncă mai puţin, n-o să mai poată trăi, răspunse Victoria, furioasă Îşi putea imagina perfect acest bărbat fără inimă, înfometându-şi propriul câine Cât de patetic arăta animalul, cu coastele proeminente, cât de înfiorător! Se întoarse înapoi la bucătărie şi mai ceru un măr, câţiva morcovi şi o farfurie cu resturi de la masă În ciuda milei, Victoria trebui să-şi înfrângă teama de animal, în timp ce se apropia de grămada de compost şi îl zări urmărind-o din ascunzătoarea lui din pădure Era un câine, nu un lup, acum vedea clar Amintindu-şi de asigurarea valetului că nu era un câine rău, Victoria se apropie de el cât de mult îndrăzni şi-i întinse farfuria cu resturi — Aici, Willie, spuse ea cu blândeţe Ţi-am adus puţină mâncare bună Mai înaintă, timid, cu un pas Willie îşi lăsă urechile pe spate şi-şi dezgoli spre ea colţii ivorii şi Victoriei îi pieri curajul Puse farfuria jos şi alergă spre grajduri Seara, cină împreună cu Charles şi cum Jason era din nou absent, masa a fost delicioasă; dar când se termină şi Charles se retrase, se pomeni din nou că nu avea ce face cu timpul În afară de excursia ei la grajduri şi aventura cu Willie, nu făcuse nimic toată ziua decât să se preumble fără rost, în jur Mâine, decise ea fericită, se va duce la muncă Era obişnuită să fie ocupată şi avea disperată nevoie de ceva mai mult ca să-şi umple orele pustii Nu-i pomenise lui Charles despre intenţia ei de a-şi câştiga existenţa, dar era sigură că atunci când acesta va descoperi, va fi uşurat că avea singură grijă de ea, scutindu-l în viitor de cuvintele şfichiuitoare ale nemanieratului său nepot Urcă în camera ei şi-şi petrecu restul serii încercând să-i scrie lui Dorothy o scrisoare veselă, optimistă CAPITOLUL 6 A doua zi dimineaţă, Victoria se trezi devreme, în ciripitul păsărilor din copacul din faţa ferestrei deschise Întorcându-se pe spate, privi cerul albastru, strălucitor, acoperit cu nori albi uriaşi, afânaţi, genul de cer care în mod clar o invita afară Spălându-se şi îmbrăcându-se repede, coborî la bucătărie ca să ia mâncare pentru Willie Jason Fielding o întrebase sarcastic dacă ştia să împingă plugul sau să bată un cui sau să mulgă o vacă Primele două nu le putea face, dar văzuse adesea, acasă, cum se mulgeau vacile şi nu i se părea foarte greu În plus, după şase săptămâni de nemişcare pe vas, orice fel de activitate fizică era bine venită Se pregătea tocmai să iasă din bucătărie cu o farfurie cu resturi, când îi veni o idee Ignorând privirea revoltată a bărbatului cu şorţ alb, despre care Charles îi spusese aseară că era bucătarul şef şi care o urmărea ca şi cum ar fi fost o nebună care îi invadase regatul cratiţelor sale, se întoarse spre doamna Northrup — Doamnă Northrup, v-aş putea cumva ajuta cu ceva… la bucătărie, vreau să spun? Doamna Northrup îşi duse mâna la gât — Nu, fireşte că nu Victoria oftă — Atunci îmi puteţi spune unde sunt vacile? — Vacile? Doamna Northrup rămase fără suflu… Pentru ce? — Ca să le mulg, spuse Victoria Femeia păli dar nu spuse nimic şi după un moment de derută, Victoria ridică din umeri şi decise să le găsească singură Ieşi din bucătărie ca să-l caute pe Willie Doamna Northrup îşi şterse făina de pe mâini şi ieşi pe uşă afară, să-l caute pe domnul Northrup Apropiindu-se de grămada de compost, Victoria cercetă pădurea, încercând să dea de câine Willie, ce nume ciudat pentru un animal atât de uriaş şi de feroce, îşi spuse ea Şi atunci îl văzu, ascunzându-se printre copaci şi urmărind-o Victoriei i se făcu măciucă părul pe ceafă, dar se apropie cât de mult putu de pădure, cu bolul cu resturi — Aici, Willie, îl strigă ea încet Ţi-am adus micul-dejun Vino să-l iei Ochii uriaşei bestii se întoarseră spre farfuria din mâna ei, dar rămase pe loc, atent, în alertă — Nu vrei să vii mai aproape? continuă Victoria, decisă să se împrietenească cu câinele lui Jason Fielding, măcar, de vreme ce nu putea face asta cu omul Câinele nu era mai cooperant decât stăpânul lui Refuză să colaboreze şi rămase cu privirea ameninţătoare aţintită asupra ei Oftând, Victoria puse farfuria jos şi plecă mai departe Un grădinar îi arătă drumul spre locul unde erau ţinute vacile şi Victoria intră în grajdul impecabil de curat, nasul gâdilând-o de mirosul dulce al fânului Se opri nesigură şi o duzină de vaci îşi ridicară capetele, privind-o cu ochi uriaşi, cafenii, în timp ce Victoria înainta de-a lungul boxelor Se opri în dreptul uneia, cu un scaun şi o găleată atârnând pe perete, spunându-şi că vaca asta era clar destinată mulsului — Bună dimineaţa, i se adresă ea vacii, mângâind-o liniştitor pe capul catifelat, în timp ce încerca să-şi facă curaj Acum că sosise clipa, Victoria nu mai era foarte sigură că îşi amintea exact cum se mulge o vacă Trăgând de timp, ocoli vaca şi îi scoase câteva paie din coadă, apoi luă cu teamă scaunul şi puse găleata în poziţie, sub ugerul care pendula Se aşeză şi îşi suflecă încet mânecile, apoi îşi aranja fustele în jurul ei Fără să îl observe pe bărbatul care intra tocmai în staul, mângâie animalul pe pulpă şi inspiră adânc, ezitant — Vreau să fiu cât se poate de sinceră cu tine, îi mărturisi ea vacii Adevărul este că… nu am mai făcut niciodată înainte, chestia asta Umilitoarea ei mărturisire îl opri pe Jason chiar la intrarea în boxă şi privind-o, ochii i se încălziră de amuzament fascinat Aşezată pe scaunul de muls, cu fustele împrăştiate în jurul ei, cu grijă, ca şi cum ar fi stat pe un tron, domnişoara Victoria Seaton oferea un tablou foarte plăcut Capul ei era uşor aplecat, în timp ce se concentra asupra misiunii din faţa ei, oferindu-i o încântătoare vedere spre profilului ei patrician, cu obraji eleganţi şi un nas delicat Soarele care intra pe fereastra de deasupra strălucea în părul ei, transformându-l într-o cascadă pâlpâitoare de roşu-auriu, care i se revărsa pe umeri Genele lungi, întoarse, aruncau umbre pe obrajii delicaţi, în timp ce Victoria îşi muşca buza de jos, aplecându-se să mute găleata cu un centimetru mai în faţă Gestul îi îndreptă lui Jason privirile spre sânii plini, care împingeau provocatori în bustul rochiei negre, dar următoarele ei cuvinte îi făcură umerii să se zguduie de râs Victoria i se adresă vacii pe un ton revoltat, în timp ce-şi întindea mâinile în faţă — Chestia asta o să fie la fel de jenantă pentru mine, cât şi pentru tine Victoria atinse ţâţele cărnoase ale vacii şi îşi trase repede mâinile înapoi, cu un „aah!” Apoi încercă din nou Strânse de două ori, repede, după care se dădu pe spate ca să se uite, plină de speranţă, în găleată Nicio picătură de lapte nu căzuse acolo — Te rog, te rog, nu-mi face treaba şi mai grea, imploră ea vaca Mai repetă procesul de două ori, dar tot nu se întâmplă nimic Frustrarea o făcu să tragă prea tare, când încercă din nou şi capul vacii se întoarse spre ea, privind-o cu reproş — Eu îmi fac treaba mea, îi spuse Victoria întorcându-i privirea, iar tu nu trebuie decât să ţi-o faci pe a ta! În spatele ei, o voce masculină, tremurând de râs, o preveni: — O să-i covăseşti laptele dacă te încrunţi aşa la ea Victoria sări şi se răsuci pe scaun, trimiţându-şi părul arămiu peste umărul stâng — Tu! izbucni ea înroşindu-se toată, gândindu-se la scena la care tocmai asistase acesta De ce te strecori întotdeauna fără un sunet? Ai putea cel puţin să… — Să bat la uşă? sugeră el, cu ochii râzând Cu înceată deliberare, ridică mâna şi bătu de două ori în grinda de lemn — Întotdeauna vorbeşti cu animalele? întrebă el Victoria nu avea chef de glumă şi vedea în ochii lui strălucitori că acesta tocmai asta făcea Cu toată demnitatea pe care şi-o putu compune, se ridică, îşi netezi fustele şi încercă să treacă pe lângă el Mâna lui se întinse şi o apucă ferm, dar nedureros — Nu ai de gând să termini mulsul? — Ai văzut deja că nu pot — De ce nu? Victoria îşi ridică bărbia şi îl privi direct în ochi — Pentru că nu ştiu cum se face O sprânceană întunecată se ridică deasupra ochiului verde, amuzat — Şi vrei să înveţi? — Nu, spuse Victoria, furioasă şi umilită Acum, dacă vrei să-ţi iei mâna de pe braţul meu… Se smulse şi îşi eliberă braţul fără să mai aştepte acordul lui — O să încerc să găsesc altceva de făcut, ca să-mi câştig existenţa aici Ieşind, îi simţi privirea asupra ei, dar apropiindu-se de casă, gândurile ei se întoarseră la Willie Văzu câinele care se ascundea la marginea pădurii, urmărind-o Simţi frig pe spinare, dar ignoră reacţia Fusese tocmai intimidată de o vacă şi refuza cu încăpăţânare să se poarte cu laşitate în faţa unui câine Jason o privi îndepărtându-se, apoi, ridicând din umeri, alungă din mintea lui imaginea mulgătoarei cu aer angelic şi cu soarele în păr şi se întoarse la treaba lui, pe care o părăsise când se repezise Northrup în birou, să-l informeze că domnişoara Seaton s-a dus să mulgă vacile Se aşeză la birou şi uitându-se la secretarul lui, îl întrebă: — Unde rămăsesem, Benjamin? — Îmi dictaţi o scrisoare către omul dumneavoastră din Delhi, my lord Cum eşuase la muls, Victoria se gândi la grădinarul care îi arătase drumul spre staule Se îndreptă spre bărbatul chel care părea a fi şef peste ceilalţi şi îl întrebă dacă nu ar putea cumva ajuta şi ea la plantatul bulbilor pe care aceştia îi aşezau în straturile uriaşe, rotunde, de flori, din curtea din faţă — Rămâi la treburile tale de la staule şi nu ne sta în drum, femeie! strigă la ea bărbatul chel Victoria renunţă Fără să se obosească să explice că nu avea nicio treabă la staule, se îndreptă în direcţia opusă, spre spatele casei, ca să caute ceva de lucru în singurul loc unde era calificată pentru aşa ceva – la bucătărie Grădinarul şef o urmări cu privirea, îşi aruncă făraşul şi se duse să-l caute pe Northrup Neobservată, Victoria stătea în bucătăria unde opt ajutoare erau ocupate să pregătească ceea ce părea a fi o gustare din carne înăbuşită, complementată cu legume proaspete, asezonate, pâine atunci coaptă şi o duzină de alte gustări Descurajată de ultimele ei două încercări de a se face utilă, Victoria privi până când se asigură că poate, efectiv, să facă treaba asta Apoi se apropie de volatilul chef francez — Aş vrea să vă ajut, spuse ea cu fermitate — Nu! strigă acesta, crezând, evident, că era o servitoare în doliu Afară! Afară! Ieşi afară Du-te la treburile tale Victoria se simţi profund jignită să fie tratată ca o idioată nefolositoare Foarte politicos, dar ferm, spuse: — Aş putea fi de folos aici şi este clar, după felul cum se agită toată lumea, că aţi avea nevoie de o pereche de mâini în plus Le chef părea gata să explodeze — Nu ai practică, tună acesta Afară! Când Andre are nevoie de ajutor, el o să-l ceară şi el se va ocupa de pregătirea ta! — Dar nu este nimic aşa de complicat în a face o tocană, monsieur, sublinie Victoria, exasperată Ignorându-i culoarea purpurie pe care o căpătă acesta când ea desfiinţa, pe tonul cel mai firesc, complexitatea îndemânării sale culinare, continuă pe un ton degajat, rezonabil: — Tot ce ai de făcut este să tai legumele pe masa asta, spuse Victoria bătând în masa de lângă ea, şi să le arunci în oala aia Arătă către ceaunul care atârna deasupra focului Un sunet ciudat, strangulat, ieşi din gâtlejul bărbatului parcă atins de apoplexie, înainte de a-şi smulge şorţul de pe el — În cinci minute te azvârl afară din casa asta! strigă el ieşind ca o furtună din bucătărie În tăcerea totală care urmă, Victoria se uită în jur la ajutoarele care o priveau cu groază îngheţată, ochii acestora trădând toată gama, de la simpatie la amuzament — Dumnezeule, domnişoară, spuse o femeie plăcută, între două vârste, ştergându-şi pe şorţ făina de pe mâini, ce v-a făcut să-l aţâţaţi în halul ăsta? O să vă scoată de urechi, afară de aici Exceptând-o pe micuţa subretă Ruth, care avea grijă de camera ei, aceasta era prima voce prietenoasă pe care o auzise Victoria, din partea întregului personal al casei Dar din păcate era atât de nefericită pentru furtuna pe care o provocase, când ea nu dorea decât să fie de folos, încât simpatia femeii o făcu aproape să-i dea lacrimile — Nu că nu ai avut dreptate!, continuă femeia luând-o uşor pe braţ, că nu este nicio scofală să faci o tocană Oricare dintre noi se poate descurca fără Andre, dar Domnia Sa vrea ce este mai bun, iar Andre este cel mai bun chef din ţară Aşa că poţi să mergi să-ţi faci bagajul, pentru că e clar că cel mult într-o oră trebuie să pleci de aici Victoria trebui să-şi stăpânească vocea ca să o liniştească pe femeie, în privinţa asta — Eu sunt oaspete aici, nu fac parte din personal – am crezut că doamna Northrup v-a spus asta Femeia rămase cu gura căscată — Nu, domnişoară, nu ne-a spus Personalul nu are voie să bârfească iar doamna Northrup ar fi ultima care să facă asta, fiind înrudită, prin căsătorie, cu domnul Northrup, majordomul Am ştiut că avem un oaspete, dar am… Ochii i se îndreptară spre rochia neagră, modestă, a Victoriei şi fata se înroşi Pot să vă fac ceva să mâncaţi? Umerii Victoriei se lăsară în jos, în frustrantă disperare — Nu, dar aş… aş vrea să pregătesc ceva pentru falca umflată a domnului O’Malley E o cataplasmă, din câteva ingrediente simple, care i-ar putea uşura durerea provocată de infecţia la măsea Femeia, care i-a spus că se numea doamna Craddock, îi arătă Victoriei unde să găsească ingredientele cerute şi Victoria se apucă de treabă, aşteptându-se ca „Domnia Sa” să intre dintr-o clipă într-alta în bucătărie şi să o umilească în public Jason se apucase tocmai să dicteze aceeaşi scrisoare începută când aflase că Victoria se dusese la staule să mulgă vacile, când Northrup bătu din nou la uşa biroului — Da, spuse Jason nerăbdător, când majordomul îşi făcu apariţia Ce s-a mai întâmplat? Majordomul îşi drese vocea — Din nou domnişoara Seaton, my lord A… a… adică a încercat să-l ajute pe grădinarul şef la plantatul florilor Acesta a confundat-o cu o servitoare şi acum, că i-am spus că nu este servitoare, se întreabă dacă sunteţi nemulţumit de munca lui şi aţi trimis-o la el ca să… Vocea joasă a lui Jason vibra de enervare — Spune-i grădinarului să-şi vadă mai departe de treabă şi apoi spune-i domnişoarei Seaton să nu mai stea în drumul lui Iar tu, adăugă el dur, să nu mai stai în drumul meu Am treabă! Jason se întoarse spre secretarul lui cu ochelari şi izbucni: — Da, unde rămăsesem, Benjamin? — La scrisoarea către omul dumneavoastră din Delhi, my lord Jason nu reuşi să dicteze mai mult de două fraze când auzi o busculadă afară şi le chef se repezi înăuntru, urmat de Northrup care încerca să-i împiedice înaintarea — Ori pleacă ea, ori eu! tună Monsieur Andre, venind direct spre biroul lui Jason Nu-i permit roşcatei ăleia să mai intre în bucătăria mea! Cu un calm ucigător, Jason lăsă jos pana şi-şi întoarse privirea verde, emanând scântei, spre faţa aprinsă a bucătarului şef — Ce-mi spuneai? — Am spus că nu permit… — Afară, spuse Jason, cu glas catifelat Faţa rotundă a lui Monsieur Andre păli — Oui, spuse el repede, începând să dea înapoi, o să mă întorc la bucătă… — Afară din casa mea şi de pe proprietatea mea Acum! lămuri Jason lucrurile, dur Ridicându-se în picioare, trecu pe lângă transpiratul chef şi o luă spre bucătărie Toată lumea din bucătărie sări şi se întoarse în loc, auzindu-i vocea turbată — Ştie cineva dintre voi să gătească? întrebă el şi Victoria presupuse că le chef îşi dăduse demisia din cauza ei Îngrozită, începu să facă un pas în faţă, dar privirea cruntă a lui Jason o ţintui locului, ameninţând-o dacă ar fi îndrăznit cumva să se ofere voluntară Acesta se uită în jur, spre ceilalţi, dezgustat — Vreţi să spuneţi că nimeni dintre voi nu ştie să gătească? Doamna Craddock ezită, apoi făcu un pas înainte — Ştiu eu, my lord Jason dădu scurt din cap — Bine Eşti şef aici Şi pe viitor te rog să mă scuteşti de sosurile acelea franţuzeşti, greţoase, pe care eram obligat să le mănânc Îşi întoarse apoi privirea de gheaţă spre Victoria — Tu, porunci el ameninţător, să stai departe de staul şi să laşi grădinarii să-şi facă treaba şi bucătarii să gătească! Jason ieşi şi toţi ceilalţi se întoarseră spre Victoria, privind-o cu un amestec de şoc şi de jenată recunoştinţă Prea nefericită de necazurile pe care le provocase ca să se uite în ochii lor, Victoria îşi lăsa capul în jos şi începu să frece la cataplasma pentru domnul O’Malley — La treabă, spuse doamna Craddock cu o voce vioaie, veselă Trebuie să-i dovedim Domniei Sale că ne putem descurca foarte bine fără timpanele sparte şi oasele rupte de Andre Capul Victoriei ţâşni în sus şi privirea ei şocată i-o căută pe cea a doamnei Craddock — Era un tiran şi un diavol furios, confirmă femeia Şi vă suntem nespus de recunoscători că ne-aţi scăpat de el Exceptând ziua în care muriseră părinţii ei, Victoria nu-şi putea aminti de o zi mai urâtă ca asta Luă bolul cu mixtura pentru alinarea durerilor de măsele, pe care o învăţase de la tatăl ei şi ieşi din bucătărie Negăsindu-l pe O’Malley, se duse să-l caute pe Northrup, care tocmai ieşea dintr-o încăpere cu pereţii acoperiţi de cărţi Dincolo de uşile întredeschise, îl văzu pe Jason stând la birou cu o scrisoare în mână, vorbind cu un domn cu ochelari care stătea în faţa lui — Domnule Northrup, spuse ea cu o voce sufocată, întinzându-i bolul, sunteţi atât de amabil să-i daţi asta domnului O’Malley? Spuneţi-i să şi-o aplice pe dinţi şi pe gingii de câteva ori pe zi O să-l ajute să-i ia durerile şi umflătura Distras din nou de vocile de afară, Jason trânti pe birou hârtia pe care o citea şi ieşi deschizând cu furie uşa Nevăzând-o pe Victoria care o pornise pe scări în sus, îl întrebă pe Northrup: — Acum, ce naiba mai este? — Ea… Ea a făcut asta pentru dinţii lui O’Malley, my lord, spuse Northrup cu vocea sugrumată, ridicând o privire încurcată spre silueta abătută, care urca scările Jason îi urmă privirea şi ochii i se micşorară când văzu silueta delicată, aplecată, îmbrăcată în negru de doliu — Victoria, strigă el Victoria se întoarse, întărindu-se pentru o şfichiuire verbală, dar acesta i se adresă cu voce calmă, dar încărcată cu o implacabilă autoritate — Să nu mai porţi niciodată negru Nu-mi place — Îmi pare foarte rău că te ofensează hainele mele, îi replică ea cu demnitate, dar sunt în doliu după părinţii mei Sprâncenele lui Jason se uniră brusc, dar îşi ţinu limba până când nu mai putea fi auzit de Victoria Apoi îi spuse lui Northrup: — Trimite pe cineva la Londra să-i cumpere nişte haine mai decente şi scapă de zdrenţele alea negre Când Charles coborî pentru masa de prânz, o Victorie supusă se strecură în scaunul din stânga lui — Dumnezeule Mare, copilo, ce-ai păţit? Eşti palidă ca o stafie Victoria îi mărturisi nebuniile ei din dimineaţa aceea, în timp ce Charles asculta cu buzele tremurându-i amuzate — Excelent, excelent! spuse el când aceasta termină şi, spre uluirea ei, începu să râdă — Ține-o tot aşa şi tulbură-i viaţa lui Jason, draga mea Este exact ce are el nevoie Pare el rece şi dur la suprafaţă, dar totul nu este decât o carapace, una groasă, recunosc, dar femeia potrivită poate reuşi să treacă de ea şi să descopere gingăşia ascunsă în spatele ei Iar când această gingăşie va fi scoasă la suprafaţă, Jason va face o femeie foarte fericită Printre altele, este un bărbat extrem de generos… Îşi ridică sprâncenele, lăsând propoziţia suspendată în aer, iar Victoria se foi stânjenită sub privirea lui intensă, întrebându-se dacă nu cumva Charles nutrea speranţa că ea ar fi această femeie Nicio clipă nu putea crede că exista vreo urmă de blândeţe în Jason Fielding iar în ce o privea pe ea, avea de gând să aibă cât mai puţin posibil de a face cu el Dar în loc să-i spună asta unchiului Charles, schimbă, cu tact, subiectul — Ar trebui să primesc o veste de la Andrew, în câteva săptămâni… — Ah, da – Andrew, spuse acesta şi privirea i se întunecă CAPITOLUL 7 A doua zi, Charles o luă la plimbare cu trăsura în satul învecinat şi cu toate că ieşirea aceasta o umplu de un nostalgic dor de casa ei de odinioară, se bucură totuşi enorm Florile se deschideau peste tot În ghivece şi în grădini, unde se revărsase asupra lor grija iubitoare şi flori sălbatice, pe dealuri şi pe pajişti, îngrijite doar de mama natură Satul, cu străzile pietruite şi casele îngrijite era fermecător şi Victoria se îndrăgosti de el De fiecare dată când ieşeau dintr-una din micuţele prăvălioare înşirate de-a lungul străzii, sătenii care îi vedeau se opreau şi îi priveau şi îşi scoteau pălăriile I se adresau lui Charles cu „Înălţimea Voastră” şi cu toate că Victoria era convinsă că acesta nu îi cunoştea mai deloc pe nume, îi trata cu amabilitate neafectată, indiferent de statutul lor Când reveniră la Wakefield Park în după-amiaza aceea, Victoria se simţea mult mai optimistă în ceea ce privea noua ei viaţă şi spera să aibă ocazia să-i cunoască mai bine pe săteni Ca să evite să-şi provoace alte necazuri, se limită la activităţile ei diurne, citind în camera ei şi făcând încă două drumuri la grămada de compost, ca să-l înduplece pe Willie să se apropie mai mult de ea, pentru mâncare Se culcă puţin înainte de cină şi adormi, legănată de gândul că ar putea evita alte disensiuni între ea şi Jason, dacă pur şi simplu va evita să stea în drumul lui, aşa cum făcuse astăzi Dar se înşela Când se trezi, Ruth tocmai îi aranja în dulap un braţ cu haine în culori pastelate — Astea nu sunt ale mele, Ruth, spuse Victoria somnoroasă, încruntându-se la lumina lumânării, în timp ce se dădea jos din pat — Ba da, domnişoară, sunt ale dumneavoastră! îi răspunse Ruth, entuziasmată Domnia Sa a trimis la Londra după ele — Te rog să o informezi pe Domnia Sa că nu vreau să le îmbrac, spuse Victoria cu politeţe fermă Ruth îşi duse mâna la gât — Ah, nu, domnişoară, nu pot face asta Cu adevărat, nu pot! — Bine, atunci pot eu! spuse Victoria îndreptându-se deja spre dulap, după vechile ei haine — Nu mai sunt, spuse Ruth distrusă Eu… eu le-am scos afară Ordinele Domniei Sale… — Înţeleg, spuse Victoria cu blândeţe, dar în ea începu să clocotească o furie de care habar n-avea că era în stare să o aibă Micuţa subretă îşi frângea mâinile, cu speranţă în ochii ei disperaţi — Domnişoară, Domnia Sa a spus că aş putea deveni subreta dumneavoastră personală, dacă voi reuşi să fac asta cum trebuie — Nu am nevoie de subretă, Ruth Umerii fetei căzură — Ar fi atât de plăcut faţă de ce fac acum… Victoria nu era blindată pentru expresia rugătoare de pe chipul fetei — Foarte bine atunci, oftă ea, forţându-se să zâmbească Ce anume face o subretă personală? — Păi, vă ajut să vă îmbrăcaţi şi mă asigur ca hainele dumneavoastră să fie mereu curate, şi vă coafez Îmi permiteţi? Adică să vă aranjez părul? Aveţi un păr atât de frumos, iar mama îmi spune mereu că am mână la aşa ceva, adică să fac să arate bine, vreau să zic Victoria consimţi, nu pentru că îi păsa dacă avea părul aranjat sau nu, ci pentru că avea nevoie de timp ca să se calmeze, înainte de a se confrunta cu Jason Fielding O oră mai târziu, îmbrăcată într-o rochie cu falduri curgătoare, din mătase de culoarea piersicii, cu mâneci lungi largi, care erau tivite cu panglică de satin de culoarea piersicii, Victoria se studia tăcută în oglindă Părul ei arămiu, greu, fusese răsucit în bucle strălucitoare, în creştetul capului şi împletite cu panglici din satin de culoarea piersicii, pomeţii ei înalţi erau roşii de mânie, iar formidabilii ei ochi de safir străluceau de indignare şi ruşine Nu mai văzuse în viaţa ei şi nici nu-şi imaginase vreodată o rochie atât de minunată ca cea cu care era îmbrăcată, cu bustul strâns pe corp, forţându-i sânii în sus, spre decolteul adânc, expunând o îndrăzneaţă etalare de carne Şi niciodată nu-i plăcuse mai puţin cum arăta ca acum, când era obligată să arboreze o nepăsare frivolă faţă de părinţii ei dispăruţi — Ah, domnişoară, spuse Ruth bătând încântată din palme, sunteţi atât de frumoasă, încât Domniei Sale nu o să-i vină să-şi creadă ochilor Predicţia lui Ruth s-a adeverit, dar Victoria era prea furioasă ca să aibă cea mai mică satisfacţie văzând expresia uluită a lui Jason, când intră în sufragerie — Bună seara, unchiule Charles, spuse ea lipindu-şi obrajii de ai acestuia, pe când Jason se ridica în picioare Se întoarse revoltată spre el, într-o tăcere ofensată, în timp ce privirea lui se plimba îndrăzneaţă peste trupul ei, din creştetul acoperit cu bucle arămii, la carnaţia oferită de decolteu şi mai jos, spre pantofiorii din satin pe care i-i cumpărase el Victoria era oarecum obişnuită cu privirile admirative ale domnilor, dar în scrutarea insolentă, negrăbită a lui Jason, nu era nimic de gentleman — Ai terminat? îl întrebă ea, enervată Privirea studioasă a acestuia se înălţă spre ochii ei şi un zâmbet strâmb îi curbă buzele când simţi antagonismul din glasul Victoriei Se întinse în faţă şi Victoria se dădu automat un pas înapoi, până să-şi dea seama că el nu voia decât să-i ţină scaunul — Iar am făcut o gafă de societate, cum ar fi să nu bat la uşă? o întrebă el cu o voce joasă, amuzată, cu buzele ofensator de aproape de obrazul ei, în timp ce Victoria se aşeza În America nu se obişnuieşte ca un domn să ţină scaunul unei doamne? Victoria îşi întoarse brusc capul spre el — Mă ajuţi să mă aşez sau încerci să-mi mănânci urechea? Buzele lui Jason tresăriră — Poate c-o s-o fac, dacă noua bucătăreasă ne-a pregătit o mâncare proastă Jason se uită la Charles, în timp ce revenea la scaunul lui — L-am concediat pe francezul ăla gras, îi explică el Victoria simţi o subită strângere de vinovăţie pentru rolul ei în această problemă, dar era prea furioasă pe Jason că-i aruncase hainele fără să o întrebe, ca să se îmbuneze Propunându-şi să discute această chestiune cu el în particular, după cină, îşi orientă conversaţia spre Charles; dar de-a lungul mesei deveni stânjenitor de conştientă de faptul că Jason Fielding o studia pe după şirul de lumânări din centrul mesei Jason îşi duse paharul cu vin la buze, privind-o Era furioasă pe el, ştia asta, pentru că îi aruncase boarfele alea sărăcăcioase şi era înnebunită să-i ţină o tiradă, o vedea clar în flăcările din ochii ei Ce frumuseţe mândră, spirituală era fata asta, îşi spuse el imparţial Fusese şi până acum o frumuşică mică, dar nu se aşteptase să explodeze în această splendoare, doar prin renunţarea la rochiile alea negre, neflatante Probabil că el ura într-atât negrul de doliu, încât acest lucru îl împiedicase să o vadă cu adevărat, până acum Oricum, nu avea nicio îndoială că Victoria fusese curtată de toţi băieţii, la ea acasă Nicio îndoială că îi va înnebuni şi pe băieţii din Anglia Îi va înnebuni pe băieţi şi pe bărbaţi, se corectă singur Şi tocmai asta era problema; în ciuda curbelor ei înnebunitoare, luxuriante şi a chipului ăstuia care îţi lua minţile, se convinsese repede că Victoria era o fată inocentă, lipsită de experienţă, exact cum afirmase Charles O inocentă lipsită de experienţă, care acostase la uşa lui şi pentru care era acum răspunzător, în pofida voinţei sale Imaginea lui ca protector, paznicul neînduplecat al virtuţii unei fecioare, era atât de ridicolă încât îi veni aproape să râdă cu glas tare şi totuşi acesta era rolul pe care avea să fie obligat să-l joace Oricine îl cunoştea, va găsi asta la fel de absurd ca şi el, având în vedere notoria lui reputaţie în ceea ce privea femeile O’Malley îi turnă puţin vin în pahar şi Jason îl bău în timp ce încerca să găsească modalitatea cea mai expeditivă ca să scape în siguranţă de Victoria Cu cât se gândea mai mult la asta, cu atât se convingea că trebuia să-i asigure sezonul londonez pe care Charles şi-l dorea atât de mult pentru ea Cu frumuseţea ei luxuriantă, îi va fi destul de uşor să o lanseze pe Victoria cu succes în societate Şi cu atracţia adăugată a unei mici dote, asigurată de el, va fi la fel de uşor să o mărite convenabil, cu un filfizon londonez Pe de altă parte, dacă ea credea cu adevărat că Andrew al ei va veni după ea, ar putea insista să îl aştepte luni, chiar ani, înainte de a accepta un alt bărbat iar această posibilitate nu îi surâdea câtuşi de puţin lui Jason Pe linia planului său pe jumătate format, aşteptă o pauză în conversaţie şi îi spuse, pe un ton cât mai firesc posibil: — Charles mi-a spus că eşti practic logodită cu… a… Anson? Albert? Capul Victoriei se întoarse brusc spre el — Andrew, spuse ea — Cum arată? insistă Jason Un zâmbet plin de tandreţe îi lumină faţa, în timp ce Victoria se gândea — Este distins, frumos, inteligent, bun, atent… — Cred că mi-am făcut o idee, o întrerupse Jason sec Ascultă-mi sfatul şi uită-l Învingându-şi pornirea de a arunca cu ceva în el, Victoria îl întrebă: — De ce? — Nu este bărbatul potrivit pentru tine În patru zile, mi-ai întors casa pe dos Ce poţi face tu cu un ţărănoi aşezat, care nu visează decât o viaţă tihnită, organizată? Ar fi mai înţelept pentru tine să uiţi de el şi să îţi cauţi aici cea mai bună şansă — În primul rând… izbucni Victoria, dar Jason o întrerupse, semănând în mod deliberat seminţele nemulţumirii — Desigur, există toate şansele ca în cazul în care tu nu uiţi de Albert, să uite probabil Albert de tine Nu se spune oare că ochii care nu se văd, se uită? Ţinându-şi firea cu un efort supraomenesc, Victoria strânse din dinţi şi nu replică — Ce, nu ai argumente? insistă Jason, admirând felul în care mânia îi transformase culoarea ochilor într-un albastru fumuriu, de miez de noapte Victoria îşi ridică bărbia — În ţara mea, domnule Fielding, se consideră proastă creştere să te cerţi la masă Reproşul ei voalat îl amuză pe Jason — Cât de neavantajos pentru tine, remarcă el, mieros Charles se lăsă pe spate în scaun, cu un zâmbet cald pe buze, în timp ce-şi privea fiul certându-se cu tânără frumuseţe care îi amintea atât de mult de mama ei Se potriveau perfect, îşi spuse el Victoria nu se temea de Jason Spiritul şi căldura ei îl vor îmbuna şi odată îmbunat, va deveni bărbatul pe care orice fată şi-l visează Se vor face fericiţi unul pe altul şi ea îi va dărui lui Jason un fiu Plin de mulţumire şi fericire, Charles îşi imagină nepotul pe care i-l vor dărui ei, odată căsătoriţi După toţi aceşti ani de pustietate şi disperare, el şi Katherine vor avea, efectiv, nepoţi, împreună E adevărat, Jason şi Victoria nu se vor înţelege ei prea bine o vreme, dar era de aşteptat asta Jason era un bărbat dur, experimentat şi înrăit, pe bună dreptate Dar Victoria avea curajul lui Katherine, blândeţea ei, focul ei Iar Katherine îi schimbase lui, viaţa Îl învăţase înţelesul iubirii Şi al pierderii Gândurile i se întoarseră la întâmplările din trecut, care au condus la această seară atât de importantă… Când avea douăzeci şi doi de ani Charles căpătase deja bine meritata reputaţie de libertin, jucător şi desfrânat Nu avea responsabilităţi, nu avea restricţii şi absolut nicio perspectivă, pentru că fratele lui mai mare moştenise deja titlul ducal şi tot ce venea odată cu el, tot, cu excepţia banilor, adică Banii lipseau dintotdeauna, pentru că, de 400 de ani, bărbaţii din familia Fielding dovediseră cu toţii o puternică înclinaţie către toate viciile scumpe De fapt, Charles nu era mai rău decât tatăl lui, sau decât tatăl tatălui lui Fratele mai mic al lui Charles a fost singurul Fielding care şi-a manifestat vreodată dorinţa de a lupta împotriva tentaţiilor diavolului, dar a făcut asta cu excesul tipic familiei, decizând să devină misionar şi să plece în India Cam aproximativ în aceeaşi perioadă, amanta franţuzoaică a lui Charles l-a anunţat că rămăsese însărcinată Când Charles i-a oferit bani în loc de căsătorie, aceasta a plâns şi l-a implorat, dar fără succes În final, l-a părăsit furioasă Dar la o săptămână după naşterea lui Jason, a revenit acasă la Charles, trântindu-i pur şi simplu copilul în braţe şi dispărând Charles însă nu avea nici cea mai mică dorinţă să fie înşeuat de un copil, dar nici nu-l putea abandona pur şi simplu, într-un orfelinat Într-un moment de inspiraţie, i-a venit ideea să i-l dea pe Jason fratelui său mai mic şi urâtei lui neveste, care tocmai se pregăteau să plece în India, „ca să-i convertească pe păgânii” Fără cea mai mică ezitare, le-a dat copilul acestor doi fanatici religioşi, cu frica lui Dumnezeu şi fără copii – împreună cu aproape toţi banii lui, ca să fie folosiţi pentru creşterea lui Jason – şi s-a spălat astfel pe mâini, de toată problema Până atunci reuşise să se întreţină foarte bine, cu banii câştigaţi la mesele de joc, dar norocul capricios, care fusese întotdeauna cu el, l-a părăsit în final La treizeci şi doi de ani, Charles s-a văzut nevoit să accepte realitatea că nu îşi mai putea menţine standardul de viaţă rezonabil, impus unui bărbat nobil, doar din ce câştiga la masa de joc Problema lui era una obişnuită pentru tinerii fără bani din marile case nobile şi Charles a rezolvat-o în onorabila manieră a modei timpului: a decis să-şi vândă ilustrul nume de familie contra unei zestre grase Cu nepăsare indiferentă, a cerut-o de soţie pe fiica unui comerciant bogat, o tânără de o mare bogăţie, cu oarecare frumuseţe şi tot atâta inteligenţă Atât tânăra cât şi tatăl ei i-au acceptat repede cererea iar fratele mai mare al lui Charles, ducele, a fost chiar de acord să ofere o mare petrecere, ca să celebreze apropiata căsătorie Cu această fericită ocazie s-a reîntâlnit Charles cu îndepărtata lui verişoară, Katherine Langston, nepoata de optsprezece ani a Ducesei de Claremont Când o văzuse ultima oară, se afla într-una din rarele lui vizite la fratele său din Wakefield şi Katherine era pe vremea aceea un copil de zece ani, care venea în vacanţe la o proprietate din vecini Vreme de două săptămâni, ea l-a însoţit aproape oriunde mergea, uitându-se la el cu nedisimulată adoraţie în ochii ei mari, albaştri Îşi spusese atunci despre ea că era o păpuşică neobişnuit de frumoasă, cu un zâmbet fermecător şi cu mai multă inteligenţă decât femeile de două ori cât vârstă ei, în timp ce o privea sărind obstacolele pe iapa ei, cot la cot cu el sau în timp ce-l convingea să lanseze zmee, împreună Iar acum devenise o tânără de o frumuseţe care-ţi tăia respiraţia şi Charles abia dacă-şi putea lua ochii de la ea Îi studia, cu un aer de plictisită indiferenţă, silueta uluitoare, trăsăturile fără cusur şi superbul ei păr roşu-auriu, în timp ce stătea retrasă, într-un colţ al încăperii ticsite, senină şi eterică Apoi traversă spre ea, cu un pahar de Madeira într-o mână şi îşi puse firesc celălalt braţ pe pervaz, admirându-i îndrăzneţ şi deschis, frumuseţea Se aşteptase ca aceasta să exprime vreo obiecţie faţă de avansurile lui, dar Katherine nu şi-a exprimat nicio obiecţie Nu s-a înroşit la sincera lui apreciere şi nici nu s-a întors să plece Pur şi simplu şi-a înclinat capul într-o parte ca şi cum ar fi aşteptat ca el să termine — Bună, Katherine, spuse el în final — Bună, Charles, răspunse ea cu vocea caldă, calmă, fără furie — Şi tu găseşti petrecerea asta la fel de insuportabil de plicticoasă ca şi mine, draga mea? întrebă el, surprins de calmul ei În loc să emită vreo inepţie despre cât de încântătoare era petrecerea, Katherine îşi ridicase spre el privirea albastră, deconcertantă, răspunzându-i fără grabă: — Este un preludiu potrivit pentru o căsnicie care se bazează în exclusivitate pe considerente reci, financiare Candoarea ei directă îl uluise, dar nu cu aceeaşi putere ca privirea stranie, acuzatoare care întunecase ochii aceia albaştri, înainte de a se întoarce şi de a începe să se îndepărteze Fără să se gândească, Charles întinse mâna, oprind-o Atingerea braţului ei gol i-a trimis un curent prin întregul lui sistem nervos, curent pe care precis îl simţise şi Katherine, pentru că trupul ei se încordase Dar în loc să o întoarcă spre el, Charles a condus-o înainte, spre balcon Afară, s-a întors spre ea în lumina lunii şi pentru că acuzaţia ei îl lovise, i-a spus, cu o voce aspră: — Este prezumţios din partea ta să presupui că banii sunt singurul motiv pentru care mă însor cu Amalia Oamenii se căsătoresc şi din alte motive Ochii aceia, deconcertant de albaştri, l-au privit din nou — Nu oameni ca noi, îl contrazise ea, calm Noi ne căsătorim ca să sporim averea familiei, puterea, sau poziţia socială În cazul tău, tu te însori ca să sporeşti averea Desigur, Charles îşi negociase ascendenţa aristocratică pentru bani, dar cu toate că aceasta era o practică obişnuită şi acceptată, Katherine îl făcea să te simtă mai puţin bărbat pentru că recursese la această strategie — Dar tu? o întrebase el sarcastic Tu nu te vei căsători dintr-unul din aceste motive? — Nu, spusese ea încet Eu, nu Eu mă voi căsători pentru că voi iubi şi voi fi iubită la rândul meu Eu nu voi aranja o căsătorie, aşa cum au făcut părinţii mei Eu vreau mai mult de la viaţă decât asta şi eu am mai mult de dat Cuvintele rostite încet erau pline cu atâta convingere, încât Charles rămase uitându-se la ea, înainte de a spune, în sfârşit: — Bunica ta nu va fi încântată dacă te vei mărita din dragoste şi nu pentru poziţie, draga mea Se vorbeşte că vrea să facă o alianţă cu familia Winston şi aşteaptă ca tu să asiguri acest lucru Katherine zâmbi pentru prima oară, un zâmbet care se deschidea încet, încântător, care îi lumină faţa şi lui Charles îi lichefie oasele — Bunica mea şi cu mine, spuse ea degajat, suntem de multă vreme în dezacord în această problemă, dar sunt la fel de hotărâtă ca şi ea să-mi urmez calea Era atât de frumoasă, de proaspătă şi de nepervertită, încât armura de cinism care îl înconjurase pe Charles vreme de treizeci de ani începu să se topească, lăsându-l dintr-odată singur şi pustiit Fără să-şi dea seama ce făcea, ridică mâna şi îşi plimbă reverenţios degetele pe obrazul ei catifelat — Sper ca bărbatul pe care-l iubeşti să te merite, spuse el cu tandreţe O clipă nesfârşită, Katherine îi cercetase trăsăturile ca şi cum ar fi putut privi dincolo de acestea, în sufletul lui obosit, deziluzionat — Eu cred, şopti ea încet, că întrebarea este mai curând dacă eu îl voi merita pe el Vezi tu, are o cumplită nevoie de mine, deşi abia acum începe să-şi dea seama de asta După o clipă, semnificaţia cuvintelor ajunse la el şi Charles se auzi suspinându-i numele, cu subita, febrila dorinţă a unui bărbat care tocmai a găsit ceea ce a căutat fără să ştie, toată viaţa, o femeie care să-l poată iubi pentru el, pentru bărbatul care ar fi putut fi, bărbatul care voia să fie Iar Katherine nu avea niciun alt motiv să îl vrea sau să-l iubească; ascendenţa ei era la fel de aristocratică ca şi a lui, legăturile ei, pe departe mai bune, starea ei financiară, mult superioară Charles se uita la ea, încercând să nege sentimentele care-l cotropeau Era o nebunie, îşi spunea el Abia dacă o cunoştea Nu era un tânăr visător, care să-şi închipuie că bărbaţii şi femeile se puteau îndrăgosti la prima vedere Mai mult, până în clipa aceea el nici măcar nu crezuse în iubire Dar credea acum, pentru că dorea ca această fată frumoasă, inteligentă, idealistă, să-l iubească pe el şi numai pe el O dată în viaţa lui, găsise ceva rar şi delicat şi nepervertit şi era hotărât să păstreze fata asta, exact aşa cum era să se căsătorească cu ea şi să o preţuiască, să o protejeze de cinismul care părea că-i erodează pe toţi din clasa lor socială Timp de două binecuvântate, magnifice săptămâni, au reuşit să-şi păstreze secretă dragostea lor tot mai mare; două săptămâni de clipe furate de singurătate, de plimbări tăcute prin peisajul de ţară, de râs şi de visuri pentru viitor La sfârşitul acestei perioade, Charles nu mai putea amâna necesara întrevedere cu Ducesa de Claremont Voia să se căsătorească cu Katherine Era pregătit ca ducesa să obiecteze, pentru că, deşi familia lui era de veche viţă nobilă, el era fiul mai tânăr, fără titlu Totuşi, asemenea căsătorii aveau adesea loc şi el se aşteptase ca aceasta să aibă o discuţie în contradictoriu cu el, dar apoi să capituleze, pentru că şi Katherine dorea la fel de mult să se mărite cu el Dar nu se aşteptase ca ducesa să fie aproape nebună de furie, să-l facă „oportunist desfrânat” şi „un degenerat corupt, libertin” Nu se aşteptase ca ducesa să rostească invective la adresa comportamentului promiscuu al lui şi al strămoşilor săi, ori să-i facă pe aceştia „nebuni iresponsabili, cu toţii” Dar mai ales, nu se aşteptase ca ducesa să jure că în cazul în care Katherine se va mărita cu el, o va dezmoşteni şi o va lăsa fără niciun ban Asemenea lucruri pur şi simplu nu se făceau Dar când plecă de acolo în ziua aceea, Charles ştia că femeia va face întocmai cum ameninţase Se întoarse la el acasă şi îşi petrecu noaptea în stări alternate de furie şi disperare În zori, a ştiut că nu va putea, că nu va face asta, să se căsătorească cu Katherine, pentru că, deşi era hotărât să-şi câştige cinstit existenţa, cu mâinile lui, dacă ar fi fost nevoie, nu ar fi putut suporta ca frumoasa Katherine să încalce legea din cauza lui Nu va provoca ruperea ei de familie şi excluderea publică din societate Chiar dacă se gândea că va putea compensa dizgraţia pe care o va îndura aceasta, ştia că nu va putea admite niciodată să o transforme într-o gospodină oarecare Katherine era tânără şi idealistă şi îl iubea, dar era totodată obişnuită cu rochii frumoase şi cu servitori care să-i îndeplinească orice pretenţie Ori, dacă el va trebui să muncească, să-şi câştige existenţa, era clar că nu i-ar putea niciodată oferi aceste lucruri Katherine nu spălase niciodată o farfurie, nu frecase niciodată duşumelele, nu călcase niciodată o cămaşă iar el nu ar fi putut-o vedea făcând toate aceste lucruri doar pentru că fusese suficient de nebună ca să se îndrăgostească de el Când în sfârşit reuşi să pună la cale o întâlnire clandestină cu ea, a doua zi, Charles i-a spus decizia pe care o luase Katherine a argumentat că luxul vieţii nu însemna nimic pentru ea; a încercat să-l convingă să plece împreună în America, unde se spunea că oricine îşi putea câştiga cinstit o existenţă decentă, dacă voia într-adevăr să muncească pentru asta Neputând suporta lacrimile ei şi propria lui frământare, Charles i-a spus, cu voce aspră, că ideile ei erau nebuneşti, că ea nu va reuşi niciodată să supravieţuiască vieţii în America L-a privit ca şi cum nu se temea de muncă, apoi i-a spus dintr-odată că de fapt el îi dorea zestrea, nu o dorea pe ea, exact cum îi spusese bunica ei Pentru Charles, care îşi sacrifica altruist propria fericire de dragul ei, acuzaţia l-a străpuns ca un cuţit — Dacă vrei să crezi asta, n-ai decât, a izbucnit el forţându-se să se desprindă de ea înainte de a-şi pierde controlul şi de a fugi împreună, chiar în acea zi Porni spre uşă, dar nu suportă să o lase să creadă că nu o dorea decât pentru banii ei — Katherine, a spus atunci, fără să se întoarcă spre ea, te implor, nu crede asta despre mine — Nu cred, şopti ea, cu voce spartă Şi nu a crezut nici că el va pune capăt iubirii lor nefericite, disperate, căsătorindu-se cu Amelia chiar în săptămâna care a urmat Dar tocmai asta a făcut Charles A fost primul gest complet altruist din viaţa lui Katherine a luat parte la ceremonie împreună cu bunica ei şi cât va trăi, Charles nu va uita privirea acuzatoare de trădare din ochii ei, când şi-a încheiat jurământul de credinţă faţă de altă femeie Două luni mai târziu, Katherine s-a măritat cu un medic irlandez şi a plecat cu acesta în America A făcut asta Charles ştia, pentru că era furioasă pe bunica ei şi pentru că nu suporta să rămână în Anglia, lângă Charles şi noua lui soţie Şi a făcut asta ca să-i dovedească lui, în singurul mod pe care-l ştia, că dragostea ei pentru el ar fi putut supravieţui oricărei situaţii, inclusiv unei vieţi în America În acelaşi an, fratele mai mare al lui Charles a fost ucis într-un duel stupid între beţivi şi Charles i-a moştenit titlul de duce Nu a moştenit foarte mulţi bani odată cu titlul, dar ar fi fost suficienţi ca să-i asigure lui Katherine un lux moderat Dar Katherine plecase; iar lui Charles nu i-a mai păsat de nimic Nu mult după aceea, a murit şi fratele misionar al lui Charles, din India şi şaisprezece ani mai târziu a murit şi Amelia În noaptea funeraliilor Ameliei, Charles s-a îmbătat peste măsură, aşa cum făcea adesea în acea perioadă, dar atunci, stând în sumbra singurătate a casei lui, un gând nou a început să-l bântuie: În curând va muri şi el Şi când se va întâmpla asta, posesiile ducale vor ieşi pentru totdeauna din mâinile familiei Fielding Pentru că Charles nu avea moştenitori Vreme de şaisprezece ani, Charles a trăit într-o ciudată, pustie uitare, dar în acea noapte fatală, în timp ce-şi contempla viaţa fără rost, ceva a început să crească în el La început a fost doar o vagă nelinişte, apoi aceasta s-a transformat în dezgust; a devenit resentiment şi apoi, încet, încet, s-a desăvârşit în furie O pierduse pe Katherine; pierduse şaisprezece ani din viaţa lui Suportase o femeie searbădă, o căsnicie fără dragoste şi acum avea să moară fără un moştenitor Pentru prima oară în 400 de ani, titlul ducal era în pericol de a pleca definitiv din familia Fielding şi Charles deveni dintr-odată hotărât să nu îl lase să se irosească, aşa cum îşi irosise el restul vieţii E drept, Fielding nu a fost o familie deosebit de onorabilă sau de meritorie, dar, pentru Dumnezeu, titlul îi aparţinea şi Charles era decis să îl păstreze Ca să poată face asta, avea nevoie de un moştenitor, ceea ce însemna că va trebui să se căsătorească După toate aventurile lui sexuale din tinereţe, gândul de a se sui pe o femeie acum şi de a procrea un moştenitor, i se părea mai curând obositor, decât excitant Gândul îi zbură, dintre toate femeiuştele drăguţe cu care se culcase cu mult în urmă, la frumoasa dansatoare franţuzoaică, cea care fusese amanta lui oficială şi care îi adusese un bastard, la uşă… Bucuria îl făcu să sară în picioare Nu mai trebuia să se recăsătorească, pentru că avea deja un moştenitor! Îl avea pe Jason Charles nu era sigur dacă legile privind succesiunea vor permite ca titlul ducal să fie trecut unui fiu bastard, dar pentru el nu conta asta Jason era un Fielding şi acei foarte puţini oameni care ştiau de existenţa lui Jason, în India, credeau că acesta era copilul legitim al fratelui mai mic al lui Charles În plus, bătrânul rege Charles oferise titlul de duce la trei dintre bastarzii săi, iar acum el, Charles Fielding, Duce de Atherton, era gata să-i urmeze exemplul A doua zi, Charles a angajat investigatori ca să facă cercetări, dar abia după doi ani lungi, unul dintre aceştia i-a trimis în final un raport lui Charles, cu informaţii precise Nu s-a putut găsi nicio urmă a cumnatei lui Charles, dar Jason fusese descoperit în Delhi, unde se pare că agonisise o avere în nave şi în comerţ Raportul începea cu statutul actual al lui Jason; se termina cu toate informaţiile pe care investigatorul le descoperise despre trecutul lui Jason Bucuria plină de mândrie a lui Charles faţă de succesele financiare ale lui Jason se dizolva în oroare şi apoi în furie nebună, pe măsură ce citea despre abuzul depravat al cumnatei sale asupra copilului inocent pe care i-l dăduse în grijă Când a terminat, a vomitat Mai hotărât acum ca niciodată să-l facă pe Jason moştenitorul lui de drept, Charles i-a scris, propunându-i să se întoarcă în Anglia pentru a-l putea prezenta oficial în această calitate Cum Jason nu i-a răspuns, Charles, cu o încăpăţânare care dormea de mult în firea lui, s-a îmbarcat chiar el pentru Delhi Plin de remuşcări şi de absolută determinare, s-a dus la magnifica locuinţă a lui Jason La prima lor întâlnire a constatat în primul rând, ceea ce îi raportase deja investigatorul său: Jason era căsătorit şi tatăl unui fiu şi trăia ca un rege Dar s-a lovit de refuzul categoric al acestuia de a avea vreo legătură cu Charles sau cu moştenirea pe care i-o oferea el În lunile care au urmat, încăpăţânându-se să rămână în India, Charles a reuşit, treptat, să-l convingă pe recele, reticentul său fiu că nu a avut nicio implicare, niciodată şi nici nu şi-a putut imagina abominabilele abuzuri la care a fost supus Jason în copilărie Dar nu a reuşit să-l convingă să revină în Anglia, ca moştenitor al său Frumoasa soţie a lui Jason, Melissa, a fost încântată la ideea de a pleca la Londra ca Marchiză de Wakefield, dar nici scandalurile ei şi nici rugăminţile lui Charles nu au avut nici cel mai mic efect asupra lui Jason Jason nu dădea o para chioară pe titluri şi îi era total indiferent dacă familia Fielding îşi pierdea sau nu titlurile Charles aproape că renunţase, când în sfârşit a găsit argumentul perfect Într-o seară, în timp ce îl privea pe Jason jucându-se cu micuţul său fiu, l-a străfulgerat ideea că exista totuşi o persoană pentru care Jason ar face orice: Jamie Jason era, clar, înnebunit după băieţel Şi Charles şi-a schimbat imediat tactica În loc să încerce să-l mai convingă pe Jason de avantajele pe care le-ar fi avut dacă ar fi revenit în Anglia, sublinia acum că, refuzând să-l facă moştenitorul lui, Jason îi refuza lui Jamie drepturile lui, prin naştere Pentru că titlurile şi tot ce însemnau acestea aveau să ajungă în final, la Jamie Stratagema a funcţionat Jason a desemnat un om competent care să se ocupe de afacerile lui din Delhi şi s-a mutat cu familia în Anglia Cu intenţia de a construi un „regat” pentru băieţel, Jason a cheltuit, voluntar, sume enorme ca să restaureze dărăpănatele proprietăţi Atherton, conferindu-le o strălucire cu mult peste cea avută vreodată În timp ce Jason era ocupat să supervizeze lucrările de restaurare, Melissa s-a grăbit să plece la Londra şi să-şi ocupe locul în societate, ca proaspătă Marchiză de Wakefield Într-un an, scandalurile despre afacerile ei amoroase înnebuniseră întreaga Londră Câteva luni mai târziu, ea şi copilul ei erau morţi… Charles se scutură din reveriile lui şi îşi ridică privirea, în timp ce se strângea masa — Ce-ar fi dacă în seara asta am renunţa la tradiţie? îi sugeră el Victoriei În loc ca bărbaţii să rămână la masă pentru trabucuri şi porto, ai avea ceva de obiectat dacă te-ar însoţi în salon? Nu-mi vine să mă despart de compania ta Victoria nu prea ştia ea care era tradiţia, dar oricum era fericită să renunţe la ea şi consimţi Când era gata să intre în salonul roz şi auriu, Charles o trase înapoi şi îi spuse cu voce joasă: — Am remarcat că ai renunţat mai devreme la doliu, draga mea Dacă asta a fost decizia ta, o aplaud – mama ta ura negrul; de pe vremea când, copil fiind, a trebuit să poarte doliu după părinţii ei Privirea pătrunzătoare a lui Charles nu se desprinse de a ei — A fost decizia ta, Victoria? — Nu, recunoscu Victoria Domnul Fielding mi-a luat hainele şi mi le-a înlocuit cu acestea, astăzi Charles dădu din cap, înţelept — Jason are o aversiune faţă de simbolurile de doliu ale negrului şi judecând după pumnalele din ochii tăi, pe care i le trimiteai în timpul mesei, nu eşti fericită pentru gestul lui Ar trebui să-i spui Nu-l lăsa să te intimideze, copilă; Jason nu suportă laşii — Dar nu vreau să te supăr pe tine, spuse Victoria îngrijorată Ziceai că nu ai o inimă prea puternică — Nu-ţi face griji pentru mine, spuse el râzând Inima mea este ea cam slăbită, dar nu într-atât încât să nu suporte puţină emoţie De fapt, chestia asta chiar că mi-ar face teribil de bine Viaţa era incredibil de plictisitoare până la venirea ta În timp ce Jason îşi savura porto-ul şi trabucul, Victoria încercă, de câteva ori, să facă ceea ce îi sugerase Charles, dar de câte ori se uita la Jason şi încerca să aducă în discuţie chestiunea hainelor, curajul o părăsea Jason se îmbrăcase în seara aceasta, pentru cină, în pantaloni de culoarea antracitului, superb croiţi şi o haină potrivită, cu o vestă bleumarin şi cămaşă de mătase, gri-perlat În ciuda îmbrăcăminţii lui elegante şi a felului degajat în care îşi întinsese picioarele lungi şi le încrucişase la glezne, părea să emane o forţă teribilă, abia reţinută Era ceva primitiv şi periculos în el şi Victoria avea senzaţia că hainele elegante şi ţinuta degajată nu erau decât forme de mascare, cu scopul de a-l prosti pe nechibzuitul care ar putea crede că era civilizat, când de fapt nu era civilizat de loc Jason se întoarse puţin şi Victoria îl mai privi o dată, pe furiş Capul lui brunet era dat pe spate, trabucul subţire era strâns în dinţii albi, mâinile i se odihneau pe braţele fotoliului înalt, trăsăturile lui bronzate, ascunse în umbră Un curent rece îi străbătu şira spinării, în timp ce Victoria se întreba ce secrete întunecate zăceau ascunse în trecutul lui Cu siguranţă că erau multe, de vreme ce l-au făcut atât de cinic şi de inabordabil Arăta ca un om care a văzut şi a făcut fel de fel de lucruri cumplite, nepermise – lucruri care l-au făcut dur şi l-au făcut rece Şi totuşi era frumos, periculos, rău de frumos, cu părul acela negru, de panteră, cu ochii verzi şi superb construit Victoria nu putea nega asta şi dacă nu ar fi fost pe jumătate îngrozită de el aproape tot timpul, i-ar fi făcut plăcere să stea de vorbă cu Jason Ce tentant ar fi să încerce să se împrietenească cu el – tentant ca păcatul, recunoscu ea – la fel de nebunesc ca şi cum ai încerca să te împrieteneşti cu diavolul Şi probabil, la fel de periculos Victoria inspiră adânc, pregătindu-se să insiste, politicos dar ferm, să i se returneze hainele de doliu, dar exact atunci apăru Northrup, anunţând sosirea lui Lady Kirby şi a domnişoarei Kirby Victoria îl văzu pe Jason încordându-se şi aruncându-i lui Charles o privire sarcastică Acesta îi răspunse cu o ridicare din umeri uluită şi se întoarse spre Northrup — Expediază-le… începu el, dar era prea târziu — Nu este cazul să ne anunţi, Northrup, spuse o voce fermă şi o femeie îndesată intră în salon, urmată de fustele ei din satin roşu-brun, de un parfum greu şi de o brunetă frumuşică, de vârstă Victoriei — Charles! spuse Lady Kirby, zâmbindu-i cu toată faţa Am auzit că ai fost azi în sat, însoţit de o tânără doamnă, Miss Seaton şi bineînţeles că a trebuit să o văd cu ochii mei Aproape fără să-şi acorde timp să respire, aceasta se întoarse spre Victoria şi spuse vesel: — Tu trebuie să fii Miss Seaton Se opri, cu ochii micşoraţi, scrutând fiecare trăsătură a chipului Victoriei, într-un fel care îi dădu acesteia senzaţia că îi căuta defectele Şi găsi unul — Ce adâncitură intrigantă în bărbia ta, draga mea Cum s-a întâmplat? Un accident? — Din naştere, spuse Victoria zâmbind, mult prea fascinată de femeia asta ciudată, ca să se simtă jignită De fapt, începea să se întrebe dacă Anglia era plină de oameni ciudaţi, nemanieraţi, obtuzi, ale căror excentricităţi erau fie încurajate, fie trecute cu vederea, datorită titlurilor şi bogăţiei excesive — Ce trist, spuse Lady Kirby Te supără, sau te doare? Buzele Victoriei tremurară de râs — Numai când mă uit în oglindă, doamnă, răspunse ea Nemulţumită, Lady Kirby se răsuci şi îl confruntă pe Jason, care se ridicase şi stătea acum în picioare în dreptul şemineului, cu cotul pe poliţă — Deci, Wakefield, spuse ea, după cum se vede, anunţul din ziar pare să fie real Dacă vrei să-ţi spun adevărul, eu n-am crezut niciodată în el Ei, cum este? Jason îşi ridică sprâncenele — Cum este ce? Vocea lui Charles tună, înecând cuvintele Lady-ei Kirby — Northrup, adu doamnelor nişte răcoritoare! Toată lumea se aşeză, Miss Kirby pe scaunul de lângă Jason, în timp ce Charles se lansă repede într-o discuţie animată despre vreme Lady Kirby ascultă nerăbdătoare ca Charles să-şi termine monologul; apoi se întoarse brusc spre Jason şi întrebă apăsat: — Wakefield, logodna asta a ta mai este sau nu, valabilă? Jason îşi duse paharul la buze, cu ochii reci — Nu mai este Victoria observă diversele reacţii la aceste cuvinte, pe feţele din jurul ei Lady Kirby părea mulţumită, fiica ei, încântată, Charles arăta terminat iar chipul lui Jason era impenetrabil Inima plină de compasiune a Victoriei se deschise instantaneu spre acesta Nicio mirare că Jason părea atât de negru şi de împietrit – femeia pe care o iubea rupsese probabil logodna cu el Dar când doamnele Kirby se întoarseră spre ea, ca şi cum ar fi aşteptat să spună şi ea ceva, i se păru, totuşi, ciudat Victoria zâmbi inexpresiv şi Lady Kirby ridică mănuşa conversaţiei — În cazul acesta, Charles, presupun că o s-o scoţi în societate pe biata Miss Seaton, în sezon? — Intenţionez să mă ocup de Contesa Langston, ca să-şi ocupe locul care i se cuvine în societate, o corectă acesta, rece — Contesa Langs…? gâfâi Lady Kirby Charles îşi înclină capul — Victoria este fiica cea mare a Katherinei Langston Dacă nu încurc cumva regulile succesiunii, ea este acum moştenitoarea titlului scoţian al mamei sale — Chiar şi aşa, spuse Lady Kirby înţepat, nu o să-ţi fie uşor să-i găseşti o pereche potrivită Se întoarse spre Victoria, simulând simpatia — Mama ta a provocat un adevărat scandal când a fugit cu acel muncitor irlandez Indignarea pentru mama ei îi trimise Victoriei scântei fierbinţi, prin tot corpul — Mama mea s-a căsătorit cu cu un medic irlandez, o corectă ea — Fără permisiunea bunicii ei, contracară Lady Kirby În ţara noastră, fetele bine crescute nu se mărită împotriva voinţei familiilor lor Implicaţia evidentă că mama ei nu fusese bine crescută, o înfurie atât de rău pe Katherine, încât îşi înfipse unghiile în palme — Ah, mă rog, până la urmă societatea uită astfel de lucruri, continuă Lady Kirby, cu generozitate Între timp, vei avea mult de învăţat, înainte de a putea fi prezentată Va trebui să înveţi formele corecte de adresare către fiecare nobil, către soţia şi copiii lui şi fireşte, există o etichetă referitoare la vizite şi la cea mai complicată problemă, aranjamentul la mese Numai asta durează luni de pregătire, pe cine să pui lângă cine, vreau să spun Cei din colonii sunt ignoranţi în aceste chestiuni, dar noi englezii acordăm cea mai mare importanţă acestor probleme legate, de fapt, de proprietate — Poate că acest lucru explică de ce v-am bătut noi întotdeauna în războaie, sugeră Victoria dulce, hotărâtă să-şi apere familia şi ţara Lady Kirby făcu ochii mici — Nu am vrut să te jignesc Totuşi, va trebui să înveţi să-ţi ţii gura dacă speri să-ţi găseşti o pereche potrivită şi să se facă uitată reputaţia mamei tale Victoria se ridică în picioare, cu o calmă demnitate — Îmi va fi foarte greu să nu fac uitată reputaţia mamei mele Mama mea a fost femeia cea mai nobilă, cea mai bună, care a existat vreodată Şi acum, vă rog să mă scuzaţi, dar am de scris nişte scrisori Victoria închise uşa în urma ei şi se duse în bibliotecă, o încăpere uriaşă, cu covoare persane împrăştiate peste duşumelele din lemn lustruit şi cu etajerele cu cărţi aliniate de-a lungul pereţilor Prea furioasă şi tristă ca să se aşeze efectiv la una dintre mese şi să-i scrie lui Dorothy sau lui Andrew, se plimbă de-a lungul rafturilor cu cărţi, căutând ceva care să-i mai aline starea Trecând peste tomurile dedicate istoriei, mitologiei şi comerţului, se opri la secţiunea de poezie Îşi plimbă distrată privirea peste autori, dintre care pe unii îi citise deja, Milton Shelley, Keats, Byron Fără niciun interes real de a citi, alese la întâmplare un volum subţire, doar pentru faptul că acesta era împins cu câţiva centimetri mai în spate faţă de celelalte şi îl luă cu ea, spre cel mai apropiat grupaj de fotolii Aprinse lampa cu gaz de pe masă şi se instala în fotoliu, poruncindu-şi să deschidă cartea Un bilet roz, parfumat, alunecă din carte şi ateriză pe jos Victoria îl ridică automat şi dădu să-l bage înapoi în carte, dar o izbiră primele cuvinte toride din bileţel, scrise în franceză: Iubitul meu Jason Mi-e dor de tine Aştept cu nerăbdare, numărând orele care mă mai despart de tine… Victoria îşi spuse că era un gest de proastă creştere, de neiertat şi total sub demnitatea ei să citească scrisoarea unei alte persoane, dar gândul la o femeie care aşteaptă cu nerăbdare ca Jason Fielding să vină la ea era atât de incredibil, încât Victoria nu-şi putu înfrâna uluita curiozitate În ceea ce o privea pe ea, ar fi fost mai înclinată să aştepte cu nerăbdare ca acesta să plece! Era atât de preocupată de descoperirea ei, încât nu îi auzi pe Jason şi pe Miss Kirby venind pe hol şi continuă să citească: Îţi trimit aceste frumoase poeme, în speranţa că le vei citi şi te vei gândi la mine, la nopţile minunate pe care le-am petrecut unul în braţele celuilalt… — Victoria! strigă Jason, iritat Victoria se ridică în picioare, cu vinovată nervozitate, scăpă cartea de poeme, o luă de jos şi se ridică la loc Încercând să pară absorbită de lectură, deschise cartea şi începu să se uite orbeşte la ea, fără să-şi dea seama că o ţinea invers — De ce nu mi-ai răspuns? o întrebă Jason intrând în bibliotecă împreună cu drăgălaşa Miss Kirby agăţată de braţul lui Johanna a vrut să-şi ia la revedere şi să se ofere să te însoţească, în cazul în care o să vrei să cumperi ceva din sat După atacul neprovocat al Lady-ei Kirby, se întrebă dacă nu cumva Miss Kirby sugera că Victoria nu ar fi fost în stare să-şi aleagă singură cumpărăturile — Îmi pare rău, nu te-am auzit, spuse ea încercând să-şi compună figura, ca să nu pară nici furioasă dar nici vinovată Aşa cum bine vezi, citeam şi eram chiar captivată Închise cartea şi o puse pe masă, apoi îşi impuse să se uite calm la cei doi Aerul de dezgust revoltat de pe chipul lui Jason o făcu să se dea înapoi, alarmată — Este… este ceva rău? întrebă ea, temându-se că acesta îşi amintise probabil de biletul din carte şi că o bănuia că l-ar fi citit — Da, izbucni el şi se întoarse spre Miss Kirby, care se uita la Victoria cu aceeaşi expresie ca a lui Johanna, îmi poţi recomanda pe cineva de încredere din sat, care să o poată învăţa să citească? — Să mă înveţe să citesc? spuse Victoria cu respiraţia întretăiată, chircindu-se când văzu mila dispreţuitoare de pe frumosul chip al brunetei Nu fi prost, nu am nevoie de nimeni – ştiu să citesc cât se poate de bine Ignorând-o, Jason se uită la Miss Kirby — Îmi poţi da pe cineva care să vină aici şi să o înveţe? — Da, cred că da, my lord Domnul Watkins, vicarul, ar putea face asta Cu privirea îndurerată a cuiva care a fost deja obligat să tolereze prea multe insulte şi nu mai avea de gând să suporte niciuna, Victoria spuse cu fermitate: — Ah, serios, dar asta este absurd Nu am nevoie de nimeni Ştiu să citesc Jason ripostă rece — Să nu mă mai minţi niciodată, o ameninţă el Dispreţuiesc mincinoşii – mai ales femeile mincinoase Nu poţi citi un cuvânt şi ştii al naibii de bine asta! — Nu-mi vine să cred! spuse Victoria conştientă de expresia îngrozită a domnişoarei Kirby Crede-mă, ştiu să citesc! Nemaisuportând ceea ce îşi închipuia că era o flagrantă încercare a ei de a-l minţi, Jason făcu trei paşi uriaşi spre masă, smulse cartea şi i-o vârî în mâini — Atunci citeşte! Furioasă şi umilită să fie astfel tratată, mai ales în faţa lui Miss Kirby, care nu făcea nicio încercare să-şi ascundă încântarea, Victoria deschise coperta cărţii subţiri şi văzu biletul parfumat — Dă-i drumul, să te auzim citind, spuse Jason în batjocură În mod deliberat, Victoria îi aruncă o privire speculativă — Eşti cât se poate de sigur că vrei să citesc asta cu glas tare? — Tare, spuse Jason, scurt — În faţa lui Miss Kirby? îl întrebă ea, inocent — Ori citeşti, ori recunoşti că nu poţi, o repezi el — Foarte bine, spuse Victoria Înghiţindu-şi râsul, citi dramatic: Iubitul meu Jason, mi-e dor de tine Aştept cu nerăbdare, numărând orele care mă mai despart de tine Îţi trimit aceste frumoase poeme, în speranţa că le vei citi şi te vei gândi la mine, la nopţile minunate pe care le-am petrecut unul în braţele celuilalt… Jason îi smulse cartea din mâini Ridicându-şi sprâncenele, Victoria se uită fix în ochii lui şi îi aminti politicos: — Biletul acesta a fost scris în franceză l-am tradus eu, în timp ce-l citeam Se întoarse spre Miss Kirby şi-i spuse veselă: Desigur, mai erau şi altele Dar nu cred că este genul de lucruri pe care cineva să le lase la îndemână, când în jur se află tinere bine crescute Victoria se întoarse şi ieşi din cameră, cu capul sus Lady Kirby aştepta în hol, gata de plecare Victoria le adresă celor două un scurt la revedere, apoi o luă în sus pe scări, sperând să scape de inevitabila furie a lui Jason, pe care era sigură că acesta intenţiona să o reverse asupra ei, în clipa următoare plecării celor două femei Totuşi, remarca de plecare a lui Lady Kirby provocă o explozie în mintea Victoriei, care şterse orice altceva — Nu te simţi prost pentru că Lordul Fielding a anulat logodna, draga mea, îi strigă aceasta în timp ce Northrup le ajuta cu hainele De fapt, puţini au dat crezare anunţului din ziar Toată lumea era convinsă că în clipa în care vei ajunge aici, va găsi el un mod de a se retrage Ştrengarul ăsta a dat clar de înţeles, la toată lumea, că nu se va căsători cu nimeni… Charles o împinse afară pe uşă, mimând că o escorta la trăsură, iar Victoria se opri şi se întoarse în loc, pe scări Stătea acolo şi tremura de furie, uitându-se la Jason, ca o zeiţă frumoasă, ofensată — Trebuie să înţeleg, spuse ea mânioasă, că logodna despre care ai confirmat că nu mai este valabilă, a fost logodna noastră? Singurul răspuns al lui Jason a fost încordarea maxilarului, dar tăcerea lui însemna o tacită recunoaştere şi Victoria îl privi cu scântei albastre ţâşnindu-i din ochi, indiferentă la servitorii care o priveau paralizaţi de groază — Cum îndrăzneşti? şuieră ea Cum îndrăzneşti să faci lumea să creadă că m-aş gândi vreodată să mă mărit cu tine Nu m-aş mărita cu tine nici dac-ai fi… — Nu-mi amintesc să te fi cerut în căsătorie, o întrerupse Jason, sarcastic Totuşi, este liniştitor să ştiu că în cazul în care mi-aş pierde vreodată minţile şi chiar te-aş cere, tu vei avea decenţa de a mă refuza Periculos de aproape de lacrimi, pentru că simţea că îşi pierdea controlul dar nu i-l putea zgâlţâi pe al lui, Victoria îi aruncă o privire de un dispreţ ucigător — Eşti un monstru rece, fără inimă, arogant, nesimţitor, fără respect sau sentimente faţă de nimeni, nici măcar faţă de moarte! Nicio femeie în toate minţile nu te-ar dori! Eşti un… Vocea i se frânse şi Victoria se întoarse şi o luă la goană în sus pe scări Jason o privi din foaier, unde doi valeţi şi majordomul stăteau ţintuiţi locului, aşteptând îngroziţi clipa în care stăpânul îşi va dezlănţui furia asupra acestui năpârstoc de fată, care făcuse tocmai ceva de neiertat După un interminabil moment, Jason îşi vârî mâinile în buzunare Se uită în jur la majordomul încremenit şi ridică din sprâncene — Cred că am primit tocmai ceea ce aş putea numi o teribilă punere la punct, Northrup Northrup înghiţi sonor dar nu spuse nimic până când Jason nu urcă scările; atunci se întoarse spre cei doi valeţi — Ocupaţi-vă de treburile voastre şi aveţi grijă să nu începeţi să bârfiţi cu nimeni Şi se îndepărtă O’Malley se uită spre celălalt valet — Mie mi-a făcut o cataplasmă şi mi-a vindecat măseaua, spuse el cu veneraţie Poate că i-a făcut şi Domniei Sale ceva ca să-i trateze temperamentul Şi fără să mai aştepte vreo reacţie, se duse direct la bucătărie, să o informeze pe doamna Craddock şi restul personalului de acolo, despre uluitorul incident la care tocmai fusese martor După plecarea lui Monsieur Andre – mulţumită tinerei doamne din America – bucătăria devenise un loc plăcut, unde te puteai repezi câteva momente, când ochiul de vultur al lui Northrup era aţintit asupra altcuiva În decurs de o oră, personalul bine pregătit, perfect înregimentat făcuse, pe rând, o pauză suficientă ca să asculte cu uimire povestea dramei care se desfăşurase pe scară În decursul următoarei jumătăţi de oră, povestea fără precedent a trecerii Domniei Sale de la demnitatea de gheaţă la omenia caldă, în urma confruntării cu o extremă provocare, se împrăştiase până la grajduri şi la adăposturile paznicilor de vânătoare Sus, mâinile Victoriei tremurau de înăbuşită tortură, în timp ce-şi scotea acele din păr şi ieşea din rochia de culoarea piersicii Încă luptând cu lacrimile, atârnă rochia în dulap, îşi puse cămaşa de noapte şi se urcă în pat O cuprinse un nespus dor de acasă Voia să plece de aici, să pună oceanul între ea şi oameni ca Jason Fielding şi Lady Kirby Probabil că din acelaşi motiv părăsise şi mama ei Anglia Mama ei… Frumoasă, buna ei mamă, îşi spuse ea cu un hohot strangulat Lady Kirby nu avea dreptul să-i atingă nici măcar tivul fustei lui Katherine Seaton! Amintiri despre trecută, fericita ei viaţă de familie se îngrămădiră în jurul Victoriei, până când dormitorul din Wakefield se umplu de acestea Îşi aminti ziua în care culesese un buchet de flori sălbatice pentru mama ei şi îşi murdărise rochiţa, în acest proces „Uite, mamă, nu sunt lucrul cel mai frumos pe care l-ai văzut vreodată? spusese ea Le-am cules pentru tine dar mi-am murdărit rochiţa” „Sunt foarte frumoase”, recunoscuse mama ei Îmbrăţişând-o şi ignorând rochia murdară” Doar că tu eşti cel mai frumos lucru pe care l-am văzut vreodată” Îşi aminti când avea şapte ani şi o febră a fost cât pe aci să o ucidă Noapte de noapte, mama ei a stat alături de ea, ştergându-i faţa şi braţele cu buretele, în timp ce Victoria se chinuia între stări de delir şi de conştientă În cea de a cincea noapte, s-a trezit în braţele mamei ei, cu faţa udă de lacrimile care şiroiau pe obrajii mamei Katherine se legăna dintr-o parte într-alta, plângând şi şoptind aceeaşi rugăminte incoerentă, iară şi iară: „Te rog, nu-mi lăsa fetiţa să moară Este aşa de mică şi îi este aşa de frică de întuneric Te rog, Doamne…” În coconul moale, mătăsos, al patului ei de la Wakefield, Victoria se întoarse cu faţa în pernă, cu trupul zguduindu-i-se în hohote sfâşietoare — Ah, mamă, plângea ea dezlănţuit, ah, mamă, ce dor mi-e de tine… Jason se opri în faţa dormitorului ei şi ridică mâna să ciocănească, dar încremeni încruntându-se, auzind plânsul acela cumplit Probabil că o să se simtă mai bine dacă o să-şi plângă toată durerea, îşi spuse el Pe de altă parte, dacă o ţinea tot aşa, se putea îmbolnăvi După câteva momente de gândire, se duse în camera lui, turnă puţin coniac într-un pahar şi se întoarse la ea Ciocăni – aşa cum îl instruise ea cu aroganţă să facă – dar cum aceasta nu răspunse, deschise uşa şi intră Se opri lângă patul ei, uitându-se la umerii care tremurau spasmodic, de durerea aceea sfâşietoare Mai văzuse femei plângând, dar lacrimile lor erau întotdeauna delicate şi deliberate, cu intenţia de a încovoia voinţa bărbatului Victoria stătuse pe scara aceea, lansând spre el suliţe verbale, ca un luptător îndârjit, apoi se retrăsese în camera ei, ca să plângă într-un patetic secret Jason îi puse o mână pe umăr — Victoria… Victoria se întoarse pe spate şi sări în coate, cu ochii albaştri întunecaţi ca o catifea udă, cu genele ei lungi, umede, sclipind de lacrimi — Ieşi afară de-aici! îi porunci ea într-o şoaptă răguşită Ieşi în clipa asta, până nu te vede nimeni! Jason se uită la frumuseţea impetuoasă, cu ochi albaştri din faţa lui, cu obrajii roşii de mânie, cu părul tiţianic revărsându-se neîmblânzit peste umerii ei În cămaşa de noapte, albă, cuminte, până la gât, avea atracţia nevinovată a unui copil stânjenit, cu inima frântă; totuşi, în bărbia ei se citea sfidare şi în ochii ei ardea mândria furioasă, avertizându-l să nu o subestimeze Îşi aminti îndrăzneaţă ei impertinenţă, în bibliotecă, unde a citit în mod deliberat biletul acela, străduindu-se apoi din greu să-şi ascundă satisfacţia, deconcertându-l Melissa fusese singura femeie care a îndrăznit vreodată să îl sfideze, dar făcea asta în spatele lui Victoria Seaton o făcea în faţa lui şi aproape că o admira pentru asta Cum Jason nu făcea nicio mişcare să plece, Victoria îşi şterse iritată lacrimile de pe obraji, îşi trase cuvertura până la bărbie şi începu să se dea, încetişor, înapoi, până când se aşeză cu spatele pe perne — Îţi dai seama ce ar spune lumea dacă ar şti că eşti aici? şuieră ea Tu chiar nu ai principii? — Niciunul, recunoscu acesta fără remuşcări Eu prefer practicul, principiilor Ignorând privirea ursuză a Victoriei, se aşeză pe pat şi spuse: — Bea asta Ţinu paharul cu lichidul chihlimbariu suficient de aproape de faţa Victoriei ca aceasta să simtă mirosul puternic de alcool — Nu, categoric nu, spuse ea scuturând din cap — Bea sau ţi-l torn pe gât, spuse el calm — Nu o să faci asta! — Ba da, Victoria, o s-o fac Acum bea totul, ca un copil bun O să te ajute să te simţi mai bine Victoria văzu că nu avea rost să mai comenteze şi era prea obosită ca să se mai lupte Luă în silă o înghiţitură din lichidul acela cumplit, chihlimbariu şi încercă să împingă paharul înapoi, în mâna lui — Mă simt mult mai bine, minţi ea În ochii lui Jason se aprinse o scânteie de amuzament, dar vocea lui era implacabilă — Bea totul — Şi atunci o să pleci? spuse ea capitulând fără convingere Jason dădu din cap Încercând să scape de băutură ca şi cum ar fi fost vorba de un medicament cu gust râu, luă repede două înghiţituri; apoi mai bău, înecându-se, în timp ce lichidul îşi croia cu greu drum în jos, spre stomacul ei — Este groaznic, spuse ea sufocată, prăbuşindu-se înapoi pe perne Câteva minute Jason rămase tăcut, lăsându-i timp coniacului să-şi împrăştie căldura reconfortantă, prin ea Apoi spuse calm: — În primul rând, Charles a fost cel care a anunţat logodna noastră în ziar, nu eu În al doilea rând, nici tu nu doreşti mai mult ca mine această logodnă Corect? — Absolut, recunoscu Victoria — Atunci de ce plângi pentru că nu suntem logodiţi? Victoria se uită la el cu un dispreţ suveran — Nu făceam nimic de genul ăsta — Nu? Amuzat, Jason se uită la lacrimile care se mai agăţau încă de genele ei lungi şi îi întinse o batistă albă ca zăpada Atunci de ce ai nasul roşu, obrajii umflaţi, faţa palidă şi… Un chicot timid, indus de coniac, ţâşni din Victoria şi aceasta îşi tampona nasul — Un gentleman nu face asemenea remarci nepoliticoase Un zâmbet leneş îi transfigura lui Jason trăsăturile aspre — Sunt sigur că nu am făcut nimic ca să îţi las impresia că sunt un gentleman! Consternarea exagerată din vocea lui îi aduse Victoriei, fără să vrea, un zâmbet pe buze — Chiar nimic, îl asigură ea Mai luând o sorbitură din coniac, se lăsă pe spate, în perne — Nu plângeam din cauza acestei logodne caraghioase – asta m-a înfuriat doar — Atunci de ce plângeai? Răsucind paharul în palme, Victoria studie lichidul care făcea vârtejuri — Plângeam pentru mama mea Lady Kirby a spus că va trebui să mă străduiesc să se facă uitată reputaţia mamei mele şi asta m-a înfuriat atât de tare încât nu am ştiut ce să spun Îi aruncă o privire rapidă pe sub gene şi pentru că acesta părea atât de sincer interesat şi de abordabil, ca niciodată, continuă, poticnindu-se: — Mama mea a fost bună şi nobilă şi dulce Mi-am amintit cât de minunată era şi asta m-a făcut să plâng Ştii, de când au murit părinţii mei, am început să am stările astea speciale, când mă simt minunat într-un moment, pentru ca apoi, dintr-odată, să mi se facă un dor nebun de ei şi să îmi vină să plâng — Este firesc să plângi pentru cei pe care-i iubeşti, spuse el cu atâta blândeţe încât îi venea greu să creadă că Jason era cel care vorbea Ciudat reconfortată acum de prezenţa lui şi de vocea lui profundă, puternică, Victoria scutură din cap — Plâng pentru mine, se confesa ea, vinovată Plâng din autocompătimire, pentru că i-am pierdut Nu mi-am dat niciodată seama că sunt atât de laşă — Am văzut şi oameni curajoşi plângând, spuse el încet Victoria îi studie trăsăturile dure, ca sculptate Chiar şi cu efectul atenuant al incandescenţei lumânării pe chipul lui, părea teribil de invulnerabil Era imposibil să şi-l imagineze cu lacrimi în ochi Cu rezerva ei firească, mult diminuată de coniac Victoria îşi lăsă capul într-o parte şi îl întrebă cu căldură: — Tu ai plâns vreodată? Expresia lui deveni distantă — Nu — Nici măcar când ai fost mic? insistă ea încercând să-l bine dispună, hărţuindu-l — Nici măcar atunci, spuse el scurt Dădu brusc să se ridice, dar Victoria întinse impulsiv mâna, reţinându-l Ochii lui se micşorară, privind degetele lungi de pe braţul lui, apoi şi-i ridică spre ochii ei largi, cercetători — Domnule Fielding, începu ea, încercând stângaci să menţină scurtul lor armistiţiu şi chiar să-l consolideze, dacă s-ar fi putut Ştiu că nu îţi place să mă ai aici, dar nu o să stau mult, doar până când o să vină Andrew după mine — Stai cât vrei, spuse el dând din umeri, cu o expresie rece — Mulţumesc, spuse Victoria, faţa ei adorabilă oglindindu-i uluirea faţă de abrupta lui schimbare de dispoziţie Dar ce voiam eu să spun este că aş vrea foarte mult ca noi doi să putem avea, ah, relaţii prieteneşti — Ce fel de „relaţii prieteneşti” ai în minte, doamnă? Amorţită de coniac, Victoria nu surprinse ironia din vocea lui — Păi, dacă nu suntem foarte riguroşi, am putea spune că suntem veri îndepărtaţi Se opri, cercetând cu privirea enigmatica lui faţă, în căutarea unui semn de căldură Eu nu mai am nicio rudă, în afară de unchiul Charles şi de tine Crezi că ne-am putea trata unul pe celălalt ca veri? Jason rămase uluit de propunerea ei, dar apoi se amuză — Cred că am putea face asta — Mulţumesc — Şi acum încearcă să dormi Victoria dădu din cap şi se vârî sub cuverturi — Ah, am uitat să-mi cer scuze pentru lucrurile pe care ţi le-am spus la mânie, adică Buzele lui tresăriră — Le regreţi? Victoria îşi ridică sprâncenele, privindu-l cu un zâmbet adormit, obraznic — Ai meritat fiecare cuvânt — Ai dreptate, recunoscu el zâmbind Dar nu-ţi forţa norocul Reţinându-şi nevoia de a întinde mâna şi de a-i ciufuli părul greu, Jason se întoarse în camera lui şi-şi turnă puţin coniac, apoi se aşeză, punându-şi picioarele pe masa din faţa fotoliului Se întrebă de ce oare Victoria Seaton a trebuit să retrezească în el această ciudată dorinţă de a proteja Intenţionase să o trimită înapoi în America, încă de la sosirea ei, iar asta a fost înainte ca ea să-i întoarcă casa pe dos Poate faptul că era atât de pierdută şi de vulnerabilă şi atât de tânără şi de gingaşă, l-a făcut să se simtă paternal Sau poate candoarea ei, care l-a descumpănit Sau ochii aceia ai ei, care păreau să-i cerceteze faţa ca şi cum i-ar fi căutat sufletul Ea nu cunoştea vicleşugurile flirtului; nici nu avea nevoie de aşa ceva, îşi spuse el amar, ochii aceia puteau seduce şi un sfânt CAPITOLUL 8 — N-am cuvinte să-ţi spun cât de rău mă simt pentru aseară, îi spuse Charles la micul-dejun, a doua zi dimineaţă, cu părere de rău pe chip şi cu mustrări de cuget Am greşit anunţând logodna ta cu Jason, dar am sperat atât de mult că voi doi v-aţi putea potrivi Cât despre Lady Kirby, este o scorpie bătrână, iar fiică-sa aleargă de doi ani după Jason, de aceea au venit în galop aici, să vadă cum arăţi — Nu e nevoie să-mi explici toate astea din nou, unchiule Charles Nu s-a întâmplat nicio nenorocire, spuse Victoria, amabilă — Poate că nu, dar pe lângă toate celelalte calităţi neplăcute, Kirby este şi cea mai rea dintre bârfitoare Acum că ştie că eşti aici, o să aibă grijă să afle absolut toată lumea, ceea ce înseamnă că în curând vom fi asaltaţi de vizitatori dornici să te vadă Ceea ce înseamnă că vei avea nevoie de o însoţitoare potrivită, pentru ca nimeni să nu clevetească despre faptul că locuieşti singură, cu doi bărbaţi Charles îşi ridică privirea spre Jason care intra în cameră şi Victoria se încordă, rugându-se ca armistiţiul din seara trecută să reziste la lumina zilei — Jason, îi explicam Victoriei necesitatea unei însoţitoare Am trimis după Flossie Wilson Flossie era mătuşa lui, fată bătrână, care se ocupase odinioară de micuţul Jamie — Este proastă ca noaptea, dar este singura mea rudă de sex feminin şi singura însoţitoare acceptabilă pentru Victoria Deşi nu are deloc minte, Flossie cunoaşte foarte bine comportamentul în societate — Bine, spuse Jason absent, oprindu-se lângă scaunul Victoriei Se uită în jos la ea, cu o expresie insondabilă — Presupun că nu te resimţi de pe urma coniacului alinător de aseară? — Câtuşi de puţin, spuse ea veselă De fapt, chiar mi-a plăcut, când m-am obişnuit cu el Un zâmbet galeş lumină faţa bronzată a acestuia şi inima Victoriei se opri o bătaie Jason Fielding avea un zâmbet care putea topi şi un gheţar! — Fii atentă să nu înceapă să-ţi placă prea mult… verişoară, spuse acesta, glumeţ Pierdută în planuri pline de speranţă de a se împrieteni cu Jason, Victoria nu mai era atentă la discuţia dintre cei doi bărbaţi, până când Jason i se adresă direct ei — M-ai auzit, Victoria? Victoria îl privi pierdută — Îmi pare rău, nu ascultam — Aştept, vineri, vizita unui vecin care s-a întors tocmai din Franţa Dacă vine cu soţia lui, aş vrea să i te prezint Străfulgerarea de plăcere faţă de prietenoasa lui deschidere i-a fost însă stinsă de explicaţia grosolană care urmă — Contesa de Collingwood este un excelent exemplu de cum ar trebui să te porţi în societate Ar fi înţelept din partea ta să-i studiezi comportamentul şi să încerci să o întreci Victoria se înroşi, simţindu-se ca un copil prost crescut, căruia i s-a spus tocmai că ar trebui să urmeze exemplul cuiva Mai mult, cunoscuse deja patru aristocraţi englezi Charles, Jason, Lady Kirby şi Miss Johanna Kirby Exceptându-l pe Charles, îi considera pe toţi foarte greu de abordat şi perspectiva de a mai cunoaşte alţi doi, nu o încânta prea tare — Mulţumesc, spuse ea politicos Abia aştept să-i cunosc Victoria îşi petrecu următoarele patru zile în mod plăcut, scriind scrisori sau bucurându-se de compania lui Charles În după-amiaza celei de a cincea zi, coborî la bucătărie pentru o altă farfurie cu resturi pentru Willie — Animalul ăsta o să fie bun de călărit dacă-l mai îndopi atâta, îi spuse doamna Craddock, bine dispusă — Mai are mult până atunci, spuse Victoria, întorcându-i zâmbetul Puteţi să-mi daţi şi osul acela uriaş de acolo, sau îl păstraţi pentru supă? Doamna Craddock o asigură că nu-l păstra şi-i dădu osul uriaş Mulţumindu-i, Victoria se întoarse să plece, apoi îşi aminti ceva — Aseară, domnul Field… adică Domnia Sa, se corectă ea, privind cum femeia îngheţă la simpla menţiune a lui Jason, a spus că friptura de raţă a fost cea mai bună pe care a mâncat-o vreodată Nu sunt sigură că şi-a amintit să vă spună, îi explică Victoria, ştiind perfect de bine că Jason nu s-ar fi obosit să facă asta, dar m-am gândit că aţi vrea să ştiţi Obrajii durdulii ai doamnei Craddock se înroşiră de plăcere — Mulţumesc, my lady, îi răspunse aceasta, politicoasă Victoria alungă titlul cu un zâmbet, apoi dispăru afară pe uşă — Ei, chiar este o adevărată lady, se adresa doamna Craddock celorlalţi, după plecarea Victoriei Este blândă şi bună şi nu seamănă deloc cu domnişoarele acelea insipide pe care le vezi la Londra, sau pe acelea cu nasul pe sus, pe care le aducea aici, din când în când, Domnia Sa O’Malley zice că este contesă L-a auzit pe Înălţimea Sa spunându-i asta lui Lady Kirby, acum câteva seri Victoria se duse cu mâncarea la locul unde, de nouă zile, îi aducea lui Willie mâncarea Când o văzu, în loc să rămână în continuare, câteva minute bune, în siguranţa conferită de pădure, acesta făcu imediat câţiva paşi în faţă — Aici, spuse ea râzând încetişor, uite ce ţi-am adus Inima Victoriei începu să-i bubuie de fericirea victoriei, când câinele acela uriaş, negru-argintiu, se apropie de ea, la distanţă de o mână, mult mai mult decât oricând — Dacă mă laşi să te mângâi, Willie, continuă ea apropiindu-se centimetru cu centimetru de el şi întinzându-i bolul, diseară, după cină, o să-ţi mai aduc un os delicios Câinele se opri, privind-o cu un amestec de teamă şi de neîncredere — Ştiu că vrei asta, continuă ea, mai făcând un mic pas spre el şi vreau să fii prietenul meu Tu crezi probabil că mâncarea asta este o mită, continuă Victoria, aplecându-se încetişor şi punând bolul între ei Şi ai dreptate Şi eu sunt la fel de singură ca şi tine, pricepi, dar noi doi am putea fi adevăraţi prieteni Eu nu am avut niciodată un câine, ştii asta? Ochii lui scânteietori se îndreptară lacomi spre mâncare şi din nou spre ea După o clipă, se apropie mai mult de bol, dar fără să o scape din ochi, nici chiar atunci când şi-a aplecat capul şi a început să înfulece mâncarea În timp ce mânca, Victoria continuă să-i vorbească, încetişor, în speranţa că-i va da încredere — Nu-mi pot imagina la ce s-a gândit domnul Fielding când ţi-a ales numele ăsta, nu arăţi deloc ca un Willie Eu ţi-aş fi spus mai curând Lupu, sau Rege, ceva care să sune la fel de fioros ca înfăţişarea ta Cum termină, câinele dădu să plece, dar Victoria îi întinse repede cealaltă mână, arătându-i osul uriaş — Trebuie să-l iei din mâna mea dacă-l vrei, îl preveni ea Acesta fixă osul o clipă doar, înainte ca uriaşii lui colţi să se înfigă în el, smulgându-i-l din mână Se aşteptase ca el să fugă înapoi în pădure cu osul, dar spre încântarea ei, după o pauză tensionată, câinele se lăsă jos, aproape de picioarele ei şi începu să-l roadă, făcându-l aşchii Dintr-odată, Victoria avu senzaţia că cerul îi zâmbea Nu se mai simţea nedorită şi nebinevenită la Wakefield, acum amândoi bărbaţii Fielding îi erau prieteni şi în curând îl va avea şi pe Willie companion Îngenunche şi îl mângâie pe capul uriaş — Ai nevoie de un periat zdravăn, spuse ea privind colţii ascuţiţi care rodeau osul Mi-aş dori să te poată vedea Dorothy, continuă Victoria Ea iubeşte animalele şi ştie cum să se poarte cu ele Cât ai bate din palme, ai fi făcut deja fel de fel de giumbuşlucuri pentru ea Gândul o făcu pe Victoria să zâmbească, dar apoi îi retrezi durerea provocată de singurătate A doua zi, pe la mijlocul după-amiezii, Northrup veni să îi anunţe sosirea Lordului Collingwood şi dorinţa Lordului Fielding de a coborî în biroul lui Victoria se privi cu teamă în oglinda de deasupra mesei de toaletă, apoi se aşeză şi îşi prinse părul într-un coc ordonat, pregătindu-se să întâlnească un aristocrat mândru, rece, solid, de vârsta lui Lady Kirby * — Trăsura ei s-a rupt în drum spre Wakefield şi au luat-o cu ea doi fermieri, îi spunea Jason zâmbind, lui Robert Collingwood În timp ce aceştia îi scoteau cufărul din căruţă, au scăpat doi purceluşi şi Victoria l-a prins pe unul dintre ei exact când Northrup deschidea uşa Acesta a văzut purceluşul în braţele ei şi a confundat-o cu o ţărancă, aşa că i-a spus să se ducă în spate ca să-şi lase marfa Cum Victoria a refuzat să facă asta, Northrup i-a poruncit unui valet să o dea afară de pe proprietate, termină Jason, dându-i lui Robert Collingwood un pahar cu vin de Bordeaux — Dumnezeule Mare, spuse lordul râzând Ce primire! Ridicând paharul pentru toast, spuse: — Pentru fericirea ta şi pentru răbdarea nesfârşită a miresei tale Jason se încruntă Încercând să clarifice toastul probabil derutant, Robert explică: — De vreme ce nu s-a întors în loc şi nu a luat primul vapor înapoi spre America, nu pot decât presupune că domnişoara Seaton are multă răbdare, o trăsătură cât se poate de binevenită la o mireasă Jason spuse, plat: — Anunţul de logodnă din Times este opera lui Charles Victoria este o verişoară îndepărtată a lui Când a aflat că a rămas fără familie şi că vine la el, a decis că ar trebui să mă însor cu ea — Fără să se consulte mai întâi cu tine? întrebă Robert, incredul — Am aflat că m-a logodit exact când a aflat toată lumea, citind Times Ochii cafenii, calzi, ai lordului se aprinseră de o caldă simpatie — Îmi închipui că ai fost surprins Furios, îl corectă Jason Şi pentru că tot vorbim înspre asta, speram că soţia ta va veni şi ea azi, ca s-o pot prezenta pe Victoria Caroline este doar cu câţiva ani mai mare decât Victoria şi cred că s-ar putea împrieteni Ca să fiu sincer, Victoria are nevoie de o prietenă, aici Sigur, a fost un oarecare scandal în societate, când mama ei s-a căsătorit cu medicul acela irlandez, iar bătrâna Lady Kirby plănuieşte, în mod clar, să agite din nou spiritele În plus, străbunica Victoriei este Ducesa de Claremont, care se pare că nu vrea să o recunoască pe fată Victoria este contesă cu drepturi depline, dar numai acest lucru nu-i va câştiga reala acceptare a societăţii Desigur, va fi sprijinită de Charles, ceea ce o va ajuta Nimeni nu va îndrăzni să o atace direct — Dar o să aibă în spate şi greutatea influenţei tale, care este considerabilă, sublinie Collingwood — Dar nu, îl contrazise Jason sec, când este vorba de stabilirea reputaţiei unei tinere doamne, o virtuoasă inocentă — Adevărat, chicoti Robert — Oricum, Victoria nu s-a întâlnit până acum decât cu femeile Kirby, ca mostre ale aristocraţiei englezeşti M-am gândit că soţia ta i-ar putea face o impresie mai bună despre aceasta De fapt, i-am sugerat să o privească pe Caroline ca un bun exemplu de maniere acceptabile şi de comportament… Robert Collingwood îşi dădu capul pe spate şi izbucni în râs — Adevărat? Atunci speră ca Victoria nu o să-i urmeze exemplul Manierele Carolinei sunt rafinate, suficient de rafinate ca să te prostească chiar şi pe tine, presupun, să crezi că este un model de bună cuviinţă, dar eu nu fac decât să o scot mereu din necaz Nu am cunoscut în viaţa mea o tânără mai încăpăţânată ca ea, termină el, dar cuvintele îi erau pline de tandreţe — În acest caz, Victoria şi Caroline se vor înţelege de minune, spuse Jason scurt — S-ar zice că te interesează foarte mult fata asta, continuă Robert privindu-l insistent — Doar ca tutore fără voie Afară, în faţa uşii biroului, Victoria îşi îndreptă fustele rochiei din sifon verde ca mărul, ciocăni încetişor şi intră Jason stătea în spatele biroului, într-un scaun cu speteaza înaltă, din piele, vorbind cu un bărbat abia trecut de treizeci de ani Când o văzură, amândoi se opriră din vorbit şi se sculară într-un unison precis, chiar dacă accidental o simplă mişcare care părea să evidenţieze asemănările dintre ei Ca şi Jason, lordul era înalt şi frumos şi cu o constituţie atletică, dar părul lui era de culoarea nisipului şi ochii de un cafeniu cald Avea aceeaşi aură de calmă autoritate ca şi Jason, dar era mai puţin înspăimântător În ochii lui stătea la pândă umorul şi zâmbetul lui era prietenesc, nu sardonic Totuşi, nu arăta ca un bărbat pe care ţi l-ai fi dorit duşman — Mă scuzaţi că mă uitam aşa, spuse Victoria încet, după ce Jason termină de făcut prezentările dar când v-am văzut pe amândoi în picioare, mi s-a părut că văd o asemănare între voi — Sunt convins că aţi spus asta ca pe un compliment, my lady, spuse Robert Collinwood, zâmbind — Nu, glumi Jason, câtuşi de puţin Victoria se gândi repede la un răspuns potrivit dar lordul o scuti de stânjeneală, aruncându-i lui Jason o privire indignată şi spunând: — Oare ce răspuns ar putea avea Miss Seaton la asta? Victoria nu auzi răspunsul lui Jason pentru că atenţia ei i-a fost furată de un alt ocupant al biroului – un adorabil băieţel în jur de trei ani, care stătea alături de conte, privind-o fascinat, cu o corăbioară uitată în mânuţele lui vânjoase Cu părul ca nisipul şi cu ochii maronii, era replica în miniatură a tatălui său, până la pantalonii bufanţi de călărie, cafenii şi la jacheta cafenie cu care era îmbrăcat Nespus de atrasă de acesta, Victoria îi zâmbi — Nu cred că ne-a prezentat cineva… sugeră ea — Iartă-mă, spuse lordul cu zâmbitoare gravitate Lady Victoria, permite-mi să ţi-l prezint pe fiul meu, John Băieţelul îşi puse corăbioara pe scaunul din spatele lui şi execută o plecăciune solemnă, adorabilă Victoria îi răspunse cu o reverenţă adâncă, stârnindu-i acestuia un râs copilăresc Apoi John arătă cu un degeţel grăsun spre părul ei şi îi aruncă o privire tatălui său — Roşu? spuse el cu copilărească încântare — Da, confirmă Robert Copilul zâmbi cu toată faţa — Frumos, şopti el, făcându-l pe tatăl lui să râdă — John, eşti mult prea mic să-ţi încerci norocul la doamne încântătoare, spuse Collingwood — Ah, dar eu nu sunt o doamnă, îl contrazise Victoria, înnebunită după băieţel şi îi spuse acestuia, cu degajare: — Eu sunt un marinar! Acesta păru atât de neîncrezător, încât Victoria adăugă: — Ah, dar chiar sunt – şi încă unul bun Construiam bărcuţe cu prietenul meu Andrew şi le lansam la apă, împreună cu ceilalţi copii – chiar dacă bărcuţele noastre nu erau chiar aşa de grozave ca a ta Vrei să mergem la apă Să o lansăm? Acesta dădu din cap spre Victoria, în semn că da şi se uită la tatăl lui, cerându-i permisiunea — O să am grijă de el Şi de corăbioară, desigur, promise ea Când lordul consimţi, John îi dădu Victoriei mâna şi ieşiră amândoi din birou — Se vede că-i plac copiii, remarcă Robert după plecarea acestora — Şi ea e încă aproape un copil, spuse Jason, indiferent Lordul îşi întoarse capul şi se uită la tânără superbă care traversa foaierul Uitându-se apoi din nou la Jason, ridică din sprâncene, într-o amuzată nedumerire, dar nu spuse nimic Victoria petrecu aproape o oră stând pe o pătură pe malul apei care săpase o potecă pitorească prin pajiştile nesfârşite Soarele îi scălda faţa şi îi încălzea mădularele, în timp ce stătea alături de John, inventând poveşti cu piraţi şi furtuni care, după toate probabilităţile, s-au repezit asupra vasului ei în timpul traversării John asculta vrăjit, ţinând firul lung de pescuit pe care îl obţinuse Victoria de la Northrup şi pe care îl legase de corăbioară Când acesta se plictisi de navigatul liniştit în apa mică de aici, Victoria luă firul din mâna lui şi merseră împreună de-a lungul apei, ghidând corăbioara în aval, unde râul deveni foarte adânc, continuându-şi curgerea pe sub un pod de piatră graţios şi învolburându-se în jurul unui copac căzut Victoria îi dădu înapoi firul, spunându-i: — Aici Şi nu-i da drumul, altfel o să eşuăm pe pomul ăla încâlcit, de acolo — Nu-i dau drumul, promise el zâmbind, în timp ce corăbioara cu trei catarge se agita şi se afunda în vârtejurile apei Victoria coborî pe malul abrupt şi începu să culeagă un buchet de flori de câmp roz, albastre şi albe care tapisau panta, când John strigă şi o porni ţopăind stângaci după firul care-i scăpase din mână — Stai pe loc! strigă ea imperativ şi alergă după el Încercând bărbăteşte să nu plângă, acesta îi arătă vaporaşul care aluneca acum direct spre ramurile copacului căzut de sub pod — S-a dus, şopti el cu un nod în gât, în timp ce două lacrimi i se prelingeau din ochii maronii Mi l-a făcut unchiul George O să fie atât de trist Victoria îşi muşcă buza, ezitând Deşi apa era clar adâncă şi foarte iute aici, ea şi cu Andrew îşi salvaseră bărcuţele din ape mult mai periculoase, unde le lansau ei întotdeauna Îşi ridică privirile şi studie malul abrupt, asigurându-se că se aflau suficient de jos ca să nu fie văzuţi de nimeni din casă; apoi, se decise — Nu s-a dus, a eşuat doar pe o stâncă, spuse ea cu degajare, îmbrăţişându-l Ţi-l aduc eu înapoi Îşi scotea deja sandalele, ciorapii şi rochia ei nouă, din şifon, luată de Jason — Stai aici Mă duc după el Îmbrăcată doar în cămaşă şi într-un jupon uşor, Victoria intră în apă până când nu mai simţi fundul sub picioare, apoi o porni înot mai departe, cu lovituri lungi, experte, până la celălalt capăt al copacului Sub pod, apa era rece ca gheaţa şi adâncă, aşa cum se rostogolea înspumată în jurul ramurilor, dar nu i-a fost greu să localizeze corăbioara A avut destulă bătaie de cap, totuşi, să elibereze firul puternic dintre ramuri S-a scufundat de două ori, spre încântarea lui John care se pare că nu mai văzuse pe nimeni, până atunci, înotând şi scufundându-se În ciuda apei reci şi a juponului îmbibat, înotul era revigorant şi Victoria savura senzaţia de libertate pe care o trăia — Acum eliberez vasul, îi strigă ea lui John, făcându-i cu mâna Privindu-l ca să se asigure că acesta nu avea de gând să încerce să vină după ea, îi strigă: — Rămâi acolo unde eşti, nu am nevoie de ajutor Copilul dădu din cap ascultător şi Victoria se scufundă, urmărind firul pe sub copac, cu degetele reci, pipăind locul unde acesta se înfăşurase în jurul unei ramuri scufundate şi croindu-şi drum spre celălalt capăt — Northrup a spus că i-a văzut îndreptându-se spre pod, acum vreo… Jason se opri brusc, la auzul cuvântului „ajutor”, purtat spre ei, de vânt Cei doi bărbaţi o rupseră la fugă, traversând pajiştea spre podul îndepărtat Alunecând şi patinând, coborâră malul abrupt, acoperit cu flori, spre John Robert Collingwood îşi prinse copilul de umeri, întrebându-l cu voce groasă, alarmată: — Unde este ea? — Sub pod Sub pod, după corăbioara unchiului George, îi răspunse copilul, numai zâmbet — Ah, Iisuse! Nebuna aia mică… gâfâi Jason, rotindu-şi deja haina şi alergând spre apă Dintr-o dată, o mică sirenă roşcată ieşi la suprafaţă râzând, făcând un arc înalt, spectaculos — L-am salvat, John! strigă ea cu părul căzându-i şuviţe pe faţă — Minunat! strigă John, bătând din palme Jason patină oprindu-se, groaza disperată făcând loc furiei în timp ce o privea înotând veselă spre mal, cu lovituri lungi, graţioase, trăgând corăbioara după ea Robert Collingwood îi aruncă o privire înţelegătoare furiosului lui prieten şi-şi luă fiul de mână — Vino în casă cu mine, John, îi porunci el ferm Cred că Lord Fielding are să-i spună ceva domnişoarei Victoria — Mulţumesc? prezise băieţelul — Nu, spuse acesta sec Nu „mulţumesc” Victoria ieşi cu spatele din apă, trăgând după ea corăbioara în timp ce păşea, vorbindu-i unui John absent — Vezi, ţi-am spus că o pot salva… Spatele ei se lovi de un obiect nemişcat, în timp ce mâini ca nişte menghine o apucară de braţe, întorcând-o, dându-i capul pe spate — Nebună mică! strigă Jason furios Nebună mică şi proastă, te puteai îneca! — Nu, nu, nu am fost în pericol, gâfâi Victoria, îngrozită de focurile din ochii lui verzi Sunt o excelentă înotătoare, ai văzut, şi… — La fel ca şi rândaşul care a fost cât pe aci să se înece anul trecut! spuse el cu o voce teribilă — Mă rog, dar nu cred că mă ajuţi dacă-mi rupi braţul, spuse ea, dar eforturile ei zadarnice de a se elibera nu făceau decât să intensifice strânsoarea dureroasă Pieptul Victoriei se ridică şi cădea în agitaţia ei, în timp ce continua cu disperare să facă apel la înţelepciunea lui — Ştiu că te-am speriat şi îmi pare rău, dar nu am fost în niciun pericol Nu am făcut nimic rău — Nu ai făcut nimic rău? Şi nu eşti în niciun pericol? repetă el ameninţător, privirile căzându-i pe sânii care i se înălţau sub respiraţia îngrozită Victoria îşi dădu dintr-odată seama că era udă şi sumar îmbrăcată, udându-i cămaşa acolo unde sânii i se atingeau de el — Dacă un alt bărbat şi nu eu ar fi stat pe mal şi te-ar fi privit, ce crezi că s-ar fi întâmplat? Victoria înghiţi şi-şi umezi buzele, amintindu-şi când venise o dată acasă, cu mult după lăsarea întunericului şi descoperise că tatăl ei organizase o echipă care plecase în căutarea ei, în pădure La început reacţionase cu veselie Dar apoi, două zile nu s-a mai putut aşeza comod… — Nu… nu ştiu ce s-ar fi putut întâmpla, îi răspunse ea încercând să scape basma curată Presupun că indiferent cine ar fi fost, mi-ar fi dat hainele şi… Privirea lui Jason căzu pe buzele ei moi, apoi alunecă mai jos, urmând linia gâtului, spre chinuitoarele ridicături de carne expuse vederii lui, deasupra cămăşii ude, lipite de ea Cu capul dat pe spate, sânii ei tremurau şi ieşeau în faţă, invitând, exacerbând faptul de netăgăduit că era o femeie înnebunitoare şi nu copilul care încercase el să se convingă că este — Asta s-ar fi întâmplat! izbucni el dintr-odată şi gura lui o strivi pe a ei, într-un sărut brutal al cărui scop era să o pedepsească şi să o umilească Victoria se zbătu în tăcere lipită de el, încercând să scape din strânsoare şi să-şi smulgă gura de posedarea furioasă a buzelor lui Lupta ei nu părea decât să-l înfurie şi mai mult şi sărutul deveni şi mai dureros — Te rog, spuse ea fără suflu, lipită de gura lui, îmi pare rău că te-am speriat… Încet, mâinile lui slăbiră strânsoarea, apoi Jason îşi înalţă capul şi se uită în jos, în ochii ei îngroziţi Automat, Victoria îşi încrucişă braţele peste sâni, cu părul împrăştiindu-i-se pe umeri ca o pânză de rubine ude, acoperite cu un voal de aur, cu ochii de safir, măriţi de spaimă şi nedumerire — Te rog, şopti ea cu vocea tremurându-i de emoţie, încercând să păstreze armistiţiul care existase între ei, vreme de aproape cinci zile Te rog, nu fii supărat Îmi pare rău că te-am speriat Eu înot de când eram mică, dar acum ştiu că nu ar fi trebuit să fac asta, azi Recunoaşterea ei sinceră, de bunăvoie, l-a surprins pe Jason nepregătit De când făcuse avere şi-şi câştigase titlul, s-au folosit asupra lui toate tertipurile feminine posibile, dar fără succes; candoarea Victoriei, combinată cu frumuseţea ei, cu privirea aţintită direct asupra lui şi senzaţia trupului ei înnebunitor lipit de el, au acţionat asupra lui ca un afrodiziac Dorinţa se ridică în el, încălzindu-i trupul, trimiţând-o cântând prin vinele lui, forţându-i mâinile să o tragă mai aproape Victoria văzu parcă o flacără primitivă şi terifiantă în ochii lui, în timp ce mâinile acestuia se strângeau pe braţele ei Sări înapoi, cu un strigăt înălţându-se din gâtlej, dar buzele lui le acoperiră pe ale ei, astupându-i vocea cu o insistenţă care o împietri Se luptă ca un şoricel înnebunit prins într-o capcană nedureroasă, până când îi simţi mâinile mângâindu-i liniştitor spinarea şi umerii, în timp ce buzele lui se mişcau pe ale ei într-o inflamantă căutare Ameţită, îşi ridică mâinile pe pieptul lui, căutând un punct de sprijin exact pe obiectul care-i distrugea echilibrul Acest gest inocent declanşă o reacţie instantanee în Jason Braţele acestuia se strânseră în jurul ei, sărutând-o mai apăsat, mişcându-şi buzele pe ale ei cu ardoare flămândă, insistentă Pierdută într-o ceată de alarmă fără nume, Victoria se ridică pe vârfuri, răspunzând presiunii puternice a braţelor lui Jason gemu când îi simţi trupul lipit de al lui şi îşi desfăcu buzele, mişcându-şi-le insistent înainte şi înapoi, forţând-o să şi le deschidă pe ale ei; în clipa în care se întâmplă asta, limba lui se strecură între ele, plonjând în adăpostul catifelat al gurii ei Victoria îşi eliberă gura, îngrozită de ce făcea Jason şi îl împinse cu toată forţa ei — Nu! strigă ea Jason îi dădu drumul atât de brusc încât Victoria se clătină, dându-se un pas înapoi; apoi Jason inspiră prelung, sonor, ţinându-şi respiraţia un timp nefiresc de lung Smulgându-şi privirea ostilă de pe pieptul lui Jason, se uită la el, aşteptându-se ca acesta să arunce asupra ei vina pentru acest incredibil sărut — Fără îndoială că o să spui acum că eu am provocat acest tratament! Gura lui mobilă se curbă într-un mic zâmbet şi Victoria avu fugara impresie că el se lupta să-şi revină — Tu ai făcut prima greşeală, azi Aceasta îmi aparţine Îmi pare rău, spuse el într-un târziu — Poftim? răspunse ea, nevenindu-i să creadă Jason îi răspunse răspicat: Contrar celor ce le crezi despre mine, nu am obiceiul să seduc fete inocente… — Nu am fost în pericol de a fi sedusă, minţi Victoria, mândră Ochii lui scânteiară uşor, glumeţi — Nu? întrebă el, amuzamentul părând să-i liniştească tensiunea din trup — Nu, categoric, nu! — Atunci îţi sugerez să te îmbraci înainte de a mă tenta să-ţi arăt cât de mult greşeşti Victoria deschise gura să facă o remarcă pe măsura sugestiei lui revoltătoare, dar zâmbetul lui direct, luminos, era prea mult pentru ea — Eşti imposibil! spuse ea, cu laşitate — Ai dreptate, confirmă el şi-i întoarse spatele pentru ca ea să se poată îmbrăca Încercând cu disperare să-şi controleze emoţiile şi să se conformeze comportamentului lui firesc acum, Victoria se îmbrăcă în grabă Şi Andrew o sărutase de câteva ori, dar niciodată în felul acesta Niciodată, aşa Jason nu ar fi trebuit să facă asta şi nici să fie atât de calm, acum Era cât se poate de sigură că avea toate motivele să fie furioasă pe el, dar probabil că în Anglia lucrurile erau altfel Poate că doamnele de aici erau obişnuite cu aşa ceva Poate că o să pară nebună, dacă o să facă un caz din asta Şi chiar dacă ar fi făcut caz, probabil că Jason s-ar fi lepădat uşor de sărutul acesta, aşa cum de altfel făcea deja Nu avea nimic de câştigat dacă-i aţâţa ostilitatea, dar avea totul de pierdut Totuşi, nu-şi putea controla total enervarea — Eşti într-adevăr imposibil, repetă ea — Am convenit deja acest lucru — Şi eşti la fel de imprevizibil — Adică? — Păi, eu eram aproape convinsă că o să mă baţi pentru că te-am speriat Dar tu m-ai sărutat Aplecându-se, Victoria ridică de jos corăbioara lui John — Încep să cred că semeni foarte mult cu câinele tău, amândoi arătaţi mult mai fioroşi decât sunteţi în realitate Văzu cum faţada lui vanitoasă cedează puţin — Câinele meu? repetă el ca un ecou — Willie, îl lămuri ea — Probabil că tu te temi şi de canari, dacă îl găseşti pe Willie înfricoşător — Am ajuns la concluzia că nu este cazul să mă tem de niciunul dintre voi Un zâmbet îi flutură în colţurile gurii, când Jason luă corăbioara din mâna ei — Nu mai spune la nimeni asta, altfel o să-mi distrugi reputaţia Victoria îşi înfăşură pătura în jurul ei, apoi îşi lăsă capul într-o parte — Ai vreuna? — Fireşte, cea mai proastă, recunoscu el aruncându-i o privire provocatoare Vrei să-ţi povestesc detaliile ei sordide? — Categoric nu, spuse Victoria cu afectare Sperând că uşoara reţinere a lui Jason din cauza sărutului îl va face mai maleabil, Victoria îşi adună tot curajul ca să atace subiectul care o frământa de mai multe zile — Există o cale care să atenueze „greşeala” pe care ai făcut-o, spuse ea pornind spre casă Jason o cântări cu privirea — Eu aş spune că o greşeală atrage după ea o alta Totuşi, spune-mi ce anume vrei? — Îmi vreau hainele înapoi — Nu — Nu mă înţelegi, spuse ea aproape plângând, cu nervii slăbiţi de sărut şi acum, de atitudinea lui implacabilă Eu sunt în doliu după părinţii mei — Te înţeleg; totuşi, nu cred că durerea este vreodată atât de mare încât să nu poată fi ţinută înăuntru şi nu cred în etalarea doliului Mai mult, Charles şi cu mine vrem să-ţi construim o viaţă nouă, aici, una care să-ţi facă plăcere Victoria replică, disperată: — Nu am nevoie de o viaţă nouă! Stau aici doar până când vine Andrew după mine şi… — Nu o să vină după tine, Victoria, spuse Jason Nu ţi-a scris decât o singură scrisoare în toate aceste luni Cuvintele se înfipseră în creierul Victoriei ca nişte pumnale încinse — O să vină, crede-mă Şi nu a trecut decât exact timpul cât să primească scrisoarea pe care i-am trimis-o înainte de plecarea mea Expresia lui Jason se înăspri — Sper să ai dreptate Totuşi, îţi interzic să porţi negru Doliul se ţine în suflet — De unde ştii tu? izbucni Victoria, întorcându-se spre el, cu mâinile în şolduri Dacă ai avea suflet, nu m-ai lăsa să defilez în aceste haine, ca şi cum părinţii mei nu ar fi existat niciodată Tu nu ai inimă! — Ai dreptate, izbucni el cu o voce joasă, dar cu atât mai înfricoşătoare Eu nu am inimă Ţine minte asta şi nu te amăgi crezând că în spatele înfăţişării mele înfricoşătoare se ascunde un câine îmblânzit, care-ţi mănâncă din palmă Multe femei au făcut greşeala asta şi au regretat! Victoria se îndepărtă de el, pe picioare tremurânde Cum şi-a putut imagina că ar putea deveni prieteni! Era rece şi cinic şi dur; era vicios, cu un temperament pe care nu puteai conta; şi în plus, era şi atât de vizibil de schimbător! Niciun om întreg la cap nu ar putea săruta o femeie cu atâta pasiune şi tandreţe, pentru ca imediat după aceea să devină superficial, rece şi plin de ură Nu, el nu era un câine îmblânzit, el era la fel de periculos şi de imprevizibil ca pantera cu care semăna! În ciuda faptului că Victoria mergea cât putea de repede, paşii mari ai lui Jason îl ţineau uşor alături de ea şi ajunseră în acelaşi timp în dreptul rondului pentru trăsuri din faţa casei Lordul de Collingwood îi aştepta urcat deja pe splendidul lui cal roib, cu John ţinut confortabil în faţa lui Jenată şi furioasă, Victoria îi făcu un rapid semn cu mâna de la revedere, îi zâmbi jalnic lui John, îi dădu corăbioara şi fugi repede înăuntru John o privi, se uită la Jason, apoi se întoarse îngrijorat spre tatăl lui — Nu a bătut-o pe Miss Tory, nu? Lordul aruncă o privire amuzată spre cămaşa lui Jason, udă în faţă — Nu, John, Lordul Fielding nu a bătut-o Iar lui Jason îi spuse: — Să o rog pe Caroline să îi facă mâine o vizită lui Miss Seaton? — Vino cu ea şi o să reluăm discuţia noastră de afaceri Robert încuviinţă din cap Strângându-şi protector braţul în jurul băieţelului său, atinse calul cu pintenii şi roibul o luă la galop pe alee Jason îi privi îndepărtându-se şi se strâmbă de neplăcere când îşi permise pentru prima oară să se gândească la ce se întâmplase cu el, lângă râu CAPITOLUL 9 A doua zi după-amiază, Victoria tot nu reuşise să-şi scoată din minte sărutul cutremurător al lui Jason Stând pe iarbă alături de Willie, îi mângâia capul mândru, în timp ce acesta rodea osul pe care i-l adusese Privindu-l, se gândi din nou la atitudinea degajată, zâmbitoare a lui Jason după ce o sărutase şi stomacul i se strânse când compară propria ei inocenţă şi stupiditate cu sofisticata şi aroganta desfrânare a lui Jason Cum a putut oare să o sărute şi să o strângă în braţe gata parcă să o devoreze, ca apoi să glumească pe tema asta? Şi unde, se întreba Victoria, găsise ea abilitatea să ţină piept veselei lui dispoziţii, când simţurile o ameţeau şi genunchii îi tremurau? Şi după toate astea, cum a putut-o el privi cu ochii aceia de gheaţă, sfătuind-o să nu facă aceeaşi greşeală pe care o făcuseră alte „duzini” de femei? Ce îl făcea să se poarte astfel? se întreba ea Era imposibil să colaborezi cu el, imposibil să îl înţelegi Îi propusese prietenia, doar ca să sfârşească prin a fi sărutată Totul părea atât de diferit în Anglia; poate că aici, asemenea săruturi erau doar ceva obişnuit şi nu avea niciun motiv să se simtă vinovată sau furioasă Dar se simţea O inundă singurătatea fără Andrew şi se cutremură de ruşine, pentru dorita ei participare la sărutul lui Jason Îşi ridică privirile când îl văzu pe Jason îndreptându-se spre grajduri Acesta plecase la vânătoare de dimineaţă, aşa încât l-a putut evita, încercând să-şi revină, dar timpul de graţie se epuizase – trăsura lordului de Collingwood intra pe alee Se ridică, nefericită — Haide, Willie, spuse ea crispat Haide să mergem să-i spunem Lordului Fielding că au sosit lordul şi contesa şi să-l scutim pe bietul O’Malley de un drum inutil la grajduri Câinele îşi înălţă capul uriaş şi o privi cu ochi inteligenţi, dar nu se mişcă — Este timpul să încetezi să te mai ascunzi de oameni Eu nu sunt servitoarea ta şi refuz să-ţi mai aduc mâncarea aici Northrup mi-a spus că înainte erai hrănit la grajduri Haide, Willie! repetă ea, hotărâtă în sfârşit să deţină controlul asupra acestei mici părticele din viaţa ei Mai făcu doi paşi şi aşteptă Câinele se ridică şi se uită în sus la ea, expresia lui alertă convingând-o că îi înţelesese comanda — Willie, spuse ea iritată, m-am săturat de masculi aroganţi Victoria pocni din degete — Am spus vino! Făcu din nou un pas înainte, privind peste umăr, absolut decisă să tragă animalul încăpăţânat de ceafă, dacă acesta o mai refuza — Vino! spuse ea cu asprime şi de data aceasta câinele o urmă încet Fericită de mica ei reuşită, Victoria se îndreptă spre grajdurile de unde tocmai ieşea Jason, cu puşca lungă atârnându-i lejer în mână În faţa casei, Lordul de Collingwood îşi ridică soţia, să o coboare din trăsură — Uite-i acolo, vin, îi spuse el acesteia, făcând un semn cu capul spre grajduri Vârându-şi cu dragoste mâna pe după încheietura braţului soţiei sale, începu să traverseze pajiştea spre celălalt cuplu — Zâmbeşte, glumi el în şoaptă, când paşii acesteia ezitară Arăţi ca şi cum te-ai pregăti să-ţi întâlneşti călăul — Ceea ce este mai mult sau mai puţin ceea ce simt, recunoscu Caroline, aruncându-i un zâmbet speriat Ştiu că o să râzi, dar Lordul Fielding efectiv mă înspăimântă Îşi întări afirmaţia dând din cap la vederea expresiei uluite a soţului ei — Nu sunt singura care simte aşa – aproape toată lumea se teme de el — Jason este un om extraordinar de inteligent, Caroline Am câştigat enorm de pe urma oricărei investiţii pe care a avut amabilitatea să mi-o recomande — Posibil, dar tot cumplit de inabordabil rămâne şi… şi respingător, din cauza asta Mai mult, este în stare, să-ţi aplice un duş rece de îţi vine să intri în pământ Luna trecută i-a spus lui Miss Faraday că nu îi plac femeile afectate, mai ales acelea care se agaţă de braţul lui în timp ce se poartă afectat — Şi ce i-a răspund Miss Faraday? — Ce-i putea răspunde? Când se agăţa de braţul lui şi se purta afectat? A fost groaznic de jenant Ignorând zâmbetul plin de înţeles al soţului ei, îşi întinse mai bine pe degete mănuşile albe — Nu pot pricepe ce văd femeile la el, pentru că devin ca gelatina în preajma lui Într-adevăr, este bogat ca regele Cresus, cu şase domenii şi Dumnezeu ştie câte lire sterline venit anual – şi fireşte, o să fie următorul Duce de Atherton Şi trebuie să-i fac dreptate, recunoscând că este neobişnuit de frumos… — Dar nu poţi înţelege ce văd femeile la el? o necăji soţul ei, râzând Caroline scutură din cap, coborând vocea în timp ce se apropiau de cei doi — Nu are deloc maniere Dimpotrivă – este şocant şi direct! — Când un bărbat este în permanenţă urmărit pentru bogăţia şi titlurile lui, ar trebui scuzat când îşi mai pierde răbdarea — Treaba ta ce crezi, dar eu una am cea mai sinceră compasiune pentru biata Miss Seaton Gândeşte-te numai cât de terifiată trebuie să fie să trăiască în aceeaşi casă cu el — Nu ştiu dacă este terifiată, dar îmi dă senzaţia că este singură şi că are nevoie de o prietenă care să-i arate cum să se descurce în Anglia — Tare nefericită trebuie să fie, spuse Caroline cu înţelegere, privind-o pe Victoria care ajunsese tocmai la Jason şi vorbea acum cu el — Au sosit lordul şi contesa, îi spuse Victoria lui Jason, cât se poate de politicos şi de rece — Văd Sunt în urma ta, îi explică Jason, la doar câţiva paşi în spate Jason se uită din nou la ea, apoi îngheţă, atenţia fiindu-i atrasă de ceva aflat în spatele ei, spre stânga — Dă-te la o parte! îi porunci el, trăgând-o brutal de-o parte, în timp ce-şi smulgea puşca pe umăr Victoria auzi un mârâit încet, cumplit, în spatele ei şi înţelese dintr-odată ce intenţiona Jason să facă — Nu! strigă ea Luptându-se să scape de strânsoarea lui, împinse arma cu ţeava în sus şi se aruncă la pământ, petrecându-şi braţele pe după Willie şi uitându-se fix la Jason — Eşti nebun! Nebun! Ce ţi-a făcut Willie să merite să-l înfometezi şi să-l împuşti? întrebă ea isteric mângâind capul animalului A înotat cumva în râul ăla nenorocit al tău, sau a îndrăznit să nu-ţi asculte ordinele, sau… Puşca alunecă printre degetele amorţite ale lui Jason, până când ajunse orientată, inofensiv, spre pământ — Victoria, spuse el calm, în contrast cu expresia încordată, palidă, ăsta nu este Willie Willie este un collie pe care l-am împrumutat acum câteva zile familiei Collingwood, pentru montă Mâna Victoriei se opri la jumătatea mângâierii — Dacă nu mi-am pierdut cumva vederea şi minţile, aş zice că animalul de care te agăţi ca o mamă protectoare de copilul ei, este cel puţin pe jumătate lup Victoria înghiţi şi se ridică încet în picioare — Chiar dacă nu este Willie, tot câine este, nu lup, insistă ea încăpăţânată Cunoaşte comanda „Aici” — Este pe jumătate câine, o contrazise Jason Cu gândul de a o împinge departe de animal, făcu un pas înainte şi o apucă de braţ, gest care stârni instantaneu reacţia câinelui care se lăsă la pământ, mârâind şi dezgolindu-şi colţii, cu părul ridicat măciucă pe spinare Jason îi dădu drumul la braţ, îndreptându-şi încet degetele spre trăgaciul puştii — Mişcă-te de lângă el, Victoria Ochii Victoriei se întoarseră spre armă — Nu face asta! îl preveni ea isteric Nu te las Dacă-l omori, te omor şi eu pe tine, jur Trag chiar mai bine cu arma decât ştiu să înot, oricine de acasă de la mine îţi poate confirma asta Jason! strigă ea, cu glasul spart Este un câine şi nu încearcă decât să mă protejeze de tine Oricine poate înţelege asta! Este prietenul meu Te rog, te rog, nu-l împuşca Te rog… Victoria privi mâna lui Jason care slăbea strânsoarea armei şi din nou ţeava acesteia se îndreptă inofensivă spre iarbă — Nu-l împuşc Dar încetează să te mai apleci deasupra lui, îi porunci el: — Îţi dai cuvântul tău de gentleman? insistă Victoria, blocând în continuare câinele cu trupul ei, pentru a preveni o confruntare fatală între câinele curajos care încerca să o protejeze şi bărbatul cu arma mortală, care se pregătea să-l ucidă tocmai din cauza asta — Îţi dau cuvântul meu Victoria începu să se dea deoparte, dar apoi îşi aminti ceva ce-i spusese Jason şi se interpuse repede, din nou, între cei doi combatanţi Uitându-se cu suspiciune la Jason, îi aminti: — Dar mi-ai spus că tu nu eşti un gentleman şi mi-ai spus că nu ai principii Cum să te cred că o să-ţi onorezi cuvântul, aşa cum ar trebui să o facă un gentleman? Ochii de panteră ai lui Jason sclipiră fără să vrea, amuzaţi şi acesta se uită la tânăra fără apărare care în acelaşi timp apăra curajoasă un lup şi îl sfida, revoltată, pe el — O să mi-l onorez Şi acum încetează să te mai porţi ca Ioana d’Arc — Nu sunt convinsă să te cred Poţi să juri şi în faţa Lordului Collingwood? — Îţi sfidezi norocul, draga mea, o preveni Jason, blând Deşi spuse cu blândeţe, cuvintele aveau rezonanta unei ameninţări şi Victoria le luă în seamă, nu pentru că s-ar fi temut de consecinţe ci pentru că simţea instinctiv că Jason îşi va ţine promisiunea Dădu din cap şi se mişcă de lângă câine, dar trupul uriaş al acestuia rămase în poziţie de atac, cu privirea ameninţătoare întoarsă spre Jason Acesta, la rândul lui, privea animalul cu puşca în continuare pregătită, în mâna lui dreaptă Disperată, Victoria se întoarse spre câine — Stai jos! îi porunci ea, fără să se aştepte cu adevărat ca acesta să-i asculte comanda Câinele ezită şi se aşeză lângă ea — Ai văzut?! Victoria îşi ridică mâinile în sus, uşurată A fost bine dresat de cineva Şi ştie că puşca ta îl poate răni, de aceea nu-şi dezlipeşte ochii de pe ea Este inteligent — Foarte inteligent, conveni Jason, ironic Suficient de inteligent ca să se aciuiască chiar sub nasul meu, în timp ce eu şi toţi ceilalţi de pe o întindere de câteva mile vânăm „lupul” care dă iama în coteţele cu păsări şi terorizează satul — Acesta este motivul pentru care te duci în fiecare zi la vânătoare? Când Jason confirmă din cap, Victoria dădu drumul unui torent de cuvinte, toate cu intenţia de a-l împiedica pe Jason să spună că animalul nu putea rămâne pe proprietatea lui — Bine, dar nu este un lup, este un câine, poţi vedea asta Iar eu îl hrănesc în fiecare zi, aşa că nu mai are niciun motiv să dea iama în coteţele oamenilor Este şi foarte deştept şi înţelege ce îi spun eu — Atunci presupun că i-ai putea spune că este nepoliticos să stea acolo şi să aştepte ocazia să muşte mâna care, cel puţin indirect, îl hrăneşte Victoria aruncă o privire spre prea zelosul ei protector şi apoi spre Jason — Cred că dacă te întinzi din nou spre mine iar eu o să-i spun să nu mai mârâie la tine, o să înţeleagă ideea Haide, atinge-mă — Mi-ar face plăcere să-ţi frâng gâtul, spuse Jason pe jumătate serios, dar o apucă de braţ, aşa cum îi ceruse ea Animalul se aşeză în poziţie de atac, gata să sară, mârâind — Nu! spuse Victoria aspru şi lupul pe care-l chema Willie se relaxă, ezită şi îi linse mâna Victoria dădu drumul unui oftat de uşurare — Vezi, a funcţionat O să am cea mai mare grijă de el şi nu o să mai necăjească pe nimeni, dacă-l laşi să rămână aici Jason nu era insensibil nici la curajul ei şi nici la privirea imploratoare din ochii aceia albaştri, strălucitori — Leagă-ţi câinele, oftă el Când aceasta dădu să obiecteze, spuse: — O să-i spun lui Northrup să-i informeze pe pădurari că nu trebuie să i se facă vreun rău, dar dacă pătrunde pe proprietate altcuiva, au liber să tragă în el Nu a încercat să atace pe nimeni, dar fermierii ţin şi la familie dar şi la păsările lor Jason evită orice altă discuţie întorcându-se pur şi simplu spre Contele şi Contesa de Collingwood şi pentru prima oară, Victoria îşi aminti de prezenţa acestora Umilinţa o făcu să ia foc, în timp ce îşi impunea să o privească pe femeia pe care Jason o privea ca pe un model de comportament în societate În locul dispreţului suveran pe care se aştepta să-l citească pe chipul contesei, Lady Collingwood o privea cu o privire care semăna foarte mult cu o amuzată admiraţie Jason făcu prezentările şi se îndepărtă apoi împreună cu contele, ca să discute afaceri, lăsând fără inimă, pe Victoria să se descurce singură, cât putea ea mai bine, cu contesa Lady Collingwood a fost prima care a rupt tăcerea jenantă — Pot să merg cu tine să-ţi pui câinele în lanţ? Victoria confirmă dând din cap, frecându-şi de fustă palmele umede — Cre… credeţi probabil că sunt cea mai prost crescută femeie în viaţă, spuse ea pe un ton nefericit — Nu, spuse Caroline Collingwood, muşcându-şi buza de jos ca să-şi controleze veselia, dar cred că sunteţi cea mai curajoasă femeie Victoria înlemni — Pentru că nu mi-e frică de Willie? Contesa îşi scutură capul — Pentru că nu vă este frică de Lordul Fielding, o corectă ea râzând Victoria se uită la bruneta aceea uluitor de frumoasă, în ţinuta ei elegantă, luxoasă, dar ce a văzut a fost privirea ştrengărească din ochii cenuşii, veseli şi oferta de prietenie din zâmbetul ei În această aparent neprietenoasă ţară, întâlnise un spirit înrudit cu al ei şi dându-şi seama de asta, îşi recapătă buna dispoziţie — De fapt, am fost îngrozită, recunoscu Victoria, luând-o spre spatele casei, unde decisese să lege câinele până când îl va putea convinge pe Jason să-l lase să stea în casă — Dar nu ai arătat-o, vezi tu şi asta este grozav, pentru că mie mi se pare că îndată ce un bărbat îşi dă seama că unei femei îi este frică de ceva, foloseşte această descoperire în cele mai oribile moduri De exemplu, de îndată ce fratele meu Carlton a aflat că îmi era frică de şerpi, mi-a pus unul în sertarul cu batiste Şi până să fi terminat eu cu scena de isterie, fratele meu Abbott mi-a plasat altul în pantofii mei de dans Victoria se cutremură — Mi-e scârbă de şerpi Câţi fraţi ai? — Şase şi cu toţii mi-au făcut cele mai afurisite lucruri, până când am înţeles să mă răzbun cu aceeaşi monedă — Tu ai fraţi? — Nu… o soră La vremea când domnii terminară de discutat afaceri şi li se alăturară doamnelor pentru o cină timpurie, Victoria şi Caroline Collingwood se tutuiau deja şi erau pe cale să devină prietene Victoria explicase deja că logodna ei cu Lordul Fielding fusese o greşeală făcută de Charles, dar cu cele mai bune intenţii şi vorbise deja şi despre Andrew; Caroline îi mărturisise că părinţii ei i-l aleseseră pe Lordul Collingwood ca soţ, dar din ce spunea ea şi după cum i se luminau ochii de câte ori vorbea despre acesta, era cât se poate de evident pentru Victoria că îl adora Masa scânteia de conversaţia lor veselă, în timp ce Victoria şi Caroline continuau să-şi facă confidenţe şi îşi comparau aventurile lor din copilărie Chiar şi Lordul Collingwood veni cu câteva poveşti din copilăria lui şi Victoria înţelese că toţi trei se bucuraseră de o copilărie fericită şi de dragostea părinţilor Totuşi, Jason refuză să discute despre propria sa copilărie, deşi părea să se bucure sincer ascultând poveştile care se derulau în faţa lui — Chiar ştii să tragi cu puşca? o întrebă admirativ Caroline pe Victoria, în timp ce doi valeţi le aduceau păstrăv sote în unt şi ierburi aromate, asezonat cu un delicios sos — Da, recunoscu Victoria Andrew m-a învăţat, ca să aibă cu cine să se ia la întrecere când trăgea la ţintă — Şi te luai? La întrecere cu el, adică? Victoria încuviinţă din cap şi lumina lumânărilor îi aprinse părul, transformându-l într-o aureolă curgătoare — Foarte des Pare cât se poate de ciudat, dar prima dată când mi-a pus puşca în mână, i-am urmat instrucţiunile, am ţintit şi am nimerit ţinta Nu mi s-a părut foarte greu — Şi după aceea? — A fost tot mai uşor, spuse Victoria făcând cu ochiul — Mie îmi plac săbiile, mărturisi Caroline Fratele meu Richard obişnuia să mă folosească drept partenerul lui la duel Nu-ţi trebuie decât o armă bună — Şi o privire atentă, adăugă Victoria Lord Collingwood râse — Eu mă făceam că eram un cavaler de pe vremuri şi mă luptam cu rândaşii Mă descurcam destul de bine, dar de fapt rândaşii, fireşte, erau cei care nu se înghesuiau să dea jos de pe cal un viitor conte, aşa că poate nu eram chiar aşa de bun pe cât credeam eu, la vremea aceea — În America jucaţi lupta cu odgonul? o întrebă Caroline curioasă — Da şi invariabil, eram fetele împotriva băieţilor — Dar nu este cinstit – băieţii sunt întotdeauna mai puternici — Nu, dacă fetele reuşesc să aleagă un loc cu un copac pe aproape şi apoi reuşesc – pe nesimţite – să înfăşoare parţial funia în jurul pomului, în timp ce trag Victoria râse — Ruşine! chicoti Jason Înseamnă că trişaţi — Adevărat, dar altfel sorţii ar fi fost împotriva noastră, aşa că nu trişam cu adevărat — Ce ştii tu despre „sorţi”? o tachină acesta — Ca la cărţi? întrebă Victoria, cu faţa aprinsă de o veselie molipsitoare Ca să vă mărturisesc un adevăr ruşinos, mă pricep aproape la fel de bine să calculez sorţii diferitelor mâini, cât şi să fac cărţile astfel încât să câştig mâinile respective Pe scurt, ştiu să trişez Sprâncenele întunecate ale lui Jason se strânseră într-o uşoară cută — Cine te-a învăţat să trişezi? — Andrew Zicea că erau trucuri pe care le-a învăţat când a fost plecat la şcoală — Aminteşte-mi să nu-l recomand niciodată pe acest Andrew vreunui club Nu ar supravieţui până a doua zi, spuse Collingwood rezervat — Andrew nu trişează niciodată, restabili Victoria adevărul, cu loialitate El zicea doar că e important să ştii cum se trişează, tocmai ca să nu te laşi trişat de un jucător lipsit de scrupule, dar el nu avea decât şaisprezece ani pe atunci şi nu cred că îşi dădea seama că nu avea cum să întâlnească o astfel de persoană… Jason se lăsă pe spate în scaun, privind-o pe Victoria cu un fascinat interes, uluit de uşurinţa plină de graţie cu care aceasta se purta cu oaspeţii lui şi de felul în care, fără efort, îl făcuse pe Robert Collingwood să participe la conversaţie Observă felul în care chipul i se aprindea de iubire când vorbea de Andrew şi felul în care insuflase viaţă sufrageriei, cu zâmbetul ei Era proaspătă şi plină de viaţă şi nepervertită În ciuda tinereţii ei, exista în ea o sofisticare naturală care venea din mintea ei practică, din spiritul ei viu, din interesul firesc pentru ceilalţi Zâmbi în sinea lui amintindu-şi curajul cu care îşi apărase câinele, pe care anunţase că de acum înainte îl va chema Lupu nu Willie De-a lungul vieţii, Jason cunoscuse câţiva bărbaţi cu adevărat curajoşi, dar nu întâlnise niciodată o femeie curajoasă Îşi aminti felul în care răspunse sărutului său şi incredibila, fierbintea dorinţă pe care o aprinsese în trupul lui Victoria Seaton era plină de surprize, plină de promisiuni, îşi spuse el studiind-o pe furiş Frumuseţea plină de viaţă era topită în fiecare trăsătura impecabilă a chipului ei, dar puterea ei de seducţie pornea de undeva cu mult mai profund: se afla în râsul ei muzical şi în mişcările ei graţioase Exista ceva adânc în ea, care o făcea să strălucească şi să împrăştie scântei, ca un diamant fără cusur, un diamant care avea nevoie doar de un fundal şi de un decor adecvat: haine elegante care să-i complimenteze silueta seducătoare şi trăsăturile perfecte; o casă magnifică, unde să poată domni ca o regină; un soţ care să-i frângă impulsurile sălbatice; un copil la sânul ei, pe care să-l legene şi să-l hrănească… Stând în faţa ei, Jason îşi aminti visul lui vechi, de mult abandonat, de a avea o soţie care să-i lumineze masa cu râsul şi căldura ei… o femeie care să-i umple braţele în pat şi să gonească pustiul întunecat din el… o femeie care să iubească copiii pe care i-i va dărui el… Jason îşi reveni, scârbit de visele lui naive, de tinereţe şi de dorurile neîmplinite Le avusese în tinereţe şi se căsătorise cu Melissa, crezând nebuneşte că o femeie frumoasă ar putea face ca aceste vise să devină realitate Ce prost a putut fi atunci, cât de incredibil de naiv, să îşi închipuie că unei femei îi poate păsa de iubire sau de copii sau de orice altceva în afară de bani şi de bijuterii şi de putere Se încruntă când îşi dădu seama că Victoria Seaton făcea dintr-odată să-i revină toate acele vechi dorinţe care să îl tulbure CAPITOLUL 10 După plecarea familiei Collingwood, Jason se duse direct în bibliotecă, unde dispăruse şi Charles, cu o oră în urmă Charles îşi lăsă imediat cartea jos şi îi zâmbi lui Jason cu toată faţa — Ai observat comportamentul Victoriei la cină? Nu este splendidă? Are atâta farmec, atâta tact, atâta înţelegere Aproape că am luat foc de mândrie, privind-o! Este… — Ia-o mâine cu tine la Londra, i-o tăie Jason scurt Flossie Wilson vă poate aştepta acolo, pentru noul sezon — Londra! Dar de ce? De ce trebuie să ne grăbim? izbucni Charles — O vreau departe de Wakefield şi de mâinile mele Du-o la Londra şi găseşte-i un soţ Peste două săptămâni începe sezonul Charles păli, dar vocea îi rămase fermă — Cred că am dreptul la o explicaţie pentru brusca ta decizie — Ți-am dat una… O vreau departe de aici şi definitiv departe din mâinile mele Este o explicaţie suficientă — Nu este chiar atât de uşor, protestă Charles, disperat Nu pot pur şi simplu să anunţ în ziar că sunt în căutarea unui soţ pentru ea Trebuie să rezolvăm cum trebuie problema asta prin întâlniri şi prin prezentarea ei în societate — Atunci du-o acolo şi începe Trecându-şi mâna prin părul cărunt, Charles scutură din cap, încercând să-i schimbe decizia — Casa mea nu este adecvată pentru petreceri… — Foloseşte-o pe a mea, spuse Jason — Asta înseamnă că tu nu poţi sta acolo, obiectă Charles, căutând înnebunit obstacole care să facă planul impracticabil Dacă o să stai acolo, atunci toată lumea va presupune că Victoria este o altă cucerire a ta şi încă una neruşinată Faptul că se presupune că sunteţi logodiţi nu va avea nicio importanţă — Ori de câte ori o să vin la oraş, o să stau în casa ta, spuse Jason scurt Ia personalul meu de aici cu tine, cu el poţi pregăti o petrecere într-o zi Au mai făcut asta şi altă dată — Dar rochiile şi voucherele pentru clubul Almack’s şi… — Spune-i lui Flossie Wilson să o ducă pe Victoria la Madame Dumosse şi spune-i Madamei că eu vreau ca Victoria să aibă ce este mai bun şi imediat Flossie o să ştie ce să facă pentru voucherele la Almack’s Altceva? — Altceva? izbucni Charles În primul rând, Dumosse este atât de renumită că până şi eu am auzit de ea Nu o să aibă timp să o îmbrace pe Victoria, nu cu sezonul care bate la uşă — Spune-i lui Dumosse că eu am spus să îşi folosească propria judecată pentru garderoba Victoriei şi să nu facă nicio economie Părul roşu al Victoriei şi talia ei mică vor fi o provocare pentru ea; s-o îmbrace pe Victoria astfel încât să facă să pălească orice blondă insipidă sau trestie brunetă din Londra O s-o facă chiar dacă va trebui să nu doarmă următoarele două săptămâni, după care o să mă taxeze dublu faţă de obişnuitele ei preţuri exorbitante, ca să compenseze inconvenientele suferite Am mai trecut prin asta, termină el Iar acum, că am pus totul la punct, am de lucru Charles oftă lung, frustrat — Foarte bine, dar o să plecăm peste trei zile, nu mâine Asta o să-mi lase timp să o anunţ pe Flossie Wilson să vină direct la Londra, nu aici Ca bărbat necăsătorit, nu pot locui în aceeaşi casă cu Victoria, fără prezenţa unei însoţitoare corespunzătoare mai ales la Londra Trimite-ţi personalul înainte ca să se ocupe de casa ta şi eu îi trimit vorbă lui Flossie Wilson să vină la Londra poimâine Iar acum vreau să te rog o favoare — Anume? Formulându-şi cu grijă răspunsul, Charles spuse: — Vreau să nu ştie nimeni că logodna ta cu Victoria a fost ruptă, nu încă — De ce nu? întrebă Jason nerăbdător Charles ezită, încurcat parcă şi apoi se lumină — Ei bine, dacă membrii înaltei societăţi vor crede că Victoria este logodită cu tine, nu o vor studia atât de intens O să poată şi ea să se mişte cu puţin mai multă libertate şi să-i studieze pe domni fără grabă, înainte de a se decide la cineva în mod special Cum Jason păru gata să comenteze, Charles adăugă repede: — O să fie mult mai admirată şi mult mai dorită dacă tinerii londonezi vor crede că a obţinut o cerere în căsătorie de la tine, dintre toţi oamenii Gândeşte-te, orice tânăr eligibil din Londra va crede că trebuie să fie cu totul specială dacă tu vrei să te căsătoreşti cu ea Pe de altă parte, dacă vor crede că ai renunţat la ea, se vor da înapoi — „Prietena” ta, Lady Kirby, va avea grijă să-i anunţe pe toţi de desfacerea logodnei, sublinie Jason Charles alungă cu mâna această idee — Nimeni nu va da doi bani pe Kirby, dacă tu nu negi logodna, când vii la Londra — Bine, spuse Jason, gata să accepte aproape orice, ca să o vadă pe Victoria măritată Du-o la Londra şi prezint-o O să îi asigur o zestre corespunzătoare Dă câteva baluri şi invită orice fante din Europa O să particip chiar eu la debutul ei, adăugă el ironic Şi o să rămân la Londra ca să discut cu viitorii ei pretendenţi Nu o să fie greu să găsim pe cineva care să ne scape de ea Era atât de uşurat că rezolvase problema Victoriei, încât nu-i trecu prin cap să se gândească la raţiunile care se ascundeau în spatele argumentului lui Charles de a nu anunţa desfacerea logodnei Victoria intră în bibliotecă exact în clipa în care ieşea Jason Îşi zâmbiră; apoi acesta ieşi iar ea se apropie de Charles — Eşti gata pentru jocul nostru de dame, unchiule Charles? — Poftim? întrebă acesta, absent Da, desigur, draga mea Toată ziua numai la asta m-am gândit Ca întotdeauna Se aşezară la masă, de o parte şi de alta a tablei de dame, o suprafaţă cadrilată care cuprindea 64 de pătrate, jumătate negre şi jumătate albe În timp ce îşi aşeza cele douăsprezece jetoane albe, rotunde, pe cele douăsprezece pătrate negre din faţa ei, Victoria îi aruncă o privire furişă bărbatului cărunt înalt, elegant, pe care ajunsese repede să-l îndrăgească ca pe un adevărat unchi Arătase deosebit de bine în seara asta la cină, în haina lui neagră, frumos croită, în timp ce râdea la povestirile lor din copilărie şi chiar contribuise la vreo câteva, dar acum părea preocupat şi îngrijorat — Nu te simţi bine, unchiule Charles? îl întrebă ea studiindu-l în timp ce acesta îşi aşeza cele douăsprezece jetoane negre ale lui, pe careurile negre din faţă — Nu, câtuşi de puţin, o asigură el, dar în primele cinci minute de joc Victoria sări peste trei dintre jetoanele lui şi i le confiscă — Nu cred că sunt în stare să mă concentrez la joc, recunoscu el când ea i-l captură pe al patrulea — Haide mai bine să stăm de vorbă, sugeră Victoria cu delicateţe Când acceptă cu un zâmbet uşurat, Victoria se gândi ce tactică să abordeze ca să afle ce anume îl tulbura Tatăl ei fusese un mare avocat al teoriei că oamenii trebuie să discute despre lucrurile care îi preocupă – mai ales cei cu inima slabă, pentru ca astfel să se elibereze de stresul care le-ar putea provoca un nou atac Amintindu-şi că Jason fusese cu Charles chiar înainte de venirea ei ca să joace dame, Victoria se gândi că Domnia Sa este, mai mult ca sigur cauza tulburării lui Charles — Te-ai simţit bine la cină? începu ea, cu forţată degajare — Formidabil, spuse acesta lăsând impresia că într-adevăr aşa se şi simţise — Crezi că şi Jason? — Dumnezeule Mare, da Foarte mult Dar de ce întrebi? — Am observat că nu ni s-a alăturat când ne-am amintit, cu toţii, întâmplări din copilărie Privirea lui Charles o ocoli pe a ei — Poate că nu şi-a amintit nimic amuzant de povestit Victoria nu acordă multă atenţie răspunsului acestuia; ea îşi frământa creierul cum să aducă discuţia în jurul lui Charles — Am crezut că poate nu i-a plăcut ceva ce am spus eu sau am făcut şi a venit apoi la tine, aici, să discute despre asta Charles o privi din nou, de data asta cu un zâmbet sclipind în ochii lui cafenii — Îţi faci griji pentru mine, draga mea, da? Şi ai vrea să ştii dacă mă tulbură ceva? Victoria izbucni în râs — Sunt chiar aşa de transparentă? Plimbându-şi degetele lungi peste ale ei, Charles îi strânse mâna — Nu eşti transparentă, Victoria; eşti minunată Îţi pasă de oameni Mă uit la tine şi îmi fac speranţe pentru lumea asta În ciuda durerii pe care ai simţit-o în aceste ultime luni, tot mai observi când un om bătrân arată obosit şi îţi pasă — Dar tu nu eşti deloc bătrân, protestă ea admirându-l cum arăta, în hainele de seară — Uneori mă simt chiar cu mult mai bătrân decât sunt, spuse el încercând cât de cât să aibă umor Seara asta este una din acele daţi Dar tu m-ai înveselit Pot să-ţi spun ceva? — Absolut — Au fost momente în viaţa mea când mi-am dorit o fiică şi tu eşti exact cum mi-am imaginat întotdeauna că ar fi aceasta Un nod de tandreţe începu să se înalţe în gâtlejul Victoriei, în timp ce el continua încet — Te urmăresc câteodată când te plimbi prin grădină sau stai de vorbă cu servitorii şi mi se umple inima de mândrie Ştiu că poate părea ciudat, dar oricum, asta simt Parcă îmi vine să strig către toţi cinicii din lumea asta: „Uitaţi-vă la ea, ea este viaţă şi curaj şi frumuseţe Ea este ceea ce a avut Dumnezeu în minte când i-a dat primului om, perechea Ea va lupta pentru ceea ce crede, se va apăra când i se va face o nedreptate şi totuşi va accepta un gest de scuză pentru această nedreptate şi o va ierta fără ranchiună” Ştiu că l-ai iertat pe Jason de multe ori, pentru felul în care te-a tratat Mă gândesc la toate aceste lucruri şi apoi mă gândesc la mine, la ce ţi-aş putea eu oferi, ca să-ţi arăt cât de mult îmi pasă de tine? Ce fel de daruri aduce un bărbat, zeiţei sale? Victoria îşi spuse că vedea lacrimi tremurând în ochii lui, dar nu era sigură, pentru că propriii ei ochi o usturau de ele — Gata acum! spuse el râzând voit, în timp ce îi strângea mâna Victoriei Mai e puţin şi o să plângem amândoi pe tabla de dame Şi cum eu ţi-am răspuns la întrebare, o să-mi răspunzi şi tu mie, la una? Ce crezi despre Jason? Victoria zâmbi nervos — A fost generos cu mine, începu ea cu precauţie, când Charles făcu un semn cu mâna, să treacă peste astea — Nu asta am vrut să ştiu Vreau să ştiu ce crezi despre el, personal Spune-mi adevărul — Cred… cred că nu înţeleg ce mă întrebi — Foarte bine, o să fiu mai precis Îl găseşti frumos? Victoria chicoti încet, uluită — Aproape toate femeile par să creadă că este extrem de atrăgător — Dar tu? insistă Charles zâmbind Revenindu-şi din uluiala întrebării acestuia, Victoria confirmă dând din cap, încercând să nu arate atât de jenată pe cât era — Bine, bine Şi ai fi de acord că este foarte… ăă… masculin? Spre groaza Victoriei, mintea ei alese exact acest moment ca să-i reamintească felul în care o sărutase Jason la râu şi simţi cum se înroşeşte — După cum văd, aşa crezi, spuse Charles râzând, interpretând greşit roşeaţa ei Excelent Acum, o să-ţi spun un secret: Jason este unul din cei mai buni oameni pe care o să-i cunoşti vreodată Viaţa lui nu a fost una fericită, dar totuşi a reuşit pentru că are o voinţă şi o inteligenţă extraordinar de puternice Leonardo da Vinci a spus odată: „Cu cât este mai mare sufletul unui om, cu atât mai adâncă este iubirea lui” Acest citat m-a dus întotdeauna cu gândul la Jason El simte lucrurile cu profunzime, dar rareori arată asta Şi, adăugă Charles, pentru că este atât de puternic, rareori întâmpină opoziţie din partea cuiva – şi niciodată din partea domnişoarelor Acesta este motivul pentru care îl poţi găsi uneori oarecum… dictatorial Curiozitatea Victoriei câştigă în faţa dorinţei de a nu-şi băga nasul — În ce mod viaţa lui nu a fost fericită? — Jason trebuie să fie acela care să-ţi povestească viaţa lui; eu nu am dreptul s-o fac O să-ţi spună într-o zi, ştiu asta, în fundul inimii mele Totuşi, eu am altceva să-ţi spun: Jason a decis că tu trebuie să petreci un sezon la Londra, complet, cu toată strălucirea şi fanfara Vom pleca la Londra peste trei zile Flossie Wilson se va întâlni cu noi acolo şi în cele două săptămâni până la începerea sezonului, te va învăţa tot ce trebuie să ştii, ca să faci faţă în societate Vom locui la reşedinţa din oraş a lui Jason, care este mult mai potrivită pentru reuniuni decât a mea, iar Jason va locui la mine, când vine la Londra Aici, în intimitatea de la ţară, a fost un lucru să locuim împreună toţi trei, dar asta va trebui să se termine când mergem la Londra Victoria nu avea nici cea mai mică idee ce presupunea un sezon la Londra, dar îl asculta cu atenţie pe Charles descriindu-i balurile, recepţiile, soirée-urile, teatrele şi micile dejunuri veneţiene la care va participa ea Îngrijorarea ei devenise aproape de nesuportat, când Charles menţiona că şi Caroline Collingwood va veni la Londra în acelaşi scop — … Şi chiar dacă se pare că nu ai acordat nici cea mai mică atenţie acestui lucru la cină, în seara asta, Lady Caroline a menţionat de două ori că speră să vii şi tu la Londra, ca să continuaţi acolo relaţia voastră O să îţi facă plăcere, nu-i aşa? termină Charles Victoria îşi spuse că îi va face foarte mare plăcere cel puţin partea aceasta a sezonului şi spuse da, însă în inima ei ura să părăsească Wakefieldul şi să facă faţă sutelor de necunoscuţi, mai ales dacă aceştia semănau cu doamnele Kirby — Acum că am stabilit chestiunea asta, concluzionă Charles deschizând un mic sertar şi scoţând de acolo un pachet de cărţi, spune-mi ceva: când prietenul tău Andrew te-a învăţat să joci cărţi, te-a învăţat cumva şi pichet? Victoria confirmă, dând din cap Excelent, haide să jucăm, atunci Când Victoria se repezi să accepte, Charles îi aruncă o privire încruntată, de ferocitate glumeaţă — Sper să nu trişezi, da? — Categoric nu, promise ea solemn Charles îi împinse pachetul, cu ochi râzăreţi — Mai întâi îmi arăţi cât eşti de bună la măsluitul cărţilor, începând de la fundul pachetului Ne vom compara tehnicile Victoria izbucni în râs Luă pachetul de cărţi pentru pichet şi cărţile se treziră la viaţă între degetele ei vioaie, zburând şi revenind la locul lor cu un foşnet şi o lovitură graţioasă, în timp ce ea le amesteca din nou — Mai întâi o să te ademenesc, făcându-te să crezi ca aceasta este seara ta norocoasă, îi explică ea împărţind cu iuţeală cărţile, câte două deodată, până când primiră amândoi câte douăsprezece Charles se uită la cărţile primite, apoi ridică ochii privind-o cu admiraţie fascinată — Patru rigi O să câştig o avere cu mâna asta — O să pierzi, îi promise Victoria chicotind şi se întoarse la cărţile ei, care includeau patru aşi — Acum să vedem cum ştii să trişezi, îi propuse Charles Când aceasta îi arătă, Charles îşi dădu capul pe spate, râzând Jocul de cărţi pe care intenţionaseră să-l joace degenera într-o farsă, fiecare împărţindu-şi pe rând cărţi revoltător de câştigătoare şi biblioteca răsuna de veselia lor, când fiecare încerca să-l păcălească pe celălalt Serios distras de la lucru de salvele de râs care veneau dinspre bibliotecă, Jason intră aici să vadă despre ce era vorba, exact când orologiul ornamentat al bunicului său bătea ora nouă Intrând în bibliotecă, îi găsi pe Charles şi Victoria ştergându-şi lacrimile de râs, cu un teanc de cărţi pe masa din faţa lor — Poveştile pe care vi le spuneţi voi doi trebuie să fie chiar mai amuzante decât cele de la cină, remarcă Jason vârându-şi mâinile în buzunarele pantalonilor lui strâmţi şi privindu-i cu o expresie uşor iritată Vă aud din birou cum râdeţi — Este vina mea, minţi Charles, făcându-i Victoriei cu ochiul, în timp ce se ridica Victoria vrea să facem un jos serios de pichet, dar eu o distrag cu fel de fel de glume Nu sunt prea serios în seara asta Nu vrei să stai jos, să faci un joc cu ea? Victoria se aştepta ca Jason să refuze, dar după ce îi aruncă o privire curioasă lui Charles, se aşeză în faţa ei şi Charles se poziţionă în picioare, în spatele lui Jason Charles rămase acolo până când Victoria îi aruncă o privire, apoi râse spre ea, părând să-i spună „bate-l, zvântă-l, trişează! Victoria era atât de înnebunită de revoltătoarele lor trucuri la joc, inclusiv de cele noi, pe care i le arătase Charles, încât intră repede în joc, fără probleme — Faci tu cărţile, sau eu? o întrebă Jason, politicos Având grijă să-i inducă o falsă senzaţie de securitate, Victoria amestecă cărţile fără să lase nicio impresie de îndemânare, apoi începu să le împartă Jason se uită peste umăr la Charles şi îi ceru un pahar de coniac, apoi se lăsă indiferent pe spate, în scaunul lui Îşi aprinse una din acele havane subţiri cu care se delecta ocazional şi acceptă paharul pe care i-l întinse Charles — Nu ai de gând să te uiţi la cărţile tale? îl întrebă Victoria Jason îşi vârî mâinile în buzunare, trabucul subţire clămpăni între dinţii lui albi şi se uită speculativ la ea — De obicei, prefer să mi se împartă cărţile din partea de sus a pachetului, spuse el încet Străpunsă parcă de privirea lui, Victoria îşi sugrumă un râs îngrozit şi încercă să blufeze — Nu înţeleg ce vrei să spui O sprânceană neagră se ridică, provocând-o — Ştii ce păţesc trişorii? Victoria renunţă la orice pretenţie de nevinovăţie Punându-şi coatele pe masă, îşi propti bărbia în mâini şi îl privi cu râsul în ochi — Nu, ce anume? — Partea care a fost trişată lansează o provocare către partea care a trişat şi de obicei urmează un duel, pentru închiderea incidentul — Vrei să mă provoci la duel? se aventură Victoria cu îndrăzneală, simţind că se distrează grozav Jason se întinse comod în fotoliu, studiindu-i faţa numai zâmbet şi ochii scânteietori, în timp ce părea să se gândească la întrebare — Eşti atât de bună la tir pe cât te-ai lăudat când m-ai ameninţat că mă împuşti, azi după-amiază? — Mai bună, declară ea, plină de elan — Dar la spadă? — Nu am ţinut niciodată una în mână, dar poate că Lady Caroline o să îmi ţină locul Ea este excelentă la aşa ceva Ameţitorul farmec al zâmbetului leneş al lui Jason acţiona ciudat asupra pulsului Victoriei, când acesta remarcă: — Mă întreb ce m-a făcut să cred că tu şi Caroline Collingwood aţi putea fi două prietene inofensive Apoi adăugă ceea ce i se păru Victoriei ca un adorabil compliment: — Dumnezeu să-i ajute pe tinerii londonezi în sezonul acesta Nu cred că va rămâne o inimă intactă când o să termini cu ei Victoria încă mai încerca să-şi revină din uluiala provocată de înalta lui părere despre efectul ei asupra domnilor, când Jason se îndreptă în fotoliu şi deveni dintr-odată activ — Şi acum terminăm sau nu jocul ăsta pe care erai atât de dornică să-l faci? Când Victoria acceptă dând din cap, Jason îi luă cărţile din mână — Fac eu cărţile, dacă nu te superi, spuse el pe un ton glumeţ Jason a câştigat trei mâini, înainte ca Victoria să-l vadă furând cu abilitate o carte de care avea nevoie, din cele la care renunţase deja şi de care nu mai avea voie să se atingă — Ticălosule! izbucni ea cu un râs indignat Am dat de o pereche de bandiţi aici! Am văzut ce-ai făcut acum – ai trişat în timp ce jucam mâna asta — Greşeşti, spuse Jason zâmbind în timp ce se scula în picioare, cu graţia aceea de panteră Am trişat toate cele trei mâini Fără să o avertizeze, se aplecă şi o sărută apăsat pe creştet, ciufulindu-i cu afecţiune părul şi ieşi din bibliotecă Victoria era aşa de uluită de gesturile lui încât nu observă expresia de pură fericire de pe chipul lui Charles, în timp ce îl privea pe Jason plecând CAPITOLUL 11 THE GAZET şi THE TIMES anunţau, două zile mai târziu, că Lady Victoria Seaton, Contesă de Langston – a cărei logodnă cu Jason Fielding, Marchizul de Wakefield a fost anunţată înainte – îşi va face intrarea oficială în societate cu ocazia unui bal care va fi dat peste două săptămâni de unchiul ei, Ducele de Atherton Societatea londoneză nici nu a apucat bine să digere înnebunitoarea veste, că a şi fost martoră la brusca izbucnire de activitate la palatul londonez al Marchizului de Wakefield, din Upper Brook Street, numărul 6 Au apărut mai întâi două trăsuri cu servitori inferiori în rang, plus Northrup majordomul; O’Malley, şeful valeţilor şi doamna Craddock, bucătăreasa Aceste vehicule au fost curând urmate de un furgon mare; în care se aflau menajera, câteva subrete, trei ajutoare la bucătărie, patru valeţi inferiori şi un munte de cufere Curând după aceea a sosit o altă trăsură, aducând-o pe Miss Flossie Wilson, mătuşa necăsătorită a ducelui, o doamnă mai în vârstă, grăsuţă, cu o faţă de heruvim, cu obrajii roşii, înconjuraţi de bucle blonde Deasupra acestora trona o bonetă micuţă, purpurie, încântătoare, care ar fi stat mai bine pe un căpşor mult mai tânăr şi care o făcea pe Miss Flossie să semene cu o păpuşică bătrână Miss Flossie, care era o figură bine cunoscută în înalta societate, coborî din trăsură, le salută vesel cu mâna pe cele două prietene care tocmai treceau pe acolo şi urcă grăbită treptele de la intrarea în palatului strănepotului ei, din Brook Street Toate aceste activităţi erau observate de doamnele elegante şi de domnii care se plimbau leneş de-a lungul străzii, în hainele lor nespus de şic, dar nimic nu a creat vâlva stârnită a doua zi, când martorii văzură trăsura elegantă trasă de patru falnici cai suri, oprind în faţa casei de la nr 6 Din somptuosul interior al trăsurii cu emblemă ieşi Charles Fielding, Duce de Atherton, urmat de o tânără doamnă care nu putea fi decât promisa soţie a lui Jason Fielding Tânără doamnă coborî graţios treptele trăsurii, îşi sprijini mâna pe braţul îndoit al ducelui şi se opri, privind cu o zâmbitoare uimire la palatul cu patru nivele, cu ferestrele lui uriaşe, arcuite — Dumnezeule Mare, ea este! exclamă tânărul Lord Wiltshire din poziţia lui avantajoasă, de pe celălalt trotuar Este Contesa de Langston, adăugă el împingându-l entuziast cu umărul în piept pe companionul lui — De unde ştii? întrebă Lord Crowley, netezind o cută inexistentă de pe haina împunsă — Este simplu ca bună ziua, uită-te la ea, e o frumuseţe E incomparabilă — Tu îi poţi vedea faţa, sublinie prietenul lui, rezonabil — Nici nu trebuie, deşteptule Dacă nu era frumoasă, nu ar fi fost ea cerută de Wakefield L-ai văzut vreodată cu vreo femeie care să nu fi fost de o uluitoare frumuseţe? — Nu, recunoscu Lord Crowley Ridicându-şi monoclul, se uită prin el şi fluieră încetişor, surprins — Are părul roşcat Nu te-ai fi aşteptat la asta într-un milion de ani — Nu este roşu, este mai mult auriu decât roşcat — Nu, este tiţian, îl contrazise Lord Crowley După o clipă de gândire, acesta declară: — Tiţian este o culoare încântătoare A fost întotdeauna preferata mea — Prostii! Nu ai fost niciodată înnebunit după aşa ceva Nu este câtuşi de puţin la modă — Este acum, prezise Lord Crowley, zâmbind Lăsându-şi jos monoclul, îi aruncă prietenului său o privire înceţoşată — Cred că mătuşa mea Mersley îi cunoaşte pe Athertoni, aşa că o să primească o invitaţie la balul de lansare al Contesei de Langston Mă gândesc să stau puţin cu ea şi să… Se întrerupse din vorbă şi rămase cu gura căscată când tânăra doamnă în discuţie se întoarse înapoi spre trăsură şi strigă ceva În clipa următoare, o bestie uriaşă, de un cenuşiu argintat, se năpusti afară din trăsură şi o urmă ţopăind, la călcâi, în timp ce trioul începu să urce treptele — Să fiu el al naibii dacă ăsta nu este un lup! spuse Lord Crowley, cu respiraţia tăiată — Are stil, decretă celălalt tânăr, când îi reveni glasul N-am auzit niciodată de vreo femeie cu un lup pe post de animal de companie Contesa are stil, într-adevăr Este o originală, mai exact Grăbiţi să împrăştie vestea că ei au fost primii care au zărit-o pe misterioasa Lady Victoria Seaton, cei doi tineri se despărţiră şi se grăbiră la cluburile lor În seara următoare, când Jason sosi la Londra şi intră la White’s, clubul său, cu gândul să petreacă câteva ore jucând relaxat cărţi înainte de a merge la teatru, toată lumea ştia deja că logodnica lui era o frumuseţe uluitoare şi o aclamată deschizătoare de modă Drept rezultat, în loc să poată juca în linişte cărţi, Jason a fost tot timpul întrerupt de cunoştinţe care îl complimentau pentru excelentul lui gust şi pentru norocul său, fiind felicitat şi urându-i-se fericire După două ore în care a suportat această farsă, timp în care i se scuturase mâna şi fusese bătut pe umăr, se gândi că în ciuda celor ce părea să gândească Charles, nu era înţelept ca societatea să creadă că Victoria era logodită cu el Jason îşi bază această concluzie pe simpla observaţie că niciunul dintre posibilii pretendenţi care îl felicitau acum, nu va îndrăzni să o curteze pe viitoarea lui mireasă De aceea, începu să îi încurajeze pe aceştia să îi facă curte, mulţumindu-le pentru urări dar adăugând o tăgăduială „Chestiunea nu este încă definitiv reglată între noi”, şoptea el, sau „Lady Seaton încă nu este total convinsă că sentimentele ei sunt permanent fixate asupra mea Nu mă cunoaşte foarte bine” Spunea aceste lucruri pentru că erau necesare, dar era profund dezgustat de întreaga farsă şi total înnebunit că trebuia să joace rolul unui mire în perspectivă, a cărui fiancée era la un pas de a-i da plasă La ora nouă, când trăsura lui trăgea în faţa elegantei locuinţe din William Street pe care i-o destinase amantei sale, Jason era într-o stare de spirit deplorabilă Urcă treptele şi bătu nerăbdător la uşă Fata care-i deschise aruncă o singură privire spre faţa lui dură şi se dădu înapoi, speriată — Mi… Miss Sybill mi-a spus să vă spun că nu mai vrea să vă vadă — Ah? Adevărat? răspunse Jason cu o voce mieroasă Micuţa subretă care ştia foarte bine că salariul ei era plătit de bărbatul cumplit de înalt şi de puternic care se profila în faţa ei, dădu din cap, înghiţi şi adăugă scuzându-se: — Da, my lord Şi ştiţi, Miss Sybill a citit despre balul logodnicei dumneavoastră şi cum veţi lua parte la acesta şi s-a dus la culcare Este acolo, acum — Excelent! spuse Jason crud Neavând niciun chef să suporte toanele lui Sybill în seara asta, trecu pe lângă fată, se repezi în sus pe scări şi deschise brusc uşa dormitorului lui Sybill Ochii i se micşorară la vederea frumuseţii răpitoare care stătea în pat, rezemată de un munte de perne din satin — Ai o criză de nervi, scumpete? o întrebă el rece, sprijinindu-se cu umărul de uşa închisă Ochii albaştri ai lui Sybill trimiteau scântei de furie spre el, dar nu se obosi să-i răspundă Nervii lui Jason, deja tensionaţi, erau gata să explodeze — Dă-te jos din pat şi îmbracă-te, îi porunci el cu o voce periculos de calmă În seara asta mergem la o petrecere Ţi-am trimis un bilet — Nu merg nicăieri cu tine! Niciodată! Foarte degajat, Jason începu să-şi descheie haina — În cazul ăsta, dă-te mai încolo O să ne petrecem seara chiar aici — Bestie în călduri! explodă frumuseţea tentantă dându-se jos din pat într-un fâlfâit de şifon roz, în timp ce Jason se apropia de ea — Cum îndrăzneşti! Cum îndrăzneşti să mai vii aici după articolul din Times? Pleacă din casa mea! Jason o privi imperturbabil — Trebuie să-ţi amintesc oare că aceasta este casa mea? — Atunci o să plec eu, îi răspunse ea În ciuda sfidării arătate, bărbia îi tremura şi acoperindu-şi faţa, izbucni în lacrimi — Jason, cum ai putut, plângea ea, cu trupul tremurându-i de hohotele puternice Mi-ai spus că logodna ta a fost o farsă şi te-am crezut! Nu… nu o să te iert niciodată pentru asta Niciodată… Mânia se topi de pe faţa lui Jason, fiind înlocuită de o undă de regret şi surprindere faţă de ceea ce părea un plâns sincer, din suflet — Asta o să te ajute să mă ierţi? întrebă el încet Băgând mâna în buzunar, scoase o cutiuţă plată, din catifea, o deschise cu degetul mare şi i-o întinse Sybill se uită printre degete şi oftă când zări brăţara strălucitoare din diamante, care se odihnea pe un pat negru de catifea O ridică plină de respect din cuibul ei de catifea şi o strânse la obrazul ei — Jason, pentru un colier asortat, te-aş putea ierta pentru orice! Jason, care tocmai se pregătea să o asigure că nu avea de gând să se însoare cu Victoria, îşi lăsă capul pe spate şi izbucni în râs — Sybill, spuse el dând din cap ca şi cum s-ar fi amuzat de el însuşi, aşa cum se amuza de ea, eu cred că aceasta este cea mai minunată calitate a ta — Adică? întrebă ea uitând de brăţară, în timp ce-i studia expresia sardonică — Lăcomia ta sinceră, neruşinată, spuse Jason fără maliţiozitate Toate femeile sunt lacome dar tu, cel puţin, eşti cinstită în privinţa asta Şi acum, vino, arată-mi cât de încântată eşti de noua ta zdrăngănea Sybill se duse ascultătoare în braţele lui, dar privirea ei era uşor tulbure când îşi înălţă faţa pentru sărutul lui — Tu… tu nu ai o părere prea grozavă despre femei, nu-i aşa, Jason? Nu doar pe mine mă dispreţuieşti în secret, ci pe noi toate, nu-i aşa? — Eu cred, şopti el evaziv, desfăcând panglicile din satin din dreptul sânilor ei, că femeile sunt nişte fiinţe încântătoare în pat — Şi în afara patului? Atunci? Jason îi ignoră întrebarea şi îi coborî cămaşa de pe umeri, cu degetele tachinându-i expert sfârcurile, primind un rapid răspuns Luându-i buzele într-un sărut sălbatic, o ridică în braţe şi o purtă spre pat Sybill uită că acesta nu-i răspunsese la întrebare CAPITOLUL 12 Victoria stătea pe canapeaua din dormitorul ei, înconjurată de teancurile de cutii atunci aduse de la Madame Dumosse, conţinând alte toalete care să se adauge la uluitoarea varietate de ţinute pentru plimbări, pentru călărie, pentru baluri; pălărioare, şaluri, mănuşi din piele de căprioară şi pantofi, care umpleau deja orice spaţiu de depozitare din apartamentul ei — My lady! oftă Ruth înnebunită, în timp ce despacheta o pelerină din satin, albastru regal, cu o glugă largă, bordată cu hermină Aţi mai văzut ceva atât de frumos? Victoria îşi ridică ochii de pe scrisoarea lui Dorothy — Este frumoasă Cu asta, câte pelerine avem? întrebă ea fără prea mult entuziasm — Unsprezece, răspunse Ruth mângâind blana albă, moale Nu, douăsprezece Am uitat de cea din catifea galbenă, bordată cu samur Sau treisprezece? Staţi să mă gândesc – sunt patru pelerine din catifea, cinci din satin, două din blană şi trei din lână Paisprezece, în total! — Este greu de imaginat că până acum m-am putut descurca doar cu două, oftă Victoria zâmbind Iar când o să mă întorc acasă, trei sau hai, patru, îmi vor fi mai mult decât suficiente Ce cheltuială pentru Lord Fielding să-şi risipească banii pe haine pe care nu o să le pot folosi în doar câteva săptămâni La Portage, New York, femeile nu poartă asemenea lucruri scumpe, termină ea revenind la scrisoarea lui Dorothy — Când vă întoarceţi acasă?! şopti Ruth, alarmată Cum adică? Îmi cer scuze, my lady, vă rog să-mi iertaţi întrebarea Victoria nu o mai auzea; recitea scrisoare care sosise Draga mea Tory, Am primit scrisoarea ta săptămâna trecută şi am fost înnebunită să aflu că vii la Londra, pentru că sperasem să te pot vedea, în sfârşit I-am spus bunicii că vreau să te văd, dar în loc să rămânem la Londra, am plecat chiar a doua zi la casa de la ţară a bunicii, care se află la ceva mai mult de o oră de locul numit Wakefield Park Acum eu sunt la ţară şi tu la oraş Tory, eu cred că bunica vrea să ne ţină despărţite şi asta mă întristează şi mă înfurie rău de tot Trebuie să găsim o modalitate de a ne vedea, dar las asta pe tine, pentru că tu te pricepi mult mai bine ca mine la a face asemenea aranjamente Poate că doar îmi imaginez că acestea sunt intenţiile bunicii Nu sunt sigură Este severă, dar nu a fost crudă cu mine Îmi doreşte să fac ceea ce numeşte ea „o partidă strălucită” şi în acest scop are în minte pe un anumit domn Winston Am o groază de toalete noi, de diferite culori, deşi cu cele mai multe dintre ele nu pot ieşi până când nu îmi fac ieşirea oficială, care, se pare, este o veche tradiţie Iar bunica spune că eu nu-mi pot face ieşirea până când nu te logodeşti tu cu cineva, ceea ce este o altă veche tradiţie Cât de simple erau lucrurile acasă, nu-i aşa? I-am explicat bunicii de nenumărate ori că tu eşti practic logodită cu Andrew Bainbridge şi că eu vreau să urmez o carieră muzicală, dar ea pare să nici nu mă asculte Nu vorbeşte niciodată de tine, dar eu oricum vorbesc, pentru că sunt decisă să o potolesc şi să o rog să vii să stai cu noi Nu-mi interzice să vorbesc despre tine; doar că nu spune niciodată nimic când o fac, ceea ce mă determină să cred că preferă să pretindă că nu exişti Mă ascultă doar, cu o expresie de totală indiferenţă şi tace De fapt, cred că am plictisit-o de moarte cu tine – dar discret, aşa cum ţi-am promis La început vorbeam foarte puţin despre tine, introducând doar numele tău în conversaţie, oricând se ivea ocazia Când bunica a spus că sunt frumoasă, eu i-am răspuns că tu eşti mult mai frumoasă ca mine; când a făcut comentarii despre talentul meu la pian, i-am spus că tu eşti mult mai talentată; când a apreciat că manierele mele sunt acceptabile, i-am spus că ale tale sunt deosebite Când am eşuat cu toate aceste încercări, să o fac să înţeleagă cât de mult îmi lipseşti, am fost nevoită să recurg la metode mai drastice şi am dus miniatura cu tine în salon şi am pus-o pe poliţa şemineului Bunica nu a spus nimic, dar a doua zi m-a expediat într-un tur al Londrei şi la întoarcere, portretul tău se afla înapoi în camera mea Peste câteva zile, când ea aştepta nişte prietene în vizită, m-am furişat în salonul ei preferat şi am expus acolo câteva din desenele tale cu peisaje din Portage – cele pe care mi le-ai dat tu, ca să-mi amintesc de acasă Când doamnele au văzut desenele, au spus toate că eşti foarte talentată, dar bunica a tăcut A doua zi m-a trimis la Yorkshire şi când m-am întors peste două zile, desenele erau înapoi, în debaraua mea În seara aceasta a primit din nou oaspeţi şi m-a rugat să cânt la pian, pentru prietenele ei Dar eu am cântat cântecul pe care l-ai compus tu când eram mici, pe care l-am numit „Surori pe vecie”, mai ţii minte? Pot să-ţi spun, după expresia bunicii, că era cât se poate de supărată pe mine Când prietenele ei au plecat, m-a informat că a decis să mă trimită o săptămână întreagă la Devonshire Dacă o s-o provoc din nou, prevăd că o să mă trimită la Bruxelles, sau mai ştiu eu unde, o lună întreagă Totuşi, o să perseverez Dar ajunge acum cu asta Ce şocată trebuie să fi fost când ai aflat de logodna ta cu Lordul Fielding! Ce nefericit ar fi Andrew dacă ar afla despre asta Totuşi, cum totul pare lămurit acum şi n-o să iasă nimic din asta, trebuie să te bucuri de noile tale toalete şi să nu fii supărată că nu ai putut respecta perioada de doliu după părinţii noştri Eu port mănuşi negre, despre care bunica spune că este formula de doliu în Anglia, deşi sunt persoane care se îmbracă în negru vreme de şase luni, apoi în gri, următoarele şase luni Bunica nu acceptă să sfideze convenienţele şi chiar dacă a primit asigurările mele că tu eşti deja logodită cu Andrew, ceea ce aşa este, eu nu voi putea să-mi fac ieşirea în societate până în primăvara viitoare Ea spune că trebuie să treacă un an de la moartea unui membru apropiat al familiei, ca cineva să poată lua parte la altceva decât la întâlniri liniştite, neoficiale Mie nu-mi pasă câtuşi de puţin, pentru că perspectiva balurilor şi a tot ce înseamnă acestea mi se pare de-a dreptul înfricoşătoare Trebuie să-mi scrii şi să-mi spui dacă este chiar atât de rău pe cât se pare Bunica o să meargă din când în când la Londra, la teatru, care îi place foarte mult şi mi-a promis că o pot însoţi uneori O să-ţi trimit vorbă de îndată ce voi afla când va fi asta, ca să punem la cale o modalitate de a ne vedea Acum trebuie să te las, pentru că bunica a angajat un tutore care să mă înveţe cum să mă comport în societate, când îmi voi face ieşirea Sunt atâtea de învăţat, că mi se face pielea de găină… Victoria băgă scrisoarea în sertar, Se uită la ceasul de pe poliţă şi oftă Ştia foarte bine ce înţelegea Dorothy cu ultimul ei paragraf, pentru că de două săptămâni, Miss Flossie Wilson îi vâra în propriul ei cap regulile de comportament şi de convenienţă şi se făcuse ora, acum, pentru o altă lecţie — Bine ai venit, spuse Miss Flossie numai zâmbet, când Victoria intră în salon Astăzi cred că o să ne ocupăm de formele corecte de adresare, în funcţie de titlu de nobleţe al fiecăruia Nu putem risca să faci vreo greşeală mâine seară, la balul tău Înfrângându-şi dorinţa sălbatică de a-şi sufleca fustele şi de a zbura din casă, Victoria se aşeză lângă Charles, vizavi de Miss Flossie De aproape două săptămâni, Miss Flossie o târa de la croitoreasă la modistă, de aici la altă croitoreasă, între ceea ce păreau a fi interminabile lecţii de comportament, dans şi franceză În timpul acestor lecţii, Miss Flossie era atentă la dicţia Victoriei, îi studia fiecare gest, îi punea fel de fel de întrebări, dând din când în când din capul ei cu bucle şi fluturându-şi degetele într-un fel care îi amintea Victoriei de o mică pasăre agitată — Ei, acum, ciripi Miss Flossie, voi începe cu ducii Aşa cum ţi-am spus ieri, titlul de duce este cel mai înalt titlu de nobleţe neregal, în Anglia Tehnic, ducii sunt „prinţi”, dar deşi ţi s-ar putea părea că un prinţ este mai înalt în grad, aminteşte-ţi că fiii regilor se nasc prinţi, dar sunt înălţaţi la rangul de duce Dragul nostru Charles, termină ea triumfător, este duce! — Da, acceptă Victoria întorcându-se cu un zâmbet de simpatie spre unchiul Charles — După duce urmează marchizul Marchizul este moştenitorul unui ducat De aceea dragului nostru Jason i se spune marchiz! Apoi vine un viconte şi la urmă, baronul Vrei să ţi le scriu, draga mea? — Nu, o asigură repede Victoria Le-am reţinut deja — Eşti un copil atât de deştept, spuse aprobator Miss Flossie Ei, acum o să vorbim despre formulele de adresare Când i te adresezi unui duce, trebuie să-i spui „Înălţimea Voastră”; niciodată, o preveni aceasta, accentuând, nu i te adresezi unui duce cu „my lord” Unei ducese i te adresezi tot cu „Înălţimea Voastră” Totuşi, tuturor celorlalţi nobili li te poţi adresa cu my lord, iar soţiilor lor, cu my lady, care este formula potrivită de adresare Când eşti ducesă, ţi se spune „Înălţimea Voastră” Nu este înnebunitor? termină ea, triumfal — Da, bâigui Victoria, stânjenită Unchiul Charles îi explicase de ce era necesar ca societatea să creadă că logodna ei cu Jason era reală şi cum Miss Flossie era aşa o gură spartă, decisese că Flossie trebuie să creadă ce credea toată lumea — Am obţinut permisiunea, de la doamnele de la Almack’s, să dansezi vals, la ieşirea ta, draga mea Dar ajunge cu acest subiect Acum o să ne ocupăm de un fragment din ghidul aristocraţiei, Debrett’s Peerage, da? Dar Victoria a fost scutită de această agonie de către Northrup, care intră în salon, îşi drese glasul şi anunţă sosirea Contesei de Collingwood — Condu-o aici, Northrup, spuse unchiul Charles, jovial Caroline Collingwood intră în salon, observă cărţile despre bunele maniere, deschise pe masă, alături de volumul Debrett’s Peerage şi îi aruncă Victoriei o privire conspirativă — Speram că m-ai putea însoţi la o plimbare în parc, îi spuse ea Victoriei — Mi-ar plăcea asta mai mult ca orice, exclamă Victoria V-aţi supăra foarte rău? Miss Flossie? Unchiule Charles? Amândoi i-au dat permisiunea şi Victoria se grăbi pe scări în sus să-şi aranjeze părul şi să-şi potrivească pălăria Aşteptând-o, Caroline se întoarse politicoasă spre cei doi ocupanţi mai în vârstă, ai salonului — Îmi închipui că abia aşteptaţi seara de mâine — Ah, da, abia aştept, recunoscu Miss Flossie, dând energic din buclele ei blonde Victoria este o domnişoară încântătoare, ceea ce nu mai trebuie să-ţi pun, de vreme ce o cunoşti deja Are maniere atât de minunate şi este atât de degajată şi de sociabilă Şi ce ochi are! Şi ce chip frumos Sunt cât se poate de încrezătoare că va avea mare succes Păcat, totuşi, că nu este blondă Miss Flossie oftă şi dădu din cap, în chip de regret, nebăgând în seamă şuviţele de mahon ale lui Lady Collingwood — Ştii, blondul este la modă Privirea ei de pasăre se îndreptă spre Charles Îl mai ţii minte pe Lordul Hornby, tânăr? Consideram atunci că era cel mai frumos bărbat în viaţă Avea păr roşu şi nişte maniere atât de frumoase Fratele lui era aşa de scund… Şi continuă tot aşa, trecând de la un subiect la altul, ca şi cum ar fi sărit de pe o ramură, pe alta * Victoria se uită în jurul ei, în parc şi se lăsă pe spate în caleaşca deschisă, închizând ochii de plăcere — Ce pace este aici, îi spuse ea lui Caroline şi ce frumos din partea ta că ai venit să mă salvezi de atâtea ori, cu ieşirile astea — Ce studiaţi când am apărut eu? — Formulele corecte de adresare către membrii nobilimii şi soţiile lor — Şi le-ai învăţat? o întrebă Caroline — Absolut, spuse Victoria înfrânându-şi un căscat obosit, nepoliticos Tot ce trebuie să fac este să le spun „my lord”, ca şi cum ar fi Dumnezeu şi soţiilor lor „my lady”, ca şi cum aş fi subreta lor Victoria chicoti, răspunzând hohotului de râs al Carolinei — Mai greu mi-a fost însă cu franceza, mărturisi ea Mama ne-a învăţat pe mine şi pe Dorothy să citim şi fac asta foarte bine, dar nu pot găsi cuvintele potrivite, când încerc să vorbesc Caroline, care vorbea fluent franceza, încercă să o ajute — Uneori este mai uşor să înveţi o limbă în expresii utile, decât sub formă de cuvinte izolate; atunci nu mai ai nevoie să te gândeşti cum să le împreunezi, iar restul poate veni pe parcurs De exemplu, cum mi-ai cere ceva de scris, în franceză? — Mon pot d’encre peut vous emprunter votre stylo? se aventură Victoria Buzele Carolinei tremurau de râs — Tocmai ai spus: „călimara mea vrea să împrumute tocul tău” — Cel puţin am fost pe aproape, spuse Victoria şi amândouă izbucniră în hohote de râs Ocupanţii celeilalte trăsuri din parc se întoarseră la sunetul muzical al veseliei lor şi încă o dată se remarcă faptul că eleganta Contesă Collingwood manifesta un interes deosebit pentru Lady Victoria Seaton, un fapt care contribuise deja considerabil la prestigiul în ascensiune al Victoriei, în societatea pe care avea să o cunoască Victoria se întinse spre Wolf, care le însoţea în mod regulat în plimbările lor şi îl mângâie pe cap — Este ciudat, nu-i aşa, că am învăţat matematică şi chimie de la tatăl meu, dar franceza mă sfidează? Probabil că nu o pot stăpâni pentru că învăţarea ei mi se pare inutilă — De ce este inutilă? — Pentru că în curând o să vină Andrew şi o să mă ducă acasă — O să-mi fie dor de tine, spuse Caroline melancolică Majoritatea prieteniilor au nevoie de ani ca să te simţi atât de bine şi de relaxat cum ne simţim noi Când anume crezi că o să vină Andrew? — I-am scris la o săptămână după moartea părinţilor mei, îi răspunse Victoria, potrivindu-şi absentă o şuviţă de păr sub bonetă Scrisoarea face cam şase săptămâni până la el iar lui îi vor trebui alte şase ca să reîntoarcă acasă Va mai avea nevoie de alte şase săptămâni ca să ajungă aici, din America Mâine se împlinesc exact optsprezece săptămâni de când i-am scris — Presupui că a primit scrisoarea pe care i-ai trimis-o în Elveţia, dar poşta spre Europa nu este întotdeauna sigură Dar dacă, să zicem, el plecase deja spre Franţa, unde anume ziceai că urma să se ducă? — I-am dat doamnei Bainbridge, mama lui Andrew, o a doua scrisoare, pe care să i-o trimită în Franţa în cazul în care ar fi ajuns el acolo Victoria oftă Dacă aş fi ştiut, când i-am scris, că eu urma să ajung în Anglia, ar fi putut rămâne în Europa, ceea ce ar fi fost mult mai convenabil Din nefericire nu am ştiut asta, aşa că tot ce i-am scris eu în primele mele scrisori a fost despre moartea părinţilor mei în accident Sunt convinsă că a plecat în America, de îndată ce a aflat asta — Atunci de ce nu a sosit în America înaintea plecării tale spre Anglia? — Probabil că nu a avut timp suficient Presupun că a sosit cam la o săptămână sau două după plecarea mea Caroline îi aruncă Victoriei o privire preocupată, ezitantă — Victoria, i-ai spus Ducelui de Atherton că eşti sigură că Andrew vine după tine? — Da, dar el nu mă crede Şi tocmai din cauza asta este decis să mă prezinte în societate — Dar nu ţi se pare ciudat faptul că vrea ca tu şi Lord Fielding să pretindeţi că sunteţi logodiţi? Nu vreau să mă bag, se scuză repede Caroline şi dacă preferi să nu discuţi chestiunea asta cu mine, te înţeleg Victoria scutură din cap, entuziastă — Abia aşteptam să discut cu tine despre asta, dar nu am vrut să profit de prietenia noastră şi să te încarc pe tine cu problemele mele — Eu te-am încărcat pe tine cu ale mele, spuse Caroline, simplu Iar prietenii pentru asta sunt ca să vorbeşti cu ei Nici nu-ţi poţi închipui cât de minunat este pentru mine să am o prietenă în societate, de care să fiu sigură că nu ar duce mai departe un cuvânt de-al meu Victoria zâmbi — Bine, atunci… Unchiul Charles zice că motivul pentru care vrea ca toată lumea să creadă că sunt logodită, este că acest lucru îmi va da posibilitatea să rămân liberă faţă de alte „combinaţii” şi „complicaţii” Ca femeie logodită, spune el, mă voi putea bucura de tot ce înseamnă prezentarea mea, fără să simt nici cea mai vagă presiune din partea curtezanilor, sau a societăţii, ca să mă decid asupra unei posibile alegeri Caroline spuse, uşor derutată, totuşi: — Într-un fel are dreptate, dar nu o să-i fie deloc uşor să-i împiedice pe domni să te preseze cu cererile Victoria se uită gânditoare la straturile frumoase de panseluţe care înfloreau de-a lungul aleii — Ştiu asta şi uneori am senzaţia că el încă mai nutreşte speranţa că în final, dacă nu apare Andrew, mă voi căsători cu Lordul Fielding Ochii cenuşii ai Carolinei se umbriră, preocupaţi — Crezi că există o asemenea posibilitate? — Niciuna, spuse Victoria cu toată sinceritatea, zâmbind Răsuflând uşurată, Caroline se lăsă pe spate — Bine Mi-aş face griji pentru tine, dacă te-ai mărita cu Lord Fielding — De ce? întrebă Victoria, dintr-odată curioasă — Îmi pare rău că m-a luat gura pe dinainte, şopti Caroline nefericită, dar dacă tot am făcut-o, presupun că trebuie să-ţi spun Dacă Andrew al tău nu vine după tine, trebuie să ştii totuşi ce fel de om este cu adevărat Lord Fielding Există saloane în care este acceptat, dar nu cu adevărat bine primit… — De ce? — Pentru simplul fapt că a existat un oarecare scandal în urmă cu patru ani Nu cunosc detaliile, pentru că eram prea mică atunci ca să pot lua parte la bârfele cu adevărat „deocheate” Săptămâna trecută l-am rugat pe soţul meu să-mi spună, dar el este prieten cu Lordul Fielding şi nu vrea să vorbească despre asta Zice că totul nu a fost decât o poveste absurdă, trâmbiţată de o femeie demnă de dispreţ şi mi-a interzis să întreb pe oricine altcineva, spunând că asta nu ar face decât să stârnească vechile bârfe — Miss Flossie zice că societatea este întotdeauna dispusă să bârfească, dar că de cele mai multe ori totul nu este decât fum În sfârşit, indiferent ce a fost, sunt sigură că în următoarele săptămâni o să aud tot ce se poate, comentă Victoria — Ba nu, predică emfatic Caroline În primul rând, eşti o femeie tânără, nemăritată, aşa că nimeni nu-ţi va spune ceva cât de cât scandalos, de teamă să nu-ţi ofenseze sensibilitatea sau nu cumva să leşini În al doilea rând, oamenii bârfesc despre ceilalţi, dar rareori comentează pe faţă Aceasta este natura bârfei, să fie purtată în spatele celor direct implicaţi — Cauzând astfel mult rău şi întreţinând o atmosferă încinsă, conveni Victoria Şi la Portage, New York, se bârfeşte, dar şi acolo totul este mai mult fum — Poate, dar aş vrea să te mai previn în legătură cu ceva, continuă Caroline cu un aer vinovat, dar decisă să-şi protejeze prietena Din cauza rangului şi al averii sale, Lordul Fielding continuă să fie considerat o partidă extraordinară şi există foarte multe doamne care îl găsesc totodată şi extrem de prezentabil Din aceste trei motive, sunt înnebunite după el Dar el nu se poartă deloc frumos cu ele De fapt, au existat situaţii în care a fost efectiv nemanierat! Victoria, Lordul Fielding nu este un gentleman, concluzionă Caroline pe un ton acuzator Aşteptă apoi o reacţie din partea prietenei sale, dar cum Victoria o privi doar ca şi cum acest defect al caracterului Lordului Fielding ar fi avut importanţa unei cravate şifonate, Caroline oftă şi continuă — Bărbaţii se tem de el aproape la fel de mult ca şi destule femei, nu doar pentru faptul că este atât de rece şi de distant, ci şi pentru că există zvonuri despre duelurile lui din India Se zice că s-a duelat cu foarte mulţi bărbaţi şi că i-a ucis cu sânge rece, fără urmă de emoţie sau de regret – se zice că este în stare să provoace pe cineva la duel pentru cea mai mică ofensă… — Nu cred asta, spuse Victoria cu inconştientă loialitate faţă de Jason — Poate că tu nu, dar alţii cred şi oamenii se tem de el — Înseamnă atunci că îl ostracizează? — Dimpotrivă, spuse Caroline Efectiv îl încurajează Nimeni nu ar îndrăzni să-l atace direct Victoria o privi fără să-i vină să creadă — Precis, toată lumea care îl cunoaşte se teme de el? — Aproape toată lumea Robert îl place sincer şi râde când îi spun că Lordul Fielding are ceva sinistru în el Am auzit-o totuşi pe mama lui Robert comentând odată cu un grup de prietene că Lordul Fielding este rău, că foloseşte femeile şi apoi se descotoroseşte de ele — Nu poate fi chiar aşa de rău Chiar tu ai spus că este considerat o partidă splendidă… — De fapt, este considerat cea mai bună partidă din Anglia — Vezi! Dacă oamenii ar crede că este chiar atât de rău pe cât crezi tu că gândesc ei, nicio fată şi nicio mamă de fată nu s-ar gândi vreodată la el ca la o partidă Caroline fornăi nedelicat — Pentru un titlu de duce şi o avere uriaşă, sunt destule care s-ar mărita şi cu Barbă Albastră! Când Victoria râse, pe chipul Carolinei se aşternu confuzia — Victoria, Lordul Fielding nu ţi se pare şi ţie ciudat şi înfricoşător? Victoria se gândi cu grijă la răspuns, în timp ce vizitiul întorcea înapoi, spre reşedinţa lui Jason Îşi aminti de cuvintele biciuitoare ale lui Jason, când şi-a făcut ea apariţia la Wakefield şi de furia îngrozitoare care l-a cuprins când a înotat ea în râu Dar şi-a amintit şi de cum a trişat el la jocul de cărţi, cum a liniştit-o în noaptea în care a plâns şi cum a râs de încercarea de a mulge vaca Şi-a amintit şi cum a ţinut-o lipită trupul lui şi a sărutat-o cu atâta tandreţe, dar goni imediat din minte această amintire — Temperamentul Lordului Fielding este iute, începu ea încet, dar am observat că îi trece repede furia şi că vrea să dea totul uitării Din acest punct vedere semăn mult cu el, deşi nu mă înfurii aşa uşor ca el Şi nu m-a provocat la duel când l-am ameninţat că-l împuşc, a adăugat ea cu umor, aşa nu pot crede că este atât de dornic să ucidă oameni Dacă mi-ai cere să-l descriu, aş spune poate că este un bărbat mult prea generos, care ascunde multă căldură sub această… — Glumeşti! Victoria scutură din cap, încercând să se explice — Eu îl văd altfel decât îl vezi tu Eu încerc să văd oamenii aşa cum m-a învăţat tata că ar trebui — Ți-a spus şi să rămâi oarbă la defectele lor? o întrebă Caroline disperată — Câtuşi de puţin Dar el era medic şi m-a învăţat să caut cauzele lucrurilor, nu doar simptomele De aceea, de câte ori cineva se comportă ciudat, încep să mă întreb de ce face asta şi există întotdeauna un motiv De exemplu, ai observat vreodată că atunci când oamenii nu se simt bine, sunt de obicei nervoşi? Caroline confirmă dând imediat din cap — Fraţii mei deveneau întotdeauna teribil de încăpăţânaţi, la cea mai slabă indispoziţie — Asta vreau eu să spun: fraţii tăi nu sunt răi, dar când nu se simt bine, devin nervoşi — Crezi atunci că Lordul Fielding este bolnav? — Nu cred că este foarte fericit, ceea ce este acelaşi lucru cu a nu te simţi bine Dar în plus de asta, tata m-a mai învăţat să acord mai multă importanţă lucrurilor pe care le face cineva, decât celor pe care le spune Dacă îl priveşti pe Lordul Fielding în felul acesta, el a fost foarte bun cu mine Mi-a oferit o locuinţă şi mai multe haine frumoase decât aş putea folosi într-o viaţă şi chiar m-a lăsat să-l aduc pe Lupu în casă — Cred că tu ai o înţelegere superioară pentru oameni, spuse Caroline încet — Nu, nu am, o contrazise Victoria brutal Şi eu îmi pierd firea şi sunt rănită la fel de uşor ca oricine altcineva Dar nu şi după ce îmi amintesc să încerc să înţeleg de ce persoana respectivă s-a purtat astfel — Şi ţie nu ţi-e frică de Lordul Fielding, nici chiar atunci când este furios? — Doar puţin, recunoscu Victoria Dar cum nu l-am mai văzut de când am venit la Londra, probabil că fac pe curajoasa pentru că există acum o distanţă între noi — Nu mai există, observă Caroline, arătând cu înţeles spre eleganta trăsură din lac negru, cu un blazon auriu pe uşă, care aştepta în faţa casei cu numărul 6 de pe Brook Street — Blazonul de pe trăsura neagră este al Lordului Fielding, îi explică ea Victoriei, văzând că aceasta nu pricepea Iar trăsura care a tras în faţa ei este a noastră, ceea ce înseamnă că soţul meu şi-a terminat mai devreme treaba şi a decis să vină după mine Victoria avu o uşoară tresărire a inimii, văzând că Jason era acolo, o reacţie repede înlocuită de vina nervoasă că a discutat cu Caroline despre el Amândoi domnii erau în salon, ascultând-o politicoşi pe Miss Flossie care-i tortura cu un monolog lung, discontinuu, despre progresele făcute de Victoria în ultimele două săptămâni, întrerupt de comentarii frenetice despre propriul ei debut în societate, în urmă cu aproape cincizeci de ani Victoria aruncă o privire spre chipul încordat al lui Jason şi concluzionă că probabil acesta o strangula mental pe Miss Flossie — Victoria! spuse Miss Flossie, bătând veselă din palme În sfârşit, te-ai întors! Le povesteam acestor domni despre talentul tău la pian şi abia aşteaptă să te audă cântând Fără să observe expresia ironică de pe chipul lui Jason când acesta află cât de nerăbdător era, Miss Flossie o împinse pe Victoria spre pian şi insistă să cânte chiar atunci ceva Neajutorată, Victoria se aşeză pe banchetă şi se uită la Jason, care era concentrat să îndepărteze o scamă de pe pantalonul lui bleumarin, frumos croit Poate doar dacă ar fi căscat, ar fi putut arăta mai plictisit Dar arăta şi incredibil de bine, îşi spuse Victoria şi simţi un alt tremur nervos, amplificat la infinit de zâmbetul ironic de pe chipul lui, când acesta îşi ridică privirile spre ea — Nu am cunoscut încă o femeie care să ştie să înoate, să tragă la ţintă, să îmblânzească animale sălbatice şi, conchise el, să cânte la pian Ia să te auzim După tonul vocii lui, Victoria era sigură că acesta se aştepta ca ea să cânte prost şi ar fi dat oricât să poată evita să dea un recital acum, când era atât de inexplicabil de nervoasă — Domnul Wilhelm ne-a dat, lui Dorothy şi mie, lecţii de pian, ca să se revanşeze faţă de tatăl meu care îl trata de boala lui de plămâni Nu am mai cântat de luni de zile, până acum două săptămâni şi încă nu mi-am reintrat în mână, spuse ea încercând repede să se scuze — Beethovenul meu este efectiv mediocru şi… Vaga ei speranţă se risipi când Jason ridică provocator dintr-o sprânceană şi îi făcu semn spre claviatură Victoria capitulă, oftând — Ai vrea să asculţi ceva în mod deosebit? — Beethoven, spuse acesta, sec Victoria îi aruncă o privire disperată, care nu-l făcu pe acesta decât să zâmbească şi mai larg, dar îşi aplecă faţa şi se pregăti să facă ce-i ceruse Îşi plimbă degetele pe claviatură, apoi se opri, cu mâinile deasupra acesteia Când şi le coborî apoi din nou, încăperea răsună de melodia vibrantă, curgătoare şi de crescendourile triumfale ale Sonatei pentru Pian în Fa Minor de Beethoven, explodând cu toată puterea şi forţa şi dulceaţa însufleţită a fragmentului În hol, în spatele salonului, Northrup se opri din lustruitul unui bol de argint şi închise ochii de fericire, ascultând ca vrăjit O’Malley se opri din dojenirea unui subordonat şi îşi întoarse capul spre salon, zâmbind la auzul muzicii înălţătoare care era cântată în casa Lordului Fielding Când Victoria termină, toată lumea din salon izbucni în aplauze spontane, exceptându-l pe Jason care se lăsă pe spate, în fotoliul lui, cu un zâmbet pe buze — Mai ai cumva şi alte talente „mediocre”? glumi el, dar în ochii lui se citea un compliment sincer şi când Victoria îl văzu, se simţi inundată de o absurdă plăcere Curând după aceea, Caroline şi soţul ei au plecat, promiţând că o vor vedea pe Victoria la balul ei din seara următoare şi Miss Flossie i-a condus la uşă Rămasă singură cu Jason, Victoria fu cuprinsă de o teribilă timiditate şi ca să şi-o ascundă, începu să vorbească repede — Sunt… sunt surprinsă să te văd aici — Sunt convins că nu ţi-ai imaginat că nu o să particip la debutul tău, nu? glumi el cu un zâmbet ameţitor Nu sunt chiar total lipsit de maniere, să ştii asta Se presupune că suntem logodiţi Cum ar arăta dacă nu aş apărea acolo? — My lord… începu ea — Ce rezonanţă plăcută, remarcă el râzând Foarte respectuos Niciodată nu mi-ai spus aşa, până acum Victoria îi aruncă o privire de veselă severitate — Şi nici acum nu aş fi făcut asta, dacă nu mi-ar fi vârât Miss Flossie în cap, zile la rând, fel de fel de titluri şi de formule de adresare, dar ce am început să spun este că nu mă pricep prea bine la înşelătorii şi ideea de a le spune oamenilor că suntem logodiţi îmi crează o stare cumplită Unchiul Charles nici nu vrea să-mi asculte obiecţiile, dar eu cred că ideea asta nu este bună — Nu este, conveni Jason, simplu Motivul pentru care ţi-am oferit acest sezon este de a te prezenta prezumtivilor tăi soţi… Victoria dădu să deschidă gura, să insiste că Andrew avea să fie soţul ei, dar Jason ridică mâna şi îşi amendă ultima afirmaţie — Scopul este prezentarea ta prezumtivilor soţi, în cazul în care Ambrose nu se grăbeşte să vină să te salveze — Andrew, îl corectă Victoria Andrew Bainbridge Jason ridică din umeri, desfiinţându-l pe Andrew — Când va veni vorba de logodna noastră, vreau ca tu să spui ce am spus şi eu — Adică? — Eu spun că încă nu este nimic definitiv, sau că tu nu mă cunoşti suficient ca să fii sigură că sentimentele tale s-au oprit asupra mea Asta va lăsa uşa deschisă pentru ceilalţi pretendenţi ai tăi şi nici măcar Charles nu va avea nimic de obiectat — Eu aş prefera să spun adevărul, că nu suntem logodiţi Jason îşi duse mâinile la ceafă, masându-şi iritat muşchii încordaţi — Nu poţi face asta Dacă unul dintre noi se dezice acum, atât de repede după sosirea ta în Anglia, se vor face multe speculaţii neplăcute despre acela dintre noi care s-a dezis şi de ce anume Victoria îşi aminti ce i-a spus Caroline despre atitudinea înaltei societăţi faţă de Jason şi presupuse imediat ce ar spune lumea dacă ea ar fi cea care s-ar dezice Privind astfel lucrurile, se convinse că trebuie să continue să pretindă că sunt logodiţi Pentru nimic în lume nu l-ar răsplăti pe Jason pentru bunătatea şi generozitatea lui, făcând pe cineva să creadă că l-a găsit respingător sau înfricoşător ca eventual soţ — Foarte bine, spuse ea O să spun că lucrurile nu sunt încă definitivate — Eşti o fată bună Charles a avut deja un atac aproape fatal şi inima lui este foarte slăbită Nu vreau să-ţi faci griji inutil, dar el este foarte decis să te vadă măritată — Ce se va întâmpla cu el când o să vină Andrew să mă ia acasă? Ochii ei se făcură mari, când îi trecu prin cap un nou gând Şi ce vor spune oamenii de aici când eu o să… o să mă scutur de tine ca să mă mărit cu Andrew? Ochii lui Jason sclipiră amuzaţi de expresia aleasă de ea — Dacă se întâmplă asta, o să spunem că onorezi o logodnă anterioară, aranjată de tatăl tău În Anglia este de datoria fiicei să se mărite aşa cum doreşte familia ei şi toată lumea va înţelege Lui Charles o să-i fie dor de tine, dar dacă o să creadă că eşti fericită, o să sufere mai puţin Totuşi, adăugă el, eu nu cred că o să se întâmple aşa Charles mi-a vorbit despre Bainbridge iar eu consider că acesta este probabil un bărbat slab, care se află sub papucul mamei lui Fără prezenţa ta în America, să-i întăreşti curajul şi hotărârea, se pare că nu are puterea să îşi sfideze mama şi să vină după tine — Ah, pentru Dumnezeu… izbucni Victoria, exasperată de părerea lui greşită despre Andrew — Nu am terminat – o întrerupse Jason, autoritar În acelaşi timp, mie mi se pare clar că tatăl tău nu a fost extrem de nerăbdător ca voi doi să vă căsătoriţi – nu, de vreme ce a insistat asupra testului despărţirii, ca să vă verificaţi sentimentele unul faţă de celălalt, deşi vă ştiaţi de o viaţă La moartea tatălui tău, tu nu erai logodită cu Bainbridge, Victoria, termină Jason implacabil De aceea, în cazul în care apare în prag, va trebui să obţină aprobarea mea ca să-ţi permit să te măriţi cu el şi să pleci în America Confruntată cu un asemenea tupeu, Victoria nu ştia dacă să râdă sau să se înfurie — Pe naiba! izbucni ea, gândurile rostogolindu-se de la sine Tu nu l-ai cunoscut niciodată şi ai şi stabilit ce fel de om este Iar acum spui că nu pot pleca cu el decât dacă trece proba cu tine Cu tine, care practic m-ai scos afară de ureche, în ziua în care am venit la Wakefield! Totul părea atât de absurd, încât Victoria începu să râdă — Vreau să-ţi spun că nu am avut niciodată nici cea mai vagă idee despre ce anume intenţionezi să faci sau să spui, ca să mă uluieşti Nu ştiu ce să fac, când este vorba de tine — Tot ce trebuie să faci, spuse Jason cu un zâmbet în colţul buzelor, este ca în următoarele câteva săptămâni să studiezi recolta actuală de fanţi londonezi, să-l alegi pe cel pe care-l vrei şi să mi-l aduci mie Ca să vă dau binecuvântarea Nimic nu poate fi mai uşor, eu o să lucrez aici, în birou, aproape zilnic — Aici? ripostă Victoria sugrumându-şi un râs îngrozit, la descrierea lui despre cum ar trebui să-şi aleagă soţul Eu credeam că o să stai acasă la Unchiul Charles — O să dorm acolo, dar o să lucrez aici Casa lui Charles este al naibii de neconfortabilă Mobilierul este vechi şi încăperile sunt mici şi întunecate În plus, nimeni nu o să spună nimic dacă stau ziua aici, atâta vreme cât ai o însoţitoare corespunzătoare, ceea ce ai Nu există niciun motiv să lucrez în condiţii lipsite de confort Şi că veni vorba de însoţitoare, vorbăria lui Miss Flossie nu ţi-a provocat încă o stare de comă? — Este foarte dulce, spuse Victoria, încercând din nou să nu râdă — Nu am mai auzit niciodată vreo femeie să vorbească atât de mult şi să nu spună nimic — Este bună la suflet — Adevărat, confirmă el absent, întorcându-şi atenţia spre ceas În seara asta trebuie să merg la operă Când se întoarce Charles, spune-i că am fost aici şi că mâine seară o să fiu aici, să salut oaspeţii — Foarte bine Aruncându-i o privire obraznica, veselă, Victoria adăugă: — Dar te previn că o să mă distrez de minune când o să apară Andrew şi o să fii obligat să recunoşti cât de mult te-ai înşelat, în totul — Nu conta pe asta — Ah, dar contez O s-o rog pe doamna Craddock să-ţi facă „plăcinta fraierului”, numai din făină şi apă şi o să te oblig s-o mănânci în faţa mea Într-o tăcere surprinsă, Jason se uită în jos la ea, cum râdea privindu-l în ochi — Ție nu îţi este frică de nimic, nu? — Mie nu mi-e frică de tine, anunţă ea veselă — Ar trebui, spuse el ieşind pe această replică enigmatică CAPITOLUL 13 — A sosit aproape toată lumea, sporovăia înnebunită Miss Flossie, în timp ce Ruth termina ultimele retuşuri la coafura Victoriei Este timpul să-ţi faci marea intrare, draga mea Victoria se ridică ascultătoare, dar genunchii îi tremurau — Aş fi preferat să stau împreună cu cei care întâmpină oaspeţii, cu unchiul Charles şi Lordul Fielding, ca să îi cunosc pe oaspeţi în parte Ar fi fost mai puţin tensionat — Dar nu atât de eficient, spuse degajat Miss Flossie Victoria aruncă o ultimă privire critică în oglindă, acceptă evantaiul pe care i-l întindea Ruth şi îşi ridică puţin fustele — Sunt gata, spuse ea tremurând toată În timp ce traversau palierul, Victoria aruncă o privire în foaierul de dedesubt, care se transformase într-o splendidă grădină cu flori în cinstea balului, cu ghivece uriaşe cu ferigi mândre şi imense coşuri cu trandafiri Apoi inspiră nervos şi începu să urce scara unduitoare care ducea sus, la etajul următor, unde se afla sala de bal Valeţi îmbrăcaţi în livrele oficiale, de catifea verde tivită cu fir de aur stăteau de-a lungul scării, lângă suporturi înalte din argint, cu alţi trandafiri albi Victoria le zâmbi valeţilor pe care-i cunoştea şi îi salută politicos din cap, pe ceilalţi O’Malley, valetul şef, era postat în capul scării şi Victoria îl întrebă încet: — Te mai supără măseaua? Nu uita să-mi spui dacă îţi revine durerea, nu e nicio problemă să-ţi mai fac o poţiune Acesta îi zâmbi cu devotament nemascat — Nu mă mai supără deloc, de când mi-aţi făcut-o pe ultima, my lady — Foarte bine, dar n-are rost să suferi, dacă te apucă din nou, da? — Da, my lady Acesta aşteptă până când Victoria depăşi curba scării, apoi se întoarse spre valetul de lângă el — Este o mare doamnă, nu? — O adevărată lady din cap până în picioare, recunoscu celălalt valet Exact aşa cum ai spus tu, de la bun început — O să ne lumineze viaţa la toţi, prevesti O’Malley Şi stăpânului, din clipa în care o să-i încălzească patul O să-i dea un moştenitor, asta o să-l facă fericit Northrup stătea la balconul de deasupra sălii de bal, drept ca lumânarea, gata să-i anunţe pe ultimii oaspeţi care treceau pe sub portalul de marmură de lângă el Victoria se apropie de el, cu picioare de gelatină — Acordă-mi o clipă să-mi trag răsuflarea, îl imploră ea Apoi ne poţi anunţa numele Sunt teribil de nervoasă O idee de zâmbet, dar nu chiar, sparse expresia serioasă a acestuia, în timp ce ochiul lui expert se plimba peste tânără care-ţi tăia respiraţia, de lângă el — În timp ce dumneavoastră vă trageţi sufletul, my lady, pot să vă spun cât de mult mi-a plăcut să vă ascult interpretând Sonata pentru Pian în Fa Minor de Beethoven, ieri după-amiază? Este una din preferatele mele Victoria era atât de încântată şi de uluită de neaşteptata cordialitate a austerului majordom, încât aproape uită de mulţimea gălăgioasă, veselă, din sala de bal de dedesubt — Mulţumesc, spuse ea zâmbind cu căldură Şi care este bucata ta favorită? Acesta o privi şocat de interesul ei, dar îi răspunse — O să ţi-o cânt mâine, îi promise ea dulce — Este foarte amabil din partea dumneavoastră, my lady! îi răspunse el cu chipul inflexibil şi cu o plecăciune oficială Dar când se întoarse să o anunţe, vocea lui Northrup răsuna de mândrie: — Lady Victoria Seaton, Contesă de Langston şi Miss Florence Wilson Un fulger de anticipare păru să străbată mulţimea, întrerupând discuţiile şi sugrumând râsetele, în timp ce în jur de 500 de oaspeţi se întoarseră aproape la unison, ca să o vadă pentru prima oară pe fata născută în America şi care purta acum titlul mamei ei, iar în curând avea să primească unul şi mai râvnit, de la Jason, Lord Fielding Şi au văzut o zeiţă exotică, cu o parură de păr tiţianic, drapată într-o rochie scânteietoare, în stil grecesc, din mătase de culoarea safirului, care se potrivea cu ochii ei strălucitori şi se mula pe fiecare curbă a trupului zvelt, voluptuos Mănuşi lungi îi îmbrăcau braţele iar părul strălucitor era prins sus, într-o coroană de bucle groase, luminoase, împletite cu panglici cu safire şi diamante Şi au văzut un chip sculptat, de o frumuseţe de neuitat, cu obraji înalţi, delicaţi, un nas perfect, buze generoase şi o minusculă, intrigantă gropiţă în mijlocul bărbiei Nimeni dintre cei care o priveau nu ar fi crezut că genunchii regalei, tinerei frumuseţi aproape că se loveau unul de celălalt, de panică Marea de chipuri fără nume din faţa ei păru că se dă în lături în timp ce Victoria cobora scările şi Jason începu dintr-odată să vină spre ea, de undeva din mulţime Îi întinse mâna şi automat, Victoria îşi puse mâna într-a lui, dar ochii întorşi spre ai lui, erau mari de spaimă Aplecându-se mult, ca pentru a-i face un compliment intim, Jason îi spuse: — Eşti speriată de moarte, da? Vrei să încep cu sutele de prezentări acum, sau ai prefera să dansezi cu mine şi să-i lăsăm astfel să îşi termine atenta ta studiere? — Ce alegere! şopti Victoria, sugrumându-şi un chicot de râs — Pornesc muzica! decise Jason înţelept şi le făcu semn muzicanţilor, cu o înclinare a capului O conduse apoi spre ringul de dans şi o luă în braţe, în timp ce începeau primele acorduri ale unui vals dramatic — Ştii să dansezi vals? o întrebă el brusc — Ce moment să mă întrebi! spuse ea râzând, în pragul isteriei — Victoria! spuse Jason sever, dar cu un zâmbet ameţitor, în beneficiul spectatorilor Nu uita că eşti aceeaşi tânără femeie care m-a ameninţat rece că îmi zboară creierii, cu puşca Nu cumva să îndrăzneşti să fii laşă, acum — Nu, my lord, răspunse ea încercând cu disperare să îl urmeze, în timp ce el îi ghida primii paşi ai valsului Valsa, îşi spuse ea, cu aceeaşi eleganţă relaxată cu care îşi purta superbele lui haine negre, de seară Brusc, braţele lui se strânseră în jurul taliei ei, forţând-o să se apropie ameţitor de trupul lui puternic şi o preveni, cu voce scăzută: — Se obişnuieşte ca dansatorii să se angajeze într-o conversaţie oarecare, sau să flirteze nevinovat în timpul dansului, altfel spectatorii ar putea crede că cei doi nu se plac Victoria se uită la el, cu gura uscată ca rumeguşul — Spune-mi odată ceva, la naiba! Înjurătura, spusă cu un zâmbet atât de strălucitor şi de amabil, îi stârni involuntar râsul şi Victoria uită o clipă de public Încercând să facă ce-i comandase acesta, spuse primul lucru care-i veni în minte — Dansezi foarte bine vals, my lord Jason se relaxă şi îi zâmbi — Asta trebuia să-ţi spun eu, ţie — Voi englezii aveţi reguli care guvernează absolut totul, contracară Victoria, cu ironică admiraţie — Întâmplător şi dumneavoastră sunteţi englezoaică, doamnă, îi reaminti el, apoi adăugă: — Miss Flossie te-a învăţat foarte bine să valsezi Ce altceva ai mai învăţat? Simţind o mică înţepătură prin afirmaţia lui că nu ştia vals înainte, Victoria îi zâmbi cu dezinvoltură şi spuse: — Poţi să fii sigur că posed acum toate calificările pe care englezii le consideră indispensabile unei tinere lady, prin naştere şi educaţie — Şi care ar fi acelea? o întrebă Jason zâmbindu-i — În afară de pian, pot cânta o melodie, pot valsa fără să cad şi pot broda cu fineţe În plus, pot citi în limba franceză şi pot executa o reverenţă în faţa tronului, cu mult aplomb Am impresia că în Anglia este efectiv de dorit ca o femeie să fie cât se poate de nefolositoare, remarcă ea cu un zâmbet obraznic Jason îşi lăsă capul pe spate şi râse la remarca ei Victoria era, îşi spuse el, o combinaţie uluitoare de contraste intrigante, de sofisticare şi inocenţă, de feminitate şi curaj, de frumuseţe luxuriantă şi umor de nestăpânit Avea un trup care fusese creat pentru mâinile unui bărbat, doi ochi care puteau stârni dorinţa într-un bărbat, un zâmbet care putea fi plin de soare şi senzual şi o gură, o gură care efectiv invita bărbatul să i-o sărute — Este nepoliticos să te zgâieşti la mine, spuse Victoria, poruncindu-şi să păstreze aparenţa că se distrează de minune, nu că o preocupă direcţia privirilor lui Jason îşi îndepărtă privirea de la gura ei — Scuze — Ziceai că se aşteaptă de la noi să ne angajăm într-un fel de flirt, în timpul dansului, îi reaminti ea, tachinându-l Eu nu am însă deloc experienţă în aşa ceva, tu ai? — Mai mult sau mai puţin, replică el, admirând culoarea aprinsă care-i ilumina pomeţii obrajilor — Bine atunci, dă-i drumul, arată-mi cum se face Surprins de invitaţie, Jason privi în jos, în ochii ei albaştri, râzători, umbriţi de gene întunecate şi o clipă se pierdu în ei Dorinţa i se trezi în trup şi braţele lui o strânseră automat, spre el — Tu nu ai nevoie de lecţii Te descurci foarte bine chiar acum, spuse el cu o voce răguşită — La ce? Evidenta ei confuzie îl readuse pe Jason cu picioarele pe pământ şi relaxă strânsoarea — La a te băga singură în mult mai multe necazuri decât te-ai fi gândit vreodată Pe margine, tânărul Lord Crowley îşi ridică monoclul şi o inspectă pe Lady Victoria din cap până în picioare — Splendidă, îi spuse el prietenului său Ţi-am spus asta din clipa în care am văzut-o, în ziua sosirii ei în Brook Street Nu am mai văzut niciodată ceva asemănător Este divină Dumnezeiască Un înger — O frumuseţe, o adevărată frumuseţe! conveni tânărul Lord Wiltshire — Dacă nu ar fi Wakefield, i-aş face eu curte, spuse Crowley M-aş lupta pe baricade cu toţi ceilalţi pretendenţi şi apoi aş începe vânătoarea! — Posibil, spuse Lordul Wiltshire, dar ca să o prinzi, ai avea nevoie să fii cu zece ani mai în vârstă şi de douăzeci de ori mai bogat Deşi, după câte am auzit eu, căsătoria lor încă nu este foarte sigură — În cazul acesta vreau neapărat să-i fiu prezentat în seara asta — Şi eu, replică Lordul Wiltshire provocator şi amândoi o porniră grăbiţi în căutarea respectivelor mame, pentru ca prezentările să poată fi făcute aşa cum trebuie Pentru Victoria, seara a fost un succes de neimaginat Se temuse că societatea va semăna foarte mult cu Lady Kirby, dar cea mai mare parte părea să îi ureze bun venit în cercurile ei exclusiviste De fapt, unii, mai ales domnii, erau aproape amuzant de entuziaşti în a-i face complimente şi a-i acorda atenţie O înconjurară, solicitând să-i fie prezentaţi şi dorind să danseze cu ea, apoi rămânând în preajma ei, înnebuniţi să fie în atenţia ei şi propunându-i să o viziteze Victoria nu luă nimic în serios din toate astea, dar îi trată pe toţi cu imparţială prietenie Din când în când surprindea privirile lui Jason îndreptate spre ea şi îşi zâmbea, încântată Jason arăta în seara aceasta atât de bine că îţi tăia respiraţia, în hainele de seară negre ca pana corbului, care se potriveau cu părul lui şi contrastau puternic cu cămaşa ca neaua şi cu zâmbetul lui ca un fulger alb Pe lângă el, ceilalţi bărbaţi păreau şterşi şi insignifianţi Multe alte femei gândeau la fel ca ea, îşi dădu seama Victoria, patru ore mai târziu, când dansa cu un alt partener Câteva dintre aceste doamne flirtau revoltător cu el, în ciuda presupusei logodne cu ea Privi, cu secretă compasiune, o blondă frumoasă, voluptuoasă, care încerca să-i atragă atenţia sorbindu-l din ochi, în timp ce Jason stătea rezemat neglijent cu umărul de un stâlp, cu o expresie de plictisită condescendenţă pe chipul lui bronzat Până în seara aceasta, Victoria îşi imaginase că doar pe ea o trata cu această atitudine ironică, revoltătoare, dar îşi dădea seama acum că Jason părea să le trateze pe toate femeile cu o toleranţă rece Fără îndoială că la această atitudine se referea Caroline când spunea că Jason era nemanierat şi nu se purta ca un gentleman Chiar şi aşa, femeile erau atrase spre el ca insectele, de o flacără periculoasă Şi de ce nu, decise Victoria filosofic, privindu-l cum îşi elibera delicat braţul din mâna blondei, îndreptându-se spre Lordul Collingwood Jason era captivant, irezistibil, magnetic… bărbat Robert Collingwood se uită la Jason şi făcu un semn cu capul spre curtezanul Victoriei, care stătea lipit de Flossie Wilson, aşteptând întoarcerea Victoriei de pe ringul de dans — Dacă intenţionezi încă să o măriţi cu altcineva, Jason, spuse acesta, nu o să ai mult de aşteptat A devenit tocmai ultimul strigăt al modei — Bine, răspunse Jason privind spre mănunchiul de adoratori ai Victoriei şi desfiinţându-i cu o ridicare din umeri CAPITOLUL 14 Prezicerea lui Robert privind succesul Victoriei s-a dovedit a fi reală A doua zi după bal, doisprezece domni şi şapte tinere domnişoare i-au făcut vizite Victoriei, înmânându-i invitaţii şi rugând-o să le permită să se apropie de Lupu Northrup era în glorie, primind şi conducându-i la plecare pe vizitatori şi instruind valeţii care aduceau tăvi cu ceai, în diferite saloane La ora nouă seara, când s-a servit cina, Victoria era prea epuizată ca să se gândească să mai meargă la vreunul din balurile sau seratele la care fusese invitată Noaptea trecută se culcase în zori şi abia îşi mai putea ţine ochii deschişi în timp ce ciugulea din desertul din faţa ei Jason, pe de altă parte, arăta proaspăt şi vital ca de obicei, în ciuda faptului că lucrase toată după-amiaza în biroul lui — Victoria, ai avut un succes ameţitor noaptea trecută, spuse el întorcându-şi atenţia de la Charles, spre ea Este clar că Wiltshire şi Crowley sunt înnebuniţi deja după tine La fel şi Lordul Makepiece, care este considerat cea mai bună captură a sezonului Ochii ei somnoroşi se umplură de veselie — Expresia asta mă duce cu gândul la un peşte uriaş! O clipă mai târziu se scuză şi se duse la culcare Jason îi ură noapte bună, zâmbind la remarca ei Victoria putea lumina încăperea cu zâmbetul ei, chiar şi unul somnoros În spatele sofisticării ei naturale, existau blândeţe şi inteligenţă Jason sorbi din coniac, amintindu-şi cum fermecase ea societatea seara trecută cu frumuseţea şi râsul ei În seara asta îl câştigase total pe Northrup cântând Mozart, special pentru el Când a terminat, bătrânul majordom avea lacrimi în ochi Victoria a continuat, trimiţând după O’Malley şi cântând un cântec irlandez antrenant, pentru acesta La sfârşit, o duzină de servitori se adunase în faţa salonului, făcându-şi de lucru acolo, ca să tragă cu urechea la concertul ei improvizat În loc să le poruncească să dispară şi să se ducă la treburile lor, aşa cum fusese cât pe aci să facă Jason, Victoria se întorsese spre ei, întrebându-i dacă ei aveau o melodie favorită pe care le-ar fi putut-o cânta Îi ştia pe toţi pe nume, s-a interesat de sănătatea şi de familiile lor Şi în ciuda vizibilei oboseli, a continuat să cânte la pian, peste o oră Toţi servitorii îi erau devotaţi, îşi dădu Jason seama Valeţii zâmbeau şi se dădeau peste cap ca să-i facă plăcere Fetele în casă alergau să-i îndeplinească cea mai mică dorinţă Iar Victoria le mulţumea la toţi, frumos, pentru fiecare serviciu pe care i-l făceau aceştia Ştia cum să se poarte cu oamenii; putea câştiga în faţa nobililor şi a servitorilor, cu aceeaşi uşurinţă, poate pentru că îi trata pe toţi cu acelaşi interes sincer, zâmbitor Jason învârtea leneş în mână piciorul paharului Fără ea, sufrageria i se păru dintr-odată mohorâtă şi pustie Neştiind că Charles îl privea cu o scânteie de mulţumire în ochi, Jason continua să stea acolo, încruntându-se spre scaunul ei gol — Este o tânără extraordinară, nu? se lansă Charles, într-un târziu — Da — Răpitor de frumoasă şi de spirituală Ai râs mai mult de la venirea Victoriei în Anglia, decât ai râs într-un an! Nu nega, fata asta este unică — Nu neg, îi răspunse Jason gândindu-se la intriganta ei abilitate de a arăta ca o contesă, ca o mulgătoare, ca un copil abandonat sau ca o femeie sofisticată, în funcţie de dispoziţia ei sau de împrejurări — Este încântătoare şi inocentă, dar are spirit şi foc în ea, totodată Bărbatul potrivit ar putea face din Victoria o femeie pasionată, iubitoare, o femeie care să-i încălzească patul şi viaţa Charles se opri, dar Jason nu spuse nimic — Andrew acela al ei nu are nicio intenţie să se însoare cu ea, continuă Charles, plin de înţeles Sunt absolut convins Dacă ar fi avut, ar fi luat legătura cu ea, până acum Charles se opri din nou şi din nou Jason nu spuse nimic — Îmi pare mai rău pentru Andrew ăsta decât pentru Victoria, continuă Charles, hotărât Îl compătimesc pe orice bărbat care este atât de nebun încât să ignore singura femeie dintr-o mie, care l-ar putea face cu adevărat fericit Jason, ai fost puţin atent la ce-am spus? îl întrebă Charles Jason îi aruncă o privire nerăbdătoare, intrigată — Am auzit fiecare cuvânt Ce au toate astea de-a face cu mine? — Ce au toate…? izbucni Charles, frustrat Revenindu-şi, continuă mai prudent — Totul are de-a face cu tine şi totodată, cu mine Victoria este o femeie tânără, nemăritată Chiar şi cu Miss Flossie aici, ca însoţitoare a ei, Victoria nu poate locui la infinit în casă cu un holtei şi cu un altul care îşi petrece aici fiecare zi Dacă o să continuăm aşa, lumea va crede că logodna este doar o faţadă şi că de fapt ea este o altă cucerire de-a ta Şi când se va întâmpla asta, o vor ucide Sper că nu vrei să-i provoci această umilinţă, nu? — Nu Sigur că nu, spuse Jason absent, uitându-se la coniacul din pahar — Atunci nu există decât o singură soluţie, trebuie să se mărite şi asta cât mai repede Charles aşteptă, dar Jason rămase tăcut — Nu-i aşa, Jason? — Presupun că da — Atunci, cu cine ar trebui să se mărite, Jason? întrebă Charles triumfător Cine ar putea-o transforma într-o femeie iubitoare, pasionată? Cine are nevoie de o soţie care să-i încălzească patul şi să-i dea un moştenitor? Jason ridică iritat din umeri — De unde naiba să ştiu? Nu eu sunt codoşul în familia asta, tu eşti Charles căscă ochii la el — Vrei să spui că nu-ţi dai seama cine este bărbatul cu care ar trebui să se mărite? Jason duse la buze paharul de coniac şi îl goli repede, apoi îl puse pe masă cu un zgomot hotărât şi se ridică brusc în picioare — Victoria ştie să cânte la pian, să facă reverenţe şi să brodeze, rezumă el, decis Găseşte-i un bărbat cu simţ muzical, cu înclinaţie spre frumos şi care să iubească câinii Dar asigură-te că este un tip placid altfel o să-l aducă în stare de nebunie Mai simplu nu se poate Cum Charles se zgâia la el cu gura căscată, Jason adăugă, enervat: — Eu am de administrat şase domenii, o flotă de nave despre care trebuie să ştiu unde se află şi o sută de alte nimicuri asupra cărora trebuie să mă concentrez Eu o să mă ocup de aceste lucruri Tu o să te ocupi să-i găseşti un soţ Victoriei O să colaborez şi eu, o s-o escortez la câteva baluri şi serate, în următoarele două săptămâni A creat deja senzaţie Dacă mai iese de câteva ori, o să aibă atâţia pretendenţi încât n-o să ştii ce să faci cu ei Studiază-i când vin în vizită şi fă o listă cu cei mai acceptabili candidaţi O să mă uit pe listă şi o să aleg eu unul Umerii lui Charles se prăbuşiră, obosiţi şi învinşi — Cum doreşti CAPITOLUL 15 — Nu am mai văzut o tânără care să stârnească atâtea valuri, de la prezentarea Carolinei în societate, spuse Robert Collingwood, zâmbindu-i lui Jason în timp ce o priveau pe Victoria, la un bal, în săptămână care a urmat Toată lumea vorbeşte numai de ea Chiar i-a spus lui Roddy Carstairs că l-ar putea întrece la tir, cu propriul lui pistol? — Nu, răspunse Jason sec I-a spus că dacă o să-i mai facă un singur avans nepermis, îl împuşcă şi dacă îl va rata, îl va aţâţa pe Lupu asupra lui Şi dacă Lupu nu-şi va termina treaba, atunci e convinsă că o voi face eu Jason chicoti şi scutură din cap Este pentru prima dată că am fost nominalizat pentru titlul de erou Evident, am fost puţin distrus, fiind pus pe locul doi, după câinele ei Robert Collingwood îi aruncă o privire ciudată, dar Jason nu o văzu El o privea pe Victoria Aproape total înconjurată de admiratori care se înghesuiau să-i atragă atenţia, aceasta stătea senină în mijlocul lor, o regină cu părul tiţianic, întreţinându-şi curtea de supuşi care o adulau Îmbrăcată într-o rochie de satin albastru deschis, ca gheaţa, cu părul care i se revărsa pe umeri într-o masă luxuriantă, nebună, domina întreaga sală de bal cu prezenţa ei încântătoare Privind-o, îl observă pe Lordul Warren care se apleca peste cotul ei, cu ochii alunecându-i în jos spre decolteul adânc al corsajului rotunjit al Victoriei — Scuză-mă, îi spuse Jason încordat, lui Robert Trebuie să am o mică discuţie cu Warren A fost pentru prima oară din multele daţi care aveau să urmeze în următoarele două săptămâni, când lumea bună a fost martoră la uluitorul spectacol al Marchizului de Wakefield repezindu-se ca un vultur furios asupra vreunui ins exagerat, ale cărui atenţii faţă de Lady Victoria deveneau prea evidente * Trei săptămâni după ieşirea Victoriei în lume, Charles intră în biroul lui Jason — Am făcut lista cu pretendenţii la mâna Victoriei, anunţă el, cu vocea cuiva care a fost obligat să îndeplinească o sarcină care-i repugna şi de care dorea acum să scape — Aş vrea să te uiţi peste ea Jason îşi ridică privirea din raportul pe care-l citea şi făcu ochii mici, uitându-se la hârtia din mâna lui Charles — Sunt ocupat — Totuşi, aş vrea să terminăm acum Mi-a fost cumplit de neplăcut să o fac Am selectat câţiva candidaţi acceptabili, dar sarcina nu a fost una uşoară — Sunt convins de asta, conveni Jason, sec Toţi nebunii şi filfizonii din Londra au venit aici, să o adulmece Bine, dă-i drumul şi citeşte numele, dacă trebuie Spunând asta, Jason reveni la raportul lui Încruntându-se la atitudinea lui Jason, Charles se aşeză în scaunul din faţa biroului şi îşi puse ochelarii — Mai întâi, este tânărul Lord Crowley, care mi-a cerut deja permisiunea să o curteze — Nu E prea impulsiv, decretă Jason, plat — Ce te face să spui asta? îl întrebă Charles, uluit — Crowley nu o cunoaşte pe Victoria destul de bine ca să vrea să o „curteze”, aşa cum ai formulat tu, în mod pitoresc — Nu fi ridicol Primii patru bărbaţi de pe lista asta mi-au cerut deja permisiunea pentru acelaşi lucru, cu condiţia, desigur, ca pretenţia ta asupra ei să nu fie definitivă — Nu, pentru toţi cei patru, din acelaşi motiv, spuse Jason scurt, lăsându-se pe spate în scaun, absorbit de raportul din mâna lui — Următorul? — Prietenul lui Crowley, Lordul Wiltshire — Prea tânăr Următorul? — Arthur Landcaster — Prea scund, spuse Jason, criptic Următorul? — William Rogers, răspunse Charles, pe un ton provocator Şi este înalt, cumpătat, matur, inteligent şi frumos Este şi moştenitorul uneia dintre cele mai rafinate familii de nobili din Anglia Cred că ar fi foarte potrivit pentru Victoria — Nu — Nu? izbucni Charles De ce nu? — Nu-mi place cum călăreşte Roger — Nu-ţi place cum… izbucni Charles furios, nevenindu-i să creadă; apoi se uită la faţa implacabilă a lui Jason şi oftă — Foarte bine Ultimul nume de pe lista mea este Lordul Terrance El călăreşte extrem de bine, în afară de faptul că este un băiat grozav Este şi înalt, frumos, inteligent şi bogat Lui ce lipsuri îi mai găseşti? termină Charles, triumfător Maxilarele lui Jason se strânseră ameninţător — Nu-mi place de el — Doar nu tu o să te căsătoreşti cu el! îi răspunse Charles, ridicând glasul Jason se aplecă în faţă şi bătu cu pumnul în birou — Am zis că nu-mi place Şi cu asta am terminat, spuse el printre dinţi Furia de pe chipul lui Charles făcu încet loc surprizei, apoi unui zâmbet vesel — Nu o vrei pe ea, dar nici nu vrei să o aibă nimeni altcineva, asta este? — Corect, spuse Jason, acid Nu o vreau Din uşa din spatele lor, se auzi vocea joasă, furioasă, a Victoriei — Nici eu nu te vreau! Amândoi îşi întoarseră brusc capul, dar în timp ce se apropia, ochii ei albaştri, magnifici, erau îndreptaţi numai spre chipul impasibil al lui Jason Victoria îşi puse palmele împreunate pe biroul lui, cu pieptul ridicându-i-se de jignire furioasă — Pentru că te văd atât de preocupat să scapi de mine, în cazul în care Andrew nu vine să mă ia, voi face tot efortul să găsesc câţiva înlocuitori pentru el, dar tu nu o să fii niciodată unul dintre ei! Nu valorezi nici a zecea parte din el El este delicat şi bun şi blând, în timp ce tu eşti rece şi cinic şi un înfumurat şi un… un… bastard! Cuvântul „bastard” aprinse flăcări de furie în ochii lui Jason — În locul tău, îi răspunse acesta cu o voce joasă, sălbatică, aş începe să mă uit după acei înlocuitori, pentru că bunul, bătrânul Andrew nu te vrea mai mult decât te vreau eu Umilită peste limita suportabilităţii, Victoria se răsuci pe călcâie şi ieşi demnă din încăpere, cu un singur gând în minte: o să-i arate ea lui Jason Fielding, în vreun fel, că alţi bărbaţi o voiau Şi niciodată, niciodată nu îşi va mai permite să aibă încredere în el Îşi aminti cuvintele pe care tocmai i le strigase, furioasă şi umilinţa i se dublă Cum s-a putut lăsa provocată de el, ca să-i strige astfel de cuvinte! Când aceasta plecă, Charles se întoarse spre Jason şi spuse cu amărăciune: — Felicitări Ai vrut să te dispreţuiască din ziua în care a venit la Wakefield şi acum ştiu de ce Am văzut cum o priveşti, când crezi că nimeni nu te vede O doreşti şi te temi ca nu cumva, într-un moment de slăbiciune, să o ceri în căsăto… — Ajunge! — O doreşti, continuă Charles furios, o doreşti şi îţi pasă de ea şi te urăşti pentru această slăbiciune Ei bine, acum nu mai ai de ce să-ţi faci griji, ai umilit-o atât de profund, încât niciodată nu te va ierta pentru asta Amândoi aţi avut dreptate Tu eşti un bastard şi Andrew nu o să vină după ea Fii fericit, Jason Nu trebuie să-ţi mai faci griji că ai putea avea un moment de slăbiciune O să te urască şi mai mult când o să-şi dea seama că Andrew nu o să vină Savurează-ţi triumful Jason luă raportul pe care-l citea mai devreme, cu o expresie glacială — Fă o altă listă, săptămâna viitoare şi adu-mi-o CAPITOLUL 16 De data aceasta, sarcina de a face o nouă selecţie cu cei mai buni pretendenţi din numărul incredibil de mare al curtezanilor Victoriei se dovedi cu mult mai dificilă pentru Charles La sfârşitul următoarei săptămâni, casa din Upper Brook Street era plină ochi, cu buchete de flori aduse de o paradă de domni nerăbdători, înnebuniţi să câştige favorurile Victoriei Chiar şi elegantul francez, Marchizul de Salle a căzut sub vraja ei, deşi nu în ciuda barierei lingvistice ci tocmai datorită acesteia Într-o zi, marchizul a apărut în compania prietenului său, Baronul Arnoff şi a unui alt prieten care s-a oprit să o salute de dimineaţă, pe Victoria — Franceza dumneavoastră este excelentă, minţi marchizul cu galanterie suavă, plină de înţeles, în timp ce trecu înţelept la engleză şi se aşeză în scaunul indicat Victoria îl privi cu veselă neîncredere — Este ca şi inexistentă, declară ea, direct Găsesc tonurile nazale care se folosesc în franceză aproape la fel de dificile ca şi încercarea de a imita tonurile guturale din limba apaşă — Apaşă? întrebă marchizul politicos Ce este asta? — Este limba vorbită de un trib de indieni americani — Sălbatici americani? reluă ca un ecou baronul rus, un călăreţ legendar din armata rusă Expresia lui de plictiseală se schimbă într-una de profund interes — Am auzit că aceşti sălbatici sunt călăreţi extraordinari Este adevărat? — Eu nu am cunoscut decât un singur indian, Baron Arnoff, care era destul de în vârstă şi foarte politicos, mai curând decât sălbatic Tatăl meu a dat peste el în pădure şi l-a adus acasă, să-l trateze Îl chema Râul Tumultuos şi a rămas la noi, ca un fel de ajutor al tatălui meu Dar, ca să vă răspund la întrebare, deşi nu era decât pe jumătate apaş, era într-adevăr, un superb călăreţ Aveam doisprezece ani când l-am văzut pentru prima oară făcând fel de fel de trucuri şi am rămas mută de uimire Nu folosea şaua şi… — Fără şa! exclamă baronul Victoria scutură din cap — Apaşii nu folosesc şaua — Ce fel de trucuri făcea? întrebă marchizul, mult mai interesat de chipul ei înnebunitor, decât de cuvintele ei — O dată, Râul Tumultuos mi-a spus să pun o batistă în mijlocul unui câmp; apoi s-a îndreptat călare, în cea mai mare viteză, spre locul acela Când a ajuns aproape, a dat drumul complet la căpăstru, s-a aplecat într-o parte şi a luat batista, în timp ce calul continua să gonească M-a învăţat şi pe mine cum să fac asta, mărturisi ea râzând Impresionat fără să vrea, baronul spuse: — Aş vrea să văd asta, înainte de a crede Mă îndoiesc că îmi puteţi arăta cum se face — Nu, îmi pare rău Calul trebuie să fie antrenat mai întâi de un apaş — Poate că mi-aţi putea spune câteva cuvinte în apaşă, glumi marchizul, zâmbind Iar eu aş putea să vă ajut cu franceza? — Oferta dumneavoastră este foarte amabilă, răspunse Victoria Dar nu ar fi cinstit, pentru că eu am multe de învăţat şi puţine de predat Îmi amintesc foarte puţine cuvinte, din cele pe care le-am învăţat de la Râul Tumultuos — O expresie, cel puţin? insistă acesta, zâmbindu-le ochilor strălucitori — Nu, serios… — Insist — Bine, capitulă Victoria oftând Dacă insistaţi… Apoi spuse câteva cuvinte pe tonuri guturale şi se uită la marchiz — Acum încercaţi să repetaţi Marchizul reuşi perfect la cea de a doua încercare şi zâmbi de plăcere — Ce înseamnă ce am spus? întrebă el — Aţi spus, îi răspunse Victoria cu o privire de scuze: „bărbatul ăsta calcă peste vulturul meu” — Calcă peste… Marchizul, baronul şi toţi ceilalţi adunaţi în salonul galben izbucniră în râs A doua zi, baronul rus şi marchizul francez au revenit să îngroaşe rândurile admiratorilor Victoriei, adăugând imens prestigiului ei şi crescându-i popularitatea Oriunde se afla Victoria, acolo era veselie şi se râdea Totuşi, în restul casei exista o tensiune ameninţătoare, vibrantă, care pornea dinspre Lordul Fielding şi îşi întindea tentaculele în jurul tuturor celorlalţi Cum săptămânile se scurgeau şi numărul admiratorilor Victoriei creştea, dispoziţia lui Jason avansa de la una ameninţătoare, la una ucigaşă Oriunde se întorcea, vedea ceva ce nu-i plăcea O certă pe bucătăreasă că îi făcea prea des mâncarea preferată; o pedepsi pe o subretă pentru un fir de praf văzut de el sub scară; ameninţă să-l dea afară pe un valet pentru un nasture desfăcut, la jachetă În trecut, Lordul Fielding fusese un stăpân pretenţios, exact, dar rezonabil Acum nimic nu mai părea să-l satisfacă şi orice servitor peste care dădea se aştepta la o bălăcăreală din partea lui Din nefericire, cu cât devenea mai imposibil, cu atât mai repede şi mai încrâncenat munceau aceştia şi cu atât mai nervoşi şi mai stângaci deveneau Pe vremuri, gospodăria lui funcţiona la fel de eficient ca o maşinărie bine unsă Acum servitorii se grăbeau, se loveau unii de alţii în încercarea lor disperată de a-şi îndeplini sarcinile şi de a evita furia stăpânului lor Ca rezultat al freneziei lor nervoase, a fost scăpată o nepreţuită vază chinezească, o găleată cu apă de spălat a fost vărsată pe un covor de Aubusson din sufragerie şi un haos general domnea peste tot în casă Victoria era conştientă de starea tensionată a personalului, dar când încercă, prudentă, să discute cu Jason despre asta, acesta a acuzat-o că „incită la insurecţie”, apoi s-a lansat într-o tiradă ironică despre zgomotul pe care-l făceau vizitatorii ei în timp ce el încerca să lucreze şi despre mirosul greţos al florilor pe care i le aduceau aceştia De două ori a încercat Charles să discute cu el cea de-a doua listă de pretendenţi, doar ca să i se spună, pe un ton brutal, să iasă afară din biroul lui şi să stea deoparte Când însuşi Northrup a primit un înţepător reproş din partea lui Jason, întreg personalul a început să cedeze din cauza terifiantei tensiuni Totul s-a sfârşit brusc, târziu într-o după-amiază, la cinci săptămâni de la prezentarea în societate a Victoriei Jason lucra în birou şi l-a chemat pe Northrup, care tocmai punea într-o vază un nou buchet de flori primite de Victoria Grăbindu-se ca să nu-l facă pe nervosul lui stăpân să aştepte, Northrup se repezi în birou cu buchetul în mână — Da, my lord? întrebă acesta, îngrijorat — Foarte frumos, izbucni Jason sarcastic Alte flori? Pentru mine? Până să apuce Northrup să spună ceva, Jason izbucni: — Toată casa asta nenorocită pute a flori! Scapă de buchet şi spune-i Victoriei că vreau să o văd şi adu-mi invitaţia aia nenorocită la familia Frigleys, pentru diseară Nu-mi amintesc la ce oră începe Apoi spune-i valetului meu să-mi pregătească o ţinută oficială Ai înţeles? Ce mai aştepţi? Mişcă-te! strigă el — Da, my lord Acum Northrup se repezi în hol şi se lovi de O’Malley, pe care Jason tocmai îl certase pentru că nu-i străluceau cizmele cum trebuie — Nu l-am văzut niciodată aşa, şopti O’Malley către Northrup, care trânti buchetul într-o vază, înainte de a se duce să o convoace pe Lady Victoria — Domnia Sa m-a trimis după ceai, după care a urlat la mine pentru că ar fi trebuit să-i aduc cafea — Domnia Sa, observă Northrup de sus, nu bea ceai — I-am spus asta, când m-a trimis după el, dar a zis că sunt insolent, îi replică O’Malley amărât — Eşti, îi răspunse Northrup, accentuând animozitatea care exista de douăzeci de ani între el şi valetul irlandez Privindu-l dispreţuitor pe O’Malley, Northrup se îndepărtă În micul salon, Victoria se holba în gol, la scrisoarea pe care tocmai o primise de la doamna Bainbridge, cuvintele înceţoşându-se în faţa ochilor ei, roşii de plâns „Nu pot găsi alt mod mai delicat ca să-ţi spun că Andrew s-a căsătorit în Elveţia, cu verişoara lui Am încercat să te avertizez înainte de plecarea ta spre Anglia, asupra acestui posibil eveniment, dar tu ai ales să nu crezi Acum, că trebuie să accepţi acest lucru, îţi sugerez să cauţi un soţ mai potrivit pentru o fată cu situaţia ta” — Nu! Te rog! şoptea Victoria în timp ce speranţele şi visele ei se sfărâmau şi cădeau la picioarele ei, deopotrivă cu încrederea în toţi bărbaţii Cu ochii minţii, vedea chipul frumos, râzător al lui Andrew, în timp ce ea se urca pe cal, alături el „Nimeni nu călăreşte ca tine, Tory…” îşi aminti primul lui sărut, delicat, când a împlinit şaisprezece ani „Dacă ai fi fost mai mare”, îi şoptise acesta răguşit, „ţi-aş fi oferit un inel, în loc de brăţară…” — Mincinosule! şopti Victoria, cu glasul spart Mincinosule! Lacrimi fierbinţi îi ardeau ochii şi i se prelingeau pe obraji, picurând încet pe scrisoare Northrup intră în salon, intonând: — Lordul Fielding ar dori să vă vadă în biroul lui, my lady iar Lordul Crowley tocmai a sosit Întreabă dacă puteţi să-i acordaţi… Vocea lui Northrup se întrerupse într-o tăcere şocată, când Victoria îşi înălţă spre el ochii albaştri, pustiiţi, plini de lacrimi; apoi aceasta sări în picioare, acoperindu-şi faţa cu mâinile şi ieşind în goană pe lângă el Un suspin uşor, de disperare, îi scăpă Victoriei în timp ce zbură în hol şi apoi în sus pe scări Privirea alarmată a lui Northrup o urmări până sus pe scara lungă, apoi acesta se aplecă automat şi luă de jos scrisoarea care-i căzuse din poală Spre deosebire de alţi servitori, care nu auzeau decât frânturi şi părţi disparate din discuţiile din familie, Northrup era martor la mult mai multe şi el nu crezuse, ca restul personalului, că Lady Victoria avea să se mărite cu Lordul Fielding Mai mult, chiar o auzise pe aceasta, de mai multe ori, că intenţiona să se mărite cu un gentleman din America Mânat de un sentiment de alarmă, nu de curiozitate, citi scrisoarea, să vadă ce veşti cumplite au adus-o în starea aceea sfâşietoare Citi şi închise ochii, îndurerat — Northrup! tună Lordul Fielding din biroul lui Ca un automat, Northrup se repezi la somaţie — I-ai spus Victoriei că vreau să o văd? îl întrebă Jason Ce ai acolo, este biletul de la Lady Frigley? Dă-mi-l Jason întinse mâna, cu ochii micşoraţi de enervare, în timp ce majordomul se apropia foarte, foarte încet, cu spinarea rigidă, de biroul lui — Ce naiba ai păţit? spuse Jason smulgându-i scrisoarea din mână Ce sunt petele astea pe ea? — Lacrimi, îl lămuri Northrup stând drept, evitându-i privirea — Lacrimi? repetă Jason, uitându-se la cuvintele şterse — Asta nu este invitaţia, este… În cameră se aşternu tăcerea, în timp ce Jason realiza în sfârşit ce anume citea şi îşi trase răsuflarea Când termină, Jason îşi ridică privirea cumplită spre Northrup — A pus-o pe mama lui să-i spună că s-a însurat cu altcineva Ticălos fără demnitate! Pentru prima oară de aproape o lună, în glasul lui Jason nu se mai simţea furia… — Mă duc la ea, spuse el Împingându-şi scaunul în spate, o porni spre dormitorul Victoriei Ca de obicei, aceasta nu răspunse la ciocănit şi ca de obicei, Jason luă problema în mâinile lui şi intră fără permisiune În loc să plângă în pernă, Victoria se uita afară pe fereastră, cu faţa palidă ca moartea, cu umerii atât de încordaţi încât Jason putea aproape simţi efortul dureros pe care-l făcea ca să rămână dreaptă Închise uşa în urma lui şi ezită, sperând că ea va lansa, ca de obicei, una din obişnuitele ei invective acide despre intrarea lui fără să fi fost invitat, dar când vorbi într-un târziu, vocea ei era alarmant de calmă şi lipsită de orice emoţie — Te rog, pleacă Jason îi ignoră rugămintea şi se apropie de ea — Victoria, îmi pare rău… Începu el, dar se opri când văzu mânia care ţâşnea din ochii ei — Pariez că îţi pare rău! Dar fii liniştit, my lord, nu intenţionez să rămân aici şi să fiu în continuare o povară pentru tine Jason întinse mâna spre ea, încercând să o cuprindă în braţe, dar ea se strânse la atingerea lui şi sări înapoi, ca şi cum s-ar fi fript — Nu mă atinge! şuieră ea Să nu îndrăzneşti să mă atingi! Nu vreau să fiu atinsă de niciun bărbat, mai ales de tine! Inspiră prelung, tremurat, luptând vizibil să-şi păstreze controlul şi continuă apoi, sacadat: — Mă gândeam cum să îmi port de grijă Nu… nu sunt chiar atât de neajutorată pe cât îţi închipui, îi spuse ea, bravă Sunt o cusătoreasă excelentă Madame Dumosse care mi-a făcut hainele a spus nu doar o dată cât de greu este să găsească muncitoare pricepute şi dornice să lucreze Poate că o să-mi dea ea de lucru… — Nu fi ridicolă! izbucni Jason, furios pe el că i-a spus că este neajutorată, imediat după venirea ei la Wakefield şi furios pe ea că îi arunca asta acum în faţă, când el voia să o liniştească — Ah, dar sunt ridicolă! Sunt o contesă fără un sfanţ, sau casă, sau ceva mândrie rămasă Nici măcar nu ştiu dacă sunt destul de deşteaptă ca să ştiu ce să fac cu un ac… — Încetează! o întrerupse Jason încordat Nu îţi permit să fii cusătoreasă de rând şi cu asta am terminat Când Victoria dădu să comenteze, Jason i-o tăie scurt — Vrei să-mi recompensezi ospitalitatea punându-ne, pe Charles şi pe mine, într-o situaţie jenantă faţă de toată Londra? Umerii Victoriei căzură şi aceasta scutură din cap — Bine Atunci haide să nu mai aud nicio prostie despre lucrul tău la Madame Dumosse — Atunci ce o să fac? şopti ea, ochii îndureraţi căutându-i pe ai lui O emoţie ciudată îi tulbură trăsăturile lui Jason şi maxilarul i se încleşta, ca şi cum s-ar fi abţinut de la a spune ceva — Fă ce fac întotdeauna femeile, spuse el aspru, după o lungă pauză Mărită-te cu un bărbat care să fie capabil să îţi asigure modul de viaţă cu care vrei să te obişnuieşti Charles a primit deja o jumătate de duzină de cereri în căsătorie Mărită-te cu unul dintre aceşti bărbaţi — Nu vreau să mă mărit cu cineva la care nu ţin, îi răspunse Victoria, aprinsă — O să-ţi schimbi părerea, spuse Jason, cu rece certitudine — Poate că ar trebui, spuse Victoria, cu voce spartă Doare atât de mult să ţii la cineva P-p-pentru că atunci eşti trădat şi, ah, Jason, spune-mi ce este rău cu mine, strigă ea, cu ochii răniţi, uriaşi şi imploratori Tu mă urăşti şi Andrew… Reţinerea lui Jason se frânse Îşi petrecu braţele în jurul ei şi o strânse puternic la piept — Nimic nu este rău cu tine, şopti el mângâind-o pe păr Andrew este un prost fără coloană vertebrală Iar eu sunt un prost mai mare decât el — A vrut pe altcineva mai mult decât pe mine, plângea ea în braţele lui Şi doare atât de rău să ştii asta Jason închise ochii şi înghiţi — Ştiu, şopti el Îi uda cămaşa cu lacrimile ei fierbinţi care, la rândul lor, începeau să topească gheaţa care îi înconjura inima, de atâta amar de ani Ţinând-o pe Victoria protector în braţele lui, aşteptă până când, într-un târziu, plânsul i se potoli; atunci îşi apropie buzele de tâmpla ei şi îi şopti: — Ţi-aminteşti când m-ai întrebat, la Wakefield, dacă am putea fi prieteni? Ea dădu din cap, frecându-şi obrazul, fără să se gândească, de pieptul lui — Mi-aş dori foarte mult asta, şopti Jason răguşit Pot avea o a doua şansă? Ridicându-şi capul, Victoria se uită la el, îndoită Şi apoi încuviinţă din cap — Mulţumesc, spuse el zâmbind vag CAPITOLUL 17 În săptămânile care au urmat, Victoria a trăit tot impactul retragerii lui Andrew La început s-a simţit rănită, apoi furioasă şi în final a resimţit un cumplit, dureros sentiment al pierderii Dar cu forţă şi determinare a reuşit să se împace cu trădarea lui şi a privit în faţă durerosul sentiment că viaţa ei de odinioară a dispărut pentru totdeauna A învăţat cum să plângă în singurătate, lacrimi intime, pentru tot ce lăsase în urma ei, şi apoi şi-a pus cea mai frumoasă rochie şi cel mai strălucitor zâmbet pentru prietenii şi cunoştinţele ei A reuşit să-şi ţină ascunse sentimentele faţă de toţi, cu excepţia lui Jason şi a Carolinei Collingwood, care i-au venit, amândoi, în ajutor, în moduri diferite Caroline, ţinând-o pe Victoria ocupată cu fel de fel de activităţi mondene, lipsite de griji Iar Jason, escortând-o aproape peste tot, la acestea În general, o trata ca un frate mai mare, protector, însoţind-o la petreceri, la teatru, la operă, ca apoi, odată aflaţi acolo, să o lase să se simtă bine alături de prietenele ei, în timp ce el îşi petrecea seara cu prietenii lui Era atent totuşi şi protector, gata să se repeadă să gonească de lângă ea pe orice admirator pe care îl dezaproba Şi i-a dezaprobat pe câţiva Victoriei, care era conştientă acum de reputaţia lui de libertin şocant, i se părea de-a dreptul comic să-l vadă pe Jason uitându-se cu privirea lui de gheaţă la vreun admirator prea zelos, făcându-l pe nefericitul domn să bâlbâie nişte scuze şi să se retragă grăbit Pentru restul înaltei societăţi, comportamentul Marchizului de Wakefield nu era doar amuzant, era ciudat şi chiar puţin suspect Nimeni nu mai credea că cei doi aveau intenţia să se căsătorească, nu când Jason Fielding continua să-i primească pe admiratorii lui Lady Victoria în casa lui şi să repete mereu că logodna lor nu era încă finalizată Din cauza acestor lucruri şi pentru că logodna lor fusese anunţată înainte ca Lady Victoria să fi pus piciorul în Anglia, se credea în general că logodna fusese aranjată prematur de către un duce suferind (care ţinea, în mod deschis, la amândoi) şi că aceştia continuau să se pretindă logodiţi de dragul lui Acum totuşi, această teorie începea să fie înlocuită de una mai puţin binevoitoare De la bun început, existaseră câteva persoane formaliste care ridicaseră obiecţii faţă de locaţia Victoriei, dar pentru că aceasta era o fată atât de dulce şi pentru că Lordul Fielding nu manifestase pentru ea nicio înclinaţie deosebită, nimeni altcineva nu a plecat capul la aceste obiecţii Totuşi, pe măsură ce numărul apariţiilor în public ale lui Jason alături de Victoria creştea, la fel se înteţeau şi bârfele cum că Lordul Fielding s-ar fi decis să o cucerească pe aceasta, dacă nu cumva a şi cucerit-o Câteva dintre cele mai depravate bârfe mergeau chiar atât de departe încât să afirme că logodna nu era nimic altceva decât o mască convenabilă pentru o legătură licenţioasă, care se derula chiar sub nasul sărmanei Miss Flossie Wilson Această calomnie s-a repetat, dar foarte puţini i-au dat crezare, pentru simplul motiv că Lordul Fielding, deşi se comporta frecvent ca escortă a Victoriei, nu se purta posesiv sau iubitor faţă de aceasta Mai mult, Lady Victoria câştigase foarte mulţi apărători fervenţi, inclusiv pe Contesa de Collingwood şi pe influentul ei soţ, amândoi luând ca pe o ofensă extrem de personală orice remarcă critică pe care îndrăznea cineva să o rostească la adresa Contesei Langston Victoria era conştientă de curiozitatea pe care o genera relaţia ei cu Jason şi nu era nici oarbă la faptul că mulţi din înalta societate păreau să nu aibă încredere în el După ce s-a obişnuit cu noile şi elegantele ei cunoştinţe, Victoria a început să fie atentă la nuanţele subtile ale expresiilor acestora, ori de câte ori se afla Jason în preajmă Erau bănuitori, în alertă, preocupaţi în ce-l privea La început îşi spunea că era doar rodul imaginaţiei ei felul în care oamenii deveneau mai rigizi şi mai formali, în prezenţa lui Uneori auzea anumite lucruri, fragmente de bârfă şoptită, un cuvânt aici, unul acolo, care aveau un subînţeles maliţios sau chiar dezaprobator Caroline o prevenise că oamenii se temeau de el şi nu aveau încredere în el Într-o seară, Dorothy a încercat să o avertizeze — Tory, Tory, tu eşti! a spus Dorothy năpustindu-se spre ea, prin mulţimea care o înconjura pe Victoria, în faţa reşedinţei Lordului Potham şi a soţiei acestuia, unde balul era în toi Victoria, care nu o văzuse pe Dorothy de când părăsiseră vaporul, o privea cu dragoste înceţoşată de lacrimi, în timp ce Dorothy o cuprindea într-o îmbrăţişare strânsă, protectoare — Unde ai fost? o dojeni Victoria, cu dragoste Scrii atât de rar şi m-am gândit că rugineşti în continuare la ţară — Bunica şi cu mine ne-am întors la Londra acum trei zile, explică ea repede Aş fi venit imediat să te văd, dar bunica nu vrea să am nici cel mai mic contact cu tine Te urmăresc de oriunde mă duc Dar să lăsăm asta Nu am mult timp Însoţitoarea mea o să înceapă să mă caute dintr-un moment într-altul I-am spus că mi s-a părut că am văzut-o pe o prietenă a bunicii şi vreau să-i transmit un mesaj Se uită îngrijorată peste umăr, prea preocupată de însoţitoarea ei, ca să observe curiozitatea cu care o studiau tinerii admiratori ai Victoriei — Ah, Tory, nici nu ştii cât de îngrijorată am fost! Ştiu că Andrew ţi-a făcut un lucru atât de urât, dar nici prin cap să nu-ţi treacă să te măriţi cu Wakefield! Nu te poţi mărita cu omul ăsta Nu poţi! Nimeni nu-l place, trebuie să ştii asta Am auzit-o pe Lady Faulklyn – însoţitoarea bunicii – vorbind cu bunica despre el şi ştii ce a spus? Victoria întoarse umărul spre asistenţa avid interesată — Dorothy, Lord Fielding a fost foarte bun cu mine Nu-mi cere să ascult bârfe neplăcute, pentru că nu vreau Mai bine lasă-mă să te prezint… — Nu acum! spuse Dorothy disperată, prea preocupată ca să-i pese de orice altceva Încercă să vorbească în şoaptă, dar era imposibil să facă asta şi să fie totuşi auzită, aşa că ridică tonul — Ştii ce fel de lucruri se spun despre Wakefield? Lady Faulklyn zice că nici măcar nu ar fi primit în societate, dacă nu ar fi un Fielding Reputaţia lui este sub orice critică Se foloseşte de femei pentru scopurile lui ticăloase şi apoi îşi întoarce spatele de la ele! Oamenii se tem de el şi ar trebui să te temi şi tu! Se spune că… Se întrerupse când o femeie mai în vârstă coborî dintr-o trăsură care aştepta în stradă şi începu să umble printre oameni, evident în căutarea cuiva — Trebuie să plec Dorothy alergă spre doamna în vârstă şi Victoria le privi urcându-se înapoi în trăsură Lângă ea, domnul Warren priza — Tânără domnişoară are dreptate, să ştii, îi spuse acesta, tărăgănat Smulsă din gândurile ei de către Dorothy, Victoria îi aruncă o privire dezgustată tânărului îngâmfat care arăta ca şi cum ar fi fost în stare să tresară speriat de propria lui umbră, apoi se uită la chipurile preocupate ale celorlalţi adoratori ai ei, care auziseră, evident, destule din cele spuse de Dorothy Se simţi cuprinsă de un dispreţ furios faţă de toţi Niciunul dintre ei nu a lucrat o singură zi, măcar, aşa cum făcea Jason Erau proşti, superficiali, nişte manechine împopoţonate, care se bucurau să audă critici la adresa lui Jason, pentru simplul motiv că acesta era mai bogat decât ei şi pe departe mult mai dorit de femei, în ciuda reputaţiei sale Zâmbetul luminos, cochet, era contrazis de scânteia periculoasă din ochii ei, când spuse: — Cum, domnule Warren, vă temeţi pentru binele meu? — Da, my lady, şi nu sunt singurul — Ce absurditate! spuse Victoria batjocoritor Dar dacă vă interesează cu adevărat persoana mea şi nu doar bârfele prosteşti, atunci vă spun eu totul Adevărul este că am venit aici după ce am rămas singură pe lume, fără o familie apropiată sau orice avere, o dependentă virtuală de Înălţimea Sa şi de Lordul Fielding Iar acum, continuă ea cu un zâmbet, aş vrea să vă uitaţi foarte atent la mine O veselie sinceră clocotea în ea, în timp ce tânărul prostănac îşi punea monoclul la ochi şi îi urma întocmai instrucţiunile — Arăt eu ca cineva maltratat? întrebă Victoria nervoasă Am fost cumva asasinată în patul meu? Nu domnule, nu am fost! În schimb, Lordul Fielding mi-a oferit confortul frumoasei sale case şi protecţia numelui său Cu toată sinceritatea, domnule Warren, cred că multe femei din Londra tânjesc în secret să fie „maltratate” astfel şi, din câte am observat eu, de exact acelaşi bărbat Mai mult, cred că gelozia faţă de el este cea care dă naştere tuturor acestor bârfe ridicole Domnul Warren roşi, iar Victoria se întoarse spre ceilalţi şi adăugă, măreţ: — Dacă l-aţi cunoaşte pe Lordul Fielding aşa cum îl cunosc eu, aţi descoperi că este întruchiparea însăşi a bunătăţii, a respectului, a rafinamentului şi-a amabilităţii! termină ea În spatele ei, Jason spuse, râzând: — My lady, în încercarea ta de a-mi albi neagra reputaţie, faci din mine, în schimb, un personaj plictisitor de moarte Victoria se întoarse în loc, privirea ei jenată ridicându-se spre cea a lui Jason — Totuşi, continuă acesta cu un zâmbet scurt, te voi ierta dacă mă vei onora cu un dans… Victoria îşi aşeză mâna pe braţul oferit şi intrară împreună în casa ticsită Sentimentul de mândră şi triumfătoare exaltare pe care îl resimţea pentru că avusese curajul să-i ia lui Jason apărarea în public începu să se estompeze când acesta o cuprinse tăcut în braţele sale şi o conduse spre ring Ea încă nu ştia multe despre el dar învăţase, din propria ei experienţă, că de câte ori încercase în van să îl atragă într-o discuţie despre el însuşi, Jason prefera discreţia Stânjenită, se întreba dacă acesta era supărat pentru că discutase cu alţii despre el Cum Jason continua să danseze în tăcere cu ea, Victoria îl privi nesigură în ochii gânditori, acoperiţi de gene grele — Eşti supărat pe mine? Pentru că am discutat despre tine în public, vreau să spun? întreba ea — Despre mine discutai? contracară acesta, ridicând din sprâncene Nu mi-am dat seama, din descrierea pe care ai făcut-o De când sunt eu bun, respectuos, rafinat şi amabil? — Eşti supărat, concluziona Victoria, oftând Jason râse încet, în gâtlej şi o strânse mai tare în braţe, trăgând-o mai aproape de trupul lui zvelt, muşchiulos — Nu sunt supărat, spuse el cu o voce răguşită, blândă Sunt doar jenat — Jenat? repetă ea surprinsă, studiind căldura care-i inunda ochii lui de jad De ce? — Pentru un bărbat de vârstă mea, cu înălţimea mea şi cu reputaţia mea proastă, este puţin jenant ca o tânără domnişoară minionă să încerce să îl apere în faţa lumii Vrăjită de tandreţea din ochii lui, Victoria se luptă cu impulsul absurd de a-şi lăsa obrazul pe haina lui din catifea grena Vestea că Victoria l-a apărat în public pe Lordul Fielding, pe care se părea că îl admira, deşi nu se grăbea să se mărite cu el, s-a răspândit repede şi înalta societate a concluzionat că totuşi anunţul căsătoriei devenise iminent, posibilitate care i-a tulburat atât de rău pe admiratorii Victoriei, încât aceştia şi-au redublat eforturile de a-i intra în gratii Se luau la întrecere, se certau între ei şi în final Lordul Crowley şi Lordul Wiltshire s-au duelat pentru ea — Nu ne vrea pe niciunul dintre noi, îl informă mânios tânărul Lord Crowley pe Lordul Wiltshire, într-o după-amiază târzie, pe când plecau de la reşedinţa din Upper Brook Street, după o vizită scurtă, nesatisfăcătoare, la Victoria — Ba da, răspunse aprins Lordul Wiltshire Mie mi-a arătat un interes special! — Maimuţoiule! Ea îşi închipuie despre noi că suntem nişte englezi snobi, iar ei nu-i plac englezii Preferă ţopârlanii din colonii! Nu este atât de cumsecade pe cât crezi tu, se amuză doar pe socoteala noastră… — Asta este o minciună! ripostă prietenul lui, aprins — Vrei să spui că sunt un mincinos? întrebă furios Crowley — Nu, replică Wiltshire cu dinţii încleştaţi Îţi spun că te provoc la duel — Perfect, răspunse Crowley Mâine în zori, acasă la mine În crâng Întorcându-şi calul, acesta o porni în galop spre clubul lui, unde vestea despre apropiatul duel se răspândi până ajunse în final la clubul de vânătoare exclusivist, unde Marchizul de Salle şi Baronul Arnoff amestecau zarurile pentru mize foarte mari — Tineri nebuni, remarcă de Salle oftând iritat când a fost informat despre planificatul duel Lady Victoria o să fie foarte afectată când va afla despre asta Baronul Arnoff râse — Nici Crowley şi nici Wiltshire nu ştiu să tragă destul de bine ca să-şi facă vreun rău Am fost chiar eu martor la lipsa lor de îndemânare, la o vânătoare pe proprietatea Wiltshire, din Davon — Poate c-ar trebui să încerc să opresc duelul, spuse marchizul Baronul Arnoff scutură din cap, amuzat — Nu văd de ce Cel mai rău lucru care se poate întâmpla este ca unul dintre ei să reuşească să împuşte calul celuilalt — Eu mă gândeam la reputaţia Lady-ei Victoria Un duel din cauza ei nu aduce nimic bun — Excelent, chicoti Arnoff Dacă o să devină mai puţin populară, o să am eu şanse mai mari la ea Câteva ore mai târziu, la o altă masă, Robert Collingwood afla şi el despre duel, doar că nu îl luă atât de uşor Scuzându-se faţă de prieteni, părăsi clubul şi se duse la reşedinţa Ducelui de Atherton, unde stătea Jason După ce a aşteptat aproape o oră întoarcerea acestuia, Robert l-a obligat pe majordomul somnoros să îl scoale pe valetul personal al lui Jason În urma insistenţelor, valetul i-a împărtăşit ştirea că stăpânul se întorsese mai devreme de la o plimbare la care o escortase pe Lady Victoria, după care a plecat în vizită la o anumită doamnă, în William Street, nr 11 Robert se repezi în trăsură şi îi dădu vizitiului adresa de pe William Street — Repede, porunci el Ciocănitul lui sonor a reuşit în final să scoale o somnoroasă subretă franţuzoaică Aceasta i-a deschis şi a negat cu discreţie că ar şti ceva de Lordul Fielding — Spune-i stăpânei tale să vină imediat aici, nu am mult timp, îi porunci Robert, grăbit Fata aruncă o privire rapidă în spatele lui, văzu blazonul şi o porni pe scări în sus După o altă lungă aşteptare, o brunetă adorabilă, înfăşurată într-un capot ca pânza de păianjen, coborî scările — Lord Collingwood? întrebă Sybill — Jason este aici? întrebă Robert Sybill confirmă, dând din cap — Spune-i că Wiltshire şi Crowley se duelează pentru Victoria, mâine în zori, în dumbrava reşedinţei lui Crowley Jason întinse mâna, când Sybill se aşeză pe pat, lângă el Cu ochii închişi, mâna lui pipăi şi dădu de despicătura halatului acesteia, mângâind-o excitant pe coapsa goală — Vino înapoi în pat, o invită el răguşit Am din nou nevoie de tine Un zâmbet melancolic îi străbătu ochii lui Sybill, în timp ce îl mângâia pe umărul bronzat — Tu nu ai „nevoie” de nimeni, Jason Niciodată nu ai avut, şopti ea, cu tristeţe Un râs senzual, gutural, hârâi în beregata lui Jason, în timp ce se întorcea pe spate, trăgând-o repede deasupra trupului lui gol, excitat — Dacă asta nu înseamnă nevoie, atunci cum îi spui? — Asta nu este ceea ce numesc eu „nevoie” şi tu ştii bine, şopti ea sărutându-l pe buzele fierbinţi În timp ce mâinile lui pricepute o trăgeau spre el, Sybill spuse repede: — Nu Nu ai timp E aici Collingwood Zice că Wiltshire şi Crowley se duelează în zori, la reşedinţa lui Crowley Ochii verzi ai lui Jason se deschiseră, alertaţi dar nu foarte îngrijoraţi — Se duelează pentru Victoria, adăugă ea Într-o clipă, Jason deveni o volbură de mişcare eficientă, dând-o pe Sybill într-o parte, repezindu-se afară din pat şi trăgându-şi repede pantalonii şi cizmele Înjurând furios în barbă, îşi puse cămaşa — Cât e ceasul? întrebă el scurt, uitându-se pe fereastră — Mai e cam o oră până în zori Jason dădu din cap, se aplecă şi o sărută apăsat, scurt, pe frunte şi ieşi, sunetul cizmelor sale răsunând puternic pe duşumeaua lustruită, din lemn Cerul începea deja să se lumineze când Jason localiza în sfârşit dumbrava de pe proprietatea Crowley şi îi văzu pe cei doi stând în picioare, după nişte stejari umbriţi La patruzeci de metri la stânga celor doi, trăsura neagră a medicului era trasă ameninţător în spatele altui copac, cu un cal legat la spatele acesteia Jason îşi înfipse sălbatic pintenii în cal, făcând armăsarul negru să zboare pe dealul acoperit de iarbă, copitele acestuia aruncând în aer bucăţi de pământ umed Se opri patinând în apropierea combatanţilor, se dădu jos din şa, alergând spre aceştia — Ce naiba se petrece aici?! îl întrebă pe Crowely când ajunse în dreptul lui, apoi se întoarse surprins când marchizul de Salle ieşi din umbră, la vreo zece metri mai încolo, poziţionându-se la rândul lui în dreptul tânărului Wiltshire — Ce faci tu aici, de Salle? Măcar tu ar fi trebuit să ai mai multă minte decât ţâncii ăştia — Fac exact ce faci şi tu, încheie de Salle cu un surâs vag, dar fără prea mult succes, aşa cum o să descoperi imediat — Crowley a tras în mine, izbucni Wiltshire, acuzator Faţa lui era schimonosită de surpriză furioasă iar cuvintele lui se înţelegeau greu, din cauza alcoolului pe care-l consumase ca să-şi dea curaj Crowley nu s… s-a pur… purtat ca un gen… gentleman Acum o să trag eu în el — Nu am tras în tine, bubui Crowley furios, de lângă Jason Dacă trăgeam, te nimeream — Nu ai tras în… în aer, strigă Wiltshire Nu eş… eşti un gentleman Meriţi să mori iar eu o să te împuşc Arma lui Wiltshire tremura când acesta o ridică, îndreptând-o spre opozantul lui şi apoi totul s-a petrecut într-o clipă Arma explodă exact în clipa în care Marchizul de Salle sărea în faţă, încercând să o smulgă din mâna lui Wiltshire iar Jason se repezea asupra lui Crowley, trimiţând băiatul înţepenit, la pământ Glonţul şuieră pe lângă urechea lui Jason în cădere, ricoşă în trunchiul copacului şi apoi îi sfâşie braţul Jason rămase o clipă încremenit locului, apoi se ridică încet în şezut, cu o expresie de uluială pe faţă Îşi duse mâna la braţul care-l ardea de durere şi se uită apoi la sângele de pe degete, cu o expresie aproape comică, de uimire Doctorul, Marchizul de Salle şi tânărul Wiltshire se repeziră cu toţii spre el — Daţi-mi voie să mă uit, spuse doctorul Worthing îndepărtându-i pe ceilalţi şi lăsându-se jos Doctorul Worthing îi sfâşie lui Jason cămaşa şi tânărul Wiltshire scoase un sunet strangulat când văzu sângele care se prelingea din rana lui Jason — Ah, Dumnezeule, se văicări el Lord Fielding, nu am vrut să… — Gura! îi strigă doctorul Worthing Să-mi dea cineva whisky-ul din trusă Nu este decât o rană în carne, Jason, dar destul de adâncă Trebuie să o curăţ şi să o cos Luă apoi sticla de whisky pe care i-o dădu Marchizul de Salle şi se uită la Jason, cu o privire de scuze — O să te usture ca flăcările lui Hades Jason dădu din cap şi strânse din dinţi, iar doctorul deschise repede sticla, turnând alcoolul arzător peste carnea sfâşiată Apoi îi dădu sticla lui Jason — Dacă aş fi în locul tău, Jason, aş bea ce a mai rămas Ai nevoie de multe cusături — Eu nu am tras în el, izbucni Wiltshire, în încercarea de a evita să-i dea Lordului Fielding, legendarul duelist, satisfacţia de a-i cere o revanşă, la care acesta era cât se poate de îndreptăţit Patru perechi de ochi îl priviră cu dezgust — Nu am tras în el! argumenta Wiltshire disperat Copacul a făcut asta Eu am tras în copac şi glonţul a nimerit copacul, apoi l-a lovit pe Lordul Fielding Jason îşi ridică ochii întunecaţi, aruncând scântei, spre îngrozitul lui atacator şi spuse cu o voce ameninţătoare: — Cu puţin noroc, Wiltshire, o să reuşeşti să stai departe de mine până când o să fiu suficient de bătrân ca să te mai biciuiesc Wiltshire se dădu înapoi, se întoarse pe călcâie şi o rupse la fugă Jason îşi întoarse capul, sfredelindu-l cu privirea pe celălalt duelist — Crowley, îl ameninţă cu blândeţe, prezenţa ta mă ofensează Crowley se întoarse şi o luă la fugă spre casă După ce aceştia se îndepărtară în galop, Jason ridică sticla de whisky şi bău lung, gemând când acul de cusut al doctorului Worthing străpungea carnea umflată, trăgând-o strâns, lipind carnea de carne, apoi împungând din nou Întinzându-i sticla lui de Salle, Jason spuse sec: — Îmi pare rău că nu am un pahar potrivit, totuşi, dacă vrei să mi te alături, serveşte-te De Salle se întinse după sticlă fără să stea pe gânduri, explicând, în timp ce făcea asta: — Am fost la tine acasă, aseară devreme, când am aflat de duel, dar omul tău mi-a spus că ai ieşit pentru seară şi că nu îmi poate spune unde te-ai dus Marchizul bău un gât lung din whisky-ul puternic şi îi înapoie lui Jason sticla — Aşa că m-am dus după doctorul Worthing şi am venit amândoi aici, sperând că vom putea împiedica duelul — Ar fi trebuit să-i lăsăm să se împuşte între ei, spuse Jason scârbit, apoi strânse din dinţi şi se încordă, când acul străpunse din nou carnea sfârtecată — Probabil că da Jason mai luă două lungi înghiţituri din băutură şi simţi cum aceasta începe să-i amorţească simţurile Lăsându-şi capul pe scoarţa tare a copacului, oftă cu amuzată exasperare — Exact, ce anume a făcut micuţa mea contesă ca să provoace un duel? De Salle se încordă la expresia plină de afecţiune şi vocea lui îşi pierdu tonul de prietenie politicoasă — După câte ştiu eu, Lady Victoria se pare că i-a spus lui Wiltshire că este un maimuţoi de englez snob — Atunci Wiltshire ar fi trebuit să o provoace pe ea la duel Ea nu ar fi ratat lovitura, spuse Jason chicotind, mai trăgând o duşcă De Salle nu zâmbi la glumă şi întrebă, încordat: — Ce înţelegi prin „micuţa ta contesă”? Dacă este a ta, de ce tragi de timp ca să oficializezi asta? Chiar tu ai spus că problema nu este definitivată Ce fel de joc faci cu sentimentele ei, Wakefield? Privirea lui Jason se îndreptă, răspândind flăcări, spre trăsăturile ostile ale celuilalt bărbat; apoi închise ochii, cu un zâmbet exasperat pe buze — Dacă intenţionezi să mă provoci la duel, sper să fii un trăgător al naibii de bun Este cumplit de umilitor ca un bărbat cu reputaţia mea să fie împuşcat de un copac * Victoria se foia şi se răsucea în pat, prea obosită ca să poată adormi şi neputându-şi linişti gândurile care o frământau Când se crăpă de zori, renunţă şi se ridică în pat, uitându-se la cerul care se schimba din cenuşiu închis în cenuşiu pal, cu gândurile la fel de posomorâte şi insipide ca şi dimineaţa care se anunţa Rezemată în perne, începu să tragă leneş de cuvertura de satin, în timp ce viaţa ei părea să i se întindă în faţă ca un tunel întunecat, pustiu, înfricoşător Se gândi la Andrew, care acum era căsătorit cu o altă femeie şi pierdut pentru ea; se gândi la sătenii pe care îi iubise din copilărie şi care o iubiseră, la rândul lor Acum nu mai exista nimeni Exceptându-l pe unchiul Charles, fireşte, dar nici măcar afecţiunea lui nu-i putea domoli starea de nelinişte sau să umple durerosul gol din inimă Se simţise întotdeauna utilă şi dorită; acum viaţa ei era un lung şir de frivolităţi, cu Jason care-i plătea toate cheltuielile Se simţea atât de – atât de inutilă şi de împovărătoare Încercase să asculte sfatul rece al lui Jason şi să-şi aleagă un alt bărbat cu care să se mărite, încercase, dar pur şi simplu nu se putea imagina măritată cu niciunul dintre londonezii aceia superficiali care se străduiau să o câştige Ei nu aveau nevoie de ea ca soţie; ar fi fost un simplu ornament, un decor în viaţa lor Exceptând familia Collingwood şi încă vreo alte câteva, căsătoriile în înalta societate erau convenienţe superficiale, nimic mai mult Cuplurile apăreau rar împreună la aceleaşi evenimente şi dacă apăreau, odată ajunşi acolo nu ar fi fost în pas cu moda să rămână împreună Copiii născuţi din asemenea căsătorii era repede aruncaţi în braţele bonelor şi tutorilor Ce diferit era sensul „căsniciei” aici, îşi spuse Victoria Îşi aminti cu regret de soţii şi de soţiile pe care le cunoscuse în Portage Îşi aminti de bătrânul domn Prowther stând vara pe verandă, citindu-i cu determinare soţiei lui paralizate, care abia dacă mai ştia cine era Îşi aminti expresia de pe chipurile soţilor Makepeace, când tatăl Victoriei îi anunţă că, după douăzeci de ani de căsnicie fără copii, doamna Makepeace rămăsese însărcinată Îşi aminti bucuria cu care cuplul care de mult nu mai era tânăr, s-a agăţat unul de altul, plângând fără ruşinată bucurie Acelea erau căsnicii aşa cum precis trebuiau să fie căsniciile, doi oameni muncind laolaltă şi ajutându-se unul pe altul, la bine şi la rău; doi oameni râzând împreună, crescându-şi copiii împreună şi chiar plângând împreună Victoria se gândi la propriii ei părinţi Deşi Katherine Seaton nu îşi iubise soţul, crease totuşi un cămin plăcut pentru acesta şi îi fusese un tovarăş de ajutor Şi ei făceau multe lucruri împreună, cum ar fi fost să joace şah în faţa şemineului şi să facă plimbări, în amurgurile de vară La Londra, Victoria era dorită pentru simplul, stupidul motiv că „era la modă”, pe moment Ca soţie, nu ar mai fi avut niciun rost, niciun scop, exceptându-l pe acela de a fi un decor în plus când erau aşteptaţi oaspeţi Victoria ştia că nu va putea fi niciodată mulţumită cu o astfel de viaţă Ea dorea să se împartă cu cineva care avea nevoie de ea, să îl facă fericit şi să fie importantă pentru el Voia să fie utilă, să aibă un scop, altul decât unul ornamental Marchizului de Salle îi păsa sincer de ea, putea simţi asta, dar acesta nu o iubea, indiferent ce i-ar fi declarat Victoria îşi muşcă buza, amintindu-şi cu durere de tandrele jurăminte de dragoste ale lui Andrew Nu a iubit-o cu adevărat Marchizul de Salle nu o iubea nici el Probabil că oamenii bogaţi, inclusiv Andrew, erau incapabili să iubească cu adevărat Poate că… Victoria sări drept în sus când auzi în hol paşi grei, târşâiţi Era prea devreme pentru servitori şi în plus, aceştia efectiv alergau prin casă, în graba lor de a-şi satisface stăpânul Ceva se lovi cu un zgomot surd de un perete şi un bărbat gemu Probabil că unchiului Charles îi este rău, îşi spuse ea şi dădu repede cuverturile deoparte, coborând din pat Alergând la uşă, o deschise brusc — Jason! spuse ea, inima ridicându-i-se în gâtlej când îl văzu rezemat de perete, cu braţul într-o eşarfă improvizată Ce s-a întâmplat? şopti ea, apoi îşi reveni repede Nu contează Nu încerca să vorbeşti Chem un servitor să te ajute Se întoarse în loc, dar Jason o apucă de braţ cu o forţă uimitoare şi o trase înapoi, cu un zâmbet contorsionat — Vreau să mă ajuţi tu, spuse el, şi îşi petrecu un braţ pe după umerii ei, aproape îngenunchind-o sub greutatea lui Du-mă în camera mea, Victoria, îi porunci cu o voce groasă, dulce — Unde este? şopti Victoria în timp ce o porniră de-a lungul holului — Nu ştii? Eu ştiu unde este camera ta, glumi el cu o voce groasă, pe un ton rănit — Ce contează asta? întrebă Victoria uşor agitată, încercând să-i mute greutatea — Nu contează? conveni el şi se opri în faţa următoarei uşi de pe culoar Victoria o deschise şi îl ajută să intre În partea cealaltă a holului, se deschise uşa unui alt dormitor şi în prag apăru Charles Fielding, cu faţa îngrijorată, în timp ce-şi trăgea pe el un halat Se opri, doar cu un braţ în mâneca respectivă, când Jason îi spuse expansiv, Victoriei: — Şi acum, micuţă contesă, condu-mă la patul meu Victoria surprinse felul ciudat în care Jason bâiguia cuvintele; crezu chiar că în vocea acestuia simţise un uşor ton de flirt, dar puse totul fie pe durere, fie pe o posibilă pierdere de sânge Când ajunseră la patul uriaş, cu patru stâlpi, Jason îşi retrase braţul şi aşteptă docil ca Victoria să dea cuvertura deoparte; apoi se aşeză şi se uită la ea cu un zâmbet prostesc Victoria îi întoarse privirea, ascunzându-şi îngrijorarea Apelând la tonul blând oarecare, al tatălui ei, spuse: — Poţi să-mi spui ce ţi s-a întâmplat? — Cum să nu! spuse el, părând jignit Doar nu sunt un imbecil, ştii bine — Bine, ce s-a întâmplat? repetă Victoria când acesta nu făcu nicio încercare să-i spună — Ajută-mă să-mi scot cizmele Victoria ezită — Cred c-ar trebui să-l chem pe Northrup — Atunci dă-le-n colo de cizme, spuse el mărinimos şi cu asta se întinse şi îşi încrucişă nepăsător picioarele încălţate, pe cuvertura castanie — Stai jos lângă mine şi ţine-mă de mână — Nu te purta prosteşte Jason îi aruncă o privire rănită — Ar trebui să te porţi mai frumos cu mine, Victoria În fond, am fost rănit într-un duel pentru onoarea ta Jason se întinse şi o apucă de mână Îngrozită la menţionarea unui duel, Victoria dădu ascultare presiunii crescânde a mâinii lui şi se aşeză pe pat, lângă trupul lui întins — Ah, Dumnezeule, un duel! Jason, de ce? Îi cercetă faţa palidă, zâmbetul strâmb şi numai se topi de căinţă şi vinovăţie Dintr-un anumit motiv, acesta chiar se duelase pentru ea — Te rog, spune-mi de ce te-ai duelat, îl imploră ea Jason zâmbi — Pentru că Wiltshire a spus că eşti o englezoaică snoabă — O ce? Jason, cât sânge ai pierdut? întrebă ea, îngrijorată — Tot sângele – spuse el, ofensat Cât de rău îţi pare pentru mine? — Foarte rău, răspunse ea automat Şi acum vrei te rog să încerci să vorbeşti logic? Wiltshire a tras în tine pentru că… Jason îşi dădu ochii peste cap, dezgustat — Wiltshire nu a tras în mine, el nu poate nimeri un zid de piatră, de la doi paşi Un copac a tras în mine Întinzându-se, îi cuprinse faţa şocată în mâini şi o trase mai aproape de el şi vocea îi deveni o şoaptă: — Ai idee cât eşti de frumoasă? spuse el răguşit şi de data aceasta, mirosul înţepător de whisky o izbi în faţă — Eşti criţă! îl acuză ea, trăgându-se înapoi — Ai drr… eptate, acceptă el jovial M-am îmbătat cu priet… tenul tău de Salle — Dumnezeule Mare! Şi el era acolo? Jason încuviinţă din cap dar nu spuse nimic, în timp ce o studia fascinat Părul ei strălucitor i se revărsa peste umeri într-o masă formidabilă, dezordonată, de aur lichid, încadrând un chip de o frumuseţe care-ţi frângea inima Pielea ei era netedă ca alabastrul, sprâncenele delicat arcuite, genele groase şi îndoite Ochii ei erau două safire mari, luminoase, în timp ce-i cercetau îngrijoraţi faţa, încercând să stabilească starea în care se afla el În fiecare trăsătură a chipului ei se citea mândria şi curajul, de la pomeţii înalţi şi năsucul încăpăţânat, la bărbia micuţă, cu gropiţa aceea minusculă, încântătoare, în mijloc Şi totuşi, gura ei era vulnerabilă şi moale, la fel de moale ca şi sânii care i se umflau, la nivelul ochilor lui, deasupra corsajului cămăşii de noapte din satin crem, bordat cu dantelă, practic implorând să fie atinşi Dar gura ei era aceea pe care Jason voia să o guste, mai întâi… O strânse mai tare de braţ, trăgând-o spre el — Lord Fielding! îl avertiză ea dur, încercând să se retragă — Acum o clipă eram Jason Te-am auzit, nu nega — A fost o greşeală, spuse Victoria, disperată Buzele lui Jason se strâmbară într-un zâmbet vag — Atunci haide să mai facem una În timp ce vorbea, mâna lui alunecă spre ceafa Victoriei, curbându-se în jurul ei şi trăgându-i inexorabil faţa în jos — Te rog, nu, îl imploră Victoria, cu faţa doar la câţiva centimetri de a lui Nu mă face să mă lupt cu tine, o să te doară rana Presiunea asupra cefei ei slăbi puţin, nu destul ca ea să se poată îndepărta, dar nici forţând-o să se aplece mai mult, în timp ce Jason o studia într-o gânditoare tăcere Victoria aşteptă răbdătoare ca el să-i dea drumul, ştiind că simţurile lui erau derutate de pierderea de sânge, de durere şi de o bună cantitate de alcool Nicio clipă nu a crezut că Jason simţea cea mai mică şi autentică atracţie faţă de ea şi se uită în jos, la el, cu ceva aproape de amuzament — Ai fost sărutată vreodată, cu adevărat sărutată, de altcineva în afară de bătrânul Arnold? întrebă el, neclar — Andrew, îl corectă Victoria, cu un zâmbet pe buze — Nu toţi bărbaţii sărută la fel, ştiai asta? Victoriei îi scăpă un chicot de râs, înainte de a şi-l fi putut reţine — Adevărat? Câţi bărbaţi ai sărutat tu? Un zâmbet de răspuns îi flutură lui Jason pe buzele senzuale, dar îi ignoră gluma — Apleacă-te spre mine, îi porunci el răguşit, crescând din nou, încetişor, presiunea mâinii pe ceafa ei Şi pune-ţi buzele pe ale mele O s-o facem în felul meu Înţelegerea Victoriei dispăru şi începu să intre în panică — Jason, încetează, îl rugă ea Tu nu vrei să mă săruţi pe mine Tu nu mă placi nici măcar puţin, când nu eşti ameţit Lui Jason îi scăpă un râs puternic — Te plac mult prea al naibii de mult! şopti el amar, apoi o trase în jos spre el şi îi cuprinse buzele într-un sărut plin de dorinţă fierbinte, care lua totul dar nu dădea nimic în schimb Victoria se luptă cu el îngrozită, punându-şi mâinile de fiecare parte a lui şi încercând să-şi elibereze gura… Jason îşi vârî brusc mâna în părul ei des, de la ceafă şi o ţinu cu putere — Nu te lupta Îmi faci rău — Tu îmi faci mie rău… Dă-mi drumul! spuse Victoria cu buzele la mai puţin de un centimetru de ale lui — Nu pot, spuse el răguşit, dar strânsoarea din părul ei slăbi şi degetele lui lungi alunecară în jos, curbându-se în jurul cefei, în timp ce ochii lui verzi, vrăjiţi, priveau adânc într-ai ei Ca şi cum mărturisirea l-ar fi torturat, spuse sfârşit: — Am încercat de o sută de ori să-ţi dau drumul, Victoria, dar nu pot Şi în timp ce Victoria încă nu-şi revenise după această incredibilă afirmaţie, Jason o trase în jos şi îi luă gura într-un sărut fără sfârşit, ca un narcotic, care-i fură respiraţia şi o ţintui în loc Buzele lui se mişcau pe ale ei cu tandră, înfometată dorinţă, gustându-le şi modelându-le, potrivindu-le cu ale lui, apoi alunecând înainte şi înapoi, ca şi cum ar fi vrut mai mult de la ea Ceva adânc în ea simţi disperarea lui solitară şi, neajutorată, Victoria îi răspunse Buzele ei se înmuiară şi se topiră într-ale lui Dintr-odată, fierbinţeala solicitantă a sărutului lui Jason crescu Limba îi alunecă peste buzele ei, forţându-le să se despartă şi în momentul în care acestea cedară presiunii senzuale, limba lui se strecură delicat printre ele Şoc după şoc de senzaţii tari o străbăteau pe Victoria, în timp ce limba lui îi explora gura, până când în febra dorinţei ameţitoare, îi atinse şi ea, cu limba buzele Răspunsul lui Jason a fost imediat; gemu îşi petrecu braţul sănătos în jurul ei, strivindu-i sânii de pieptul lui, limba plonjându-i adânc în gura ei, apoi retrăgând-o, ca să plonjeze iară şi iară, într-un ritm sălbatic, excitant, nepermis O eternitate mai târziu, îşi smulse gura de a ei şi îşi alunecă buzele de-a lungul obrazului ei fierbinte, sărutându-i maxilarul şi tâmpla Şi apoi, fără prevenire, se opri Victoria îşi revenea încet, tot mai conştientă de comportamentul ei fără ruşine Obrazul ei era apăsat de pieptul lui dur şi stătea pe jumătate întinsă peste el, ca o – ca o desfrânată neruşinată! Tremurând în ea, se forţă să-şi ridice capul, aşteptându-se ca Jason să o privească fie cu triumf, fie cu dispreţ – ceea ce era exact ce merita Deschise ochii în silă şi se obligă să-i întâlnească privirea — Dumnezeule, şopti el răguşit, cu ochii verzi, înceţoşaţi Victoria tresări instinctiv când acesta îi luă mâna, dar în loc să o împingă deoparte, îşi puse palma pe obrazul ei roşu, trasându-i cu degetele conturul delicat Derutată de inexplicabila lui dispoziţie, se uită scrutător în ochii lui — Numele nu ţi se potriveşte, şopti el gânditor „Victoria” este prea lung şi prea rece pentru o fiinţă atât de micuţă şi de înflăcărată Total captivată de privirea intimă din ochii lui şi de blândeţea vocii, Victoria înghiţi şi spuse: — Părinţii îmi spuneau Tory — Tory, repetă el, zâmbind Îmi place, ţi se potriveşte perfect Privirea lui hipnotică nu i-o slăbea pe a ei, în timp ce mâna lui continua mângâierile seducătoare, coborând pe umăr şi în sus şi în jos pe braţul ei — Îmi mai place felul în care soarele străluceşte în parul tău când te plimbi în trăsură cu Caroline Collingwood Şi îmi place sunetul râsului tău Îmi place felul în care împrăştie scântei ochii tăi, când eşti furioasă… Şi ştii ce îmi mai place? întrebă el, în timp ce ochii i se închideau Cu ochii închişi şi cu un zâmbet pe buze, şopti: — Cel mai mult şi mai mult… Îmi place felul în care umpli această cămaşă de noapte de pe tine Victoria sări înapoi, cu modestie ofensată şi mâna lui căzu, aterizând moale lângă capul lui Era adormit buştean Cu ochi mari, neîncrezători, Victoria se uită la el, neştiind ce să creadă sau ce să facă Într-adevăr era cel mai arogant, îndrăzneţ… Furia pe care încerca să şi-o adune refuză categoric să se manifeste şi un zâmbet nedorit îi flutură pe buze, în timp ce-l privea Liniile dure ale chipului său erau îndulcite de somn şi fără acea strâmbătură cinică din colţul gurii, arăta vulnerabil şi incredibil de băieţandru Zâmbetul i se lărgi când văzu cât de revoltător de dese erau genele lui, lungi, puternice, aşa cum orice fată şi-ar dori să le aibă Privindu-l, începu să se întrebe cum fusese el, copil Cu siguranţă că în copilărie nu fusese cinic şi detaşat şi distant — Andrew mi-a distrus toate visele, se gândi ea cu glas tare Mă întreb cine ţi le-a distrus pe ale tale Jason îşi întoarse capul pe pernă şi o buclă pribeagă de păr negru îi căzu pe frunte Simţindu-se ciudat de maternă şi uşor păcătoasă, întinse mâna şi i-o îndepărtă cu degetele — O să-ţi spun un secret, se confesă ea, ştiind că acesta nu o auzea Şi tu îmi placi mie, Jason Pe partea cealaltă a coridorului se auzi o uşă închizându-se încet şi Victoria sări în sus vinovată, îndreptându-şi cămaşa de noapte şi aranjându-şi părul Dar când se uită pe hol, nu era nimeni CAPITOLUL 18 Când Victoria coborî la micul dejun, a fost uimită să-l vadă pe unchiul Charles aşezat deja la masă, cu mult înainte de ora lui obişnuită de sculare şi părând teribil de fericit pentru ceva — Arăţi la fel de bine ca întotdeauna, spuse Charles radiind tot, în timp ce se scula ca să-i tragă scaunul — Iar tu arăţi chiar mai bine ca de obicei, unchiule Charles, îi răspunse Victoria zâmbind în timp ce îşi turna ceaiul, adăugând puţin lapte — Niciodată nu m-am simţit mai bine, declară acesta, expansiv Spune-mi, cum se simte Jason? Victoriei îi căzu linguriţa Charles îi explică blând: — Ce vreau să spun este că l-am auzit în hol, devreme de tot şi am auzit şi vocea ta Jason părea – se opri delicat – puţin băut Aşa era? Victoria încuviinţă din cap, amuzată — Beat criţă! În loc să comenteze pe tema asta, Charles spuse: — Northrup m-a informat că acum o oră a trecut pe aici prietenul tău Wiltshire, interesându-se mai curând disperat de sănătatea lui Jason Charles îi aruncă o privire amuzată, speculativă — Se pare că Wiltshire crede că Jason s-a bătut în duel, în dimineaţa asta şi că a fost rănit Victoria înţelese că nu avea rost să se ascundă de el — După câte mi-a spus mie Jason, s-a luptat în duel cu Lordul Wiltshire, pentru că Lordul Wiltshire m-a făcut o „englezoaică snoabă” — Wiltshire a ajuns să mă ducă la exasperare cu permisiunea de a-şi prezenta omagiile lui oficiale, către tine Nu pot crede că te-a făcut astfel — Sunt convinsă că nu În primul rând, nu are niciun fel de logică — Câtuşi de puţin, consimţi Charles, vesel Dar indiferent care a fost motivul provocării duelului, se pare că Wiltshire l-a împuşcat pe Jason? Ochii Victoriei străluciră de veselie — Potrivit Lordului Fielding, a fost împuşcat în braţ de un copac — Destul de ciudat, spuse unchiul Charles, amuzat Aceasta este exact povestea pe care a aflat-o Northrup de la tânărul Wiltshire! După o clipă, adăugă: — Dar nu contează Înţeleg că doctorul Worthing l-a îngrijit pe Jason Este prieten cu Jason şi cu mine şi este un medic excelent Dacă sănătatea lui Jason ar fi fost cu adevărat în pericol, acesta s-ar fi aflat deja aici Mai mult, pe Worthing te poţi baza că păstrează totul sub tăcere, duelul este ilegal, ştii asta Victoria păli şi unchiul Charles se întinse peste masă şi-şi puse mâna peste a ei, strângându-i-o liniştitor, spunând cu o inexplicabilă tandreţe, care-i făcea glasul să-i tremure: — Nu ai de ce să-ţi faci griji Nici nu am cuvinte să-ţi spun cât de cât de profund fericit sunt să te am aici, cu noi, copila mea Sunt atâtea lucruri pe care aş vrea să ţi le spun despre Ja… despre totul, se corectă el, nefericit Dar cât de curând o să pot să ţi le spun Victoria profită de ocazie ca să-l roage din nou să-i vorbească despre vremea când a cunoscut-o pe mama ei, dar unchiul Charles scutură doar din cap, expresia lui devenind solemnă — În curând Încă nu e momentul, promise el ca întotdeauna Restul zilei părea să se târască, în timp ce Victoria aştepta neliniştită apariţia lui Jason, întrebându-se cum se va comporta acesta după cele întâmplate Mintea ei se învârtea în jurul posibilităţilor, neputând să se desprindă de ele Poate că o va dispreţui pentru că l-a lăsat să o sărute Poate că se va urî pentru faptul că a recunoscut că o place şi nu a vrut să o lase să plece Poate că nu a crezut niciunul din cuvintele dulci pe care i le-a spus Era cât se poate de sigură că gesturile lui din noaptea trecută au fost în mare parte induse de alcoolul puternic, dar dorea foarte mult să creadă că din lăsarea în jos a barierelor dintre ei, noaptea trecută, va rezulta o prietenie mai strânsă decât această şovăială În ultimele săptămâni ajunsese să-i pese foarte mult de el: îl plăcea şi îl admira Mai departe… Mai departe de atât, refuza să se gândească Pe măsură ce ziua se târa, speranţele ei începeau să se stingă şi tensiunea ei să crească, o stare care nu a fost decât înrăutăţită de duzina de vizitatori care şi-au făcut apariţia, cu toţii nerăbdători să afle adevărul despre duelul lui Jason Northrup îi informa pe toţi că Lady Victoria nu era acasă, iar Victoria continua să aştepte La ora unu, Jason coborî în sfârşit, dar se duse direct în biroul lui, unde a rămas închis, cu Lordul Collingwood şi cu alţi doi bărbaţi veniţi să discute despre nişte investiţii La ora trei, Victoria s-a dus în bibliotecă Profund dezgustată de ea însăşi pentru că îşi făcea atâtea griji s-a aşezat acolo încercând să se concentreze asupra cărţii ei, incapabilă să poarte o discuţie inteligentă cu unchiul Charles care stătea la fereastră, în partea cealaltă a încăperii, răsfoind un periodic Când Jason şi-a făcut în sfârşit apariţia în bibliotecă, Victoria era atât de încordată încât aproape că a sărit în picioare, când l-a văzut — Ce citeşti? întrebă el întâmplător, oprindu-se în faţa ei şi vârându-şi mâinile în pantalonii strâmţi, cafenii — Un volum de Shelley, spuse ea după o clipă lungă, jenantă, în care nu şi-a putut aminti numele complet al poetului — Victoria, începu el şi pentru prima oară aceasta observă tensiunea din jurul gurii lui Jason ezită, ca şi cum şi-ar fi căutat cuvintele potrivite şi spuse: — Am făcut ceva aseară, pentru care ar trebui să-mi cer scuze? Victoriei i se prăbuşi inima; deci nu-şi aducea aminte de nimic — Nimic din ce-mi amintesc eu, spuse ea încercând să-şi ascundă dezamăgirea O umbră de zâmbet flutură pe buzele lui Jason — De obicei, persoana care nu-şi poate aminti este – cea supratolerantă – nu invers — Înţeleg Nu, nu ai făcut nimic — Bine În acest caz, ne vedem mai târziu, când mergem la teatru… Tory, adăugă el plin de înţeles, cu un zâmbet sclipitor Apoi se întoarse să plece — Ai spus că nu-ţi aminteşti de nimic, izbucni Victoria, înainte să se poată opri Jason se întoarse cu faţa la ea, zâmbind hoţeşte — Îmi amintesc totul, Tory Voiam doar să ştiu dacă, din punctul tău de vedere, am făcut ceva pentru care ar trebui să-mi cer scuze Pe Victoria o pufni un râs jenant, sufocant — Eşti cel mai enervant bărbat din lume! — Adevărat, recunoscu el nederanjat, dar oricum, tu mă placi Roşeaţa fierbinte i se ridica în obraji, în timp ce îl privea îndepărtându-se Niciodată, nici în cea mai neagră imaginaţie a ei, nu s-ar fi gândit că Jason era treaz când a spus ea asta Se prăbuşi înapoi pe scaun şi închise ochii, mortificată până în străfundurile ei Şi abia când auzi o mişcare în partea cealaltă a încăperii îşi aminti că unchiul Charles era şi el acolo Deschise brusc ochii şi îl văzu privind-o, cu o expresie de triumf vesel pe chip — Foarte frumoasă mişcare, copilă, remarcă el cu blândeţe Întotdeauna am sperat că o să ajungi să ţii la el şi acum pot să văd că aşa este — Da, dar nu îl înţeleg, unchiule Charles Recunoaşterea ei păru să-i facă şi mai multă plăcere unchiului Charles — Dacă poţi să ţii la el acum, când nu îl înţelegi, o să ţii la el de o sută de ori mai mult când în sfârşit îl vei înţelege, asta este tot ce te pot asigura eu Charles se ridică — Presupun că acum ar fi mai bine să-mi văd de treburile mele Restul după-amiezii şi serii sunt ocupat cu un vechi prieten În seara aceea, când Victoria intră în salon, Jason o aştepta, silueta lui înaltă fiind rafinat pusă în valoare de haina şi pantalonii de culoarea vinului şi de rubinul care sclipea printre faldurile lavalierei albe, de modă veche Două rubine asortate sclipiră în butonierele cămăşii, când acesta întinse mâna după paharul de vin — Ai renunţat la eşarfă! spuse Victoria când îşi dădu seama de asta — Nu te-ai îmbrăcat pentru teatru, răspunse el, în loc Iar familia Mortram dă un bal După teatru, mergem acolo — Chiar nu vreau să merg nicăieri I-am trimis deja un bilet Marchizului de Salle, scuzându-mă că nu pot merge cu el la supeu, la familia Mortram — O să fie distrus, prezise Jason cu satisfacţie Mai ales când o să afle că ai fost la supeu cu mine — Ah, dar nu pot! — Ba da, spuse el sec, poţi — Vreau să porţi eşarfa, se eschivă Victoria Jason o privi cu amuzament exasperat — Dacă apar în public cu braţul în eşarfă, ţâncul ăla de Wiltshire îi va convinge pe toţi că într-adevăr am fost împuşcat de un copac — Mă îndoiesc că ar spune asta, răspunse Victoria făcând cu ochiul Este foarte tânăr şi de aceea mai curând s-ar făli că te-a învins chiar el în duel — Ceea ce este şi mai jenant decât să fii împuşcat de un copac Wiltshire nici măcar nu ştie ce capăt al pistolului să îndrepte spre ţintă Victoria îşi înghiţi un chicot de râs — Dar de ce trebuie să te însoţesc, de vreme ce singurul lucru pe care-l vrei este să laşi impresia, în public, că nu ai fost rănit? — Pentru că, dacă nu eşti lângă mine, o anumită femeie care tânjeşte să devină ducesă o să se agaţe de braţul meu rănit În plus, vreau să ieşi cu mine Victoria nu era insensibilă la insistenţa lui tachinantă Spuse, râzând: — Foarte bine Nu mi-aş ierta-o niciodată, dacă aş şti că am fost răspunzătoare de ruinarea reputaţiei unui invincibil duelist Dădu să se întoarcă, dar se opri, cu un zâmbet obraznic pe buze — Chiar ai ucis o duzină de oameni în India? — Nu, spuse el, sec Şi acum fugi şi îmbracă-te Ai fi putut spune că toată Londra era la teatru, în seara aceea, şi toate perechile de ochi părură să se întoarcă spre ei, când intrară în loja lui Jason Capetele se întoarseră, evantaiele fluturară şi începură şoaptele La început, Victoria a presupus că erau cu toţii surprinşi să îl vadă pe Jason perfect sănătos, nu rănit, dar curând începu să-şi schimbe părerea Imediat cum au părăsit loja, în pauză, şi-a dat seama că ceva era altfel Tinerele domnişoare, alături de cele mai în vârstă, oameni care fuseseră prietenoşi cu ea în trecut, o priveau acum cu feţe imobile şi ochi inchizitori Iar Victoria înţelese în final de ce anume: Jason declarase că se luptase în duel pentru ea Reputaţia ei suferise tocmai o puternică lovitură Nu mult mai departe, o doamnă în vârstă, cu un turban turcoaz şi cu un enorm ametist în faţă, îi observa pe Jason şi pe Victoria cu ochi micşoraţi — Deci, îi şuieră Ducesa de Claremont, încet, companioanei ei mai în vârstă, Wakefield s-a duelat pentru ea — Aşa am auzit, Înălţimea Voastră, confirmă Lady Faulklyn Ducesa de Claremont se aplecă pe bastonul de abanos, studiindu-şi strănepoata — Seamănă leit cu Katherine — Da, Înălţimea Voastră Ochii albaştri, spălăciţi ai ducesei o studiau pe Victoria din cap până în picioare, apoi se întoarse spre Jason Fielding — Frumos diavol, nu? Lady Falklyn păli, ca şi cum s-ar fi temut să-i răspundă afirmativ Ignorându-i tăcerea, ducesa bătu cu degetele în mânerul încrustat cu pietre scumpe al bastonului şi continuă să îl studieze pe Marchizul de Wakefield, printre gene — Seamănă cu Atherton, spuse ea — Există o oarecare asemănare, se aventură Lady Faulklyn — Proasto! se zborşi ducesa Wakefield seamănă perfect cu Atherton când era tânăr — Exact! declară Lady Faulklyn Un zâmbet de maliţioasă veselie se întinse pe chipul mic al ducesei — Atherton se gândeşte la o căsătorie între familiile noastre, împotriva dorinţei mele A aşteptat douăzeci de ani ca să-mi facă în ciudă şi chiar este convins că o să reuşească Un chicot uşor gâlgâi în gâtlejul ei, în timp ce urmărea perechea frumoasă care stătea la câţiva metri mai departe de ea — Atherton se înşală, declară ea Victoria îşi îndepărtă nervoasă privirea de la chipul sever al femeii în vârstă, cu turbanul acela deosebit Toată lumea părea să-i urmărească pe ea şi pe Jason, chiar şi femeile mai trecute, pe care nu le mai văzuse niciodată Se uită îngrijorată la Jason — Venirea mea aici, cu tine, a fost o greşeală teribilă, îi spuse ea în timp ce acesta îi oferea un pahar cu ratafia — De ce? Ai urmărit cu plăcere piesa Iar eu te-am urmărit pe tine cu plăcere, spuse, cu ochii lui verzi în ochii ei albaştri, îngrijoraţi — Nu trebuie să mă urmăreşti pe mine şi mai ales nu trebuie să ai aerul că îţi face plăcere asta, spuse Victoria încercând să ignore încântarea care a cuprins-o la acest compliment firesc al lui — De ce nu? — Pentru că toată lumea se uită la noi — Ne-au mai văzut împreună şi altă dată, spuse Jason ridicând indiferent din umeri şi o conduse înapoi, la loja lui privată Lucrurile au fost mai rele, mult mai rele, când au ajuns la balul familiei Mortram În clipa în care au intrat împreună, toată lumea din aglomerata sală de bal păru că se întoarce spre ei, privindu-i categoric neprietenos — Jason, dar e cumplit! Este mai rău decât la teatru Acolo măcar, câţiva se mai uitau şi spre scenă Aici, toată lumea se zgâieşte la noi şi te rog, încetează să-mi mai zâmbeşti în felul ăsta fermecător – toată lumea ne urmăreşte! îl imploră ea — Sunt fermecător? o necăji el în timp ce privirea lui făcu o rapidă, panoramică apreciere a chipurilor din sala de bal — Ceea ce văd, spuse el tărăgănat, înclinându-şi capul spre dreapta ei, este o duzină din înnebuniţii tăi admiratori stând acolo ca şi cum ar vrea cu toţii să găsească o modalitate de a-mi tăia beregata şi a-mi arunca trupul Victoria dădu din picior, frustrată — Ignori în mod deliberat ce se întâmplă Caroline Collingwood ştie tot ce se vorbeşte şi mi-a spus că nimeni nu crede cu adevărat că între noi doi ar exista o apropiere Bârfa spune că noi ne prefacem doar, de dragul unchiului Charles Dar acum, faptul că te-ai bătut în duel pentru ceva ce a spus cineva despre mine, schimbă totul Lumea se gândeşte la cât timp petreci acasă, când sunt şi eu acolo… — Întâmplător este şi casa mea, spuse Jason tărăgănat, cu sprâncenele încruntate, deasupra ochilor lui verzi, ameninţători — Ştiu, dar ce contează este principiul Acum toată lumea – mai ales doamnele – îşi închipuie fel de fel de lucruri urâte despre noi Dacă ar fi fost oricine altcineva în locul tău, nu ar fi contat atât, spuse ea gândindu-se doar la faptul că statutul dubioasei lor logodne nu făcea decât să pună mai multe paie pe foc — Este vorba de principii… Jason spuse într-o şoaptă joasă, rece: — Te înşeli dacă îţi închipui că dau doi bani pe ce crede lumea – inclusiv tu Nu te obosi să-mi ţii predici despre principii, pentru că eu nu am niciunul şi nu mă confunda cu un „gentleman”, pentru că nu sunt Eu am trăit în locuri despre care tu nu ai auzit niciodată şi peste tot am făcut lucruri care ţi-ar ofensa toate sensibilităţile tale puritane Tu eşti un copil inocent, idealist Eu nu am fost niciodată inocent Eu nu am fost niciodată nici măcar copil Totuşi, de vreme ce pe tine te preocupă atât de mult ce zice lumea, problema poate fi uşor remediată Îţi poţi petrece restul serii cu adoratorii tăi afectaţi, iar eu o să găsesc pe cineva cu care să mă distrez Victoria se simţi atât de derutată şi de rănită de atacul lui Jason, încât nici măcar nu se mai putea gândi, după plecarea acestuia Totuşi, făcu exact ce-i sugerase acesta atât de brutal şi în ciuda privirilor tot mai puţine care se îndreptau în direcţia ei, a avut o seară absolut cumplită Mândria ei rănită o determina să se poarte ca şi cum i-ar fi făcut plăcere să danseze cu partenerii ei şi să le asculte conversaţia flatantă, dar urechile ei păreau să fie reglate pe sunetul vocii profunde a lui Jason şi inima ei părea să simtă când acesta se afla în preajma ei Cu nefericire crescândă, Victoria observă că Jason se înconjurase, indiferent, de trei blonde frumoase care se luau la întrecere să-i câştige atenţia şi se dădeau peste cap ca să-i câştige zâmbetele leneşe Niciodată încă, de aseară, nu-şi permisese să se gândească la plăcerea pe care i-o oferiseră buzele lui Acum părea să nici nu se mai poată gândi la altceva şi tânjea să-l aibă înapoi lângă ea, în loc să flirteze ce femeile acelea şi la naiba cu ce ar fi zis lumea! Lângă ea, un tânăr atrăgător, de vreo douăzeci şi cinci de ani, îi reaminti că îi promisese dansul următor — Da, desigur, spuse Victoria politicoasă, dar fără entuziasm Întâmplător, ştiţi cât este ceasul, domnule Bascomb? — Da, cum să nu, declară acesta mândru Este unsprezece şi jumătate Victoria îşi înfrânse un geamăt Vor mai trece ore, până să se termine coşmarul ăsta * Charles vârî cheia în broască şi deschise uşa, exact în clipa în care se repezea Northrup în holul de intrare — Nu trebuia să mă aştepţi, Northrup, spuse Charles amabil, dându-i pălăria şi bastonul Cât o fi ceasul? — Unsprezece şi jumătate, înălţimea Voastră — Jason şi Victoria nu se întorc până în zori, aşa că nu încerca să-i aştepţi Ştii cât de mult ţin petrecerile astea, îl sfătui el Northrup îi ură noapte bună şi dispăru în direcţia camerelor sale Charles se întoarse în partea cealaltă şi se îndreptă spre salon, cu gândul să se relaxeze cu un pahar de porto şi să savureze momentul, gândindu-se la idila dintre Jason şi Victoria, care în sfârşit a înflorit noaptea trecută, în dormitorul lui Jason Începu să traverseze foaierul, dar un ciocănit puternic, imperativ, în uşa de la intrare îl făcu să se oprească şi să se întoarcă Gândindu-se că Jason şi Victoria trebuie să-şi fi uitat cheile şi că se întorceau mai devreme acasă, deschise uşa, dar zâmbetul i se şterse, transformându-se într-o expresie uşor interogatorie, când privirea i se opri asupra unui bărbat înalt, bine îmbrăcat, în jur de treizeci de ani — Scuzaţi-mi intruziunea la această oră, Înălţimea Voastră, spuse domnul Sunt Arthur Winslow şi firma mea a fost angajată de o altă firmă de avocaţi din America, cu instrucţiuni ca această scrisoare să vă fie predată imediat Mai am una, pentru Miss Victoria Seaton În creierul lui Charles începu să bubuie un sentiment premonitoriu de nestăpânit, în timp ce accepta scrisoarea — Lady Seaton a ieşit în seara aceasta — Ştiu asta, Înălţimea Voastră Tânărul făcu un gest peste umăr, spre trăsura din stradă — Încă de la începutul serii, de când mi-au fost înmânate scrisorile, aştept acolo întoarcerea unuia sau a amândurora dintre voi Instrucţiunile primite de mine au fost ca în cazul în care nu o găsesc pe Lady Seaton, să vă dau dumneavoastră şi scrisoarea către ea şi să vă rog să vă asiguraţi că o va primi imediat Acesta puse şi a doua scrisoare în palma umedă a lui Charles şi îşi duse degetele la pălărie O seară plăcută, Înălţimea Voastră O spaimă de gheaţă îi cuprinse lui Charles trupul în timp ce închidea uşa şi deschidea scrisoarea, căutând identitatea expeditorului Numele „Andrew Bainbridge” îi sări în faţă Se uită la litere, cu inima începând să-i bată cu bubuituri dureroase; apoi se forţă să citească ce îi scria acesta Pe măsură ce citea, culoarea îi părăsea obrajii şi cuvintele începeau să danseze în faţa ochilor lui înceţoşaţi Când termină, mâinile lui Charles îi alunecară de-o parte şi de alta a trupului şi capul îi căzu în piept Umerii i se scuturau şi lacrimi i se prelingeau pe obraji, căzând pe jos, în timp ce visele i se prăbuşeau într-o explozie care îi trimise sângele huruind, în urechi Mult după ce lacrimile i se opriră, rămase uitându-se în gol, la podea Într-un târziu, umerii i se îndreptară şi îşi înălţă capul — Northrup, strigă el urcând scările, cu vocea redusă la o şoaptă Îşi drese glasul şi strigă din nou — Northrup! Northrup se repezi în foaier, îmbrăcându-şi în grabă jacheta — M-aţi chemat, Înălţimea Voastră? spuse el uitându-se alarmat spre ducele care se oprise la jumătatea scării, cu mâna ţinându-se de balustradă Charles îşi întoarse capul spre el — Cheamă-l pe doctorul Worthing Spune-i să vină imediat Spune-i că este urgent — Să trimit şi după Lordul Fielding şi Lady Victoria întrebă repede Northrup — Nu, la naiba! mârâi Charles, apoi îşi reveni şi spuse cu o voce controlată: — O să-ţi spun după venirea doctorului Worthing, se corectă el, continuând să urce încet scările Era aproape în zori când vizitiul lui Jason trase caii suri, vioi, în faţa casei cu nr 6, din Upper Brook Street Nici Jason şi nici Victoria nu scoseseră un singur cuvânt de la părăsirea balului familiei Mortram, dar la brusca exclamaţie a lui Jason, Victoria se îndreptă şi se uită în jur — A cui este trăsura aceea? întrebă ea — A doctorului Worthing, îi recunosc murgii Jason deschise repede portiera, sări din trăsură şi o ajută să coboare fără ceremonial, apoi se întoarse şi urcă în grabă treptele, lăsând-o pe Victoria să se descurce singură Victoria îşi ridică fustele lungi şi alergă după el, simţind cum îi bubuie panica în piept, în timp ce un Northrup distrus le deschidea uşa — Ce s-a întâmplat? izbucni Jason — Unchiul dumneavoastră, my lord A avut un atac, inima… Doctorul Worthing este cu el, spuse Northrup întunecat — Dumnezeule Mare! spuse Victoria, apucându-se de mâneca lui Jason, îngrozită Urcară împreună scările, în timp ce Northrup striga după ei: — Doctorul Worthing v-a rugat să nu intraţi decât după ce îl informez de sosirea dumneavoastră! Jason ridică mâna să bată la uşă, dar doctorul Worthing i-o deschidea deja Ieşi în hol, închizând bine după el — Mi s-a părut că v-am auzit venind, explică el trecându-şi degetele prin părul alb, într-un gest disperat — Cum se simte? întrebă Jason încordat Doctorul Worthing îşi scoase ochelarii cu ramă de sârmă şi se concentră cu grijă asupra curăţatului lentilelor După un interminabil moment, inspiră adânc şi îşi ridică privirea — A suferit o foarte puternică recidivă, Jason — Pot să-l văd? întrebă Jason — Da, dar trebuie să vă previn pe amândoi să nu faceţi şi să nu spuneţi nimic ce l-ar putea supăra Victoria îşi duse mâna la gât — Nu… nu o să moară, nu, doctore Worthing? — Mai curând sau mai târziu, toţi trebuie să murim, draga mea, îi răspunse acesta cu o expresie atât de întunecată încât Victoria începu să tremure de groază Intrară în camera muribundului şi se apropiară de pat, Victoria de o parte şi Jason de cealaltă Un sfeşnic cu lumânări era aprins pe măsuţa de lângă pat, dar Victoriei, încăperea i se părea deja întunecată şi înfricoşătoare ca un mormânt în aşteptare Mâna lui Charles zăcea moale pe cuvertură şi înghiţindu-şi lacrimile, Victoria se întinse şi i-o strânse tare într-ale ei, încercând cu disperare să infuzeze în el puţin din forţa ei Ochii lui Charles se deschiseră şi se opriră pe chipul ei — Draga mea copilă, şopti el Nu am vrut să mor atât de repede Am vrut atât de mult să te văd mai întâi aranjată şi fericită Cine o să aibă grijă de tine, dacă eu mă duc? Ai cumva pe altcineva la care să te poţi duce şi care să-ţi poarte de grijă? Lacrimile se rostogoleau pe obrajii Victoriei Îl iubea atât de mult şi acum avea să-l piardă Încercă să vorbească, dar nodul de spaimă şi de disperare din gât îi strangula vocea şi nu putu decât să-i strângă şi mai mult mâna fragilă a lui Charles Charles îşi întoarse capul pe pernă şi se uită la Jason — Semeni atât de mult cu mine, şopti el, eşti atât de încăpăţânat Iar acum o să fii la fel de singur cum am fost şi eu, dintotdeauna — Nu vorbi, îl preveni Jason cu vocea aspră şi tristă Odihneşte-te — Nu pot să mă odihnesc, argumentă Charles, moale Nu pot muri în pace, ştiind că Victoria va rămâne singură Amândoi veţi fi singuri, în feluri diferite Ea nu poate rămâne sub protecţia ta, Jason Societatea nu o va ierta niciodată… Şi vocea i se opri, obosită Luptând vizibil să-şi adune suficientă forţă ca să continue, îşi întoarse capul spre Victoria — Victoria, pe tine te cheamă după mine Mama ta şi cu mine ne-am iubit Am… am vrut să-ţi povestesc totul într-o bună zi Dar acum nu mai am timp Victoria nu-şi mai putu reţine lacrimile şi îşi lăsă capul în jos, cu umerii zguduindu-se de hohote sfâşietoare Charles îşi întoarse privirea de la ea şi se uită la Jason — Visul meu a fost ca tu şi Victoria să vă căsătoriţi Am vrut să vă aveţi unul pe celălalt, când eu nu voi mai fi… Chipul lui Jason era o mască încordată de suferinţă controlată Dădu din cap, muşchii lucrând în gâtlejul lui — O să am grijă de Victoria… o să mă căsătoresc cu ea, explică el repede, când Charles încercă să spună ceva Privirea şocată, înlăcrimată a Victoriei se întoarse spre chipul lui Jason; apoi îşi dădu seama că acesta nu încerca decât să-i uşureze lui Charles ultimele clipe Obosit, Charles închise ochii — Nu te cred, Jason, şopti el Distrusă de groază şi de disperare, Victoria se lăsă în genunchi lângă pat, strângând tare mâna lui Charles — Nu trebuie să-ţi faci griji pentru noi, unchiule Charles, spuse ea, plângând Întorcându-şi slăbit capul pe pernă, Charles deschise ochii şi se uită la Jason — Juri? şopti el Jură-mi că te vei căsători cu Victoria şi că vei avea mereu grijă de ea — Jur, spuse Jason şi expresia fermă din ochii lui o convinse pe Victoria că aceasta nu mai era o şaradă din partea lui Jurase în faţa unui om pe moarte — Dar tu, copila mea? o întrebă acesta pe Victoria Juri solemn că te vei căsători cu el? Victoria se încordă Acesta nu era momentul pentru comentarii, obiecţii şi jalnice aspecte tehnice Adevărul brutal era că fără Charles, fără Jason, ea nu mai avea pe nimeni altcineva pe lume şi ştia asta Îşi aminti de săruturile înnebunitoare ale lui Jason şi cu toate că se temea de răceala lui de suprafaţă, ştia că acesta era un om puternic şi că ar fi avut grijă de ea Puţinul care mai rămăsese din planurile ei pe jumătate conturate, de a se întoarce într-o bună zi în America, cedă în faţa nevoii mult mai urgente de a supravieţui şi de a-i uşura lui Charles ultimele lui ceasuri — Victoria? insistă Charles, slab — O să mă mărit cu el, şopti ea, sfâşiată — Mulţumesc, murmură Charles cu o patetică încercare de a zâmbi Îşi scoase mâna stângă de sub pătură şi îi luă mâna lui Jason — Acum pot să mor în pace Dintr-odată, trupul lui Jason se tensionă Îşi îndreptă ochii spre ai lui Charles şi chipul lui deveni o mască cinică Cu un sarcasm muşcător, acceptă: — Acum poţi muri în pace, Charles — Nu! izbucni Victoria, plângând Nu muri, unchiule Charles Te rog, nu! Încercând cu disperare să-i dea un motiv care să-l ajute să lupte pentru viaţă, spuse, printre sughiţuri: — Dacă mori, nu o să mă mai poţi conduce la altar, la nunta noastră… Doctorul Worthing se apropie din umbră şi o ajută cu blândeţe pe Victoria să se ridice în picioare Făcându-i lui Jason semn să-l urmeze, o conduse afară, pe hol — Ajunge pentru acum, draga mea, spus el liniştitor O să-ţi faci rău Victoria îşi ridică faţa înlăcrimată spre doctor — Crezi că o să trăiască, doctore Worthing? Bunul doctor o bătu liniştitor pe braţ — Eu stau cu el şi o să te anunţ în clipa în care voi vedea cea mai mică schimbare Şi fără un cuvânt de reală asigurare, se retrase înapoi în dormitor, închizând uşa în urma lui Victoria şi Jason coborâră în salon Jason se aşeză alături de ea şi într-un gest de mângâiere, îşi petrecu braţul pe după ea şi îi trase capul pe umărul lui Victoria îşi întoarse faţa pe pieptul lui puternic şi îşi plânse groaza şi durerea, până când rămase fără lacrimi Îşi petrecu restul nopţii în braţele lui Jason, păstrând o veghe tăcută, plină de rugăciuni Charles îşi petrecu restul nopţii jucând cărţi cu doctorul Worthing CAPITOLUL 19 A doua zi spre prânz, doctorul Worthing se afla în situaţia de a raporta că unchiul Charles „mai rezista încă” În următoarea zi, acesta coborî în sufrageria unde cinau Jason şi Victoria şi anunţă că unchiul Charles „părea să se simtă mult mai bine” Victoria abia reuşi să-şi stăpânească bucuria, dar Jason ridică doar dintr-o sprânceană spre doctor şi îl invită să li se alăture la masă — Ăă… mulţumesc, spuse doctorul Worthing, cercetând atent trăsăturile inscrutabile ale lui Jason Da, cred că îmi pot lăsa pacientul singur, o vreme — Sunt convins că poţi, replică Jason, politicos — Credeţi că o să-şi revină, doctore Worthing? izbucni Victoria, întrebându-se oare cum putea Jason să fie atât de insensibil Evitând cu grijă privirea fixă a lui Jason, doctorul Worthing se uită jenat spre Victoria şi îşi drese glasul — Este greu de spus Ştii, el zice că vrea să trăiască să vă vadă căsătoriţi Este foarte hotărât Ai putea spune că se agaţă de asta, ca să trăiască Victoria îşi muşcă limba şi se uită stânjenită spre Jason, înainte de a-l întreba pe doctor: — Ce s-ar putea întâmpla dacă începe să-şi revină şi noi… noi i-am spune că ne-am răzgândit? îi răspunse Jason, într-o blândă tărăgăneală: — În acest caz, va avea, cu siguranţă, o nouă cădere Nu-i aşa? îl întrebă apoi rece pe doctor Privirea doctorului Worthing ocoli ochii de oţel ai lui Jason — Jason, sunt convins că tu îl cunoşti mai bine ca mine Tu ce crezi că s-ar întâmpla? Victoria avea senzaţia că viaţa o tulbura în mod deliberat Ducând-o departe de căminul ei şi de oamenii pe care-i iubea, obligând-o să vină într-o ţară străină şi acum, împingând-o într-o căsnicie fără dragoste, cu un bărbat care nu o dorea Mult după plecarea celor doi, Victoria rămase la masă, jucându-se distrată cu mâncarea din farfurie, încercând să găsească o cale de ieşire din această dilemă, de dragul lui Jason şi al ei Îi reveniră, doar ca să-şi bată joc de ea, visele ei despre un cămin fericit, cu un soţ iubitor lângă ea şi cu un copil gângurind în braţele ei şi îşi permise să-şi plângă puţin de milă În fond, ea nu ceruse prea mult de la viaţă; ea nu îşi dorise blănuri şi bijuterii pentru sezoanele de petreceri de la Londra şi nici case maiestuoase unde să se poată juca de-a regina Ea nu dorise mai mult decât ce avusese în America, cu excepţia unui soţ şi al unor copii O cuprinse un val de ameţitor dor de acasă şi îşi lăsă capul în jos Cât de mult şi-ar fi dorit să poată da timpul înapoi cu un an şi să îl ţină acolo, să aibă în faţa ei chipurile zâmbitoare ale părinţilor, să-l asculte pe tatăl ei vorbind despre spitalul pe care voia să-l construiască şi să fie înconjurată de sătenii care fuseseră a doua ei familie În faţa ochilor îi apăru imaginea chipului frumos, râzător al lui Andrew şi Victoria se scutură de el, refuzând să mai verse lacrimi pentru bărbatul necredincios pe care îl adorase Îşi împinse scaunul în spate şi se duse să-l caute pe Jason Andrew o abandonase propriei ei soarte, dar Jason era aici şi avea obligaţia să o ajute să-şi găsească o cale ca să scape de o căsătorie pe care niciunul dintre ei nu o voia Îl găsi în biroul lui, un bărbat singur, gânditor, stătea în picioare, cu braţul pe poliţa şemineului, privind în căminul rece Inima i se umplu de compasiune dându-şi seama că deşi acesta pretinsese în faţa doctorului Worthing că era rece şi lipsit de emoţii, Jason venise aici ca să îşi dea frâu îngrijorării, în singuratică intimitate Înfrânându-şi nevoia de a se duce la el şi a-i arăta simpatie, ştiind că o va respinge, Victoria îl strigă încet: — Jason? Jason îşi înălţă capul şi se uită la ea, impasibil — Ce ai de gând să faci? — În legătură cu ce? — Cu această revoltătoare idee a unchiului Charles, de a ne vedea căsătoriţi — De ce este revoltătoare? Deşi deconcertată de răspunsul lui, Victoria era decisă să discute despre problema aceasta, cu calm şi sinceritate — Este revoltătoare pentru că eu nu vreau să mă mărit cu tine Ochii lui Jason se întunecară — Sunt cât se poate de conştient de asta, Victoria — Şi nici tu nu vrei să te însori cu mine, răspunse ea rezonabil, ridicându-şi braţele într-un gest de înţelegere — Ai dreptate Întorcându-şi privirea înapoi spre cămin, Jason căzu în tăcere Victoria aşteptă ca el să mai spună ceva; dar cum nu o făcu, oftă şi dădu să plece Următoarele lui cuvinte o făcură să se întoarcă şi să se uite cu gura căscată la el — Totuşi, căsătoria noastră ne-ar putea oferi, fiecăruia dintre noi, ceva ce ne dorim — Adică? întrebă ea uitându-se la profilul lui aspru, încercând să-i afle dispoziţia Jason se îndreptă şi se întoarse, vârându-şi mâinile adânc în buzunare, căutându-i privirea — Tu vrei să te întorci înapoi în America, să fii independentă, să trăieşti printre prietenii tăi de acolo şi probabil să construieşti spitalul pe care visa tatăl tău să-l construiască Mi-ai spus toate astea Dacă eşti cinstită cu tine, ai recunoaşte şi că ţi-ar plăcea să te întorci acolo ca să-i arăţi lui Andrew şi tuturor celorlalţi că dezertarea lui nu a însemnat nimic pentru tine, că tu l-ai uitat la fel de uşor cum te-a uitat şi el pe tine şi că ţi-ai urmat mai departe viaţa Victoria se simţi atât de umilită de referirea acestuia la gândurile ei intime, încât îi trebui un moment ca să înregistreze următoarele lui cuvinte — Iar eu, termină Jason fără emoţie, eu îmi doresc un fiu Victoria rămase cu gura căscată, în timp ce Jason continua, calm: — Ne-am putea dărui unul altuia ceea ce ne dorim Mărită-te cu mine şi dăruieşte-mi un fiu În schimb, eu o să te trimit înapoi în America, cu suficienţi bani ca să trăieşti acolo ca o regină şi să construieşti o duzină de spitale Victoria se uită la el cu o cutremurătoare neîncredere — Să-ţi dăruiesc un fiu? răspunse ea ca un ecou Să-ţi dăruiesc un fiu, după care mă trimiţi înapoi în America? Să-ţi dăruiesc un fiu şi să-l părăsesc aici? — Nu sunt chiar atât de egoist – l-ai putea păstra la tine până la vârsta de… să zicem, patru ani Un copil are nevoie de mama lui până la această vârstă După care o să aştept să mi-l trimiţi mie Poate că vei alege să stai aici, cu noi, când mi-l vei aduce înapoi De fapt, aş prefera să stai tot timpul aici, dar te las pe tine să decizi asta Dar există totuşi un lucru – o condiţie pentru toate astea asupra căreia insist — Ce condiţie? întrebă Victoria, ameţită Jason ezită, ca şi cum s-ar fi gândit la formularea cu grijă a acesteia şi când în sfârşit vorbi, se uită în altă parte, studiind peisajul de deasupra şemineului, ca şi cum ar fi vrut să-i evite privirile — Din cauza felului în care ai sărit în apărarea mea, în seara aceea, lumea a presupus că nu mă dispreţuieşti şi nici nu ţi-e frică de mine Dacă eşti de acord cu această căsătorie, voi aştepta ca tu să întăreşti această părere şi să nu faci sau să nu spui ceva care să-i determine să creadă altceva Cu alte cuvinte, indiferent ce ar putea apărea între noi, în particular, când suntem în public aş aştepta de la tine să te comporţi ca şi cum te-ai fi măritat pentru mine, mai mult decât pentru banii sau titlul meu Sau, ca să mă exprim mai clar, că ţii la mine Victoriei îi reveniră în minte cuvintele pe care i le spusese Jason la balul familiei Mortram: „Te înşeli dacă îţi închipui că dau o para chioară pe ce crede lumea…” Minţise, îşi dădu ea seama, cu un val de tristeţe Era clar că îi păsa de ce credea lumea, altfel nu i-ar fi cerut asta Se uită la bărbatul rece, lipsit de emoţii, care stătea în faţa ei Arăta puternic, distant şi cât se poate de sigur pe el Era imposibil să crezi că îşi dorea un fiu, sau pe ea, sau pe oricine altcineva, la fel de imposibil cum ar fi fost să îţi închipui că îl durea faptul că lumea se temea de el sau nu avea încredere în el Imposibil, dar adevărat Îşi aminti cât de copil arătase el în noaptea duelului, când o tachinase şi o forţase să îl sărute Îşi aminti dorinţa flămândă din sărutul lui şi disperarea singurătăţii, din cuvintele lui: „Am încercat de o sută de ori să-ţi dau drumul Dar nu pot” Poate că sub faţada lui rece, distantă, Jason se simţea la fel de singur şi de pustiu ca şi ea Poate că avea nevoie de ea, dar nu era în stare să-i spună asta Sau poate că totul nu era decât încercarea ei de a se amăgi, crezând toate astea Spuse, făcând abstracţie de gândurile ei — Jason, nu poţi aştepta de la mine să am un copil pe care să ţi-l las ţie şi eu să-mi văd de drumul meu Nu poţi fi atât de rece şi fără inimă, cum faci să pară cu propunerea ta Eu… eu nu pot crede că eşti aşa — Nu o să găseşti în mine un soţ crud, dacă asta vrei să spui — Nu asta vreau să spun, izbucni Victoria, uşor isteric Cum poţi discuta despre căsătoria noastră ca şi cum ai discuta despre o – o afacere oarecare, fără niciun sentiment, fără nicio emoţie, fără măcar o aparenţă de dragoste sau… — Sunt convins că nu mai ai iluzii în ceea ce priveşte dragostea, izbucni el cu nerăbdare usturătoare Experienţa ta cu Bainbridge ar fi trebuit să te înveţe că dragostea nu este decât o iluzie, folosită să manipuleze oamenii Eu nici nu mă aştept la ea şi nici nu vreau dragostea ta, Victoria Victoria se apucă de speteaza scaunului de lângă ea, pierzându-şi echilibrul, sub vorbele lui Deschise gura să refuze oferta, dar acesta scutură din cap, ca să o oprească — Nu-mi răspunde înainte de a te gândi la ce am de spus Dacă te măriţi cu mine, vei avea libertatea să faci ce vrei cu viaţa ta Ai putea construi un spital în America şi unul lângă Wakefield şi să rămâi în Anglia Am şase proprietăţi şi o mie de angajaţi şi de servitori Numai servitorii mei ţi-ar putea asigura destui oameni bolnavi care să-ţi umple spitalul Dacă nu, o să-i plătesc eu, să se îmbolnăvească Fantoma unui zâmbet îi flutură pe buze, dar Victoria era prea îndurerată ca să vadă umorul situaţiei Când văzu că gluma lui nu trezise nicio reacţie, adăugă degajat: — Poţi acoperi pereţii din Wakefield cu desenele tale şi când nu o să mai ai loc, o să măresc casa Victoria încerca să absoarbă uluitoarea informaţie că ştia de desenele ei, când acesta întinse mâna şi îşi plimbă degetele pe obrazul ei încordat şi spuse degajat: — O să descoperi în mine un soţ foarte generos, îţi promit Finalitatea cuvântului „soţ” îi trimise un fior Victoriei prin tot corpul şi îşi strânse braţele în mâini, frecându-şi-le, în efortul zadarnic de a se încălzi — De ce? şopti ea De ce eu? Dacă vrei copii, există zeci de femei în Londra, care abia aşteaptă să se mărite cu tine — Pentru că sunt atras de tine, precis ştii asta În plus şi tu mă placi Mi-ai spus asta când ai crezut că dorm, ţi-aminteşti? spuse el cu ochi zâmbitori, în timp ce întinse mâinile spre ea, încercând să o atragă mai aproape de el Victoria căscă gura, neputând asimila uluitoarea revelaţie că el era efectiv atras de ea — Şi de Andrew mi-a plăcut Nu am experienţă să judec, când este vorba despre bărbaţi, răspunse ea cu impertinenţă mânioasă — Adevărat, răspunse el, amuzamentul dansându-i în ochi Se simţi atrasă fără oprire, tot mai aproape de pieptul lui — Cred că ţi-ai pierdut judecata! Cred că eşti de-a dreptul nebun! spuse ea cu glasul sugrumat — Am fost şi sunt, acceptă el, curbându-şi braţul peste spinarea ei şi ţinând-o aproape — Nu o să fac asta Nu pot… — Victoria, nu ai alegere, spuse el încet Vocea lui deveni răguşită şi insistentă, în timp ce sânii ei ajunseră în sfârşit în contact cu cămaşa lui — Eu pot să-ţi dau orice îşi doreşte o femeie… — Totul cu excepţia dragostei, răspunse Victoria — Tot ce îşi doreşte cu adevărat o femeie, se corectă el şi până să apuce Victoria să asimileze remarca cinică, buzele lui ferme începură o înceată, deliberată coborâre spre ale ei — O să-ţi dau bijuterii şi blănuri O să ai mai mulţi bani decât ai visat vreodată, îi promise el Cu mâna liberă îi apucă ceafa, strângându-i părul mătăsos, în timp ce îi întorcea faţa în sus, pentru sărut — În schimb, tot ce trebuie tu să-mi dai este acest… În mod ciudat, singurul gând al Victoriei a fost că Jason se vindea prea ieftin, cerându-i ei prea puţin Era frumos şi bogat şi dorit – sigur avea dreptul să aştepte mai mult de la soţia lui decât acest… Apoi mintea i se goli când gura lui senzuală i-o luă pe a ei într-un nesfârşit, răscolitor sărut, care treptat se îndreptă spre unul de intensă dorinţă, făcând-o să tremure de senzaţii fierbinţi Îi atinse buzele cu limba strecurându-se între ele, înduplecându-le, apoi forţându-le să se desfacă şi când se întâmpla asta, limba lui îşi făcu loc printre ele, trimiţându-i în trup valuri şocante de senzaţii ameţitoare Victoria gemu în braţele lui se strânseră protector în jurul ei, trăgând-o spre duritatea lungimii lui, în timp ce cu limba începu o lentă, sălbatică, erotică seducţie şi mâinile lui se mişcau posesiv peste coapsele şi umerii şi spinarea ei Când în sfârşit Jason îşi îndepărtă capul, Victoria se simţi ameţită şi fierbinte şi inexplicabil, înspăimântată — Uită-te la mine, şopti el punându-şi mâna sub bărbia ei şi ridicându-i-o în sus Tremuri, spuse, când ochii ei albaştri se ridicară spre ai lui Ţi-e frică de mine? Făcând abstracţie de toate acele emoţii primare care se înfruntau în ea, Victoria scutură din cap Nu se temea de el; se temea, dintr-odată, inexplicabil, pentru ea — Nu, spuse ea Un zâmbet flutură pe buzele lui — Ție frică, dar nu ai de ce Îşi aşeză mâna pe faţa ei încinsă, plimbându-şi-o încet spre spre spate, să-i netezească părul greu — Nu o să te rănesc decât o singură dată şi atunci doar pentru că este inevitabil — Poftim – de ce? Maxilarele lui Jason se încordară — Poate că nici nu o să te doară Asta este? — Asta este ce? strigă Victoria uşor isteric Aş vrea să nu vorbeşti cu mine în şarade, pentru că sunt deja atât de confuză că nici nu mai pot gândi Cu una din acele rapide schimbări de dispoziţie, Jason expedie subiectul cu o rece ridicare din umăr — Nu contează, spuse el scurt Nu-mi pasă ce ai făcut tu cu Bainbridge Asta a fost înainte — Înainte? repetă Victoria în crescendo, frustrată Înainte de ce? — Înainte de mine, spuse el pe un ton încordat Totuşi, cred că ar trebui să ştii de pe acum că nu suport să fiu încornorat Este clar? Gura Victoriei se căscă, uluită — Încornorat! Eşti nebun! Complet nebun! — Chestia asta am stabilit-o deja, spuse Jason cu gura strâmbă într-un semizâmbet — Dacă continui să vorbeşti cu mine spunându-mi absurdităţi insultătoare, îl ameninţă ea, o să urc sus, în sanctuarul camerei mele Jason se uită în ochii ei albaştri, furtunoşi şi îşi reţinu pornirea subită de a o strânge din nou în braţe şi de a-i devora gura, cu a lui — Foarte bine, haide să discutăm banalităţi Ce pregăteşte de mâncare doamna Craddock? Victoria avea senzaţia că lumea, cu tot ce cuprindea aceasta, se întorcea într-o singură direcţie, în timp ce ea se întorcea implacabil în direcţia opusă, ameţită şi pierdută — Doamna Craddock? întrebă ea, nepricepând — Bucătăreasa Vezi, i-am învăţat numele Mai ştiu şi că O’Malley este valetul tău preferat Şi acum, continuă el zâmbind, spune-mi ce pregăteşte doamna Craddock pentru cină? — Gâscă, spuse Victoria încercând să-şi recapete echilibrul Este… este acceptabil? — Perfect Cinăm acasă? — Eu da, răspunse ea evitând orice echivoc — În cazul acesta şi eu, desigur Juca deja rolul soţului, îşi dădu ea seama, uluită — Atunci o s-o informez pe doamna Craddock spuse ea şi se întoarse, într-o transă de confuzie Jason a spus că era atras de ea Că voia să se însoare cu ea Imposibil Dacă unchiul Charles murea, va trebui să se mărite cu el Dacă se mărita cu el acum, poate că unchiul Charles îşi va recăpăta dorinţa de a trăi Şi copiii, Jason voia copii Şi ea îşi dorea, foarte mult Voia ceva, pe cineva, pe care să-l iubească Poate că ar putea fi fericiţi împreună; uneori Jason putea fi încântător şi fermecător, când zâmbetul lui o făcea şi pe ea să zâmbească A spus că nu îi va face rău… Era deja la jumătatea drumului spre uşă, când vocea calmă a lui Jason o opri — Victoria… Automat, Victoria se întoarse spre el — Cred că ai luat deja o decizie referitoare la căsătoria noastră Dacă este da, ar trebui să-l vedem pe Charles, după cină, să-i spunem că ne gândim să stabilim ziua căsătoriei O să-i placă asta şi cu cât îi spunem mai repede, cu atât mai bine Jason insista să ştie dacă ea intenţiona să se mărite cu el, îşi dădu seama Victoria Se uită la bărbatul frumos, puternic, dinamic, din capătul celălalt al încăperii, şi clipa păru să îngheţe în loc De ce credea ea că i se părea încordat, în aşteptarea răspunsului ei? De ce a trebuit să o întrebe dacă se mărită cu el, ca şi cum ar fi fost vorba de o propunere de afaceri? — Eu… începu Victoria neajutorată, în timp ce atât de calda cerere oficială a lui Andrew îi invadă dintr-odată mintea „Spune-mi că o să te căsătoreşti cu mine, Victoria Te iubesc Întotdeauna te voi iubi…” Bărbia i se înălţă, într-o revoltă mânioasă Cel puţin, Jason Fielding nu a pronunţat cuvinte de dragoste pe care nu le simţea Dar nici nu a cerut-o cu o cât de vagă urmă de afecţiune, aşa că îi acceptă cererea în acelaşi mod lipsit de emoţie, în care a fost făcută Se uita la Jason şi dădu rigid din cap — O să-i spunem după cină Victoria putea jura că tensiunea părea să părăsească şi trupul şi chipul lui Jason * Tehnic, era seara angajamentului şi Victoria decise să folosească ocazia ca să încerce să stabilească un model mai bun pentru viitor În dimineaţa duelului, Jason îi spusese că îi plăcea râsul ei Dacă, presupuse ea, el era la fel de singur şi de gol pe dinăuntru, aşa cum se simţea şi ea adesea, poate că şi-ar putea lumina vieţile unul, altuia Stătea, în picioarele goale, în faţa dulapului deschis, studiindu-şi toaletele ei frumoase, încercând să decidă ce anume să poarte pentru această parodie de ocazie festivă Se hotărî în final asupra unei rochii din şifon de culoarea apei îngheţate, cu o fustă deasupra, pudrată cu paiete aurii şi un colier din pietre acvamarin încrustate în aur, pe care i-l dăruise Jason în seara prezentării ei în lume Ruth îi pieptănă părul până când acesta începu să lucească, apoi i-l desfăcu la mijloc şi i-l lăsă să cadă în valuri strălucitoare, care îi înconjurau chipul, revărsându-se peste umeri şi pe spate Când Victoria se declară mulţumită de înfăţişarea ei, ieşi din cameră şi coborî în salon Jason urmase, evident, acelaşi impuls, pentru că se îmbrăcase oficial, într-o haină impecabilă din velur bordo şi pantaloni la fel, cu o vestă albă din brocart şi cu bumbi de rubin, care sclipeau pe pieptul cămăşii Acesta turna tocmai şampanie într-un pahar când îşi ridică privirea şi o văzu, iar ochii lui îndrăzneţi se plimbară peste ea, într-o neascunsă apreciere masculină Mândria proprietarului era evidentă în privirea lui posesivă şi stomacul Victoriei se strânse nervos Niciodată până atunci nu se uitase aşa la ea ca şi cum ar fi fost o bucată gustoasă de ceva, pe care plănuia să o devoreze în tihnă — Ai cea mai deconcertantă abilitate de a arăta ca un copil adorabil într-un moment şi ca o femeie incredibil de înnebunitoare în celălalt, spuse el — Mulţumesc, dacă este cazul, spuse Victoria, nesigură Jason o linişti, zâmbind uşor: — Am vrut să fie un compliment De obicei nu sunt atât de stângaci cu complimentele, ca tu să nu le poţi identifica În viitor o să fiu mai atent Impresionată de acest mic semn că el intenţiona să încerce să se schimbe ca să-i facă plăcere, Victoria îl privea cum turna cu îndemânare lichidul spumos în două pahare Îi dădu ei unul şi Victoria porni spre canapea, dar el o trase înapoi, de braţul gol Cu cealaltă mână, deschise capacul unei cutii mari, din catifea, de lângă paharul lui şi scoase un colier cu trei şiraguri cu cele mai mari şi mai minunate perle pe care le văzuse ea vreodată Fără niciun cuvânt, o întoarse spre oglinda aflată deasupra măsuţei laterale şi îi dădu deoparte părul lung Degetele lui îi trimiteau mici fiori de-a lungul şirei spinării, în timp ce îi scotea acvamarinele şi îi punea în loc, în jurul gâtului ei delicat, colierul greu, lat, de perle Victoria îi urmărea în oglindă trăsăturile inscrustabile, în timp ce acesta îi închidea, la ceafă, încuietoarea din diamant, apoi îşi ridică privirile spre ea, studiind colierul de la gâtul ei — Mulţumesc, începu ea stângaci, întorcându-se Eu… — Aş prefera să-mi mulţumeşti cu un sărut, o instrui Jason răbdător Victoria se înălţă pe vârfuri şi ascultătoare dar timidă, îl sărută pe obrazul moale, proaspăt bărbierit Ceva legat de felul în care îi oferise perlele şi se aşteptase apoi, rece, la un sărut în schimb, o preocupa enorm era ca şi cum i-ar fi cumpărat favorurile, începând cu un sărut, în schimbul colierului Ideea îi fu confirmată de-a dreptul înfricoşător, când Jason comentă sărutul: — Ăsta nu a fost cine ştie ce sărut pentru un colier atât de frumos, după care îi luă buzele cu o insistenţă bruscă, solicitantă Când îi dădu drumul, Jason zâmbi întrebător, spre ochii ei albaştri, preocupaţi — Nu-ţi plac perlele, Victoria? — Ah, ba da… sincer! spuse Victoria cu nervozitate, furioasă pe ea pentru nepriceperea de a-şi controla temerile prosteşti, imaginare Nu am mai văzut niciodată perle atât de frumoase ca acestea Nici chiar Lady Wilhelm nu are unele atât de uriaşe Astea sunt potrivite pentru o regină — Au aparţinut unei prinţese rusoaice acum un secol, spuse el, şi în mod ciudat, Victoria era impresionată că el o considera demnă de un asemenea colier inestimabil După supeu, au urcat să-l vadă pe Charles Încântarea acestuia când i-au comunicat decizia de a continua planurile de căsătorie i-a luat ani de pe chip şi când Jason şi-a pus drăgăstos un braţ pe după umerii Victoriei, bolnavul ţintuit la pat a râs efectiv de bucurie Arăta atât de fericit, atât de convins că făceau ceea ce trebuia, încât Victoria aproape că începuse să creadă şi ea asta — Şi când va avea loc nunta? întrebă Charles dintr-odată — Peste o săptămână, spuse Jason, câştigând o privire surprinsă din partea Victoriei — Excelent, excelent! confirmă Charles, radiind total Până atunci am de gând să mă fac suficient de bine ca să asist şi eu Victoria începu să protesteze, dar degetele lui Jason se strânseră pe braţul ei, atenţionând-o să nu comenteze — Şi ce ai acolo, draga mea? întrebă Charles, zâmbind larg spre colierul de la gâtul ei Mâna Victoriei urcă automat spre obiectul privirilor lui — Jason mi l-a oferit în seara asta, ca să pecetluim târg… logodna noastră, explică ea Când întrevederea cu Charles luă sfârşit, Victoria se plânse de oboseală şi Jason o conduse la uşa apartamentului ei — Te preocupă ceva Ce este? o întrebă el — Printre altele, mă simt foarte ciudat pentru că mă mărit înaintea încheierii perioadei de doliu după părinţii mei M-am simţit vinovată pentru fiecare bal la care m-am dus A trebuit să fiu evazivă în legătură cu data morţii părinţilor mei, pentru ca lumea să nu îşi dea seama ce fiică lipsită de respect sunt — Ai făcut ce trebuia să faci iar părinţii tăi vor înţelege asta Căsătorindu-te imediat cu mine, îi oferi lui Charles un motiv să trăiască Ai văzut cât de bine arăta când i-am spus că am fixat data căsătoriei În plus, ideea iniţială de a reduce perioada ta de doliu mi-a aparţinut mie, nu ţie, aşa că tu nu ai avut variantă Dacă trebuie să acuzi pe cineva, atunci acuză-mă pe mine Logic, Victoria ştia că Jason avea dreptate şi schimbă subiectul Cu un zâmbet uşor acuzator, îl întrebă: — Spune-mi, acum că tocmai am aflat că noi am stabilit să ne căsătorim peste o săptămână, îmi poţi spune şi unde anume am stabilit noi să aibă loc ceremonia? — Impresionant, zâmbi el Perfect Noi am decis ca ceremonia să aibă loc aici Victoria scutură din cap, cu emfază — Te rog, Jason, nu ne putem căsători la biserică – într-o bisericuţă mică, de pe lângă Wakefield? Am mai putea aştepta puţin, până când unchiul Charles va putea face călătoria asta Uluită, privi scânteia de repulsie rece din ochii lui la pomenirea cuvântului biserică, dar după o clipă de ezitare, acceptă, cu o scurtă înclinare a capului — Dacă ce-ţi doreşti tu este o căsătorie la biserică, o s-o facem aici, la Londra, într-una suficient de încăpătoare pentru toate cunoştinţele noastre — Te rog, nu… izbucni Victoria, lăsându-şi inconştient mâna pe mâna lui Sunt atât de departe de America, my lord Biserica de lângă Wakefield ar fi mai potrivită Îmi aminteşte de acasă şi chiar de când eram doar o fetiţă, am visat să mă mărit într-o bisericuţă de ţară… Visase să se căsătorească într-o bisericuţă de ţară cu Andrew, îşi dădu seama Victoria cu întârziere şi îşi dori să nu se fi gândit deloc la vreo biserică — Vreau ca nunta noastră să aibă loc la Londra, în faţa înaltei societăţi, spuse Jason cât se poate de ferm Totuşi, putem face un compromis, se oferi el Ne vom căsători într-o biserică de aici şi apoi vom merge la Wakefield pentru mica sărbătorire Mâna Victoriei alunecă de pe mâneca lui — Uită că am pomenit de biserică Invită toată lumea acasă De fapt ar fi o mică blasfemie să intrăm într-o biserică şi să pecetluim ceea ce nu este mai mult decât un aranjament rece, o afacere Cu o jalnică încercare de umor, adăugă: — În timp ce ne vom jura dragoste şi iubire reciprocă, mă voi aştepta ca un fulger să se abată asupra noastră — O să ne căsătorim la biserică, spuse Jason politicos, tăindu-i scurt diatriba Iar cât despre fulgere o să suport eu cheltuielile pentru un acoperiş nou CAPITOLUL 20 — Bună ziua, draga mea, spuse Charles vesel, bătând cu palma pe marginea patului Vino, aşază-te aici Vizita ta de aseară, cu Jason, m-a făcut bine, cum n-aş fi crezut Acum povesteşte-mi mai multe despre planurile voastre de nuntă Victoria se aşeză pe pat, lângă el — Sinceră să fiu, totul este cât se poate de derutant, unchiule Charles — Northrup tocmai mi-a spus că Jason şi-a strâns lucrurile din birou şi a plecat înapoi la Wakefield — Ştiu, spuse Charles zâmbind A venit să mă vadă înainte de plecare şi mi-a spus că a decis asta „de dragul aparenţelor” Cu cât petrece mai puţin timp în apropierea ta, cu atât sunt mai puţine motive de bârfă — Deci pentru asta a plecat, spuse Victoria, îngrijorarea dispărând de pe chipul ei Umerii lui Charles se zguduiră de râs, când spuse: — Copila mea, eu cred că aceasta este singura dată din viaţa lui când Jason a făcut o concesie bunei cuviinţe! Nu i-a venit uşor, dar a făcut-o Ai, în mod clar, o influenţă bună asupra lui Poate că îl vei învăţa, după asta, să înceteze să-şi mai bată joc de principii Victoria îi întoarse zâmbetul, uşurată şi dintr-odată, chiar fericită — Mă tem că nu ştiu nimic despre aranjamentele de căsătorie, exceptând faptul că ceremonia va avea loc aici, într-o biserică din Londra — Jason se ocupă de totul Şi-a luat secretarul cu el la Wakefield, împreună cu personalul principal de aici, ca să poată începe pregătirile După ceremonie, va avea loc la Wakefield o petrecere de nuntă, pentru prietenii cei mai apropiaţi ai voştri şi pentru o parte dintre săteni Cred că atât lista cu invitaţi cât şi invitaţiile propriu-zise se află deja în curs de pregătire Deci tu nu ai nimic de făcut decât să rămâi aici şi să te bucuri de surpriza oamenilor când îşi vor da seama că vei fi, într-adevăr, viitoarea Ducesă de Atherton Victoria ignoră acest lucru şi aduse ezitant discuţia despre ceva ce i se părea cu mult mai important — În noaptea în care ai fost foarte bolnav, ai pomenit ceva despre tine şi mama mea, ce anume ai vrut să-mi spui? Charles îşi întoarse capul, privind afară pe fereastră şi Victoria spuse repede — Nu trebuie să-mi spui, dacă te tulbură să vorbeşti — Nu este asta, spuse el încet, întorcându-şi încet privirea înapoi spre ea Ştiu cât de înţelegătoare şi de sensibilă eşti, dar eşti încă atât de tânără Ţi-ai iubit tatăl, probabil la fel de mult pe cât ţi-ai iubit şi mama Dacă îţi voi spune ceea ce am de spus, ai putea să începi să gândeşti despre mine ca despre un intrus în căsnicia lor, deşi îţi jur că niciodată nu am luat legătura cu mama ta, după ce s-a căsătorit cu tatăl tău Victoria, îi explică el nefericit, încerc să-ţi spun că nu vreau să mă dispreţuieşti, dar mă tem că aşa se va întâmpla, după ce vei auzi povestea Victoria îi luă mâna într-ale ei şi spuse cu blândeţe: — Cum aş putea dispreţui pe cineva care a iubit-o pe mama mea? Charles se uită în jos la mâna ei şi spuse, cu glasul sugrumat de emoţie: — Ştii că ai moştenit şi sufletul mamei tale? Cum Victoria rămase tăcută, Charles îşi întoarse privirea spre fereastră şi începu povestea despre dragostea lui pentru Katherine Nu se uită la Victoria până când nu termină şi când o făcu, în ochii ei nu văzu condamnare, ci tristeţe şi compasiune — Deci vezi tu, am iubit-o din tot sufletul meu Am iubit-o şi am îndepărtat-o din viaţa mea, când ea era singurul lucru pentru care merita să trăiesc — Străbunica mea te-a obligat să faci asta, spuse Victoria cu ochi furtunoşi — Au fost fericiţi – mama şi tatăl tău, vreau să spun? Întotdeauna m-am întrebat cum a fost viaţa lor împreună, dar mi-a fost teamă să întreb Victoria îşi aminti scena cumplită dintre părinţii ei, la care fusese martoră cu atâtea Crăciunuri în urmă, dar aceasta era contrabalansată de optsprezece ani de bunătate şi de consideraţie pe care şi le-au arătat unul, altuia — Da, au fost fericiţi Căsnicia lor nu a semănat deloc cu o căsnicie din înalta societate Spusese „o căsnicie din înalta societate” cu atâta aversiune, încât Charles zâmbi curios — Ce înţelegi tu printr-o căsnicie în înalta societate? — Genul de căsnicie pe care îl are aproape toată lumea aici, la Londra exceptându-i pe Robert şi Caroline Collingwood şi pe câţiva alţii Genul de căsnicie în care cuplul este rar împreună şi când se întâmplă să se întâlnească la cine ştie ce ieşire în lume, se comportă ca nişte străini politicoşi, bine educaţi Bărbaţii ies întotdeauna, avându-şi propriile lor distracţii, iar femeile îşi au şi ele proprii lor curtezani Cel puţin părinţii mei au locuit împreună în acelaşi cămin şi am fost o adevărată familie — Presupun că intenţionezi să ai o căsnicie în stil vechi şi o familie în stil vechi, glumi el, părând foarte încântat de idee — Eu nu cred că Jason vrea acest stil de căsnicie Nu-i venea să-i spună lui Charles că originala ofertă a lui Jason a fost ca ea să-i ofere un fiu, după care să plece Victoria se consola cu ideea că deşi îi făcuse această ofertă, părea totuşi să prefere ca ea să rămână cu el în Anglia — Mă îndoiesc foarte mult că Jason ştie în clipa asta ce vrea cu adevărat, spuse Charles serios El are nevoie de tine, copila mea Are nevoie de căldura şi de spiritualitatea ta El nu ar recunoaşte asta acum, nici măcar faţă de sine însuşi, iar când în sfârşit se va întâmpla asta, nu-i va face deloc plăcere, crede-mă O să lupte cu tine, o preveni Charles cu blândeţe Dar mai curând sau mai târziu, îşi va deschide inima în faţa ta şi când o va face, o să-şi găsească liniştea În schimb, te va face mai fericită decât ai visat vreodată să fii Victoria părea atât de îndoită, atât de sceptică, încât zâmbetul lui Charles păli — Ai răbdare cu el, Victoria Dacă nu ar fi fost atât de puternic la minte şi la trup, nu ar fi ajuns niciodată la treizeci de ani El are cicatrici foarte adânci, dar tu o să ai puterea să i le vindeci — Ce fel de cicatrici? Charles scutură din cap — Va fi mai bine pentru amândoi ca Jason însuşi să fie acela care, într-un târziu, să-ţi povestească viaţa lui, mai ales copilăria Dacă nu o va face, atunci abia vei putea veni la mine În zilele care au urmat, Victoria nu a avut timp să se gândească la Jason sau la orice altceva Abia ieşise din dormitorul lui Charles că a apărut Madame Dumosse, cu cusătoresele ei — Lordul Fielding mi-a spus să vă pregătesc o rochie de mireasă, mademoiselle, îi spuse aceasta, dându-i deja ocol A spus că trebuie să fie foarte scumpă, foarte elegantă Unică Potrivită pentru o regină Fără comentarii Prinsă oarecum la mijloc între enervare şi râs faţă de mâna largă a lui Jason, Victoria îi aruncă o privire piezişă — Întâmplător, nu a ales cumva şi culoarea? — Bleu — Bleu? izbucni Victoria, pregătită să se bată pentru culoarea albă Madame dădu din cap, cu degetul apăsat gânditor pe buze, cu cealaltă mână sprijinită în talie — Da, bleu Bleu de gheaţă A spus că vă vine extraordinar culoarea aceasta, un înger cu părul tiţianic, a spus el Victoria decise subit că bleul de gheaţă este culoarea ideală pentru o rochie de mireasă — Lordul Fielding are un gust excelent Nu credeţi? continuă Madame, cu sprâncenele subţiri ridicate deasupra ochilor mari, alerţi — Absolut, spuse Victoria râzând şi capitulă în faţa oficiilor priceputei creatoare de rochii Patru ore mai târziu, când Madame a eliberat-o în sfârşit şi şi-a gonit croitoresele la atelier, Victoria a fost informată că Lady Caroline Collingwood o aştepta în salonul auriu — Victoria, exclamă prietena ei, cu feţişoara frumoasă plină de îngrijorare când întinse mâinile să i le prindă pe ale Victoriei Lordul Fielding a trecut pe la noi, azi dimineaţă, să ne spună despre căsătoria voastră Mă simt onorată să fiu doamna ta de onoare, aşa cum mi-a spus Lordul Fielding că ţi-ai dorit, dar este totul atât de repede, căsătoria voastră, vreau să spun… Victoria îşi reprimă plăcuta surpriză că Jason şi-a amintit, grijuliu, că avea nevoie de cineva şi că s-a gândit la familia Collingwood — Niciodată nu m-am gândit că ai putea avea o atracţie serioasă pentru Lordul Fielding, continuă Caroline şi nu mă pot împiedica să nu mă minunez Chiar vrei să te măriţi cu el? Nu ai fost, să zicem, forţată să faci asta, într-un fel sau altul? — Doar de soartă, spuse Victoria cu un zâmbet, prăbuşindu-se epuizată pe un scaun Văzu încruntarea Carolinei şi adăugă repede: — Nu am fost forţată Este ceea ce îmi doresc să fac Expresia lui Caroline se lumină dintr-odată, de uşurare şi de fericire — Sunt atât de fericită, speram să se întâmple aşa Văzând expresia îndoită a Victoriei, adăugă: — În ultimele câteva săptămâni am început să îl cunosc mai bine şi chiar sunt de acord cu Robert, care mi-a spus că lucrurile pe care le crede lumea despre Lordul Fielding sunt rezultatele bârfelor declanşate de o anume femeie maliţioasă, deosebit de înveninată Mă îndoiesc că cineva ar fi dat crezare tuturor zvonurilor acelora, dacă însuşi Lordul Fielding nu ar fi fost atât de distant şi de necomunicativ Desigur, nimănui nu-i plac în mod deosebit oamenii care cred lucruri urâte despre cineva, nu? Astfel încât el nu a simţit nici cea mai mică obligaţie să ne deschidă ochii, şi aşa cum a spus Robert, Lord Fielding este un bărbat mândru, căruia i-ar fi imposibil să se târască în faţa opiniei publicului advers, mai ales când adversitatea este atât de incorectă Victoria îşi înăbuşi râsul în faţa susţinerii din toată inima, de către prietena ei, a unui bărbat de care se temuse şi pe care îl condamnase până mai ieri, dar asta era tipic pentru Caroline Caroline refuza să vadă vreun defect la persoana pe care o iubea şi invers, nu dorea niciodată să recunoască, în cazul celor pe care nu îi iubea, că aceştia ar avea vreo calitate care să-i reabiliteze Tocmai această trăsătură a personalităţii ei atât de vii făcea din ea cea mai loială prietenă şi Victoria îi era profund recunoscătoare pentru prietenia ei fermă — Mulţumesc, Northrup, îi spuse ea majordomului care intra cu tava cu ceai — Nu-mi dau seama de ce mi s-a părut înfricoşător până acum, spuse Caroline, în timp ce Victoria turna ceaiul Nerăbdătoare să-l absolve pe Jason de orice vină pe care i-o adusese în trecut, Caroline continuă: — Am greşit lăsându-mi imaginaţia să zboare, cu bunul meu simţ, cu tot Cred că motivul pentru care mi s-a părut înfricoşător este faptul că e atât de înalt şi are părul atât de negru, ceea ce este cât se poate de absurd din partea mea Ştii ce a spus, când a plecat azi dimineaţă de la noi? întrebă ea cu încântare în glas — Nu, ce a spus? întrebă Victoria, ascunzându-şi un alt zâmbet faţă de hotărârea lui Caroline de al transforma pe Jason din diavol, în sfânt — A spus că eu l-am dus întotdeauna cu gândul la un fluture frumos — Ce frumos, declară Victoria, cu sinceritate — Dar nu chiar aşa de dulce cum te-a descris pe tine — Pe mine? Cum naiba s-a ajuns aici? — La complimente, vrei să zici? Când Victoria confirmă din cap, Caroline spuse: — Eu terminam tocmai de spus cât de fericită eram că te măritai cu un englez şi că rămâneai aici, ca să putem fi în continuare prietene apropiate Lordul Fielding a râs şi a spus că noi două ne completăm una pe alta perfect, pentru că eu l-am dus întotdeauna cu gândul la un fluture, iar tu, la o floare sălbatică, înflorind chiar şi în condiţii duşmănoase şi luminând vieţile tuturor Nu a fost extraordinar din partea lui? — Extraordinar, confirmă Victoria, simţindu-se absurd de încântată — Eu cred că este cu mult mai îndrăgostit de tine decât lasă să se vadă În fond, s-a luptat în duel pentru tine, continuă Caroline La plecarea Carolinei, Victoria era pe jumătate convinsă că Jason ţinea de fapt la ea, convingere care a ajutat-o să fie cât se poate de veselă şi de pozitivă în dimineaţa următoare, când o procesiune înnebunitoare de binevoitori a început să se perinde, urându-i fericire, după aflarea veştii despre iminenta căsătorie Victoria se întreţinea cu un grup de domnişoare venite exact în acest scop, când obiectul romanticei lor discuţii se năpusti în salonul albastru Râsul se transformă uşor în şoapte nervoase, nesigure, în timp ce domnişoarele contemplau periculos de impresionanta siluetă a imprevizibilului Marchiz de Wakefield, îmbrăcat într-o jachetă de călărie de culoarea antracitului şi cu pantaloni de călărie negri, comozi, care-l făceau să arate copleşitor de masculin Inconştient de impactul lui asupra sensibilelor domnişoare, dintre care multe cultivaseră în secret visul de a-l cuceri, Jason le oferi un zâmbet cuceritor — Bună dimineaţa, doamnelor, spuse el; apoi se întoarse spre Victoria şi zâmbetul lui deveni cu mult mai intim — Îmi poţi acorda o clipă? Scuzându-se imediat, Victoria îl urmă în birou — Nu o să te ţin mult timp departe de prietenele tale, îi promise el băgând mâna în buzunarul jachetei Fără alt cuvânt, îi luă mâna într-a lui şi îi strecură pe deget un inel greu Victoria se uită la inel, care îi acoperea degetul aproape până la încheietură Un şir de safire mari era înconjurat de două şiruri de diamante ameţitoare, de o parte şi de alta — Jason, este frumos, spuse ea încremenită Îţi taie respiraţia de frumos ce este Este incredibil Mulţumesc… — Îmi mulţumeşti cu un sărut, îi reaminti el blând şi când Victoria îşi înălţă faţa spre a lui, buzele acestuia i le cuprinseră pe ale ei, într-un sărut lung, flămând, perfect, care îi stoarse din minte orice posibilitate de a gândi şi din trup, orice rezistenţă Ameţită de ardoarea lui şi de răspunsul neajutorat al trupului ei, Victoria se uită în ochii lui de jad fumuriu, încercând să înţeleagă de ce sărutările lui Jason aveau întotdeauna acest efect zguduitor asupra ei Privirea lui Jason căzu pe buzele ei — Data viitoare crezi că vei găsi în inima ta dorinţa de a mă săruta fără să fii rugată? Probabil că urma aceea firavă de dorinţă dezamăgită pe care a crezut Victoria că a simţit-o în glasul lui, i-a topit inima El i se oferise să-i fie bărbat, cerându-i în schimb foarte puţin, doar asta Înălţându-se pe vârfuri, îşi petrecu mâinile pe după pieptul lui puternic şi le împreună la spate şi îi acoperi buzele cu ale ei Simţi un tremur cuprinzându-i trupul înalt în timp ce ea îi eflora cu candoare buzele, explorând încet curbele calde ale gurii lui, învăţându-i gustul, în timp ce buzele lui despărţite începeau să se mişte peste ale ei într-un sărut sălbatic, excitant Pierdută în tulburarea tot mai mare a sărutului lor şi inconştientă de presiunea tot mai dură de pe pântecele ei, Victoria îşi lăsă degetele să-i alunece în părul moale de la ceafa lui Jason, în timp ce trupul ei se potrivea automat cu al lui, şi brusc, totul se schimbă Braţele lui Jason se închiseră în jurul ei cu o uluitoare forţă, în timp ce gura i se deschidea pe a ei cu o cumplită foame Îi desfăcu buzele, tachinând-o cu limba, până când o făcu să-i atingă şi ea buzele cu limba şi atunci Jason oftă, trăgând-o mai aproape, cu trupul încordat de o cumplită nevoie Când în sfârşit se desprinse, se uită în jos la ea cu o expresie ciudată de autoironie pe chipul lui colţuros şlefuit — Ar fi trebuit să-ţi ofer diamante şi safire ultima dată, nu perle, comentă el Dar să nu mă mai săruţi aşa decât după nuntă Victoria fusese prevenită de mama ei şi de Miss Flossie că un domn poate fi dus de val de ardoarea lui, comportându-se atunci într-un fel nespecificat – dar foarte nepotrivit – faţă de tânără domnişoară care i-a permis, din greşeală, să-şi piardă capul Victoria îşi dădu instinctiv seama că Jason îi spunea că el fusese foarte aproape de a-şi pierde capul Iar ea era destul de feminină ca să nu simtă o mică tresărire de satisfacţie pentru faptul că sărutul ei lipsit de experienţă putea stârni o astfel de reacţie din partea unui bărbat foarte experimentat – cu atât mai mult cu cât Andrew nu păruse niciodată atât de afectat de sărutările ei Pe de altă parte, ea nu-l sărutase niciodată pe Andrew în felul în care îi plăcea lui Jason să fie sărutat Jason spuse, crispat: — Văd că ai înţeles Personal, eu unul nu am pus niciodată preţ pe virginitate Există avantaje clare dacă te căsătoreşti cu o femeie care a învăţat deja cum să-i facă plăcere unui bărbat… Jason se opri privind-o atent, ca şi cum ar fi aşteptat, sperat, un fel de reacţie din partea ei, dar Victoria efectiv se uita în altă parte, dărâmată Virginitatea ar trebui să fie foarte apreciată de un soţ Sau cel puţin aşa se spunea Evident că ea nu-i putea oferi lui Jason nicio experienţă în „a face plăcere unui bărbat”, indiferent ce implica acest lucru — Îmi – îmi pare rău că te-am dezamăgit, spuse ea, jenată de subiect Lucrurile sunt cu totul altfel în America În ciuda tensiunii din glasul lui Jason, cuvintele lui erau blânde — Nu ai niciun motiv să te scuzi sau să arăţi atât de nefericită, Victoria Niciodată să nu te temi să-mi spui adevărul Oricât de rău ar fi acest adevăr, eu îl pot accepta şi chiar te pot admira pentru curajul de a mi-l fi spus Jason îşi ridică mâna ca să o mângâie pe obraz, adăugând liniştitor: — Nu contează Apoi, brusc, deveni rece — Spune-mi dacă-ţi place inelul, apoi aleargă înapoi la prietenele tale — Îmi place la nebunie, spuse ea încercând să facă faţă schimbării rapide, de neînţeles, de dispoziţie Este atât de frumos încât deja sunt îngrozită să nu îl pierd, cumva Jason ridică din umeri cu totală indiferenţă — Dacă îl pierzi, îţi cumpăr altul După care plecă, iar Victoria se uită la inelul de logodnă, dorind ca Jason să nu fi fost atât de cavaler faţă de ideea eventualei pierderi a acestuia Îşi dori ca inelul să fi avut mai multă importanţă pentru el şi să fi fost mai puţin uşor de înlocuit Pe de altă parte, ca simbol al afecţiunii lui, acest lucru era cât se poate de potrivit, de vreme ce ea era neimportantă pentru el şi uşor de înlocuit Are nevoie de tine, copila mea, îi reveniră în minte cuvintele lui Charles, ca să o liniştească şi Victoria zâmbi, amintindu-şi că, cel puţin când era în braţele lui, Jason părea să aibă foarte multă nevoie de ea Simţindu-se într-un fel liniştită, se întoarse în salon, unde inelul fu imediat remarcat şi admirat în consecinţă de tinerele domnişoare În zilele care au precedat nunta, aproape trei sute de oameni au venit să-i ureze fericire Victoriei Trăsuri elegante se perindau în sus şi în jos pe stradă, lăsându-şi pasagerii şi revenind fix peste alte douăzeci de minute pentru a-i lua înapoi, în timp ce Victoria stătea în salon ascultându-le pe matroanele prezentabile, între două vârste, dându-i sfaturi privind dificila sarcină de a conduce case mari şi de a asigura un program social, la nivelul pretenţiilor stilului nobiliar Femeile mai tinere vorbeau cu ea despre problemele legate de găsirea unor guvernante ca lumea şi despre cele mai bune modalităţi de a găsi tutori acceptabili pentru copii Şi în mijlocul acestui haos vesel, un plăcut simţ al apartenenţei a început să prindă rădăcini adânci în Victoria Până acum nu avusese ocazia să le cunoască pe aceste doamne decât superficial şi nu discutase cu ele altceva decât cele mai superficiale subiecte Fusese înclinată să le vadă mai ales ca pe nişte femei răsfăţate, care nu se gândeau niciodată la altceva decât la toalete, la bijuterii şi la distracţii Acum le vedea într-o altă lumină, ca soţii şi mame, preocupate de a se achita exemplar de sarcinile lor şi îi plăcu mai mult de ele Din toată lumea pe care o cunoştea, numai Jason rămânea retras, dar el făcea asta de dragul aparenţelor şi Victoria trebuia să-i fie recunoscătoare, deşi uneori avea neplăcuta senzaţie că se mărita cu un străin absent Charles cobora adesea ca să încânte doamnele cu conversaţia lui şi să arate clar că Victoria avea întregul lui sprijin În restul timpului stătea deoparte”, ca să strângă puteri”, aşa cum îi spusese Victoriei, să se poată bucura de onoarea de a o conduce la altar Nici Victoria şi nici doctorul Worthing nu l-au putut convinge să renunţe la ideea asta Iar Jason nici nu se obosea măcar să încerce Pe măsură ce treceau zilele, Victoria se bucura sincer de timpul petrecut în salon cu vizitatorii ei – exceptând acele ocazii în care era menţionat numele lui Jason şi ea intuia la aceştia un anumit curent subteran de preocupare Era evident că noii ei prieteni şi cunoscuţi admirau prestigiul social pe care-l va câştiga ea, ca soţie a unui marchiz fabulos de bogat, dar Victoria avea sentimentul neplăcut că mai existau unii care încă aveau rezerve serioase faţă de viitorul ei soţ O preocupa asta pentru că începeau să îi placă foarte mult de aceşti oameni şi voia ca şi el să-l placă pe Jason Uneori, în timp ce stătea de vorbă cu un vizitator, auzea frânturi de conversaţia despre Jason, venind dintr-un alt colţ al încăperii, conversaţie care însă înceta întotdeauna, când Victoria se întorcea atentă, să asculte Acest lucru o împiedica să sară în apărarea lui, pentru că nu ştia împotriva a ce să îl apere În preziua căsătoriei, piesele acestui puzzle au fost, în sfârşit puse la locul lor, formând un tablou sinistru care aproape că a făcut-o pe Victoria să leşine Pregătindu-se de plecare, Lady Clappeston, ultimul vizitator din seara aceea, o bătu cu dragoste pe Victoria pe braţ şi spuse: — Eşti o tânără inteligentă, draga mea Şi spre deosebire de toţi mocofanii care îşi fac griji pentru siguranţa ta, eu sunt convinsă că o să te descurci bine cu Wakefield Tu nu semeni deloc cu prima lui soţie După părerea mea, Lady Melissa merita absolut tot ce spunea ea că-i făcea acesta şi chiar mai mult Femeia aia nu era decât o târfă! Cu asta, Lady Clappeston înotă afară din salon, lăsând-o pe Victoria să se zgâiască la Caroline — Prima lui soţie? repetă ea simţindu-se ca într-un coşmar Jason a mai fost însurat? De ce – de ce nu mi-a spus nimeni? — Dar eu am crezut că ştii măcar atât, izbucni Caroline, dornică să se disculpe Am crezut, fireşte, că unchiul tău sau Lordul Fielding ţi-au spus Imposibil să nu fi auzit măcar o bârfă, cât de cât? Victoria îi replică, albă de mânie şi de şoc: — Tot ce am auzit au fost frânturi de conversaţii care se opreau întotdeauna, când lumea îmi remarca prezenţa Am auzit pronunţându-se numele Lady Melissa în legătură cu Jason, dar nimeni nu s-a referit la ea ca la soţia lui Oamenii vorbeau de obicei despre ea pe un ton atât de dezaprobator încât am presupus că fusese… avusese… o legătură cu Jason, înţelegi, termină ea penibil, la fel cum a fost o anumită Miss Sybill cu el, până acum recent — A fost? repetă Caroline surprinsă de faptul că Victoria folosise timpul trecut Îşi reveni imediat şi se uită în jos, la canapea, aparent fascinată de modelul tapiseriei din mătase bleu — Normal, acum că o să ne căsătorim, Jason nu se va mai – sau se va mai? întrebă ea — Eu nu ştiu ce o să facă el, spuse Caroline nefericită Unii bărbaţi, aşa cum este Robert, chiar renunţă la legăturile lor când se căsătoresc, dar alţii, nu Victoria îşi frecă tâmplele cu degetele, nefericită că era depăşită de această discuţie despre amante — Uneori, Anglia mi se pare atât de străină Acasă, bărbaţii nu îşi acordau timpul sau afecţiunea altor femei decât a soţiilor lor Cel puţin eu nu am auzit aşa ceva Pe când aici aud lucruri care mă fac să cred că este perfect acceptabil pentru domnii bogaţi, însuraţi, să trăiască şi cu alte doamne decât soţiile lor Caroline aduse conversaţia spre un subiect mai presant — Contează foarte mult pentru tine faptul că Lordul Fielding a mai fost căsătorit? — Desigur Cel puţin aşa cred Nu ştiu Ceea ce contează însă cel mai mult pentru mine acum, este că nimeni din familie nu mi-a spus asta Victoria se ridică atât de brusc, încât Caroline sări în sus — Dacă mă scuzi, vreau să urc să vorbesc cu unchiul Charles Valetul unchiului Charles îşi duse degetul la gură când Victoria bătu la uşa lui Charles, spunându-i că acesta dormea Prea preocupată ca să-i aştepte trezirea pentru a primi răspuns la întrebările ei, Victoria o luă mai departe pe hol, spre camera lui Miss Flossie În ultimele săptămâni, Miss Flossie îi transferase practic lui Caroline Collingwood obligaţiile de însoţitoare a Victoriei În consecinţă, Victoria abia dacă o mai văzuse pe adorabila micuţă femeie cu părul galben, în alte ocazii decât la unele mese Victoria bătu la uşa ei şi când Miss Flossie o invită veselă înăuntru, intră în micuţul şi frumosul salonaş care preceda dormitorul acesteia — Victoria, draga mea, radiezi ca o mireasă! spuse Miss Flossie cu zâmbetul ei larg, indecis şi cu obişnuita ei lipsă de discernământ, pentru că, de fapt, Victoria era palidă ca moartea şi vizibil frământată Victoria o întrebă, intrând direct în subiect: — Miss Flossie, vin de la unchiul Charles, dar el doarme Tu eşti singura persoană spre care mă mai pot îndrepta Este în legătură cu Jason Ceva este cumplit greşit — Dumnezeule Mare! strigă Miss Flossie, punându-şi deoparte broderia la care lucra Ce vrei să spui? — Tocmai am descoperit că a mai fost însurat! Miss Flossie îşi lăsă capul într-o parte, o bătrână păpuşă de porţelan într-o bonetă albă, din dantelă — Draga mea, eu am crezut că ţi-a spus Charles – sau chiar Wakefield Nu mai contează Da, Jason a mai fost însurat o dată, draga mea Aşa că acum ştii Rezolvând problema, Miss Flossie zâmbi şi îşi luă din nou broderia — Dar eu nu ştiu nimic Lady Clappeston a spus nişte lucruri cât se poate de ciudate, cum că soţia lui Jason a meritat tot ce i-a făcut acesta Ce i-a făcut? — Ce i-a făcut? repetă Miss Flossie, clipind Păi nimic ce să ştiu eu, desigur Iar Lady Clappeston a vorbit prostii spunând aşa ceva, pentru că nici ea nu putea şti nimic decât dacă ar fi fost căsătorită cu el, ceea ce te pot asigura că nu a fost aşa Spune-mi, asta te ajută să te simţi mai bine, acum? — Nu! izbucni Victoria, uşor isteric Ceea ce vreau eu să ştiu, este de ce crede Lady Clappeston că Jason i-a făcut ceva soţiei lui Trebuie să aibă un motiv pentru asta şi dacă nu mă înşel, multă lume crede la fel ca ea — Posibil, conveni Miss Flossie Vezi tu, afurisita de soţie a lui Jason, Dumnezeu să o odihnească în pace – deşi eu nu cred posibil aşa ceva, gândindu-mă cât de urât s-a purtat ea – se plângea la toată lumea despre modul abominabil în care o trata Jason Evident, unii au crezut-o, dar simplul fapt că nu a omorât-o, dovedeşte că este un bărbat care ştie să se stăpânească Dacă eu aş avea un soţ, ceea ce fireşte, nu am şi i-aş face lucrurile pe care i le-a făcut Melissa, ceea ce, fireşte, nu aş face niciodată, precis că el m-ar zvânta în bătaie Deci, dacă Wakefield a bătut-o pe Melissa, ceea ce eu una nu prea cred, ar fi fost mai mult decât îndreptăţit să o facă Mă poţi crede pe cuvânt Victoria se gândi la momentele în care îl văzuse pe Jason furios, la mânia din ochii lui şi la puterea cumplită, devastatoare, pe care i-o întrezărea ea uneori, dincolo de exteriorul lui de om civilizat O imagine îi străbătu mintea, imaginea unei femei ţipând când el o bătea pentru că a încălcat cine ştie o banale reguli ale lui, personale Întrebă încet, cu voce răguşită: — Ce fel de… ce fel de lucruri a făcut Melissa? — Ei bine, nu găsesc cuvinte mai plăcute să o spun Adevărul este că a fost văzută în compania altor bărbaţi Victoria se cutremură Aproape orice doamnă modernă, din Londra, era văzută în compania altui bărbat Era un mod de viaţă, pentru aceste doamne, căsătorite, să-şi aibă adoratorii lor — Şi el a bătut-o pentru asta? reuşi ea să şoptească — Noi nu ştim dacă a bătut-o, sublinie Miss Flossie cu atentă precizie De fapt, eu efectiv mă îndoiesc de asta L-am auzit o dată pe un domn criticându-l pe Jason, evident, în spatele lui, pentru că nimeni nu ar avea vreodată curajul să îl critice în faţă pe Jason pentru felul în care ignora comportamentul Melissei În mintea ameţită a Victoriei, apăru o idee bruscă — Exact, ce a spus domnul acela? întrebă ea cu prudenţă „Exact”, insistă Victoria — Exact? Ei bine, dacă insişti, a spus, dacă-mi amintesc corect „Wakefield este încornorat în faţa întregii Londre şi el ştie al naibii de bine asta, dar ignoră totul şi-şi poartă coarnele Dă un exemplu rău soţiilor noastre Dacă mă întrebaţi pe mine, ar trebui să o încuie pe târfa aia în castelul lui din Scoţia şi să arunce cheia” Victoria îşi lăsă capul moale pe speteaza scaunului şi închise ochii cu un amestec de uşurare şi tristeţe — Încornorat, şopti ea Deci asta era… Se gândi la cât de mândru era Jason şi la cât de mult trebuie să îi fi ştirbit această mândrie soţia lui, prin infidelităţile publice — Ei, mai este ceva ce ai mai vrea să ştii? întrebă Miss Flossie — Da, răspunse Victoria, vădit jenată Tensiunea din glasul ei îi transmise lui Miss Flossie o stare de nervozitate — Ei bine, sper să nu fie nimic în legătură cu ştii tu ce, pentru că, în calitate de cea mai apropiată rudă a ta, de sex feminin, este de responsabilitatea mea să îţi explic, dar adevărul este că şi eu sunt teribil de ignorantă în problema asta Am sperat tot timpul că poate mama ta ţi-a explicat deja asta Victoria deschise curioasă ochii, dar era mult prea epuizată de tot ce se întâmplase până atunci ca să poată face altceva decât să întrebe, moale: — Nu prea înţeleg despre ce vorbeşti, Miss Flossie — Vorbesc despre „ştii-tu-ce” – aşa cum îi spunea întotdeauna draga mea prietenă Prudence – ceea ce era o prostie, pentru că eu nu ştiam câtuşi de puţin Totuşi, îţi pot repeta informaţia pe care i-a dat-o mama ei prietenei mele Prudence, cu o zi înainte de a se căsători — Scuză-mă… o întrerupse Victoria, simţindu-se stupidă — Nu trebuie să-mi ceri scuze; eu ar trebui să-ţi cer ţie, pentru că nu deţin informaţiile necesare Dar doamnele nu discută între ele despre ştii-tu-ce Vrei să auzi ce i-a spus lui Prudence, despre asta, mama ei? — Da, Miss Flossie, răspunse Victoria, fără cea mai vagă idee despre ce anume discutau — Foarte bine În noaptea nunţii, soţul tău va veni în patul tău – sau poate te va duce pe tine într-al lui, nu-mi amintesc exact Oricum, tu nu trebuie în niciun caz să-ţi manifeşti scârba sau să ţipi sau să miroşi esenţe puternice ca să nu leşini Trebuie să închizi ochii şi să-i permiţi ştii-tu-ce Indiferent ce ar putea fi asta O să te doară şi o să fie respingător şi prima oară o să curgă sânge, dar tu trebuie să ţii ochii închişi şi să suporţi Presupun că mama lui Prudence i-a sugerat că în timp ce se întâmpla ştii-tu-ce, Prudence să încerce să se gândească la altceva – cum ar fi o nouă blană sau rochie pe care şi-ar putea-o cumpăra, dacă soţul ei o să fie mulţumit de ea Urâtă treaba, nu? Lacrimi de veselie şi de îngrijorare se adunau în ochii Victoriei şi umerii ei se scuturau de un râs de neoprit — Mulţumesc, Miss Flossie, chicoti ea M-ai liniştit foarte mult Până acum Victoria nu-şi făcuse griji pentru intimităţile căsniciei, pe care fără îndoială şi le va permite Jason, de vreme ce voia un fiu de la ea Deşi era fiica unui medic, tatăl ei se asigurase grijuliu ca ochii ei să nu vadă niciodată anatomia unui bărbat, sub talia acestuia Totuşi, Victoria nu era complet neştiutoare în ceea ce privea procesul împerecherii Familia ei avea câteva păsări şi ea fusese martoră fâlfâitului din aripi şi cotcodăcitului care acompaniase acest lucru, deşi îi era imposibil să spună ce anume, exact, se petrecea Mai mult, îşi îndepărtase întotdeauna ochii de la aceste nevoi speciale pentru a le permite intimitatea, când erau pe cale să procreeze noi păsări Odată, pe când avea paisprezece ani, tatăl ei fusese chemat acasă la un fermier a cărui soţie era în durerile facerii În timp ce Victoria aştepta naşterea copilului, se plimba afară, pe micul imaş unde erau ţinuţi caii Acolo fusese martoră înspăimântătorului spectacol al unui armăsar care încăleca o iapă Acesta îşi înfipsese dinţii mari în ceafa iepei, ţinând-o neajutorată, în timp ce îi făcea cele mai rele lucruri şi biata iapă urla de durere Imagini de aripi fâlfâinde, de găini cotcodăcind şi de iepe îngrozite i se plimbau prin minte şi Victoria se cutremură — Draga mea fetiţă, eşti foarte palidă şi nu te condamn, spuse Miss Flossie, neajutorată Totuşi, mi s-a dat de înţeles că de îndată ce o soţie şi-a făcut datoria şi a procreat un moştenitor, un soţ atent se va gândi să-şi ia o amantă căreia să-i facă ştii-tu-ce, lăsându-şi soţia în pace, să-şi trăiască fericită restul zilelor Privirea Victoriei se îndreptă, nervoasă, spre fereastră — O amantă, spuse ea spart, ştiind că Jason avea deja una şi că avusese foarte multe în trecut, toate frumoase, potrivit bârfelor Stând acolo, Victoria începu să-şi reconsidere sentimentele ei anterioare faţă de domnii din înalta societate şi amantele lor Crezuse că era perfid din partea lor să fie căsătoriţi şi totuşi să aibă amante, dar poate că nu era deloc aşa Părea mai curând că, aşa cum sugerase Miss Flossie, domnii din înalta societate erau mai civilizaţi, mai rafinaţi şi aveau mai multă consideraţie pentru soţiile lor În loc să-şi folosească soţiile ca să-şi satisfacă instinctele primare, ei pur şi simplu găseau o altă femeie pentru asta, o instalau într-o casă frumoasă, cu servitori şi toalete frumoase şi îşi lăsau în pace sărmanele lor soţii Da, decise ea cu bun simţ Probabil că acesta era modul ideal de a rezolva problema Cu siguranţă că aşa păreau să gândească doamnele din înalta societate, care, oricum, ştiau mai multe ca ea — Mulţumesc, Miss Flossie, ai fost foarte amabilă m-ai ajutat mult, spuse ea cu sinceritate Miss Flossie zâmbi cu toată faţa şi buclele ei galbene se agitară sub boneta albă, din dantelă — Eu îţi mulţumesc, draga mea fetiţă L-ai făcut pe Charles mai fericit decât l-am văzut vreodată Şi fireşte şi pe Jason, adăugă ea, politicoasă Victoria zâmbi dar nu putu totuşi accepta ideea de a-l fi făcut pe Jason cu adevărat fericit Se întoarse înapoi în camera ei şi se aşeză în faţa şemineului gol, impunându-şi să îşi limpezească emoţiile şi să înceteze să se mai ascundă de realitate Mâine dimineaţă avea să se căsătorească cu Jason Voia să îl facă fericit – dorea atât de mult lucrul acesta încât nu ştia cum să procedeze cu propriile ei sentimente Faptul că el mai fusese căsătorit, cu o femeie necredincioasă, îi stârnea înţelegere şi simpatie în inima ei, nu resentimente, ba chiar o dorinţă şi mai mare de a încerca să compenseze ea toate nefericirile din viaţa lui Jason Fără stare, Victoria se ridică şi începu să se plimbe prin cameră, luând în mâini cutia muzicală de pe masa ei de toaletă, apoi lăsând-o la loc şi ducându-se spre pat Încerca să-şi spună că se mărita cu Jason pentru că nu avea altă alegere, dar aşezându-se pe pat, recunoscu faptul că acesta nu era întregul adevăr O parte din ea voia să se mărite cu el Îi plăcea cum arăta el şi cum zâmbea şi îi plăcea umorul lui sec Îi plăcea autoritatea din glasul lui profund şi încrederea din paşii lui mari, atletici Îi plăcea cum i se luminau ochii când îi zâmbea şi cum i se înceţoşau, când o săruta Îi plăcea eleganţa leneşă cu care îşi purta hainele şi gustul buzelor lui, când… Victoria îşi smulse gândurile de la buzele lui Jason şi se uită în gol, la mătasea aurie a draperiilor patului, îi plăceau multe lucruri la el, prea multe lucruri Nu era o bună judecătoare a bărbaţilor, experienţa ei cu Andrew o dovedise Se înşelase crezând că Andrew o iubea, dar nu îşi făcea iluzii despre ce simţea Jason pentru ea O plăcea, da, Victoria ştia asta, dar mai mult decât atât, nu simţea pentru ea Ea, pe de altă parte, se afla deja în pericol serios de a se îndrăgosti de el Dar el nu îi voia dragostea Îi spusese asta cu cele mai explicite cuvinte De săptămâni întregi încerca să se convingă de faptul că ceea ce simţea ea pentru Jason nu era decât recunoştinţă şi prietenie, dar acum ştia că ajunsese mult mai departe decât atât Cum altfel ar fi simţit ea această nevoie arzătoare de a-l face fericit şi de a-l face să o iubească? Cum altfel şi-ar putea explica furia care a cuprins-o când Miss Flossie i-a povestit despre infidelităţile fostei lui soţii? Victoria se simţi cuprinsă de spaimă şi îşi frecă palmele umede de rochia din muselină, de culoarea lămâii Mâine îşi va încredinţa toată viaţa în mâinile unui bărbat care nu îi dorea dragostea, ale unui bărbat care se putea folosi de tandreţea pe care o avea ea pentru el, ca de o armă cu care să o rănească Orice instinct de autoconservare pe care-l avea Victoria îi spunea să nu se mărite cu el În minte îi veniră cuvintele tatălui ei, aşa cum îi veniseră în ultimele zile, atenţionând-o să nu înainteze mâine pe drumul spre altar: „A iubi pe cineva care nu te iubeşte este iadul pe pământ… Nu te lăsa niciodată convinsă că poţi fi fericită cu cineva care nu te iubeşte… Nu iubi niciodată pe cineva mai mult decât te iubeşte, Tory…” Victoria îşi lăsă capul în jos, cu părul căzându-i ca o perdea în jurul feţei tensionate, cu mâinile strânse în pumni Mintea ei o prevenea să nu se mărite cu el, că el ar face-o nefericită, dar inima o implora să pariez totul pe el, să întindă mâna după fericirea care se aflu atât de aproape de ea Mintea îi spunea să fugă, dar inima o implora să nu fie laşă Northrup bătu la uşă, cu glasul vibrând de dezaprobare — Scuzaţi-mă, Lady Victoria, spuse el de partea cealaltă a uşii închise Se află jos o tânără domnişoara răvăşită, fără escortă, care a venit aici cu o trăsură închiriată, dar care pretinde că este… hm… sora dumneavoastră? Eu nu cunosc nicio tânără femeie aici la Londra, care să vă fie rudă, aşa că, fireşte, i-am sugerat să plece, totuşi… — Dorothy? izbucni Victoria deschizând uşa şi dându-şi părul de pe frunte Unde este? întrebă ea, luminată la faţă — Am dus-o în salonaşul din faţă, spuse Northrup, vizibil derutat Dar dacă este sora dumneavoastră, o s-o invit, fireşte, în salonul galben, mai confortabil şi… Vocea lui se stinse în aer, în timp ce Victoria începea să coboare alergând pe scări — Tory! izbucni Dorothy, cuprinzând-o pe Victoria într-o îmbrăţişare înflăcărată, protectoare, cuvintele rostogolindu-se unele peste altele, cu vocea tremurând de râs şi de lacrimi — Ar fi trebuit să-i vezi privirea majordomului când s-a uitat la trăsura mea închiriată – era aproape la fel de nefericită ca şi privirea pe care mi-a aruncat-o mie — De ce nu mi-ai răspuns la scrisoare? întrebă Victoria, strângând-o cu putere — Pentru că abia ieri m-am întors de la Bath Mâine o să fiu trimisă în Franţa, pentru două luni, ca să capăt ceea ce bunica numeşte „lustru” O să se înfurie al naibii dacă o să afle că am venit aici, dar pur şi umplu nu pot sta deoparte şi să te las să te măriţi cu omul ăsta Tory, ce ţi-au făcut ca să te convingă? Te-au bătut, sau te-au înfometat sau… — Nimic de genul ăsta, spuse Victoria zâmbind şi mângâind părul de aur al surorii ei Eu vreau să mă mărit cu el — Nu te cred Nu încerci decât să mă prosteşti, ca să nu îmi faci griji… Jason se lăsă pe spate în trăsură, lovindu-şi leneş genunchii cu mănuşile, în timp ce privea pe fereastră, la casele care defilau de-a lungul drumului spre reşedinţa sa din Upper Brook Street Mâine avea loc nunta lui… Acum, că îşi recunoscuse sieşi dorinţa pe care o avea pentru Victoria şi luase hotărârea să se căsătorească cu ea, o dorea cu o nevoie aproape iraţională Această nevoie a lui tot mai mare de ea îl făcea să se simtă vulnerabil şi stânjenit, pentru că ştia, din experienţele lui trecute, cât de trădător, cât de viciat putea fi „sexul slab” Totuşi, nu se putea opri să nu o dorească Aşa cum nu se putea opri să nu nutrească naiva, copilăroasa speranţă că se vor face fericiţi unul pe celălalt Viaţa alături de ea nu va fi niciodată placidă, îşi spuse el cu un zâmbet crispat Victoria îl va amuza, îl va face să se simtă frustrat şi îl va sfida tot timpul – ştia asta la fel de bine cum ştia că se mărita cu el numai pentru că nu avea altă şansă Ştia asta la fel de sigur cum ştia că virginitatea ei îi fusese deja dăruită lui Andrew Zâmbetul de pe buzele lui se stinse brusc Sperase că ea va nega asta, ultima oară; dar ea s-a uitat doar în altă parte şi a spus „îmi pare rău” Urâse să afle adevărul, dar a admirat-o pentru curajul de a i-l fi spus În inima lui, nu o putea condamna pe Victoria pentru că i s-a dăruit lui Andrew, nu, când putea înţelege atât de uşor ce se întâmplase Nu îi era greu să îşi imagineze cum o fată nevinovată, crescută la ţară, putea fi convinsă de cel mai bogat bărbat din district că o va lua de soţie Odată ce Bainbridge a convins-o de asta, probabil că nu i-a fost foarte greu să-i fure virginitatea Victoria era o fată caldă, generoasă, care s-a dăruit probabil bărbatului pe care îl iubea sincer, cu aceeaşi naturaleţe cu care îşi oferea atenţia servitorilor sau afecţiunea, lui Lupu După viaţa destrăbălată pe care o dusese el, a o condamna pe Victoria pentru faptul că şi-a dăruit virginitatea bărbatului pe care îl iubea ar fi fost culmea ipocriziei, iar Jason dispreţuia ipocrizia Din nefericire dispreţuia şi gândul cu ea zăcând goală în braţele altui bărbat Andrew o învăţase bine, îşi spuse el crispat, în timp ce trăsura trăgea în faţa numărului 6, de pe Upper Brook Street O învăţase cum să sărute un bărbat şi cum să îi aţâţe dorinţa, lipindu-se tare de acesta… Smulgându-se de la aceste gânduri dureroase, ieşi din trăsură şi urcă treptele Victoria scăpase acum de Andrew, îşi spuse el, decis Îl uitase, în ultimele săptămâni Bătu la uşă, simţindu-se puţin caraghios să apară în pragul casei ei, cu o noapte înainte de nuntă Nu avusese niciun motiv să vină, altul decât plăcerea de a o vedea şi, spera el, de a-i face plăcere spunându-i despre poneiul indian pe care îl îmbarcase pe unul din vasele lui, dinspre America Acesta avea să fie unul din darurile ei de nuntă, dar de fapt era setea lui absurdă ca ea să-şi demonstreze măiestria, mulţumindu-i Ştia cât de frumoasă va arăta, cu trupul ei graţios aplecat jos, pe grumazul calului şi cu părul ei superb, scânteind în lumina soarelui… — Bună seara, Northrup Unde este Lady Victoria? — În salonul galben Cu sora ei, răspunse Northrup — Sora ei? spuse Jason, zâmbind de plăcere şi surpriză, când Northrup confirmă, dând din cap Se vede că bătrână vrăjitoare i-a ridicat lui Dorothy restricţia de a veni aici, adăugă el, luând-o deja pe hol Încântat să o poată cunoaşte pe sora mai mică, despre care Victoria i-a povestit atâtea, Jason deschise uşa salonului galben — Nu pot suporta asta, plângea o fată, în batistă Sunt fericită că bunica nu-mi permite să asist la nuntă Nu aş suporta să stau acolo, uitându-mă la tine cum te îndrepţi spre altar, ştiind că tu te prefaci că este Andrew… — E clar că am sosit într-un moment nepotrivit, spuse Jason încet Speranţa nutrită în secret, că Victoria voia efectiv să se mărite cu el muri repede, dureros, la descoperirea că ea trebuia să-şi imagineze că era Andrew, ca să se poată apropia de altar — Jason! spuse Victoria întorcându-se în loc, deprimată, dându-şi seama că acesta auzise prostiile lui Dorothy Revenindu-şi, întinse mâinile spre el şi spuse cu un zâmbet blând: — Îmi pare atât de bine că eşti aici Te rog, vino şi prezintă-te surorii mele Ştiind că nu avea cum să repare lucrurile cu o minciună jalnică, încercă să îl facă să înţeleagă, spunându-i adevărul — Dorothy a auzit anumite remarci acuzatoare spuse de companioana străbunicii mele, Lady Faulklyn şi din cauza acestor lucruri, şi-a format cea mai crudă părere, cum că tu ai fi un monstru crud Îşi muşcă buza când Jason ridică o sprânceană ironică spre Dorothy şi nu spuse absolut nimic; apoi Victoria se aplecă spre Dorothy — Dorothy, te rog să fii rezonabilă şi cel puţin lasă-mă să te prezint Lordului Fielding, ca să vezi cu ochii tăi cât este de amabil Neconvinsă, Dorothy îşi ridică privirea spre trăsăturile reci, implacabile, ale bărbatului care se ridica în faţa ei ca un gigant întunecat, mânios, cu braţele încrucişate peste pieptul lui larg Îşi mută privirea şi fără un cuvânt se ridică încet, dar în loc să facă o reverenţă, se uită fix la el, spunând sfidător: — Lord Fielding, nu ştiu dacă sunteţi foarte „amabil” sau nu Totuşi, vă previn că dacă veţi îndrăzni vreodată să vă atingeţi de un singur fir de păr al surorii mele, nu voi avea niciun scrupul să… să vă împuşc! Am fost suficient de clară? Vocea ei tremura de furie şi de mânie, dar îi susţinu curajoasă privirea ochilor lui reci, verzi — Suficient — Atunci, de vreme ce nu-mi pot convinge sora să fugă de dumneavoastră, termină ea, mă voi întoarce la străbunica mea La revedere Ieşi, cu Victoria în urma ei — Dorothy, cum ai putut? o întrebă Victoria nefericită Cum ai putut fi atât de nepoliticoasă? — Mai bine să creadă despre mine că sunt nepoliticoasă, decât să poată abuza de tine fără teama că cineva îl va pedepsi pentru asta! Victoria îşi dădu ochii peste cap şi îşi îmbrăţişă sora, apoi se grăbi înapoi în salon — Îmi pare rău, îi spuse ea jalnic lui Jason, care stătea în picioare la fereastră, privind trăsura lui Dorothy Uitându-se peste umăr, Jason îşi ridică sprâncenele — Ştie să tragă? Nesigură pe dispoziţia lui, Victoria râse uşor, nervos şi scutură din cap Când Jason îşi întoarse privirea din nou spre fereastră, fără să spună ceva, încercă să-i explice: — Dorothy are o imaginaţie bogată şi îşi închipuie că mă mărit cu tine doar pentru că am fost dezamăgită de Andrew — Şi aşa este? — Nu, câtuşi de puţin Jason se întoarse complet spre ea, cu ochii lui verzi, reci ca gheaţa — Victoria, mâine, când vei fi condusă spre altar, nu Andrew te va aştepta acolo, ci eu Dacă nu poţi face faţă acestui adevăr, nu veni la biserică Venise aici ca să-i spună că îi făcuse cadou un ponei indian; intenţionase să o tachineze şi să o facă să zâmbească Ieşi fără niciun alt cuvânt CAPITOLUL 21 Cerul era acoperit şi cenuşiu când trăsura cu lacul negru, strălucitor, înainta încet pe străzile aglomerate ale Londrei, trasă de patru cai mândri, cafenii, cu harnaşamente magnifice Procesiunea era condusă de şase valeţi în livrele din catifea verde, care călăreau în faţa trăsurii, urmaţi de alţi patru, în spatele trăsurii Vizitii stăteau mândri, drepţi, pe capra trăsurii şi alţi doi stăteau agăţaţi de spatele acesteia Victoria stătea cuibărită în canapelele trăsurii lui Jason, îmbrăcată într-o rochie de o incredibilă frumuseţe şi sălbatic şi extravagant de scumpă, cu gândurile la fel de negre ca şi ziua de afară — Ți-e frig, draga mea? o întrebă Charles plin de solicitudine, de pe bancheta din faţa ei Victoria scutură din cap, întrebându-se cu nervozitate de ce insistase Jason să facă un asemenea spectacol din nunta lor Câteva minute mai târziu, Victoria îşi puse mâna în mâna lui Charles şi coborî din trăsură, urcând încet treptele înalte ale masivei catedrale gotice, ca un copil care era condus de părinţii lui la un eveniment înfricoşător Aşteptă alături de Charles la intrarea în biserică, încercând să nu se gândească la enormitatea a ceea ce era pe cale să facă şi îşi lăsă privirea să se plimbe fără ţintă, deasupra mulţimii Mintea ei vie sesiză repede uriaşele diferenţe dintre aristocraţia londoneză, îmbrăcată în mătăsuri şi brocart, venită să asiste la nunta ei şi sătenii simpli, prietenoşi, pe care sperase dintotdeauna să îi aibă alături, în ziua nunţii Abia dacă îi cunoştea pe cei mai mulţi – pe unii nu-i mai văzuse niciodată, înainte Evitând cu grijă să se uite spre altar, unde Jason şi nu Andrew o va aştepta în curând, se uită înspre strane Un singur loc gol, rezervat pentru Charles, în primul rând de bănci din partea dreaptă, restul fiind toate ocupate de invitaţi Imediat lângă culoar, pe prima bancă, în mod normal rezervată familiei miresei, se afla o femeie în vârstă, sprijinită într-un baston de abanos, cu părul ascuns sub un turban din satin purpuriu Turbanul i se părea vag cunoscut, dar Victoria era mult prea nervoasă ca să-şi amintească unde îl mai văzuse şi Charles îi distrase atenţia, făcând un semn cu capul spre Lordul Collingwood, care se apropia de ei — Jason a apărut? îl întrebă Charles pe Robert Collingwood, care ajunsese lângă ei Lordul, care era cavalerul lui Jason, îi sărută Victoriei mâna, îi zâmbi încurajator şi spuse: — Este aici şi este gata când sunteţi şi voi Genunchii Victoriei începură să tremure Ea nu era gata Nu era câtuşi de puţin gata să facă asta! Caroline îndreptă trena rochiei Victoriei, din satin bleu, presărată cu diamante şi-i zâmbi soţului ei — Lordul Fielding este nervos? — El zice că nu este Dar ar prefera să înceapă odată ceremonia, spuse Robert Cât de rece, se gândi Victoria, teama ei transformându-se în panică Cât de lipsit de emoţie Cât de Jason Charles era nerăbdător — Suntem gata Haide să începem, spuse el plin de entuziasm Simţindu-se ca o marionetă ale cărei fire erau trase de alţii, Victoria îşi aşeză mâna pe braţul lui Charles şi începu nesfârşitul drum de-a lungul intervalului străjuit de lumânări aprinse Înainta prin lumina lumânărilor, într-un foşnet luxuriant de satin bleu scânteietor, cu diamante sclipind ca mici luminiţe în părul ei şi la gâtul ei şi risipite pe văl În balconul spaţios de deasupra cânta corul, dar Victoria nu îl auzea În spatele ei, îndepărtându-se tot mai mult cu fiecare pas pe care-l făcea, se aflau râsul şi zilele fără griji ale copilăriei În faţa ei… În faţă se afla Jason, îmbrăcat într-un costum superb din catifea bleumarin Cu chipul parţial umbrit, arăta foarte înalt şi întunecat La fel de întunecat ca necunoscutul… La fel de întunecat ca viitorul ei De ce faci asta? urlă mintea panicată a Victoriei, în timp ce Charles o conducea spre Jason Nu ştiu, strigă ea într-un răspuns mut Jason are nevoie de mine Ăsta nu este un motiv! strigă mintea ei Încă mai poţi scăpa Întoarce-te şi fugi Nu pot! strigă inima ei Poţi Nu trebuie decât să te întorci şi să fugi Acum, până nu este prea târziu Nu pot! Nu-l pot lăsa aşa, aici De ce nu? O să fie umilit dacă fac asta – mai umilit decât a fost vreodată în viaţa lui Aminteşte-ţi ce ţi-a spus tatăl tău, să nu laşi niciodată, pe nimeni, să te facă să crezi că poţi fi fericită cu cineva care nu te iubeşte Fugi! Repede! Pleacă de aici până nu este prea târziu! Inima Victoriei pierdu lupta împotriva terorii, când Charles îi puse mâna îngheţată în mâna caldă a lui Jason şi se îndepărtă Trupul i se încorda pentru fugă, mâna liberă se apucă de fuste, inima începu să-i bată repede Începu să-şi smulgă mâna din strânsoarea lui Jason, în aceeaşi clipă în care degetele acestuia se închideau în jurul degetelor ei ca o capcană de oţel şi acesta îşi întoarse repede capul spre ea, ochii lui verzi privind-o intens, avertizând-o să nu facă asta Apoi, brusc, strânsoarea lui slăbi; ochii lui deveniră distanţi, inexpresivi Îi dădu drumul mâinii ei, care căzu inertă pe fustele largi şi Jason se uită la arhiepiscop O să oprească ceremonia! îşi dădu Victoria seama, cu sălbăticie, în timp ce arhiepiscopul se aplecă şi întrebă: — Începem, my lord? Jason scutură scurt din cap şi deschise gura — Nu! şopti Victoria, încercând să-l oprească pe Jason — Ce ai spus? întrebă arhiepiscopul, uitându-se la ea Victoria îşi ridică privirea şi văzu umilinţa pe care o ascundea acesta în spatele cinicei măşti a indiferenţei — Sunt doar înspăimântată, my lord Te rog, ia-mi mâna Acesta ezită, o cercetă cu privirea şi uşurarea înlocui dintr-odată masca de fier a trăsăturilor lui Mâna i-o atinse pe a ei şi apoi se strânse încurajator, în jurul degetelor ei — Acum, pot începe? şopti arhiepiscopul indignat Buzele lui Jason se mişcară — Vă rog În timp ce arhiepiscopul începu să citească lungul serviciu, Charles se uita fericit la mireasă şi la mire cu inima gata să-i plesnească în piept, dar o pâlpâire purpurie, văzută cu coada ochiului, combinată cu ciudata senzaţie că era privit, îi distrase brusc atenţia Se uită într-o parte, apoi se crispă şocat, în timp ce ochii lui se înlănţuiră cu albastrul şters al ochilor Ducesei de Claremont Charles o privi triumfător, apoi, mulţumit, se întoarse înapoi, alungând din mintea lui prezenţa acesteia Se uită la fiul lui care stătea alături de Victoria, doi tineri mândri, frumoşi, care îşi jurau să rămână uniţi pentru totdeauna Lacrimile îi înţepară ochii, în timp ce arhiepiscopul intona: — Victoria Seaton, de bunăvoie… „Katherine, dragostea mea, îi şopti Charles acesteia, în inima lui, ne vezi copiii, aici? Nu sunt frumoşi, împreună? Bunica ta ne-a împiedicat să avem proprii noştri copii, draga mea – victoria aceea a fost a ei, dar aceasta este a noastră Noi vom avea, în schimb, nepoţii noştri, dragostea vieţii mele Dulcea, frumoasa mea Katherine, vom avea nepoţi…” Charles îşi înclină capul în faţă, nedorind să o lase pe bătrână de pe partea cealaltă a intervalului să îl vadă plângând Dar Ducesa de Claremont nu putea vedea nimic printre lacrimile care cădeau din propriii ei ochi, rostogolindu-se pe obrajii ridaţi „Katherine, draga mea”, şoptea ea, în inima ei, „uite ce am făcut În egoismul meu stupid, orb, te-am împiedicat să te măriţi cu el şi să ai copii cu el Dar acum am făcut astfel încât să vă aveţi nepoţii voştri Ah, Katherine, cât de mult te-am iubit Am vrut să ai lumea la picioarele tale şi nu am crezut că tot ce-ţi doreai tu era el…” Când arhiepiscopul o rugă pe Victoria să repete jurământul, aceasta îşi aminti înţelegerea avută, de a crea impresia generală că era profund ataşată de Jason Ridicându-şi chipul spre acesta, încercă să pronunţe cuvintele clar şi plină de încredere, dar când îi promise lui Jason că îl va iubi, privirea acestuia se ridică dintr-odată spre cupola bisericii şi un zâmbet ironic îi curbă buzele Victoria îşi dădu seama că el aştepta fulgerul care să trăsnească acoperişul şi tensiunea i se topi într-un râs înfundat, alegându-se cu o încruntare critică din partea arhiepiscopului Veselia Victoriei se risipi brusc în clipa în care vocea profundă, rezonantă a lui Jason răsună în toată biserica, înzestrând-o pe ea cu cu toate bunurile lumeşti După care s-a terminat totul — Puteţi săruta mireasa, spuse arhiepiscopul Jason se întoarse şi o privi, cu ochii luminaţi de un triumf care era atât de intens, atât de neaşteptat şi atât de terifiant, încât Victoria încremeni când braţele lui o învăluiră Aplecându-şi capul, îi cuprinse buzele într-un sărut lung, îndrăzneţ, făcându-l pe arhiepiscop să se încrunte şi pe câţiva invitaţi să chicotească, apoi îi dădu drumul şi o apucă de braţ — My lord, şopti ea rugător, în timp ce înaintau pe interval, spre uşile care dădeau afară din biserică, te rog – nu pot ţine pasul cu al tău — Spune-mi Jason, izbucni el, dar încetini pasul Iar data viitoare când te sărut, fă-te că îţi place Tonul lui rece o lovi ca o găleată cu apă rece ca gheaţa, dar Victoria reuşi totuşi să stea între Charles şi Jason, în faţa bisericii şi să le zâmbească încordat tuturor celor 800 de invitaţi care se opreau să le ureze fericire Charles se întoarse să vorbească cu un prieten exact în clipa în care ultimul invitat ieşea din biserică lăsându-se greu pe bastonul din abanos, cu mânerul încrustat cu pietre preţioase Ignorându-l complet pe Jason, ducesa se apropie de Victoria privind-o fix în ochii ei albaştri — Ştii cine sunt? întrebă ea fără preambul, când Victoria îi zâmbi politicos — Nu, doamnă, spuse Victoria Îmi pare foarte rău, dar nu ştiu Cred că v-am mai văzut, pentru că îmi păreţi cunoscută, dar totuşi… — Sunt străbunica ta Mâna Victoriei se strânse spasmodic pe braţul lui Jason Aceasta era străbunica ei, femeia care refuzase să-i ofere un acoperiş şi care distrusese fericirea fiicei ei Bărbia Victoriei se înălţă, mândră — Eu nu am străbunică, spuse ea cu un calm ucigător Această simplă renegare avu un efect ciudat asupra ducesei Ochii i se aprinseră de admiraţie şi un zâmbet vag îi îmblânzi trăsăturile severe — Ah, dar ai, draga mea Ai, repetă ducesa cu mândrie Semeni foarte mult cu mama ta la înfăţişare, iar această mândrie sfidătoare ai moştenit-o de la mine Chicoti, scuturându-şi capul, în timp ce Victoria dădea să riposteze — Nu – nu încerca să-mi negi din nou existenţa, pentru că sângele meu curge prin venele tale iar în bărbia ta îmi văd propria încăpăţânare Ochii mamei tale, voinţa mea… — Stai departe de ea! şuieră Charles furios, întorcându-şi capul Pleacă de aici! Ducesa înţepeni şi ochii ei împroşcau mânie — Să nu îndrăzneşti să foloseşti tonul ăsta cu mine, Atherton, sau… — Sau ce? izbucni Charles, sălbatic Nu te obosi să mă ameninţi Am obţinut acum tot ce am dorit Ducesa văduvă de Claremont îl privi de sus în jos, cu o expresie aristocratică, triumfătoare — Ai pentru că eu ţi-am dat asta, prostule Ignorând privirea uluită, furioasă a lui Charles, se întoarse din nou spre Victoria şi ochii i se încălziră Întinse mâna ei fragilă spre obrazul Victoriei, în timp ce ochii i se umezeau — Poate că o să vii la reşedinţa Claremont, să o vezi pe Dorothy, când se întoarce din Franţa Nu mi-a fost uşor să o ţin departe de tine, dar ar fi stricat totul, cu flecăreala ei despre vechile scandaluri, vechile bârfe, se corectă repede ducesa Se întoarse apoi spre Jason şi expresia ei deveni foarte severă — Îţi încredinţez ţie strănepoata, Wakefield, dar te voi face personal răspunzător pentru fericirea ei, este clar? — Cât se poate de clar, spuse acesta cu o voce solemnă, dar se uită discret amuzat la femeia micuţă care îl ameninţa voalat Ducesa îi studie repede trăsăturile calme, apoi dădu din cap — De vreme ce ne-am înţeles, o să mă retrag acum Îmi poţi săruta mâna, adăugă ea, ridicându-şi încheietura Cu un calm perfect, Jason îi luă mâna înălţată şi depuse o sărutare galantă pe dosul acesteia Întorcându-se spre Victoria, ducesa spuse, cu demnitate: — Presupun că ar fi prea mult dacă te-aş ruga să…? Victoria nu-şi putea da seama ce anume se întâmplase în acele câteva minute de când se apropiase de ea străbunica ei, dar avea deplina convingere că emoţia pe care o vedea în ochii bătrânei doamne era dragoste – dragoste şi o cumplită părere de rău — Bunico, şopti ea cu vocea sugrumată şi se pomeni strânsă cu putere în braţele străbunicii ei Ducesa se trase încet înapoi, cu un zâmbet timid; apoi se uită imperios spre Jason — Wakefield, am decis să nu mor până când nu îmi voi ţine în braţe stră-strănepotul Cum nu voi putea trăi veşnic, nu accept nicio întârziere din partea ta — Mă voi ocupa cu cea mai mare urgenţă de acest lucru, Înălţimea Voastră, spuse Jason cu faţa imobilă, dar cu râsul jucând în ochii lui de jad — Şi nici din partea ta, draga mea, nu voi accepta nicio tergiversare, îşi preveni strănepoata care se înroşise Mângâind-o pe Victoria pe mână, adăugă, repede: — Am decis să mă retrag la ţară Claremont este doar la o oră de Wakefield, aşa că poate mă vei vizita din când în când Spunând acestea, îi făcu un semn avocatului ei care stătea în uşa bisericii şi spuse cu măreţie: — Dă-mi braţul, Weatherford Am văzut ce mi-am dorit să văd şi am spus ce mi-am dorit să spun Cu o ultimă, triumfătoare privire spre un Charles zăpăcit, se întoarse şi se îndepărtă, cu umerii drepţi, cu bastonul abia atingând pământul În timp ce Jason o ghida pe Victoria prin mulţime, spre vehiculul său luxos, o mare parte dintre invitaţi se mai agita prin jur, îndreptându-se spre trăsuri Victoria le zâmbea automat oamenilor care le făceau cu mâna şi îi priveau plecând, dar mintea ei era atât de zdruncinată de ziua plină de emoţii, încât nu redeveni conştientă de ceea ce o înconjura decât târziu, când se aflau deja aproape de satul din apropierea moşiei Wakefield Cu o privire vinovată, îşi dădu seama că nu vorbise mai mult de câteva cuvinte cu Jason, de peste două ore Îi aruncă o privire iute, pe sub sprâncene, bărbatului frumos care era acum soţul ei Acesta avea faţa întoarsă de la ea, cu profilul dur, o mască cioplită, lipsită de orice înţelegere sau compasiune Era furios pe ea pentru că încercase să îl părăsească în faţa altarului, ştia asta Furios şi neiertător Teama de posibila lui răzbunare se adăugă la tensiunea emoţiilor ei deja insuportabile Se întrebă înnebunită dacă nu crease cumva o prăpastie între ei, pe care nu o va mai putea niciodată umple — Jason, spuse ea pronunţându-i timid numele, îmi pare rău pentru ce s-a întâmplat la biserică Acesta ridică din umeri, cu chipul impasibil Tăcerea lui nu făcu decât să-i sporească Victoriei îngrijorarea, în timp ce trăsura făcea o curbă pentru a intra în micuţul şi pitorescul sat din apropiere de Wakefield Se pregătea să-şi ceară din nou scuze, când clopotele bisericii începură dintr-odată să bată şi văzu sătenii şi ţăranii aliniaţi de-a lungul drumului, îmbrăcaţi în cele mai frumoase haine de sărbătoare pe care le aveau Aceştia zâmbeau şi făceau cu mâna spre trăsura care trecea prin dreptul lor şi copii mici, cu buchete de flori strânse tare în pumnişori alergau în faţă, oferindu-I Victoriei ofrandele lor, prin fereastra deschisă a trăsurii Un băieţel de vreo patru ani se împiedică de o rădăcină groasă, de la marginea drumului şi ateriză cât era de lat, pe buchetul lui — Jason, îl imploră Victoria, uitând de stânjeneala dintre ei, spune-i vizitiului să oprească, te rog! Jason se execută şi Victoria deschise uşa — Ce flori frumoase! exclamă ea spre băieţelul care se ridica de jos, în timp ce câţiva băieţi mai mari strigau şi îşi băteau joc de el — Sunt pentru mine? întrebă ea entuziastă, arătând cu capul spre buchetul distrus Băieţelul îşi trase nasul, ştergându-şi ochii de lacrimi, cu un pumnişor furios — Da, doamnă, au fost pentru dumneavoastră, înainte de a cădea pe ele — Mi le dai? Vor arăta minunat în propriul meu buchet Băieţelul îi întinse ruşinat cozile decapitate — Eu le-am cules, şopti el mândru, cu ochii mari, în timp ce Victoria vâra două tije în luxosul ei buchet — Pe mine mă cheamă Billy, spuse el uitându-se la Victoria cu ochiul stâng, cu cel drept privind pieziş, în sus, spre colţul dinspre nas — Locuiesc la orfelinatul de acolo, de sus Victoria zâmbi şi spuse cu blândeţe: — Pe mine mă cheamă Victoria Dar prietenii mei cei mai apropiaţi îmi spun Tory Vrei să-mi spui şi tu Tory? Pieptul lui mic se umflă de mândrie, dar aruncă o privire prudentă spre Jason, aşteptând confirmarea acestuia, înainte de a da şi el din cap, într-un exuberant da — Vrei să vii la Wakefield, într-o zi, cât de curând şi să mă ajuţi să înălţăm un zmeu? continuă Victoria, în timp ce Jason o privea surprins, gânditor Zâmbetul de pe faţa copilului se stinse — Nu pot să alerg Cad mereu, recunoscu el, cu dureroasă intensitate Victoria dădu din cap, înţelegătoare — Poate din cauza ochiului Dar s-ar putea să ştiu eu o cale să ţi-l îndreptăm Am mai cunoscut odată un băieţel cu un ochi ca al tău Într-o zi, când ne jucam cu toţii de-a soldaţii şi indienii, a căzut şi s-a rănit la ochiul cel bun şi tata i l-a pansat, ţinându-l aşa până s-a vindecat Ei bine, în timp ce ochiul bun se refăcea sub pansament, cel rău a început să se îndrepte, tata s-a gândit că s-a întâmplat aşa pentru că ochiul prost trebuia să muncească în timp ce ochiul bun se vindeca O să vrei să mă vizitezi şi să încercăm şi noi? — O să arăt caraghios, doamnă, spuse băieţelul, ezitant — Noi ziceam că Jimmy, celălalt băieţel, arăta ca un pirat, spuse Victoria Şi foarte curând, voiam cu toţii să ne acoperim un ochi Vrei să te vizitez şi să ne jucăm de-a piraţii? Băieţelul încuviinţă din cap şi se întoarse zâmbind spre ceilalţi copii mai mari — Ce a spus doamna? îl întrebară ei, când Jason îi făcu semn vizitiului să pornească Billy îşi vârî mâinile în buzunare şi declară mândru: — Mi-a spus că eu îi pot spune Tory Copiii li se alăturară adulţilor care formară o procesiune, urmând trăsura în sus pe deal, în ceea ce Victoria presupuse că era un fel de obicei sătesc festiv, când stăpânul moşiei se căsătorea La vremea când caii treceau prin porţile masive de fier Wakefield Park, o mică armată de săteni venea în urma lor, în timp ce alţii, mai mulţi, îi aşteptau de-a lungul drumului larg, străjuit de pomi, care traversa parcul Victoria se uită nesigură spre Jason şi putu jura că acesta îşi ascundea zâmbetul Motivul zâmbetului său deveni evident de îndată ce trăsura se apropie de conacul uriaş Îi spusese lui Jason că visul ei dintotdeauna era acela de a căsători într-un sătuc şi să sărbătorească evenimentul alături de săteni şi într-un ciudat de exaltat gest, enigmaticul bărbat cu care tocmai se măritase încerca să-i îndeplinească măcar o parte din visul ei Acesta transformase pajiştile de la Wakefield într-un imens pavilion al florilor Baldachine uriaşe de orhidee albe, crini şi trandafiri se întindeau deasupra meselor lungi aşternute cu platouri din argint, cu porţelanuri şi mâncăruri Pavilionul din capătul îndepărtat al pajiştei era acoperit cu flori şi şiruri de lampioane vesel colorate Torţe ardeau luminos peste tot unde se uita, îndepărtând întunericul care se lăsa şi adăugând o strălucire misterioasă, festivă, scenei În loc să se enerveze că şi-a lăsat majoritatea oaspeţilor la Londra, Jason cheltuise, evident, o avere ca să transforme, pentru ea, locul într-un paradis de o frumuseţe excentrică şi invitase întreg satul să vină şi să petreacă la nunta lor Până şi natura colaborase cu planul lui Jason, pentru că norii începeau să se risipească, goniţi de soarele care apunea şi care decora cerul cu întinderi vii de roz şi purpuriu Trăsura se opri în faţa casei şi Victoria privi în jurul ei, spre ceea ce era dovada atenţiei lui Jason – o atenţie care era în directă contradicţie cu faţada lui normală de rece indiferenţă Se uită apoi la el, văzând acel mic zâmbet care-i încreţea colţurile ochilor, în ciuda eforturilor acestuia de a şi-l ascunde şi îşi puse încet mâna pe braţul lui — Jason, îţi mulţumesc, şopti ea cu vocea tremurându-i de emoţie Amintindu-şi apoi de avertizarea lui de a-i mulţumi cu un sărut, îşi puse mâna pe pieptul lui puternic şi îl sărută, cu tandreţe ruşinoasă Vocea veselă, cu accent irlandez, a unui bărbat o făcu pe Victoria să revină tresărind înapoi, la realitate — Jason, băiete, ai de gând să cobori din trăsură şi să mă prezinţi miresei tale, sau trebuie să mă prezint singur? Jason se răsuci în loc şi pe chipul lui bronzat se aşternu o plăcută surpriză, în timp ce cobora din trăsură Întinse mâna spre mâna cafenie a irlandezului, dar bărbatul îl strânse într-o îmbrăţişare de urs mare — Deci, spuse străinul într-un târziu, apucându-l pe Jason de umeri şi zâmbindu-i cu neascunsă afecţiune, în sfârşit, ţi-ai luat nevastă care să-ţi încălzească palatul ăla mare şi rece Dar puteai aştepta să intru şi eu în port, ca să particip la ceremonie, glumi acesta — Nu mă aşteptam să te văd mai devreme de o lună, spuse Jason Când te-ai întors? — Am aşteptat să văd vasul descărcat şi azi am venit acasă Acum o oră am ajuns aici, dar în loc să te găsesc la muncă, am aflat că erai ocupat să te însori În sfârşit, n-ai de gând să mă prezinţi o dată soţiei tale? întrebă el, bine dispus Jason se întoarse să o ajute pe Victoria să se dea jos şi apoi îi prezentă marinarul drept căpitanul Michael Farrell Căpitanul Farrell avea în jur de cincizeci de ani, presupuse Victoria, avea un păr des, acaju şi cei mai veseli ochi de culoarea alunei, pe care-i văzuse ea vreodată Avea faţa bronzată şi ridată de intemperii, cu linii fine care se răspândeau de la colţurile ochilor, mărturie a unei vieţi întregi petrecute pe punte Victoria îl plăcu pe loc, dar auzindu-se apelată pentru prima oară ca soţia lui Jason, se derută într-atât încât îl salută pe Mike Farrell cu formalitatea rezervată care i se ceruse, de la venirea ei în Anglia Când făcu aşa, expresia Căpitanului Farrell se schimbă Aprobarea caldă dispăru din ochii lui şi comportamentul său depăşi cu mult propria ei rigiditate — Este o încântare să vă cunosc, Lady Fielding, a el cu o plecăciune scurtă, rece Scuzaţi-mi ţinuta nepotrivită Nu am ştiut, când am venit aici, că va începe în curând o petrecere Iar acum vă rog să mă scuzaţi, dar am fost cinci luni pe mare şi abia aştept să mă întorc la căminul meu — Ah, dar nu puteţi pleca! spuse Victoria, reacţionând cu acea căldură lipsită de afectare, care era mult mai firească decât rigiditatea oficială Vedea că Farrell era un prieten special al lui Jason şi dorea cu disperare să-l facă să se simtă bine primit — Soţul meu şi cu mine suntem exagerat îmbrăcaţi pentru acest moment al zilei, glumi ea În plus, când am fost şi eu pe mare, şase săptămâni, efectiv tânjeam să mănânc la o masă care să nu se clatine şi să nu se învârtă şi sunt convinsă că mesele noastre vor rămâne acolo unde sunt Căpitanul Farrell o studie, nesigur ce să creadă despre ea — Presupun că nu v-a plăcut călătoria, Lady Fielding? întrebă el, fără prea multă implicare Victoria scutură din cap, zâmbind molipsitor — Nu atât de mult cât mi-a plăcut când mi-am rupt braţul sau când am avut pojar, cel puţin atunci nu am vărsat aşa cum am făcut o săptămână întreagă pe mare Mă tem că nu sunt un marinar prea bun, pentru că mi-a fost ruşinos de frică atunci când s-a stârnit o furtună, chiar înainte de a-mi fi revenit din răul de mare — Dumnezeule Mare! spuse Căpitanul Farrell, zâmbetul lui recăpătând o parte din căldura iniţială Dar să nu vă acuzaţi de laşitate din cauza asta Marinari încercaţi s-au temut să nu moară, în timpul unei furtuni în Atlantic — Da, dar eu, îl contrazise Victoria râzând, eu m-am temut că nu o să mor Mike Farrell îşi dădu capul pe spate şi râse; apoi îi apucă Victoriei amândouă mâinile în palmele lui uriaşe, pline de bătături şi îi zâmbi — O să fiu încântat să rămân alături de dumneavoastră şi de Jason Scuzaţi-mă că am fost atât de… ăă… de ezitant, mai devreme Victoria încuviinţă fericită din cap Apoi se servi cu un pahar de vin de pe o tavă purtată de un valet şi se îndepărtă să stea de vorbă cu cei doi fermieri care o aduseseră la Wakefield, în ziua sosirii ei După plecarea ei, Mike Farrell se întoarse spre Jason şi spuse încet: — Când am văzut-o sărutându-te în trăsură, mi-a plăcut pe loc, Jason Dar când m-a salutat impecabil – cu privirea aceea goală, ca şi cum nu m-ar fi văzut – m-am temut o clipă că te-ai însurat cu o altă nenorocită ca Melissa Jason o privi pe Victoria făcându-i pe cei doi fermieri stânjeniţi să se simtă bine — Nu are nimic distant în ea Câinele ei este pe jumătate lup şi ea este pe jumătate peşte Servitorii mei sunt nebuni după ea, Charles o adoră şi toţi fanţii stupizi din Londra visează că sunt îndrăgostiţi de ea — Inclusiv tu? întrebă Mike Farrell, direct Jason o privi pe Victoria terminându-şi vinul şi întinzându-se după un alt pahar Singura cale de a se fi putut mărita cu el astăzi a fost aceea de a pretinde că el era Andrew şi chiar şi aşa, a fost aproape de a-l părăsi acolo, în faţa altarului, în prezenţa celor 800 de invitaţi Cum până atunci nu o mai văzuse niciodată bând mai mult de o înghiţitură de vin, iar acum era deja la al doilea pahar, Jason presupuse că acum încerca să-şi amorţească repulsia de a trebui să se culce cu el, la noapte — Nu pari cel mai fericit mire, spuse Mike Farrell, observând încruntarea lui Jason — Nu am fost niciodată mai fericit, replică Jason cu amărăciune şi se îndepărtă să-i salute pe oaspeţii ale căror nume nu le cunoştea, ca să îi poată prezenta femeii cu care începea să regrete că se căsătorise Îşi îndeplini funcţia de gazdă şi îşi îndeplini rolul de mire cu aerul unei cordialităţi zâmbitoare, în tot acest timp amintindu-şi că Victoria a fost aproape gata să fugă de lângă el, în biserică Amintirea era cumplit de dureroasă şi de umilitoare şi nu şi-o putea scoate din minte Stelele sclipeau pe cer când Jason stătea pe margine şi o privea dansând cu judecătorul local şi cu Mike Farrell şi apoi cu câţiva săteni Îl evita în mod deliberat, ştia asta şi în acele rare ocazii când ochii lor se întâlneau, Victoria îşi întorcea repede privirea Victoria îşi scosese de mult vălul şi comandase orchestrei melodii mai vesele, apoi îi fermecase pe săteni rugându-i să o înveţe dansurile locale La vremea când luna se ridicase sus de tot pe cer, toată lumea dansa şi bătea din palme şi toţi se distrau de minune, inclusiv Victoria care terminase deja al cincilea pahar cu vin Era clar că încerca să se îmbete, îşi spuse Jason sarcastic, remarcând bujorii din obrajii ei Dezgustul îi aduse un nod în stomac, amintindu-şi de speranţele pe care şi le pusese în noaptea aceasta, pentru viitorul lor Ca un prost, îşi imaginase că în sfârşit era la un braţ de fericire Sprijinindu-se de un copac, stătea şi o privea, întrebându-se de ce femeile erau atât de atrase de el până să se căsătorească, după care îl detestau O făcuse din nou, îşi spuse el furios Făcuse de două ori aceeaşi greşeală idioată – se căsătorise cu o femeie care fusese de acord cu asta pentru că voia ceva de la el, nu pentru că îl voia pe el Melissa dorise orice bărbat pe care-l vedea, exceptându-l pe el Victoria nu-l dorea decât pe Andrew – bunul, blândul, nobilul Andrew, cel lipsit de coloană vertebrală Singura diferenţă dintre Melissa şi Victoria era aceea că Victoria era o actriţă mult mai bună, decise Jason El ştiuse de la început că Melissa era o căţea egoistă, calculată, dar crezuse că Victoria era mai aproape de un înger… un înger căzut, desigur, mulţumită lui Andrew, dar el nu o condamnase pentru asta Dar acum, da O dispreţuia pentru că i se oferise de bunăvoie lui Andrew dar evita totuşi să i se ofere soţului ei, ceea ce era exact ce încerca să facă acum, bând suficient vin ca să devină insensibilă Ura felul în care îi tremurase în braţe şi îi evitase privirea, când a dansat cu ea, puţin mai devreme, ca apoi să se cutremure când i-a sugerat că era timpul să intre în casă Calm, Jason se întrebă cum de reuşea să-şi facă amantele să strige în extaz în braţele lui, în timp ce femeile cu care se însura nu mai doreau nimic, după clipa în care fuseseră depuse jurămintele Se întreba, de ce îi era lui atât de uşor să facă bani, în timp ce fericirea îl evita Era clar că ticăloasa aceea vicioasă care îl crescuse avusese dreptate, el era produsul diavolului, care nu avea dreptul la viaţă şi cu atât mai puţin, la fericire Singurele trei femei care au făcut vreodată parte din viaţa lui, Victoria, Melissa şi mama lui vitregă văzuseră cu toate în el ceva care îl făcea demn de dispreţ şi urât în ochii lor, deşi amândouă soţiile lui îşi ascunseseră repulsia până după căsătorie, când bogăţia lui le aparţinea, în sfârşit Cu o decizie implacabilă, Jason se apropie de Victoria şi îi puse mâna pe braţ Aceasta tresări şi se trase ca şi cum ar fi ars-o atingerea lui — Este târziu şi este timpul să intrăm, spuse el Chiar şi în lumina lunii chipul ei păli vizibil şi o privire hăituită, de încolţire, îi mări ochii — D – dar nu e chiar aşa de târziu… — Este destul de târziu ca să mergi la culcare, Victoria, îi spuse el brutal — Dar mie nu mi-e deloc somn! — Bine, spuse Jason cu deliberată cruzime Ştia că aceasta înţelesese, pentru că tremura toată — Am făcut un târg, spuse el aspru şi mă aştept să-ţi respecţi partea, indiferent cât de dezgustător găseşti să te duci la culcare cu mine Vocea lui rece, autoritară, îi îngheţă oasele Dând din cap aprobator, Victoria intră ţeapănă în casă şi urcă în noile ei camere, lipite de ale lui Jason Intuindu-i starea, Ruth o ajută în tăcere pe Victoria să-şi scoată rochia de mireasă şi să-şi îmbrace cămaşa de noapte din satin crem şi neglijeul din dantelă pe care îl crease Madame Dumosse special pentru noaptea nunţii Victoria simţi fierea ridicându-i-se în gâtlej şi o cuprinse groaza când Ruth se duse să-i pregătească patul Vinul pe care îl băuse, în speranţa că îi va linişti teama, îi dădea acum o stare de ameţeală şi de greaţă În loc să o calmeze, aşa cum făcuse altă dată, o făcea să se simtă violent de rău, aducând-o în imposibilitatea de a-şi controla emoţiile Îşi dori teribil să nu se fi atins de el Singura dată când mai băuse puţin mai mult decât o înghiţitură a fost după înmormântarea părinţilor ei, când doctorul Morrison insistase să bea două pahare Vomitase şi îi spusese acestuia că probabil făcea parte dintre cei care nu suportau vinul Cu descrierea sinistră a lui Miss Flossie urlându-i în minte, Victoria se duse spre pat În curând sângele ei se va împrăştia peste aceste aşternuturi, îşi spuse ea îngrozită Cât de mult sânge? Cât de mult o va durea? O cuprinse o transpiraţie rece şi o luă cu ameţeală, în timp ce Ruth bătea pernele Se sui în pat ca o păpuşă, încercând să-şi controleze panica cutremurătoare şi greaţa tot mai puternică Nu trebuie să strige sau să arate repulsie, îi spusese Miss Flossie, dar când Jason deschise uşa dintre camerele lor şi intră îmbrăcat într-un halat din brocart castaniu, care îi arăta mult din pieptul şi picioarele goale, Victoria nu-şi putu stăpâni un oftat de spaimă — Jason! izbucni ea împingându-se înapoi, în perne — Pe cine altcineva te aşteptai să vezi, pe Andrew? întrebă el, apoi îşi duse mâinile la cordonul de satin care ţinea împreună cele două feţe ale halatului şi teama Victoriei se transformă în panică — N-nu face asta, se rugă ea sălbatic, incapabilă să-i vorbească sau să gândească coerent Un gentleman nu se dezbracă în faţa unei doamne, chiar dacă sunt căsă… t… toriţi — Eu cred că am mai avut discuţia asta înainte, dar în cazul în care ai uitat, îţi amintesc din nou că eu nu sunt un gentleman Mâinile lui traseră de capetele cordonului — Totuşi, dacă vederea trupului meu ne-gentleman îţi ofensează sensibilitatea, poţi rezolva problema închizând ochii Singura altă soluţie ar fi ca eu să mă sui în pat şi apoi să-mi scot halatul, dar această variantă îmi ofensează mie sensibilităţile Îşi desfăcu halatul, ieşind afară din el şi ochii Victoriei se făcură mari de teroare mută, la vederea trupului lui masiv, muşchiulos Orice cât de mică, secretă speranţă nutrise Jason că aceasta s-ar putea supune doritoare avansurilor lui, dispăru când Victoria închise ochii şi îşi îndepărtă faţa de la el Jason o privi şi apoi, cu deliberare crudă, trase de cuverturile strânse în pumnii ei şi le dădu deoparte Se băgă în pat lângă ea şi fără un cuvânt îi desfăcu cordonul neglijeului din satin şi dantelă; apoi îşi trase respiraţia în timp ce privea perfecţiunea goală a trupului ei Sânii Victoriei erau plini şi pârguiţi, talia mică, iar coapsele, uşor rotunjite Picioarele ei erau lungi şi incredibil de frumos formate, cu pulpe şi gambe delicate În timp ce îşi plimba privirea peste ea, roşeaţa îi pătă pielea ivorie iar când mâna lui se întinse spre sânul voluptuos, întregul ei trup se chirci şi se întări, respingându-i atingerea Pentru o femeie experimentată, era rece şi lipsită de dorinţă ca un bolovan, zăcând acolo cu faţa întoarsă, încreţită de repulsie Jason se gândi să o cucerească, făcând-o să coopereze, apoi renunţă la idee Aproape că îl lăsase mofluz în faţa altarului, în dimineaţa asta şi era clar că nu avea nici cea mai mică dorinţă să suporte mângâierile lui prelungite — Nu face asta, se ruga ea frenetic în timp ce îi mângâia sânul O să vărs! strigă ea, încercând să se dea jos din pat Mă faci să vărs! Cuvintele ei îi ciocăniră creierii ca nişte unghii ascuţite şi o furie neagră explodă în el Vârându-şi mâinile în părul ei luxuriant, Jason se rostogoli peste ea — În cazul ăsta, mârâi el furios, haide să terminăm cât mai repede Imagini cu sânge şi dureri cumplite o răvăşiră pe Victoria şi la greaţa cauzată de vin se adăugă şi această teroare — Nu vreau asta! strigă ea, demnă de milă — Am făcut o înţelegere şi câtă vreme suntem căsătoriţi, trebuie să o respecţi, şopti el în timp ce-i despărţea coapsele ţepene Victoria scânci când bărbăţia rigidă se îndreptă cu neruşinare spre ea, dar undeva în străfundurile minţii ei şocate ştia că acesta avea dreptate cu privire la înţelegerea lor şi încetă să se mai lupte — Relaxează-te, o preveni el cu asprime, în întunericul de deasupra ei Poate că nu sunt la fel de atent ca dragul tău Andrew, dar totuşi nu vreau să-ţi fac rău Referirea lui vicioasă la Andrew într-un asemenea moment îi sfâşie inima şi tortura ei izbucni într-un strigăt de durere când Jason pătrunse în ea Trupul i se zgârci sub el şi din ochi îi ţâşniră lacrimi, în două fire fierbinţi, în timp ce soţul ei o folosea fără blândeţe şi fără iubire În clipa în care greutatea lui se ridică de pe Victoria se întoarse pe o parte, îngropându-şi faţa în pernă, cu trupul zguduit de hohote de groază şi de şoc — Pleacă, îi spuse ea cu voce sugrumată, ducându-şi genunchii la piept şi încolăcindu-se într-o minge de suferinţă Pleacă, pleacă! Jason ezită, apoi se rostogoli afară din pat, îşi luă halatul şi ieşi din cameră Închise uşa în urma lui, dar sunetele plânsului ei continuau să-l urmărească Gol, se duse la bufet, smulse de acolo un decantor cu coniac şi îşi umplu un pahar pe jumătate, încercând să scape de amintirea rezistenţei ei şi a scârbei ei sfâşietoare, să-şi alunge gândul de la faţa ei răvăşită, când încercase să-şi elibereze mâna, în faţa altarului Cât de prost a fost ca să creadă că simţise căldură din partea Victoriei, când l-a sărutat Când îi sugerase el prima oară să se căsătorească, Victoria i-a spus că nu vrea să se mărite cu el Cu mult timp în urmă, când aceasta aflase despre presupusa lor logodnă, i-a spus ce gândea de fapt cu adevărat despre el: „Eşti un monstru rece, arogant, crud… Nicio femeie cu mintea întreagă nu s-ar mărita cu tine… Nu valorezi nici cât a zecea parte din Andrew…” Crezuse fiecare cuvânt pe care îl spusese Ce prost a putut fi, să creadă că totuşi îi păsa de el… Jason se întoarse să pună paharul înapoi pe bufet şi îşi surprinse imaginea în oglindă Dâre de sânge se întinseseră pe coapsele lui Sângele Victoriei Poate că inima ei îi aparţinuse lui Andrew, dar nu şi trupul ei frumos, pe acesta i-l dăruise doar lui Se zgâi la el, în timp ce în venele lui începea să se prelingă, asemenea unui acid, scârba de el însuşi Fusese atât de afurisit de gelos, atât de rănit de încercarea ei de a-l părăsi în faţa altarului, încât nici măcar nu observase că era virgină Închise ochii agonizând de remuşcări, incapabil să-şi suporte imaginea Nu-i arătase Victoriei mai multă tandreţe şi consideraţie, cât un marinar beat, unei curve plătite Se gândi acum la cât de uscat şi de strâmt fusese tunelul ei, cât de mică şi de fragilă se simţise ea în braţele lui, cât de vicios se folosise de ea şi fu cuprins de un nou val de regrete agonizante Deschizând ochii, se uită la el, în oglindă, ştiind că îi transformase noaptea nunţii într-un coşmar Victoria era, desigur, îngerul acela curajos, nobil, spiritual, aşa cum gândise despre ea de la bun început Iar el – el era exact cum îi striga mama lui vitregă, pe când era copil: era urzeala diavolului Creaţia diavolului Ridicând din umeri în halatul lui, Jason luă o cutie de catifea de pe bufet şi se întoarse în camera Victoriei Rămase în picioare lângă pat, privind-o dormind — Victoria, şopti el Aceasta se strânse în somn auzindu-i vocea şi remuşcarea îl duru pe Jason Cât de vulnerabilă şi de rănită arăta; cât de incredibil de frumoasă era, cu părul revărsat peste perne, sclipind în lumina lumânărilor Jason o privi într-o tăcere tulburată, nedorind s-o trezească Într-un târziu, se aplecă şi îi trase cuverturile peste umerii goi, delicaţi, apoi îi dădu deoparte de pe frunte părul greu — Îmi pare rău, îi şopti el soţiei adormite Suflă în lumânare şi puse cutiuţa din catifea pe măsuţa de lângă pat, unde aceasta se va uita cu siguranţă, când se va trezi Diamantele o vor mai linişti Femeile sunt în stare să uite orice, de dragul diamantelor CAPITOLUL 22 Victoria deschise ochii şi se uită indiferentă afară pe fereastră, la un cer întunecat, acoperit Somnul atârna deasupra ei ca un păienjeniş dens, încolăcindu-i gândurile trezirii, în timp ce se uita fără niciun ţel la draperiile nefamiliare, roz şi aurii, care atârnau din colţurile de deasupra patului Se simţea inertă şi amorţită, ca şi cum nu ar fi dormit deloc, dar nici nu avea vreo chemare specială să se culce la loc sau să se trezească complet Mintea ei plutea fără ţel, ca apoi, brusc, să înceapă să se limpezească Dumnezeule Mare, era măritată! Cu adevărat măritată Era soţia lui Jason Îşi reţinu un strigăt de protest la gândul acesta şi se ridică brusc, în şezut, la amintirea deplină a nopţii trecute Deci asta era ceea ce încercase să îi explice Miss Flossie, în dorinţa ei de a o avertiza Nicio mirare că femeile nu discutau despre asta! Dădu să se repeadă jos din pat, ca răspuns la un întârziat instinct de a zbura de aici; apoi se controlă, îndreptă pernele şi se lăsă la loc sprijinită de ele, muşcându-şi buza de jos Îi reveniră detaliile umilitoare ale nopţii nunţii cu o dureroasă claritate şi se strânse, amintindu-şi cum se dezbrăcase Jason de halat în faţa ei, cu atâta cruzime Se cutremură amintindu-şi felul în care pomenise de Andrew, apoi se folosise de ea Se folosise de ea ca şi cum ar fi fost un animal animal prost, fără sentimente sau emoţii, care nu merita nici tandreţe şi nici bunătate O lacrimă îi tremură pe obraz, gândindu-se la seara care va urma şi la mâine seară şi la toate nopţile de-acum înainte, până când Jason va putea, în sfârşit avea un copil de la ea De câte dăţi va fi nevoie? De o duzină? De două duzini? De mai multe? Nu, te rog, nu de mai multe Nu ar fi suportat atât de multe Îşi îndepărtă cu mânie lacrimile, furioasă pe ea pentru că sucombase în faţa spaimei şi a slăbiciunii Noaptea trecută Jason îi spusese că intenţiona să continue să-i facă acest lucru urât, umilitor, doar era parte din târgul lor Acum, că ştia ce presupunea cu adevărat acest târg, voia să iasă imediat din el! Dădu deoparte cuverturile şi coborî din coconul de mătase, care ar fi trebuit să fie compensaţia ei pentru o viaţă de nefericire, impusă de un bărbat cinic, fără inimă Ei bine, ea nu era o mironosiţă de englezoaică, temătoare să se apere singură sau să înfrunte lumea Ea ar fi preferat să înfrunte un pluton de puşcaşi decât o altă noapte asemeni celei care tocmai trecuse! Putea foarte bine să se lipsească de lux, dacă acesta era preţul Se uită în cameră, de jur-împrejur, încercând să-şi facă planul pentru viitorul ei pas şi privirea îi căzu pe o cutie din catifea neagră, de pe măsuţa de lângă pat O luă şi deschise încuietoarea, apoi scrâşni din dinţi, furioasă la vederea spectaculosului colier cu diamante, care se afla înăuntru Avea mai bine de cinci centimetri lăţime şi era modelat ca să arate ca o delicată cunună din flori, cu diamante tăiate în diverse forme, ca să modeleze petalele şi frunzele lalelelor, trandafirilor şi orhideelor Furia o cuprinse ca o ceaţă roşie, în timp ce luă colierul de încuietoare, ţinându-l cu două degete ca şi cum ar fi fost un şarpe veninos, dându-i apoi drumul înapoi în cutie, într-o grămadă lipsită de ceremonie Acum înţelegea ce o preocupase pe ea tot timpul, în legătură cu darurile pe care i le făcea Jason şi cu pretenţia lui de a-i mulţumi cu un sărut O cumpăra El efectiv credea că ea putea fi cumpărată, obţinută asemenea unei târfe din port Nu – nu una ieftină, ci una scumpă, dar oricum, tot o târfă După noaptea trecută, Victoria se simţea deja folosită şi rănită; colierul adăuga o altă insultă listei tot mai mari a ofenselor din partea lui Jason Nu-şi putea imagina cum fusese în stare să creadă că acesta ţinea la ea, că avea nevoie de ea El nu ţinea la nimeni, nu avea nevoie de nimeni Ar fi trebuit să ştie mai bine, chiar el spusese asta Bărbaţii! îşi spuse Victoria furioasă, cu pete roşii, aprinse, în obraji Ce monştri puteau fi Andrew, cu falsele lui declaraţii de dragoste şi Jason care credea că se putea folosi de ea, plătind-o cu un afurisit de colier Înfiorându-se la durerea pe care o simţea între picioare, se dădu jos din pat şi se duse în baia din marmură, alăturată apartamentului ei şi aflată în partea opusă băii lui Jason O să ceară divorţul, decise ea Auzise ea despre aşa ceva O să-i spună lui Jason că voia să divorţeze, imediat Ruth apăru exact când Victoria ieşea din cadă Faţa micuţei subrete era învăluită într-un zâmbet misterios, în timp ce mergea în vârful picioarelor prin cameră şi se uita în jur Orice s-ar fi aşteptat să vadă, dar în niciun caz pe stăpâna ei traversând milităreşte camera, gata sculată şi îmbăiată, înfăşurată într-un prosop, periindu-şi la repezeala părul Şi nici nu se aşteptase să o audă pe proaspăta mireasă a lui Jason Fielding, despre care circulau zvonuri că era un amant irezistibil, spunând pe un ton glacial: — Nu are rost să te strecori pe aici ca şi cum te-ai teme şi de umbra ta, Ruth Monstrul este în camera alăturată, nu aici — M-monstru, domnişoară? se bâlbâi biata fată Ah, râse ea apoi nervos, crezând că se înşelase Aţi spus probabil „maestrul”, iar eu am crezut că aţi spus… — Am spus „monstrul”, aproape că izbucni Victoria Sunetul vocii ei aprige o făcu să-şi revină pe loc — Îmi pare rău, Ruth Sunt doar puţin… mă rog, obosită, cred Din cine ştie ce motiv, aceste cuvinte o făcură pe fată să chicotească şi să se înroşească, ceea ce o enervă pe Victoria, aflată deja în pragul isteriei în ciuda eforturilor pe care le făcea, repetându-şi într-una că era rece şi logică şi hotărâtă Aşteptă, bătând darabana cu degetele, până când Ruth termină de făcut ordine prin cameră Ceasul de pe poliţă arăta ora unsprezece când ieşi prin uşa apartamentului ei, cea prin care intrase Jason, noaptea trecută Se opri cu mâna pe clanţă, încercând să-şi găsească stăpânirea de sine Trupul îi tremura ca gelatina la gândul de a-l înfrunta şi de a-i cere divorţul, dar era decisă să facă întocmai şi nimic nu avea să îi schimbe hotărârea Îndată ce îl va informa că mariajul lor a luat sfârşit, Jason nu va mai avea drepturi maritale Mai târziu, va decide încotro să o apuce şi ce anume va face Dar pentru moment, trebuia să-l convingă să accepte divorţul Dar oare chiar avea nevoie de acordul lui? Cum nu era sigură, decise că era înţelept să nu-l înrăiască în mod inutil, făcându-l să o refuze Dar nici nu trebuia să se eschiveze prea mult Victoria îşi îndreptă umerii, îşi strânse cordonul halatului, apăsă clanţa şi intră în camera lui Jason Suprimându-şi dorinţa de a-l lovi în cap cu ulciorul din porţelan de pe noptieră, spuse cât se poate de civilizat: — Bună dimineaţa Jason deschise brusc ochii, dintr-odată alert, aproape îngrijorat, apoi zâmbi Acest zâmbet somnoros, senzual, care altă dată i-ar fi topit poate inima, o făcu acum să scrâşnească din dinţi Reuşi totuşi să păstreze o expresie politicoasă, aproape plăcută — Bună dimineaţa, spuse Jason răguşit, plimbându-şi ochii de-a lungul trupului ei voluptuos, învăluit în halatul din catifea aurie, moale, senzual Amintindu-şi felul în care o asaltase noaptea trecută, Jason îşi smulse ochii de pe halatul ei şi îşi mişcă trupul, ca să-i facă loc alături de el, în pat Profund impresionat de venirea ei ca să-i ureze bună-dimineaţa, când avea tot dreptul să îl dispreţuiască pentru noaptea trecută, bătu cu palma pe locul eliberat şi spuse cu blândeţe: — Nu vrei să te aşezi? Victoria era atât de preocupată să găsească o modalitate de a-i spune ce avea de spus, încât acceptă automat invitaţia lui Jason — Mulţumesc, spuse ea politicos — Pentru ce? glumi el Era exact deschiderea pe care o căuta Victoria — Îţi mulţumesc pentru totul În multe privinţe, ai fost extrem de bun cu mine Ştiu cât de nefericit ai fost când am apărut la uşa ta, în urmă cu două luni, dar chiar dacă nu m-ai dorit aici, m-ai lăsat totuşi să stau Mi-ai cumpărat haine frumoase şi m-ai dus la petreceri, ceea ce a fost excesiv de amabil din partea ta Te-ai luptat în duel pentru mine, ceea ce nu era câtuşi de puţin necesar, dar a fost foarte galant din partea ta Te-ai căsătorit cu mine la biserică, ultimul lucru pe care ţi l-ai fi dorit tu şi mi-ai oferit o petrecere frumoasă aici, noaptea trecută şi ai invitat oameni pe care nu i-ai cunoscut, doar ca să-mi faci mie plăcere, îţi mulţumesc pentru toate astea Jason întinse mâna, frecându-şi încet degetele de obrazul ei — Cu multă plăcere, spuse el încet — Acum însă aş vrea să divorţez Lui Jason îi îngheţă mâna în loc — Ce vrei? spuse el, într-o şoaptă ameninţătoare Victoria îşi încleşta şi îşi descleşta mâinile în poală, dar rămase decisă — Vreau să divorţez, repetă ea cu un calm prefăcut — Aşa, pur şi simplu? spuse el cu o voce cumplit de catifelată Deşi Jason era cât se poate de dispus să accepte că o tratase urât în noaptea trecută, nu se aşteptase la aşa ceva — Vrei să divorţezi după o singură zi de căsătorie? Victoria aruncă o privire spre ochii lui strălucitori de furie şi se ridică repede, dar Jason o prinse de încheietura mâinii şi o trase înapoi — Nu mă brutaliza, Jason, îl preveni ea Jason, care o lăsase azi-noapte ca pe un copil rănit, se confrunta acum cu o femeie pe care nu o recunoştea, o superbă femeie bărbătoasă, furioasă, stăpână pe ea În loc să îşi ceară scuze, aşa cum intenţionase cu câteva minute în urmă, spuse: — Eşti absurdă În ultimii cincizeci de ani nu au fost mai mult de câteva divorţuri în Anglia şi nu va exista niciun divorţ între noi doi Victoria îşi eliberă braţul cu o smucitură care aproape îi dislocă umărul, apoi se retrase departe de atingerea lui, cu pieptul ridicându-se şi revenind la loc, de furie şi de spaimă — Eşti un animal! şuieră ea Eu nu sunt absurdă şi nu voi mai fi folosită ca un animal, niciodată! Se duse înapoi în camera ei şi trânti uşa, apoi o încuie, cu zgomot Nu făcuse mai mult de câţiva paşi, când uşa se redeschise în spatele ei cu un zgomot exploziv şi zbură din ramă, rămânând atârnată ca beată, într-o balama Jason stătea în golul rămas, cu faţa albă de furie, şuierând printre dinţi — În viaţa ta să nu mai încui vreo uşă, de mine Şi în viaţa ta să nu mă mai ameninţi cu divorţul! Casa asta este proprietatea mea, potrivit legii, aşa cum, potrivit legii şi tu eşti proprietatea mea M-ai înţeles? Victoria confirmă din cap, nefericită, ferindu-se, mintal, de violenţa oarbă care fulgera din ochii lui Jason se întoarse pe călcâie şi ieşi din cameră, lăsând-o tremurând de frică Niciodată nu mai văzuse o furie atât de vulcanică, la o fiinţă omenească Jason nu era un animal, era un monstru nebun Aşteptă, ascultând sunetele sertarelor deschise şi închise violent, în timp ce acesta se îmbrăca, căutând înnebunită o cale de a scăpa din coşmarul care devenise viaţa ei Când auzi uşa trântindu-se şi ştiu că Jason coborâse, se duse şi se trânti pe patul ei Rămase acolo gândindu-se aproape o oră, dar nu găsi nicio scăpare Era prinsă în cursă, pentru tot restul vieţii ei Jason spusese adevărul, era bunul lui, exact ca şi casa şi caii Dacă el nu era de acord cu divorţul, nu-şi putea imagina cum ar fi fost posibil să se despartă de el, pe cont propriu Nici măcar nu era sigură că avea motivele necesare pentru a convinge un tribunal să-i acorde divorţul, dar era cât se poate de sigură că nu putea explica, în faţa unui grup de bărbaţi cu peruci pe cap, ce-i făcuse Jason noaptea trecută, ca să o determine să dorească divorţul Când îi venise ideea, azi-dimineaţă, se agăţase de ea ca de un fir de pai Dar ideea era imposibil de radicală, îşi dădu ea seama cu un oftat nefericit Era prinsă aici, în capcană, până când îi va dărui lui Jason fiul dorit După care va fi legată în continuare de Wakefield prin însăşi existenţa acelui copil care ar fi putut-o elibera, dar ea ştia că nu va putea pleca niciodată, lăsând un copil în urmă Victoria se uită în jur la încăperea luxoasă, neştiind ce să facă Într-un fel va trebui să înveţe să se adapteze noii ei vieţi, să facă ce ştia mai bine, până când soarta va veni în ajutorul ei Între timp, va trebui să aibă grijă să nu înnebunească, decise ea, lăsându-se cuprinsă de o acalmie amorţitoare Putea petrece timp cu alţi oameni, putea pleca de acasă ca să se distreze sau să-şi vadă de problemele ei Va trebui să găsească diversiuni amuzante care să o distragă de la problemele ei Şi asta, chiar de la început Ura compătimirea de sine şi refuza să se afunde în ea Îşi făcuse deja prieteni în Anglia; în curând va avea un copil pe care să-l iubească şi care să o iubească, la rândul lui Va face ce va şti ea mai bine cu o viaţă pustie, umplând-o cu orice o va putea ţine cu mintea limpede Îşi dădu părul pe spate, eliberându-şi faţa palidă şi se ridică, decisă să facă întocmai ce-şi propusese Chiar şi aşa umerii îi căzură când o sună pe Ruth Se întrebă nefericită de ce o dispreţuia Jason atât de mult Dorea dureros de mult pe cineva cu care să poată vorbi, căruia să i se destăinuie Înainte îi avea pe mama ei, pe tatăl ei sau pe Andrew, cu care să discute şi pe care să-i asculte Întotdeauna te ajută, dacă vorbeşti cu cineva despre ce te frământă Dar de când a venit în Anglia, nu a mai avut pe nimeni Sănătatea lui Charles era precară şi chiar din prima zi a ei aici, a trebuit să-şi pună pe faţă o mască a fericirii, în faţa lui În plus, Jason era nepotul lui şi nu ar fi putut discuta cu unchiul acestuia temerile ei legate de Jason, chiar dacă Charles ar fi fost aici, la Wakefield Caroline Collingwood era o prietenă bună şi loială, dar se afla la mile depărtare şi Victoria se îndoia că aceasta l-ar putea înţelege pe Jason Nu avea nimic de făcut, decise Victoria, decât să continue să ţină totul în ea, prefăcându-se că este fericită şi încrezătoare, până când, într-o bună zi, se va putea efectiv simţi din nou aşa O să vină o vreme, îşi promise ea cu hotărâre, când va putea întâmpina noaptea fără teama că Jason va intra în camera ei Va sosi o vreme când se va putea uita la el fără să simtă nimic, nici teamă, nici umilinţă, nici singurătate Va veni şi ziua aceea, într-un fel, va veni! De îndată ce va da naştere unui copil, Jason o va lăsa în pace şi se rugă să se întâmple cât mai repede acest lucru — Ruth, spuse ea încordată, când apăru fata, vrei să rogi pe cineva să înhame un cal la cea mai mică trăsură pe care o avem, una pe care să o pot conduce uşor? Şi te rog, roagă pe cine va face asta, să aleagă cel mai blând cal pe care-l avem, nu prea sunt obişnuită să conduc trăsura După asta, roag-o te rog pe doamna Craddock să pună în câteva coşuri resturile de mâncare de la petrecere, ca să le pot lua cu mine — Dar, my lady, spuse Ruth ezitând, uitaţi-vă afară, pe fereastră S-a făcut frig şi o să vină furtuna Vedeţi ce întunecat este cerul Victoria se uită afară pe fereastră, la cerul acoperit — Nu cred că o să plouă mai curând de câteva ceasuri, dacă o să plouă, stabili ea, disperată Aş vrea să plec într-o jumătate de oră Ah, Lordul Fielding a plecat sau este jos? — Domnia Sa a plecat, my lady — Ştii întâmplător dacă a părăsit proprietatea, sau a ieşit doar prin împrejurimi? întrebă Victoria, incapabilă să-şi ascundă teama din voce În ciuda deciziei ei de a se gândi la Jason ca la un străin absolut şi de a-l trata ca atare, nu suporta ideea de a se confrunta cu el chiar acum, când emoţiile ei erau crude încă În plus, era convinsă că acesta îi va porunci să rămână acasă, nu să plece în pragul unei furtuni Iar adevărul era că trebuia să iasă puţin din casă Trebuia! — Lordul Fielding a comandat să se lege caii la faeton şi a plecat A spus că are nişte vizite de făcut L-am văzut plecând cu ochii mei, o asigură Ruth Când Victoria coborî, trăsura era încărcată cu mâncare şi aştepta pe alee — Ce să-i spun Domniei Sale? întrebă Northrup, părând excesiv de derutat când Victoria insistă să plece, în ciuda avertizării lui că se apropie furtuna Victoria se întoarse, lăsându-l să-i pună pe umeri o pelerină uşoară, mov — Spune-i că i-am transmis la revedere, spuse Victoria, evaziv Ieşi, se duse după casă, îl dezlegă pe Lupu şi reveni în faţă Grăjdarul şef o ajută să se urce în trăsură şi Lupu sări lângă ea Lupu părea atât de fericit că a fost dezlegat din lanţ, încât Victoria îi zâmbi şi îl mângâie pe capul lui regal — Eşti în sfârşit liber Ca şi mine, îi spuse ea uriaşului animal CAPITOLUL 23 Victoria trase de frâie cu mai multă convingere decât simţea şi calul nervos se repezi înainte, coama lui mătăsoasă strălucind în obscuritatea zilei — Uşurel acum, şopti Victoria, îngrozită Era clar că Jason nu ţinea în grajd cai sedaţi, pentru trăsuri – iapa iute, înhămată la trăsura Victoriei era incredibil de greu de controlat Se ridica în două picioare şi dansa, până când mâinile Victoriei deveniră roşii şi băşicate de la atâta tras de frâie Când Victoria ajunse aproape de sat, vântul se înteţi şi un fulger despică cerul, în felii uriaşe, în timp ce tunetul bubui ameninţător şi cerul deveni aproape negru ca noaptea Peste câteva minute, cerul îşi deschise baierele şi începu să plouă în perdele groase, apa izbind-o în faţă, obturându-i vederea şi transformându-i mantaua într-o masă îmbibată de apă Chinuindu-se să vadă drumul, Victoria îşi dădu părul de pe ochi şi se scutură de frig Nu văzuse niciodată orfelinatul, dar Căpitanul Farrell îi spusese pe unde era drumul care ducea acolo, ca şi drumul care ducea la casa lui Victoria îşi concentra privirea şi văzu ceva ce semăna cu unul din drumurile descrise de el Acesta se bifurca spre stânga şi întoarse calul în direcţia respectivă, neştiind exact dacă se îndrepta spre orfelinat sau spre casa Căpitanului Farrell Dar nici nu-i păsa prea mult, atâta vreme cât avea să ajungă într-un loc cald, uscat şi să scape de potop Drumul coti şi începu să urce printr-o pădure incredibil de deasă, trecu de două cabane părăsite, apoi se îngustă, devenind doar cât o potecă mâloasă care se transformă repede într-o rovină, sub torentul de apă Noroiul se lipea de spiţele roţilor şi iapa începea să se lupte din greu, la fiecare pas, să-şi scoată copitele din mâlul adânc Sus de tot, Victoria văzu o luminiţă apărând printre copaci Tremurând de uşurare şi de frig, întoarse spre o mică pajişte acoperită de un pâlc des de stejari bătrâni, cu ramurile unindu-se deasupra, ca o umbrelă prin care picura apa Brusc, un fulger despică cerul, luminând o căsuţă suficientă pentru o familie mică, dar precis nu suficient de spaţioasă pentru douăzeci de orfani Tunetul bubui asurzitor deasupra şi iapa se sperie, dând pe jumătate înapoi Victoria sări din trăsură — Haide, gata, linişteşte-te, îi spuse ea calului cu voce blândă, apucând de căpăstru animalul nervos Piciorul i se afundă în noroi şi duse calul la stâlpul din faţa căsuţei şi îl legă acolo Cu Lupu protector lângă ea, îşi ridică fustele leoarcă de apă, urcă treptele din faţa intrării şi bătu la uşă O clipă mai târziu uşa se deschise şi în faţa ei apăru chipul încercat al Căpitanului Farrell, a cărui siluetă era luminată de focul vesel din spatele lui — Lady Fielding! spuse acesta şi întinse mâna să o tragă repede înăuntru Un mârâit uşor, rău, venind dinspre Lupu, îl făcu să se oprească în mijlocul acţiunii şi făcu ochii mari la vederea animalului cenuşiu, uriaş, ud, care mârâia la el cu buza retrasă de pe colţii lui albi — Lupu, încetează! îi comandă Victoria şi animalul se supuse Fără să scape din ochi bestia feroce, Căpitanul Farrell o conduse prudent pe Victoria în casă Lupu venea lipit de picioarele acesteia, cu ochii ameninţători întorşi spre Mike Farrell — Dumnezeule Mare, ce faci afară pe vremea asta? întrebă îngrijorat — În… Înot, încercă Victoria să glumească, dar dinţii îi clănţăneau şi tremura de frig în timp ce el îi luă pelerina de pe umeri şi i-o aruncă pe speteaza scaunului de lângă foc O să trebuiască să te dezbraci de hainele astea ude, dacă nu vrei să mori Crezi că bestia asta formidabilă o să te poată scăpa din vedere, atât cât să-ţi tragi pe tine nişte haine uscate? Victoria îşi împreună braţele în jurul trupului şi confirmă din cap, uitându-se la mândrul ei paznic canin — S-stai aici, Lupu Câinele se prăbuşi în faţa şemineului şi îşi puse capul pe labele lui mari, cu ochii îndreptaţi spre uşa dormitorului în care dispăruseră cei doi — O să înteţesc focul, spuse Căpitanul Farrell blând, dându-i o pereche de pantaloni şi o cămaşă de-a lui Astea sunt cea mai bună ofertă pe care ţi-o pot face Victoria deschise gura să spună ceva, dar el o opri, spunându-i autoritar: — Nu o să ascult niciun argument prostesc despre cât de impropriu este să te îmbraci cu haine bărbăteşti, tânără doamnă Spală-te cu apa din ulcior, pune-ţi hainele şi înfăşoară-te în pătura asta Dacă îţi faci griji de ce o să zică Jason că te-ai îmbrăcat cu hainele mele, fii liniştită, îl cunosc de când era mic de tot Victoria îşi înălţă capul în defensivă şi spuse, fără să reuşească să-şi ascundă revolta din glas: — Nu-mi pasă câtuşi de puţin de ce-ar putea spune Jason Nu am de gând să îngheţ de moarte, ca să nu-l supăr Pe el sau pe oricine, amendă ea repede, dându-şi seama de amploarea acestei capitulări cauzate de disconfort Căpitanul Farrell îi aruncă o privire ciudată, dar dădu doar din cap — Bine Asta este o gândire foarte inteligentă — Dacă aş fi fost inteligentă, aş fi stat azi acasă Victoria zâmbi trist, încercând să-şi ascundă nefericirea Când ieşi din dormitor, Căpitanul Farrell dusese deja calul la adăpost în micul grajd din spatele casei, înteţise focul şi făcuse o ceaşcă de ceai Îi dădu Victoriei un ştergar mare — Şterge-ţi părul cu ăsta, îi porunci el cu blândeţe, arătându-i că ar trebui să se aşeze în fotoliul pe care-l trăsese el, aproape de foc — Te superi dacă fumez chestia asta? o întrebă el ridicând pipa, în timp ce se aşeza în faţa ei — Câtuşi de puţin, spuse Victoria politicoasă Farrell umplu pipa cu tutun şi o aprinse, pufăind alene, cu privirea deconcertată îndreptată asupra Victoriei — De ce n-ai făcut asta? întrebă el într-un târziu — De ce nu am făcut ce? — De ce nu ai rămas azi acasă, întrebându-se dacă arăta chiar atât de vinovată şi de nefericită pe cât se simţea în clipa aceea, Victoria ridică uşor, evaziv, din umeri — Am vrut să duc de mâncare la orfelinat A rămas atât de mult de la petrecere… — Da, dar era clar că o să plouă şi ai fi putut-o trimite pe un servitor la orfelinat, care, apropo, este la încă o milă depărtare de aici Tu însă ai decis să sfidezi vremea şi să găseşti singură locul — Am simţit nevoia, am vrut, vreau să spun, să ies, să plec puţin de acasă, spuse Victoria acordând o atenţie inutilă amestecatului în ceai — Sunt surprins că Jason nu a insistat să rămâi acasă, continuă el, direct — Nu am crezut că era necesar să-i cer permisiunea, replică Victoria conştientă şi stânjenită de întrebările insistente ale Căpitanului Farrell şi de privirea lui intensă — Probabil că este deja bolnav de îngrijorare din cauza ta — Mă îndoiesc foarte tare că o să descopere măcar absenţa mea Sau dacă o să-i pese, în caz că o va descoperi, continuă ea nefericită, în gând — Lady Fielding? Era ceva în încăpăţânarea din spatele tonului politicos al acestuia, care o convinse pe Victoria că nu ar fi vrut să continue discuţia Pe de altă parte, nu prea avea alegere — Da, Căpitane? întrebă ea îngrijorată — M-am văzut azi dimineaţă cu Jason Disconfortul Victoriei crescu — Ah, da? Avea senzaţia nefericită că dintr-un anumit motiv, Jason venise aici ca să discute cu vechiul său prieten şi i se părea că toată lumea se întorsese împotriva ei Dar probabil că Farrell îi intuise suspiciunea, pentru că îi explică: — Jason are o mare flotă de vase Eu deţin comanda unuia dintre acestea şi a vrut să discute cu mine despre realizările ultimei curse Victoria se agăţă de această idee, ca să încerce să mute conversaţia în altă direcţie şi spuse, pe un ton vioi, interesat: — Nu am ştiut că Lord Fielding se pricepe la vase, sau că este implicat în aşa ceva — Ciudat — Ce anume? — Poate că sunt eu de modă veche, dar consider efectiv ciudat ca o femeie să nu ştie că soţul ei şi-a petrecut ani de zile din viaţă la bordul unui vas Victoria rămase cu gura căscată la el După câte ştia ea, Jason era un lord englez, un aristocrat bogat, uzat de viaţă, răsfăţat Singurul lucru care-l deosebea de ceilalţi nobili pe care-i cunoscuse ea era acela că îşi petrecea o mare parte din timp în biroul lui, muncind, pe când ceilalţi domni bogaţi pe care-i întâlnise ea în Anglia păreau să-şi petreacă tot timpul în căutarea plăcerilor şi distracţiilor — Poate că pur şi simplu nu vă interesează preocupările lui? insistă Căpitanul Farrell, mai rece Pufăi o vreme din pipa lui, apoi spuse direct: — De ce v-aţi căsătorit cu el? Victoria făcu ochii mari Se simţea ca un şoarece încolţit, un sentiment pe care începea să-l experimenteze destul de des în ultima vreme şi care începea să-i sape puternic mândria Îşi înălţă capul şi îşi privi inchizitorul cu un resentiment prost ascuns Cu bruma de demnitate pe care reuşi să şi-o adune, răspunse evaziv: — M-am căsătorit cu Lordul Fielding din considerentele obişnuite — Bani, influenţă şi poziţie socială Ei bine, acum aveţi pe toate trei Felicitări, încheie Căpitanul Farrell cu dezgust evident Acest atac neprovocat era prea mult pentru Victoria Se ridică în picioare, strângându-şi pătura în jurul ei, în timp ce lacrimi de furie îi ţâşneau din ochi — Căpitane Farrell, nu sunt suficient de udă sau nefericită sau de disperată, ca să stau aici şi să mă simt obligată să vă ascult acuzându-mă că aş fi mercenară şi egoistă şi-un parazit social… — De ce nu? Evident, sunteţi toate aceste lucruri — Nu-mi pasă ce credeţi despre mine Eu… Rămase fără glas şi dădu să se îndrepte spre dormitor, cu intenţia de a se îmbrăca, dar Farrell se întoarse în loc şi îi blocă drumul, cercetându-i mânios chipul, ca şi cum ar fi încercat să-i citească sufletul — De ce vrei să divorţezi? întrebă el aspru, dar expresia i se înmuie când privi în jos la trăsăturile ei frumoase, fragile Chiar şi înfăşurată în pătura aceea simplă, din lână, Victoria Seaton era o privelişte incredibil de atrăgătoare, cu lumina focului jucându-i în părul roşu-auriu şi cu ochii ei magnifici, albaştri, scânteind neajutoraţi, plini de resentimente Era o femeie curajoasă, dar era clar din lacrimile care-i străluceau în ochi, că tot curajul ei era aproape la pământ De fapt, arăta ca şi cum mai avea puţin şi se sfărâma — Azi dimineaţă, continuă el, l-am întrebat în glumă pe Jason dacă l-ai şi părăsit Mi-a răspuns că nu l-ai părăsit, dar că i-ai spus că vrei să divorţezi Am presupus că o spusese că pe o glumă, dar când ai intrat tu adineauri, în niciun caz nu arătai ca o mireasă fericită Aflată în pragul disperării, Victoria se uită la faţa implacabilă, bronzată a inchizitorului ei, îşi înghiţi lacrimile şi încercă să-şi recapete demnitatea — Vreţi, vă rog, să vă daţi deoparte din drumul meu? spuse ea cu glas răguşit În loc să îi facă loc, acesta o luă de umeri Acum că ai tot ce ai vrut, căsătorindu-te cu el, bani, influenţă, poziţie socială, de ce vrei să divorţezi? o întrebă el — Nu am nimic! Şi acum daţi-mi drumul! izbucni Victoria, periculos de aproape de lacrimi — Nu, până când nu voi înţelege cum de m-am înşelat atât de rău în privinţa ta Ieri, când am stat de vorbă cu tine, am crezut că eşti o femeie minunată Am văzut râsul în ochii tăi şi am văzut cum te purtai cu sătenii Mi-am spus că eşti o femeie adevărată, o femeie cu inimă şi spirit, nu o mercenară oarecare, micuţă şi răsfăţată! Lacrimi fierbinţi îi umplură Victoriei ochii, auzind această injustă condamnare din partea unui străin, pe deasupra şi prieten cu Jason — Lasă-mă în pace, fir-ar să fie! îi ceru ea cu voce spartă, încercând să îl dea deoparte din drumul ei În mod uluitor, braţele lui o cuprinseră pe după umeri şi o strânseră la pieptul lui mare — Plângi, Victoria! îi porunci el, răguşit Pentru Dumnezeu, plângi odată! Victoria se cutremură, în timp ce el îi şoptea: — Dă drumul lacrimilor, copila mea Dacă încerci să ţii totul în tine, o să te distrugi, spuse Farrell mângâind-o cu mâna lui mare Victoria învăţase să înfrunte tragedia şi adversităţile; dar nu putea, totuşi, să facă faţă bunătăţii şi înţelegerii Lacrimile îi ţâşniră din ochi şi începură să se reverse din ea în sughiţuri sfâşietoare, care-i zguduiau trupul şi se rupeau din ea, în torente dureroase Nu a ştiut când a aşezat-o Farrell alături de el, pe canapeaua simplă din faţa focului sau când început să-i vorbească despre moartea părinţilor ei despre evenimentele care au dus la recea propunere în căsătorie a lui Jason Cu faţa îngropată în umărul lui, i-a răspuns acestuia la întrebările despre Jason şi de ce anume s-a măritat cu el Şi când a terminat, se simţea mai bine decât s-a simţit vreodată în ultimele săptămâni — Aşa, spuse el cu un zâmbet uşor, admirativ În ciuda recii propuneri în căsătorie a lui Jason, în ciuda faptului că de fapt nu ştii nimic despre el, ai crezut totuşi că are cu adevărat nevoie de tine? Stânjenită, Victoria confirmă dând din cap, neajutorată — Evident, am fost proastă şi naivă să cred asta, dar erau momente când părea atât de singur, momente când mă uitam la el, într-o sală aglomerată de bal, înconjurat de lume, de obicei femei, şi aveam senzaţia aceea ciudată că se simţea la fel de singur ca şi mine Iar unchiul Charles mi-a spus şi el că Jason are nevoie de mine Dar am greşit, amândoi Jason vrea un fiu, atâta tot El nu are nevoie de mine şi nici nu mă vrea pe mine — Greşeşti, spuse Căpitanul Farrell, cu blândă finalitate Jason are nevoie de o femeie ca tine din ziua în care s-a născut El are nevoie de tine ca să îi vindeci rănile care sunt profunde, să-l înveţi să-şi permită să iubească şi să fie iubit, în schimb Dacă ai şti mai multe despre el, ai înţelege de ce spun asta Ridicându-se, Căpitanul Farrell se duse la o măsuţă şi luă o sticlă de pe ea Turnă puţin în două pahare şi îi dădu şi ei unul — Vrei să-mi vorbeşti despre asta? întrebă Victoria când el se duse la cămin şi rămase acolo, uitându-se în jos, la ea — Da Victoria se uită la whisky-ul cu miros puternic pe care i-l dăduse Farrell şi vru să pună paharul înapoi pe masă — Dacă vrei să auzi ce o să-ţi povestesc despre Jason, îţi sugerez să bei mai întâi O să ai nevoie, spuse sever Căpitanul Farrell Victoria sorbi puţin din licoarea care o ardea, dar zdrahonul de irlandez ridică paharul şi-l goli pe jumătate, ca şi cum ar fi avut şi el nevoie — O să-ţi spun lucruri despre Jason pe care nu le ştiu decât eu, sau pe care ar fi trebuit să ţi le spună el Spunându-ţi-le, îi trădez lui Jason încrederea pe care o are în mine şi până în clipa aceasta am fost unul dintre puţinii oameni apropiaţi lui, care nu l-au trădat, într-un fel sau altul El este ca un fiu pentru mine, Victoria, aşa că mă doare să fac asta; totuşi, simt că este imperativ ca tu să îl înţelegi Victoria scutură încet din cap — Poate că nu ar trebui să-mi spui nimic, Căpitane Lordul Fielding şi cu mine ne certăm aproape tot timpul, dar nu vreau ca vreunul dintre voi să sufere din cauza lucrurilor pe care mi le spui Un zâmbet zbură o clipă peste trăsăturile sobre ale Căpitanului Farrell — Dacă aş crede că te-ai putea folosi de ceea ce-ţi spun ca de o armă împotriva lui, aş tăcea Dar există în tine un filon de blândeţe, de compasiune şi de putere de înţelegere, de care mi-am dat seama prima dată aseară, după felul cum te-ai purtat cu sătenii Te-am privit râzând cu ei şi făcându-i să se simtă bine şi mi-am spus că eşti o tânără femeie minunată, şi o soţie perfectă pentru Jason Încă mai cred asta Inspiră adânc şi începu — Prima oară când l-am văzut pe soţul tău, mă aflam în Delhi Asta a fost cu mulţi ani în urmă iar eu lucram pentru un comerciant bogat din Delhi, Napal, care făcea comerţ de mărfuri din India şi înapoi, peste tot în lume Napal nu avea doar mărfuri, avea şi patru vase care transportau mărfurile, pe mare Eu eram prim ofiţer pe unul din vasele lui Fusesem plecat şase luni, într-o călătorie extrem de profitabilă şi când m-am întors, Napal ne-a invitat, pe căpitan şi pe mine, la el acasă, pentru o mică sărbătorire În India este mereu cald, dar în ziua aceea parcă era şi mai cald, mai ales că mă rătăcisem, încercând să găsesc locuinţa lui Napal Nu ştiu cum s-a întâmplat, dar am ajuns într-un labirint de străduţe şi când în sfârşit mi-am găsit drumul să ies de acolo, m-am pomenit într-o mică piaţă sordidă, plină de indieni murdari, în zdrenţe, sărăcia de acolo este dincolo de orice imaginaţie Oricum, m-am uitat în jur, sperând să găsesc pe cineva cu care să mă înţeleg în franceză sau engleză şi care să-mi explice drumul Am văzut o mică mulţime adunată în capătul celălalt al pieţii, uitându-se la ceva, eu nu puteam vedea la ce anume şi m-am dus şi eu acolo Oamenii stăteau în faţa unei clădiri, urmărind ce se petrecea înăuntru Am dat să mă întorc, să încerc să-mi refac paşii, când am văzut o cruce din lemn, cioplită neglijent, bătută în cuie sus, pe partea exterioară a clădirii Gândindu-mă că era o biserică unde aş fi putut da de cineva cu care să pot vorbi în limba mea, mi-am făcut loc prin mulţime şi am intrat Mi-am făcut drum cu coatele, printre vreo sută de indieni zdrenţăroşi şi am ajuns în faţă, unde puteam auzi o femeie strigând ca o fanatică, în engleză, despre poftele trupeşti şi răzbunarea Atotputernicului Până la urmă am ajuns într-un loc de unde puteam vedea şi iat-o acolo, stând pe un podium din lemn, cu un băieţel alături Femeia arăta spre copil şi striga în gura mare că el era diavolul Urla că era „sămânţa poftelor” şi „produsul diavolului” şi apoi i-a ridicat capul şi am văzut faţa copilului Am rămas uluit când am văzut că era un copil alb, nu un indian Femeia striga spre toţi, să „privească diavolul şi să vadă răzbunarea Domnului”; apoi a întors copilul cu spatele ca să ne arate „răzbunarea Domnului” Când i-am văzut spinarea, am crezut că o să vomit Căpitanul Farrell înghiţi sonor — Victoria, spinarea băieţelului era neagră şi vânătă de la ultima bătaie şi plină de cicatrice, de la Dumnezeu ştie câte alte bătăi După cum arăta, femeia tocmai terminase să-l bată în faţa „congregaţiei” – indienii nu obiectează la astfel de cruzimi barbare Faţa i se contorsiona şi Farrell continuă: — În timp ce stăteam acolo, scorpia nebună urla la copil să îngenuncheze şi să se roage pentru iertarea Domnului Copilul o privi drept în ochi fără să spună nimic, dar nu se mişcă şi femeia îl biciui peste umeri cu destulă forţă ca să doboare un adult Copilul îngenunche „Roagă-te, diavole”, urla femeia la copilul îngenuncheat, lovindu-l din nou Copilul nu spunea nimic, uitându-se doar fix în faţa lui; şi atunci i-am văzut ochii… Ochii lui erau uscaţi Nici măcar o singură lacrimă Dar în ei se vedea suferinţa, Dumnezeule câtă suferinţă! Victoria se cutremură de milă pentru copilul necunoscut, întrebându-se de ce îi spunea Căpitanul Farrell această hidoasă poveste, înainte de a-i vorbi despre Jason Faţa Căpitanului Farrell se contorsiona şi spuse încet, răguşit: — Nu o să uit niciodată furtuna din ochii lui şi nici cât de verzi păreau, în clipa aceea Paharul Victoriei căzu şi se sparse Îşi scutura capul sălbatic, încercând să nege ceea ce i se spunea — Nu, strigă ea speriată Ah, te rog, nu… Căpitanul Farrell continuă, părând să-i ignore groaza, uitându-se drept în faţă, pierdut în amintirile lui — Şi atunci băieţelul a început să se roage, împreunându-şi mâinile şi intonând: „Îngenunchez în faţa Domnului şi îi cerşesc iertarea” Femeia îi spuse să vorbească mai tare, iară şi iară şi când aceasta se declară mulţumită, îl ridică, dintr-o smucitură, în picioare Arătă apoi cu mâna spre indienii murdari şi îi spuse băieţelului să le cerşească acestora iertarea Apoi îi dădu un bol mic Am stat acolo, uitându-mă la băieţelul care a coborât în mulţime, să îngenuncheze la picioarele „congregaţiei” şi să le sărute tivurile hainelor lor împuţite şi „să le ceară iertarea” — Nu, gemu Victoria cuprinzându-se cu braţele şi închizând ochii, încercând parcă să alunge imaginea băieţelului cu părul creţ şi ochii lui verzi, familiari, supus acelei diavoliţe demente Ceva în mine a luat-o razna, continuă Farrell Indienii sunt fanatici de felul lor şi nu mă interesează obiceiurile lor Dar vederea un copil din rasa mea abuzat în asemenea hal, a declanşat ceva în mine Deşi era mai mult decât atât Era ceva cu acel copil, care m-a răscolit… Era murdar şi îmbrăcat în zdrenţe şi subnutrit, dar exista în ochii aceia speriaţi o mândrie, o privire sfidătoare care mi-a sfâşiat inima Am stat acolo, privind băieţelul care îngenunchea în faţa indienilor din jurul meu, sărutându-le poalele hainelor, cerându-le iertarea, în timp ce ei aruncau monede în bolul de lemn Apoi îi duse bolul femeii şi aceasta zâmbi A luat bolul şi i-a zâmbit; i-a spus că era „bun” acum, zâmbind cu zâmbetul acela dement al ei M-am uitat la femeia obscenă care stătea pe altarul acela improvizat, cu o cruce în mână şi mi-a venit să o omor Pe de altă parte, nu ştiam cât de loială îi era congregaţia şi cum nu m-aş fi putut lupta cu toţii, de unul singur, am întrebat-o dacă nu îmi vinde mie băiatul, i-am spus că părerea mea era că acesta avea nevoie de un bărbat care să îl poată pedepsi cum trebuie Focalizându-şi privirea, Căpitanul Farrell se uită la Victoria, pe faţă cu un zâmbet ca o grimasă — Mi l-a vândut pentru toţi banii pe care-i câştigasem în cele şase luni, pe care îi aveam în buzunar Soţul ei murise cu un an în urmă şi avea nevoie de bani tot atât cât avea nevoie de un băieţel de biciuit Până să apuc să ies de acolo, femeia le-a arătat banii oamenilor din jur, strigând ceva despre Dumnezeu care le-a trimis daruri, prin ea Era nebună Total nebună Glasul Victoriei era o şoaptă imploratoare — Crezi că lui Jason i-a fost mai bine, înainte de moartea tatălui său? — Tatăl lui Jason trăieşte, încă Jason este fiul nelegitim al lui Charles, îi răspunse Căpitanul Farrell sec Încăperea începu să se învârtă şi Victoria îşi duse mâna la gură, luptându-se cu greaţa şi ameţeala care o asaltau — Te dezgustă într-atât să afli că te-ai măritat cu un bastard? întrebă acesta urmărindu-i reacţia — Cum poţi crede prostia asta?! izbucni Victoria, indignată Farrell zâmbi — Bine Nici n-am crezut că ţi-ar păsa, dar englezii sunt foarte pretenţioşi cu chestiile astea — Ceea ce, răspunse Victoria de sus, este o extremă ipocrizie din partea lor, de vreme ce trei duci din casa regală, pe care îi pot numi eu, sunt descendenţi direcţi din trei bastarzi ai regelui Charles În plus, eu nu sunt englezoaică, eu sunt americancă — Eşti minunată, spuse el cu tandreţe — Vrei să-mi spui şi restul, din ce mai ştii despre Jason? întrebă ea, cu inima deja plină de compasiune — Restul nu mai este chiar atât de important L-am luat pe Jason cu mine la Napal, chiar în seara aceea Un servitor l-a luat, l-a spălat şi l-a trimis sus, la noi Copilul nu voia să vorbească, dar când şi-a dat drumul, a devenit clar că avea o inteligenţă strălucitoare Când i-am spus lui Napal povestea lui, acestuia i s-a făcut milă de Jason şi l-a luat la el, făcându-l un fel de copil de curse Jason nu primea bani, dar i s-a dat un pat în spatele biroului lui Napal, hrană decentă şi haine A învăţat singur să scrie şi să citească – avea o dorinţă neînfrânată să înveţe La şaisprezece ani, Jason învăţase de la Napal tot ce se putea în materie de comerţ În afara faptului că era iute şi inteligent, Jason avea şi o incredibilă dorinţă de a reuşi în viaţă – eu cred că asta îi venea de la faptul că fusese obligat, copil fiind, să cerşească cu bolul de lemn în mână Oricum, pe măsură ce îmbătrânea, Napal devenea tot mai sentimental şi cum nu avea copii, a început să se gândească la Jason mai mult ca la un fiu, decât ca la un funcţionar suprasolicitat şi prost plătit Jason l-a convins pe Napal să-l lase să plece cu unul din vasele lui, în primul rând ca să înveţe despre cum se conduce o navă Pe vremea aceea eu devenisem căpitan şi Jason a călătorit cu mine vreme de cinci ani — Era un marinar bun? întrebă Victoria cu căldură, simţindu-se nespus de mândră pentru băieţelul care devenise un bărbat cu atâtea realizări — Cel mai bun A început ca marinar de rând, dar a învăţat de la mine arta navigaţiei şi tot restul, în timpul liber Napal a murit la două zile după întoarcerea noastră dintr-una din călătorii Stătea în biroul lui, când l-a lăsat inima Jason a încercat totul ca să-l readucă la viaţă, s-a aplecat chiar deasupra lui şi a încercat să-i sufle în plămâni aerul lui Ceilalţi din birou au crezut că Jason a înnebunit, dar vezi tu, el l-a iubit pe bătrân Luni de zile a suferit pentru moartea lui Dar nu a vărsat o singură lacrimă, spuse Mike Farrell, încet Jason nu poate plânge Vrăjitoarea care l-a crescut era convinsă că „diavolul” nu poate plânge şi îl bătea şi mai rău, dacă plângea În sfârşit, când Napal a murit, i-a lăsat totul lui Jason În următorii şase ani, Jason a făcut ceea ce încercase să-l convingă pe Napal să facă A cumpărat o întreagă flotă de vase şi în final a multiplicat de mai multe ori averea lăsată de Napal Când Căpitanul Farrell rămase o vreme tăcut în faţa focului, Victoria îl întrebă: — Jason s-a însurat, da? Am aflat asta abia acum câteva zile — Ah, da, s-a căsătorit, spuse Mike făcând o grimasă, ducându-se la sticlă şi mai turnându-şi whisky Doi ani după moartea lui Napal, Jason devenise unul dintre cei mai bogaţi oameni din Delhi Ceea ce i-a atras interesul mercenar al unei femei frumoase, amorale, pe care o chema Melissa Tatăl ei era un englez care locuia la Delhi, lucrând pentru guvern Melissa arăta bine, era educată şi avea stil Avea totul în afară de ceea ce îşi dorea cel mai mult – bani S-a căsătorit cu Jason pentru ce îi putea da acesta — De ce s-a căsătorit Jason cu ea? vru Victoria să ştie Mike Farrell ridică din umeri — Era mai tânăr decât ea şi a fost ameţit de frumuseţea ei, cred Iar doamna, folosesc termenul acesta impropriu, arăta… arăta aşa încât orice bărbat s-ar fi aşteptat să găsească căldură în braţele ei I-a vândut această căldură lui Jason pentru tot ce putea obţine în schimb, de la el Şi Jason i-a dat cu nemiluita – bijuterii ca pentru o regină Aceasta le lua şi îi zâmbea Era frumoasă, dar nu ştiu de ce, când îi zâmbea aşa, îmi amintea de vrăjitoarea aia nebună, cu bolul de lemn Victoria îl văzu atunci pe Jason dăruindu-i perlele şi safirele şi rugând-o să-i mulţumească cu un sărut Se întrebă cu tristeţe dacă el credea că trebuia să mituiască o femeie ca să îi pese de el Ridicând paharul, Mike luă o înghiţitură zdravănă — Melissa era o târfă – o târfă care după ce s-a măritat şi-a petrecut viaţa dintr-un pat într-altul Lucrul amuzant este că a avut un şoc aflând că Jason era un bastard Am fost acasă la ei când a apărut Ducele de Atherton şi a cerut să vorbească cu fiul lui Melissa a avut un acces de furie când a înţeles că Jason era fiul nelegitim al lui Charles Parcă îi ofensa principiile, să-şi amestece sângele ei cu cel al unui bastard Dar nu i le ofensa faptul că îşi dăruia trupul oricărui bărbat din clasa ei socială, care o invita în patul lui Ciudat cod de etică, nu crezi? — Extrem, conveni Victoria Căpitanul Farrell zâmbi la remarca ei sinceră şi continuă: — Oricâtă tandreţe a simţit Jason pentru ea când s-au căsătorit, aceasta a fost repede distrusă de traiul lor în comun Totuşi, i-a dăruit un fiu şi din acest motiv s-a purtat în continuare frumos cu ea, ignorându-i legăturile Cinstit să fiu, nici nu cred că îi păsa ce făcea ea Victoria, care nu ştiuse că Jason a avut un fiu, s-a îndreptat brusc în scaun, uitându-se şocată la Căpitanul Farrell, care continuă: — Jason îl adora pe copil Îl lua cu el aproape peste tot A fost chiar de acord să vină aici şi să-şi cheltuiască banii restaurând proprietăţile dărăpănate ale lui Charles Fielding, pentru ca Jamie să poată moşteni un regat cum trebuie Iar în final, totul a fost pentru nimic Melissa a fugit cu ultimul ei amant şi l-a luat pe Jamie cu ea, cu gândul că Jason îl va răscumpăra Dar vasul lor s-a scufundat în timpul unei furtuni Mâna Căpitanului Farrell a strâns mai tare paharul şi muşchii din gâtul lui au început să se convulsioneze — Eu am fost primul care a aflat că Melissa l-a luat pe Jamie cu ea Eu am fost cel care i-a spus lui Jason că fiul lui a murit Eu am plâns Dar Jason, nu El nu poate plânge Vocea lui Mike era răguşită — Căpitane Farrell, spuse Victoria cu glasul sufocat, aş vrea să mă duc acasă, acum Este târziu şi poate că Jason îşi face griji pentru mine Tristeţea dispăru de pe chipul căpitanului şi un zâmbet îi destinse trăsăturile aspre — O idee excelentă Dar înainte de plecare, vreau să-ţi spun ceva — Ce anume? — Nu-l lăsa pe Jason să te amăgească, sau să se amăgească, spunând că nu vrea altceva de la tine decât un copil Eu îl cunosc mai bine decât oricine altcineva şi am văzut cum te privea, noaptea trecută Este deja mai mult de jumătate îndrăgostit de tine, deşi mă îndoiesc că vrea asta — Nu-l pot blama pentru faptul că nu vrea să iubească nicio femeie, spuse Victoria cu tristeţe Nu-mi imaginez cum a putut supravieţui tuturor acestor experienţe, fără să înnebunească — Este puternic, îi răspunse Căpitanul Farrell Jason este cel mai puternic bărbat pe care l-am cunoscut vreodată Şi cel mai bun Iubeşte-l, Victoria, ştiu că vrei asta Şi învaţă-l cum să te iubească Are multă dragoste de dăruit, dar mai întâi trebuie să înveţe să aibă încredere în tine Odată ce va avea încredere în tine, îţi va aşterne lumea la picioare Victoria se ridică, dar ochii ei erau tulburi de nerăbdare — Ce te face atât de sigur că totul va ieşi aşa cum crezi că o să iasă? Vocea irlandezului era blândă iar ochii lui păreau să privească undeva, departe — Pentru că am mai cunoscut o fată ca tine, cu mult timp în urmă Avea căldura şi curajul tău Ea m-a învăţat ce înseamnă să ai încredere în cineva, să iubeşti şi să fii iubit Eu nu mă tem de moarte, pentru că ştiu că ea este acolo, aşteptându-mă Majoritatea bărbaţilor iubesc cu uşurinţă şi des, dar Jason seamănă mai mult cu mine El nu va iubi decât o singură dată, dar atunci va fi pentru totdeauna CAPITOLUL 24 În timp ce Victoria îşi îmbrăca hainele ude încă Farrell îi aduse în faţă trăsura şi calul O ajută să se urce şi îşi încalecă şi el calul Potopul se transformase într-o ploaie măruntă, persistentă şi căpitanul călări alături de ea, prin întunericul timpuriu, spre Wakefield — Nu are rost să faci tot drumul ăsta pentru mine Ştiu să ajung, spuse Victoria — Am toate motivele, o preveni Căpitanul Farrell Drumurile nu sunt sigure pentru o femeie singură, după lăsarea întunericului Săptămâna trecută o trăsură a fost oprită chiar în partea cealaltă a satului, ocupanţii au fost jefuiţi, iar unul dintre ei a fost împuşcat Cu două săptămâni înainte, una dintre fetele mai mari de la orfelinat s-a plimbat prea departe, noaptea şi a fost găsită moartă, la râu E drept, era o fată stricată, aşa că nu se ştie exact ce s-a întâmplat, dar nu poţi risca Victoria îl auzea, dar mintea ei era la Jason, cu inima plină de căldură pentru bărbatul care o adăpostise când a venit ea în Anglia, care i-a dăruit lucruri frumoase, a distrat-o când s-a simţit singură şi care în final s-a căsătorit cu ea Este drept, era adesea distant şi inabordabil, dar cu cât se gândea mai mult la asta, cu atât mai convinsă era că Farrell avea dreptate, Jason ţinea cu siguranţă la ea, altfel nu ar fi riscat să se recăsătorească… Îşi aminti de flămânda pasiune a sărutărilor lor, înainte de căsătorie şi se convingea tot mai mult de usta În ciuda suferinţelor lui din copilărie, pe altarul „religiei”, intrase într-o biserică şi se căsătorise acolo, pentru că ea îl rugase asta — Cred c-ar fi bine să nu mergi mai departe de aici, spuse Victoria când se apropiară de porţile de fier de la Wakefield — De ce? — Dacă Jason află că mi-am petrecut după-amiaza cu tine, o să suspecteze că mi-ai povestit viaţa lui, de îndată ce o să mă port altfel cu el Căpitanul Farrell ridică din sprâncene: — O să te porţi altfel cu el? Victoria încuviinţă din cap, în întuneric — Aşa cred Am de gând să încerc să îmblânzesc o panteră — În acest caz, ai dreptate Este mai bine să nu-i spui lui Jason că ai fost la mine Până la casa mea, mai sunt două cabane părăsite Cred că ai putea spune că te-ai oprit acolo, dar te previn, Jason are o aversiune faţă de minciună Ai grijă să nu te prindă — Şi eu am aceeaşi aversiune, spuse Victoria cu un mic tremur Şi una şi mai mare, să fiu prinsă de Jason, cu vreo minciună — Tare mă tem că o să fie furios şi îngrijorat dacă s-a întors şi a descoperit că ai ieşit singură pe furtuna asta Jason se întorsese şi era îngrijorat Era şi furios Cum intră prin uşa din spate, după ce l-a legat pe Lupu, Victoria îi auzi glasul ridicat, venind dinspre uşa din faţă Cu un amestec de alarmă şi de dorinţă de a-l vedea, traversă holul şi intră în biroul lui Acesta se plimba încolo şi încoace, cu spatele spre ea, adresându-se unui grup de şase servitori îngroziţi Cămaşa lui albă era udă leoarcă, lipindu-i-se de umerii largi şi de spinare iar pantalonii maron, de călărie, erau plini de noroi — Mai repetă-mi ce a spus Lady Fielding, urlă el la Ruth Şi încetează odată cu plânsul ăsta nenorocit! Ia-o de la început şi spune-mi exact cuvintele ei Fata îşi frângea mâinile — A… a zis să spun să înhame calul dumneavoastră cel mai blând la cea mai mică trăsură, pentru că zicea că nu era, nu este prea pricepută la condusul trăsurilor Apoi mi-a zis să-i spun doamnei Craddock, bucătăreasa, să pună în coşuri resturile de la petrecerea de aseară şi să spun să pună coşurile în trăsură Eu am atenţionat-o că o să vină furtuna, dar ea a spus că nu vine mai repede de câteva ore Apoi m-a întrebat dacă eram sigură, sigură că aţi plecat de acasă şi i-am spus că eram Apoi a plecat — Şi aţi lăsat-o să plece? explodă Jason spre servitori, cuprinzându-i pe toţi într-o privire dispreţuitoare Aţi lăsat o femeie extrem de emotivă, care nici nu ştie să ţină hăţurile în mână, să plece pe furtună, cu destulă mâncare să-i ajungă o lună de zile şi niciunuia dintre voi nu i-a trecut prin cap să o împiedice! Îşi opri apoi privirea asupra grăjdarului — Tu ai auzit-o spunându-i câinelui că erau „liberi, în sfârşit” şi nu ţi s-a părut ciudat? Fără să aştepte vreun răspuns, îşi întoarse privirea sfredelitoare spre Northrup, care stătea ca un om mândru în faţa plutonului de execuţie, pregătit să facă faţă unei soarte cumplite şi injuste — Spune-mi din nou, exact, ce ţi-a spus ţie, izbucni Jason Northrup începu, băţos: — Am întrebat-o pe Domnia Sa ce să vă spun când va întoarceţi” Spune-i că i-am zis la revedere”, mi-a răspuns dânsa — Şi asta nu ţi s-a părut câtuşi de puţin ciudat? strigă Jason O proaspătă mireasă pleacă de acasă spunând să i se transmită soţului ei la revedere! Northrup se înroşi până la rădăcina părului său alb — Având în vedere alte lucruri, my lord, nu mi s-a părut „ciudat” Jason se opri din mers şi se uită la el cu furie oarbă — Având în vedere ce „alte lucruri”? întrebă el — Având în vedere ce mi-aţi spus dumneavoastră, când aţi plecat cu o oră înaintea domniei sale, am presupus, fireşte, că aţi avut o discuţie şi că Domnia Sa era tristă din cauza asta — Având în vedere ce am spus eu, când am plecat? întrebă Jason, cumplit Ce naiba am spus eu? Buzele subţiri ale lui Northrup se strâmbară, resemnate — Când aţi plecat de acasă în dimineaţa asta, v-am urat să aveţi o zi bună — Şi? se repezi Jason — Şi dumneavoastră mi-aţi spus că v-aţi făcut deja alte planuri Am presupus, fireşte, că aţi înţeles prin asta că nu intenţionaţi să aveţi o zi bună şi când a coborât Domnia Sa, am presupus că aţi avut o neînţelegere — Este al naibii de rău că nu ai „presupus” că voia să mă părăsească şi nu ai încercat să o opreşti Pe Victoria o durea inima din cauza remuşcărilor Jason a crezut că îl părăsise şi pentru un bărbat aşa de mândru ca el, să recunoască acest lucru în faţa servitorilor trebuia să fie ceva care îl depăşea Niciodată nu şi-ar fi închipuit ea că Jason ar fi putut crede asta, dar acum că ştia ce făcuse Melissa, îl putea înţelege Decisă să-i salveze mândria, îşi puse un zâmbet larg, conciliant şi traversă covorul gros, Aubusson, spre el — Northrup n-ar putea fi niciodată atât de stupid încât să creadă că te-aş fi părăsit, my lord, spuse ea veselă, vârându-şi mâna sub braţul lui Jason Jason se întoarse în loc atât de brusc, încât aproape că o doborî Victoria îşi regăsi echilibrul şi spuse încet: — Este posibil să fiu „extrem de emotivă”, dar sper că nu sunt complet nebună Ochii lui Jason ardeau de uşurare, o uşurare înlocuită pe loc de furie — Unde naiba ai fost? şuieră el Victoriei i se făcu milă de servitorii îngroziţi şi spuse cu pocăinţă: — Ai tot dreptul să mă cerţi, dar sper că nu o vei face în faţa servitorilor Jason îşi strânse maxilarele atât de puternic, încât un nerv începu să-i pulseze în obraz în timp ce-şi înghiţea furia şi le făcu semn cu capul servitorilor, expediindu-i În tăcerea încărcată care urmă, servitorii ieşiră repede afară din încăpere, ultimul închizând uşa în urma lui În clipa în care se închise uşa, Jason erupse — Eşti nebună! spuse el printre dinţi Am întors toată zona pe dos, în căutarea ta Victoria se uită la faţa lui frumoasă, asprită de furie, cu gura senzuală şi maxilarul puternic, dar ceea ce văzu nu era decât un băieţel neajutorat, murdar, cu părul negru, creţ, biciuit pentru că era „diavolul” Simţi în gât un nod puternic de tandreţe şi îşi puse mâna pe obrazul lui, fără să se gândească — Îmi pare rău, şopti ea, îndurerată Jason sări în lături la atingerea ei, încruntându-şi sprâncenele deasupra ochilor verzi, muşcători — Îţi pare rău? spuse el ironic Rău pentru ce? Rău pentru oamenii care mai sunt încă afară, căutându-ţi urmele? Se întoarse ca şi cum nu ar fi putut suporta apropierea ei şi se duse la fereastră — Îţi pare rău pentru calul pe care l-am călărit gata să-l omor? — Îmi pare rău că ai crezut că te-am părăsit, îl întrerupse Victoria, cu voce tremurată Nu voi mai face niciodată asta Jason se întoarse înapoi spre ea, privind-o cu ironie — Având în vedere că ieri ai încercat să mă părăseşti în faţa altarului şi că azi dimineaţă mi-ai cerut divorţul, găsesc ultima ta afirmaţie oarecum uimitoare Cărui fapt trebuie să-i atribui capriciosul tău acces de fidelitate din seara asta? În ciuda atitudinii sale de indiferenţă sarcastică, Victoria i-a simţit tensiunea din glas când i-a amintit de încercarea ei din faţa altarului şi numai se frânse Era clar că acest lucru îl îndurerase cel mai mult — My lord… începu ea cu blândeţe — Ah, pentru numele lui Dumnezeu! Încetează să îmi mai spui lordul tău şi nu te mai umili Dispreţuiesc umilinţa — Nu mă umileam! spuse Victoria şi în mintea ei îl văzu îngenunchind sub un bici negru, desfăcut A trebuit să-şi înghită lacrimile înainte de a putea continua — Ceea ce am început să spun este că nu am vrut decât să duc mâncarea rămasă, la orfelinat Îmi pare rău că ţi-ai făcut griji şi nu o să mai fac asta Jason se uită la ea, furia începând să-l părăsească — Eşti liberă să faci ce vrei tu, Victoria Căsătoria asta a fost cea mai mare greşeală din viaţa mea, spuse el obosit Victoria ezită, neştiind ce ar putea spune ca să-i schimbe ideile când el se afla într-o astfel de dispoziţie şi în final se scuză şi urcă să-şi schimbe hainele Jason nu a cinat cu ea şi Victoria s-a dus la culcare în seara aceea spunându-şi că precis va veni la ea – dacă nu din alt motiv, cel puţin ca să o oblige să-şi ţină promisiunea că îi va dărui un fiu Jason nu a venit la ea în seara aceea şi nici în următoarele trei De fapt, o evitat-o cu desăvârşire Lucra toată ziua în biroul lui, dictându-i scrisori secretarului său, domnul Benjamin şi întâlnindu-se cu bărbaţi care veneau de la Londra ca să discute cu el despre investiţii şi transporturi navale şi tot felul de tranzacţii impenetrabile Dacă se întâlnea cu Victoria la mese sau trecea pe hol pe lângă ea, o saluta politicos dar fără familiaritate, ca şi cum ar fi fost un străin pentru el Când termina de lucru, urca, se schimba şi pleca la Londra Cum Caroline plecase în sudul Angliei să-şi viziteze unul din fraţi, a cărui soţie avea să nască în curând, Victoria îşi petrecea aproape tot timpul la orfelinat, organizând jocuri pentru copii sau vizitând sătenii, pentru ca aceştia să se simtă în continuare nestânjeniţi în prezenţa ei Dar indiferent cât de ocupată era, continua să-i simtă foarte mult lipsa lui Jason La Londra, acesta petrecuse mult timp cu ea O însoţise aproape oriunde se ducea, la baluri, la petreceri, la teatru şi cu toate că nu stătea tot timpul lângă ea, ştia că el era acolo atent, protector Îi lipseau remarcile lui tachinatoare, îi lipseau chiar observaţiile lui În săptămânile care au urmat primirii scrisorii de la mama lui Andrew, Jason devenise prietenul ei şi încă unul foarte special Acum acesta era un străin civilizat, care poate că avea nevoie de ea, dar care, intenţionat, o ţinea la distanţă Ştia că nu mai era furios pe ea; o încuiase pur şi simplu în afara inimii şi minţii lui, ca şi cum nu ar fi existat În cea de a patra noapte, Jason a plecat din nou la Londra şi Victoria a rămas trează, zgâindu-se la baldachinul din mătase roz de deasupra patului, tânjind stupid să danseze din nou cu el, aşa cum făcuse de atâtea ori, înainte Era minunat să dansezi cu Jason; se mişca cu atâta graţie naturală… Se întreba ce făcea el în acele lungi nopţi la Londra Decise că îşi petrecea, probabil, timpul jucând în cluburile exclusiviste, pentru domni, de care aparţinea În cea de a cincea noapte, Jason nu s-a mai obosit să se întoarcă deloc acasă A doua zi dimineaţă, la micul dejun, Victoria s-a uitat peste pagina cu cancanuri din Gazette, care comenta isprăvile celor din înalta societate şi descoperi ce făcuse Jason la Londra Nu jucase cărţi şi nici nu se întâlnise cu alţi oameni de afaceri Fusese la balul dat de Lordul Muirfield, şi dansase cu voluptuoasa, superba soţie a bătrânului domn Ziarul menţiona şi că, în seara precedentă, Lordul Fielding fusese la teatru în compania unei dansatoare brunete, de la operă, al cărei nume nu era menţionat Victoria ştia trei lucruri despre amanta lui Jason – că o chema Sybill, că era dansatoare la operă şi că era brunetă Gelozia încolţi în Victoria – o gelozie totală, frustrantă, bolnăvicioasă O surprinsese total nepregătită, pentru că nu mai experimentase niciodată înainte această amară agonie Jason alese momentul nepotrivit să intre în sufragerie, îmbrăcat în aceleaşi haine cu care plecase la Londra, în seara trecută Exceptând doar faptul că acum impecabila lui haină de seară era neglijent aruncată pe umărul stâng, lavaliera era dezlegată şi atârna liber, iar cămaşa albă era desfăcută la gât Era clar că nu îşi petrecuse seara la casa lui din Londra, unde avea o garderobă completă O salută distant din cap, în drum spre bufet, unde îşi turnă o ceaşcă cu cafea aburindă Victoria se ridică încet din scaun, tremurând de furie — Jason, spuse ea cu vocea inflexibilă şi rece Acesta o privi întrebător, peste umăr, apoi îi văzu trăsăturile încordate şi se întoarse complet — Da? întrebă el ducându-şi ceaşca la gură şi privind-o peste buza acesteia — Mai ţii minte cum te simţeai când prima ta soţie se afla la Londra, ambalată în fel de fel de legături deocheate? Ceaşca de cafea se lăsă în jos un centimetru, dar trăsăturile lui rămaseră impasibile — Perfect, spuse el Uluită şi chiar uşor impresionată de propriul ei curaj, Victoria se uită cu înţeles la ziar, apoi îşi înălţă bărbia — Atunci sper că nu mă vei mai face să mă simt din nou, aşa Privirea lui rătăci pe ziarul deschis, apoi se întoarse la ea — După câte îmi amintesc, nu îmi păsa prea mult de ce făcea ea — Ei bine, mie îmi pasă! izbucni Victoria, pentru că efectiv nu se mai putea stăpâni Înţeleg perfect că soţii atenţi au – au legături, dar se presupune că trebuie să fiţi discreţi Voi englezii aveţi reguli pentru orice şi discreţia este una dintre acestea Când te etalezi cu… doamnele tale prietene, este umilitor şi doare Victoria ieşi apoi din încăpere, simţindu-se ca un pantof nedorit, aruncat Arăta ca o frumoasă şi tânără regină, cu părul lung legănându-se în valuri molatice şi bucle dese, la spate, cu trupul mişcându-se cu o graţie inconştientă Jason o urmări tăcut, uitând de ceaşca de cafea din mână Simţi trezindu-se în vintrele lui dorinţa aceea cunoscută, fierbinte, pentru ea, dorinţa pe care o simţea de luni de zile, să o cuprindă în braţele lui şi să se piardă în ea Dar nu făcu nicio mişcare spre ea Indiferent ce simţea ea pentru el, nu era nici iubire şi nici măcar dorinţă Ea credea că însemna „atenţie” din partea lui să-şi ţină o amantă ascunsă bine undeva, ca să-şi poată satisface cu aceasta dezgustătoarele lui pofte, îşi spuse Jason cu amărăciune Dar mândria Victoriei se simţea ştirbită dacă era văzut în public cu aceeaşi femeie Doar mândria ei suferea, atâta tot Dar când îşi aminti cumplita lovitură pe care aceasta o primise deja de la iubitul ei Andrew, îşi dădu seama că nu avea inima să o rănească din nou El ştia ce însemna mândria, îşi aminti cât de distrus şi de furios a fost el când a descoperit prima oară perfidia Melissei Se opri în birou după nişte acte şi urcă apoi scările citindu-le, cu jacheta pe umăr — Bună dimineaţa, my lord, spuse valetul lui aruncând o privire reprobatoare spre haina agăţată de degetul stăpânului său — Bună dimineaţa Franklin, răspunse Jason dându-i haina, fără să-şi ia ochii de pe recent sositele documente Franklin îi pregăti lui Jason bolul de bărbierit, pasta, aparatul de ras şi pămătuful, apoi se duse cu haina în garderobă, unde începu să o perie — Ținuta dumneavoastră pentru seara aceasta va fi formală sau neformală, my lord? întrebă el politicos Jason întoarse pagina documentului şi spuse absent: — Neformală Lady Fielding consideră că am petrecut prea multe nopţi departe de casă Se duse apoi spre baia din marmură alăturată dormitorului său, fără să vadă expresia de încântare de pe chipul valetului Franklin stătu până când Jason dispăru în baie, apoi puse jacheta la loc şi se repezi pe scări în jos, să-i împărtăşească lui Northrup vestea Până la apariţia intempestivă, cu luni în urmă, a Victoriei, care a distrus stilul de viaţă ordonat şi disciplinat al tuturor celor care locuiau aici, domnul Franklin şi Northrup se luptaseră cu gelozie pentru a-şi păstra poziţia De fapt, cei doi se evitaseră scrupulos, ani de zile Acum, în mod ciudat, foştii adversari deveniseră aliaţi în preocuparea comună pentru binele stăpânului şi stăpânei casei Domnul Northrup se afla în holul din faţă, lângă salon, lustruind o masă Uitându-se în jur ca să se asigure că nu mai existau şi alţi servitori mai mărunţi prin apropiere ca să îl audă, Domnul Franklin se grăbi să-i împărtăşească ultima veste despre tumultuoasa viaţă romantică a stăpânului său – sau mai exact, lipsa de viaţă romantică – şi să afle în schimb orice altă noutate pe care Domnul Northrup ar dori la rândul lui să i-o împărtăşească Se apropie de confidentul său, neştiind că O’Malley se afla în salon, cu urechea lipită de perete, ca să le audă conversaţia — Domnia sa intenţionează să cineze acasă în seara asta, domnule Northrup Cred că acesta este un semn bun Un semn foarte bun, spuse valetul într-o şoaptă conspirativă Northrup se îndreptă, cu o expresie impasibilă — Este un eveniment neobişnuit, având în vedere absenţa de acasă a domniei sale în aceste cinci nopţi, dar eu nu cred că este ceva foarte încurajator — Nu înţelegeţi, Domnia Sa a spus clar că stă acasă pentru că Lady Victoria doreşte asta! — Ei da, acum este încurajator, domnule Franklin Northrup se lăsă pe spate, privind prudent în jur, să se asigure că nu-l auzea nimeni — Eu cred că motivul dorinţei Domniei Sale doamna poate fi găsit în acel articol din Gazette, pe care l-a citit în dimineaţa aceasta şi care a făcut-o să creadă că Domnia Sa are o posibilă legătură cu o anumită doamnă dintr-o anumită clasă – o dansatoare la operă, cred O’Malley îşi retrase urechea de la perete, se grăbi spre uşa laterală a salonului şi se repezi pe holul din spate, folosit de servitorii care aduceau mâncarea de la bucătărie — A făcut-o! cârâi el triumfător spre servitorii de la bucătărie, în timp ce intra acolo Doamna Craddock, care întindea un aluat, îşi înălţă spinarea, atât de dornică să audă ce s-a întâmplat, încât nu observă când acesta fură un măr de pe masa de lucru — Ce a făcut Domnia Sa doamna? O’Malley se sprijini de perete şi muşcă din mărul zemos, făcând un gest larg în aer cu restul mărului, pentru mai multă emfază — I-a dat un ultimatum Domniei Sale lordul, asta a făcut! Am auzit totul de la Franklin şi de la Northrup Domnia Sa doamna a citit în ziar că Domnia Sa lordul a ieşit cu Miss Sybill şi Domnia Sa doamna i-a spus Lordului Fielding să stea acasă, unde îi este locul Iar el aşa o să facă V-am spus eu că fata asta îl poate învârti pe stăpânul nostru Am ştiut-o de cum mi-a spus că este irlandeză! Dar este o adevărată lady Numai bunătate şi zâmbet, adăugă el loial — A fost o lady tristă în ultimele zile, biata de ea, spuse doamna Craddock, încă uşor îngrijorată Abia dacă mănâncă ceva, când nu vine aici, deşi eu i-am făcut numai ce-i place Şi întotdeauna îmi mulţumeşte politicoasă Este destul ca să te facă să-ţi dea lacrimile Nu-mi pot da seama de ce Domnia Sa lordul nu rămâne în patul ei, acolo unde îi este locul… O’Malley scutură din cap, întunecat — Nu a fost acolo din noaptea nunţii Ruth zice că este cât se poate de sigură de asta Şi nici doamna nu doarme în patul lui, pentru că fetele de sus sunt cu ochii în patru şi întotdeauna există doar o singură pernă cu o groapă în ea, în patul lui O’Malley îşi termină mărul în tăcerea tristă şi se întinse după un altul, dar de data aceasta Doamna Craddock îi dădu cu un şervet peste mână — Lasă-mi merele, Daniel, sunt pentru plăcinta de la desert Dar apoi trăsăturile ei blânde se luminară de un zâmbet — Nu, haide, mănâncă-le M-am gândit să pregătesc altceva, în seara asta Ceva mai festiv decât o plăcintă Interveni în discuţie cea mai tânără ajutoare de la bucătărie, o fată durdulie, de şaisprezece ani — Una dintre fetele de la spălătorie mi-a spus despre un anumit praf pe care îl poţi presăra în paharul cu vin al unui domn, ca să îi trezească dorinţa de o femeie, dacă bărbăţia lui are probleme Toate fetele de la spălătorie cred că Domnia Sa ar avea nevoie de niscaiva praf dintr-ăsta, doar ca să-l ajute puţin Toţi servitorii din bucătărie îşi murmurară acordul, dar O’Malley exclamă, dispreţuitor: — Dumnezeule, fetelor! De unde vă vin asemenea idei? Domnia Sa nu are nevoie de prafuri şi poţi spune tuturor celor de la spălătorie că eu am spus asta! Nasul lui John, vizitiul, curge tot timpul din cauza răcelii veşnice pe care o are din toate nopţile iernii trecute, pe care şi le-a petrecut călare pe trăsură, în bătaia vântului, aşteptând-o pe Domnia Sa să părăsească patul lui Miss Hawthorne Miss Hawthorne a fost vrăbiuţa domniei sale, înainte de Miss Sybill — În noaptea trecută chiar a fost cu Miss Sybill? Sau a fost doar o bârfă de ziar? întrebă doamna Craddock, cântărind deja făina pentru desertul ei „festiv” O’Malley deveni din nou sobru — A fost acolo, destul de des Ştiu de la unul dintre grăjdari Ei, da, nu ştim exact dacă s-a întâmplat ceva cât a stat acolo Poate că i-a dat doar papucii Doamna Craddock îi aruncă un zâmbet slab, neconvingător — Mă rog, în seara asta barem cinează acasă, cu soţia lui Este un început bun O’Malley confirmă dând din cap şi se duse să-i împărtăşească ultimele noutăţi grăjdarului care îl pusese la curent cu programul stăpânului său, din noaptea trecută Acesta a fost motivul pentru care, din cei 140 de oameni de la Wakefield Park, numai Victoria a fost surprinsă când Jason a intrat în sufragerie, în seara aceea, să i se alăture la cină — Rămâi acasă în seara asta? izbucni ea, uluitor de uşurată, când acesta s-a aşezat în capul mesei Jason o privi măsurând-o — Am avut clara impresie că asta ai vrut să fac — Ei bine da, recunoscu Victoria, întrebându-se dacă arăta bine în rochia ei verde ca smaraldul şi dorindu-şi ca el să nu se fi aflat chiar atât de departe de ea, în capătul celălalt al mesei — Doar că nu m-am aşteptat cu adevărat că o să faci asta Adică… Se întrerupse când O’Malley se întoarse de la bufet cu o tavă cu două pahare sclipitoare, de cristal, cu vin Era aproape imposibil să poarte o conversaţie cu Jason de la o distanţă atât de mare, atât emoţională cât şi psihică Victoria oftă când O’Malley veni direct spre ea, cu un zâmbet ciudat, hotărât, în ochi — Vinul dumneavoastră, my lady, spuse el, şi luă un pahar de pe tavă, punându-l pe masă cu un gest exagerat de înflorit, ceea ce, inevitabil, făcu să se verse puţin pe faţa de masă din olandă — O’Malley…! izbucni Northrup din locul lui de lângă bufet, unde superviza servirea meselor O’Malley îi aruncă o privire de dezarmantă inocenţă şi făcu un adevărat spectacol din a-i trage în spate scaunul lui Lady Victoria, ajutând-o să se ridice şi conducând-o spre capătul de masă unde se afla Jason — Aşa, my lady, spuse el arborând o vizibilă pocăinţă în timp ce trăgea scaunul din dreapta lui Jason — Vă mai aduc imediat vin Apoi o să curăţ mizeria pe care am făcut-o acolo Vinul vărsat miroase groaznic, asta e Mai bine să staţi mai departe Nu-mi dau seama cum am vărsat vinul, adăugă el despăturind un şervet din olandă şi punându-l în poala Victoriei Dar m-a cam durut braţul în ultima vreme, poate din cauza asta Dar nu-i nimic serios ca să vă faceţi griji, doar un os rupt cu ani în urmă Victoria îşi îndreptă fustele şi se uită la el cu un zâmbet înţelegător — Îmi pare rău că te doare braţul, domnule O’Malley Apoi O’Malley se întoarse spre Lordul Fielding, cu gândul de a se scuza în continuare, dar i se uscă gura când întâlni privirea sfredelitoare a lui Jason şi îl văzu pe acesta frecându-şi degetul cu înţeles de-a lungul lamei cuţitului său, ca pentru a-i verifica tăişul O’Malley îşi plimbă degetul între guler şi beregată, îşi drese glasul şi îi spuse repede Victoriei: — Vă… vă aduc imediat un alt pahar cu vin — Lady Fielding nu bea vin la cină, spuse Jason tărăgănat, oprindu-l din drum Apoi se uită la aceasta, ca şi cum şi-a fi adus aminte de ceva — Sau ţi-ai schimbat obiceiurile, Victoria? Victoria scutură din cap, derutată de comunicarea tacită care părea să zboare dus-întors, între Jason şi O’Malley — Dar cred că mi-ar plăcea puţin, în seara asta, adăugă ea încercând să îndulcească o situaţie pe care nu o înţelegea Servitorii se retraseră, lăsându-i să cineze în splendoarea copleşitoare a sufrageriei lungi de treizeci de metri O tăcere grea pluti de-a lungul întregii mese, punctată doar de zgomotul ocazional făcut de tacâmuri pe farfuriile din porţelan de Limoges – o tăcere cu atât mai cumplită pentru Victoria, care se gândea la ameţitoarea veselie care l-ar fi înconjurat po Jason chiar atunci, dacă acesta ar fi plecat la Londra, în loc să rămână acasă, cu ea Când farfuriile au fost îndepărtate şi a fost adus desertul, nefericirea ei se transformase în disperare De două ori încercase ea să spargă bariera de tăcere, comentând subiecte inofensive, ca vremea sau calitatea mesei lor cu zece feluri Răspunsurile lui Jason la aceste încercări de conversaţie au fost politicoase dar cât se poate de scurte Victoria se juca cu linguriţa, ştiind că trebuia să facă ceva, repede, pentru că prăpastia dintre ei se lărgea cu fiecare clipă, devenind mai adâncă, zi de zi, până când în curând nu va mai exista nicio posibilitate de a o mai astupa Îşi uită o vreme temerile, când O’Malley apăru mândru cu desertul, cu un zâmbet prost mascat, punând în faţa lor un tort mic, superb, decorat cu două steaguri care se întretăiau – unul britanic, celălalt cu stelele şi dungile Americii Jason se uită la tort şi îşi ridică privirea ironică spre valetul conspirativ — Să presupun oare că doamna Craddock s-a aflat astăzi într-o dispoziţie patriotică? Lui O’Malley îi pică faţa, ochii lui trădând îngrijorarea când stăpânul îl privi cu rece neplăcere — Sau poate scopul a fost să-mi aducă aminte că sunt căsătorit? Valetul păli… — Nu, my lord Aşteptă, ţintuit de privirea lui Jason, până când acesta îi făcu, în sfârşit, un semn din cap să plece — Dacă asta ar fi trebuit să reprezinte căsnicia noastră, spuse Victoria cu neintenţionat umor, atunci doamna Craddock ar fi trebuit să orneze tortul cu două săbii întretăiate, nu cu două steaguri — Ai dreptate, agree Jason sec, ignorând frumosul tort şi întinzându-se după paharul cu vin Părea atât de revoltător de neinteresat de cumplita situaţie a căsniciei lor, încât Victoria intră în panică şi aborda subiectul pe care încercase toată seara să îl aducă în discuţie — Eu nu vreau să am dreptate! Îşi ridică privirea spre chipul lui de nescrutat Jason, te rog – eu vreau ca lucrurile să fie altfel între noi Acesta păru uşor surprins; se lăsă pe spate şi o studie tăcut — Exact, ce aranjamente ai în minte? Comportamentul lui era atât de distant şi de indiferent, încât Victoria deveni şi mai nervoasă — Ei bine, aş vrea să fim prieteni, de exemplu, înainte râdeam împreună şi vorbeam atâtea — Vorbeşte, o invită el — Ar fi ceva anume despre care ţi-ar face plăcere să vorbim? întrebă ea, cu sinceritate Ochii lui Jason se plimbară peste trăsăturile el înnebunitoare Îşi spuse, aş vrea să vorbim despre nevoia ta de a-ţi bea minţile, ca să te poţi culca cu mine Aş vrea să vorbim despre motivele pentru care atingerea mea îţi face rău Dar cu glas tare, spuse: — Nimic, în mod deosebit — Foarte bine, atunci Victoria ezită, apoi spuse: — Cum îţi place rochia mea? Este o rochie pe care tu i-ai spus lui Madame Dumosse să mi-o facă Privirea lui Jason coborî spre carnea de culoarea untului, care se înălţa îmbietor deasupra decolteului adânc al rochiei verzi Era răpitoare în verde, îşi spuse el, dar i-ar trebui nişte smaralde în jurul gâtului subţire, care să completeze rochia Dacă lucrurile ar fi fost altfel, ar fi expediat servitorii şi ar fi tras-o în poala lui şi i-ar fi desfăcut rochia la spate, ca să-i dezgolească sânii pentru buzele şi mâinile lui I-ar fi sărutat pe rând, apoi ar fi dus-o sus şi ar fi făcut dragoste cu ea până când niciunul dintre ei nu ar mai fi avut putere să se mai mişte — Rochia este frumoasă Dar are nevoie de smaralde, spuse el Mâna Victoriei zbură automat spre gâtul ei gol Nu avea smaralde — Eu cred că şi tu arăţi foarte bine, spuse ea, admirând cum îi stătea haina scumpă, bleumarin, pe umerii superbi Era atât de bronzat, părul lui era atât de negru, încât cămaşa albă şi lavaliera făceau un contrast uluitor — Eşti foarte bine, spuse ea, melancolic Pe buzele lui apăru ideea unui zâmbet — Mulţumesc, spuse Jason repede, dând vizibil înapoi — Cu plăcere, răspunse Victoria şi presupunând că acestuia îi plăcuse complimentul, se agăţă de această idee ca de un acceptabil subiect de conversaţie — Când te-am văzut prima oară, am crezut că arătai fioros, ştii asta? Fireşte, era aproape întuneric iar eu eram nervoasă, dar – în fine – erai atât de uriaş încât mi s-a făcut frică Jason se înecă cu vin — La ce anume te referi? — La prima noastră întâlnire, îl lămuri Victoria, de bună credinţă Adu-ţi aminte – eu stăteam afară, în soare, cu purceluşul în braţe, pe care i l-am dat fermierului, după care tu m-ai tras înăuntru, unde era întuneric, în comparaţie cu afară… Jason se ridică brusc — Îmi pare rău că te-am tratat necivilizat Acum, dacă nu te superi, cred că îmi voi petrece seara lucrând — Nu, spuse Victoria repede, ridicându-se şi ea Te rog, nu lucra Haide, să facem altceva, ceva ce am putea face împreună Ceva ce ţi-ar face plăcere Lui Jason i se strânse inima Se uită la obrajii ei îmbujoraţi şi văzu invitaţia din ochii ei albaştri, imploratori În pieptul lui se luptau speranţa şi neîncrederea, explodând, când îşi lăsă mâna, cu tandreţe, pe obrazul ei îmbujorat, plimbându-şi-o încet spre spate, mângâindu-i părul greu, mătăsos Victoria tremura de plăcere pentru că el o trata, în sfârşit, cu căldură Ar fi trebuit să încerce mai devreme să-l atragă, în loc să sufere în tăcere — Am putea juca şah, dacă vrei Nu sunt foarte bună la şah, dar dacă vrei să jucăm cărţi… Jason îşi retrase repede mâna şi faţa lui deveni o mască inscrutabilă — Scuză-mă, Victoria Am treabă O ocoli şi dispăru în biroul lui, unde rămase toată seara Inima o durea de sălbatică dezamăgire şi Victoria îşi petrecu seara încercând să citească La ora culcării, era decisă să nu îl lase să cadă înapoi în tiparul anterior, de străini politicoşi, indiferent cu ce preţ Îşi aminti cum se uitase Jason la ea înainte de a-i fi propus să joace şah – era aceeaşi privire pe care o avea când voia să o sărute Trupul ei recunoscuse imediat asta, devenind cald şi tremurând în acel inexplicabil mod în care tremura întotdeauna când o atingea Jason Poate că ar fi vrut să o sărute, mai curând decât să joace şah Dumnezeule Mare, poate că ar fi vrut să-i facă din nou lucrul acela cumplit… Victoria se cutremură la gândul acesta, dar era în stare să facă până şi asta, dacă armonia ar putea fi restaurată Stomacul i se întoarse la gândul că Jason o va privi goală, studiindu-i trupul cu privirea aceea cumplită, detaşată, cum făcuse în noaptea nunţii Poate că nu ar fi fost atât de cumplit dacă el ar fi fost drăguţ în timp ce-i făcea asta – drăguţ, aşa cum era el când o săruta Aşteptă în camera ei până când îl auzi pe Jason mişcându-se într-a lui, apoi îşi puse un halat din satin turcoaz, brodat cu benzi late din dantelă crem, la tiv şi la mâneci Deschise uşa dintre dormitoarele lor, care între timp fusese reparată – mai puţin încuietoarea – şi intră — My lor… Jason, se corectă ea Jason tocmai îşi scotea cămaşa, cu pieptul aproape dezgolit şi întoarse brusc capul — Aş vrea să stăm de vorbă, începu ea, ferm — Pleacă de aici, Victoria, izbucni el sarcastic Nu vreau să joc şah Nu vreau să joc cărţi — Atunci, ce vrei? — Vreau să ieşi de aici Este suficient de clar? — Este cât se poate de clar Nu te voi mai deranja niciodată, replică ea, cu demnitate Ieşi din cameră şi închise uşa, dar era hotărâtă, îndârjită, să facă ceva pentru ca mariajul lor să fie unul fericit şi solid Nu înţelegea ce aştepta Jason de la ea Dar mai ales, nu îl înţelegea pe el Dar ştia pe cineva care îl înţelegea Jason avea treizeci de ani, era mult mai mare şi mai trecut prin viaţă decât ea, dar Căpitanul Farrell era mai în vârstă decât Jason şi va putea să o sfătuiască ce să facă în continuare CAPITOLUL 25 A doua zi dimineaţă, Victoria se duse decisă la grajduri şi aşteptă să se pună şaua pe un cal, pentru ea Noul ei costum de călărie era superb croit, cu o jachetă care-i accentua talia fină Gulerul alb ca neaua al cămăşii îi scotea în evidenţă culoarea vie din obrajii cu pomeţi înalţi şi părul ei tiţian era ridicat la ceafă, într-un coc elegant Locul o făcea să pară mai în vârstă şi mai sofisticată; îi susţinea încrederea îndoielnică în ea Victoria aştepta la grajduri, lovindu-se încet în picior cu cravaşa; apoi îi zâmbi larg grăjdarului care scotea un jugan nerăbdător, cu coama ca abanosul lucind mătăsos Victoria admiră magnificul cal — Este superb, John Cum îl cheamă? — Matador Este din Spania Domnia Sa l-a ales să îl călăriţi până vă soseşte calul dumneavoastră, peste câteva săptămâni Jason îi cumpărase ei un cal, îşi dădu seama Victoria, în timp ce grăjdarul o ajuta să încalece Nu îşi putea imagina de ce simţise Jason nevoia să îi cumpere un alt cal, când în grajdul lui se spunea că se află cei mai buni cai din Anglia; era totuşi un gest mărinimos din partea lui şi tipic, totodată, să nu se obosească să pomenească ceva despre asta Domoli calul în pas de plimbare, în timp ce cotea în sus, pe câmpia întortocheată, în pantă, care ducea acasă la Căpitanul Farrell şi răsuflă uşurată când acesta ieşi din casă şi o ajută să coboare de pe cal — Mulţumesc, spuse ea când se văzu cu picioarele în siguranţă, pe pământ Speram să te găsesc aici Căpitanul Farrell îi zâmbi — Şi eu intenţionam să mă reped astăzi pe la Wakefield, să văd cu ochii mei cum mai stau lucrurile între voi — În cazul acesta, spuse Victoria cu un zâmbet trist, este foarte bine că nu ai apucat să te deranjezi — Nicio îmbunătăţire? spuse acesta surprins, conducând-o în casă Umplu cu apă un ceainic şi îl puse pe foc Victoria se aşeză şi scutură morocănoasă din cap — Poate că este chiar mai rău Mă rog, nu chiar rău Cel puţin aseară Jason a rămas acasă, în loc să plece la Londra şi să-şi viziteze… mă rog, ştii ce vreau să spun Victoria nu se gândise la o discuţie atât de intimă Ea voia doar să discute despre dispoziţia lui Jason, nu despre cele mai intime relaţii dintre ei Căpitanul Farrell luă două ceşti de pe poliţă şi se uită la ea peste umăr, perplex — Nu, nu ştiu Ce vrei să spui? Victoria se uită la el, teribil de stânjenită — Dă-i drumul, copila mea Eu am avut încredere în tine Trebuie să ştii că poţi avea încredere în mine Cu cine altcineva ai mai putea discuta? — Cu nimeni, spuse Victoria, nefericită — Dacă ceea ce încerci să-mi spui este atât de greu, atunci gândeşte-te la mine ca la un tată – sau ca la tatăl lui Jason — Nu eşti niciuna, nici alta Iar eu nu sunt sigură că i-aş putea spune tatălui meu ceea ce îmi ceri să-ţi spun Căpitanul Farrell puse ceştile jos şi se întoarse încet, privind-o din colţul lui — Ştii care este singurul lucru care nu îmi place, când sunt pe mare? Cum Victoria scutură din cap, acesta continuă: — Solitudinea cabinei mele Uneori îmi place Dar când sunt îngrijorat pentru ceva – cum ar fi o furtunii cumplită pe care o simt că se pregăteşte – nu exista nimeni căruia să-i împărtăşesc temerile mele Nu îmi pot permite să le arăt oamenilor că mi-e teamă, pentru că ar intra în panică Aşa că trebuie să-mi închid teama în mine, acolo unde creşte disproporţionat Uneori mă trezesc cu sentimentul că soţia mea este bolnavă sau în pericol şi sentimentul acesta mă urmăreşte, pentru că nu am pe nimeni care să mă liniştească, spunându-mi că totul nu este decât în imaginaţia mea Dacă nu poţi şi nu vrei să vorbeşti cu mine despre Jason, atunci nu vei găsi niciodată răspunsurile pe care le cauţi Victoria se uită la el cu dragoste — Căpitane, eşti unul dintre cei mai buni oameni pe care i-am cunoscut — Atunci de ce nu îţi închipui că sunt tatăl tău şi nu discuţi cu mine aşa? Mulţi oameni, inclusiv femei, îi destăinuiseră doctorului Seaton tot felul de lucruri, cu foarte puţină stânjeneală şi fără niciun pic de jenă, Victoria ştia asta Iar dacă ea voia să îl înţeleagă într-adevăr pe Jason, trebuia să îşi deschidă sufletul Căpitanului Farrell — Foarte bine, spuse ea, uşurată când acesta se dovedi atât de atent să se întoarcă cu spatele la ea, făcându-şi de lucru cu pregătirea ceaiului Era mai uşor să i se destăinuie spinării lui — De fapt, am venit aici să te întreb dacă eşti sigur că mi-ai spus absolut totul despre Jason Dar ca să-ţi răspund la întrebare, Jason a rămas acasă, seara trecută, pentru prima oară de când am fost eu aici Se duce la Londra, ştii… să se vadă cu… ah… Victoria inspiră adânc şi spuse ferm: — Cu amanta lui Spinarea Căpitanului Farrell se încordă, dar acesta nu se întoarse spre ea — Ce te face să crezi aşa ceva? spuse el luând încet, de sus, un bol cu zahăr — Ah, sunt sigură Am citit în ziarul de ieri dimineaţă Jason a lipsit toată noaptea, dar când s-a întors, eu eram la micul dejun şi tocmai citeam ziarul Am fost supărată… — Îmi pot imagina — Şi aproape m-am pierdut cu firea, dar am încercat să fiu rezonabilă, i-am spus că am înţeles că soţii atenţi au amante, dar am crezut că ar trebui să fie discret şi – Căpitanul Farrell se întoarse brusc, căscând gura la ea, cu bolul de zahăr într-o mână şi ulciorul cu lapte, în cealaltă — I-ai spus că ai crezut că era o dovadă de atenţie din partea lui să-şi păstreze amanta, dar că el ar trebui să fie discret? — Da Nu ar fi trebuit să spun asta? — Mai mult, de ce ai spus asta? De ce ai crezut în asta? Victoria simţi tonul critic din vocea lui şi se încordă uşor — Miss Wilson, Flossie Wilson mi-a explicat ca în Anglia este obiceiul ca soţii atenţi să aibă… — Flossie Wilson? izbucni el, nevenindu-i să creadă Flossie Wilson? repetă acesta ca şi cum nu-şi putea crede urechilor Flossie Wilson este o fată bătrână, cu creier de găină, pe deasupra O gâscă proastă! Jason obişnuia să o ţină la Wakefield să aibă grijă de Jamie, pentru ca Jamie să aibă lângă el o femeie iubitoare, când pleca el Corect, Flossie era iubitoare, dar prostănaca de ea a uitat, efectiv, într-o zi unde l-a pus Şi tu îi ceri unei astfel de femei sfaturi cum să-ţi ţii bărbatul? — Nu i-am cerut, ea mi-a oferit aceste informaţii, răspunse Victoria în apărare, roşind — Îmi pare rău că am strigat la tine, copila mea, spuse el frecându-şi ceafa În Irlanda, nevasta îşi ameninţă bărbatul cu şişul, dacă acesta îndrăzneşte să se ducă la altă femeie! Este mult mai simplu, mai corect şi cu mult mai eficient, sunt sigur Te rog, continuă cu ce încercai să-mi spui Ziceai că l-ai înfruntat pe Jason… — Mai bine nu mai continui, spuse Victoria obosită Nu cred că ar fi trebuit să vin De fapt, a fost o idee proastă Speram doar că-mi poţi explica de ce a devenit Jason atât de distant, după căsătorie… — Ce înţelegi prin „distant”? întrebă Căpitanul Farrell, încordat — Nu ştiu cum să explic asta Farrell turnă ceai în două ceşti şi le luă în mână Se întoarse încruntându-se şi spuse: — Victoria, încerci să-mi spui că nu vine foarte des în patul tău? Victoria se înroşi şi se uită la mâinile ei — De fapt, nu a mai venit din noaptea nunţii – deşi mie mi-a fost foarte groază de asta, după ce a spart uşa a doua zi dimineaţă, când eu am încuiat-o Fără un cuvânt, Căpitanul Farrell se întoarse înapoi spre bufet, puse ceştile înapoi şi umplu două pahare cu whisky Se apropie de ea şi îi întinse un pahar — Bea asta, îi porunci el ferm O să-ţi fie mai uşor să vorbeşti, iar eu am de gând să aud şi restul poveştii — Ştii, până să vin în Anglia, nu am băut niciun fel de alcool, doar vin, după ce au murit părinţii mei, spuse ea scuturându-se la vederea băuturii şi uitându-se apoi la căpitan, în timp ce punea paharul jos Dar de când am venit aici, lumea îmi dă mereu vin şi coniac şi şampanie, spunându-mi că o să mă simt mai bine, dacă beau Dar până la urmă nu mă face deloc să mă simt mai bine — Încearcă să bei, îi porunci el — Am încercat Ştii, am fost atât de nervoasă în ziua nunţii, încât am încercat să fug de Jason, în faţa altarului Aşa că, ajunşi înapoi la Wakefield, mi-am spus că puţin vin m-ar putea ajuta să fac faţă nopţii care avea să urmeze Am băut cinci pahare la petrecerea de nuntă, dar singurul efect a fost că mi s-a făcut rău când ne-am… când m-am dus la culcare, în seara aceea — Să înţeleg că ai fost cât pe aci să-l părăseşti pe Jason în faţa altarului şi a unei biserici pline cu lume cunoscută? — Da, dar ei nu şi-au dat seama Numai Jason — Dumnezeule Mare, şopti acesta — Iar în noaptea nunţii, aproape că am vomat — Dumnezeule Mare, şopti el din nou Şi a doua dimineaţă l-ai încuiat pe Jason afară? Victoria dădu din cap, simţindu-se cumplit — Iar ieri i-ai spus că era un gest de atenţie faţa de tine din partea lui să aibă o amantă? Cum Victoria dădu din nou din cap, Căpitanul Farrell o privi cu fascinaţie mută — Am încercat să repar totul noaptea trecută, îl informă ea, în apărare — Îmi pare bine să aud asta — Da, m-am oferit să fac orice vrea el — Asta probabil că i-a schimbat imediat dispoziţia, prezise Căpitanul Farrell cu un zâmbet vag — Da, aşa am crezut şi eu Dar când i-am propus să jucăm şah sau cărţi, a devenit… — I-ai propus să jucaţi şah? Pentru Dumnezeu, de ce tocmai şah? Victoria se uită la el, rănită — Am încercat să mă gândesc la lucrurile pe care le făceau mama şi tatăl meu, când stăteau împreună, i-aş fi propus să mergem să ne plimbăm puţin, dar era cam răcoare Vizibil sfâşiat între râs şi derută, Căpitanul Farrell scutură din cap — Bietul Jason, spus el, râzând înfundat Dar când se uită din nou la ea, redeveni serios — Te pot asigura că părinţii tăi făceau şi… alte lucruri — Cum ar fi? întrebă Victoria, gândindu-se la serile în care părinţii ei stătea amândoi în faţa focului, de o parte şi de alta a acestuia, citind E drept, mama ei îi gătea tatălui ei mâncărurile preferate şi ţinea casa în ordine şi curăţenie, dar Jason avea o armată de oameni care să-i asigure aceste atribuţii de soţie şi aceştia le îndeplineau cu perfecţiune Se uită la Căpitanul Farrell care căzuse într-o tăcere stânjenită — La ce fel de lucruri te referi? îl întrebă ea — Mă refer la lucrurile acelea intime pe care părinţii voştri le făceau când voi eraţi în paturile voastre iar ei într-al lor, spuse acesta, direct O amintire de mult uitată îi reveni în minte – părinţii ei stând în faţa camerei mamei şi tatăl ei care încerca să o cuprindă în braţe, spunând, cu o voce rugătoare”, Nu mă mai respinge, Katherine Pentru numele lui Dumnezeu, nu! Victoria înţelese acum că mama ei nu-i permitea tatălui ei să vină la ea în pat Şi apoi îşi aminti cât de rănit şi de disperat i s-a părut el în noaptea aceea şi ce furioasă fusese ea pe mama ei, pentru că îl rănise Părinţii ei erau prieteni, adevărat, dar mama ei nu l-a iubit pe tatăl ei Katherine îl iubise pe Charles Fielding şi din cauza asta, după naşterea lui Dorothy, nu l-a mai primit pe tatăl ei în pat Victoria îşi muşcă buza, amintindu-şi cât de singur se simţea tatăl ei Se întrebă dacă toţi bărbaţii se simţeau singuri – sau poate respinşi – dacă soţiile lor nu îi primeau în patul lor Da, mama ei nu l-a iubit pe tatăl ei, dar au fost prieteni Prieteni… Ea încerca să şi-l facă pe Jason prieten, îşi dădu seama acum, exact cum văzuse la mama şi la tatăl ei — Tu eşti o femeie caldă, Victoria, plină de viaţă şi de curaj Uită de căsniciile pe care le-ai văzut în înalta societate Sunt pustii şi nesatisfăcătoare şi superficiale Gândeşte-te mai bine la căsnicia părinţilor tăi Ei erau fericiţi, nu? Tăcerea ei prelungită îl făcu pe Căpitanul Farrell să se încrunte şi să schimbe brusc ideea — Lasă-i pe părinţii tăi Eu mă pricep la bărbaţi şi îl cunosc pe Jason, aşa că vreau să nu uiţi niciodată un singur lucru: când o femeie îi încuie soţului ei uşa dormitorului, acesta o va încuia pe ea afară din inima lui Cel puţin aşa ar face, dacă ar avea cât de cât mândrie Iar Jason are, slavă Domnului El nu se va târî la picioarele tale ca să-ţi cerşească favorurile Tu te-ai îndepărtat singură de el; acum depinde de tine să-l convingi că nu mai vrei să fie aşa — Şi ce ar trebui să fac? Căpitanul Farrell îi spuse pe scurt: — Nu propunându-i să jucaţi şah Şi nu crezând că este dovadă de atenţie din partea lui să se ducă la o altă femeie Căpitanul Farrell îşi masă ceafa — Nu am ştiut niciodată cât de greu este pentru un bărbat să crească o fiică Există anumite lucruri pe care este foarte greu să le discuţi cu sexul opus Victoria se ridică în picioare, nemaiavând stare — O să mă gândesc la tot ce mi-ai spus, promise ea încercând să-şi ascundă stânjeneala — Pot să te întreb ceva? spuse Farrell ezitant — Cred că este cât se poate de corect, răspunse Victoria, zâmbind ca să-şi ascundă stânjeneala În fond, eu te-am întrebat atâtea — Nimeni nu a mai discutat cu tine despre dragostea dintre soţ şi soţie? — Nu este genul de lucruri pe care să le poţi vorbi cu altcineva decât cu mama ta Auzi, desigur, despre obligaţiile pe care le are o femeie măritată, dar de fapt nu înţelegi cu adevărat… spuse Victoria, roşind din nou Căpitanul Farrell izbucni, dezgustat: — Obligaţii! În ţara mea, fetele abia aşteaptă noaptea nunţii Du-te acasă şi sedu-ţi bărbatul, copila mea, iar el o să aibă grijă de restul Iar după asta nu o s-o mai priveşti ca pe o datorie Îl ştiu prea bine pe Jason, aşa că îţi pot da toate asigurările! — Şi dacă… dacă o să fac aşa cum spui, atunci o să fie fericit cu mine? — Da Şi la rândul lui, te va face fericită pe tine, spuse Căpitanul Farrell cu blândeţe, zâmbind Victoria puse jos paharul de whisky, neatins — Ştiu puţine despre căsătorie, ştiu şi mai puţine despre ce înseamnă să fii soţie şi absolut nimic despre seducţie Căpitanul Farrell se uită la frumuseţea aceea exotică din faţa lui şi umerii i se scuturară de râs — Nu cred că o să trebuiască să faci cine ştie ce eforturi să îl seduci pe Jason, draga mea De îndată ce o să-şi dea seama că îl doreşti în patul tău, sunt sigur că va fi mai mult decât fericit să-ţi îndeplinească dorinţa Victoria se îmbujora toată, zâmbi vag şi se îndreptă spre uşă Călări acasă pe Matador, atât de pierdută în gândurile ei încât abia îşi dădu seama de viteza magnificului cal Când ajunseră în galop în faţă la Wakefield Park, era sigură cel puţin de un lucru: nu voia ca Jason să aibă o căsnicie în care să se simtă la fel de singur cum se simţise tatăl ei A i se supune lui Jason în pat nu o să fie poate un lucru chiar atât de cumplit, mai ales dacă – aşa ca alte dăţi – ar săruta-o din nou în felul acela al lui îndrăzneţ şi intim, apăsându-şi gura pe a ei şi făcând lucrurile acelea şocante cu limba, până când îşi simţea trupul încins şi slab În loc să se gândească la rochii noi, aşa cum îi sugerase Miss Flossie, când Jason se va afla în patul ei, ea se va gândi la felul în care obişnuia el să o sărute Şi pentru că tot ajunsese aici, trebui să recunoască faptul că îi plăceau sărutările lui Păcat ca bărbaţii nu făceau lucrurile astea când erau în pat, îşi spuse ea Evident, săruturile erau făcute pentru când oamenii nu se aflau în pat, dar odată în pat, bărbaţii făceau ceea ce avuseseră tot timpul în minte — Nu-mi pasă! spuse Victoria cu fermă determinare, în timp ce un grăjdar se apropia să o ajute să se dea jos de pe cal Era decisă să îndure orice pentru a-l face pe Jason fericit şi a restabili vechea lor apropiere Potrivit Căpitanului Farrell, singurul lucru pe care-l avea de făcut, era acela de a-i sugera lui Jason că dorea să împartă patul cu el Victoria intră în casă — Lordul Fielding este acasă? îl întrebă ea pe Northrup — Da, my lady Este în birou, spuse acesta făcând o plecăciune — Este singur? — Da, my lady Northrup făcu o nouă plecăciune Victoria îi mulţumi şi o porni pe hol Deschise uşa biroului şi se strecură încetişor înăuntru Jason stătea la biroul lui, în capătul celălalt al încăperii, cu profilul întors spre ea, cu un teanc de hârtii la cotul lui, cu un altul, în mână Victoria se uită la el, la băieţelul care crescuse din copilăria lui nefericită devenind un bărbat frumos, bogat Agonisise o avere şi cumpărase proprietăţi, îşi iertase tatăl şi adăpostise o orfană din America Dar tot singur era Tot muncind, tot încercând Te iubesc, îi veni în gând şi gândul acesta neaşteptat aproape că o trimise în genunchi Îl iubise pe Andrew dintotdeauna Dar dacă aşa era, atunci de ce nu a simţit niciodată această nevoie disperată de a-l face pe Andrew fericit? Îl iubea pe Jason, în ciuda avertismentului tatălui ei, în ciuda avertismentului lui Jason că el nu-i voia dragostea, ci doar trupul Ce ciudat că Jason va primi tocmai lucrul pe care nu şi-l dorea, şi nu cel pe care şi-l dorea Dar era hotărâtă să-l facă să le vrea pe amândouă Traversă încăperea, cu paşii amortizaţi de covorul gros de Aubusson şi se opri în spatele fotoliului său — De ce munceşti atât de mult? Jason tresări la auzul glasului ei dar nu se întoarse — Îmi place să muncesc, spuse el scurt Vrei ceva? Sunt foarte ocupat Nu era un început încurajator şi o fracţiune de secundă Victoria chiar se gândi să-i spună direct că voia să-l ia cu ea în pat Dar din păcate nu era nici chiar atât de curajoasă şi nici chiar atât de grăbită să urce efectiv sus, cu el – mai ales când dispoziţia lui era chiar mai rece decât în ziua nunţii lor Sperând să mai destindă atmosfera, spuse încet: — Cred că ai dureri cumplite de spate, stând aici toată ziua Îşi adună curajul şi îşi puse mâinile pe umerii lui largi, cu gândul de a i le masa cu degetele Tot trupul lui Jason se încorda în clipa în care îl atinse — Ce faci? întrebă el — M-am gândit să-ţi masez umerii — Umerii mei nu au nevoie de blândele tale servicii, Victoria — De ce mă repezi aşa? întrebă ea şi ocoli scaunul spre faţa biroului, privindu-i mâna care se mişca repede pe pagină, cu scrisul lui apăsat şi ferm Cum acesta o ignoră, se cocoţă pe marginea biroului Jason îşi aruncă pana în silă şi se lăsă pe spate în scaun, studiind-o Piciorul ei era lângă mâna lui, mişcându-se uşor în timp ce Victoria citea ce scrisese el În ciuda voinţei lui, privirea i se îndreptă în sus spre sânii ei, apoi se opri pe conturul curbat al buzelor ei Avea o gură care implora să fie sărutată, şi genele ei erau atât de lungi încât aruncau umbre pe obraji — Dă-te jos de pe biroul meu şi pleacă de aici, izbucni el — Cum vrei, spuse veselă soţia lui şi se ridică Nu am intrat decât să-ţi urez o zi bună Ce ai vrea să mănânci diseară la cină? Pe tine, îşi spuse, în gând — Indiferent ce — În acest caz, ai dori ceva special la desert? Acelaşi lucru ca la felul principal, îşi spuse Jason în gând — Nu, spuse cu glas tare, luptându-se cu subitele, insistentele solicitări ale trupului său — Eşti teribil de uşor de mulţumit, spuse ea glumeţ şi întinse mâna ca să traseze cu degetul linia sprâncenelor lui drepte Jason îi opri mâna la jumătatea drumului şi i-o îndepărtă, ţinându-i-o într-o strânsoare de fier — Ce naiba crezi că faci? izbucni el Victoria se strânse în ea, dar reuşi să spună cu seninătate: — Există întotdeauna uşi, între noi M-am gândit să deschid uşa biroului tău, să văd ce faci — Pe noi ne despart mult mai multe lucruri, nu doar uşile, ripostă el dându-i drumul la mână — Ştiu, consimţi Victoria cu tristeţe, privindu-l cu ochii ei albaştri, umezi Jason îşi smulse privirea dintr-a ei — Sunt foarte ocupat, spuse el scurt şi-şi luă hârtiile — Pot să văd asta, spuse ea cu o ciudată moliciune în voce Mult prea ocupat pentru mine, acum Şi plecă liniştită La ora cinei, intră în salon cu o rochie din şifon de culoarea piersicii, care se lipea de fiecare curbă şi adâncitură a trupului ei voluptuos şi care era aproape transparentă Ochii lui Jason se micşorară, ca două fante — Eu am dat banii pe asta? Victoria îi văzu privirea întoarsă spre triunghiul decolteului îndrăzneţ şi zâmbi — Fireşte că tu Eu nu am bani — Nu o îmbrăca în afara casei Este indecentă — Am ştiut eu că o să-ţi placă! spuse ea chicotind, simţind instinctiv că îi plăcea chiar foarte mult, altfel ochii lui nu s-ar fi aprins aşa Jason o privi ca şi cum nu i-ar fi venit să creadă, apoi turnă din decantoarele de cristal de pe masă — Vrei puţin sherry? — Dumnezeule, nu! spuse ea râzând Aşa cum precis ţi-ai dat deja seama, vinul nu-mi prieşte Îmi face rău Întotdeauna Uite ce am păţit când am băut în ziua nunţii Nedându-şi seama de importanţa celor spuse, Victoria se întoarse să studieze o nepreţuită vază din porţelan, din perioada Dinastiei Ming, care se odihnea pe o măsuţă aurită, cu încrustaţii din marmură, frământând în gând o idee Decise să-i dea drumul — Mâine aş vrea să mă duc la Londra, spuse, apropiindu-se de el — De ce? Victoria se cocoţă pe braţul fotoliului pe care tocmai se aşezase acesta — Ca să-ţi cheltuiesc banii, fireşte — Nu am ştiut că ţi-am dat aşa ceva, şopti Jason, distras de vederea coapsei ei la nivelul pieptului său În lumina romantică a lumânărilor, şifonul subţire părea transparent şi căpătase culoarea pielii — Mai am încă cea mai mare parte din banii pe care mi i-ai dat în toate aceste săptămâni, pentru diverse Vrei să vii cu mine la Londra? După ce-mi fac târguielile, am putea merge la teatru sau ne-am putea opri la casa de acolo — Poimâine dimineaţă am o întâlnire de afaceri, aici — Este chiar mai bine aşa Ne întoarcem împreună, mâine seară, spuse ea fără să se gândească Singuri câteva ore într-o trăsură, vor avea destul timp ca să stea de vorbă — Nu-mi pot permite să pierd atâta timp, răspunse el scurt — Jason… continuă ea dulce, întinzând mâna ca să-i mângâie părul negru, aspru Acesta se ridică din fotoliu, înălţându-se deasupra ei şi spuse scârbit: — Dacă ai nevoie de bani la Londra, spune aşa! Dar încetează să te porţi ca o târfă ieftină sau o să te tratez ca atare şi o să sfârşeşti pe canapea, cu fustele date peste cap Victoria se uită la el cu furie şi cu umilinţă — Pentru informarea ta, aş prefera să fiu o târfă ieftină decât un nebun total, orb, ca tine, care interpretează greşit fiecare gest pe care-l face cineva şi trage concluzii greşite! Jason se holbă la ea — Exact, ce vrea asta să însemne? Victoria aproape că izbi cu piciorul, de furie şi frustrare — Dă-ţi singur seama! Eşti foarte priceput în a trage concluzii în ceea ce mă priveşte, doar că le tragi întotdeauna greşit Dar să-ţi spun ceva – dacă aş fi o târfă, aş muri de foame dacă m-aş baza pe tine! În continuare, poţi cina singur în seara asta şi fă-i nefericiţi pe servitori, în locul meu Mâine mă duc la Londra fără tine Spunând acestea, Victoria ieşi din încăpere, lăsându-l pe Jason să se holbeze la ea, cu sprâncenele unite de uluială Victoria se năpusti ca o furtună în camera ei, îşi scoase rochia delicată din şifon şi-şi îmbrăcă un halat din satin Se aşeză la masa de toaletă şi în timp ce mânia i se stingea, un zâmbet perfid i se aşternea pe curba generoasă a buzelor ei Expresia de uluială de pe chipul lui Jason când i-a spus că ar muri de foame dacă ar depinde de el, fusese aproape comică CAPITOLUL 26 A doua zi dimineaţă, Victoria a plecat foarte devreme la Londra, de unde a plecat înapoi abia la lăsarea întunericului Ţinut cu dragoste în mâinile ei se afla obiectul pe care-l văzuse într-un magazin, când a vizitat prima oară Londra, în urmă cu atâtea săptămâni Acesta îi amintise atunci de Jason, dar i se păruse cumplit de scump şi în plus, nu ar fi dat bine să-i fi cumpărat un cadou, atunci Dar în toate aceste săptămâni s-a gândit la el, a tânjit după el, până când a început să se teamă să mai aştepte, să nu rişte să se vândă cumva Nu ştia când i-l va oferi; cu siguranţă nu acum, când atmosfera între ei era atât de ostilă dar oricum, cât de curând Se cutremură gândindu-se la cât a costat Jason îi oferise o alocaţie revoltător de mare, de care abia se atinsese, dar cadoul acesta a costat-o aproape până la ultimul bănuţ din aceasta, plus o cifră frumoasă peste, pe care proprietarul micuţei prăvălii exclusiviste a fost mai mult decât fericit să o treacă în contul pe care l-a deschis în grabă, pe numele Marchizei de Wakefield — Domnia sa este în birou, îi spuse Northrup Victoriei, deschizându-i uşa — Vrea cumva să mă vadă? întrebă Victoria, intrigată de informaţia rapidă, nesolicitată, oferită de Northrup — Nu ştiu, my lady, îi răspunse Northrup vizibil stânjenit Dar a… a întrebat dacă v-aţi întors cumva Victoria se uită la expresia hărţuită a lui Northrup şi îşi aminti de îngrijorarea lui Jason când a dispărut în după-amiaza aceea, la Căpitanul Farrell Cum excursia ei la Londra durase dublu decât ar fi durat dacă şi-ar fi amintit locaţia exactă a magazinului, presupuse că Northrup fusese din nou mobilizat în prima linie, de către Jason — De câte ori s-a interesat? întrebă ea — De trei ori În ultima oră, răspunse Northrup — Da, spuse Victoria cu un zâmbet înţelegător, dar îi făcea o plăcere absurdă să ştie că Jason îşi făcuse griji pentru ea După ce îl lăsă pe Northrup să îi scoată pelerina, intră în birou la Jason Neputând ciocăni cu cadoul în mâini, răsuci clanţa şi împinse uşa încet, cu umărul În loc să lucreze la biroul lui unde se aşteptase să îl găsească, Jason stătea la fereastră, cu umărul proptit în rama geamului, privind în gol, peste peluzele terasate Îşi întoarse privirea la primul sunet al apropierii ei şi se îndreptă pe loc — Te-ai întors, spuse el vârându-şi mâinile în buzunare — Nu credeai că o să fac asta? întrebă Victoria studiindu-i chipul Jason ridică din umeri, obosit — Sincer, habar nu am ce ai de gând să faci dintr-un moment într-altul Gândindu-se la acţiunile ei din ultima vreme, Victoria putea înţelege de ce Jason gândea probabil despre ea că era cea mai impulsivă şi imprevizibila femeie Ieri de exemplu, a flirtat, a fost tandră cu el, pentru ca apoi să iasă furioasă din salon Iar acum simţea o pornire nebună de a-şi petrece braţele în jurul lui şi de a-l ruga să o ierte Dar în loc să facă asta şi să rişte o altă respingere tăioasă, ca ultima oară, îşi înfrână pornirea, renunţând în schimb la decizia ei anterioară şi hotărî să-i ofere cadoul acum — Am avut de cumpărat ceva de la Londra, spuse ea veselă, arătându-i pachetul ambalat, din mâinile ei L-am văzut acum câteva săptămâni, dar atunci nu aveam destui bani — Ar fi trebuit să-mi ceri, spuse el întorcându-se deja spre birou, cu vădita intenţie de a se îngropa din nou în muncă Victoria scutură din cap — Nu puteam să-ţi cer bani, când lucrul pe care voiam să-l cumpăr era pentru tine Uite, spuse ea întinzând mâinile Este pentru tine Jason se opri în loc şi se uită la obiectul prelung, înfăşurat în hârtie argintată — Ce spui? întrebă el neimpresionat, ca şi cum nu ar fi înţeles cuvintele pronunţate de ea — Motivul pentru care m-am dus la Londra a fost să cumpăr asta, pentru tine, îi explică Victoria cu un zâmbet glumeţ, în timp ce-i întindea şi mai mult, pachetul greu Jason se uită derutat la cadou, cu mâinile în continuare în buzunare Cu o bruscă tresărire a inimii, Victoria se întrebă dacă el primise vreodată un cadou Dar nici prima lui soţie şi nici amanta lui nu păreau să fi făcut aşa ceva Cu atât mai puţin, femeia bestială care îl crescuse Nevoia de a-l cuprinde în braţele ei deveni aproape de necontrolat, când Jason îşi scoase, în sfârşit, mâinile din buzunare Acesta luă cadoul şi îl întoarse în mâinile lui, uitându-se la el ca şi cum nu mai ştia ce trebuie să facă în continuare Mascându-şi tandreţea devastatoare în spatele unui zâmbet larg, Victoria se aplecă peste marginea biroului şi spuse: — Nu ai de gând să îl deschizi? — Poftim? spuse el fără intonaţie Vrei să-l deschid acum? — Ce alt moment mai bun ai putea găsi? întrebă Victoria veselă şi bătu cu palma, uşor, în partea de birou dinspre coapsa ei — Poţi să-l pui aici când îl deschizi, dar ai grijă – este fragil — Este greu, conveni el aruncându-i un zâmbet scurt, nesigur, în timp ce desfăcea cu grijă şnurul subţire şi îndepărta hârtia argintată Scoase apoi capacul cutiei mari, din piele şi băgă mâna în interiorul pluşat — Mi-a amintit de tine, spuse Victoria zâmbindu-i, în timp ce el scotea cu grijă din cutie o panteră minunat sculptată în onix masiv, cu ochii dintr-o pereche de smaralde sclipitoare Ca şi cum o pisică vie ar fi fost surprinsă prin magie în timp ce alerga şi transformată apoi, tot prin magie, în onix, atâta mişcare vibrantă se citea în fiecare linie fină a trupului ei moale, atâta putere şi graţie în coapsele ei, atâta pericol şi inteligenţă în ochii ei verzi, impenetrabili Jason, despre a cărui colecţie de picturi şi de obiecte de artă se zicea că era una dintre cele mai rafinate din Europa, studie pantera cu o reverenţă care aproape că aduse lacrimi în ochii Victoriei, în timp ce-l privea Era o piesă frumoasă, ştia asta, dar el o trata ca şi cum ar fi fost un tezaur de nepreţuit — Este foarte frumoasă, spuse Jason încet plimbându-şi degetul mare peste spinarea panterei Cu infinită grijă, puse animalul pe birou şi se întoarse spre Victoria — Nu ştiu ce să spun, recunoscu el cu un zâmbet strâmb Victoria se uită în sus la chipul lui aspru, cu zâmbetul acela de băieţel şi îşi spuse că niciodată nu arătase atât de insuportabil de bine Simţindu-se la rândul ei cu o inimă incredibil de uşoară, spuse: — Nu trebuie să spui nimic – doar „mulţumesc”, dacă vrei — Mulţumesc, spuse el cu o voce ciudată, răguşită Mulţumeşte-mi cu un sărut Gândul îi veni Victoriei în minte, din senin şi cuvintele îi zburară pe gură înainte de a le fi putut opri — Mulţumeşte-mi cu un sărut, îi aminti lui Jason, cu un zâmbet vesel Jason inspiră adânc, nesigur, ca şi cum s-ar fi pregătit să facă ceva foarte greu; apoi îşi puse mâinile pe birou, de ambele părţi ale ei şi se aplecă Îi atinse buzele cu buzele lui şi dulceaţa atingerii lui era aproape de nesuportat Capul Victoriei se lăsă pe spate sub scurta apăsare a gurii lui şi când Jason îşi îndepărtă capul Victoria se apucă de braţele lui ca să se susţină Pentru Jason, mâinile ei pe braţele lui, ţinându-l aplecat, erau ca o invitaţie la banchet, pentru un om flămând Gura îi alunecă din nou spre a ei, mişcându-se cu tandră fermitate şi când ea începu să-l sărute la rândul ei, sărutul deveni mai insistent Îi desfăcu buzele cu limba, tachinând-o, obligând-o să-i răspundă Timid, limba ei o atinse pe a lui şi Jason îşi pierdu controlul Gemu şi îşi petrecu braţele pe după ea, ridicând-o de pe birou şi trăgându-i corpul aproape de al lui Îi simţi mâinile alunecând în sus pe pieptul lui şi curbându-se înfometate în jurul gâtului său, ţinându-i faţa aproape de a ei şi încurajarea pe care o simţi în gestul ei aprinse în el o pală de pasiune care aproape că îi anihila raţiunea Împotriva voinţei sale, mâna lui alunecă spre pieptul ei, mişcându-se în sus şi umplându-se cu minunata moliciune a sânului ei plin Victoria tremură la intimitatea atingerii, dar în loc să se retragă, aşa cum s-ar fi aşteptat Jason să facă, îşi potrivi corpul, lipit de dura lui excitaţie, la fel de pierdută ca şi el în sărutul acela pasional În hol se auzi vocea veselă a Căpitanului Farrell — Nu te obosi, Northrup, cunosc drumul Şi uşa biroului se deschise larg şi Victoria sări din îmbrăţişarea lui Jason — Jason, am… începu Căpitanul Farrell în timp ce intra în birou Se opri scurt, cu un zâmbet de scuze pe faţă, când privirea lui asimila roşeaţa din obrajii Victoriei şi încruntarea lui Jason — Ar fi trebuit să bat la uşă — Am terminat, spuse Jason, sec Incapabilă să se uite în ochii prietenului său, Victoria îi aruncă lui Jason un zâmbet scurt şi mormăi ceva despre urcatul sus şi schimbatul pentru seară Căpitanul Farrell întinse mâna — Ce mai faci, Jason? — Nu sunt sigur, răspunse Jason scurt, cu ochii spre Victoria, care pleca Buzele lui Mike Farrell se curbară într-un zâmbet, dar amuzamentul lui se umbri de îngrijorare, în timp ce Jason se întoarse, îndreptându-se încet spre fereastră Ca şi cum ar fi fost incredibil de obosit, Jason îşi duse mâna la ceafă, masându-şi muşchii tensionaţi, în timp ce se uita peste pajişti — S-a întâmplat ceva? Răspunsul lui Jason a fost un râs amar — Nu s-a întâmplat nimic, Mike Nimic ce eu să nu merit Şi nimic de care să nu mă pot îngriji Când, peste o oră, Mike plecă, Jason se lăsa pe spate, în fotoliu şi închise ochii Dorinţa pe care o stârnise Victoria în el încă îl mai devora, ca un foc care-i atingea pântecele O dorea atât de cumplit, încât îl durea O dorea atât de cumplit încât strânse din dinţi luptându-se cu pornirea de a o lua pe scări în sus şi de a o poseda chiar atunci Îi venea să o sugrume, pentru că îi spusese să fie un soţ „atent” şi să îşi păstreze o amantă Mireasa lui copil se juca cu el A vrut să joace şah şi cărţi, cu el; acum îşi încerca mâna cu un joc mai excitant – îl hărţuia Victoria devenise o hărţuitoare şi era superbă, instinctiv eficientă Se aşezase pe birou, se aşezase pe braţul fotoliului său, i-a adus un cadou, l-a rugat să o sărute Se întrebă, brutal, dacă nu cumva îşi imaginase că el era Andrew, când o sărutase cu câteva minute în urmă, aşa cum pretinsese că era Andrew, când s-au cununat Dezgustat de neîncetata dorinţă a trupului său pentru ea, se ridică în picioare şi o porni repede pe scara largă, cotită A ştiut că s-a însurat cu femeia altui bărbat – doar că nu se aşteptase ca acest lucru să îl supere într-atât Numai mândria îl împiedica să nu o oblige să se culce din nou cu el Mândria şi gândul că, după ce se va fi terminat totul, nu se va simţi mai bine decât s-a simţit în noaptea nunţii lor Victoria îl auzi mişcându-se prin cameră şi bătu la uşă Acesta îi spuse să intre, dar zâmbetul îi păli când intră şi îl văzu pe Franklin, valetul lui, făcându-i bagajul, în timp ce Jason băga într-o servietă din piele hârtii dintr-un teanc de pe măsuţa din faţa şemineului — Unde pleci? întrebă Victoria cu vocea sugrumată — La Londra — Dar, de ce? insistă ea, atât de dezamăgită încât nici nu mai putea gândi Jason se uită la valetul lui — Termin eu de împachetat, Franklin Aşteptă până când valetul se retrase, închizând uşa în urma lui şi spuse scurt: — Pot lucra mai bine, acolo — Dar aseară ai spus că nu poţi merge la Londra, pentru că ai o întâlnire aici, dimineaţă devreme Jason se opri din vârâtul hârtiilor în servietă şi se îndreptă Spuse, cu deliberată cruzime: — Victoria, ştii cumva ce se întâmplă cu un bărbat ţinut zile în şir într-o stare de excitare nesatisfăcută? — Nu, spuse Victoria slab şi scutură din cap, pentru mai mult convingere — În cazul acesta, o să-ţi explic, izbucni el Victoria scutură din cap, înţelegând — Nu – nu cred că ar trebui – nu, când eşti într-una din stările astea — Nu am avut „stări” înainte de a te cunoaşte pe tine, o repezi Jason Întorcându-se cu spatele la ea, îşi puse mâinile pe poliţa căminului şi se uită în jos, la podea — Te previn, întoarce-te în camera ta până nu uit că trebuie să fiu un soţ „atent” şi nu mă mai obosesc să plec la Londra Victoriei i se făcu rău — Te duci la amanta ta, da? întrebă ea cu glasul sugrumat, amintindu-şi cât de dulce a putut fi Jason când i-a făcut cadoul — Începi să semeni în mod neplăcut cu o nevastă geloasă, spuse el printre dinţi — Nu mă pot împiedica, doar sunt soţia ta — Ai o idee cu totul specială despre ce înseamnă să fii soţie, o ironiza el furios Şi acum, pleacă de aici — La naiba cu tine! se înfurie Victoria Eu nu ştiu cum trebuie să fie o soţie, nu poţi să vezi asta? Eu ştiu să gătesc şi să cos şi să mă îngrijesc de un soţ, dar tu nu ai nevoie de mine pentru asta, pentru că îi ai pe alţii care să aibă grijă de tine Şi îţi mai spun ceva, Lord Fielding – continuă ea, din ce în ce mai furioasă Poate că nu oi fi eu o soţie foarte bună, dar tu eşti un soţ imposibil! Când îţi propun să jucăm şah, te înfurii Când încerc să te seduc, devii urâcios… Victoria îl văzu pe Jason tresărind şi ridicând capul, dar era mult prea furioasă ca să observe expresia de uluire de pe chipul lui — Şi când ţi-am adus un cadou, tu pleci la Londra, la amanta ta! — Tory, vino aici, spuse el, nestăpânit — Nu, nu am terminat! izbucni Victoria, cu furie jignită Du-te la amanta ta, dacă asta vrei, dar nu mă acuza pe mine dacă nu o să-ţi capeţi fiul Poate că sunt eu naivă, dar nu sunt atât de proastă încât să cred că ar trebui să-ţi fabric un fiu fără… fără puţină cooperare din partea ta! — Tory, te rog, vino aici, repetă el, cu voce îngroşată Emoţia sinceră din glasul lui ajunse în sfârşit la Victoria, neutralizându-i brusc furia, dar ea se mai temea totuşi de respingerea lui — Jason, eu nu cred că tu ştii ce vrei Ai spus că vrei un fiu, dar… — Eu ştiu exact ce vreau Dacă vii aici, o să-ţi arăt… o contrazise el, deschizându-şi braţele pentru ea Vrăjită de invitaţia seducătoare din ochii aceia verzi şi de răguşeala catifelată din vocea lui adâncă, Victoria păşi încet înainte şi se pomeni învăluită într-o îmbrăţişare zdrobitoare Gura lui i-o deschise pe a ei, mişcându-se înainte şi înapoi, într-un sărut furios, excitant, care îi trimise valuri de căldură în trup Simţi apăsarea aceea intimă, crescătoare, a trupului lui lipit de al ei, în timp ce mâinile lui îi mângâiau posesive spinarea şi sânii, amorţindu-i temerile, aprinzându-i flăcările dorinţei, oriunde o atingeau — Tory, şopti el devastat, alunecând cu buzele de-a lungul gâtului ei şi trimiţându-i fiori de plăcere prin şira spinării — Tory, repetă el, îngropându-şi din nou buzele într-ale ei O sărută încet, apăsat, apoi cu o foame din ce în ce mai imperioasă, plimbându-şi mâinile pe trupul ei, cuprinzându-i fesele şi trăgând-o strâns, lipită de excitaţia lui dură, storcându-i un geamăt de dorinţă pură, primitivă Cu buzele încleştate în continuare pe ale ei, îşi petrecu braţele pe după genunchii ei şi o ridică în braţe Pierdută în magia vibrantă, fierbinte, a mâinilor şi a gurii lui, Victoria simţi cum se învârte lumea în jurul ei, când Jason o aşeză uşor pe pat Agăţându-se cu disperare de acest univers frumos, special, în care nu mai exista nimic altceva în afară de bărbatul ei, Victoria strânse cu putere din ochi, în timp ce el se dezbrăca de haine Îi simţi greutatea aşezându-se pe pat şi îşi înfrânse panica, aşteptând să-i desfacă halatul… Dar el îi sărută ochii închişi şi îşi aşeză braţele în jurul ei, trăgând-o uşor spre el — Prinţesă, şopti el, răguşeala din glasul lui fiind la fel de dulce ca şi rugămintea acestuia… te rog Deschide ochii Îţi promit că nu mă năpustesc asupra ta Victoria înghiţi şi deschise ochii, uşurată să vadă că el stinsese grijuliu toate lumânările, cu excepţia celor de pe poliţa din partea cealaltă a camerei Jason îi văzu spaima din ochii albaştri şi se ridică în cot, în timp ce cu cealaltă mână începu să-i mângâie delicat buclele roşii-aurii care se revărsau luxuriant pe pernă Niciun bărbat în afara lui nu o mai atinsese, îşi spuse el, cu respect La gândul acesta, se simţi cuprins de mândrie Această fată frumoasă, curajoasă, pură, nu a fost decât a lui, doar a lui Voia să se revanşeze pentru noaptea nunţii, să o facă să geamă de plăcere şi să se agaţe de el Ignorând pulsaţiile nerăbdătoare din vintrele lui, îşi duse buzele la urechea ei — Nu ştiu ce gândeşti, spuse el dulce, dar arăţi îngrozită de moarte Nu s-a schimbat nimic faţă de acum câteva minute, când ne sărutam — Doar că tu nu mai ai hainele pe tine, îi aminti Victoria, tremurând Jason îşi înghiţi un zâmbet — Adevărat Dar tu le mai ai Nu pentru multă vreme, îşi spuse ea şi îi auzi râsul profund, senzual, ca şi cum acesta i-ar fi citit gândurile O sărută în colţul ochiului — Vrei să rămâi cu halatul pe tine? Soţia lui, căreia îi răpise virginitatea cu o grabă brutală, nepăsătoare, se uită în ochii lui, îşi puse mâna pe obrazul lui şi şopti încet: — Vreau să-ţi fac plăcere Şi nu cred că tu vrei să rămân cu el Cu un geamăt abia auzit, Jason se aplecă şi o sărută cu tandră dorinţă, tresărind necontrolat când Victoria îi întoarse sărutul cu o ardoare inocentă, care îi aprinse dorinţa cu o sălbatică fierbinţeală Îşi smulse gura dintr-a ei — Tory, dacă o să-mi faci mai multă plăcere decât îmi faci când mă săruţi, o să mor de atâta plăcere Inspiră adânc, tremurat şi îi dezlegă cordonul catifelat din talie, dar când începu să-i dea halatul deoparte, mâna ei se agăţă convulsiv de a lui — Nu îl desfac dacă nu vrei, scumpa mea, îi promise el, rămânând cu mâna nemişcată, sub a ei Am sperat doar că nu vor mai exista lucruri care să ne despartă – nici neînţelegeri, nici uşi, nici măcar haine Eu mi le-am scos pe ale mele ca să mă vezi aşa cum sunt, nu ca să te sperii Victoria se înfiora la explicaţia lui tandră şi îşi luă mâna de pe a lui; apoi, spre intensa lui bucurie, îşi petrecu mâna pe după gâtul lui şi i se oferi Halatul îi căzu în lături, sub degetele lui cercetătoare şi Jason se aplecă să o sărute, cu degetele mângâindu-i sfârcul, cu limba plimbându-se peste buzele ei, obligându-le să se despartă pentru limba lui insistentă În loc să se supună doar sărutului său intim, Victoria îi aspiră limba în gura ei, îşi înfăşură braţele pe după gâtul lui şi îi primi limba Sfârcul i se întări mândru sub palma lui şi Jason îşi smulse gura, aplecându-se deasupra sânului Victoria tresări, opunând o inconştientă rezistenţă, iar Jason se uită la ea, minunându-se din nou la gândul că niciun bărbat nu o mai atinsese şi nu o mai sărutase aşa cum făcea el acum — Nu o să-ţi fac rău, draga mea, şopti el încurajator şi îşi apăsă buzele pe mugurul mic, întărit, sărutându-l, jucându-se cu el până când o simţi relaxându-se, apoi îşi depărtă buzele, trăgându-i sfârcul în gură Uluirea ameţitoare a Victoriei că Jason avea să-i sugă sfârcul îi provocă un geamăt de intensă plăcere, când sfârcul fu aspirat în gura lui şi când presiunea asupra acestuia începu să crească, strângându-se fără încetare în jurul lui, până când săgeţi iuţi, de înţepătoare plăcere începură să-i asalteze, ritmic, întregul trup Degetele îi alunecară în părul lui negru, aspru, apăsându-i capul spre ea, ca şi cum ar fi vrut ca el să nu se mai desprindă de ea – până când îi simţi mâna alunecând dintr-odată în jos, între picioarele ei — Nu! Şoapta terifiată îi scăpă din gură şi Victoria îşi strânse picioarele Dar în loc ca asta să-l înfurie pe Jason, aşa cum se temuse, rezistenţa ei câştigă un scurt şi înfundat râs din partea lui Cu o singură mişcare, Jason reveni şi o sărută pe buze cu o foame primară, ameţitoare — Da, şopti el, cu buzele mişcându-se înainte şi înapoi pe ale ei Ah, da… Mâna lui coborî din nou, mângâindu-i uşor triunghiul dintre picioare, degetele jucându-se cu ea, până când rigiditatea se scurse din picioarele ei şi coapsele i se relaxară, abandonându-se insistenţei lui blânde, neobosite Jason îşi apăsă degetele în ea şi căldura umedă a primirii ei acolo, aproape că îl făcu să-şi piardă controlul Îl uluia această ardoare a ei, uşurinţa firească cu care îl aducea în stare de nebunie – pentru că, de fiecare dată când Victoria îi abandona câte o parte a trupului ei, o făcea total, nereţinând nimic Îşi mişcă degetele în ea şi coapsele ei se ridicară, arcuindu-se dulce în jurul mâinii lui, în timp ce se agăţa de umerii lui, cu unghiile săpându-i în carne Ţinându-i mâinile de o parte şi de alta a trupului, Jason se mişcă, suindu-se parţial, peste ea Inima Victoriei bătu tare, cu un amestec de plăcere pulsantă şi groază cumplită când simţi căldura solicitantă a bărbăţiei lui apăsând-o între picioare, dar în loc să intre în ea, Jason îşi mişcă trupul peste ea într-un ritm blând, care, încet, încet, o aduse într-o stare de plăcere înnebunitoare, pulsantă, cumplită, până când nu mai rămase nici urmă de teamă – doar o minunată, dureroasă dorinţă de a-l simţi în ea Genunchii lui îşi făcură loc între picioarele ei — Să nu-ţi fie teamă Să nu-ţi fie teamă de mine, spuse el răguşit Victoria deschise încet ochii şi se uită la bărbatul de deasupra ei Chipul lui era dur şi întunecat de pasiune, umerii şi braţele încordate în efortul de a nu se lăsa pe ea, respiraţia lui, rapidă şi greoaie Ca în transă, îi atinse buzele cu degetele ei, dându-şi seama, instinctiv, cât de disperat o dorea şi cât de mult se controla ca să nu o posede — Eşti atât de blând… atât de blând… şopti ea Un geamăt profund ieşi din pieptul lui Jason şi nu se mai putu reţine Intră în ea puţin şi ieşi, intrând mai adânc, apoi şi mai adânc, până când Victoria îşi arcui coapsele sub ale lui şi Jason îşi introduse toată lungimea în incredibila ei căldură Transpiraţia îi inunda fruntea în timp ce se lupta cu nevoile trupului său şi începu să se mişte încet în ea, privindu-i faţa Capul ei căzuse pe perne în timp ce se încorda spre el, într-o nevoie tremurătoare, apăsându-şi tare pulpele de coapsele lui pulsante, întinzându-se spre împlinirea explozivă pe care el era hotărât să i-o ofere Jason îi auzi oftatul disperat, profund şi începu să crească constant ritmul izbiturilor lui adânci — Haide, Tory, acum, spuse el gros Îţi dau asta Îţi promit Un extaz cutremurător îi străbătu întregul trup, trimiţând valuri de plăcere, care deveneau tot mai iuţi şi mai iuţi, până când erupseră într-o explozie care îi smulse un strigăt din gâtlej Jason o sărută pentru o ultimă, disperată oară, alăturându-i-se în dulcea uitare Temându-se să nu o sfărâme sub greutatea lui, se mişcă pe o parte, trăgând-o după el, cu trupul în continuare intim unit cu al ei Când respiraţia lui grea se linişti în sfârşit, o sărută pe frunte şi îi aranjă părul ciufulit, mătăsos — Cum te simţi? întrebă el încet Genele lungi, arcuite, ale Victoriei fluturară şi ochii asemenea unor bazine adânci cu apă albastră, liniştită, îl priviră cu uimire — Mă simt ca o soţie, şopti ea Jason râse răguşit la asta, plimbându-se cu degetul de-a lungul elegantei curbe a obrazului ei şi Victoria se cuibări la pieptul lui Spuse, cu glasul tremurându-i de emoţie, în timp ce-şi ridica ochii spre el — Jason, este ceva ce vreau să-ţi spun — Ce anume? întrebă el, zâmbind tandru Foarte simplu şi fără să se simtă stânjenită, Victoria spuse: — Te iubesc Zâmbetul lui Jason păli — Te iubesc Te iu… Jason îşi apăsă degetele de buzele ei, făcând-o să tacă şi scutură din cap — Nu, nu mă iubeşti, spuse el cu o fermitate liniştită, implacabilă Şi nici nu trebuie Nu-mi da mai mult decât mi-ai dat deja, Tory Victoria îşi luă ochii de la el şi nu spuse nimic, dar respingerea lui o răni mai mult decât şi-ar fi imaginat Stând în braţele lui, îi reveniră cuvintele lui, bântuitoare…” Nu am nevoie de dragostea ta Nu o vreau” Afară pe hol, Franklin bătu la uşă, vrând să ştie dacă Lordul Fielding avea nevoie de ajutor la împachetat Cum nu primi niciun răspuns Franklin presupuse că domnia sa trebuia să fie în altă parte a apartamentului său şi aşa cum îi era în obicei, deschise uşa neinvitat Făcu un pas în camera slab luminată şi clipi, privirea întorcându-i-se spre cuplul întins în patul uriaş, cu patru stâlpi şi căzând apoi, îngrozită, pe teancul de haine pe care Jason le scosese din dulap şi care zăceau acum într-o nedemnă grămadă, pe jos, lângă pat Valetul zelos îşi muşcă limba ca să-şi înfrângă impulsul de a merge în vârful picioarelor şi a descurca haina de seară, atât de fină, a Domniei Sale, dintre cracii pantalonilor din piele de căprioară Dar, înţelept, Franklin ieşi cu spatele din cameră, închizând uşa cu un clic uşor Odată în hol, preocuparea pentru hainele abuzate ale Lordului Fielding cedă în faţa bucuriei întârziate faţă de ceea ce tocmai văzuse Se întoarse şi se repezi pe hol, ieşi în balcon şi de acolo se uită în foaierul de dedesubt — Domnule Northrup! şopti el tare, aplecându-se periculos peste balustradă şi făcându-i semne disperate lui Northrup, care stătea în picioare, lângă uşă — Domnule Northrup, am veşti de cea mai mare importanţă! Veniţi mai aproape, ca să nu fim auziţi… Mai departe, pe coridor, la stânga lui Franklin, două subrete alertate ieşiră din încăperile în care făceau curăţenie, lovindu-se una de alta în graba lor de a auzi veştile lui Franklin În dreapta lui, un valet se materializa instantaneu pe hol, începând să lustruiască frenetic o oglindă cu ceară de albine şi ulei de lămâie — S-a întâmplat! îi spuse şuierat Franklin lui Northrup, mascându-şi cu şmecherie vestea în termeni vagi, pe care era convins că nimeni nu îi va înţelege, chiar dacă îi va auzi — Eşti sigur? — Sigur că sunt sigur, spuse Franklin jignit Un zâmbet scurt făcu o fisură în trăsăturile rigide ale lui Northrup, dar acesta îşi reveni repede, retrăgându-se în spatele măştii lui de distantă formalitate — Mulţumesc, domnule Franklin În acest caz, voi da dispoziţie rândaşului să ducă trăsura înapoi, la grajduri Spunând asta, Northrup se întoarse şi o porni spre intrarea principală O deschise şi ieşi afară în noapte, unde o trăsură luxoasă, lăcuită în maron, cu blazonul aurit, Wakefield, pe portieră, aştepta cu lămpile sclipind în întuneric Patru cai murgi, lucioşi, asortaţi, tropăiau nerăbdători în loc, agitându-şi coamele grele şi zornăindu-şi harnaşamentele, în nerăbdarea lor de a porni la drum Neputându-i atrage atenţia vizitiului de pe capra trăsurii, Northrup coborî treptele spre alee şi îi spuse vizitiului, cu cea mai distantă voce posibilă: — Domnia Sa nu îţi va mai solicita serviciile în seara asta Poţi să duci caii la locul lor — Nu va mai avea nevoie de trăsură? izbucni John, vizitiul, surprins Dar acum o oră mi-a trimis chiar el vorbă să înham caii la trăsură, cât mai repede! — Planurile lui s-au modificat, spuse Northrup, rece John dădu drumul unui oftat de frustrată iritare şi se uită la majordomul necomunicativ — Ascultă-mă pe mine, trebuie să fie o greşeală Vrea să meargă la Londra… — Idiotule! A vrut să meargă la Londra Dar acum s-a retras deja pentru seară! — La şapte şi jumătate… În timp ce Northrup se întorcea înapoi spre casă, pe faţa vizitiului apăru dintr-odată un zâmbet larg, înţelegător Împungându-l în coaste pe însoţitorul lui, vizitiul îi aruncă o privire râzătoare şi spuse: — Eu zic că Lady Fielding a decis că brunetele nu mai sunt „la modă” Apoi îşi mână repede caii spre grajduri, ca să poată transmite şi rândaşilor vestea Northrup intră direct în sufragerie, unde O’Malley fluiera vesel în barbă şi strângea farfuriile din porţelan delicat pe care le întinsese mai devreme pentru masa solitară a Victoriei, după ce tocmai aflase de subita decizie a stăpânului de a merge la Londra — S-a produs o schimbare, O’Malley, spuse Northrup — Ehei, domnule Northrup, mai mult ca sigur, spuse insolent veselul valet — Poţi să strângi masa — Ehei, am şi strâns-o — Totuşi, poate că Lordul şi Lady Fielding vor dori să cineze mai târziu — Sus, prezise O’Malley, zâmbind îndrăzneţ Northrup se încordă şi se îndepărtă — Irlandez obraznic! bombăni el furios — Pompos umflat! îi replică O’Malley, în spatele lui CAPITOLUL 27 — Bună dimineaţa, my lady, spuse Ruth radiind toată Victoria se răsuci în patul uriaş al lui Jason, cu un zâmbet adormit în ochi — Bună dimineaţa Cât este ceasul? — Zece Vreţi să vă aduc un halat? întrebă Ruth privind în jur la hainele şi cuverturile aruncate pe jos Victoria simţi cum se încinge la faţă, dar era prea leneşă, prea delicios de epuizată ca să simtă altceva decât o uşoară jenă pentru că a fost descoperită în patul lui Jason, cu hainele aruncate peste tot Acesta mai făcuse dragoste cu ea încă de două ori înainte de a adormi amândoi şi încă o dată, dimineaţă — Nu te deranja, Ruth, cred că o să mai dorm puţin, murmură ea Când Ruth plecă, Victoria se răsuci pe burtă şi se aciui adânc în pernă, cu un zâmbet uşor pe buze Lumea bună credea că Jason era rece, cinic şi inabordabil, îşi aminti ea cu un zâmbet Ce uimiţi ar fi dacă ar şti cât de tandru, de pasionat, de furtunos era el în pat Sau poate că ăsta nu era deloc un secret, îşi spuse şi zâmbetul îi păli puţin Văzuse doar felul în care se uitau la Jason femeile măritate care, dacă nu s-au putut mărita cu el, precis că şi l-au dorit ca amant, măcar În timp ce se gândea la asta, îşi aminti de câte ori îi auzise numele legat de anumite doamne măritate, ai căror soţi erau urâţi şi bătrâni Fără îndoială că existaseră multe femei în viaţa lui înaintea ei, pentru că ştiuse prea exact cum să o sărute şi unde să o atingă, pentru ca trupul ei să se aprindă de dorinţă Victoria îşi scoase din minte gândurile acestea înjositoare Nu avea importanţă câte femei cunoscuseră sălbatica, păgâna frumuseţe de a face dragoste cu el, pentru că de acum înainte el avea să fie numai şi numai al ei Tocmai i se închideau la loc ochii somnoroşi când observă, în sfârşit, cutia de bijuterii neagră, joasă, de pe măsuţa de lângă pat Nu foarte interesată, îşi scoase mâna de sub cuverturile din mătase şi se întinse să-i deschidă închizătoarea Înăuntru se afla un colier magnific din smaralde, împreună cu un bilet de la Jason: „Mulţumesc pentru o noapte de neuitat” Fruntea netedă a Victoriei se încruntă Şi-ar fi dorit ca el să nu fi comentat, când a încercat să-i spună că îl iubeşte Ar fi vrut să-i spună în schimb că şi el o iubeşte Şi mai ales, ar fi dorit ca el să înceteze să-i mai dăruiască bijuterii, ori de câte ori ea îi făcea plăcere Această bijuterie, în mod special, o resimţea jignitor, ca o plată pentru serviciile aduse… Victoria se trezi tresărind Era aproape de amiază şi Jason îi spusese că întâlnirea avea să se termine pe la zece Nerăbdătoare să îl vadă şi să se scalde în căldura zâmbetului său sugestiv, se îmbrăcă într-o rochie frumoasă din lavandă, cu mâneci lungi, moi, strânse la încheieturi cu butoni mari Se frământă nerăbdătoare în timp ce Ruth îi perie părul până când acesta începu să lucească, apoi i-l răsuci în bucle groase, legate cu funde din satin de culoarea lavandei Cum termină, Victoria se repezi pe hol, apoi se strădui să coboare scara impunătoare într-un pas mai elegant Northrup efectiv îi zâmbi când îl întrebă unde se afla Jason şi când trecu de O’Malley, în hol, în drum spre biroul acestuia, putea jura că valetul irlandez îi făcuse cu ochiul Încă se mai gândea la asta când ciocăni la uşa lui Jason şi intră — Bună dimineaţa, spuse ea veselă M-am gândit că poate ţi-ar face plăcere să mâncăm împreună Jason abia dacă se uită în direcţia ei — Îmi pare rău, Victoria, sunt ocupat Simţindu-se ca un copil plictisitor care fusese tocmai politicos dar ferm pus la punct, Victoria spuse ezitant: — Jason, de ce lucrezi aşa de mult? — Îmi place să lucrez, spuse el rece Evident, îi plăcea mai mult munca decât compania ei, îşi dădu seama Victoria, de vreme ce în mod sigur, nu avea nevoie de bani — Îmi pare rău că te-am întrerupt Nu se va mai întâmpla asta, spuse ea repede În timp ce pleca, Jason dădu să-i strige că se răzgândise, dar renunţă şi se aşeză înapoi la biroul lui Voia să cineze cu ea, dar nu ar fi fost înţelept să petreacă prea mult timp cu ea Îi va permite Victoriei să fie o parte plăcută din viaţa lui, dar nu o va lăsa să devină centrul vieţii lui Nu-i va permite nici unei femei să deţină atâta putere asupra lui Victoria râse când micul Billy îşi agită sabia lui din lemn, în pajiştea din spatele orfelinatului, poruncindu-i unuia dintre ceilalţi orfani „să cadă în mare” Cu o bandă neagră peste ochiul sănătos, puştiul îndesat aducea adorabil cu un pirat — Credeţi că bandajul ăsta îşi va face treaba? o întrebă vicarul, stând lângă ea — Nu sunt sigură Tatăl meu a fost la fel de surprins, ca şi ceilalţi, când banda a avut efect în cazul băieţelului de acasă Când i s-a îndreptat ochiul, tata s-a întrebat de ce şi a presupus că nu ochiul în sine este defectuos ci muşchii care îi controlau mişcările Dacă aşa este, atunci acoperind ochiul cel bun, muşchii ochiului bolnav se întăresc, dacă sunt forţaţi să lucreze — Soţia mea şi cu mine ne întrebăm dacă nu aţi vrea să ne onoraţi în seara aceasta la masă, după ce copiii termină spectacolul lor cu păpuşi Dacă îmi permiteţi, my lady, copiii din orfelinatul acesta sunt într-adevăr fericiţi să aibă o patroană atât de generoasă şi de devotată ca dumneavoastră Îndrăznesc să spun că nu mai există nicăieri în Anglia un orfelinat ai cărui copii să aibă haine şi hrană mai bune decât au acum copiii noştri, mulţumită generozităţii dumneavoastră Victoria zâmbi şi dădu să decline invitaţia la cină; apoi se răzgândi brusc şi o acceptă Trimise unul dintre copiii mai mari la Wakefield cu un mesaj în care îi spunea lui Jason că va cina la vicar acasă, apoi se sprijini de un copac, privind copiii care se jucau de-a piraţii şi întrebându-se dacă Jason va avea o reacţie la absenţa ei, fără precedent, din seara acesta Adevărul era că de fapt nu avea cum să ştie dacă lui îi păsa sau nu Viaţa devenise foarte ciudată, foarte confuză Pe lângă bijuteriile pe care acesta i le dăduse înainte, avea acum o pereche de cercei cu smaralde şi o brăţară care să facă pereche cu colierul, cercei – lacrimă, din diamante, o broşă cu rubine şi un set de ace de păr, cu diamante – câte ceva pentru fiecare din cele cinci nopţi consecutive în care acesta făcuse dragoste cu ea, de când ea recunoscuse că a încercat să-l seducă Noaptea, în pat, făcea pasional dragoste cu ea Dimineaţa, îi lăsa o bijuterie scumpă, apoi şi-o scotea complet din mintea şi din viaţa lui, până când i se alătura din nou, la cină şi în pat Ca rezultat al acestui ciudat tratament, Victoria acumula repede un foarte puternic resentiment pentru Jason şi o şi mai mare repulsie pentru bijuterii Poate că ar fi suportat mai uşor atitudinea lui dacă Jason ar fi lucrat constant, dar nu era aşa El îşi făcea timp să călărească împreună cu Robert Collingwood, să facă vizite şi tot felul de alte lucruri Victoriei îi oferea compania lui doar la cină şi apoi mai târziu, când se duceau la culcare Ideea că aceasta va fi viaţa pe care avea ea să o ducă o întrista la început, apoi o înfurie Astăzi era suficient de furioasă ca să rămână deliberat departe de casă, la ora mesei Era clar că Jason îşi dorea genul de căsnicie tipic înaltei societăţi El avea viaţa lui, ea trebuia să o aibă pe a ei Ea ştia că oamenii sofisticaţi nu trăiau lipiţi unul de celălalt; aşa ceva era considerat banal, de neam prost Ei nici nu-şi declarau unul altuia iubire dar, din acest punct de vedere, Jason se purta foarte ciudat Îi spusese să nu îl iubească, dar totuşi făcea dragoste cu ea în fiecare noapte, uneori ore în şir, topindu-i simţurile în plăcere, până când ea sfârşea prin a-şi striga iubirea Cu cât mai mult se forţa să nu spună cuvintele” te iubesc”, cu atât mai torid devenea jocul lui erotic, până când îi scotea mărturisirea, cu mâinile şi cu gura şi cu tăria insinuantă a trupului său Atunci şi numai atunci îi permitea să-şi găsească extazul exploziv pe care i-l putea oferi, sau refuza Era ca şi cum el ar fi vrut, ar fi avut nevoie să audă acele cuvinte de dragoste; şi totuşi niciodată, nici măcar pe culmea propriei sale împliniri, nu i le spunea şi Jason, ei Trupul şi inima ei erau sclavii lui Jason; acesta o înlănţuia de el – deliberat, inteligent, cu succes, ţinând-o într-o dependenţă de plăcere fierbinte, intensă – deşi el rămânea detaşat de ea, emoţional După o astfel de săptămână, Victoria era decisă să îl forţeze, într-un fel, să împărtăşească ce simţea ea şi să accepte acest lucru Nu voia, nu putea crede că el nu o iubea – putea simţi asta în tandreţea mâinilor lui pe ea şi în intensa foame a buzelor lui În plus, dacă el nu-i voia dragostea, de ce o forţa, în mod deliberat, pe ea să spună că îl iubea? Influenţată de ceea ce îi spusese Căpitanul Farrell despre Jason, aproape că putea înţelege faptul că acesta nu voia să-i încredinţeze inima lui Putea înţelege asta, dar era decisă să schimbe lucrurile Căpitanul Farrell spusese că Jason nu va iubi decât o singură dată… O dată pentru totdeauna Ea dorea cu disperare să fie iubită de el, astfel Poate că dacă nu ar fi atât de disponibilă pentru el, Jason îşi va da seama că îi lipseşte şi poate că ar recunoaşte asta chiar şi în faţa ei Cel puţin aşa spera ea când i-a trimis un bilet politicos, explicându-i că nu va fi acasă pentru cină Victoria a stat ca pe ace la spectacolul de păpuşi şi mai târziu, în timpul cinei, acasă la vicar, aşteptând să se poată întoarce la Wakefield şi să vadă cum reacţionase Jason la absenţa ei În ciuda protestului ei că nu era necesar, vicarul a insistat să o conducă acasă, fiind noapte, avertizând-o de-a lungul drumului asupra pericolelor cere o puteau pândi pe o femeie suficient de nebună să se aventureze singură, în întuneric Victoria a intrat în casă alergând, în minte cu imagini minunate, chiar dacă imposibile, cu un Jason îngenunchind la picioarele ei în clipa intrării şi declarându-i dragoste, pentru că îi lipsise atât de mult la masa de seară Northrup o informă că Lordul Fielding, după aflarea intenţiei ei de a cina în altă parte, decisese să cineze şi el în vecini şi încă nu se întorsese Victoria urcă la ea, cumplit de frustrată, făcu o baie prelungită şi îşi spălă părul Jason tot nu se întorsese când ea terminase, aşa că s-a băgat în pat, răsfoind fără interes un periodic Dacă Jason intenţionase să-i răspundă cu aceeaşi monedă, îşi spuse Victoria cu dezgust, atunci era clar că nu putea găsi o variantă mai bună – deşi nu putea crede că el se obosise atâta doar ca să-i dea ei o lecţie Trecuse de ora unsprezece când l-a auzit în sfârşit intrând în camera lui şi deschise pe loc revista, studiind-o ca şi cum ar fi fost cel mai captivant material din lume Câteva minute mai târziu, Jason intră în camera ei, cu cravata scoasă, cu cămaşa albă desfăcută aproape până în talie, lăsând să i se vadă părul aspru, mat, care-i acoperea muşchii pieptului Arăta atât de insuportabil de viril şi de frumos, încât Victoriei i se uscă gura, dar faţa colţuroasă a lui Jason era de necitit — Nu ai venit acasă la cină, spuse el oprindu-se în picioare, lângă patul ei — Nu, recunoscu Victoria, încercând să fie cât mai firească — De ce? Victoria îi aruncă o privire inocentă şi recurse la propria lui explicaţie — Îmi place compania altor oameni, aşa cum îţi place ţie să munceşti Din nefericire, îşi pierdu puţin controlul şi adăugă, uşor nervoasă: — Nu am crezut că o să-ţi pese dacă nu o să fiu aici — Nu mi-a păsat câtuşi de puţin, spuse el spre dezamăgirea ei şi după ce a sărutat-o cast pe frunte, s-a întors în camera lui Victoria se uita în gol, la perna goală de lângă ea Inima ei refuza să creadă că lui nu îi păsa dacă ea era sau nu aici, pentru cină Nici nu-i venea să creadă că el intenţiona să doarmă singur în noaptea asta şi rămase trează, aşteptându-l, dar el nu apăru Se simţea groaznic, când s-a trezit a doua zi dimineaţă – şi asta înainte ca Jason să intre în camera ei, proaspăt bărbierit şi emanând vitalitate, ca să-i sugereze, cât se poate de firesc: — Dacă simţi nevoia de companie, Victoria, poate că ar trebui să te duci la oraş, pentru o zi sau două O cuprinse disperarea şi peria îi căzu din mână, dar mândria încăpăţânată îi veni în ajutor şi Victoria arboră un zâmbet vesel Fie că Jason îşi imagina că ea juca teatru, fie că voia să scape de ea, indiferent care ar fi fost motivul, avea să facă ce îi recomandase el — Ce idee minunată, Jason Cred că aşa o să fac Mulţumesc pentru sugestie CAPITOLUL 28 Victoria a plecat la Londra şi a rămas acolo patru zile, sperând că Jason va veni după ea, devenind tot mai singură şi mai frustrată cu fiecare oră în care acesta nu apărea S-a dus la trei operete şi la operă şi şi-a vizitat prietenele Noaptea stătea trează, gândindu-se cum poate fi un bărbat atât de cald noaptea şi atât de rece, ziua Nu-şi putea închipui că acesta vedea în ea doar un receptacul agreabil pentru dorinţa lui Nu putea fi aşa – nu, când părea că se bucură de compania ei, la mesele de seară Doar prelungea întotdeauna pauzele între feluri, glumind cu ea şi antrenând-o să discute cu el despre câte şi mai câte O dată chiar îi făcuse complimente pentru inteligenţa şi puterea ei de înţelegere De câteva ori chiar i-a cerut părerea în subiecte diverse, cum ar fi aranjarea mobilierului în salon sau dacă ar trebui să-l scoată la pensie pe bătrânul administrator al moşiei şi să angajeze pe cineva mai tânăr În cea de a patra seară, Charles a însoţit-o la teatru şi după spectacol Victoria s-a întors în Upper Brook Street, să se schimbe pentru balul la care promisese că va veni în seara aceea Mâine dimineaţă se va întoarce acasă, decise ea cu un amestec de exasperare şi resemnare; era decisă să cedeze în favoarea lui Jason această competiţie de voinţă şi să-şi rezume lupta pentru afecţiunea ei, pe frontul de acasă Îmbrăcată într-o spectaculoasă rochie de bal dintr-un voal învolburat, presărat cu paiete argintate, Victoria intră în sala de bal avându-i pe Marchizul de Salle de o parte şi pe Baronul Arnoff, de cealaltă… Capetele se întorceau la intrarea ei şi Victoria observă din nou modul ciudat în care se uitau oamenii la ea Cu o seară înainte avusese aceeaşi senzaţie neplăcută Nu-şi putea imagina că înalta societate găsise un motiv să o critice pentru simplul fapt că venise la Londra fără soţul ei Mai mult, privirile elegantelor doamne şi ale domnilor nu erau critice Aceştia o priveau cu ceva asemănător cu compasiunea sau poate chiar mila Spre sfârşit a apărut şi Caroline Collingwood şi Victoria o trase de-o parte, cu gândul să o întrebe pe aceasta dacă ştia de ce se purta lumea aşa de ciudat Dar până să apuce să o întrebe, Caroline îi oferi răspunsul — Victoria, o întrebă aceasta îngrijorată, este totul în regulă – între tine şi Lordul Fielding, vreau să spun? Încă nu v-aţi înstrăinat, nu? — Înstrăinat? răspunse Victoria ca un ecou Asta crede lumea? Din cauza asta se uită atât de ciudat la mine? Caroline o linişti imediat, privind în jur, să se asigure că însoţitorii Victoriei erau suficient de departe ca să nu audă: — Tu nu faci nimic rău Doar că, având în vedere circumstanţele, lumea a tras o anumită concluzie, concluzia că tu şi Lordul Fielding v-aţi certat şi că tu, în sfârşit, l-ai părăsit — L-am ce?! izbucni Victoria într-o şoaptă plină de dezgust De ce cred ei asta? De ce Lady Calliper nu este cu soţul ei, iar Contesa Graverton, cu al ei, iar… — Nici eu nu sunt cu soţul meu, o întrerupse Caroline, disperată Dar vezi tu, niciunul dintre soţii noştri nu au mai fost căsătoriţi înainte Dar al tău a fost — Şi asta contează? Victoria se întrebă ce convenţie ofensatoare, necunoscută, încălcase de data asta Înalta societate avea reguli care guvernau comportamentul fiecărei categorii, cu o lungă listă de excepţii care făceau totul imposibil de confuz Totuşi, nu îşi putea închipui că prima soţie avea dreptul să iasă singură în societate, dar nu şi cea de a doua Caroline oftă — Contează, pentru că prima Lady Fielding a spus nişte lucruri cumplite despre cruzimea Lordului Fielding faţă de ea şi au existat oameni care au crezut-o Tu eşti căsătorită de mai puţin de două săptămâni şi iată-te acum aici şi nu pari foarte fericită, Victoria, sincer, nu pari Oamenii care au crezut lucrurile spuse de prima Lady Fielding şi-au amintit acum de ele şi le repetă şi arată spre tine, pentru a le confirma Victoria o privi, răvăşită — Niciodată nu am crezut, nu mi-am închipuit că vor face asta Aveam de gând să plec înapoi mâine dimineaţă Dacă nu ar fi fost atât de târziu, aş fi plecat chiar acum Caroline îşi puse mâna pe braţul Victoriei — Dacă te supără ceva, ceva ce nu vrei să discuţi, ştii că poţi veni să stai la noi Eu nu o să te presez Scuturând din cap, Victoria o asigură, grăbit: — Mâine vreau să mă întorc acasă Dar în seara asta, nu mai am ce face — Exceptând doar că poţi încerca să pari fericită Victoria îşi spuse că acesta era un sfat excelent şi îşi propuse să îl urmeze, schimbându-şi uşor comportamentul, în următoarele ore reuşi să stea de vorbă cu cât mai multă lume cu putinţă, aducând de fiecare dată în discuţie numele lui Jason şi vorbind despre el în cei mai străluciţi termeni Când Lordul Armstrong remarca, într-un grup, că îi era tot mai greu să îşi mulţumească angajaţii, Victoria spuse imediat că soţul ei era în cei mai buni termeni cu aceştia — Lord Fielding al meu este atât de înţelept în administrarea proprietăţilor, încât angajaţii lui îl adoră iar servitorii efectiv îl preţuiesc nespus! termină ea pe nerăsuflate, ca o mireasă înnebunită — Serios? întrebă Lordul Armstrong, şocat O să trebuiască să discut cu el Nu ştiam că lui Wakefield îi pasă de angajaţii lui mai mult decât de o ceapă degerată Dar ca să vezi – înseamnă că m-am înşelat Când Lady Brimworthy a complimentat-o pentru colierul de safire, Victoria i-a replicat: — Lordul Fielding mă asaltează cu darurile Este atât de generos, atât de atent Şi are un gust excelent, nu credeţi? — Desigur, confirmă Lady Brimworthy, admirând averea în diamante şi safire, de la gâtul delicat al Victoriei — Brimworthy înnebuneşte când îmi cumpăr bijuterii, adăugă aceasta bosumflată Data viitoare când mă mai acuză că sunt extravagantă, o să menţionez generozitatea lui Wakefield! Când bătrână Contesă Draymore i-a amintit Victoriei să vină a doua zi la un mic dejun veneţian, Victoria i-a răspuns: — Mă tem că nu o să pot veni, Contesă Draymore Sunt de patru zile departe se soţul meu şi ca să mărturisesc adevărul, mi-e dor de compania lui Este întruchiparea însăşi a amabilităţii şi a bunătăţii! Contesa Draymore rămase cu gura căscată Când Victoria se îndepărtă, bătrână doamnă se întoarse spre amicele ei şi clipi din ochi — Întruchiparea însăşi a amabilităţii şi a bunătăţii? repetă ea derutată Mă înşel eu, sau chiar este măritată cu Wakefield? În casa din Upper Brook Street, Jason făcea paşi, încolo şi încoace, ca un animal în cuşcă, înjurându-şi în gând majordomul bătrân pentru informaţiile incorecte privind ieşirile Victoriei şi înjurându-se pe el că a venit la Londra după ea, ca un puşti gelos, bolnav de dragoste Se dusese la familia Bedford în seara aceasta, pentru că acolo îi spusese majordomul că se afla Victoria, dar Jason nu a zărit-o prin mulţimea de la bal Şi nici în celelalte trei locuri unde îi spusese majordomul că s-ar fi putut afla Atât de mult succes a avut Victoria în încercarea de a părea devotată soţului ei încât spre sfârşitul serii, oaspeţii o priveau cu mai mult amuzament decât preocupare Încă mai zâmbea la acest gând când intră în casă, la scurt timp după aceea Aprinse lumânarea pe care i-o lăsaseră servitorii pe masa din foaier şi urcă scara acoperită cu un covor Tocmai aprindea lumânările din camera ei, când un zgomot uşor, venind dinspre apartamentul alăturat, îi atrase atenţia Rugându-se ca persoana de acolo să fie un servitor şi nu un spărgător, Victoria se îndreptă încet spre uşă Ţinând lumânarea sus, în mâna care-i tremura, se întinse spre clanţă exact în clipa în care uşa se deschise larg, făcând-o pe Victoria să ţipe — Jason! Slavă Domnului că eşti tu Am crezut că era un hoţ şi tocmai voiam să mă uit, spuse ea cu o voce tremurată, ducându-şi mâna la gât — Foarte curajoasă, spuse el uitându-se în sus, la lumânare Şi ce făceai dacă era un hoţ – îl ameninţai că o să-i arzi sprâncenele? Victoriei i se opri râsul în gât când văzu privirea ameninţătoare din ochii aceia verzi şi muşchii maxilarului, mişcându-se Sub faţada aceea ironică îşi dădu seama că se afla o teribilă, arzătoare furie, începu automat să dea cu spatele, în timp ce Jason se apropia de ea, copleşind-o ameninţător cu înălţimea lui În ciuda eleganţei civilizate a hainelor lui de seară, superbe, nu arătase niciodată atât de periculos, de puternic ca acum, în timp ce se apropia de ea cu pasul acela băţos, aparent leneş Victoria începu să se apropie cu spatele de pat, dar apoi se opri, înăbuşindu-şi teama aceea iraţională Doar nu făcuse nimic rău şi totuşi se purta ca un copil laş! Decise să discute despre asta raţional, rezonabil Spuse, doar cu un uşor tremur în glas: — Jason, eşti supărat? Acesta se opri la câţiva centimetri de ea Dându-şi în spate poalele hainei lui de seară, din catifea neagră, îşi puse mâinile în şolduri şi îşi îndepărtă picioarele încălţate, într-o poziţie agresivă Spuse, cu o voce cumplită, tărăgănată: — Ba, bine că nu Unde naiba ai fost? — La… la Lady Dunworthy, la bal — Până acum? surâse el batjocoritor — Da Nu este nimic neobişnuit în asta Ştii cât de târziu ţin chestiile astea… — Nu, nu ştiu Poate că o să-mi spui de ce, în clipa în care pleci de lângă mine, uiţi să mai numeri! — Să număr? repetă Victoria, tot mai îngrozită Să număr ce? — Să numeri zilele, o lămuri el, acid Ai avut permisiunea mea doar pentru două zile, nu patru! — Nu am nevoie de permisiunea ta, izbucni Victoria, nu prea înţelept Şi nu te preface că îţi pasă dacă sunt sau nu la Wakefield! — Ah, dar îmi pasă, spuse el cu o voce catifelată, scoţându-şi jacheta cu înceată deliberare şi începând să-şi desfacă nasturii de la cămaşa albă, din batist Iar tu ai nevoie de permisiunea mea Ai devenit foarte uitucă, scumpa mea – sunt soţul tău, ai uitat? Scoateţi hainele Îngrozită, Victoria scutură din cap — Nu mă înfuria destul ca să te oblig, o preveni el blând Crede-mă, nu o să-ţi placă ce se va întâmpla dacă mă enervezi Victoria crezu asta cu toată convingerea Mâinile ei tremurătoare se duseră la spate, bâjbâind stângace după închizătorile minuscule — Jason, pentru numele lui Dumnezeu, ce s-a întâmplat? îl întrebă, rugător — Ce s-a întâmplat? repetă el ironic, aruncându-şi cămaşa pe jos Sunt gelos, draga mea Sunt gelos şi găsesc sentimentul ăsta nu doar nou, ci deosebit de neplăcut Mâinile îi coborâră spre cureaua pantalonilor În alte circumstanţe, Victoria ar fi fost mult prea încântată să-l audă recunoscând că era gelos Dar acum, acest lucru nu făcea decât să-i sporească tensiunea şi degetele îi deveniră şi mai stângace Văzând că nu progresează, Jason întinse mâna, o întoarse brutal cu spatele spre el şi degetele lui desfăcură micuţele butoniere ale rochiei ei de seară cu o uşurinţă care spunea mult despre îndelungata lui experienţă în dezbrăcatul femeilor — Urcă-te în pat! se răsti el făcându-i vânt în direcţia respectivă Când Jason i se alătură şi o trase brutal spre el, Victoria tremura şi se simţea ca gelatina, din cauza revoltei şi a spaimei Gura îi coborî spre a ei într-un sărut apăsat, de pedeapsă şi Victoria îşi strânse dinţii, oftând din cauza presiunii dureroase — Deschide gura, fir-ai să fii! Victoria îşi propti mâinile în pieptul lui şi se îndepărtă de el — Nu! Nu aşa! Nu o să te las! Jason zâmbi – un zâmbet dur, crud, care îi îngheţă Victoriei sângele — Ascultă-mă, scumpa mea, înainte să termin cu tine, o să mă rogi tu, spuse el, cu voce ca mătasea Furioasă, Victoria se împinse în pieptul lui cu o forţă la care nu se aşteptase, născută din teamă şi se rostogoli de sub el Aproape că ajunsese cu picioarele pe jos, când acesta o prinse de un braţ şi o trânti înapoi pe pat, ridicându-i mâinile în sus, deasupra capului, punându-şi apoi un picior peste ale ei — Asta a fost o mare prostie, şopti el şi îşi aplecă încet capul Lacrimi de teamă ţâşniră din ochii Victoriei, zăcând ţintuită cu spinarea de pat, ca un iepure gata de jupuit şi privind gura lui Jason coborând hotărâtă spre a ei Dar în locul unui nou atac dureros, gura lui i-o luă pe a ei într-un sărut lung, insolent, în timp ce mâna lui liberă începea să-i cerceteze trupul, în sus şi în jos, degetele cuprinzându-i un sân rozaliu, strivindu-i încet sfârcul ridicat, apoi coborând în jos, pe abdomenul ei plat, mângâind şi strângând ridicătura triunghiulară de păr auriu, creţ, până când trupul ei trădător începu să răspundă mâinii pricepute Victoria se zvârcolea cu toată sinceritatea, dar inutil, în timp ce degetele lui coborau şi mai jos şi Jason îşi înfipse piciorul între genunchii ei şi degetele lui găsiră intrarea spre locul căutat O fierbinţeală lichidă începu să alerge prin trupul ei, vlăguindu-i în final puterea, topindu-i rezistenţa şi buzele ei se desfăcură sub ale lui Limba intră în gura ei, umplându-i-o, apoi retrăgându-se, în timp ce degetele lui începură să-şi potrivească ritmul cu mişcările încete ale limbii Incredibilul atac erotic asupra simţurilor ei era mai mult decât putea suporta Victoria Capitulă cu un geamăt uşor, întorcându-şi complet faţa spre el şi întorcându-i sărutul, cu trupul pliindu-se sub al lui În clipa în care făcu asta, Jason îi eliberă mâinile Capul lui coborî mai jos, de-a lungul gâtului, căutându-i sânii plini, rozalii Limba lui desena cercuri mici pe pielea ei încinsă Apoi gura i se închise peste sfârc, smulgându-i un oftat de plăcere pură, în timp ce se agăţa de părul lui negru, ţinându-i capul acolo Cu un râs mic, ciudat, Jason coborî mai jos, limba lui trasând o potecă încinsă de-a lungul abdomenului ei încordat, până când Victoria înţelese ce voia Jason să facă şi încercă să se smulgă, frenetic Mâinile lui o prinseră de coapse, ridicând-o spre el şi gura i se închise în jurul intimităţii ei Când se opri, senzaţii de fierbinţeală urlau prin tot trupul Victoriei, disperată să se uşureze Jason se ridică deasupra ei, cu bărbăţia lui fierbinte, congestionată, apăsând uşor, tachinator, în locul unde fuseseră înainte mâinile şi gura lui Gemând încet Victoria îşi arcui coapsele, cu mâinile trăgându-i pulpele spre ea Jason intră în căldura ei umedă cu o înnebunitoare încetineală, apoi se mişcă încet, în spate şi înainte, de fiecare dată intrând cu o idee mai adânc în ea, retrăgându-se uşor, apoi din nou, mai adânc, până când Victoria era deja pe jumătate nebună de nevoia de a fi complet umplută de el Picioarele i se agăţau de el şi ea se ridica să poată primi fiecare împingere, cu faţa roşie, cu pieptul înălţându-i-se şi coborându-i-se repede, în respiraţii superficiale Dintr-odată, acesta intră în ea cu atâta forţă, încât trimise prin trupul ei un strigăt de pură plăcere şi la fel de brusc, ieşi din ea — Nu! strigă Victoria surprinsă, cuprinzându-l cu braţele — Mă vrei, Victoria? şopti el Ochii ei împăienjeniţi se deschiseră şi atunci îl văzu, cu mâinile încrucişate în jurul capului ei, sprijinindu-se ca să ia distanţă faţă de ea, cu faţa încordată — Mă vrei? repetă el — Nu o să te uit niciodată pentru asta, spuse ea cu glasul sugrumat — Mă vrei? repetă el trasând cercuri provocatoare, cu coapsele, peste moliciunea ei sensibilă Spune-mi, mă vrei? Pasiunea clocotea prin tot trupul ei, luptându-se cu voinţa, argumentând în favoarea lui Jason Jason era gelos Îi păsa Se simţea rănit de absenţa ei prelungită Buzele ei formară cuvântul „da”, dar nici măcar dorinţa furtunoasă nu o putea face să îl pronunţe Mulţumit cu asta, Jason îi dărui ceea ce îşi dorise ea Ca pentru a îndulci faptul că o umilise, se dărui pe el însuşi cu altruistă determinare, mişcându-şi trupul astfel încât să-i ofere ei plăcerea maximă, luptând să-şi înfrâneze dorinţa sălbatică în timp ce ea se cutremura sub el, cu fiecare mişcare de afundare în ea O aduse către un climax tumultuos, ţinând-o înfiptă în ţăruşul lui care zvâcnea, în timp ce Victoria era scuturată de spasmele plăcerii Apoi o strivi de el şi în sfârşit îşi permise să se elibereze la rândul lui Când totul s-a terminat, între ei nu a mai fost decât o totală tăcere Jason a rămas nemişcat un lung minut, uitându-se în tavan; apoi s-a dat jos din pat şi s-a dus în camerele lui În afară de noaptea nunţii, era pentru prima oară că o părăsea, după ce făcuse dragoste cu ea CAPITOLUL 29 Victoria se sculă cu o inimă grea, dureroasă, simţindu-se ca şi cum nu ar fi dormit de loc Simţi în gât un nod greu, de disperare, când îşi aminti răzbunarea lui umilitoare din noaptea trecută Dându-şi de pe faţă părul răvăşit, se ridică într-un cot, plimbându-şi privirea prin cameră, dezinteresată Şi atunci ochii îi căzură pe cutia din piele, de lângă pat În creierul ei explodă o furie cum nu mai trăise niciodată, ştergând aproape orice altă emoţie Se repezi afară din pat, îşi trase pe ea un halat şi smulse cutia Deschise uşa dinspre Jason într-un vârtej furios de satin verde pal şi intră — În viaţa ta să nu-mi mai dai vreo bijuterie! şuieră ea Jason stătea în picioare lângă pat, cu picioarele lui lungi în pantaloni de culoarea biscuitului, cu pieptul gol Îşi ridică ochii exact la timp ca să o vadă aruncând cutia în capul lui, dar nu se retrase, nu mişcă un singur muşchi ca să evite cutia grea din piele, care trecu pe lângă el ratându-i urechea la un fir de păr Cutia se lovi de duşumeaua lustruită cu un sunet puternic şi alunecă sub patul lui — Niciodată nu o să te iert pentru noaptea trecută Niciodată! izbucni Victoria, cu unghiile înfipte în palme, cu pieptul mişcându-i-se violent, cu fiecare respiraţie — Sunt convins că nu, spuse el cu o voce plată, lipsită de orice emoţie şi se întinse după cămaşă — Urăsc bijuteriile tale, urăsc felul în care mă tratezi şi te urăsc pe tine! Tu nu ştii cum să iubeşti pe cineva – eşti un… un bastard cinic, fără inimă! Cuvintele îi ieşiră din gură până să îşi dea seama, dar reacţia lui nu a fost deloc cea la care se aşteptase ea — Ai dreptate, acceptă el, tensionat Asta este exact ce sunt Îmi pare rău că trebuie să-ţi zdruncin iluziile pe care poate încă le mai ai în ce mă priveşte, dar adevărul este că sunt produsul unei scurte şi oarecare legături dintre Charles Fielding şi nu ştiu ce dansatoare franţuzoaică, de mult uitată Îşi puse cămaşa peste umerii lui muşchiuloşi şi îşi vârî braţele în ea, în timp ce Victoria începea, încet, să îşi dea seama că el îşi imagina că îi mărturiseşte ceva urât şi respingător — Am fost crescut în mizerie de cumnatul lui Charles Mai târziu, am dormit într-o magazie Am învăţat de unul singur să scriu şi să citesc; nu am urmat la Oxford şi nici nu am făcut niciunul dintre lucrurile pe care le-au făcut ceilalţi admiratori aristocraţi ai tăi Pe scurt, nu sunt nimic din ceea ce crezi tu că sunt – nimic din lucrurile bune sau plăcute Jason începu să-şi încheie nasturii la cămaşă, cu privirea atent îndreptată spre mâinile lui — Nu sunt un soţ potrivit pentru tine Nu sunt potrivit să te ating Eu am făcut lucruri pe care ţie ţi-ar face scârbă să le ştii În mintea Victoriei reveniră cuvintele Căpitanului Farrell: Scorpia l-a obligat să îngenuncheze şi să cerşească iertare acelor indieni murdari Victoria se uită la faţa mândră, fină a lui Jason şi simţi că i se frânge inima Acum chiar înţelegea de ce el nu voia – nu putea accepta iubirea ei — Sunt un bastard în cel mai adevărat sens al cuvântului, termină el înverşunat — Atunci eşti aici în excelentă companie, spuse ea cu vocea tremurându-i de emoţie Aşa au fost şi cei trei fii ai Regelui Charles, pe care el i-a făcut duci O clipă, Jason se uită perplex la ea Apoi ridică din umeri — Problema este că mi-ai spus că mă iubeşti iar eu nu pot să te las să crezi asta Tu ai iubit o căsnicie, nu pe mine Tu nici măcar nu mă cunoşti — Ah, ba da, izbucni Victoria, ştiind că indiferent ce va spune ea acum, le va determina întregul viitor Ştiu totul despre tine, Căpitanul Farrell mi-a spus, acum mai bine de o săptămână Ştiu ce s-a întâmplat cu tine, când erai doar un băieţel… O clipă, ochii lui Jason se aprinseră de furie, dar apoi dădu în umeri, resemnat — Nu avea dreptul să-ţi spună — Tu trebuia să-mi fi spus, ţipă Victoria, neputându-şi controla nici vocea şi nici lacrimile care i se prelingeau pe obraji Dar tu nu mi-ai spus, pentru că ţi-a fost ruşine de lucrurile pentru care ar fi trebuit să fii mândru! Ştergându-şi furioasă lacrimile, spuse cu glasul spart: — Îmi doresc ca el să nu-mi fi spus Până să îmi spună, te iubeam doar puţin Dar după aceea, când mi-am dat seama cât de curajos ai fost – şi cât de puternic eşti, de fapt, atunci te-am iubit atât de mult, încât… — Încât ce? spuse el într-o şoaptă aspră — Până în ziua aceea, nu te-am admirat niciodată, spuse ea isteric, iar acum te admir şi nu pot suporta ce faci cu… Sub ceaţa lacrimilor, Victoria îl văzu mişcându-se, se simţi strivită la pieptul lui puternic şi emoţiile ei de nesuportat cedară — Nu-mi pasă cine sunt părinţii tăi, hohotea ea în braţele lui — Nu plânge, draga mea, te rog, nu plânge, şopti el — Urăsc când mă tratezi ca pe o păpuşă proastă, îmbrăcându-mă în r-rochii de bal şi… — N-o să-ţi mai iau niciodată vreo rochie, încercă el să glumească, dar vocea îi era răguşită şi hârşâită — Şi apoi mă împ-p-podobeşti cu biju-bijuterii… — Gata şi cu bijuteriile, spuse el strângând-o mai aproape — Şi apoi, după ce te-ai j-jucat cu mine, mă ar-runci deoparte — Sunt un prost, spuse el mângâindu-i părul şi frecându-şi maxilarul de vârful capului ei — Tu nu mi-ai s-spus niciodată ce c-crezi sau ce s-simţi iar eu nu p-pot să-ţi citesc mintea — Eu nu am minte, spuse el aspru Eu mi-am pierdut minţile acum câteva luni Victoria ştiu atunci că a câştigat, dar uşurarea era atât de dureros de minunată, încât umerii ei delicaţi începură să se zguduie de hohote puternice — Ah, Doamne, nu mai plânge aşa, oftă Jason plimbându-şi neajutorat mâinile peste umerii care-i tresăltau, apoi în jos, pe spinarea ei, încercând disperat să o liniştească — Nu pot suporta să te văd plângând Băgându-şi degetele în părul ei, o întoarse cu faţa brăzdată de lacrimi în sus spre el, mângâindu-i tandru obrajii cu degetele mari — Niciodată nu o să te mai fac să plângi Jur, şopti el îndurerat Îşi aplecă apoi faţa, sărutând-o cu blândă violenţă — Vino în pat cu mine Vino în pat cu mine şi o să te fac să uiţi noaptea trecută… şopti el, cu vocea răguşită şi imploratoare Răspunzându-i, Victoria îşi petrecu braţele pe după gâtul soţului ei şi Jason o ridică în braţe, decis să încerce să o împace în singurul fel pe care îl ştia Îşi puse genunchii pe cuvertură, lăsând-o uşor jos şi urmând-o apoi, cu buzele într-un sărut neîntrerupt, fierbinte Când în sfârşit se ridică de pe ea ca să-şi scoată cămaşa şi să-şi desfacă pantalonii, Victoria îl privi fără jenă, savurându-i trupul magnific, picioarele lungi, muşchiuloase şi coapsele mici, braţele puternice şi umerii largi, muşchii proeminenţi care i se unduiau pe spinare, când Jason se întoarse într-o parte… Un strigăt sugrumat îi sfâşie Victoriei gâtlejul Jason îl auzi şi trupul i se încordă, dându-şi seama la ce se uita ea Îşi aminti ultima oară când uitase să se ascundă, îşi aminti oroarea femeii din patul lui, sila şi scârba de pe faţa ei când a văzut că se lăsase bătut ca un câine Din cauza asta stătuse întotdeauna cu spatele la Victoria, de câte ori făcuseră dragoste şi stinsese întotdeauna, cu grijă, lumânările înainte de a se culca — Ah, Dumnezeule, spuse Victoria cu glas sugrumat, în spatele lui, uitându-se cu groază la cicatricele albe care se încrucişau pe frumosul lui spate Erau o duzină Degetele ei tresăriră când întinse mâna să le atingă; în momentul în care făcu asta, pielea lui se înfioră — Te mai dor încă? şopti ea, surprinsă şi îngrijorată — Nu, spuse Jason, încordat Ruşinea îl spăla în valuri de greaţă, aşteptând neajutorat inevitabila ei reacţie faţă de cumplita evidenţă a umilirii lui Spre totala lui uimire, se simţi cuprins pe la spate de braţele ei şi simţi atingerea buzelor pe spinare şi auzi şoapta ei îndurerată: — Cât de curajos ai putut fi ca să înduri aşa ceva, cât de puternic ca să-i supravieţuieşti şi să continui să trăieşti… Când Victoria începu să-i sărute cicatricele, Jason se întoarse pe o parte şi o cuprinse în braţe — Te iubesc, şopti el agonizant, băgându-şi mâinile în părul ei luxuriant şi întorcându-i faţa spre el Te iubesc atât de mult… Sărutările lui îi înfiorau pielea, în timp ce gura îi aluneca în jos spre gât şi spre sâni, mâinile plimbându-i-se de-a lungul spatelui ei, făcând-o să geamă şi să se crispeze sub asaltul lui blând Jason se ridică în mâini, cu faţa deasupra ei, cu vocea răguşită de pasiune — Te rog, atinge-mă, lasă-mă să simt mâinile tale pe mine Niciodată nu îi trecuse Victoriei prin cap că ar vrea să-l atingă aşa cum o atingea el şi ideea aceasta era înnebunitoare Îşi puse mâinile pe pieptul lui bronzat, depărtându-şi încet degetele, uimită că simpla ei atingere îl făcea să-şi ţină respiraţia Îşi coborî mâinile mai jos, experimental pe muşchii abdomenului lui şi muşchii răspunseră tresărind Îşi apropie buzele de micul sfârc şi îl sărută aşa cum le sărutase el pe ale ei, mişcându-şi limba înainte şi înapoi şi când aspiră puternic în gură, din pieptul lui ţâşni un geamăt Înnebunită de nou descoperita putere pe care o avea asupra trupului lui, îl rostogoli pe spate şi îşi frecă uşor buzele desfăcute de ale lui, oferindu-i limba Un mic şi ciudat râs, care era în parte chicot, în parte geamăt, se auzi din gâtlejul lui şi Jason îi aspiră limba, cu o mână ţinându-i ceafa, strivindu-şi buzele de ale ei, iar cu cealaltă cuprinzându-i coapsele şi ridicând-o ca să o aşeze complet peste lungimea lui excitată Fără să se gândească, Victoria îşi mişcă coapsele pe bărbăţia lui inflamată, făcând cercuri pe el, până când se simţi sleită de plăcerea pe care i-o oferea lui şi pe care şi-o lua sieşi Coborî mai jos, pierdută în disperata ei foame de el, trasând sărutări de-a lungul pieptului, tachinându-i abdomenul, până când mâinile lui se agăţară dintr-odată în părul ei şi îi trase faţa înapoi spre a lui Simţea sub ea pulsaţiile tijei lui rigide, atingerea înnebunitoare a pielii lui încinse, bubuiala violentă a inimii lui, pe sânii ei Dar în loc să o posede, aşa cum se aşteptase, Jason se uită la ea cu o dorinţă arzătoare în ochi şi pronunţă umil cuvintele pe care încercase să i le smulgă ei, cu forţa, în noaptea trecută — Te doresc, şopti el Şi ca şi cum ar fi crezut că nu s-a umilit destul, adăugă: — Te rog, scumpa mea Simţind că o să-i crape inima de atâta dragoste care ardea în ea, Victoria îi răspunse cu un sărut plin de emoţie Era un răspuns suficient Jason o cuprinse strâns în braţe, o rostogoli pe spate şi intră repede şi sigur în ea Ţinând-o strâns pe după umeri şi coapse, o împingea mai mult spre el, contopindu-se într-o singură persoană, în timp ce se lansa iară şi iară, în ea Victoria se arcui în sus, în nevoia febrilă de a-i împărtăşi şi stimula pasiunea, apăsându-şi cu putere pulpele de coapsele lui fierbinţi, strivindu-şi buzele de ale lui, în timp ce valurile de senzaţii care o treceau se construiau într-o frenezie uluitoare, începând să explodeze în tot trupul ei, în lovituri sfredelitoare de extaz pur, vibrant Un tremur scutură pieptul solid a lui Jason, simţindu-se cuprins de spasmele eliberării şi se lansă pentru ultima oară în ea Trupul lui tresărea convulsiv, cutremurându-se din nou şi din nou, în timp ce Victoria storcea din el o viaţă de amărăciune şi disperare Storcea din el totul, umplând golul cu bucurie O bucurie care se aprinse în inima lui, revărsându-i-se în vene, până când îl duru pura ei beatitudine După toate succesele lui financiare şi aventurile erotice fără ţel, găsise în sfârşit ceea ce căutase, fără să ştie: găsise locul căruia îi aparţinea Avea şase proprietăţi în Anglia, două palate în India şi o flotilă de vase, fiecare cu o cabină privată doar pentru uzul lui şi totuşi nu simţise niciodată că ar fi avut un cămin Acum era acasă Această fată frumoasă, care îi zăcea mulţumită în braţe, era casa lui Ţinând-o încă, se mişcă pe o parte, apoi îşi petrecu degetele prin părul ei încurcat, mătăsos şi îi atinse uşor fruntea, cu un sărut Genele Victoriei se ridicară în sus şi avu senzaţia că se poate scufunda în bazinele albastre ale ochilor ei — Cum te simţi? glumi ea zâmbind, amintindu-şi de întrebarea pe care i-o pusese el odată Cu solemnitate tandră, Jason răspunse: — Mă simt ca un soţ Aplecându-şi capul, îi luă buzele dulci într-un sărut lung, şăgalnic, apoi o privi în ochii ei albaştri — Când mă gândesc că eu chiar nu am crezut că există îngeri, oftă Jason lăsându-se înapoi pe perne şi savurând simpla bucurie de a o avea în braţele lui, cu capul odihnindu-i-se pe umăr — Ce incredibil de prost trebuie să fiu… — Eşti strălucitor, declară soţia lui, loială — Nu, nu sunt Dacă aş fi fost cât de cât inteligent, m-aş fi culcat cu tine prima oară când am vrut asta, apoi aş fi insistat să te măriţi cu mine — Când a fost prima oară când ai vrut să faci asta? îl tachină ea — În ziua în care ai apărut la Wakefield, recunoscu el zâmbindu-i acestei amintiri Cred că m-am îndrăgostit de tine când te-am văzut stând la uşa mea cu un porculeţ în braţe şi cu părul unduindu-se în bătaia vântului, ca o pală aurie Victoria redeveni serioasă şi scutură din cap — Te rog… haide să nu ne minţim niciodată, Jason Nu m-ai iubit atunci şi nu m-ai iubit când te-ai însurat cu mine Dar nu mai contează asta, sincer, nu contează Tot ce contează este că mă iubeşti acum Jason îi ridică bărbia şi o obligă să-i întâlnească privirea — Nu, scumpa mea, am vorbit serios M-am însurat cu tine pentru că te iubeam — Jason! spuse ea flatată, dar decisă să stabilească un model de onestitate şi francheţe pentru viitor Te-ai însurat cu mine pentru că asta a fost dorinţa unui muribund — Dorinţa unui muribund… Spre uimirea Victoriei, Jason îşi lăsă capul pe spate şi izbucni în râs; apoi o cuprinse în braţe şi o trase în sus, pe pieptul lui gol Apoi spuse râzând şi frecându-şi uşor dosul palmelor de obrajii ei: — Ah, draga mea, acest „muribund” care ne-a chemat la căpătâiul lui şi care se ţinea cu o mână de mâna ta, în cealaltă îşi ţinea cărţile de joc Victoria se ridică în coate — Ținea ce? întrebă ea, între râs şi furie Eşti sigur? — Absolut, întări Jason, râzând încă Le-am văzut când s-a mişcat pătura Avea în mână patru dame — Dar de ce să ne fi făcut aşa ceva? Jason dădu din umerii lui largi — Probabil că a stabilit el că a durat cam mult să ne decidem să ne căsătorim — Când mă gândesc cât m-am rugat să se facă bine, îmi vine să-l omor! — Ce formulare, râse Jason Şi ce, nu-ţi place rezultatul final al schemei lui? — Ei, da, îmi place, dar de ce nu i-ai spus, sau măcar să-i fi spus că ştiai ce punea la cale? Jason îi ciuguli urechea — Ce? Şi să-i stric distracţia? Niciodată! Victoria se uită indignată la el — Ar fi trebuit să-mi spui măcar mie Nu aveai niciun drept să ţii secret — Adevărat — Atunci de ce nu mi-ai spus? — Te-ai fi măritat cu mine dacă n-ai fi crezut că era vorba de o necesitate absolută? — Nu — De aceea nu ţi-am spus adevărul Victoria se lăsă pe pieptul lui, râzând neajutorată în faţa absolutei lui lipse de scrupule şi a determinării lui total lipsită de principii, de a obţine ceea ce voia — Tu chiar nu ai deloc principii? Jason zâmbi — Aşa s-ar zice CAPITOLUL 30 A doua zi târziu după-amiază, Victoria stătea în salon, aşteptându-l pe Jason să se întoarcă din oraş, când majordomul în vârstă care prezida casa din Londra apăru în uşă: — Înălţimea Sa, Ducesa de Claremont doreşte să vă vadă, my lady I-am spus că… — Mi-a spus că nu primeşti vizitatori, spuse posac Înălţimea Sa mărşăluind în cameră, spre groaza majordomului Prostul ăsta nu pare să înţeleagă faptul că eu fac parte din „familie”, nu dintre „vizitatori” — Bunico! se repezi Victoria sărind în picioare, surprinsă de neaşteptata vizită a încruntatei doamne în vârstă… Capul învăluit în turban al ducesei se întoarse spre servitorul în şoc — Vezi?! Ai auzit? Bunico, izbucni aceasta agitând bastonul în direcţia majordomului, accentuând cu satisfacţie ultimul cuvânt Bolborosind scuze jalnice, majordomul se retrase cu o temenea, lăsând-o pe Victoria să se confrunte cu ruda ei care se aşeză pe un scaun şi îşi împreună mâinile cu vine albastre pe mânerul încrustat al bastonului, cercetând-o minuţios pe Victoria — Arăţi destul de fericită, concluzionă ea ca şi cum ar fi fost surprinsă de asta Victoria se aşeză în faţa ei şi o întrebă: — Pentru asta ai venit de la ţară? Ca să vezi dacă sunt fericită? — Am venit să-l văd pe Wakefield, declară ea ameninţător — Nu este aici, spuse Victoria dându-se înapoi în faţa subitei schimbări de temperament a bătrânei doamne Încruntarea străbunicii ei deveni şi mai ameninţătoare — Înţeleg Toată Londra înţelege că nu este aici, lângă tine! Iar eu am de gând să-l chem înapoi la datorie, chiar dacă ar fi să alerg după el prin toată Europa — Mi se pare uimitor! spuse Jason tărăgănat, intrând în salon Aproape toată lumea care mă cunoaşte, se teme de mine, exceptând-o pe micuţa mea soţie, pe tânără mea cumnată şi pe dumneavoastră, doamnă, care aveţi de trei ori vârstă mea şi o treime din greutatea mea Nu pot presupune decât că acest curaj, sau această nesăbuinţă, s-a moştenit prin sânge, deopotrivă cu trăsăturile fizice Apoi adăugă, zâmbind: — Totuşi, continuaţi Dacă vreţi, îmi voi face datoria chiar aici, în salon Ducesa se ridică în picioare şi se uită la el — Bravo! Ţi-ai adus aminte în sfârşit unde locuieşti şi că ai o soţie! Ţi-am spus că te voi face răspunzător pentru fericirea Victoriei, iar tu nu o faci fericită Câtuşi de puţin! izbucni ducesa Jason îi aruncă o privire cercetătoare Victoriei, dar ea scutură din cap, neajutorată şi uluită şi ridică din umeri Mulţumit că aceasta nu era răspunzătoare pentru opinia ducesei, îşi petrecu un braţ pe după umerii Victoriei şi spuse cu blândeţe: — În ce sens nu îmi îndeplinesc datoria de soţ? Ducesa căscă gura — În ce sens? repetă aceasta contrariată Stai aici, cu braţul pe după umerii ei, dar eu am informaţiile cele mai demne de încredere că nu ai fost decât de şase ori în patul ei, la Wakefield! — Bunico! izbucni Victoria, îngrozită — Taci, Victoria, îi spuse aceasta îndreptându-şi privirea ca un pumnal spre Jason şi continuând: — Doi dintre servitorii voştri sunt rude cu servitorii mei şi mi-au spus că tot Wakefield Park a fost în agitaţie când ai refuzat să te culci cu mireasa ta vreme de o săptămână după nuntă Victoria scoase un geamăt înnebunit şi braţul lui Jason se strânse încurajator în jurul umerilor ei — Ei bine, ce ai de spus la asta, tinere? reluă ducesa Jason ridică spre ea o sprânceană gânditoare — Aş zice că este cazul să am o discuţie cu personalul meu — Să nu îndrăzneşti să tratezi cu uşurinţă lucrul ăsta! Tu, mai mult ca orice bărbat, ar trebui să ştii cum să-ţi păstrezi nevasta în patul tău şi alături de tine Dumnezeu ştie că jumătate din femeile măritate din Londra au oftat după tine în aceşti ultimi patru ani Dacă ai fi fost vreun fanfaron spilcuit, aş fi înţeles de ce nu pari să ştii cum să-mi faci un moştenitor… — Intenţionez să-mi fac o prioritate din moştenitorul dumneavoastră, spuse Jason tărăgănat, cu amuzată gravitate — Iar eu nu voi mai îngădui nicio amânare, ameninţă ea oarecum îmbunată — Aţi fost foarte răbdătoare, agree el, amuzat Ignorându-i ironia, ducesa dădu din cap — Acum că ne-am înţeles, mă poţi invita la cină Totuşi, nu pot sta prea mult Zâmbind şmecheros, Jason îi oferi braţul — Cu siguranţă că intenţionaţi să ne faceţi o vizită prelungită cu o altă ocazie, să zicem, peste nouă luni? — De acord, confirmă ea bravă, dar când îi aruncă o privire Victoriei, ochii îi râdeau Îndreptându-se spre sufragerie, se aplecă spre strănepoata ei şi-i şopti: — Frumos diavol, nu-i aşa, draga mea? — Foarte, confirmă Victoria mângâind-o pe mână — Şi în ciuda bârfelor pe care le-am auzit, eşti fericită, da? — Nu am cuvinte, spuse Victoria — Mi-ar face plăcere să vii să mă vizitezi într-o zi Claremont House este doar la cincisprezece mile distanţă de Wakefield, pe drumul care merge de-a lungul râului — O să vin cât de curând, îi promise Victoria — Mulţumesc În zilele care au urmat, Marchizul şi Marchiza de Wakefield au apărut la multe dintre evenimentele din înalta societate Oamenii nu mai şuşoteau despre presupusa cruzime a acestuia faţă de soţia lui, pentru că era clar pentru toţi că Lordul Fielding era cel mai devotat şi mai generos soţ O singură privire asupra cuplului era suficientă ca să se vadă că Lady Victoria radia fericire şi că înaltul, frumosul ei soţ o adora De fapt, era chiar un prilej de amuzament să îl vadă pe distantul, austerul Jason Fielding zâmbindu-i plin de afecţiune soţiei sale în timpul unui vals sau râzând tare, în mijlocul unei piese, la vreo remarcă şoptită de aceasta Foarte curând toată lumea a fost de acord că marchizul fusese cel mai greşit judecat, criticat şi înţeles bărbat Lorzii şi doamnele care odinioară îl trataseră cu precauţie îngrijorată, începeau efectiv să-i caute prietenia Cinci zile de la încercarea Victoriei de a pune capăt bârfelor despre soţul ei absent, vorbind despre el în cei mai admirativi termeni, Lordul Armstrong i-a făcut lui Jason o vizită ca să-i ceară sfatul privind câştigarea cooperării şi loialităţii personalului său Lordul Fielding se arătă şocat, apoi zâmbi şi îi sugeră Lordului Armstrong să discute cu Lady Fielding despre asta În aceeaşi seară, la familia White, Lordul Brimworthy îl acuză bine dispus pe Jason pentru un extravagant set cu safire, ultima achiziţie a soţiei sale, Lady Brimworthy Lordul Fielding îi aruncă o privire amuzată, plusă cu cinci sute de lire la următoarea mână la cărţi şi o clipă mai târziu îl goli pe acesta de suma respectivă A doua zi după-amiază, în Hyde Park, unde Jason o învăţa pe Victoria să conducă un faeton superb, înalt, pe care îl cumpărase recent pentru ea, în dreptul lor se opri brusc o trăsură şi trei doamne în vârstă se uitară la el Contesa Draymore le spuse însoţitoarelor ei, în timp ce-l studia pe Jason prin monoclu: — Chiar este măritată cu Wakefield! Când Lady Victoria zicea că soţul ei „este personificarea amabilităţii şi a bunătăţii”, am crezut că vorbea cu siguranţă despre altcineva! Cea mai în vârstă dintre doamne croncăni, privind cuplul care se apleca periculos într-o parte, pe alee: — Nu este numai amabil, este şi curajos Lady Victoria a fost gata să răstoarne de două ori faetonul, până acum! Pentru Victoria, viaţa devenise un curcubeu de minunăţii Noaptea, Jason făcea dragoste cu ea şi o învăţa să facă dragoste cu el Acesta îi scălda simţurile în plăcere şi smulgea de la ea o furtunoasă pasiune, de care nu se crezuse în stare şi pe care o împărtăşea cu el Îl învăţase să creadă în ea şi acum Jason i se dăruia cu totul – cu sufletul, cu inima, cu trupul Nu ţinea nimic pentru el şi-i oferea ei totul – dragostea lui, atenţia lui şi orice dar la care se putea gândi, de la cel mai mărunt, la cel mai extravagant Şi-a rebotezat iahtul lui elegant Victoria şi a convins-o să se plimbe împreună pe Tamisa Când Victoria a comentat că îi place mult mai mult să navigheze pe Tamisa decât pe ocean, Jason a comandat construirea unui alt iaht, în exclusivitate pentru uzul ei, decorat în întregime în nuanţe de albastru deschis şi auriu, pentru confortul Victoriei şi al prietenelor ei Acest obiect de spectaculoasă eleganţă a făcut-o pe Miss Wilber să comenteze cu gelozie, la un bal, în faţa unui grup de prieteni: — Am ajuns să stăm ca pe ghimpi, întrebându-ne ce i-ar mai putea cumpăra Wakefield, ca să depăşească iahtul! Robert Collingwood îşi ridică sprâncenele şi îi zâmbi geloasei tinere doamne: — Tamisa, poate? Jason, care nu mai trăise niciodată până atunci bucuria de a fi iubit şi admirat nu pentru ceea ce poseda sau părea, ci pentru ceea ce era el cu adevărat, resimţea ca pe o adevărată binecuvântare liniştita pace interioară Noaptea, parcă nu o putea strânge mai aproape de el şi mai mult Ziua, o lua la picnicuri şi înota cu ea în râul din Wakefield Park Când lucra, ea era acolo, undeva în mintea lui, făcându-l să zâmbească Dorea să aştearnă lumea la picioarele Victoriei, dar tot ce părea aceasta să vrea era el şi această convingere îl umplea de o profundă tandreţe A donat o avere pentru construirea unui spital lângă Wakefield – Spitalul Patrick Seaton – apoi a început negocierile pentru construirea unui alt spital, în Portage, New York, purtând, de asemenea, numele tatălui ei CAPITOLUL 31 La o lună de la aniversarea căsătoriei, Jason a primit un mesaj să plece la Portsmouth, unde intrase tocmai în port unul din vapoarele lui În dimineaţa plecării sale a sărutat-o pe Victoria de la revedere, pe treptele de la Wakefield Park, cu suficientă ardoare ca să o facă pe aceasta să roşească iar pe vizitiu, să zâmbească mulţumit Victoria îşi lăsă capul pe pieptul lui muşchiulos şi spuse: — Aş fi vrut să nu trebuiască să pleci Şase zile mi se par o veşnicie şi o să mă simt cumplit de singură, fără tine — O să fie Charles aici să-ţi ţină companie, draga mea, îi spuse Jason ascunzându-şi propria neplăcere de a pleca Iar Mike Farrell este la o aruncătură de băţ şi vă puteţi vizita Sau ai putea pleca în vizită la străbunica ta Marţi seara voi fi acasă, la cină Victoria dădu din cap şi se ridică pe vârfuri, să-l sărute pe obrazul proaspăt bărbierit Foarte hotărâtă, Victoria şi-a umplut cât a putut cele şase zile, muncind la orfelinat şi supraveghind gospodăria, dar timpul tot părea să se târască Nopţile erau chiar şi mai lungi Îşi petrecea serile cu Charles, care venise în vizită la ea, dar când se ducea la culcare, ceasul parcă se oprea în loc În noaptea dinaintea întoarcerii lui Jason, se plimba prin camera ei încercând parcă să evite să se bage singură în pat Intră în apartamentul lui Jason, zâmbind la contrastul dintre mobilierul lui masculin, greoi sculptat, închis la culoare şi propria ei cameră, în stil franţuzesc, cu draperii diafane din mătase şi perdele de pat în auriu şi roz După care se întoarse fără plăcere în camera ei şi într-un târziu, adormi A doua zi s-a trezit în zori cu inima plină de nerăbdare şi a început să se gândească la un meniu special pentru întoarcerea lui Jason Amurgul dispărea în crepuscul şi în final într-un întuneric fără stele, în timp ce trepida în salon, aşteptând să audă zgomotul trăsurii lui Jason, pe alee — S-a întors, unchiule Charles! spuse ea încântată, uitându-se afară pe fereastră la felinarele trăsurii care înainta pe alee, spre casă — Trebuie să fie Mike Farrell, Jason nu poate ajunge mai devreme de o oră sau două, spuse acesta zâmbindu-i cu dragoste, în timp ce Victoria începuse să-şi netezească fustele Eu ştiu cât durează drumul ăsta, iar Jason a plecat deja mai devreme cu o zi, ca să ajungă diseară şi nu mâine — Cred că ai dreptate, dar nu este decât şapte şi jumătate iar pe Căpitanul Farrell l-am invitat la cină la ora opt Dar zâmbetul i se stinse când echipajul se opri în faţa casei şi Victoria îşi dădu seama că nu era luxoasa trăsură de călătorie a lui Jason — Cred că o s-o rog pe doamna Craddock să mai întârzie cu cina, spuse ea, când apăru Northrup în uşa salonului, cu o privire ciudată, stranie, pe chipul lui auster — Este un domn care vrea să vorbească cu dumneavoastră, my lady, anunţă el — Ce domn? întrebă Victoria, absentă — Un domn Andrew Bainbridge, din America Victoria se întinse fără vlagă spre speteaza celui mai apropiat scaun, iar degetele i se albiră de la intensitatea strânsorii — Să-i spun să intre? Victoria făcu un semn vag, încercând să-şi controleze resentimentul violent faţă de amintirea felului în care acesta o repudiase cu atâta cruzime şi rugându-se să îl poată înfrunta fără să se trădeze Era atât de distrasă de propriile ei emoţii, încât nu observă brusca paloare de pe chipul lui Charles şi încetineala cu care se ridică acesta, uitându-se spre uşă ca şi cum s-ar fi pregătit să înfrunte plutonul de execuţie O clipă mai târziu în încăpere intră Andrew, cu pasul lung şi sigur, cu faţa lui zâmbitoare atât de drag familiară ei, încât inima Victoriei începu să plângă, revoltându-se pentru trădarea lui Andrew se opri în faţa ei, uitându-se la tânăra aceea frumoasă, elegantă, într-o rochie seducătoare din mătase, care se mula pe formele ei pârguite, cu părul superb revărsându-se plin de viaţă peste umerii ei — Tory, spuse el cu respiraţia tăiată, uitându-se în ochii ei adânci, albaştri Fără să o prevină, se întinse şi o trase brutal în braţele lui, îngropându-şi faţa în părul ei parfumat — Uitasem cât eşti de frumoasă, şopti el răvăşit, strângând-o mai tare — Evident! răspunse Victoria, revenindu-şi din uluirea paralizantă şi îndepărtându-i braţele Se uită la el, uimită de tupeul acestuia de a veni aici, ca să nu mai pomenească de pasiunea din îmbrăţişarea lui, pe care nu i-o mai arătase niciodată — Se pare că uiţi foarte uşor oamenii, adăugă ea cu duritate Spre uimirea ei, Andrew chicoti — Eşti furioasă pentru că mi-au trebuit două săptămâni mai mult ca să vin după tine, faţă de cât te-am anunţat în scrisoare, da? Fără să mai aştepte răspunsul ei, Andrew continuă: — Vasul meu a fost avariat după o săptămână de la plecare şi a trebuit să acostăm pe o insulă, pentru reparaţii Punându-şi cu dragoste braţul pe umerii rigizi ai Victoriei, se întoarse spre Charles şi îi întinse mâna, zâmbind — Dumneavoastră trebuie să fiţi Charles Fielding, spuse el cu vădită prietenie Nu vă pot mulţumi suficient pentru faptul că aţi avut grijă de Victoria până acum Desigur, o să mă recompensez pentru toate cheltuielile pe care le-aţi avut cu ea – inclusiv pentru această încântătoare rochie Se întoarse apoi spre Victoria — Nu-mi place să te grăbesc, Tory, dar am rezervat bilete de întoarcere peste două zile Căpitanul navei a fost deja de acord să celebreze căsătoria… — Scrisoarea? îl întrerupse Victoria, simţind cum o cuprinde ameţeala Ce scrisoare? De când am plecat de acasă, nu mi-ai scris un singur cuvânt — Ți-am scris câteva scrisori, spuse el încruntându-se Aşa cum ţi-am explicat în ultima, eu am continuat să-ţi scriu în America, pentru că intriganta mea mamă nu mi-a trimis niciodată scrisorile tale, aşa încât nu am ştiut că tu de fapt erai aici, în Anglia Tory, ţi-am spus toate astea în ultima mea scrisoare – cea pe care ţi-am trimis-o aici, în Anglia, printr-un curier special — Nu am primit nicio scrisoare! insistă ea, aproape de isterie Furia îi subţie buzele lui Andrew — Înainte de a pleca împreună de aici, intenţionez să contactez firma din Londra, căreia i-am plătit o mică avere ca să mă asigur că scrisorile mele vă voi fi înmânate personal, ţie şi vărului tău, ducele Vreau să aud ce au de spus despre asta! — Vor spune că mi le-au înmânat mie personal, spuse Charles, simplu Victoria scutură sălbatic din cap, mintea realizând deja ceea ce inima ei nu ar fi putut crede — Nu, nu ai primit nicio scrisoare, unchiule Charles Te înşeli Te gândeşti la scrisoarea pe care am primit-o eu de la mama lui Andrew – cea în care mă anunţa că Andrew s-a căsătorit Ochii lui Andrew aruncau văpăi de furie când văzu vinovăţia de pe chipul bărbatului mai în vârstă O luă pe Victoria de umeri — Tory, ascultă-mă! Ţi-am scris o duzină de scrisori cât timp am fost în Europa, dar le-am trimis în America Nu am aflat de moartea părinţilor tăi decât la întoarcerea mea acasă, acum două luni Din ziua în care părinţii tăi au murit, mama a încetat să-mi mai trimită scrisorile tale Când m-am întors, mi-a spus că părinţii tăi au murit şi că tu ai fost expediată în Anglia, la un ştiu ce văr bogat de-al tău, care s-a oferit să se însoare cu tine Mi-a spus că nu avea nicio idee de unde să te ia, aici Iar eu te cunoşteam prea bine ca să ştiu că tu nu o să renunţi la mine pentru un nu ştiu ce văr bogat Mi-a luat ceva timp, dar în final l-am găsit pe doctorul Morrison, care mi-a spus adevărul despre venirea ta aici şi mi-a spus unde te găsesc Când i-am spus mamei mele că plec după tine, şi-a recunoscut duplicitatea Mi-a spus de scrisoarea pe care ţi-a scris-o, în care te anunţa că m-am căsători cu Madeline, în Elveţia După care a avut, brusc, unul din acele „atacuri” Doar că de data asta a fost adevărat Nu o puteam părăsi când aştepta la uşa morţii, aşa că ţi-am scris ţie şi vărului tău, aici… Andrew îi aruncă lui Charles o privire ucigătoare — Dar dintr-un anumit motiv, vărul tău nu ţi-a spus nimic despre scrisorile mele Îţi explicam în ele ce s-a întâmplat şi v-am spus, la amândoi, că voi veni după tine imediat ce voi putea Vocea i se înmuie când îi luă Victoriei faţa chinuită, în mâini — Tory, spuse el cu un zâmbet plin de tandreţe, ai fost dragostea vieţii mele din ziua în care te-am văzut alergând prin câmpii pe poneiul acela indian Nu sunt însurat, scumpa mea Victoria înghiţi, încercând să vorbească, prin nodul dureros din beregată — Dar eu sunt… Andrew îşi smulse mâinile de pe faţa ei ca şi cum l-ar fi ars — Ce-ai spus? întrebă el încordat — Am spus… Că eu sunt căsătorită, repetă Victoria într-o şoaptă agonizantă, uitându-se la chipul lui atât de drag Trupul lui Andrew se încorda ca şi cum acesta ar fi încercat să ţină piept unei lovituri fizice Se uită cu dispreţ la Charles — Cu el? Cu bătrânul ăsta? Te-ai vândut pentru câteva bijuterii şi rochii, asta ai făcut? spuse el furios — Nu! Victoria aproape că ţipă, scuturându-şi furia şi durerea şi tristeţea În sfârşit, Charles vorbi, fără intonaţie, inexpresiv — Victoria s-a căsătorit cu nepotul meu! — Cu fiul tău, îi ripostă Victoria Se întoarse, urându-l pe Charles pentru trădarea lui şi urându-l pe Jason pentru faptul că a colaborat cu el Mâinile lui Andrew se agăţară de ale ei şi Victoria îi simţi panica, parcă ar fi trăit-o ea — De ce? De ce? întrebă el, scuturând-o — Greşeala este a mea, spuse Charles încordat Se îndreptă, cu ochii în ochii Victoriei, implorând, în tăcere, înţelegere — M-am temut de clipa asta din momentul în care am primit scrisorile domnului Bainbridge Acum că s-a întâmplat, este chiar mai rău decât mi-am imaginat vreodată — Când ai primit scrisorile? întrebă Victoria, dar în inima ei cunoştea deja răspunsul şi acesta o sfâşia în două — În noaptea atacului meu — Aşa-zisul tău atac! îl corectă Victoria, cu vocea tremurându-i de amărăciune şi de furie — Întocmai, mărturisi Charles, apoi se întoarse spre Andrew — Când am citit că vii să ne-o iei pe Victoria, am făcut singurul lucru la care m-am putut gândi – am simulat un atac de cord şi am rugat-o să se mărite cu fiul meu, ca să aibă pe cineva care să aibă grijă de ea — Ticălosule! izbucni Andrew printre dinţii încordaţi — Nu mă aştept să crezi asta, dar am simţit, cu toată sinceritatea, că Victoria şi fiul meu vor fi foarte fericiţi împreună Andrew îşi smulse privirea sălbatică de la duşmanul lui şi se întoarse spre Victoria: — Vino acasă cu mine, o imploră el disperat Nimeni nu te poate obliga să rămâi cu un bărbat pe care nu-l iubeşti Nu poate fi legal – te-a forţat să faci asta Tory, te rog! Vino acasă cu mine şi o să găsesc eu o cale să ieşim din asta Vaporul pleacă peste două zile Oricum, ne vom căsători Nimeni nu va şti vreodată… — Nu pot! Cuvintele şoptite sunau ca smulse din ea — Te rog… Cu ochii în lacrimi, Victoria scutură din cap — Nu pot, spuse ea cu glas sugrumat Andrew inspiră adânc şi se întoarse încet Mâna pe care Victoria o întinse spre el în tăcere, într-o chemare neajutorată, căzu la loc, în timp ce Andrew ieşea din cameră Ieşea din casă Ieşea din viaţa ei În tăcerea ameninţătoare, trecu un minut, apoi un altul Victoria se apucă de poalele rochiei, răsucindu-le până când degetele i se albiră, în timp ce chipul disperat al lui Andrew îi ardea creierul ca un fier roşu Îşi aminti cum s-a simţit ea când a aflat despre căsătoria lui, prin ce a trecut ea târându-se de la o zi la alta, încercând să zâmbească în timp ce în sufletul ei, murea Brusc, durerea şi furia erupseră în ea şi se întoarse spre Charles, frenetică şi furioasă — Cum ai putut! Cum ai putut să le faci asta unor oameni care nu ţi-au făcut niciodată niciun rău? I-ai văzut faţa? Ai idee cât de cumplit l-ai rănit? Ai idee? — Da, spuse Charles, răguşit — Ai idee cum m-am simţit eu în toate acele zile, când am crezut că m-a trădat şi că nu mai aveam pe nimeni? M-am simţit ca o cerşetoare în casa voastră! Ai idee cum m-am simţit crezând că mă mărit cu un bărbat care nu mă voia, pentru că nu aveam altă alegere… Glasul i se sfârşi şi Victoria se uita la Charles, cu ochii atât de orbiţi de lacrimi pe care se lupta să le înghită la loc, încât nu putea vedea durerea din ochii lui — Victoria, spuse Charles, nu-l condamna pe Jason pentru asta El nu a ştiut că eu simulez un atac, nu a ştiut de scris… — Minţi! izbucni Victoria, cu glasul tremurat — Nu, jur că nu a ştiut! Victoria îşi înălţă brusc capul, cu ochii arzând de furie, la această ultimă insultă adusă inteligenţei ei — Dacă îţi închipui că o să mai cred un cuvânt de-al vostru… Se întrerupse, temându-se de paloarea mortală a chipului descompus al lui Charles şi ieşi în goană din încăpere Alergă în sus pe scări, împiedicându-se în graba şi ceaţa lacrimilor şi alergă mai departe, pe hol, spre camerele ei Odată înăuntru, se lăsă pe uşa închisă, cu capul pe spate, cu dinţii atât de strânşi încât o dureau maxilarele în încercarea de a-şi controla emoţiile În faţa ochilor ei închişi reapăru chipul lui Andrew, contorsionat de durere şi Victoria şopti cu glas tare, prin suferinţa remuşcărilor: „Te-am iubit din ziua în care te-am văzut alergând prin câmpii, pe poneiul acela indian… Tory, te rog! Vino cu mine…” Nu era altceva decât un pion într-un joc jucat de doi bărbaţi egoişti, lipsiţi de inimă, îşi dădu ea seama, aproape isterică Jason a ştiut tot timpul că va veni Andrew, aşa cum a ştiut tot timpul că Charles jucase cărţi în noaptea aşa-zisului „atac” Victoria se desprinse de uşă, îşi smulse rochia de pe ea şi se schimbă într-un costum de călărie Dacă mai stătea o oră în casa asta, înnebunea Nu putea striga la Charles, riscând să-l aibă pe conştiinţă Iar Jason – Jason trebuia să se întoarcă în seara asta Precis că i-ar vârî un cuţit în inimă dacă l-ar vedea acum, îşi spuse ea isteric Smulse o pelerină albă, din lână şi o luă alergând în jos pe scări — Victoria, stai! strigă Charles în timp ce ea alerga de-a lungul holului, spre ieşirea din spate Victoria se răsuci în loc, tremurând din tot trupul — Nu te apropia de mine! Mă duc la Claremont Ai făcut destule! strigă ea continuându-şi drumul — O’Malley! lătră Charles disperat, în timp ce Victoria ieşea în goană pe uşa din spate — Da, Înălţimea Voastră? — N-am niciun dubiu că ai auzit ce s-a întâmplat în salon… O’Malley, cel care trăgea cu urechea, dădu din cap nefericit, neobosindu-se să nege — Ştii să călăreşti? — Da, dar… — Du-te după ea, îi spuse Charles într-o grabă frenetică Nu ştiu dacă o să ia o trăsură sau un cal, dar du-te după ea Te place, o să asculte la ce-i spui tu — Domnia Sa nu o să fie în dispoziţia de a mă asculta şi n-aş spune că aş putea-o acuza pentru asta — Nu contează, la naiba! Chiar dacă nu se întoarce, urmeaz-o măcar până la Claremont şi asigură-te că ajunge cu bine acolo Claremont este la cincisprezece mile la sud de aici, pe drumul de-a lungul râului — Dar dacă se duce la Londra, încercând să plece cu domnul american? Charles îşi trecu mâna prin părul cărunt, apoi scutură emfatic din cap — Nu va face asta Dacă ar fi vrut, ar fi făcut-o când a rugat-o el să plece împreună — Dar eu nu mă pricep chiar aşa de bine la cai – nu ca Lady Victoria — Noaptea nu poate alerga prea tare Şi acum du-te la grajduri şi pleacă după ea! Victoria galopa deja pe Matador, cu Lupu alergând alături, când O’Malley se repezea spre grajduri — Aşteptaţi-mă, vă rog! strigă el, dar Victoria părea să nu-l fi auzit, aplecându-se mai jos pe grumazul calului, într-o goană ca şi cum ar fi fost urmăriţi de diavol — Pune şaua pe cel mai iute cal pe care-l avem şi asta repede! îi ordonă O’Malley grăjdarului, cu privirea asupra pelerinei albe a Victoriei, care se pierdea în depărtare, pe aleea cotită de la Wakefield Park, spre drumul principal Trei mile au zburat sub copitele tunătoare ale lui Matador, înainte ca Victoria să trebuiască să încetinească, de dragul câinelui Lupu, galant, alerga în dreptul ei, cu capul în jos, decis să o urmeze până ar fi căzut mort de epuizare Victoria aşteptă ca acesta să-şi recapete suflul şi era gata să pornească mai departe, când auzi în spatele ei tropot de copite şi vocea unui bărbat care striga ceva de neînţeles Gândindu-se că era poate urmărită de unul din hoţii aceia care atacau noaptea călătorii solitari, sau chiar de Jason, care poate că se întorsese şi decisese să o prindă din urmă, Victoria intră cu Matador în pădure, ieşind din drum şi începând să gonească în zigzag, printre copaci, cu intenţia de a deruta pe oricine ar fi urmărit-o Dar urmăritorul ei se apropia din spate, prin pădurea deasă, în ciuda eforturilor de a scăpa de el În pieptul ei creşteau panica şi furia Victoria ieşi brusc de sub adăpostul copacilor care ar fi trebuit să o ascundă şi îşi goni calul înapoi, spre drum Dacă era Jason, prefera să moară decât să îl lase să o vâneze ca pe un iepure Prea îşi bătuse joc de ea! Dar nu, nu putea fi Jason! Nu depăşise nicio trăsură pe drum, când fugise de la Wakefield şi nici nu văzuse vreuna, înainte de a o lua spre drumul de-a lungul râului Furia Victoriei se transformă într-o teroare care-i dădea fiori Se apropia de râul unde se înecase misterios o altă fată Îşi aminti de poveştile vicarului, cu bandiţi setoşi de sânge, care atacau noaptea călătorii şi îşi aruncă peste umăr privirea îngrozită, în timp ce gonea spre unul din podurile care traversau râul întortocheat Constată că urmăritorul ei rămăsese dincolo de raza ei vizuală, după o curbă a drumului, dar îl putea auzi venind, urmărind-o cu atâta siguranţă, ca şi cum ar fi avut o lumină care să îl ghideze – pelerina ei! Pelerina ei albă se făcea văzută de departe, ca un salut în noapte — Ah, Dumnezeule Mare! izbucni ea, în timp ce Matador galopa, traversând râul La dreapta ei văzu o potecă îngustă care mergea de-a lungul râului, în timp ce drumul continua drept înainte Opri calul în loc, se dădu jos din şa, apoi îşi scoase pelerina Rugându-se sălbatic ca planul ei să funcţioneze, Victoria îşi aruncă pelerina peste şa, întoarse calul pe poteca îngustă care mergea paralel cu râul şi îl împunse puternic în coaste cu biciul, trimiţându-l în galop de-a lungul potecii Cu Lupu alături, intră în pădure şi se chirci sub frunziş, cu inima bubuindu-i să-i iasă afară din piept Un minut mai târziu, îl auzi pe urmăritorul ei trecând podul Se uită printre ramurile tufişului care o ascundea şi îl văzu întorcând calul pe poteca paralelă cu râul, dar nu îi putu vedea faţa Nu a văzut când Matador s-a oprit în final din goana lui şi a luat-o în jos spre râu, ca să bea apă Şi nici nu şi-a văzut pelerina căzută de pe şa, purtată de apă câţiva metri mai jos, unde se împotmoli în crengile unui copac prăbuşit Victoria nu a văzut nimic din toate astea, pentru că ea alerga deja prin pădure, în paralel cu drumul principal, zâmbind în sinea ei pentru că banditul căzuse în plasa celei mai bune şmecherii pe care o învăţase de la Râul Tumultuos, bătrânul indian Ca să păcăleşti un urmăritor, îţi trimiţi calul într-o direcţie iar tu o iei mai departe, pe jos, în cealaltă direcţie… Cât despre aruncarea pelerinei peste şa, ei bine, asta a fost propria ei ingenioasă improvizaţie O’Malley se opri în dreptul calului fără călăreţ, al Victoriei Înnebunit, întoarse capul ca să scruteze malul abrupt din spatele şi de deasupra lui, căutând-o, crezând că a fost aruncată din şa de cal, undeva pe drum — Lady Victoria? strigă el, privirea lui făcând un arc larg peste malul din spatele lui, peste pădurea din stânga şi în final, peste râul din dreapta… unde o pelerină albă plutea deasupra apei, agăţată de un copac pe jumătate căzut în apă — Lady Victoria! urlă el îngrozit, sărind jos de pe cal — Cal afurisit, gâfâi el scoţându-şi înnebunit jacheta şi ghetele Calul ăsta afurisit a aruncat-o în râu… Şi O’Malley intră în râul întunecat, înspumat, înotând spre pelerină — Lady Victoria! strigă el şi se scufundă Ieşi la suprafaţă strigându-i numele şi trăgând aer în piept, apoi se scufundă din nou CAPITOLUL 32 Când trăsura lui Jason trase pe alee, toată casa era era scăldată în lumină Nerăbdător să o vadă pe Victoria, o luă la fugă în sus, pe treptele terasate de la intrare — Bună seara, Northrup! zâmbi el bătându-l pe majordom pe spinare şi dându-i pelerina Unde este soţia mea? Au mâncat deja cu toţii? Am întârziat din cauza unei afurisite de roţi, care s-a rupt în drum Chipul lui Northrup era o mască îngheţată Vocea, o şoaptă abia auzită — Vă aşteaptă Căpitanul Farrell în salon, my lord — Ce s-a întâmplat cu vocea ta? îl întrebă Jason, nebănuind nimic Dacă te doare gâtul, spune-i lui Lady Victoria Este minunată la chestii dintr-astea Northrup înghiţi convulsiv şi nu spuse nimic Aruncându-i o privire uşor mirată, Jason se întoarse şi o luă repede pe hol, spre salon Deschise larg uşile cu un zâmbet nerăbdător pe faţă — Bună, Mike, unde este soţia mea? Se uită în jur, în camera veselă, cu focul arzând în cămin ca să ţină departe răcoarea, aşteptând ca Victoria să se materializeze dintr-un colţ umbrit, dar nu-i văzu decât pelerina, aruncată pe speteaza unui scaun, cu apa picurând din ea — Iartă-mi manierele, prietene, îi spuse el lui Mike Farrell, dar nu am văzut-o pe Victoria de câteva zile Lasă-mă să mă duc după ea, apoi ne aşezăm cu toţii şi stăm de vorbă Trebuie să fie sus… Mike Farrell îl întrerupse, cu o voce tensionată: — Jason, spuse Mike Farrell încordat, a avut loc un accident… Lui Jason îi reveni amintirea unei alte nopţi ca aceasta – o noapte în care venise acasă aşteptându-se să-şi găsească fiul, iar Northrup se purtase ciudat; o noapte când exact în camera asta îl aşteptase Mike Farrell Scutură din cap ca şi cum ar fi vrut să izgonească teroarea şi durerea care urlau deja în trupul lui şi se dădu înapoi — Nu! şopti el şi atunci vocea i se ridică într-un urlet sfâşiat — Nu, fir-ai tu să fii! Nu-mi spune asta…! — Jason… — Să nu îndrăzneşti să-mi spui asta! strigă el, în agonie Mike Farrell vorbi, dar îşi întoarse capul de la insuportabila tortură de pe chipul celuilalt bărbat — Calul ei a aruncat-o peste mal, în râu, cam la vreo patru mile de aici O’Malley s-a dus după ea, dar nu a putut-o găsi A… — Ieşi afară, şopti Jason — Îmi pare rău, Jason Mai rău decât găsesc cuvinte să-ţi spun — Ieşi afară! când Mike Farrell ieşi, Jason îşi întinse mâinile spre pelerina Victoriei, închizându-şi încet degetele pe lâna udă, trăgând-o spre el În timp ce-şi aducea pelerina udă la piept, muşchii de la baza gâtului începură să lucreze convulsiv Mângâind cu dragoste pelerina, îşi îngropa faţa în ea, frecând-o de obraji Valuri de durere agonizantă îi explodară în toată fiinţa şi lacrimi pe care se credea incapabil să le verse vreodată, ţâşniră din ochii lui — Nu, hohoti el într-o dementă suferinţă Şi apoi îşi dădu drumul, urlând CAPITOLUL 33 — Linişteşte-te, draga mea, spuse Ducesa de Claremont, bătându-şi strănepoata pe umăr Mi se rupe inima când te văd atât de răvăşită Victoria îşi muşcă limba, uitându-se afară pe fereastră la pajiştile îngrijite care se întindeau în faţa ei şi nu spuse nimic Ducesa continuă, iritată: — Nu pot crede că soţul tău încă nu a apărut aici ca să-şi ceară scuze pentru felul revoltător în care te-a minţit, împreună cu Atherton Sau poate că nici nu a venit acasă, aseară Agitată, se plimba prin cameră sprijinindu-se în bastonul ei, cu ochii vioi îndreptaţi spre fereastră, ca şi cum l-ar fi aşteptat şi ea pe Lordul Fielding să sosească dintr-o clipă într-alta — Când în sfârşit o să apară, o să-mi dai o mare satisfacţie dacă o să-l faci să îngenuncheze în faţa ta! Un zâmbet dezamăgit, necruţător, atinse o clipă buzele Victoriei — Atunci înseamnă că o să fii dezamăgită, bunico, pentru că te asigur că Jason n-ar face niciodată asta Mai curând, când o să intre, o să încerce să mă sărute şi… — Şi să te amăgească să te întorci acasă? termină ducesa, direct — Întocmai — Şi va reuşi? întrebă ea lăsându-şi capul alb într-o parte, cu privirea amuzată, în ciuda încruntării Victoria oftă şi se întoarse, lăsându-şi capul pe rama geamului şi încrucişându-şi braţele — Probabil — Ei, precis că trage de timp Tu chiar crezi că a ştiut de scrisorile domnului Bainbridge? Adică, dacă ar fi ştiut, ar fi fost cumplit de neprincipial din partea lui să nu îţi spună — Jason nu are principii Nu crede în ele, spuse Victoria, mânioasă Ducesa îşi reluă preumblarea îngândurată dar se opri când se apropie de Lupu, care stătea întins în faţa căminului Se cutremură şi schimbă direcţia — Ce păcate am comis, de sunt obligată să primesc în vizită un animal feroce ca acesta, nu ştiu Un râs trist veni din direcţia Victoriei — Vrei să-l leg în lanţ, afară? — Dumnezeule Mare, nu! I-a sfâşiat turul pantalonilor lui Michelson, când acesta a încercat să-i dea mâncare, azi-dimineaţă — Nu are încredere în bărbaţi — Un animal înţelept Urât, totuşi — Eu cred că este frumos în felul lui sălbatic, de animal de pradă… Ca şi Jason, îşi spuse ea şi îşi îndepărtă repede gândul care-i slăbea rezistenţa — Până să o trimit pe Dorothy în Franţa, adoptase deja două pisici şi o vrabie cu o aripă ruptă Nici de ele nu-mi plăcea, dar cel puţin ele nu mă priveau aşa cum o face animalul ăsta Ascultă-mă pe mine, nu face decât să se gândească cum să mă mănânce În clipa asta de exemplu, se întreabă ce gust am — Te urmăreşte pentru că el zice că te păzeşte, îi explică Victoria, zâmbind — Crede că-şi păzeşte următoarea masă! Nu, nu, spuse ea ridicând mâna, când Victoria se apropie de Lupu cu gândul de a-l da afară — Nu, te implor, nu mai pune în pericol şi viaţa altor servitori În plus, recunoscu ea, nu m-am mai simţit atât de în siguranţă în casa asta de pe vremea când trăia străbunicul tău — Cu el nu trebuie să-ţi faci griji că ţi se furişează un hoţ în casă, conveni Victoria reîntorcându-şi atenţia spre fereastră — Să se furişeze? Draga mea, cu el nu ai putea mitui un hoţ să-ţi intre în casă Victoria mai rămase vreme de un minut la fereastră, apoi se întoarse şi se îndreptă fără ţel spre o carte uitată pe o măsuţă lustruită, din lemn satinat — Stai jos, Victoria şi lasă-mă pe mine să mă mişc o vreme Nu are rost să ne lovim una de alta în timp ce traversăm covorul Oare ce-l poate ţine pe diavolul ăsta frumos al tău, departe de bârlogul nostru? — Este posibil ca Jason să nu fi venit încă, spuse Victoria lăsându-se într-un fotoliu şi privindu-şi mâinile — Mi-e greu să-mi păstrez calmul Ducesa se opri în dreptul ferestrei şi se uită pe alee — Crezi că te iubeşte? — Aşa cred — Sigur că te iubeşte! o asigură ducesa cu forţă Toată Londra numai despre asta vorbeşte Omul ăsta este topit după tine Ceea ce şi explică de ce a fost de acord cu schema lui Atherton şi ţi-a ascuns scrisoarea O să-i arăt eu lui Atherton, pentru chestia asta urâtă Deşi, adăugă ea cu îndrăzneală, continuând să se uite pe fereastră, probabil că şi eu, în aceleaşi circumstanţe, aş fi procedat la fel — Nu pot să cred — Bineînţeles că aş fi procedat la fel Între a te lăsa să alegi între un oarecare bărbat din colonii, pe care nu îl cunoşteam şi în care nu aş fi avut încredere şi propria mea dorinţă de a te vedea măritată cu prima partidă din Anglia – un bărbat bogat, cu titlu şi prezentabil – cu siguranţă că aş fi făcut ceea ce a făcut Atherton Victoria renunţă să mai amintească faptul că exact această gândire le provocase mamei ei şi lui Charles Fielding atâta nefericire Ducesa se încordă, imperceptibil — Chiar eşti sigură că vrei să te întorci la Wakefield? — Nu m-am gândit nicio clipă să plec definitiv de acolo Presupun că am vrut să-l pedepsesc pe Jason pentru felul în care a fost obligat Andrew să afle că m-am măritat – bunico, dacă ai fi văzut expresia lui Andrew, ai înţelege Am fost cei mai buni prieteni, încă din copilărie; Andrew m-a învăţat să înot şi să trag cu puşca şi să joc şah În afară de asta, am fost furioasă pe Jason şi pe Charles că m-au folosit ca pe o jucărie – un pion – un obiect fără sentimente, care nu valorează nimic Nu poţi crede cât de teribil de singură şi de nefericită m-am simţit multă vreme, după ce am crezut că Andrew s-a lepădat de mine cu atâta sânge rece Ducesa spuse, dusă pe gânduri: — Ei bine, draga mea, nu o să mai fi multă vreme singură Tocmai a sosit Wakefield Nu, stai, este emisarul lui! Cine e omul ăsta? Victoria alergă la fereastră — Dar e Căpitanul Farrell, cel mai vechi prieten al lui Jason — Ha! spuse ducesa, amuzată Ha! A trimis un secund Niciodată nu m-aş fi aşteptat la aşa ceva de la Wakefield, dar asta este! Îşi agită repede mâna spre Victoria — Fugi iute în salon şi să nu-ţi arăţi feţişoara ta frumoasă până când nu te chem eu — Poftim? Nu, bunico! izbucni Victoria, încăpăţânată — Ba da! Şi imediat! Dacă doreşte să trateze chestia asta ca pe un duel şi îşi trimite martorul ca să negocieze condiţiile, atunci aşa să fie! Eu voi fi martorul tău Şi voi fi necruţătoare, spuse ea făcându-i veselă cu ochiul Victoria acceptă îndărătnică şi se duse în salon, dar în niciun caz nu avea de gând să îl lase pe Căpitanul Farrell să plece fără să fi vorbit cu el Dacă bunica ei nu o va chema în cinci minute, decise Victoria, se va întoarce singură în salon şi va vorbi cu Căpitanul Farrell Doar trei minute s-au scurs de la plecarea ei, înainte de a se deschide brusc uşile salonului şi de a apărea în prag bunica ei, pe faţă cu un amestec de şoc, de amuzament şi de groază — Draga mea, anunţă ea, se pare că până la urmă tot l-ai îngenuncheat pe Wakefield — Unde este Căpitanul Farrell? Nu a plecat, nu? întrebă repede Victoria — Nu, nu, este tot aici, te asigur Omul ăsta abject se odihneşte pe canapeaua mea în clipa asta, aşteptând răcoritoarele pe care i le-am oferit cu generozitate Presupun că îşi închipuie despre mine că sunt creatura cea mai lipsită de inimă de pe pământ, pentru că după ce mi-a spus noutăţile, am fost atât de distrată încât să-i oferi răcoritoare în loc de condoleanţe — Bunico! Vorbeşti fără noimă Jason l-a trimis pe Căpitanul Farrell să mă roage să mă întorc acasă! Pentru asta a venit, da? — În niciun caz pentru asta, o contrazise Înălţimea Sa, ridicând din sprâncene Charles Fielding l-a trimis aici ca să-mi transmită vestea cumplită despre dispariţia ta prematură — Dispariţia mea?! Ducesa rezumă: — Te-ai înecat În râu Sau cel puţin, pelerina ta cea albă se pare că a făcut asta Ducesa se uită la Lupu — Cât despre bestia asta râioasă, se presupune că a fugit înapoi în pădure, de unde a venit când te-ai împrietenit tu cu el Servitorii de la Wakefield sunt în doliu Charles nu s-a mai dat jos din pat – aşa cum şi merită – iar soţul tău s-a încuiat în birou şi nu lasă pe nimeni să se apropie de el Şocul şi groaza aproape că îi tăiară Victoriei genunchii; apoi se întoarse în loc — Victoria! strigă ducesa după ea, ţinându-se cât putea de repede după strănepoata ei care alerga pe hol, cu Lupu la călcâi — Căpitane Farrell! Capul acestuia tresări şi omul se uită la ea ca şi cum ar fi văzut o fantomă, apoi privirea îi căzu asupra celeilalte „apariţii”, care se opri brusc, patinând pe cele patru picioare şi începu să mârâie la el — Căpitane Farrell, nu m-am înecat, spuse Victoria, încremenită la vederea ochilor mari ai acestuia Lupu, încetează! Căpitanul Farrell se ridică în picioare, în timp ce neîncrederea făcea încet loc bucuriei şi apoi furiei — Dacă îţi închipui că asta este o glumă bună! Jason şi-a ieşit din minţi de durere… — Căpitane Farrell, spuse ducesa pe tonuri sonore, autoritare, ridicându-se ea însăşi la toată înălţimea ei diminutivă V-aş mulţumi dacă nu aţi uita să păstraţi un ton civilizat când vorbiţi cu strănepoata mea Până în clipa asta habar n-a avut că Wakefield îşi imaginează despre ea că ar fi oriunde în altă parte decât aici, unde a spus clar că vine — Dar pelerina… — Am fost urmărită de cineva – cred că de unul din bandiţii despre care mi-ai vorbit – şi mi-am pus pelerina pe şa, apoi i-am dat drumul calului pe poteca de la râu, gândindu-mă că asta îl va deruta pe bandit şi-mi va pierde urma Furia dispăru de pe faţa căpitanului şi acesta scutură din cap — Acel „cineva” care te-a urmărit era O’Malley, care a fost gata să se înece încercând să te găsească şi să te salveze din apă, unde ţi-a văzut pelerina Victoria îşi lăsă capul pe spate şi închise ochii, cuprinsă de remuşcări; apoi genele ei lungi se deschiseră şi Victoria deveni o pală de mişcare Îşi îmbrăţişa bunica, turuind în grabă — Bunico, mulţumesc pentru totul Trebuie să plec Plec acasă… — Nu fără mine! ripostă bunica ei, cu un zâmbet supărat Pentru nimic în lume nu aş rata această întoarcere acasă Nu am mai avut atâtea emoţii de – mă rog, nu contează — Mă poţi urma cu trăsura, stabili Victoria, dar eu o să călăresc – un cal este mai rapid — O să vii în trăsură cu mine, replică Înălţimea Sa, imperios Presupun că nu te-ai gândit că, după ce soţul tău îşi va reveni din bucurie, ar putea reacţiona exact ca şi atât de nemanieratul lui emisar Ducesa îi aruncă o privire reprimată bietului Căpitan Farrell, înainte de a continua — Doar că în mod considerabil, cu mai multă violenţă Pe scurt, draga mea copilă, după ce te va săruta – şi am toată convingerea că o va face – precis că o să vrea să te omoare pentru ceea ce, în mod categoric, este convins că a fost o glumă monstruoasă din partea ta De aceea voi fi pe acolo, ca să-ţi sar în ajutor şi să îţi susţin explicaţiile Şi cu asta, am terminat! Acestea fiind spuse, lovi sonor cu bastonul în podea, într-o imperioasă chemare a majordomului ei — Norton Pune să-mi înhame caii la trăsură Acum! Se întoarse apoi spre Căpitanul Farrell şi revenind aparent asupra părerii exprimate anterior, proclamă regal: — Poţi călători în trăsură, cu noi… Apoi ruină imediat iluzia de a-i fi iertat acestuia, cu graţie, presupuse necuviinţă, adăugând: — Aşa o să pot sta cu ochii pe tine Nu vreau să risc să-l previi pe Wakefield înainte de sosirea noastră, ca el să ne aştepte pe trepte, cu moartea în ochi Când trăsura trase în sfârşit în faţă la Wakefield, curând după lăsarea asfinţitului, inima Victoriei bătea ca nebună Niciun valet nu ieşi din casă să coboare scara trăsurii şi să facă lumină pentru noii veniţi şi doar câteva lumini se vedeau prin nenumăratele ferestrele care dădeau spre parc Tot locul părea ciudat de pustiu, îşi spuse Victoria – şi atunci, spre groaza ei, văzu că la ferestrele de jos atârnau draperii negre şi deasupra uşii fusese montată o coroană neagră — Jason urăşte orice are legătură cu doliul – izbucni ea împingând înnebunită de uşa trăsurii, să o deschidă — Spune-i lui Northrup să dea jos chestiile alea de la ferestre! Rupând pentru prima oară tăcerea plină de resentimente, Căpitanul Farrell îşi puse o mână pe braţul ei, spunându-i cu blândeţe: — Jason a comandat asta, Victoria Este pe jumătate nebun de durere Străbunica ta are în parte dreptate – nu-mi dau seama cum va reacţiona când te va vedea Victoriei nu-i păsa cum va reacţiona Jason, de vreme ce va afla că trăieşte Sări jos din trăsură, lăsându-l pe Căpitanul Farrell să se ocupe de străbunica ei şi alergă la uşă Găsind-o încuiată, ridică ciocanul şi îl folosi cu toată forţa I s-a părut o veşnicie până când uşa începu să se deschidă încet — Northrup! izbucni Victoria Unde e Jason? Majordomul clipi spre ea, în lumina slabă, apoi mai clipi o dată — Te rog, nu te uita la mine ca şi cum aş fi o stafie Totul a fost o neînţelegere, spuse ea cu disperare, punându-şi mâna pe obrazul lui îngheţat — Nu am murit! — Este… este… Un zâmbet larg se întinse dintr-odată pe chipul lui Northrup — Este în birou, my lady şi îmi permiteţi să vă spun cât de fericit sunt că… Prea înnebunită ca să mai poată sta şi asculta, Victoria alergă spre biroul lui Jason, trecându-şi degetele prin păr, în drum — Victoria? se auzi Charles de la balconul de deasupra Victoria! — Bunica îţi va explica totul, unchiule Charles, îi strigă Victoria continuând să alerge În faţa biroului lui Jason, îşi puse mâna care-i tremura pe mâner, paralizată o clipă de enormitatea dezastrului pe care-l provocase; apoi inspiră adânc, tremurat şi intră, închizând uşa în urma ei Jason stătea într-un fotoliu, la fereastră, cu coatele pe genunchii îndepărtaţi, cu capul în mâini Pe masa de lângă el erau două sticle goale de whisky şi pantera din onix pe care i-o dăruise ea Victoria încercă să-şi înghită nodul de remuşcare din gâtlej şi se apropie de Jason — Jason, şopti ea Capul lui Jason se ridică încet şi acesta o privi, cu faţa ca o mască descompusă, cu ochii hăituiţi privind prin ea ca şi cum ar fi fost doar o nălucă — Tory, gemu el disperat Victoria se opri din scurt, privindu-l îngrozită cum îşi lăsă capul pe speteaza fotoliului şi închise ochii, strângându-i cu putere — Jason Uită-te la mine, izbucni ea cu frenezie — Te văd, draga mea, şopti el fără să deschidă ochii Mâna lui se întinse spre pantera de pe măsuţa alăturată, mângâind-o drăgăstos pe spinare — Vorbeşte cu mine, se rugă el cu o voce agonizantă Nu te opri niciodată, vorbeşte-mi, Tory Nu-mi pasă dacă am înnebunit, câtă vreme îţi pot auzi vocea… — Jason! strigă Victoria alergând spre el şi apucându-l cu putere de umerii lui largi Deschide ochii Nu am murit Nu m-am înecat! Mă auzi, nu m-am înecat! Ochii lui sticloşi se deschiseră, dar acesta continua să vorbească cu ea ca şi cum ar fi fost o nălucă scumpă, căreia simţea nevoia disperată să-i explice ceva Şi şopti sacadat: — Nu am ştiut de scrisoarea lui Andrew al tău Acum ştii asta, da, iubita mea? Ştii asta… Brusc, îşi ridică privirea tulburată spre tavan şi începu să se roage, cu trupul arcuindu-i-se ca şi cum l-ar fi durut cumplit şi gemând oribil: — Ah, te rog! Te rog, spune-i că nu am ştiut de scrisoare La naiba! Spune-i că nu am ştiut! urlă el către Dumnezeu Victoria se dădu înapoi, în panică — Jason, strigă ea febril Gândeşte-te! Eu înot ca un peşte, ai uitat? Pelerina mea a fost un truc Ştiam că mă urmărea cineva, dar nu ştiam că era O’Malley Credeam că era un bandit, aşa că mi-am scos pelerina şi am aruncat-o peste cal, apoi am alergat la bunica mea şi – ah, Doamne! Trecându-şi mâinile prin păr, se uită în jur, în camera semiobscură, încercând să găsească ceva cu care să ajungă la el, apoi se duse la birou Aprinsa lampa de pe el, apoi alergă la şemineu şi aprinse prima dintre cele două lămpi de pe poliţă Se întindea spre a doua, când mâini ca nişte cătuşe din oţel o prinseră de umeri şi o răsuciră în loc şi se pomeni strivită la pieptul lui Văzu revenirea normalităţii în ochii lui Jason cu o fracţiune de secundă înainte ca gura lui să i-o captureze pe a ei, cu violenţă înfometată, cu mâinile plimbându-i-se de-a lungul spinării şi pe coapse, trăgând-o spre el ca şi cum ar fi încercat să-i absoarbă trupul într-al lui Când Victoria se arcui spre el şi îşi petrecu braţele pe după gâtul lui, strângându-l cu putere, îl simţi înfiorându-se După câteva lungi minute, Jason îşi desprinse brusc gura de a ei, îi desfăcu braţele de după gâtul lui şi se uită în jos, la ea Victoria se dădu repede un pas înapoi, subit îngrijorată de furia ameninţătoare care se trezea la viaţă în ochii lui verzi, frumoşi — Acum că am rezolvat treaba asta, o să te bat că n-o să te mai poţi aşeza Din gâtlejul Victoriei ieşi un sunet care era jumătate râs, jumătate alarmă, când Jason începu să-şi întindă mâinile spre ea Victoria se dădu înapoi, dincolo de unde o putea el ajunge — Nu, nu o să faci asta, spuse ea tremurat, atât de fericită că Jason revenise la normal, încât nu-şi putea stăpâni zâmbetul sprinţar — Cât ai fi dispusă să pariezi că nu? întrebă el dulce, avansând pas cu pas, pe măsură ce ea se retrăgea — Nu prea mult, spuse Victoria tremurând, pitindu-se după birou — Iar după ce termin, te înlănţui de mine — Asta poţi s-o faci, cârâi ea, ocolind biroul — Şi niciodată nu o să te mai las să pleci din raza mea vizuală — Nici nu… nici nu te condamn pentru asta Victoria aruncă o privire spre uşă, măsurând distanţa — Să nu cumva să încerci, o preveni el Victoria văzu scânteia din ochii lui şi îi ignoră sfatul Cu un amestec de fericire ghiduşă şi de puternic instinct de conservare, Victoria deschise uşa, îşi ridică fustele şi o luă la fugă pe hol, în direcţia scărilor Jason o urmă cu paşi lungi, reuşind să se ţină după ea aproape fără să alerge Râzând neajutorată, Victoria alergă de-a lungul holului şi prin foaierul din marmură, trecu de Charles, de Căpitanul Farrell şi de străbunica ei, care se repeziseră cu toţii afară din salon, să vadă mai bine Victoria urcă pe jumătate scara, apoi se întoarse, începând să meargă cu spatele, uitându-se la Jason care urca hotărât, treaptă cu treaptă — Jason, spuse ea neputând să-şi controleze zâmbetul, în timp ce întindea o mână imploratoare şi încerca să pară pocăită Te rog, fii rezonabil… — Continuă-ţi drumul, draga mea – te îndrepţi în direcţia corectă, spuse el urmând-o treaptă de treaptă Ai două variante, dormitorul meu sau al tău… Victoria se întoarse, alergă restul scării şi o luă de-a lungul holului, spre camerele ei Era la jumătatea apartamentul ei când Jason deschise uşa, o închise la loc în urma lui şi o încuie Victoria se răsuci să se uite la el, cu inima bubuindu-i în piept, de dragoste şi de temere — Acum e acum, scumpa mea… spuse el cu o voce joasă, plină de înţeles, privind-o să vadă în ce direcţie intenţiona ea să se îndrepte Victoria se uită cu adoraţie la chipul lui frumos, palid şi apoi o rupse la fugă direct spre el, lipindu-se de el şi petrecându-şi braţele, cu putere, pe după el — Nu! strigă ea cu glas spart O clipă, Jason rămase total nemişcat, luptându-se cu tumultuoasele lui emoţii, dar apoi tensiunea îi părăsi trupul Îşi ridică mâinile spre talia Victoriei, petrecându-şi-le încet pe după aceasta, apoi o strânse cu putere, trăgând-o spre el, de-a lungul întregului său trup Şopti răguşit, îngropându-şi faţa în părul ei: — Te iubesc! Ah, Dumnezeule, cât te iubesc! * Jos, la picioarele scării, Căpitanul Farrell, ducesa şi Charles zâmbeau uşuraţi, când de sus nu se mai auzi nimic Ducesa a fost prima care a vorbit — Ei bine, Atherton, îmi permit să spun că acum ştii ce simţi când te amesteci în vieţile tinerilor, după care trebuie să suporţi consecinţele eşecului, aşa cum le-am suportat eu, în toţi aceşti ani — Trebuie să urc, să vorbesc cu Victoria, spuse el cu ochii spre balconul pustiu Trebuie să-i explic că am făcut asta crezând că ea va fi mai fericită cu Jason Charles dădu să facă un pas înainte, dar bastonul ducesei se ridică în faţa lui, barându-i trecerea — Nici măcar să nu te gândeşti să te bagi între ei, acum, îi porunci Înălţimea Sa, cu aroganţă Îmi aştept cu nerăbdare stră-strănepotul şi dacă nu mă înşel cumva, exact acum se străduiesc să îmi ofere unul Ducesa adăugă apoi, cu măreţie: — Ai putea, totuşi, să-mi oferi un pahar de sherry Charles îşi întoarse faţa de la balcon şi se uită intens la femeia aceea bătrână, pe care a urât-o mai bine de două decenii El suferise doar două zile din cauza uneltirilor sale; ori ea făcea asta de douăzeci şi doi de ani Ezitant, îi oferi braţul Ducesa se uită îndelung la acesta, ştiind că era o ofertă de pace şi apoi îşi puse încet mâna pe mâneca lui — Atherton, începu ea în timp ce acesta o conducea spre salon Dorothy şi-a băgat în cap nu ştiu ce prostie, cum că ar vrea să rămână fată bătrână şi să devină muzician Eu însă am decis să o mărit cu Winston şi planul meu este… SFÂRŞIT 